
PRAEFATIO. 


XIII 


6.  Quaeritur  de  alienorum  restitutione,  fol.  222. 

7.  Quaeritur  de  testium  depositione,  fol.  223.  {222.  v.). 

8.  Utrum  natura  elevans  descenderet  ad  centrum,  si  tolleretur 

creatura  de  medio,  fol.  223.  (222.  v.). 

De  productione  rerum: 

1.  Utrum  productio  rerum  necessario  secundum  rem  praesup- 

ponat  productionem  divinarum  personarum,  fol.  223. 

2.  Utrum  primum  principium  possit  aliquid  de  novo  produ- 

cere sine  sui  immutatione,  fol.  226. 

3.  Utrum  Deus  potuit  mundum  ab  aeterno  producere,  fol.  230. 

De  providentia  divina: 

1.  Utrum  Deus  regat  mundum  providentia,  fol.  235.  (234.  v.). 

2.  Utrum  divina  providentia  mundum  ordinatius  regeret,  si 

non  permitteret  mala,  fol.  239. 

3.  Utrum  Deus  potuit  facere  creaturam  rationalem,  quae  pec- 

care non  possit,  fol.  243.  (242.  v.). 

4.  Utrum  Deus  omnibus  creaturis  immediate  provideat,  fol.  247. 

(246.  v.). 

De  quolibet: 

1.  Utrum  Deus  sit  ipsum  esse  vel  ipsum  ens  absolute,  fol.  252. 

2.  Utrum  praedestinatio  habeat  aliquam  causam,  fol.  253. 

3.  Utrum  Deus  iuste  agat  animam  innocentem  associando  carni 

infectae,  fol.  254. 

4.  Utrum  Pater  sit  Pater,  quia  generat,  an  generat,  quia  Pa- 

ter, fol.  255. 

5.  Utrum  Filius  Dei  fuisset  incarnatus,  si  homo  non  fuisset 

lapsus,  fol.  256. 

6.  Utrum  assentire  alicui  vero  sit  actus  subditus  voluntati, 

fol.  257.  (256.  v.). 

7.  Utrum  appetere  episcopatum  sit  bonum  vel  malum,  fol.  257. 

8.  Utrum  possit  esse  peccatum  in  voluntate,  nisi  praecedat 

error  in  ratione,  fol.  258. 

9.  Utrum  possit  esse  peccatum  mortale  in  cogitatione  vel  dele- 

ctatione morosa  absque  consensu  partis  superioris,  fol.  259. 

10.  Utrum  « dimitte  nobis  debita  nostra  » intelligatur  de  mor- 
talibus an  venialibus,  fol.  260. 

De  providentia: 

1.  Utrum  actus  humani  disponantur  per  virtutem  corporum 
caelestium,  fol.  261.  (260.  v.). 

2.  Utrum  actus  humani  disponantur  per  influentias  angelicas, 
fol.  267.  (266.  v.). 

De  gratia: 

1.  Utrum  sit  possibile,  aliquem  cadere  a statu  gratiae  in  cul- 

pam, fol.  272.  (271.  v.). 

2.  Utrum  a defectu  culpae  possibile  sit  quemquam  resur- 

gere ad  statum  iustitiae  sine  auxilio  gratiae,  fol.  276. 
(275.  v.). 

3.  Utrum  ad  susceptionem  gratiae  requiratur  dispositio  in  vo- 

luntate vel  in  libero  arbitrio,  fol.  280. 

4.  Utrum  liberum  arbitrium  naturaliter  sine  auxilio  gratiae 

gratis  datae  possit  se  disponere  ad  gratiam  gratum  facien- 
tem, fol.  284.  (283.  v.). 

5.  Utrum  sine  gratia  gratum  faciente  liberum  arbitrium  possit 

ultimum  finem  consequi,  fol.  287. 

6.  Utrum  gratia  ponat  aliquid  in  anima  gratificata,  fol.  292. 

(291.  v.). 

7.  Utrum  gratia  habeat  in  anima  esse  flens,  vel  manens,  fol.  295. 

(294.  v.). 

8.  Utrum  gratia  a solo  Deo  infundatur,  fol.  298. 

De  quolibet : 

1.  Utrum  bonum  addat  aliquid  ad  ens,  fol.  302. 

2.  Utrum  sit  aliqua  natura,  quae  non  incipiat,  sed  desinat, 

fol.  303. 

3.  Utrum  dolor  Christi  stetit  tantum  in  sensualitate  vel  in  parte 

inferiori  rationis,  fol.  303. 

4.  Utrum  anima  decedens  in  gratia  possit  per  se  sine  angelico 

ministerio  ascendere  in  caelum,  fol.  304.  (303.  v.). 

5.  Utrum  iustitia  sit  virtus  generalis,  fol.  304. 

6.  Utrum  praeceptum  de  observantia  sabbati  admittat  dispen- 

sationem, fol.  305.  (304.  v.). 

7.  Utrum  abnegare  propter  Christum  propriam  voluntatem  sit 

perfectionis,  fol.  305. 

8.  Utrum  per  votum  professionis  in  Religione  minus  arcta  ab- 

solvatur quis  a voto  obligationis  ad  Religionem  magis 
arctam,  fol.  306. 

9.  Utrum  Iudaei  et  alii  infideles  sint  de  foro  Ecclesiae,  fol.  306. 

10.  Utrum  matrimonium  contractum  per  verba  de  praesenti 
dissolvatur  per  ingressum  Religionis,  fol.  307.  (306.  v.). 

« Matthaeus  de  Aquasparta,  ut  legitur  in  Anal.  Francisc. 1, 
ex  familia  de  Bentevengis  intra  an.  1235-1240  oriundus  et  frater 
germanus  Bentevengae  episcopi  Tudertini  et  insignis  doctor  Pa- 
risiensis,  iuvenis  intravit  Ordinem  et  erat  alumnus  conventus 
Tudertini  ac  magister  Parisiis  et  Bononiae.  Anno  1281  secundus 
lector  sacri  Palatii  nominatus  et  sub  festo  Pentecostes  (25  Maii) 
1287  electus  Generalis,  dein  1288  in  vigilia  Pentecostes  (15  Maii) 
ob  specialem  vitae  rationem  et  doctrinae  excellentiam  a Nicolao 
IV.  cardinalis  presbyter  tituli  S.  Laurentii  in  Darnaso  ac  postea 
1291  episcopus  Portuensis  et  S.  Rutinae  assumtus  est,  qua  talis 
etiam  Legatus  in  Lombardia  et  Romandiola  fuit  et  Protector 
Ordinis  Servitarum.  Obiit  Romae  IV.  kalendas  Octobris  (i.  e. 
29  Septembris)  1302  et  in  ecclesia  Aracoelitana  sepultus  fuit 2 ». 

De  eius  doctrina  et  variis  operibus  hic  referre  iuvabit  quae 
in  libro  De  humanae  cognitionis  ratione  (Proleg.  pag.  XIV 
seq.)  diximus : « Magna  fama  doctrinae  et  eloquentiae  suo  tem- 
pore floruit.  Scripsit  plura  opera,  quorum  nullum  typis  vulga- 
tum est  (exceptis  quinque  quaestionibus  disputatis,  quas  in  eodem 
libro  primo  publicavimus).  Complures  horum  librorum  enume- 
rantur in  libro  Firmamentum  trium  Ordinum  3 et  a Trithemio, 
qui  de  ipso  dicit,  ,quod  fuit  in  divinis  Scripturis  eruditissimus  et 
in  saeculari  philosophia  iuxta  morem  huius  temporis  magnifice 
doctus.  Composuit  ingenii  excellentis  praeclara  opuscula,  quibus 
nomen  suum  longe  lateque  notificavitb  — Accuratius  recensentur 
scripta  eius  a Sbaralea  (Supplem.  ad  Scriptores).  Sunt  autem: 


1 Tom.  III.  pag.  407  in  nota  ad  pag.  406. 

2 De  variis  scriptoribus,  qui  de  Matthaeo  ab  Aquasparta  tractant,  cfr.  Ana- 
lecta Francisc.,  loc.  cit.  in  fine  notae. 

3 Parte  I.  fol.  44.  r. 


628279 


VI 


PRAEFATIO. 


Postilla  super  Iob,  incipiens:  ,Haec  omnia  liber  vitae 
et  testamentum  Altissimi  et  agnitio  veritatis6 , quae  anti- 
quitus fuit  Assisii  in  bibliotheca  conventus  S.  Francisci. 

Postilla  super  Psalterium ; incipit:  , Nolite  inebriari 
vino , in  quo  est  luxuria  est  incompleta,  excurrens  usque 
ad  Psalmum  L:  Miserere  mei  Deus,  et  finiens:  ,acceptabile 
praeparans  holocaustum  — Huius  operis  autographum  ad- 
huc exstat  Assisii  in  eadem  bibliotheca,  sign.  67. 

Postillae  super  duodecim  Prophetas,  Danielem,  Mat- 
thaeum et  Apocalypsim,  sed  incomplete. 

Item,  in  Epistolam  ad  Romanos. 

Sermones  dominicales  et  feriales;  incipiunt:  Non  aufe- 
retur sceptrum  de  Iuda  et  dux  de  femore  eius  etc. 

A pluribus  ei  attribuuntur  Indices  in  libros  Sententia- 
rum S.  Bonaventurae. 

Scripsit  etiam  Commentarium  in  librum  Sententiarum . 
Autographum  huius  operis  in  I.  Sent.  adhuc  exstat  Tuderii, 
biblioth.  S.  Fortunati,  sign.  122  1.  In  parte  interiore  primi  folii, 
tegumento  nunc  afifixi,  bis  legitur  manu  sua,  ut  primus  obser- 
vavit cl.  P.  Ehrle  S.  I.  (Zeitschrift  fur  Kath.  Theol.,  Innsbruck 
1883.  I.  pag.  26).  Scriptura  est  cursiva,  lectu  difficillima,  et 
fere  similis  scripturae  S.  Thomae,  cuius  imaginem  publicavit 
cl.  Uccelli  in  novissima  sua  editione  Summae  contra  Gentes . 
Ipse  autem  codex  suis  proprietatibus,  lituris,  additionibus  ma- 
nifeste confirmat,  ipsum  esse  autographum.  — Item,  Assisii  in 
iam  laudata  biblioth.  est  autographum  eiusdem  Commentarii  in 
II.  Sent.,  ab  antiqua  manu  inscriptum : , Secundus  fratris  Mat- 
thaei cardinalis  cum  parte  quarti  ‘. 

Sed  inter  omnia  Fr.  Matthaei  opera  notandae  sunt  Quaestio- 
nes disputatae,  quarum  maximam  partem  habuit  in  Curia  Ro- 
mana; alias  vero  Bononiae.  Autographum  harum  Quaestionum 
exstat  Assisii  in  biblioth.  conventus  S.  Francisci,  quod  eadem 
manu  et  scriptura  cursiva  exaratum  est,  ut  Commentarius  in 
Sententias.  Codex  non  habet  numerum,  sed  inscribitur  tantum: 
, Aquaspart.  Quaestion.  Disputat.  ‘.  Super  singulas  istas  quaestio- 
nes scriptum  est:  , Ave  Maria  gratia  plena,  benedicta  tu4  etc.  — 
Quaestiones  in  Curia  Romana  disputatae  inveniuntur  etiam  in 


1 Cfr.  Inventario  pag.  46. 

egregio  codice  bibliothecae  Tudertinae,  mernbr.  saec.  XIII. 
sign.  44  1.  Ipse  habet  folia  315  et  continet  sequentes  155  quaestio- 
nes disputatas  vel  quodlibeta  seu  quasdam  breves  quaestiones»  : 

1.  Omnis  scriba  doctus  in  regno  caelorum  etc.,  fol.  1.  (Tracta- 

tus de  excellentia  S.  Scripturae). 

2.  Beatus  homo,  quem  tu  erudieris,  Domine,  fol.  5.  ( 4 . v.). 

(Sermo  de  studio  S.  Scripturae). 

3.  Utrum  dolor,  qui  fuit  in  anima  Christi  quantum  ad  partem 

superiorem,  remiserit  gaudium  fruitionis,  fol.  7.  (6.  v.). 

4.  Utrum  Christus  alias  fuisset  mortuus,  si  non  fuisset  occisus, 

fol.  7. 

De  fide: 

1.  Utrum  aliquid  possit  certitudinaliter  sciri,  fol.  10.  (9.  v.). 

2.  Utrum  credere  aliquid,  quod  nec  sensu  percipi  nec  ratione 

convinci  potest,  sit  necessarium  ad  salutem,  fol.  13.  (12.  v.). 

3.  Utrum  sit  salus  tantum  in  ijna  et  sola  fide  et  lege  Chri- 

stiana, fol.  15. 

4.  Utrum  obiectum  fidei  sit  verum  tantum,  fol.  20. 

5.  Utrum  ea,  de  quibus  est  fides,  possint  ratione  probari,  fol.  23. 

6.  Utrum  fides  manebit  vel  evacuabitur  in  patria,  fol.  27.  (26.  v.). 

7.  Utrum  Angelus  vel  homo  in  primo  statu  habuerit  fidem  vel 

fuerit  necessaria,  fol.  31.  (30.  v.). 

8.  Utrum  in  affectu  vel  in  intellectu  aut  in  utroque  sit  fides 

ut  in  subiecto,  fol.  32.  (33.  v.). 

De  cognitione: 

1.  Utrum  ad  cognitionem  rei  requiratur  ipsius  rei  existentia, 

an  non  ens  possit  esse  obiectum  intellectus,  fol.  36. 

2.  Utrum  quidquid  certitudinaliter  cognoscitur  cognitione  intel- 

lectuali cognoscatur  in  aeternis  rationibus,  fol.  40.  (39.  v.). 

3.  Utrum  cognoscendo  accipiat  seu  recipiat  species  a rebus, 

fol.  44. 

4.  Utrum  intellectus  humanus  intelligat  singularia,  fol.  45. 

(48.  v.). 

5.  Utrum  anima  cognoscat  semetipsam  et  habitus,  qui  in  ea 

sunt,  per  essentiam  suam,  an  per  actus  tantum,  fol.  52. 

6.  Utrum  intellectus  coniunctus  possit  intelligere  substantias 

separatas,  fol.  57.  (56.  v.). 


1 Cfr.  Inventario  pag.  20. 

7.  Utrum  intellectus  in  statu  viae  possit  tantum  elevari  per 

donum  gratiae,  quod  videat  Deum  per  essentiam,  fol.  61. 

8.  Utrum  intellectus  possit  elevari  ad  videndam  divinam  essen- 

tiam sine  alienatione  ab  actibus  sensitivis,  fol.  65.  (64.  v.). 

9.  Utrum  raptus  pertineat  magis  ad  intellectum  vel  affectum, 

fol.  68.  (67.  v.). 

10.  Utrum  intellectus  quantum  ad  suum  actum  ligetur  per 
corporis  infirmitatem,  fol.  71. 

De  anima  separata: 

1.  Utrum  anima  separata  de  sui  natura  possit  aliquod  corpus 

movere,  fol.  75. 

2.  Utrum  anima  separata  possit  movere  se  de  loco  ad  locum, 

fol.  79.  (78.  v.). 

3.  Utrum  moveatur  de  loco  ad  locum  subito  vel  successive, 

fol.  83.  (82.  v.). 

Quaestio  de  quolibet;  et  primo  quaeritur: 

De  Deo: 

1.  Utrum  omni  intellectu  creato  circumscripto,  essent  in  Deo 

plura  essentialia  attributa,  fol.  86. 

2.  Utrum  relationes  personales  maneant,  aut  transeant  in  substan- 

tiam in  divinis  sicut  cetera  praedicamenta,  fol.  87.  (86.  v.). 
De  A ngelis : 

1.  Utrum  aevum,  quod  est  mensura  Angelorum,  sit  mensura 

simplex,  indivisibilis  et  manens  tota  simul,  an  continua  et 
successiva,  fol.  87.  (86.  v.). 

2.  Utrum  locus  Angeli  possit  esse  superficies  tantum,  fol.  88. 

(87.  v.). 

3.  Utrum  substantia  Angeli  sit,  ubi  est  sua  virtus,  fol.  88. 

De  creatura  humana: 

1.  Utrum  aliquod  bonum  apprehensum  sub  ratione  optimi  ne- 

cessario appetatur  a voluntate,  fol.  89.  (88.  v.). 

2.  Utrum  habitus,  qui  sunt  in  anima,  sint  divisibiles  secundum 

essentiam,  fol.  89. 

3.  Utrum  Paulus  post  raptum  habuit  tantam  caritatem,  quan- 

tam habuit  in  raptu,  fol.  90.  (89.  v.). 

De  contractibus  et  actibus  humanis: 

1.  Utrum  liceat  emere  redditus  vel  pensiones  ad  vitam,  fol.  90. 

2.  Utrum  aliquis  simplex  excusetur,  si  in  agendis  dubiis,  illicitis 

tamen,  assentiat  alicui  doctori  authentico,  fol.  91. 

De  damnatis: 

1.  Utrum  damnati  magis  deberent  velle  non  esse,  quam  sic 

esse,  fol.  91. 

2.  Utrum,  si  poneretur  in  optione  damnatorum,  mallent  non  esse, 

quam  in  cruciatu  illo  perpetuo  esse,  fol.  91. 

De  cognitione  animae  separatae: 

1.  Utrum  anima  separata  acquirat  aliquam  cognitionem  ab  in- 

ferioribus, fol.  92. 

2.  Utrum  distantia  localis  impediat  cognitionem  animae  sepa- 

ratae, fol.  97.  (96.  v.). 

De  poena  animae  separatae: 

1.  Utrum  anima  separata  vere  patiatur  ab  igne  infernali,  fol.  100. 

2.  Utrum  vermis  conscientiae,  an  ignis  gehennae  erit  gravior 

poena  in  inferno  animabus  separatis,  fol.  106. 

3.  Utrum  animae  parvulorum  decedentium  cum  solo  originali 

puniantur  aliqua  poena  sensibili  vel  exteriori,  fol.  109. 

4.  Utrum  poena  infernalis  sit  aeterna,  fol.  113. 

De  anima  beata: 

1.  Utrum  creatura  rationalis  possit  beatificari  in  alio  bono 

quam  in  bono  increato,  fol.  119.  (118.  v.). 

2.  Utrum  anima  separata  possit  perfecte  beatificari  sine  cor- 

pore, fol.  122. 

3.  Utrum  beatitudo  sit  aequalis  in  omnibus  animabus  beatis, 

fol.  128. 

4.  Utrum  omnes  animae  rationales  ex  sui  natura  aequaliter 

sint  aptae  ad  beatitudinem,  hoc  est,  utrum  sint  aequales  in 
naturalibus,  fol.  133. 

5.  Utrum  secundum  mensuram  et  gradum  in  bonitate  et  no- 

bilitate naturae  erit  mensura  et  gradus  in  sublimitate  glo- 
riae, fol.  138. 

6.  Utrum  beatitudo  sit  actus  intellectus,  vel  affectus,  fol.  142. 

7.  Utrum  intellectus  beatus  videbit  Deum  per  essentiam,  fol.  148. 

(147.  v.). 

8.  Utrum  divina  essentia  sit  obiectum  visionis  intellectus  beati, 

fol.  152.  (151.  v.). 

De  ieiunio: 

1.  Utrum  afflictio  vel  maceratio  carnis  sit  actus  virtutis,  fol.  157. 

2.  Utrum  maceratio  carnis  per  abstinentiam  a cibo  et  potu  sit 

actus  vel  opus  perfectionis,  fol.  162.  (161.  v.). 

3.  Quaeritur,  sub  qua  virtute  morali  continetur  maceratio  car- 
nis, fol.  167. 

Quaestio  de  quolibet , ubi  aliqua  quaeruntur  de  Crea- 
tore, aliqua  de  creatura: 

De  Deo : 

1.  Utrum  primum  bonum  sit  ipsa  ratio  boni  absolute,  fol.  170. 

2.  Utrum  potentia  generandi,  quae  est  in  Patre,  contineatur  sub 

omnipotentia,  fol.  172.  (171.  v.). 

3.  Utrum  Spiritus  sanctus  distingueretur  a Filio,  si  non  proce- 

deret ab  eo,  fol.  172.  (171.  v.). 

De  corpore  ' Christi : 

1.  Quaeritur,  quale  corpus  dedit  Christus  in  coena  discipulis 

suis,  fol.  173.  (172.  v.). 

2.  Utrum  substantia  panis  possit  converti  in  substantiam  cor- 

poris Christi,  fol.  173. 

3.  Utrum  corpus  Christi  sit  vere  sub  Sacramento,  fol.  174.(473.  v.). 

De  beata  Virgine: 

1.  Utrum  beata  Virgo  Maria  fuerit  concepta  cum  originali,  fol.  174. 

2.  Utrum  conceptio  beatae  Virginis  debeat  celebrari,  fol.  175. 

(174.  v.). 

De  pura  creatura: 

1.  Utrum  materia  omnium  habentium  materiam  sit  una,  fol.  175. 

2.  Utrum  anima  separata  sit  per  se  in  specie  vel  per  se  spe- 

ciem constituat,  fol.  176.  (475.  v.). 

De  actibus  et  operibus  animae  rationalis: 

1.  Quaeritur,  quid  fuit  primo  a Prophetis  cognitum,  fol.  176. 

2.  Utrum  illi  qui  tenentur  ad  horas  canonicas  persolvendas,  te- 

neantur dicere  in  choro  ex  utraque  parte,  fol.  177.  (176.  v.). 

3.  Quaeritur,  quid  in  arca  fuit  repositum,  fol.  177. 

4.  Utrum  usus  mulorum  sit  licitus,  fol.  177. 

5.  Quaeritur,  unde  sit,  quod  aspis  obturat  aurem  ad  vocem  in- 

cantantis, fol.  177. 

De  productione  rerum: 

1.  Utrum  sit  ponere  aliquod  primum  ens,  quod  sit  causa  alio- 

rum entium,  fol.  178. 

2.  Utrum  omnis  entitas  secundum  rem  et  secundum  veritatem 

sive  per  essentiam  sit  in  primo  ente,  fol.  182.  (181.  v.). 

3.  Utrum  sit  tantum  unum  ens,  quod  sit  aliorum  causa  et 

principium,  fol.  186. 


PRAEFATIO. 


XI 


4.  Utrum  a primo  et  summo  ente  rerum  universitas  sit  pro- 
ducta per  creationem  sive  de  nihilo,  fol.  192.  (191.  v.). 
Quaestio  de  quolibet , ubi  quaeruntur  aliqua  de  Deo  et 
aliqua  de  creatura . 

De  Deo: 

1.  Utrum  Deus  ex  sua  omnipotentia  possit  facere,  materiam  esse 

sine  omni  forma,  fol.  196.  (195.  v.). 

2.  Utrum  divina  praescientia  stet  cum  libero  arbitrio,  vel  au- 

ferat arbitrii  libertatem,  fol.  197.  (196.  v.). 

De  creatura  intellectuali : 

1.  Utrum  intellectus  creatus  per  prius  feratur  in  essentiam  di- 

vinam quam  in  personas,  fol.  198. 

2.  Utrum  aevum  sit  mensura  simplex,  vel  continua  permanens, 

fol.  199.  (198.  v.). 

3.  Utrum  vegetativa  et  sensitiva  cedant,  adveniente  rationali, 

fol.  200.  (199.  v.). 

4.  Utrum  anima  in  somnis  adeo  ligetur  per  actum  vegetativae 

et  sensitivae,  quod  non  possit  cohibere  actum  virtutis  ve- 
getativae quantum  ad  ultimum  complementum,  fol.  201. 
(200.  v.). 

5.  Utrum  anima  separata  ferat  securn  corpus  vel  corporalia, 

fol.  202.  (201.  v.). 

6.  Quaeritur,  in  quo  fundetur  aptitudo  in  corpore  humano  ad 

immortalitatem,  fol.  202. 

De  exercitio  humano : 

1.  Utrum  aliqua  persona  debeat  arceri  ab  actu  advocationis, 

fol.  202. 

2.  Utrum  advocatus  teneatur  fovere  causam  pauperum,  fol.  203. 

(202.  v.). 

3.  Utrum  sit  licitum  advocato  causam  iniustam  fovere  et  tueri, 

fol.  203.  (202.  v.). 

4.  Utrum  advocatus,  fovens  causam  iniustam  et  per  suum  pa- 

trocinium aliam  partem  damnificans,  teneatur  ad  restitu- 
tionem, fol.  203. 

5.  Utrum  aliquis  non  solvens  decimas  praediales  excusetur 

propter  consuetudinem  in  aliquibus  terris  vel  locis  obser- 
vatam, fol.  203. 

6.  Utrum  liceat  habere  plura  beneficia  ecclesiastica,  fol.  204. 

(203.  v.). 

7.  Utrum  per  sculpturam  factam  in  lapide  in  aliqua  constella- 

tione aliqua  virtus  lapidi  augeatur,  fol.  204. 

8.  Utrum  per  talem  imaginem  sculptam  possit  anima  hominis 

immutari,  fol.  204. 

De  creatione  rerum: 

1.  Utrum  ab  uno  principio  possit  esse  immediate  rerum  mul- 

titudo, fol.  205.  [204.  v). 

2.  Utrum  Deus  potuit  communicare  creaturae  potentiam  creandi, 

fol.  209. 

De  quolibet: 

De  Deo: 

1.  Utrum  Deus  per  omnipotentiam  suam  possit  facere,  quod 

unum  corpus  sit  localiter  in  pluribus  locis,  fol.  214.  (213.  v.). 

2.  Utrum  Deus  potuit  scire  primum  instans,  in  quo  potuit 

mundum  creare,  fol.  215. 

De  Angelis: 

1.  Utrum  sit  unum  aevum  omnium  aeviternorum,  fol.  216.  (215.  v.). 

2.  Utrum  aliqui  Angeli  ab  aliis  purgentur,  illuminentur  et  pro- 

pagentur, fol.  216. 

3.  Utrum  daemones  in  corporibus  assumtis  possint  generare, 

fol.  217.  (216.  v.). 

4.  Utrum  gaudium  accidentale  Beatorum  sit  continuum,  fol.  217. 

(216.  v.). 

De  hominibus: 

1.  Utrum  intellectus  humanus  possit  Deum  cognoscere,  fol.  218. 

(217.  v.). 

2.  Utrum  origo  bonarum  cogitationum  sit  a nobis,  fol.  218. 

3.  Utrum  conscientia  erronea  liget,  fol.  219.  (218.  v.). 

4.  Utrum  poenitentia  restituat  hominem  in  statum  pristinum, 

fol.  219. 

De  quibusdam  casibus: 

1.  Quaeritur  quantum  ad  neophytorum  informationem,  fol.  220. 

(219.  v.). 

2.  Quaeritur  de  Religionis  professione,  fol.  220. 

3.  Quaeritur  de  ecclesiastica  iurisdictione,  fol.  221.  (220.  v.). 

4.  Utrum  abusus,  qui  inducit  consuetudinem,  excuset  a peccato, 

fol.  221. 

5.  Quaeritur  de  rerum  ecclesiasticarum  alienatione,  fol.  222. 

(221.  v.). 


BIBLIOTHECA  FBANCISCANA  SCHOLASTICA 

MEDII  -A.  EU  "V"! 


Tom.  I. 


Bibliotheca  Franciscana  Scholastica 
medii  aevi. 

(Haec  collectio  complectitur  varias  quaestiones  disputatas  aliaque  opera  scho- 
lastica, quae  doctores  Franciscani  medii  aevi  reliquerunt.) 

Tom.  I.  Fr.  Matthaei  ab  Aquasparta,  0.  F.  M.,  S.  R.  E.  Car- 
dinalis, Quaestiones  disputatae  selectae  de  fide  et  de  cogni- 
tione. In  8.  pag.  XVI-480  L.  6 — 


Tom.  II.  Quaestiones  de  incarnatione  et  gratia  sub  prelo  est. 

11.  Utrum  confessor  teneatur  habere  attentionem  circa  ea  quae 
sibi  peccatores  confitentur,  fol.  307  V 

12.  Utrum  sit  gradus  in  peccatis,  fol.  307. 

13.  Utrum  maius  peccatum  sit  cognoscere  filiam  spiritualem 
quam  carnalem,  fol.  308.  (307.  v.). 

14.  Utrum  intentans  pudicitiam  alicuius  et  postmodum  consum- 
mans cum  ea  peccatum  peccet  dupliciter,  fol.  308.  (307.  v.). 

15.  Utrum  sequens  eventus  augeat  peccatum,  fol.  308. 

16.  Utrum  iudex  ecclesiasticus  pro  criminibus  possit  exigere 
poenam  pecuniariam,  fol.  308. 

17.  Utrum  Ecclesia  possit  innocentem  punire  pro  impio,  fol.  309. 
(308.  v.). 

De  gratia: 

1.  Utrum  gratia  sit  idem  per  essentiam  quod  virtus  gratuita, 

fol.  309. 

2.  Utrum  gratia  existat  in  potentiis  animae  vel  in  essentia,  fol.  312. 

3.  Utrum  mors  Christi  fuerit  miraculosa  an  naturalis,  fol.  316. 

(315.  v,). 

« Magna  earum  pars  est  etiam  Neapoli , biblioth.  Nationalis 
cod.  membr.  saec.  XIII.  sign.  VII.  C.  47,  et  in  Museo  Britannico , 
cod.  membr.  sign.  358,  Burneanae  collectionis,  fol.  33.  r.  coi.  1. 

« Praeter  praedictas  quaestiones  aliae  viginti  disputatae 
eiusdem  auctoris  sunt  de  incarnatione,  de  legibus  et  de  anima, 
et  hae  habentur  in  codice  membr.  biblioth.  Assisiensis,  sign.  14. 
Nonnullae  sunt  etiam  Florentiae  in  biblioth.  La urent,  cod. 
membr.  in  4.  saec.  XIV.  sign.  Aedil.  164.  fol.  112;  una  etiam 
est  ibid.  cod.  membr.  sign.  123,  olim  512. 

« Ex  his  Quaestionibus  octo  de  fide  et  decem  de  cognitione 
humana  a nobis  in  hoc  volumine  editae  sunt.  Operae  pretium 
est  conferre  quaestionem  quintam:  utrum  anima  cognoscat 
semetipsam  et  habitus,  qui  in  ea  sunt,  per  essentiam  etc.,  cum 
eadem  quaestione  apud  Scotum1  2,  ut  perspiciatur,  multa  ex 
Matthaei  opusculo  in  illam  quaestionem  Scoti  transiisse. 

« Huius  auctoris  opera  magni  momenti3  sunt  pro  illustranda 
doctrina  S.  Bonaventurae,  cuius  operibus  frequentissime  utitur. 


1 Hoc  membrum  addidimus  ex  lextu.  2 De  rerum  principio  q.  15. 

3 Cfr.  etiam  quae  diximus  in  Praefat.  libri  De  humanae  cognitionis  ratione. 

Ipsa  non  ignobilem  locum  inter  Scholasticorum  lucubrationes 
occupare  ac  pleraque  eorum  prelo  dignissima  esse  nobis  ex- 
ploratum est.  Quapropter  non  exiguam  partem  Quaestionum  in 
nostra  Bibliotheca  Franciscana  Scholastica  medii  aevi  eden- 
das suscipimus. 

« In  edendis  his  Quaestionibus,  praecipue  autographum,  ut 
par  est,  secuti  sumus.  Cum  autem  alii  codices,  quos  adhibuimus, 
plerumque  in  iis  tantum  locis  inter  se  dissentiant,  in  quibus 
autographum  a librariis  legi  non  potuit,  vel  ubi  aliquo  vitio 
laborare  videbatur,  eadem  difficultas,  auctorem  recte  interpre- 
tandi, etiam  nobis  superanda  erat,  nec  semper  feliciter  succes- 
sit. Tamen  saepe  apographa  ex  originali  corrigere  potuimus. 
Quando  autem  lectio  autographi  dubia  remansit,  vel  manifesto 
mendo  laboravit,  usi  sumus  lectione  aliorum  codicum,  quae 
melior  videbatur. 

« Codices  a nobis  colla ti  sunt : 

A.  . . . Cod.  Assisiensis,  autographum  sign.  134. 

B.  . . . » Tudertinus  44. 

C.  . . . » Neapolitanus,  biblioth.  Nationalis  VII.  C.  47. 

D.  . , . » Musei  Britannici  358,  Burn.  Coli,  (tantum  pro 

1.  et  3.  quaest.  de  cognitione). 

« Cod.  D.,  male  et  mendose  exaratus,  fere  eundem  textum 
repraesentat  ac  cod.  C ». 

Hisce  quaestionibus  tamquam  prooemium  praemisimus  eius- 
dem Matthaei  tractatum  de  excellentia  S.  Scripturae  et  sermo- 
nem de  studio  S.  Scripturae;  in  appendice  vero  habetur  tracta- 
tus de  processione  Spiritus  S . 


Ad  Claras  Aquas,  die  16  lan.  1903. 


PP.  EDITORES. 


TRACTATUS 


DE  EXCELLENTIA  SACRAE  SCRIPTURAE. 


Omnis  scriba  doctus  in  regno  caelorum  similis  est  homini 
patrifamilias,  qui  profert  de  thesauro  suo  nova  et  vetera  \ 

1.  Volentibus  ingredi  in  sacram  Scripturam  occurrit  ver- 
bum propositum,  in  quo  eius  excellentia  super  omnes  alias  scien- 
tias commendatur  quantum  ad  quatuor,  in  quibus  omnes  alias 
scientias  antecedit1  2:  primo,  quantum  ad  causam  efficientem ; se- 
cundo, quantum  ad  causam  finalem;  tertio,  quantum  ad  causam 
materialem;  quarto,  quantum  ad  causam  formalem.  Quantum 
ad  causam  efficientem  habet  inviolabilem  auctoritatem , quan- 
tum ad  causam  finalem  habet  incomprehensibilem  utilitatem, 
quantum  ad  causam  materialem  habet  imperscrutabilem  pro- 
funditatem, quantum  ad  causam  formalem  habet  capabilem 
brevitatem  et  facilitatem. 

Causa  autem  efficiens  introducitur  duplex  istius  doctrinae: 
primaria  et  principalis,  quae  intelligitur  in  nomine  patris- 
familias,  per  quem  significatur  universalis  administrator  totius 
universitatis;  et  causa  secundaria  et  ministerialis,  quae  in- 
telligitur nomine  scribae  docti,  sibi  conformis  et  consimilis.  Si 
igitur  quaeras:  Quis  auctor  istius  doctrinae?  Deus  eam  condidit 
et  eduxit  seu  protulit  de  thesauris  suis.  Si  quaeras:  Quis  doctor 
et  administrator?  Scriba  doctus,  ipsi  Deo  conditori  conformis. 
Omnes  igitur  alias  scientias  et  doctrinas  auctoritate  praecellit, 
quia,  ut  dicit  Augustinus  IV.  de  Doctrina  Christiana  3,  ista  scien- 


1 Malth.  13,  52.  — Iste  tractatus  sicut  sermo  sequens  est  ex  codd.  A et  B. 

2 B primitus  habebat  excellit. 

8 Cap.  6.  n.  9,  ubi  Scriptura  « divinitus  inspirata  » dicitur  (cfr.  etiam  ibid. 
c.  16.  n.  33.);  ibid.  III.  c.  27.  n.  38 : « Spiritus  sanctus  in  auctoribus  Scriptura^ 

tia  non  est  humana  industria  composita,  sed  divina  mente  fusa. 
Aliae  enim  scientiae  repertae  sunt  per  humanam  investigatio- 
nem, sed  ista  est  infusa  per  revelationem  et  inspirationem, 
quia,  ut  dicit  Petrus  \ non  voluntate  humana  allata  est  ali- 
quando prophetia,  sed  Spiritu  sancto  inspirante , locuti  sunt 
sancti  Dei  homines.  Idem  Doctor  II.  de  Civitate  Dei * 1  2 : « Scri- 
ptura divina  non  fortuitis  animorum  motibus,  sed  plane  sum- 
mae dispositione  providentiae  super  omnes  omnium  gentium 
litteras  omnia  sibi  genera  ingeniorum  humanorum  divina  ex- 
cellens auctoritate  subiecit  ». 

Causa  autem  finalis,  ex  qua  habet  incomprehensibilem 
utilitatem,  notatur  in  regno  caelorum.  Si  enim  quaeras:  Quis 
est  istius  scientiae  finis  ? dico,  quod  perducit  et  dirigit  ad  re- 
gnum, cuius  non  est  finis  3.  Nulla  alia  scientia,  nulla  doctrina, 
ubi  esset  vera  beatitudo,  docere  potuit;  quod  manifestum  est 
ex  diversitate  opinionum  apud  Philosophum4  de  felicitate  seu 
de  fine  boni,  et  ideo  nulla  praecepta  vitae  dedit.  Sola  autem 
haec  est,  quae  illuc  dirigit  et  per  praecepta  salutaria  perdu- 
cit. Unde  Augustinus  XVIII.  de  Civitate  Dei  5 : « Quid  agit, 
aut  quo  vel  qua,  ut  ad  beatitudinem  perveniatur,  humana  se 
porrigit  infelicitas,  si  divina  non  ducit  auctoritas  » ? 

Causa  materialis,  ex  qua  habet  imperscrutabilem  pro- 
funditatem, intelligitur  nomine  thesauri,  ex  quo  nova  et  vetera 
proferuntur.  Nomine  enim  thesauri  sapientia  designatur;  Sa- 
pientiae septimo  6 de  sapientia  dicitur:  Infinitus  enim  thesau- 
rus est  hominibus  etc.  Sed  in  isto  thesauro  est  abyssalis  pro- 
funditas; Psalmus:  Ponens  in  thesauris  abyssos.  — Hanc 
abyssalem  profunditatem  explicat  Augustinus  in  Epistola  ad 


operans»;  ilern  XI.  cie  Civ.  Dei,  c.  3,  ubi  « a Deo  condita  » legitur.  — De  s. 
Scripturae  ingentibus  praeconiis  videsis  etiam  serm.  38.  ad  Fratres  in  eremo  (in- 
ter opera  August.).' 

1 II.  Petr.  1,  21,  ubi  Vulgata  inspirati  pro  inspirante. 

2 Cap.  I. 

3 Luc.  I,  33:  Et  regni  eius  non  erit  finis;  cfr.  Dan.  3,  100.  et  Symbolum 
Nicaenum. 

4 I.  Ethic.  c.  4.  seqq. 

5 Gap.  41.  n.  I,  ubi  etiam  de  philosophicarum  opinionum  dissensionibus 
diffusius  loquitur. 

6 Vers.  14;  deinde  sequitur  Ps.  32,  7. 


DE  EXCELLENTIA  SACRAE  SCRIPTURAE. 


3 


Volusianum  1,  dicens:  « Tanta  est  Christianarum  profunditas  lit- 
terarum, ut  in  eis  quotidie  proficerem,  si  eas  solas  ab  ineunte 
pueritia  usque  ad  decrepitam  senectutem  maximo  otio,  summo 
studio,  meliore  ingenio  conarer  addiscere ; non  quod  ad  ea  quae 
necessaria  sunt  saluti,  tanta  in  eis  perveniatur  difficultate,  sed 
cum  quisque  fine  tenuerit,  sine  qua  pie  recteque  non  vivitur, 
tam  multa  tamque  multiplicibus  mysteriorum  umbraculis  opa- 
cata  intelligenda  proficientibus  restant,  tantaque  non  solum  in 
verbis,  quibus  ista  dicta  sunt,  verum  etiam  in  rebus,  quae  in- 
telligendae  sunt,  latet  altitudo  sapientiae,  ut  annosissimis,  acu- 
tissimis, flagrantissimis  cupiditate  discendi  hoc  contingat,  quod 
eadem  Scriptura  quodam  in  loco  habet:  Cum  consummaverit 
homo,  tunc  incipiet ». 

Causa  vero  formalis,  ex  qua  habet  capabilem  facilita- 
tem vel  brevitatem,  designatur  in  hoc  quod  dicit:  nova  et  ve- 
tera. Divisio  enim  totius  Scripturae  sacrae  satis  est  in  npvum 
et  vetus  Testamentum.  Augustinus  I.  super  Genesim  ad  litte- 
ram 2 : « Omnis  Scriptura  divina  bipartita  est,  secundum  id 
quod  Dominus  significavit  dicens,  scribam  eruditum  in  regno 
Dei  similem  esse  patrifamilias  proferenti  de  thesauro  suo  nova 
et  vetera,  quae  duo  Testamenta  dicuntur  » ; inter  quae  tanta 
est  concordia,  ut  quidquid  dicatur  in  uno,  dicatur  in  alio,  sed 
quod  in  uno  implicite,  in  alio  explicite,  ita  quod  est  quasi  rota 
in  medio  rotae. 


I. 

2.  Dicit  ergo:  Omnis  scriba  doctus  in  regno  caelorum 
similis  est  homini  patrifamilias  etc.  Omisso  ad  praesens  de 
causa  istius  doctrinae  secundaria  et  ministeriali,  quia  de  hoc 
fortassis  alias  dicetur,  et  de  causa  formali,  quae  spectat  ad 
divisionem  librorum,  dicamus  aliquid  breve  de  aliis  tribus,  et 
primo  de  causa  efficiente  primaria  et  principali,  quae,  ut 
dictum  est,  intelligitur  nomine  patris  familias,  qui  eam  protulit 
de  thesauris  suis  et  eam  inspiravit  et  revelavit.  — Istius  pa- 


1 Epist.  137.  (alias  3.)  c.  I.  n.  3,  in  cujus  Ane  citatur  Eccli.  18,  6. 

2 Gap.  1.  n.  I.  — Locus  s.  Scripturae  est  Ezech.  10,  10;  cfr.  ibid.  1,  16,  et 
Gregor.,  I.  Homil.  in  Evang.  homil.  6.  n.  12.  seqq.,  ubi  de  vola  in  rota. 

trisfamilias  auctoritas  est  inviolabilis , quoniam  eius  sapientia 
non  potest  falli , quia  eius  potentia  non  potest  impediri , quia 
eius  iustitia  non  potest  obliquari  seu  depravari.  Ideo  tradidit 
leges  certissimas , leges  altissimas,  leges  iustissimas.  Propter 
sapientiam  infallibilem  eius  auctoritas  habet  certitudinem , cui 
nihil  potest  admisceri  falsum  seu  erroneum;  propter  potentiayn 
insuperabilem  habet  altitudinem , cui  nihil  potest  admisceri 
vanum;  propter  iustitiam  inobliquabilem  habet  rectitudinem, 
cui  nihil  potest  admisceri  pravum  seu  iniquum. 

3.  Primo  ergo  dico,  quod  auctoritas  istius  patrisfamilias, 
qui  est  auctor  istius  scientiae,  habet  certitudinem,  cui  nihil  pot- 
est admisceri  falsum  vel  erroneum  propter  eius  sapientiam  in- 
fallibilem; et  ideo  non  tantum  pater,  immo  pater  et  magister. 
Ipse  enim  novit  omnia  ab  aeterno,  novit  semetipsum  et  in 
semetipso  novit  omnia  simul  sine  interruptione  et  successione; 
et  ideo  in  nullo  potest  falli,  quia  nihil  potest  ignorare.  Unde 
Augustinus  XI.  de  Civitate  Dei  1 : « Deus,  inquit,  nihil  discit 
ex  factis;  nihil  enim  fieret,  si  ei  esset  incognitum  »;  et  post: 
« Nullo  modo  scientia  Dei  variatur,  ut  aliud  in  ea  faciant  quae 
nondum  sunt,  aliud  quae  iam  sunt,  aliud  quae  fuerunt.  Non 
enim  more  nostro  ille  ante  vel  quod  futurum  est  prospicit,  vel 
quod  praesens  est  aspicit,  vel  quod  praeteritum  est  respicit, 
sed  alio  quodam  modo  a nostrarum  cogitationum  consuetudine 
longe  alteque  diverso.  Ille  quippe  non  ex  hoc  in  illud  cogita- 
tione mutata,  sed  omnino  incommutabiliter  videt,  ita  ut  illa  qui- 
dem, quae  temporaliter  fiunt,  et  futura  nondum  sint  et  prae- 
sentia iam  sint  et  praeterita  iam  non  sint;  ipse  vero  haec  omnia 
stabili  ac  sempiterna  praesentia  comprehendat  ».  Et  quoniam 
«in  eo  non  tantum  omnium  factorum,  sed  fieri  possibilium  stabi- 
les ac  sempiternae  vivunt  rationes  »,  ut  dicit  Augustinus  I.  Con- 
fessionum 2,  « tanquam  in  luce  »,  ut  dicit  Dionysius,  ideo  ipse 
est  principium  omnis  illuminationis  et  eruditionis.  Propter 


1 Cap.  21. 

2 Gap.  6.  n.  9:  « Tu  es  et  Deus  es  Dominusepie  omnium,  quae  creasti;  et 
apud  te  rerum  omnium  instabilium  stant  causae,  et  rerum  omnium  mutabilium 
immutabiles  manent  origines,  et  omnium  irrationabilium  et  temporalium  sem- 
piternae vivunt  rationes  ».  — Sequitur  Dionys.,  de  Div.  Norn.  c.  5.  § 8.  seqq., 
ubi  de  exemplaribus  rerum  in  Deo  tanquam  in  sole  exislentibus  sermo  est;  et 
c.  7.  § 2. 

quod  dicit  Iacobus  Apostolus  1 : Omne  datum  optimum  et  omne 
donum  perfectum  desursum  est , descendens  a Patre  lumi- 
num, a,pud  quem  non  est  transmutatio  nec  vicissitudinis 
obumbratio.  — Omne  datum  optimum,  bonorum  naturalium; 
et  omne  donum  perfectum,  charismatum  spiritualium ; desur- 
sum est,  descendens  scilicet  a Patre  aeterno,  qui  est  principium, 
fons  et  origo  omnium  illuminationum  intellectualium.  Apud  quem 
non  est  transmutatio ; quod  exponens  Augustinus  in  eodem 1  2 
dicit:  «Non  aliter  nunc,  aliter  antea,  aliter  postea;  quoniam  non 
sicut  nostra,  ita  eius  quoque  scientia  trium  temporum,  praesen- 
tis videlicet  et  praeteriti  vel  futuri  varietate  mutatur,  apud 
quem  non  est  transmutatio  nec  momenti  obumbratio.  Neque 
enim  eius  intentio  de  cogitatione  in  cogitationem  transit,  in  cuius 
incorporeo  contuitu  simul  adsunt  cuncta,  quae  novit;  quoniam 
tempora  ita  novit  nullis  suis  temporalibus  notionibus,  quemad- 
modum temporalia  movet  nullis  suis  temporalibus  motibus  ». 

Inviolabilis  est  igitur  auctoritas  istius  doctrinae  propter 
certitudinem,  cui  nihil  potest  admisceri  falsum  seu  erroneum, 
quia  auctoris  sapientia  omnino  est  infallibilis. 

4.  Secundo,  auctoritas  istius  patrisfamilias  habet  altitudi- 
nem, cui  non  potest  admisceri  aliquid  vanum  propter  eius  po- 
tentiam insuperabilem ; et  ideo  non  tantum  pater,  immo  pater 
ei  dominus,  ac  per  hoc  ista. est  scientia  ollissima.  « Ipse  enim 
potest,  quidquid  posse  potentiae  est,  et  hoc  solum  non  potest, 
quod  posse  non  est  posse  »,  ut  dicit  Anselmus  in  Proslogio  3 et 


1 Cap.  i,  17. 

2 Scii.  XI.  de  Civ.  Dei,  c.  21;  ibi  citatur  lac.  1,  17,  in  quo  loco  August., 
sicut  alibi  (v.  g.  in  1.  de  Natura  boni  contra  Manichaeos,  c.  24.  et  serm.  11. 
[nunc  26.]  c.  14.  n.  13.)  vocem  momenti  pro  vicissitudinis  contra  Vulgatam  et 
Syram  lectionem  exhibet,  et  sensus  est,  Deum  ne  momentaneam  quidem,  i.  e. 
nec  minimam  pati  sui  luminis  obumbrationem.  — Edit.  Maurin.  verbis  Non  ali- 
ter praeligit:  Nec  aliter  oculis,  aliter  mente ; non  enim  ex  animo  constat  et 
corpore  et  dein  pro  notionibus,  quod  bene  habet  edit.,  codd.  motionibus,  fortasse 
per  incuriam  amanuensis. 

3 Cap.  7:  « Sed  et  omnipotens  quomodo  es,  si  non  omnia  potes?  Aut  si  non 
poles  corrumpi  nec  mentiri  nec  facere,  verum  esse  falsum;  ut  quod  factum  est, 
non  esse  factum:  quomodo  poles  omnia?  Aut  haec  posse  non  est  potentia,  sed 
impotentia.  Nam  qui  haec  potest,  quod  sibi  non  expedit  et  quod  non  debet  pot- 
est; quae  quanto  magis  potest,  tanto  magis  adversitas  et  perversitas  possunt  in 
illum,  et  ipse  minus  contra  illas.  Qui  ergo  sic  potest  non  potentia  potest,  sed 

Augustinus  V.  de  Civitate  Dei.  Stultum  igitur  est  omnino  di- 
vinae potentiae  praefigere  limitem,  ut  usque  ad  aliquem  limi- 
tem possit  et  ultra  non  possit;  omnino  omnipotens  est,  quid- 
quid vult,  potest  cui  non  est  impossibile  omne  verbum , et  in 
creaturarum  productione  et  in  naturarum  transmutatione  et  mi- 
raculorum operatione,  in  generis  humani  reparatione  et  in  Sa- 
cramentorum institutione,  in  peccatorum  iustificatione  potest 
super  omnem  naturam,  super  omnem  creatam  intelligentiam. 
Unde  dicit  Augustinus  ad  Volusianum  1 : « Fateamur,  Deum  ali- 
quid posse,  quod  nos  fateamur  investigare  non  posse,  ita  quod 
in  rebus  mirabilibus  tota  ratio  facti  est  potentia  facientis  ». 
Quando  ergo  Scriptura  aliqua  narrat,  quae  impossibilia  sunt 
secundum  naturam  aut  incomprehensibilia  secundum  investiga- 
tionem humanam,  omnino  deferendum  est  Scripturae  ac  pie 
assentiendum  et  subiiciendum  inintellectum  divinae  potentiae, 
quae  plus  potest  facere,  quam  possimus  intelligere.  Unde  cum 
Augustinus  II.  super  Genesim  ad  litteram  2 quaereret  de  aquis 
supercaelestibus,  dicit : « Quoquo  modo  et  quales  aquae  ibi  sint, 
esse  eas  ibi,  minime  dubitemus;  maior  est  quippe  Scripturae 
huius  auctoritas  quam  omnis  humani  ingenii  capacitas  » ; ut 
merito  fidei  et  humilitatis  mereamur  revelationem  veritatis.  Ideo 
dicit  Salvator  3 : Confiteor  tibi , Pater , Domine  caeli  et  ter- 
rae , quia  abscondisti  haec  a sapientibus  et  prudentibus  et 
revelasti  ea  parvulis.  Omnino  hic  abscondit  quae  vera  sunt 
a sapientibus  et  prudentibus  secundum  carnem,  quia  animalis 
homo  non  percipit  ea  quae  sunt  spiritus  Dei,  sed  humilibus 
fideliter  assentientibus  revelavit. 


impotentia...  Ergo,  verius  es  omnipotens,  quia  potes  nihil  per  impotentiam,  et 
nihil  potest  contra  te  ».  — August.,  loc.  cit.  c.  10.  n.  I : « Neque  enim  et  vitam 
Dei  et  praescientiam  Dei  sub  necessitate  ponimus,  si  dicamus,  necesse  esse,  Deum 
semper  vivere  et  cuncta  praescire;  sicut  nec  potestas  eius  minuitur,  cum  dicitur 
mori  fallique  non  posse.  Sic  enim  hoc  non  potest,  ut  potius,  si  posset,  minoris 
esset  utique  potestatis.  Recte  quippe  omnipotens  dicitur,  qui  tamen  mori  et  falli 
non  potest.  Dicitur  enim  omnipotens  faciendo  quod  vult,  non  patiendo  quod  non 
vult;  quod  ei  si  accideret,  nequaquam  esset  omnipotens.  Unde  propterea  quaedam 
non  potest,  quia  omnipotens  est  ».  Cfr.  etiam  Bonav.,  I.  pag.  754,  q.  2.  in  cor- 
pore et  ibid.  nota  10.  — Locus  s.  Scripturae  inferius  cit.  est  Luc.  I,  37. 

1 Epist.  137.  (alias  3.)  c.  2.  n.  8.  in  fine. 

2 Cap.  5.  n.  9.  in  fine. 

3 Matth.  11,  25.  (cfr.  Luc.  10,  20);  deinde  sequitur  I.  Cor.  2,  14. 

Omnino  ergo  inviolabilis  est  auctoritas  istius  scientiae 
propter  altitudinem , cui  non  potest  admisceri  aliquid  vanum , 
quoniam  auctoris  potentia  est  insuperabilis. 

5.  Tertio,  auctoritas  huius  patrisfamilias  habet  rectitudi- 
nem, cui  non  potest  admisceri  iniquum  vel  pravum  propter 
iustitiam  inobliquabilem ; et  ideo  non  tantum  pater,  immo  pater 
et  iudex ; ac  per  hoc  ista  est  sapientia  rectissima.  Adeo  enim 
est  iustus,  ut  nullo  modo  possit  esse  iniuslus  nec  iustitiam 
possit  amittere,  quia  est  ipsa  iustitia.  Et  ideo  solum  in  hac 
scientia,  cuius  ipse  auctor  est,  dantur  praecepta  perfectae  iu- 
stitiae.  Augustinus  II.  de  Civitate  Dei  \ postquam  praemisit, 
quomodo  aliae  sectae  non  habent  praecepta,  quibus  aut  prae- 
cipiantur honesta,  aut  prohibeantur  vitiosa,  dicit:  « Legant  no- 
stra (praecepta)  et  per  Prophetas  et  per  sanctum  Evangelium 
et  per  apostolicos  Actus  et  per  Epistolas  tam  multa  contra  ava- 
ritiam atque  luxuriam  ubique  populis  ad  hoc  congregatis,  quam 
excellenter,  quam  divine,  non  tanquam  ex  philosophorum  con- 
certationibus strepere,  sed  tanquam  ex  oraculis  et  Dei  nubibus 
intonare.  Cuius  praecepta  de  iustis  et  probis  moribus,  si  simul 
audirent  atque  curarent  reges  terrae  et  omnes  populi,  prin- 
cipes et  omnes  iudices  terrae,  iuvenes  et  virgines,  senes  cum 
iunioribus,  omnis  aetas  capax  et  uterque  sexus  et  quos  Bap- 
tista Ioannes  alloquitur  exactores  ipsi  atque  milites,  et  terras 
vitae  praesentis  ornaret  sua  felicitate  respublica,  et  vitae  aeter- 


1 Cap.  19,  ubi  de  corruptione  Romanae  rcipublicae,  priusquam  cultum  deo- 
rum Christus  abstulerat,  loquens  sic  ait:  Ecce,  Romana  respublica  (quod  non  ego 
primus  dico,  sed  auctores  eorum  unde  haec  mercede  didicimus,  tanto  ante  di- 
xerunt ante  Christi  adventum)  paulalim  mutata,  ex  pulcherrima  atque  optima 
pessima  atque  flagitiosissima  facta  est.  Ecce,  ante  Christi  adventum,  post  deletam 
Carthaginem  maiorum  mores  non  paulatim,  ut  antea,  sed  torrentis  modo  praeci- 
pitati, adeo  iuventus  luxu  atque  avaritia  corrupta  est.  Legant  nobis  contra  luxum 
et  avaritiam  praecepta  deorum  suorum  populo  Romano  data.  Cui  utinam  tantum 
casta  et  modesta  reticerent  ac  non  etiam  ab  illo  probrosa  et  ignominiosa  depo- 
scerent, quibus  per  falsam  divinitatem  perniciosam  conciliarent  auctoritatem.  Le- 
gant etc. ; et  post  intonare  edit,  pergit:  Et  tamen  luxu  atque  avaritia  saevisque 
ac  turpibus  moribus  ante  adventum  Christi  rempublicam  pessimam  ac  flagitiosis- 
simam factam  non  imputant  diis  suis;  afflictionem  vero  eius,  quamcumque  isto 
tempore  superbia  deliciaeque  eorum  perpessae  fuerint,  religioni  increpitant  Chri- 
stianae. Cuius  etc.  — De  praetermissis  sectis  cfr.  ifoid.  c.  2.  seqq.  — Loc.  s. 
Script.  inferius  cit.  est  Ps.  148,  II.  seq.  et  dein  respicitur  Luc.  3,  13. 

nae  culmen  beatissime  conscenderet  regnatura  ».  Omnis  autem 
ista  lex  iusta  non  nisi  ex  libro  lucis  illius,  quae  Veritas  dici- 
tur, manat,  ut  dicit  Augustinus  XIY.  de  Trinitate  1;  secundum 
quem  librum  habet  unicuique  retribuere  secundum  opera  sua. 
Quod  optime  significatum  est  in  Matthaeo  2,  ubi  dicitur:  Simile 
est  regnum  caelorum  homini  patrifamilias , qui  exiit  primo 
mane  conducere  operarios  in  inneam  suam , et  sic  qualibet 
hora  diei;  sero  autem  facto , dixit  dominus  vineae  procura- 
tori suo : Voca  operarios  et  redde  illis  mercedem,  incipiens 
a novissimis  usque  ad  primos.  Et  cum  aequaliter  redderet 
omnibus,  murmurabant  adversus  patremfamilias,  dicentes:  Hi 
novissimi  una  hora  fecerunt , et  pares  illos  nobis  fecisti , qui 
portavimus  pondus  diei  et  aestus.  Ille  autem  dixit:  Amice, 
non  facio  tibi  iniuriam;  tolle  quod  tuum  est , et  vade.  An  non 
licet  mihi  quod  volo  facere ? An  oculus  tuus  nequam  est, 
quia  ego  bonus  sum ? Quod  exponens  Gregorius  super  Evan- 
gelia  3,  dicit,  quod  « iste  paterfamilias  Conditor  noster  est,  qui 
regit  quos  condidit.  Hic  habet  vineam,  id  est  universalem  Ec- 
clesiam, quae  ab  Abel  iusto  usque  ad  ultimum  electum,  qui  in 
fine  mundi  nasciturus  est,  quot  Sanctos  protulit,  quasi  tot  pal- 
mites misit.  Hic  paterfamilias  qualibet  hora  diei  operarios  ad 
excolendam  vineam  misit,  quia  qualibet  aetate  mundi  vel  ge- 
neris humani,  seu  cuiuslibet  hominis  ad  erudiendam  plebem 
fidelium  praedicatores  mittere  non  destitit  ».  « A novissimo  au- 
tem denarium  reddere  paterfamilias  coepit,  qui  ad  paradisi 
requiem  prius  latronem  quam  Petrum  vocavit;  et  aequalem 
denarium  perceperunt,  quia  aequalem  vitae  aeternae  retribu- 
tionem sortiti  sunt  cum  his  qui  ab  initio  mundi  fuerant  vocati, 
hi  qui  in  fine  mundi  ad  Dominum  venerunt.  Primos  autem  pon- 
dus diei  et  aestus  portasse  est  diutius  in  carne  vixisse  et  in 
mundo  longiora  tentamenta  carnis  tolerasse.  Murmurasse  autem 
est  recte  pro  percipiendo  regno  vixisse,  et  tamen  diu  a regno 


1 Cap.  15.  n.  21  : « Ubinam  sunt  istae  regulae  scriptae,  ubi  quid  sit  iiistum, 
et  iniustus  agnoscit,  ubi  cernit  habendum  esse  quod  ipse  non  habet?  Ubi  ergo 
scriptae  sunt  nisi  in  libro  lucis  illius,  quae  Veritas  dicitur  » ? Ibi  alluditur  ad  loan. 
14,  6:  Ego  sum  via,  veritas  et  vita;  et  deinde  citatur  Apoc.  22,  12;  cfr.  etiam 
Eccli.  11,  28.  — Codd.  illius,  qui  pro  illius,  quae. 

2 Cap.  20,  I.  seqq.,  deinde  v.  8.  et  demum  v.  II.  seqq. 

3 Scilicet  I.  Hrmil.  super  E.vang.  horni!.  19.  n.  I.  et  dein  n.  3.  et  4. 

percipiendo  fuisse  dilatos.  Quasi  ergo  post  murmurationem  de- 
narium acceperunt  qui  post  longa  inferni  tempora  ad  gaudia 
regni  pervenerunt.  Unde  et  de  eisdem  paterfamilias  dicit:  Volo  et 
huic  novissimo  dare  sicut  et  tibi.  Et  quoniam  ipsa  regni  per- 
ceptio eius  est  bonitas  voluntatis,  recte  subiungit:  An  non  licet 
mihi  quod  volo  facere ? Tunc  enim  conquerendum  esset,  si  non 
daret  quod  deberet,  non  si  dat  quod  non  debet.  Ideo  additur: 
An  oculus  tuus  nequam  est , quia  ego  bonus  sum ? Nemo  se  de 
opere,  nemo  de  tempore  extollat,  cum  hac  expleta  sententia  Ve- 
ritas 1 clamet:  Sic  erunt  novissimi  primi,  et  primi  novissimi. 
Ecce  enim,  etsi  iam  scimus,  quae  vel  quanta  bona  egimus,  adhuc, 
supernus  Iudex  qua  subtilitate  haec  examinet,  ignoramus  ». 

Omnino  igitur  inviolabilis  est  auctoritas  huius  scientiae 
propter  rectitudinem,  cui  nihil  potest  admisceri  iniquum , quo- 
niam auctoris  eius  iustitia  omnino  est  inobliquabilis. 

II. 

6.  Non  tantum  istius  scientiae  est  magna  auctoritas  quan- 
tum ad  causam  efficientem,  sed  est  non  minor  utilitas  quantum 
ad  causam  finalem , quae  intelligitur  nomine  regni;  in  Sapien- 
tia 2 : Concupiscentia  sapientiae  ducit  ad  regnum  perpetuum . 
In  quo  quidem  regno  est  rectificatio  omnium  iudiciorum,  tran - 
quillatio  omnium  imperiorum,  adimpletio  omnium  desiderio- 
rum. — Nam  ibi  et  rectificantur  iudicia  rationis  in  contempla- 
tione primae  Veritatis,  ac  per  hoc  Sancti  fulgent  sapientia. 
Iudicia  autem  omnium  artificum  in  omni  facultate  errare  pos- 
sunt, quamdiu  sunt  in  vita  ista;  ut  autem  pervenerint  ad  con- 
tuitum Veyntatis,  per  quam  facta  sunt  omnia  3,  et  in  qua  vi- 
debunt omnium  tam  cognoscendorum  quam  flendorum  rationes, 
tanto  replebuntur  lumine  sapientiae,  ut  omnino  errare  non  pos- 
sint; de  quo  regno  Apostolus4:  Deinde  finis;  cum  tradiderit 
regnum  Deo  et  Patri,  cum  evacuaverit  omnem  principatum 


1 Mattii.  20,  16.  2 Gap.  6,  21. 

3 Alluditur  ad  loan.  I,  3:  Omnia  per  ipsum  facta  sunt;  cfr.  supra  pag.  4, 

nota  2. 

4 I.  Gor.  15,  24.  — Sequitur  August.,  lue.  cit.  e.  8.  n.  16.  seq.,  in  quo  textu 
primo  citatur  I.  Tim.  2,  5,  dcin  I.  Gor.  13,  12,  ubi  in  Vulgata  deest  et  post  spe- 
culum. 

et  omnem  'potestatem  et  virtutem.  Quod  exponens  Augustinus 
I.  de  Trinitate,  dicit:  « Cum  tradiderit  regnum  Deo  et  Patri , id 
est,  cum  iustos  et  Sanctos,  in  quibus  nunc  regnat  ex  fide  viventi- 
bus mediator  Dei  et  hoyninum , homo  Christus  lesus,  perductu- 
rus est  ad  speciem,  id  est  ad  contemplationem  Dei  et  Patris,  quam 
visionem  dicit  idem  Apostolus  facie  ad  faciem , tunc  evacuabit 
omnem  principatum  et  omnem  potestatem  et  virtutem , id  est, 
ut  necessaria  non  sit  dispensatio  similitudinum  per  angelicos 
principatus,  potestates  et  virtutes.  Quod  antequam  fiat,  videmus 
nwic  per  speculum  et  in  aenigmate , hoc  est  in  similitudini- 
bus, tunc  autem  facie  ad  faciem.  De  qua  item  visione  dicit 
Ioannes  1 : Nunc  filii  Dei  sumus , et  nondum  apparuit,  quid 
erimus ; scimus  autem,  quoniam,  cum  apparuerit,  similes  ei 
erimus,  quoniam  videbimus  eum,  sicuti  est ».  Sed,  sicut  dicit 
Gregorius  II.  Moralium1 2:  « Et  quid  est  quod  nesciant  qui 
scientem  omnia  sciunt»?  haec  est  scientia  Sanctorum,  quae 
erit  in  illo  regno ; in  Sapientia:  Iustum  deduxit  Dominus  per 
vias  rectas  et  ostendit  illi  regnum  Dei  et  dedit  illi  scientiam 
Sanctorum,  ratione  cuius,  ut  dicitur  in  Matthaeo,  fulgebunt 
iusti  sicut  sol  in  regno  Patris  eorum.  De  hac  scientiae  ple- 
nitudine Augustinus  XXII.  de  Civitate  Dei  3:  « Rerum  omnium 
quam  certa,  quam  speciosa  scientia  sine  aliquo  errore  vel  la- 
bore, ubi  Dei  sapientia  de  ipso  suo  fonte  potabitur  cum  summa 
facilitate,  sine  omni  difficultate  » ! 

7.  Secundo,  in  illo  regno  tranquillantur  imperia  facultatis 
in  adeptione  regiae  sublimitatis  et  in  subiectione  summae  ma- 
iestatis;  ac  per  hoc  in  illo  regno  eminent  potentia  sive  excel- 
lentia. Nunc  autem  imperia  non  possunt  esse  tranquilla  nec 
pacata  propter  repugnantiam  temporis,  sensualitatis  et  rationis, 
carnis  et  spiritus,  voluntatis  et  intellectus,  sed  tunc  perfecte 
erunt  tranquilla,  quando  veniemus  ad  illud  regnum,  in  quo,  ut 
dicit  Anselmus  4,  « Sancti  erunt  omnipotentes  suae  voluntatis 


1 I.  loan.  3,  2. 

2 Cap.  3.  n.  3:  « Quid  enim  de  his  quae  scienda  sunt  nesciunt  qui  » etc. 
sed  verbotenus  IV.  Dialog.  c.  23;  de  quo  cfr.  Bonav.,  VIII.  pag.  46,  nota  10. 
in  fine.  — Sequuntur  Sap.  10,  10.  et  Matth.  13,  43. 

3 Cap.  24.  n.  5.  circa  finem. 

4 Proslog.  c 25;  cfr.  etiam  Medilat.  21,  ubi  idem  recurrit.  — Inferius  se- 
quuntur Isai.  9,  7.  et  Luc.  2,  32.  ac  Dan.  7,  14. 

sicut  Deus  suae;  ubi  poterunt  quidquid  volent,  quia  nihil  volent 
quod  non  possint»;  in  quo  mens  perfecte  erit  Deo  subiecta,  et 
sensualitas  rationi,  et  caro  sensualitati;  de  quo  regno  Isaias: 
Multiplicabitur  eius  imperium , et  pacis  non  erit  finis;  super 
solium  David  et  super  regnum  eius  sedebit,  ut  confirmet  il- 
lud et  corroboret  in  iudicio  et  iustitia  amodo  et  usque  in 
sempiternum.  — Pacis  non  erit  finis  propter  aeternitatem 
aut  immensitatem,  quoniam  verus  Salomon  pacificus  regnabit 
super  illud  et  sedebit  super  solium  David  patris  sui;  sicut  et 
in  Luca  beatae  Mariae,  Angelo  annuntiante,  promittitur:  Dabit, 
inquit,  ei  Dominus  Deus  sedem  David,  patris  sui,  et  regnabit 
in  domo  lacob  in  aeternum,  et  regni  eius  non  erit  finis;  et 
Daniel : Potestas  eius  potestas  aeterna,  quae  non  auferetur,  et 
regnum  eius , quod  non  corrumpetur.  Et  ideo  Sancti,  qui  conre- 
gnabunt  cum  Christo  tanquam  coheredes  illius  regni,  erunt  pa- 
catissimi, sicut  de  filiis  supernae  lerusalem  in  Psalmo1  dicitur: 
Quoniam  confortavit  seras  portarum,  tuarum,  benedixit  filiis 
tuis  in  te;  qui  posuit  fines  tuos  pacem.  Quod  exponens  Augusti- 
nus in  XIX.  de  Civitate  Dei,  dicit:  « Quando  fuerint  confortatae 
serae  portarum  eius,  iam  in  illam  nullus  intrabit,  nec  ab  illa  ul- 
lus exibit.  Ac  per  hoc  fines  eius  eam  debemus  hic  infelligere  pa- 
cem, quam  volumus  demonstrare  finalem.  Nam  et  ipsius  civitatis 
mysticum  nomen,  id  est  lerusalem,  visio  pacis  interpretatur  ». 

8.  Tertio,  in  illo  regno  omnia  implentur  desideria  volunta- 
tis in  perfruitione  summae  bonitatis,  ac  per  hoc  in  illo  regno 
gaudent  perfecta  laetitia.  Nunc  autem  nostra  desideria  impleri 
non  possunt,  nec  desiderium  habendi  nec  excellendi  nec  sciendi 
nec  oblectandi.  Quando  autem  ad  amplexum  illius  veri  et  per- 
fecti boni  veniemus,  « quo  fruentes  beati  erimus  »,  ut  dicit  Au- 
gustinus 2,  tunc  implebitur  in  bonis  desiderium  nostrum,  sicut 
in  Psalmo  3 dicitur.  Nempe  illud  non  est  bonum  extrinsecum, 
sed  intrinsecum;  non  corporale,  sed  spirituale;  non  infimum, 


1 Psalm.  147,  2.  — Sequitur  August.,  loc.  cit.  c.  II. 

2 II.  de  Lib.  Arb.  c.  13.  n.  36:  « Reatus  est  quippe  qui  lruitur  summo 
bono  ».  Cfr.  I.  Retract.  c.  1.  n.  4;  VIII.  de  Civ.  Dei,  c.  3.  et  8.  et  XI.  c.  13. 
ac  XIX.  c.  4.  10.  I I. 

3 Psalm.  102,  5.  — Quoad  seqq.  cfr.  August.,  I.  de  Sermone  Domini  in 
monte,  c.  3.  n.  13,  ubi  dicit:  « Animadvertat  quisque...  intrinsecus  esse  beati- 
tudinem  nostram  ».  Cfr.  etiam  Bonav.,  V.  pag.  341,  n.  9. 

sed  sublime;  non  in  parte,  limitatum,  secundum  quid,  imper- 
fectum, per  participationem,  sed  bonum  totale,  immensum,  sim- 
pliciter, perfectissimum,  per  essentiam;  ideo  non  est  bonum 
hoc  aut  illud  nec  alio  bono  bonum,  sed  bonum  omnis  boni. 
« Quodsi  possemus,  omnibus  bonis  detractis,  quae  non  sunt  per 
se  bona,  perspicere,  ipsum  Deum  videremus,  et  si  amore  inhae- 
reremus, continuo  essemus  beati  »,  ut  eleganter  ostendit  Au- 
gustinus VIII.  de  Trinitate  K De  isto  regno  Lucas:  Dispono 
vobis , sicut  disposuit  mihi  Pater  meus , regnum , ut  edatis 
et  bibatis  super  mensam  meam  in  regno  meo.  Haec  mensa 
est  aeternarum  epularum,  in  qua,  si  quaeras:  quis  potus?  re- 
spondet Psalmus:  Inebriabuntur  ab  ubertate  domus  tuae9 
et  torrente  voluptatis  tuae  potabis  eos;  si  quaeras:  quis  ci- 
bus? Panis  habens  in  se  omne  delectamentum  et  omnem 
saporis  suavitatem ; Lucas:  Beatus , qui  manducat  panem  in 
regno  Dei.  Exponit  autem  Dionysius  in  Epistola  ad  Titum 1  2 
istum  recubitum  et  mensam,  dicens,  quod  recubitus  significat 
ipsam  perfectam  quietem;  Sanctorum  cibum  aut  alimentum, 
forte,  manens  et  stabilis  perfectio;  potus  autem  et  ebrietas 
incommensurabilis,  adimpletio  mentis  et  sensus  excessus.  Cui 
concordat  Augustinus  XXII.  de  Civitate  Dei:  «In  illa  societate 
Sanctorum  res,  qua  sustententur  beatique  sint,  Deus  ipse  illis 
est  tanquam  vita  victusque  communis  ».  Ibi  igitur  implebuntur 
desideria,  ubi  erunt  perfecta  gaudia,  quando  servi  intrabunt 
in  gaudium  Domini  sui. 

Haec  tria  sub  una  auctoritate  claudit  Apostolus  3,  subtili- 
ter definiens  regnum  Dei,  dicens:  Non  est  regnum  Dei  esca 
et  potus , sed  iustitia  et  pax  et  gaudium  in  Spiritu  sancto. 
« Iustitia  enim  nihil  aliud  est  nisi  divina  influentia  deiformis, 
rectiflcans  iudicia;  pax , divina  influentia,  pacificans  et  tran- 
quillans imperia;  gaudium , divina  influentia,  adimplens  et  iu- 
cundans  desideria  4 ». 


1 Gap.  3.  n.  5:  «Si  ergo  potueris,  illis  detractis  (i.  e.  bonis,  quae  possunt 
alias  dici  etiam  non  bona),  per  se  ipsum  perspicere  bonum,  perspexeris  Deum. 

Et  si  amore  inhaeseris,  continuo  beatificaberis».  — Sequuntur  Lue.  22,  29.  seq.; 
Ps.  35,  9;  Sap.  16,  20.  et  Luc.  14,  15,  ubi  Vulgata  manducabit  pro  manducat. 

8 Epist.  9.  § 4.  et  5.  — Sequitur  August.,  loc.  cit.  c.  1.  n.  2,  et  citatur 
Mattb.  25,  21.  23.  3 Hom.  14,  17. 

4 Cfr.  lionav.,  V.  pag.  540,  n.  4. 

III. 

9.  Non  tantum  istius  scientiae  est  magna  auctoritas  et  ma- 
gna utilitas,  sed  et  magna  profunditas , quae  intelligitur  in  the- 
sauroi,  de  quo  paterfamilias  profert  nova  et  vetera.  Istum  au- 
tem thesaurum  sapientiae,  quia  ab  alio  est,  ideo  oportet  peti  et 
postulari;  sed  quia  in  abdito  et  absconso  est,  oportet  inquiri; 
sed  quia  suavis  et  delectabilis  est,  oportet  eum  degustari.  Pe- 
titur autem  et  postulatur  per  vehementiam  affectualis  deside- 
rii, inquiritur  et  quasi  effoditur  per  diligentiam  intellectualis 
scrutinii,  sed  degustatur  per  experientiam  supermentalis  solatii. 

10.  Primo  igitur  thesaurus  sapientiae  petitur  et  postulatur 
a Deo  per  vehementiam  affectualis  desiderii.  Sapientia  enim 
adeo  est  donum  nobile,  adeo  excellens,  ut  nulli  detur  nisi  petenti; 
propter  quod  Iacobus  1 : Si  quis  indiget  sapientia,  postulet  a 
Deo.  Sed  nullus  digne  postulat,  nisi  qui  vehementer  desiderat  et 
desiderans  in  oratione  postulat.  Dicit  enim  Augustinus  II.  de  Ser- 
mone Domini  in  monte,  quod  « orationis  intentio  cor  nostrum  se- 
renat et  purgat  capaciusque  efficit  ad  recipienda  divina  munera, 
quae  nobis  spiritualiter  infunduntur.  Non  enim  ambitione  precum 
exaudit  nos  Deus,  qui  semper  paratus  est  dare  suam  lucem 
nobis  non  visibilem,  sed  intelligibilem  et  spiritualem  ».  Pro- 
pterea  in  Sapientia2:  Optavi,  et  datus  est  mihi  sensus;  in- 
vocavi, et  venit  in  me  spiritus  sapientiae,  quae  infinitus 
thesaurus  est,  sicut  ibidem  dicitur;  et  in  Numeris:  Domine 
Deus,  audi  clamorem  populi  huius  et  aperi  eis  thesaurum 
tuum,  fontem  aquae  vivae.  In  clamore  vehementia  desiderii 
et  fervor  orationis  exprimitur;  per  thesaurum  aquae  vivae, 
cuius  ipse  Deus  est  fontanum  principium,  sapientia  designatur, 
qua  potantur  mentes  fidelium,  iuxta  illud  Ecclesiastici:  Aqua 
sapientiae  salutaris  potavit  illum. 

11.  Secundo,  sapientiae  thesaurus  investigatur  et  inquiritur 
per  diligentiam  intellectualis  scrutinii.  Quemadmodum  enim 
thesaurus  effoditur  de  occultis  venis,  ita  sapientia  trahitur  de 


1 Cap.  1,5.  — Sequitur  Augusl.,  loe.  cil.  e.  3.  n.  Ii,  ubi  in  textu  originali 
excipienda  pro  recipienda. 

2 Cap.  7,  7,  post  quem  v.  Ii.  Deinde  sequuntur  Num.  20,  6.  et  Eccli.  15,  3. 

occultis,  ut  dicitur  in  Iob  1.  Eruitur  autem  de  occultis  per  so- 
lertem  investigationem;  in  Proverbiis  dicitur  de  sapientia:  Si 
quaeris  eam,  quasi  pecuniam  et  quasi  thesauros  effoderis 
illam,  tunc  intelliges  timorem  Domini  et  scientiam  Dei  in- 
venies.> Ista  autem  effossio  non  est  aliud  nisi  diligens  et  solers 
investigatio;  an  non  quaedam  effossio  est,  quando  de  sensu  lit- 
terali multi  sensus  mystici,  qui  latebant,  ad  modum  thesauri 
eliciuntur,  et  cum,  quod  est  mirabile,  eadem,  quae  quasi  operta 
et  obscure  in  aliquibus  latent,  in  aliis  manifeste  et  evidenter 
apparent,  idem  in  promptis,  quod  in  reconditis  habentia?  Ra- 
tionem autem  huius  assignat  Augustinus  II.  de  Doctrina  Chri- 
stiana 2,  dicens:  «Magnifice  et  salubriter  Spiritus  sanctus  ita 
Scripturas  sanctas  notificavit,  ut  locis  apertioribus  fami  occur- 
reret, obscurioribus  fastidia  detergeret.  Nihil  enim  fere  de  illis 
obscuritatibus  eruitur,  quod  non  planissime  dictum  alibi  repe- 
riatur  ».  Et  tamen,  ut  in  eodem  capitulo  dicit,  « quibusdam  lo- 
cis, quid  vel  falso  suspicentur  homines,  non  inveniunt,  ita  ob- 
scure quaedam  dicta  caliginem  densissimam  obducunt.  Quod 
totum  provisum  esse  divinitus,  non  dubito,  ad  edomandam  la- 
bore superbiam  et  intellectum  a fastidio  revocandum,  cui  facile 
investigata  plerumque  vilescunt  ».  In  IY.  autem  assignat  qua- 
druplicem rationem,  scilicet  « ad  exercendas  et  elimandas  quo- 
dam modo  mentes  legentium,  ad  rumpenda  fastidia  atque  acuenda 
studia  discere  volentium,  celandos  quoque,  sive  ut  ad  pietatem 
convertantur,  sive  ut  a mysteriis  excludantur,  animos  impio- 
rum ».  Quam  rationem  de  Mystica  Theologia  Dionysius  3 assi- 
gnat. Solers  igitur  et  diligens  investigatio  atque  perscrutatio 
ad  thesauros  sensuum  spiritualium  de  ista  minera  litterae  edu- 
cendos debet  invigilare  studentium.  Unde  et  in  Iob  dicitur: 
Quasi  effodientes  thesaurum,  gaudentque  vehementer , cum 
invenerint  sepulcrum . « Quanto  enim  aliquid  difficilius  quae- 
ritur, tanto  delectabilius  invenitur  »,  ut  Augustinus  4 dicit  et 
Gregorius  Y.  Moralium. 


1 Gap.  28,  18.  — Deinde  sequitur  Prov.  2,  4.  seq. 

2 Gap.  6.  n.  8,  dein  n.  7;  et  demum  IV.  c.  8.  n.  22,  ubi  in  edit,  seclu- 
dantur pro  excludantur. 

3 Gap.  I.  § I.  seqq.  — Inferius  sequitur  Iob  3,  21.  seq. 

4 Enarrat,  in  Ps.  103.  serm.  2.  n.  I:  « Unde  quod  difficilius  quaeritur  solet 
dulcius  inveniri»;  cfr.  XV.  de  Trin.  c.  2.  n.  2:  «Nam  et  quaeritur,  ut  invc- 

12.  Tertio,  iste  thesaurus  custoditur  et  quasi  degustatur 
per  experientiam  super  mentalis  solatii,  et  in  ista  experientia 
perficitur  notitia,  ut  dicit  Augustinus* 1;  et  in  I.  de  Trinitate  2 
dicitur,  quod  « tactus  tanquam  finem  facit  notionis  »,  eo  quod 
tactus  est  sensus  experimentabilis.  Est  autem  sapientia  non 
tantum  a sapere,  sed  a sapore  dicta3;  ideo  de  ipsa  dicitur 
Proverbiorum  ultimo4:  Gustavit  et  vidit , quia  bona  est  ne- 
gotiatio eius.  Nullus  enim  rem  perfecte  sapidam  cognoscit  nisi 
experiendo  et  degustando;  unde  in  Proverbiis,  ubi  littera  com- 
munis habet:  Thesaurus  desiderabilis  et  oleum  in  habitaculo 
iusti,  alia  translatio  habet : Thesaurus  desiderabilis  requiescet 
in  ore  sapientis.  Quam  exponit  tam  Augustinus  quam  Grego 
rius,  quod  sapientia  et  verba  sacrae  Scripturae  non  debent  ita 
in  memoriam  traiici,  ut  ad  gustum  spiritualem  non  revocentur, 
sed  debent  ruminari.  Animalia  enim  munda  erant  in  Lege, 

nialur  dulcius,  et  invenitur,  ut  quaeratur  avidius».  — Logus  Gregorii  est  ibi 
c.  4.  n.  6. 

1 In  codd.  citatur  quidem  83  Qq.  q.  37,  sed  ibi  solum  explicatur,  melius  de 
Filio  Dei  dicendum  esse,  eum  semper  natum,  quam  semper  nasci;  q.  35.  n.  1. 
aulem  dicitur:  « Bonum,  quod  non  amatur,  nemo  potest  perfecte  habere  vel 
nosse.  Quis  enim  potest  nosse,  quantum  sit  bonum,  quo  non  fruitur  » ? Cfr. 
etiam  IX.  de  Trin.  c.  12.  n.  18,  ubi  dicitur:  «Partum  mentis  antecedit  appetitus 
quidam,  quo  id  quod  nosse  volumus  quaerendo  et  inveniendo  nascitur  proles 
ipsa  notitia;  ac  per  hoc  appetitus  ille,  quo  concipitur  parilurque  notitia,  parius 
et  proles  recte  dici  non  potest,  idcmque  appetitus,  quo  inhiatur  rei  cognoscendae, 
fit  amor  cognitae,  dum  tenet  atque  amplectitur  placitam  prolem,  id  est  notitiam, 
gignentique  coniungit  » ; vide  ibid.  c.  I.  n.  1,  XI.  c.  7.  n.  12.  et  XV.  e.  26.  n.  47. 

2 Cap.  9.  n.  18.  in  medio. 

3 Ut  dicit  Bernard.,  serm.  85.  in  Cant.  n.  8;  cfr.  Bonav.,  I.  pag.  13,  nota  5.  et 
111.  pag.  612,  nota  3. 

4 Scii.  c.  31,  18.  et  dein  21,  20,  in  quo  textu  alia  translatio  (Septuaginta 
scii.)  legit  super  os  pro  in  ore , quod  etiam  August.,  Enarrat,  in  Ps.  36.  serm. 
3.  n.  5.  et  in  Ps.  141.  n.  1.  exhibet,  ubi  istum  textum  explicat.  — Gregor,  au- 
tem, IV.  Mora!,  c.  31.  n.  61;  II.  Homil.  in  Ezech.  homil.  6.  n.  2.  et  1.  Homil. 
in  Evang.  homil.  10.  n.  6,  illud  verbum  Prov.  21,  20.  (sec.  LXX,  etiam  Au- 
gust. sic  legit)  ita  exponit,  ut  nomine  thesauri  (vel  auri,  ut  ipse  dicit)  sapientia 
designetur.  — De  ipsa  re,  scii,  ruminatione,  vide  eiusdem  Gregorii  Exposit.  in 
Cant.  7,  9.  n.  14,  ubi  dicit:  « Idcirco  in  Lege  (Lev.  I I,  3.  el  Deui.  14,  6.)  scri- 
bitur, quia  animal,  quod  non  ruminat,  immundum  habetur;  quia  quisquis  bona, 
quae  audit  sive  legit,  non  recogitat,  vacans  a sanctis  cogitationibus,  necessario 
immundas  cogitat  » ; et  I.  Homil.  in  Ezech.  homil.  3.  n.  4,  ubi  de  fissione  un- 
gulae, i.  e.  discretione.  Cfr.  etiam  August.,  Serm.  149.  de  Verbis  Act.  c.  3. 
n.  4,  et  Bonav.,  V.  Collat.  in  llcxaem.  collal.  19.  n.  18. 

quae  findebant  ungulam  et  quae  ruminabant.  Fissio  ungulae 
discretionem  significat,  ruminatio  vero,  qua  cibus  iactatus  in 
stomachum  ad  gustum  revocatur,  et  ex  illa  dulcedine  cibi  ani- 
mal conquiescit,  utique  frequentem  recogitationem  et  rememo- 
rationem cum  delectatione  designat,  in  qua  delectatione  animus 
spiritualiter  conquiescit,  quia,  ut  dicit  Salomon,  thesaurus  de- 
siderabilis requiescit  in  ore  sapientis.  Sed  multi  sunt,  qui 
statim  alimentum  cibi  aut  evomendo  reiiciunt  ad  modum  ca- 
num \ aut  in  memoriam  traiiciunt,  sed  velut  animalia  immunda 
nunquam  ad  os  reducunt,  sed  quasi  in  secessum  emittunt.  De- 
bent ergo  verba  sacrae  Scripturae,  quae  sunt  cibus  et  alimen- 
tum animae,  frequenter  ad  gustum  de  memoria  tanquam  de 
ventre  revocari  et  quadam  spirituali  delectatione  in  eius  dul- 
cedine quietare.  Quanto  enim  amplius  degustatur  et  de  me- 
moria reducitur,  tanto  magis  postea  in  memoria  firmatur. 

IV. 

13.  Istius  scientiae  non  tantum  est  magna  auctoritas,  magna 
utilitas  et  magna  profunditas,  sed  etiam  magna  facilitas,  quae 
intelligilur,  cum  dicitur,  quod  de  thesauris  proferuntur  nova 
et  vetera,  per  quae  duo  Testamenta  intelliguntur;  in  quibus 
est  magna  facilitas  tum  propter  brevitatem,  tum  propter  ordi- 
nem, tum  propter  concordiam,  quia,  ut  dictum  est 2,  quod  in 
uno  implicite,  in  alio  explicite,  quod  in  uno  figurate,  in  alio 
expresse  continetur.  Dicitur  autem  novum  Testamentum  pro- 
pter nova  praecepta,  propter  nova  Sacramenta,  propter  nova 
promissa : primo,  propter  nova  praecepta,  quia  in  veteri  data 
fuerunt  praecepta  timoris,  sed  in  novo  dantur  praecepta  amo- 
ris. Ideo  dicit  Augustinus  contra  Adimantum  3,  quod  « brevis 
est  differentia  Legis  et  Evangelii:  timor  et  amor».  Propter 
quod  in  Ioanne  dicitur:  Mandatum  novum  do  vobis,  ut  di- 
ligatis invicem.  — Secundo  novum  dicitur  propter  nova  Sa- 


1 Alluditur  ad  Prov.  26,  II.  et  II.  Peli1.  2,  22.  2 Supra'  pag.  14. 

3 Manichaeum  scii.,  c.  17.  n.  2.  circa  finem:  « Haec  est  brevissima  et  aper- 
tissima differentia  duorum  Testamentorum : timor  et  amor;  illud  ad  veterem,  hoc 
ad  novum  hominem  pertinet,  utrumque  tamen  unius  Dei  misericordissime  dispen- 
satione prolatum  atque  coniunctum  »;  cfr.  Bonav.,  III.  d.  40  q.  1.  et  V.  pag.  203, 
nola  3.  — Sequitur  loan.  13,  34. 

cramenta,  quoniam  in  veteri  fuerunt  instituta  Sacramenta  plura 
et  difficiliora  et  minus  virtuosa,  prout  competebat  servientibus 
sub  timore;  sed  « in  novo  instituta  minora  et  pauciora  et  actu 
faciliora  et  virtute  efficaciora  »,  prout  dicit  Augustinus  contra 
Faustum  1.  Propter  quod  dicitur  2:  Si  enim  sanguis  hircorum 
aut  vitulorum  emundatos  sanctificat,  quanto  magis  sanguis 
Christi ! et  postea : Ideo  novi  testamenti  mediator  est.  Omnia 
enim  Sacramenta  habent  efficaciam  a sanguine  Christi;  « in  ef- 
fluxione enim  sanguinis  et  aquae  de  latere  Christi  morientis  in 
cruce  significantur  Sacramenta,  ex  quibus  formatur  Ecclesia, 
quemadmodum  de  latere  Adae  dormientis  formata  est  Eva  », 
ut  dicit  Augustinus  3.  Et  ideo  idem  Apostolus  4 dicit : Hic  ca- 
lix novum  testamentum  est  in  sanguine  meo.  — Tertio  no- 
vum Testamentum  dicitur  propter  nova  promissa,  quoniam  in 
Testamento  veteri  promittebantur  carnalia  et  temporalia  et  ter- 
rena, qualia  hominibus  animalibus  competebant,  sed  in  novo 
tanquam  spiritualibus  promittuntur  spiritualia,  caelestia  et  ae- 
terna. Propter  quod  dicitur  5:  Ecce,  dies  venient,  dicit  Domi- 
nus, et  feriam  dom,ui  Israel  et  domui  Iudae  foedus  novum , 
non  secundum  pactum,  quod  pepigi  cum  patribus  eorum,  ut 


1 XIX.  c.  13:  «Alia  (i.  e.  Sacramenta  novae  legis)  sunt  instituta  virtute 
maiora,  utilitate  meliora,  actu  faciliora,  numero  pauciora  tanquam  iuslitia  fidei 
revelata  »;  cfr.  Bonav.,  III.  pag.  891,  nota  3. 

2 Hebr.  9,  13.  seq.,  ubi  Vulgata:  Si  enim  sanguis  hircorum  et  taurorum  et 
cinis  vitulae  aspersus  inquinatos  sanctificat  ad  emundationem  carnis:  quanto  etc. 
Deinde  sequitur  v.  IS. 

3 In  Ioan.  Evang.  tr.  9.  n.  10:  « Dormienti  Adae  fit  Eva  de  latere;  mortuo 

Christo,  lancea  percutitur  latus,  ut  profluant  Sacramenta,  quibus  formetur  Eccle- 
sia » ; ibid.  tr.  120.  n.  2:  « Hic  secundus  Adam,  inclinato  capite,  in  cruce  dormivit, 
ut  inde  formaretur  ei  coniux,  quod  de  latere  dormientis  effluxit  » ; ibid.  tr.  15. 
n.  8:  «Quoniam  de  Christo  in  cruce  dormiente  futura  erat  Ecclesia  de  latere 
eius,  de  latere  scilicet  dormientis,  quia  de  latere  in  cruce  pendentis  lancea  per- 
cusso Sacramenta  Ecclesiae  profluxerunt»;  Enarrat,  in  Ps.  40.  n.  10:  « Quando 
fabricerta  est  Eva?  Dum  dormiret  Adam.  Quando  de  latere  Christi  Sacramenta 
profluxerunt?  Cum  dormiret  in  cruce  » ; cfr.  etiam  Enarrat,  in  Ps.  55.  n.  11 ; in  Ps. 
126.  n.  7 ; in  Ps.  118.  n.  2;  serm.  218.  (alias  76:  de  diversis)  n.  14;  serrn.  336. 
(alias  1.  de  Tempore)  c.  5.  n.  5;  et  Bonav.,  I.  pag.  2,  nota  19.  4 1.  Cor.  11,  25. 

5 ler.  31,  31.  seq.  et  dein  v.  33.  — De  istis  novae  legis  promissionibus  cfr. 
Bonav.,  Ili.  d.  40.  q.  I.  et  q.  2.  in  corp.;  item  IV.  d.  23.  dub.  6.  (pag.  764), 
ac  August.,  X.  de  Civ.  Dei,  c.  25.  et  IV.  c.  33:  « Et  hoc  est  sacramentum  veteris 
Testamenti,  ubi  occultum  erat  novum,  quod  illic  promissa  et  dona  terrena  sunt  ». 

educerem  eos  de  terra  Aegypti;  et  post:  Dabo  legem  meam 
in  visceribus  eorum  et  in  corde  eorum  scribam  eam  et  ero 
eis  in  Deum,  et  ipsi  erunt  mihi  in  populum.  Nova  igitur 
sunt  promissa,  quia  patribus  promisit  terram,  nobis  autem  non 
tantum  caelum,  sed  semetipsum. 

14..Doctor  ergo  istius  scientiae,  qui  nomine  scribae  intelli- 
gitur  ad  similitudinem  patr ist familias,  qui  profert  de  thesauro 
suo  nova  et  vetera,  docere  debet  novum  et  vetus  Testamen- 
tum. « Et  in  veteri  adumbratur  novum  et  novum  non  est  nisi 
veteris  revelatio»,  ut  dicit  Augustinus  XVI.  de  Civitate  Dei1; 
et  ideo  unum  consummatur  per  aliud.  Tamen,  quia,  ut  idem 
dicit  2,  novum  prius  est  dignitate,  vetus  prius  tempore;  ideo 
praemittitur  hic  novum  ante  vetus;  sed  quoniam  in  unoquoque 
prius  quod  carnale  est,  non  quod  spirituale,  ideo  in  ordine 
Scripturae  praemittitur  vetus;  et  sic  prima  divisio  totius  Scri- 
pturae sacrae,  quae  est  forma  tractatus,  est  in  novum  et  vetus 
Testamentum,  ita  tamen,  quod  prius  vetus  et  postea  novum. 

15.  Vetus  autem  quadripartitum  est;  continet  enim  prae- 
cepta legalia,  Patrum  exempla,  Prophetarum  oracula  et 
monita  sive  documenta  sapientialia.  Et  ideo  libri  veteris  Te- 
stamenti sunt  in  quadruplici  differentia.  Quidam  sunt  legales, 
continentes  praecepta  regulantia;  quidam  historiales,  conti- 
nentes exempla  moventia;  quidam  prophetales,  continentes 
oracula  illustrantia;  alii  sapientiales,  continentes  documenta 
et  monita  dirigentia  et  informantia. 

16.  Legales  sunt  quinque,  scilicet  Genesis,  in  quo  agitur  de 
populi  multiplicatione  et  electione,  cui  debuit  lex  dari;  Exo- 
dus, in  quo  agitur  de  legislatione;  Leviticus,  in  quo  agitur  de 
ritu  sacrificiorum,  de  divino  cultu  et  Sacramentorum  institu- 
tione ; Numeri,  in  quibus  agitur  de  illius  populi  progressu  et 
ordinatione;  Deuteronomium,  in  quo  agitur  de  legis  recapi- 


1 Gap.  26.  n.  2:  « Parentum  mutantur  et  nomina,  omnia  resonant  novitatem, 
et  in  Testamento  veteri  obumbratur  novum.  Quid  est  enim  quod  dicitur  Testa- 
mentum vetus  nisi  occultatio  novi?  Et  quid  est  aliud,  quod  dicitur  novum,  nisi 
veteris  revelatio  » ? 

2 XX.  de  Civ.  Dei,  c.  4:  « Quamvis  enim  vetera  priora  sint  tempore , nova 
tamen  anteponenda  sunt  dignitate,  quoniam  illa  vetera  praeconia  sunt  novorum  ». 
— Inferius  alluditur  ad  I.  Cor.  15,  46,  ubi  Vulgata:  Non  prius  quod  spirituale 
est,  sed  quod  animale. 

tulatione;  unde  Deuteronomium  quasi  « secunda  lex , in  quo, 
secundum  Hieronymum  1 et  Isidorum,  Legis  praesignatio  est, 
quae  sic  habet  ea  quae  priora  sunt,  ut  tamen  nova  sint  omnia, 
quae  in  eo  replicantur  ». 

17.  Historiales  sunt  decem,  quoniam  historia  aut  respicit 
totius  illius  populi  statum  communem , aut  alicuius  personae 
notabilis  statum  singularem.  Libri  respicientes  totius  populi 
statum  communem  sunt  quinque:  primus,  losue , in  quo  de 
ingressu  in  terram  promissionis  et  distributione  terrae  po- 
pulo agitur,  in  quibus  Ecclesiae  et  caelestis  Ierusalem  regna 
praefigurantur;  secundus,  liber  ludicum,  in  quo  de  profectu 
illius  populi  et  multiplici  variatione  statuum  agitur;  tertius, 
liber  Regum,  in  quo  agitur  de  promotione  et  exaltatione  in 
regno;  quartus,  Paralipomenon,  in  quo  de  exaltatione  in 
sacerdotio;  quintus,  libri  Esdrae  et  Nehemiae,  in  quibus  de 
reparatione  agitur  post  ruinam;  agitur  enim  in  eis  de  repa- 
ratione templi  et  civitatis;  qui  propter  brevitatem  et  conformi- 
tatem  in  unius  voluminis  angustiam  coarctantur.  — Libri  autem 
respicientes  personarum  notabilium  statum  singularem  simi- 
liter sunt  quinque:  primus,  Iob,  qui  fuit  sub  lege  naturae  exem- 
plum patientiae;  secundus,  Tobias,  qui  eiusdem  patientiae  exem- 
plum exstitit  in  lege  scripturae;  tertius,  Iudith,  exemplum  pu- 
dicitiae; secundum  Hieronymum  2 et  Augustinum  pudicitiae  et 
castitatis  merito  amputavit  caput  Holofernis;  quartus,  Esther, 
exemplum  clementiae,  quae  pro  liberatione  populi,  cum  esset 
regina,  non  fuit  elata  per  superbiam,  sed  per  clementiam  et 
misericordiam  inclinata;  quintus,  libri  Machabaeorum,  in  qui- 
bus datur  exemplum  constantiae;  qui  usque  ad  mortem  pro 
patriis  legibus  certaverunt,  ac  per  hoc  figuram  Martyrum  in 
Ecclesia  praefigurant. 


1 Epist.  33.  (alias  103.)  ad  Paulinam  n.  8:...  «secunda  lex  et  evangelicae 
Legis  praefiguratio,  nonne  sic  ea  habet,  quae  priora  sunt,  ut  tamen  nova  sint 
omnia  in  veteribus»?  Et  Isidor.,  VI.  Etymolog.  c.  2.  n.  7 : « Deuteronomium 
Graeco  sermone  appellatur,  quod  Latine  interpretatur  secunda  lex , id  est  repetitio 
et  evangelicae  Legis  praefiguratio,  quae  sic  ea  habet,  quae  » etc. 

2 Epist.  79.  (alias  9.)  ad  Sabinam  n.  11:  «Iudith  et  Anna.,  orationibus  et 
ieiuniis  thesaurum  pudicitiae  conservabant.  Unde  et  altera  (Iudith)  in  tvpo  Ec- 
clesiae diabolum  capite  truncavit  ».  — Et  August.,  serm.  48.  in  appendice  (alias 
228.  de  Tempore)  n.  2.  et  3;  cfr.  etiam  ibid.  serm.  49.  n.  1. 

18.  Libri  sapientiales  sunt  quinque.  Quatuor  enim  continent 
informationes  speciales,  unus  informationem  universalem. 
Primus,  Proverbiorum,  in  quo  traduntur  documenta  informan- 
tia ad  exercitium  et  profectum  virtutis;  secundus, Ecclesiastes, 
in  quo  traduntur  documenta  informantia  ad  contemptum  va- 
nitatis, quibus  disponitur  mens  ad  degustationem  suavitatis, 
quae  est  in  amplexu  caritatis,  de  quo  agitur  in  Canticis  Can- 
ticorum, et  ad  contemplationem  veritatis  in  libro  Sapientiae , 
ubi  docetur,  sapientiam  cognosci  in  viis  suis;  ac  per  hoc  primi 
duo  pertinent  ad  exercitium  actionis,  alii  duo  ad  otium  con- 
templationis. Quintus  est  Ecclesiasticus,  continens  documenta 
ad  universalem  informationem  et  quasi  omnia  superiora  com- 
plectens. 

19.  Libri  prophetales  sunt  sex.  Prophetia  enim  tripliciter 
explicari  potest:  aut  per  medium  orationis,  in  quo  lumen  gra- 
tiae impetratur,  et  sic  est  unus  liber  Psalmorum,  propter 
veritatem  gratiae  Spiritus.  — Aut  per  modum  praedicationis, 
in  qua  veritas  manifestatur,  et  sic  sunt  quatuor:  primus,  Isaias, 
qui  principaliter  praedicit  incarnationis  mysterium,  unde  et 
saepe  nominat  Christi  adventum;  secundus,  Ieremias,  qui  prin- 
cipaliter praedicit  passionis  remedium,  unde  in  fine  subiungit 
Lamentationes  et  in  se  ipso  passionem  Domini  figuravit;  ter- 
tius, Ezechiel,  qui  praedicit  principaliter  resurrectionis  tro- 
paeum, unde  et  resurrectionem  et  templi  reaedificationem  ex- 
plicat evidenter;  quartus,  Daniel,  qui  praedicit  principaliter 
retributionis  iudicium,  unde  et  describit  antichristi  adventum 
et  finale  iudicium  et  ea  quae  circa  haec  versantur.  — Aut  per 
modum  testificationis,  in  quo  lumen  fidei  corroboratur;  sic  est 
unum  volumen  duodecim  Prophetarum,  qui  suis  testimoniis 
fidem  confirmant  in  veteri  Testamento,  sicut  duodecim  Apostoli 
in  novo,  et  est  numerus  testium  non  solum  sufficiens,  sed  abun- 
dans; qui  omnes  propter  consensum  in  uno  volumine  continentur. 
— Patet  igitur  sufficienter  divisio  librorum  veteris  Testamenti. 

20.  Post  vetus  autem  solvitur  novum,  quod  quia  in  veteri 
continetur  sicut  rota  in  rota  ideo  conformiter  dividitur.  Conti- 
net enim  et  praecepta  dominica  et  exempla  apostolica  et  do- 
cumenta canonica  et  oracula  prophetica.  Et  praecepta  domi- 


1 Cfr.  supra  pag.  3,  nota  2. 

nica,  quae  in  Evangeliis  continentur,  respondent  libris  legalibus. 
Evangelia  autem  sunt  quatuor  tantum,  quoniam  agunt  de  Chri- 
sto, qui  est  « gigas  geminae  substantiae  1 » quantum  ad  naturam 
et  geminae  potentiae  quoad  officium,  quia  Deus  et  homo,  rex 
et  sacerdos;  ideo  primum  est  Evangelium  Matthaei,  qui  agit 
de  eius  humanitate;  secundum  Marci , qui  agit  de  regia  po- 
testate; tertium  Lucae,  qui  agit  de  sacerdotali  dignitate;  quar- 
tum loannis,  qui  agit  de  eius  Divinitate.  — Exempla  apostolica 
respondent  libris  historialibus,  quae  in  uno  volumine  aposto- 
licorum  Actuum  continentur  propter  unitatem  corporis  mystici 
et  caritatis  vinculum  commendandum;  propter  quod  dicitur  in 
eodem  libro  2,  quod  multitudinis  credentium  erat  cor  unum 
et  anima  una.  — Documenta  canonica  respondent  libris  sapien- 
tialibus, quae  in  duobus  Epistolarum  voluminibus  continentur, 
scilicet  Pauli  et  Canonicarum,  quarum  Epistolae  Pauli  con- 
tinent informationes  speciales,  et  ideo  ad  speciales  ecclesias  et 
personas  diriguntur;  Epistolae  autem  Canonicae  continent  in- 
formationes generales,  et  ideo  ad  omnes  communiter  transmit- 
tuntur et  nomen  commune  sibi  retinent,  ut  Canonicae  nuncu- 
pentur. — Oracula  prophetica  respondent  libris  prophetalibus, 
quae  continentur  in  uno  libro  Apocalypsis ; respiciunt  enim 
statum  finalem  Ecclesiae,  in  quo  est  quies  et  consummatio.  Et 
ideo  iste  liber  finem  et  consummationem  tribuit  toti  Scripturae; 
et  quia  consummatio  est  in  unitate,  ideo  unus  tantum  est  liber. 

21.  Numerus  igitur  librorum  veteris  et  novi  Testamenti  sunt 
triginta  quatuor:  viginti  sex  in  veteri  et  octo  in  novo.  Quamvis 
enim  aliqui  ex  libris  veteris  Testamenti  non  habeantur  in  He- 
braeo canone  secundum  Hieronymum  3,  eos  tamen  in  auctoritate 
recepit  Ecclesia;  ut  autem  dicit  Augustinus4,  magis  sequenda 
est  sententia,  quam  in  huiusmodi  librorum  auctoritate  tenet 
Ecclesia  Spiritu  sancto  repleta,  quam  ea  quam  tenuit  arida 
synagoga.  Et  quoniam  Testamentum  novum  perfectius  et  aper- 


1 Ut  dicit  August.,  contra  sermonem  Arianorum,  c.  8.  n.  6.  in  fine;  cfr.  Bo- 
nav.,  VII.  pag.  379,  nota  9. 

2 Cap.  4,  32. 

8 In  Praefatione  sive  Prologo,  galeato  dicto,  ad  I.  Regnorum  (Regum). 

4 II.  de  Doctr.  chrisl.,  c.  8.  n.  12,  ubi  de  receptione  librorum'  canonico- 
rum auctoritate  Ecclesiae.  Idem,  serm.  89.  (alias  9.)  n.  1,  synagogam  vocat 
aridam  arborem. 

tius  et  facilius  est,  ideo  libri  Testamenti  novi  pauciores  et  bre- 
viores sunt.  — Et  sic  patet,  quod  convenienter  commendata  est 
et  descripta  sacra  Scriptura  in  verbo  proposito  1 : Omnis  scriba 
doctus  in  regno  caelorum  similis  est  homini  patri  familias, 
qui  profert  de  thesauro  suo  nova  et  vetera. 


SERMO 

DE  STUDIO  SACRAE  SCRIPTURAE. 

Beatus  homo,  quem  tu  erudieris,  Domine,  et  de  lege  tua 
docueris  eum 1  2. 

1.  Volenti  studere  in  aliqua  scientia  quatuor  sunt  necessario 
attendenda,  scilicet  qualis  debeat  esse  discipulus,  quis  doctor, 
quae  facultas  et  quae  utilitas.  Quae  nobis  consideranda  pro- 
ponuntur in  verbo  proposito  volentibus  accedere  ad  divinam 
scientiam,  quae  theologia  proprie  nuncupatur.  « Est  enim  theo- 
logia, ut  dicit  Augustinus  VIII.  de  Civitate  Dei  3,  sermo  vel 
ratio  de  Deo  ». 

Primo  enim  ostenditur,  quis  theologiae  auditor  idoneus, 
quis  doctor  primarius  et  praecipuus,  quae  facultas,  quae 
utilitas,  ac  per  hoc  describitur  primo  quantum  ad  idoneita- 
tem ex  parte  discipuli;  si  enim  quaeras,  quis  huius  scientiae 
auditor  idoneus;  non  bestia  vel  brutum  animal,  sed  homo  ra- 
tionalis et  intellectualis:  homo,  inquit.  Secundo,  quantum  ad 
auctoritatem  ex  parte  magistri;  si  enim  quaeras,  quis  doctor 
praecipuus;  Deus  gloriosus  et  sublimis:  quem  tu,  inquit,  eru- 
dieris et  docueris.  Tertio,  quantum  ad  continentiam  ex  parte 
materiae ; si  enim  quaeras,  quae  facultas,  aut  quae  doctrina; 
lex  Domini : de  lege,  inquit,  tua.  Quarto,  quantum  ad  efficaciam 
ex  parte  finis;  si  enim  quaeras,  quae  utilitas;  beatus,  inquit. 
Quid  enim  utilius,  aut  quid  desiderabilius  quam  esse  beatum  ! 


1 Matth.  13,  52.  — Cfr.  Bonav.,  V.  p.  202,  nota  10.  et  pag.  421,  nota  3, 

et  August.,  II.  de  Doctr.  christ.  c.  8.  n.  13.  2 Psalm.  93,  12. 

3 Cap.  1 : « Quo  verbo  Graeco  (scii,  theologia)  significari  intelligimus  de  Di- 
vinitate rationem  sive  sermonem  ». 

I. 

2.  Dicit  ergo:  Beatus  homo,  quem  tu  erudieris,  Domine  etc. 
Auditor  et  discipulus  in  hac  scientia  debet  esse  homo,  non  ani- 
mal brutum  aut  bestia.  Triplex  autem  conditio  facit  hominem 
istius  scientiae  idoneum  auditorem,  quae  homini  convenit  a na- 
tura, scilicet  humilitas  animi  cum  fidei  pietate,  aviditas  de- 
siderii cum  studii  sedulitate,  puritas  seu  serenitas  intellectua- 
lis oculi  cum  mentis  tranquillitate. 

3.  Prima  conditio,  quae  facit  hominem  idoneum  discipulum 
et  auditorem  in  hac  scientia,  est  humilitas  animi  cum  fidei 
pietate,  ut  videlicet  discipulus  vel  auditor  in  hac  scientia  sit 
sublectus  et  pius,  ut  audiat  cum  omni  reverentia.  Oportet 
enim,  discipulum  intrare  scholas  et  se  magistro  humiliter 
subiicere,  audiendo  autem  non  contradicere,  sed  pie  et  fide- 
liter assentire,  quoniam  doctrina  haec  altissima  est,  ostium 
autem  sanctae  scholae  demissum,  et  magister  magnae  auctori- 
tatis. Ostium  enim  Christus  est,  qui  de  se  in  Ioanne  dicit1: 
Ego  sum  ostium : qui  semetipsum  humiliavit,  formam  servi 
accipiens . Ideo  si  quis  erecta  cervice  praesumat  intrare,  allidet 
caput  ad  limen.  Primo  ergo  ingressu  superbos  repellit,  humiles 
recipit  et  admittit.  Unde  Augustinus  ad  Dioscorum  2:  «Nullam 
aliam  viam  ad  capessendam  veritatem  invenies,  quam  quae  in- 
venta est  ab  eo  qui  gressuum  nostrorum  tanquam  Deus  videt 
infirmitatem;  ea  est  autem  prima  humilitas,  secunda  humilitas, 
tertia  humilitas,  et  quoties  interrogares,  sic  dicerem  ».  Ideo 
dicitur3:  Abscondisti  haec  a sapientibus  et  prudentibus  et 
revelasti  ea  parvulis.  Humiliter  autem  ingredientem,  secundum 


1 Cap.  10,  9.  et  deinde  sequitur  Phil.  2,  7,  ubi  Vulgata  exinanivit  pro  hu- 
miliavit (quod  verbum  tamen  occurrit  v.  8.). 

2 Epist.  I 18.  (alias  50.)  c.  3.  n.  22:  «Huic  te,  mi  Dioscore,  ut  tota  pietate 

subdas  velim,  nec  aliam  tibi  ad  capessendam  et  obtinendam  veritatem  munias, 
quam  quae  munita  est  ab  illo  qui  gressuum  nostrorum  tanquam  Deus  vidit  infir- 
mitatem » etc.  post  dicerem  edit,  pergit:  « non  quo  alia  non  sint  praecepta,  quae 
dicantur,  sed  nisi  humilitas  omnia,  quaecumque  bene  facimus,  el  praecesserit  et 
comitetur  et  consecuta  fuerit,  et  proposita,  quam  intueamur,  et.  apposita,  cui 
adhaereamus,  et  imposita,  qua  reprimamur,  iam  nobis  de  aliquo  bono  facto  gau- 
dentibus totum  extorquet  de  manu  superbia».  3 Matth.  11,  25. 

Augustinum  II.  de  Doctrina  Christiana  1,  « mitescere  opus  est 
pietate  nec  contradicere  divinae  Scripturae,  sive  intellectae,  si 
aliqua  vitia  nostra  percutit,  sive  non  intellectae,  quasi  nos  per 
nos  ipsos  aliquid  melius  sapere  possimus  »,  sed  potius  capti- 
vare intellectum  suum  in  obsequium  Christi  2,  « omnem  abi- 
gere terrenarum  caliginem  rationum,  ut  ab  emundatae  fidei 
oculis  omnis  mundanae  sapientiae  fumus  abscedat;  divina  est 
auctoritas,  cui  credimus;  divina  et  doctrina,  quam  sequimur», 
ut  dicit  Leo  3.  Si  quid  enim  falsum  est,  ibi  reprobatur;  si  quid 
verum,  ibi  approbatur;  si  quid  autem  contrarium  inveniatur, 
nullo  modo  dubitetur  esse  falsissimum.  Propter  quod  dicitur4  in 
Isaia,  secundum  aliam  translationem:  Nisi  credideritis , non  in- 
telligetis . « Humanae  enim  mentis  acies  invalida  in  tam  excel- 
lenti luce  non  figitur,  nisi  per  iustitiam  fidei  nutrita  vegetetur5»; 
mysteria  enim  Scripturae,  nisi  fides  credat,  sermo  non  explicat. 
Propter  quod  dicitur  homini  investigare  volenti  mysteria  Dei 6 : 
0 homo , tu  quis  es,  qui  respondeas  Deo  ? E contrario  autem  de 
illo  vero  humili  et  pio  discipulo  veritatis,  Simeone,  dicitur  7 : 
Homo  erat  in  Ierusalem  iustus  et  timoratus,  exspectans  re- 
demptionem Israel,  et  Spiritus  sanctus  erat  in  eo : iustus,  per 
humilitatem  et  obedientiam;  timoratus,  per  pietatem  et  reveren- 
tiam; exspectans  redemptionem,  per  aeternam  sapientiam;  et 
ideo  Spiritus  sanctus  erat  in  eo,  per  inhabitantem  gratiam. 

4.  Secunda  conditio,  quae  facit  hominem  idoneum  discipu- 
lum et  auditorem  in  hac  scientia,  est  aviditas  desiderii  cum  stu* 


1 II.  c.  7.  n.  7,  ubi  edit,  post  non  intellectae  darius  continuat:  quasi  nos 
melius  sapere  meliusque  praecipere  possimus,  sed  cogitare  potius  et  credere,  id 
esse  melius  et  verius,  quod  ibi  scriptum  est,  etiam  si  lateat,  quam  id  quod  nos 
per  nosmetipsos  sapere  possumus. 

2 Respicitur  II.  Cor.  10,  5:  In  captivitatem  redigentes  omnem  intellectum  etc. 

3 Serm.  27.  (alias  26.),  in  Nativitate  autem  Domini  serm.  7.  c.  I,  de  mysterio 
nativitatis  Domini  nostri  loquens  ait:  « Cum  ergo  ad  inlelligendum  sacramentum 
nativitatis  Christi,  qua  de  matre  Virgine  est  ortus,  accedimus,  abigatur  procul  ter- 
renarum caligo  rationum,  et  ab  illuminatae  fidei  oculis  mundanae  sapientiae  fumus 
abscedat  » etc. 

4 Cap.  7,  9;  alia  translatio  est  secundum  Septuaginta;  Vulgata:  Si  non  cre- 

dideritis, non  permanebitis.  Cfr.  Bonav.,  III.  d.  24.  q.  3.  et  VII.  pag.  4,  nola  8. 

6 Ut  dicit  August.,  I.  de  Trin.  c.  2.  n.  4.  Cfr.  Bonav.,  I.  d.  2.  in  textu  Ma- 
gistri c.  1,  et  in  Comment.  dub.  2.  6 Rom.  9,  20. 

7 Luc.  2,  25,  ubi  Vulgata  consolationem  pro  redemptionem, . 

dii  sedulitate,  ut  sit  discipulus  istius  doctrinae  avidus  et  studio- 
susut  audiat  cum  omni  complacentia  et  diligentia.  Post  ingres- 
sum enim  in  scholam  et  assensum  his  quae  dicuntur  a magistro, 
oportet  ferventer  et  anxie  desiderare,  desiderando  diligenter 
investigare,  quoniam  fervens  desiderium  parit  diligens  studium; 
quoniam  haec  scientia  pretiosissima  est,  ita  quod  nescit  homo 
pretium  eius 1 ; et  profundissima : Alta  profunditas , quis  in- 
vestigabit eam ? Ideo  donum  sapientiae  non  datur  nisi  ferventer 
desiderantibus  et  prae  eius  amore  omnia  contemnentibus  et  de- 
spicientibus; inSapientia2:  Optavi,  et  datus  est  mihi  sensus; 
invocavi,  et  venit  in  me  Spiritus  sapientiae,  et  praeposui  il- 
lam regnis  et  sedibus,  et  divitias  nihil  esse  duxi  in  compa- 
ratione illius . Et  propterea  Daniel,  quia  vir  fuit  desiderio- 
rum 3,  accepit  per  revelationem  intelligentiam  mysteriorum. 
Quia  autem  profundissima,  non  invenitur  nisi  a studiosis  et  di- 
ligenter investigantibus;  propterea  dicitur  4:  Beatus  homo,  qui 
audit  me  et  qui  vigilat  ad  fores  meas  quotidie  et  observat 
ad  postes pstii  mei:  qui  audit,  cum  reverentia;  et  vigilat,  cum 
vigilantia;  et  observat,  cum  magna  diligentia.  De  studio  autem 
pariter  et  desiderio  dicitur  5:  Simile  est  regnum  caelorum  the- 
sauro abscondito  in  agro ; quem  qui  invenit  homo  abscondit  et 
prae  gaudio  illius  vadit  et  vendit  universa,  quae  habet,  et  emit 
agrum  illum:  ager,  Scriptura  sacra;  thesaurus,  sapientia,  sed 
abscondita,  quia  in  Scripturae  mysteriis  obvoluta;  quem  qui 
invenit  homo,  avidus  et  studiosus,  prae  desiderio  vendit  uni- 
versa, quae  habet,  et  emit  agrum.  Gregorius  6 : « Agrum,  ven- 
ditis omnibus,  comparat  qui  voluptatibus  carnis  renuntians, 
cuncta  sua  terrena  desideria  per  disciplinae  caelestis  custodiam 
calcat  »,  quoniam,  ut  dicitur  in  Proverbiis7,  beatus  horno,  qui. 
invenit  sapientiam;  et  post:  Melior  est  acquisitio  eius  nego- 
tiatione argenti  et  auri. 

5.  Tertia  conditio,  quae  facit  hominem  idoneum  auditorem 
istius  scientiae,  est  puritas  oculi  cum  mentis  tranquillitate,  ut 
scilicet  discipulus  veritatis  sit  sanctus,  pui'us  et  tranquillus,  ita 
quod  audiat  cum  magna  tranquillitate  et  cordis  munditia.  Post 

1 lob  28,  13.  et  deinde  sequitur  Eccle.  7,  25. 

2 Vers.  7.  seq.  3 Cfr.  Dan.  9,  23;  10,  I I.  et  19. 

4 Prov.  8,  34.  5 Malth.  13,  44. 

6 1.  Homil.  in  Evang.  homil.  11.  n.  1.  7 Gap.  3,  13.  et  dein  v.  14. 

ingressum  enim  et  assensum,  post  desiderium  et  studium  oportet 
oculum  mentis  purgare  et  serenare  et  tranquillare  mentem; 
beati  enim  mundo  corde,  quoniam  ipsi  Deum  videbunt 1 2. 
Oculus  autem  intellectualis  sordidatur  interdum  pulvere  inanis 
gloriae,  obnubilatur  caligine  phantasmatum  sensualium,  ma- 
culatur tabe  delectationum  carnalium,  perturbatur  tumultua- 
tione passionum.  Ideo  purificatur  per  intentionis  simplicitatem ; 
quo  nullo  studio  placendi  hominibus,  sed  solum  amore  intelle- 
ctualis pulcritudinis  studeret  sapientiae.  Et  iste  est  oculus  sim- 
plex et  mundum  cor;  « idem  enim  est  mundum  cor  quod  simplex 
cor  2 ».  — Purificatur  per  castitatem. ; radius  enim  aeternae  ve- 
ritatis non  nisi  animis  mundis  illabitur,  quoniam,  ut  dicitur  in 
Sapientia  3,  in  malevolam  animam  non  introibit  sapientia  nec 
habitabit  in  corpore  subdito  peccatis,  sed  in  animas  sanctas 
se  transfert,  quippe  candor  est  lucis  aeternae  et  speculum  sine 
macula,  Dei  maiestatis  et  imago  bonitatis  illius.  Propter  quod 
Apostolus,  sapientiae  studiosus,  dicit  4:  Volo , omnes  homines 
esse  sicut  me  ipsum,  id  est  continentes  et  castos.  — Serenatur 
per  mentis  sublimitatem  in  tantum,  ut  nubes  phantasmatum 
non  possint  illuc  conscendere;  quoniam  animalis  homo  non 
percipit  ea  quae  spiritus  Dei  sunt;  stultitia  enim  est  illi,  et 
non  potest  intelligere  5.  — Sed  tranquillatur  et  pacatur  sub- 
actione et  ordinatione  passionum . Mens  enim  turbata  verum 
intueri  non  potest,  quiescendo  autem  fit  sapiens;  unde  Boethius 
in  fine  I.  de  Consolatione6: 

« Tu  quoque  si  vis  lumine  claro 
Cernere  verum,  Iramile  recto 
Carpere  callem;  gaudia  pelle, 

Pelle  timorem  spemque  fugato 
Nec  dolor  adsit.  Nubila  mens  est 
Vinctaque  frenis,  haec  ubi  regnant  ». 

1 Matlh.  5,  8. 

2 Ut  dicit  August.,  1.  de  Sermone  Domini  in  monte,  c.  2.  n.  8.  et  II.  de 
eodem:  «Pertinet  ad  oculum  mundum  non  intueri  in  recte  faciendo  laudes  ho- 
minum et  ad  eas  referre  quod  recte  facis,  id  est,  propterea  recte  facere  aliquid, 
ut  hominibus  placeas...  Non  habet  simplex,  id  est  mundum  cor,  nisi  qui  transcen- 
dit humanas  laudes  et  illum  solum  intuetur,  cum  recte  vivit,  et  ei  placere  nititur, 
qui  conscientiae  solus  inspector  est  » ; et  ibid.  c.  22.  n.  76. 

3 Cap.  I,  i.  dein  sequitur  c.  7,  27.  ac  26. 

4 I.  Cor.  7,  7,  ubi  Vulgata  vos  pro  hominos. 

5 I.  Cor.  2,  U. 


G Metrum  7. 

Ilomo  sanctus  in  sapientia  manet  sicut  sol 1 ; homo  san- 
ctus, purus  et  quietus,  manet  stabiliter  in  scientia,  sicut  sol, 
sed  stultus,  qui  agitatur  passionibus,  ut  luna  mutatur.  Puri- 
ficato autem  et  serenato  caelo  intellectuali  et  quietata  mente, 
potest  discipulus  sapientiae  rapi  cum  Paulo  2 usque  ad  tertium 
caelum,  id  est  usque  ad  intellectualem  visionem;  sed  nescit, 
utrum  in  corpore,  an  extra  corpus,  quia,  ut  dicitur  in  Exodo3, 
non  videbit  me  homo  et  vivet,  sive  quia  non  nisi  post  hanc  vi- 
tam videbimus,  sive  quia  in  tantum  videmus,  in  quantum  carna- 
libus affectibus  morimur,  ut,  reputantes  mundum  nobis  mortuum, 
nos  quoque  huic  mundo  moriamur  et  dicamus  quod  ait  Aposto- 
lus 4 : Mihi  mundus  crucifixus  est,  et  ego  mundo.  — Ecce, 
istius  doctrinae  auditor  idoneus. 

II. 

6.  Sed  quis  doctor  praecipuus ? Subdit:  Quem  tu,  Domine, 
erudieris  et  docueris,  ut  eruditio  referatur  ad  incipientes  et 
minus  capaces,  sed  doctrina  ad  provectiores.  Sed  de  excellentia 
istius  magistri  supervacuum  videtur  dicere;  ideo  de  modo  do- 
cendi, quo  eius  doctrina  redditur  authentica  et  confirmatur,  ali- 
quid dicendum  est.  Docet  autem  operationum  prodigiis,  reve- 
lationum spiraculis  et  Sanctorum  testimoniis  et  ministeriis. 

7.  Primo  ergo  docet  per  prodigia  operum  tam  naturae  quam 
gratiae  quam  iustitiae;  et  per  opera  conditionis,  administratio- 
nis  et  reparationis,  ita  quod  in  omnibus  divina  sapientia  nobis 
occurrit  et  se  tanquam  artifex  repraesentat.  Ubique  enim  eius 
vestigia,  licet  alibi  magis,  alibi  minus,  sparsa  colligimus;  nulla 
enim  est  tam  exigua  creatura,  in  qua  non  sit  modus,  species 
et  ordo  5,  ac  per  hoc  ducit  nos  ad  sapientiam.  Ideo  dicit  san- 
ctus Iob  6:  Interroga  iumenta,  et  docebunt  te;  volatilia  caeli, 


1 Eccli.  27,  12.  2 II.  Cor.  12,  2.  seq. 

8 Cap.  33,  20.  4 Gal.  6,  14. 

5 Cfr.  August.,  de  Natura  boni,  c.  3:  « Haec  ergo  tria:  modus,  species,  ordo 
tanquam  generalia  bona  sunt  in  rebus  a Deo  factis,  sive  in  spiritu,  sive  in  cor- 

pore». Similia  dicit  V.  de  Civ.  Dei,  c.  II,  ubi  tractat  de  universali  providentia 
Dei,  cuius  legibus  omnia  continentur.  Vide  Bonav.,  I.  d.  3.  p.  I.  dub.  3.  et  II. 

d.  35.  a.  2.  q.  I . seqq. 

6 Cap.  12,  7.  seq. 

et  indicabunt  tibi;  loquere  terrae , et  respondebit  tibi,  et  nar- 
rabunt pisces  maris;  omnia  enim  haec  manus  Domini  fecit; 
et  Salomon  1 : Vade  ad  formicam,  o piger,  et  considera  vias 
eius  et  disces  sapientiam.  Sed  quia  « naturae  opera,  quamvis 
invisibilia,  quotidiana  viluerunt  et  perseverantia  consuetudi- 
nis perdiderunt  admirationem;  ideo  ad  eruditionem  fidelium 
aliqua  praeter  naturae  usitatum  cursum  opera  fecit,  quae  ma- 
xime ducunt  in  admirationem  et  proprie  vocantur  miracula 1  2 », 
quae  longum  esset  recitare;  sed  tamen  pulcrum  et  utile  est  con- 
siderare de  his  operibus;  in  Sapientia  3:  Subest  tibi,  cum  vo- 
lueris, posse,  et  per  talia  opera  docuisti  populum  tuum.  Qui 
autem  non  erudiuntur  per  opera,  eruditi  sunt  interdum  per 
flagella;  Ieremias:  Castigasti  me,  Domine,  et  eruditus  sum 
tanquam  iuvenculus  indomitus;  ideo  in  Psalmo  4 dicitur:  Di- 
sciplina tua  ipsa  me  docebit. 

8.  Secundo  docet  per  spiracula  sive  oracula  revelationum, 
et  hoc  sive  per  sensibiles,  vel  per  imaginarias  visiones,  sicut 


1 Prov.  6,  6,  ubi  Vulgata  disce  pro  disces. 

2 Cfr.  August.,  in  loan.  Evang.  tr.  24.  n.  I : « Miracula,  quae  fecil  Dominus 
noster  lesus  Christus,  sunt  quidem  divina  opera  et  ad  intelligendum  Deum  de 
visibilibus  admonent  humanam  mentem.  Quia  enim  ille  non  est  talis  substantia, 
qui  videri  oculis  possit,  et  miracula  eius,  quibus  totum  mundum  regit  univer- 
samque  creaturam  administrat,  assiduitate  viluerunt,  ita  ut  pene  nemo  dignetur 
attendere  opera  Dei  mira  et  stupenda  in  quolibet  seminis  grano;  secundum  ipsam 
suam  misericordiam  servavit  sibi  quaedam,  quae  faceret  opportuno  tempore  praeter 
usitatum  cursum  ordinemque  naturae,  ut  non  maiora,  sed  insolita  videndo  stupe- 
rent, quibus  quotidiana  viluerunt  » ; et  ibid.  tr.  9.  n.  I.  ac  Episl.  120.  (alias  222.) 
ad  Consentium,  c.  1.  n.  5.  Et  X.  de  Civ.  Dei,  c.  12:  a Quamvis  miracula  visibi- 
lium in  naturarum  videndi  assiduitate  viluerint,  tamen,  cum  ea  sapienter  intuemur, 
inusitatissimis  rarissimisque  maiora  sunt.  Nam  et  omni  miraculo,  quod  fit  per  ho- 
minem, maius  miraculum  est  homo»;  ac  XXI.  c.  4.  n.  4:  «Quibus  autem  non 
ostenditur  (scii,  potentia  lapidis  adamantis),  fortasse  nec  credunt;  aut  si  credunt; 
inexperta  mirantur;  et  si  contigerit  experiri,  adhuc  quidem  mirantur  insolita, 
sed  assiduitas  experiendi  paulatim  subtrahit  admirationis  incitamentum  ».  — Vide 
et  Gregor.,  II.  Homil.  in  Evang.  homil.  26.  n.  12:  « Quotidiana  Dei  miracula  ex 
assiduitate  viluerunt  »,  et  VI.  Moral.  c.  15.  n.  18,  ubi  lob  5,  9:  Qui  facit  magna 
et  inscrutabilia  et  mirabilia  absque  numero  tractans  dicii,  neminem  ad  omnipo- 
tentis Dei  mirabilia  perscrutanda  sufficere,  et  concludit:  «Mirari  negligimus,  quia 
ea  quae  incomprehensibili  indagatione  mira  sunt,  humanis  oculis  usu  viluerunt  » ; 
et  diversis  exemplis  ex  vita  quotidiana  allatis,  in  fine  ait:  « Mira  sunt  itaque  omnia, 
quae  mirari  homines  negligiml,  quia  ad  considerandum  usu  torpescunt  ». 

3 Cap.  18.  seq.  et  dein  sequitur  ler.  31,  18.  4 Psalm.  17,  35. 

erudivit  Prophetas;  aut  per  internas  unctiones,  quomodo  eru- 
divit Apostolos,  simplices,  laicos  et  idiotas;  Apostolus1:  Nobis 
revelavit  Deus  per  Spiritum  suum;  et  beatus  Petrus:  Non 
voluntate  humana  allata  est  aliquando  prophetia,  sed  Spi- 
ritu sancto  inspirati,  locuti  sunt  sancti  Dei  homines,  « quos 
ideo  humiliter  natos,  illitteratos,  inhonoratos  elegit,  ut  quid- 
quid magnum  essent  et  facerent,  ipse  in  eis  esset  et  faceret2 3 ». 
De  hoc  modo  docendi  dicitur  in  prima  Ioannis  3 : Non  necesse 
habetis,  ut  aliquis  doceat  vos,  sed  unctio  eius  docet  vos  de 
omnibus . Hanc  unctionem  promisit  Salvator  discipulis4 * *:  Pa- 
racletus autem  Spiritus  sanctus,  quem  mittet  Pater  in  no- 
mine meo,  ille  vos  docebit  omnia ; et  decimo  sexto:  Cum  ve- 
nerit ille  Spiritus  veritatis,  docebit  vos  omnem  veritatem . 
Hanc  gaudet  se  Ieremias  Propheta  in  persona  Ecclesiae  rece- 
pisse 5 : De  excelso  misit  ignem  in  ossibus  meis  et  erudivit  me. 

9.  Tertio  docet  per  testimonia  Sanctorum,  qui  pro  ista  ve- 
ritate subscripserunt  sanguine  et  morte  iuraverunt.  Ipsi  testi- 
monium perhibent,  qui  viderunt  et  audierunt  et  contrectaverunt, 
sicut  Ioannes  dicit 6 : Quod  audivimus,  quod  vidimus  oculis 
nostris,  quod  perspeximus,  et  manus  nostrae  contrectaverunt 
de  verbo  vitae.  Sed  valde  mirabilius  est  indicium  veritatis 
certioris,  quod  per  tam  contemptibiles  testes  credidit  mundus. 
Unde  Augustinus  XXII.  de  Civitate  Dei 7 : « Ineruditos  liberalibus 
disciplinis  et  omnino  quantum  ad  istarum  artium  doctrinas  im- 
politos, non  peritos  grammatica,  non  armatos  dialectica,  non 
inflatos  rhetorica,  piscatores  Christus  cum  retibus  fidei  ad  mare 
huius  saeculi  paucissimos  misit  atque  ita  et  ex  omni  genere 
tam  multos  pisces  et  tanto  mirabiliores  quanto  rariores,  etiam 
ipsos  philosophos  cepit  » ; et  post : « Mirabile  est,  homines  igno- 
biles, infimos,  paucissimos,  imperitos  rem  tam  incredibilem  tam 
efficaciter  mundo  et  in  illo  etiam  doctis  persuadere  potuisse». 
Non  tantum  autem  per  aliorum  testimonium,  sed  erudivit  po- 
pulum per  ipsum  Verbum  incarnatum ; Apostolus  8 : Olim 


1 I.  Cor.  2,  10.  et  dein  sequitur  II.  Petri  1,  21. 

2 Sicut  dicit  August.,  XVIII.  de  Civ.  Dei,  c.  49. 

3 Gap.  2,  27. 

4 Cap.  14,  26.  et  deinde  v.  13. 

6 Thren.  1,  13. 

7 Cap.  5. 


6 I.  Ioan.  1,1. 
Hebr.  1,  1.  seq. 

Deus,  loquens  Patribus  in  Prophetis,  novissime  diebus  istis 
locutus  est  nobis  in  Filio  suo ; quod  fuit  summae  gratiae:  Ap- 
paruit gratia  Dei  Salvatoris  nostri  omnibus  hominibus  eru- 
diens nos  1 etc. ; qui  docebat  et  verbis  et  signis  et  exemplis. 
Unde  ille  Legisperitus  dicebat 2:  Magister,  scimus,  quia  verax 
es  et  viam  Dei  in  veritate  doces.  Propter  signa  enim  doctrina 
erat  admirationi;  unde  Marcus3:  Stupebant  super  doctrina 
eius,  dicentes : Quaenam  doctrina  haec  nova , quia  in  potestate 
imperat  etiam  spiritibus  immundis ? Nec  tantum  per  Verbum 
ipsum  incarnatum  et  Apostolorum  et  Martyrum  testimonium, 
sed  per  doctorum  ministerium ; Apostolus  4 5:  Ipse  dedit  quos- 
dam quidem  Apostolos,  quosdam  autem  Prophetas,  alios 
vero  evangelistas,  alios  autem  pastores  et  doctores  ad  con- 
summationem sanctorum  in  opus  ministerii.  Isto  igitur  ter- 
tio modo  docendi  redditur  doctrina  authentica,  dum  confirmatur 
et  prodigiis  et  oraculis  et  testimoniis.  — Ecce,  quis  vel  qualis 
discipulus  et  quis  doctor  seu  magister  primarius  in  hac  scientia. 

III. 

10.  Sed  quae  facultas  seu  continentia?  Erudieris  de  lege 
tua.  Continet  igitur  legem  Domini  ista  doctrina.  Lex  autem  di- 
vina, contenta  in  sacra  Scriptura,  est  lex  perfectae  veritatis, 
perfectae  caritatis,  perfectae  suavitatis ; lex,  inquam,  perfectae 
veritatis,  illuminans  intellectum  dupliciter:  primo,  quoad  prae- 
cepta; secundo,  quoad  iudicia.  Et  (primo)  de  veritate  docu- 
mentorum in  Proverbiis  5 : Mandatum  lucerna  est,  et  lex  lux; 
lux,  inquam,  propter  veritatem,  cui  nulla  tenebra  falsitatis  aut 
erroris  admisceri  potest;  Psalmus6:  Iustilia  tua  in  aeternum, 
et  lex  tua  veritas.  Sed  quia  hic  veritas  non  tantum  traditur 
per  verba  aperta,  verum  etiam  per  verba  mystica,  ideo  dicitur 
in  Psalmo : Revela  oculos  meos,  et  considerabo  mirabilia  de 
lege  tua.  — Secundo  est  lex  perfectae  veritatis  quantum  ad 
iudicia;  Apostolus  7:  Quicumque  in  lege  peccaverunt  per  le- 


1 Tit.  2,  11.  seq.  2 Matth.  22,  16. 

3 Gap.  1,  22.  et  27.  4 Eph.  4,  II.  seq. 

5 Cap.  6,  23. 

6 Psalm.  118,  142.  et  sequitur  deinde  ibid.  v.  18. 


7 Rom.  2,  12. 

gem  indicabuntur ; propter  quod  in  Deuteronomio  1 : Nisi  cu- 
stodieris et  feceris  omnia  verba  legis  huius , augebit  Domi- 
nus plagas  tuas.  Non  solum  autem  in  lege  veteri,  sed  etiam  in 
lege  nova  iudicia  continentur;  Apostolus1 2:  Irritam  quis  fa- 
ciens legem  Moysi  sine  ulla  miseratione  duobus  aut  tribus 
testibus  moritur ; quanto  magis  putatis  deteriora  mereri  sup- 
plicia, qui  Filium  Dei  conculcaverint  et  spiritui  gratiae  con- 
tumeliam fecerint.. 

11.  Secundo,  lex  divina  est  lex  perfectae  caritatis,  et  hoc 
dupliciter:  primo,  quantum  ad  praecepta  ad  caritatem  infor- 
mantia seu  ordinantia;  secundo,  quantum  ad  promissa  ad  ca- 
ritatem inflammantia.  Et  'de  continentia  legis  quantum  ad  prae- 
cepta ordinantia  sive  informantia  ad  caritatem  dicit  Matthaeus3 : 
Interrogavit  quidam  legis  doctor  lentans  eum. : Magister,  quod 
est  maximum  mandatum  in  lege ? Et  ille  respondit : Diliges 
Dominum  Deum  tuum  ex  toto  corde  tuo  et  ex  tota  anima  tua 
et  ex  tota  mente  tua.  Hoc  est  maximum  et  primum  man- 
datum; secundum  autem  simile  est  huic:  Diliges  proximum 
tuum  sicut  te  ipsum.  In  his  duobus  mandatis  universa  lex 
pendet  et  Prophetae ; et  Paulus  4:  Omnis  lex  in  uno  sermone 
impletur:  Diliges  proximum  tuum  sicut  te  ipsum.  Plenitudo 
ergo  legis  est  dilectio,  ut  dicitur  ad  Romanos  5 6.  Ut  enim  dicit 
Augustinus  I.  de  Doctrina  Christiana  « lex  non  praecipit  nisi 
caritatem  et  non  culpat  nisi  cupidinem  ».  — De  continentia 
vero  legis  quantum  ad  promissa  ad  caritatem  inflammantia  di- 
citur in  Proverbiis7:  Fili  mi,  ne  obliviscaris  legis  meae,  et 
praecepta  mea  custodiat  cor  tuum;  longitudinem  enim  die- 


1 Gap.  28,  58.  seq. 

2 Hebr.  10,  28.  seq.,  ubi  Vulgata  conculcaverit  et  fecerit  pro  conculcaverint 
et  fecerint. 

3 Gap.  22,  36-40;  cfr.  Mare.  12,  28.  et  Luc.  10,  25. 

4 Gal.  5,  14;  cfr.  Lev.  19,  18.  et  Matth.  22,  39.  ac  Rom.  13,  8. 

6 Gap.  13,  10. 

6 Gap.  35.  n.  39:  « Haec  summa  est,  ut  intelligatur  legis  et  omnium  divi- 
narum Scripturarum  plenitudo  et  finis  esse  dilectio  rei,  qua  fruendum  est,  et  rei, 
quae  nobiscum  ea  re  frui  potest,  quia  ut  se  quisque  diligat,  praecepto  non  opus 
est  ».  Cfr.  tamen  III.  de  Doctr.  christ.  c.  10.  n.  15,  ubi  sententia  fere  verbotenus: 
« Non  autem  praecipit  Scriptura  nisi  caritatem  nec  culpat  nisi  cupiditatem  ». 

7 Gap.  3,  1.  seq. 

rum  et  annos  vitae  et  pacem  apponent  tibi.  Lex  enim  tam  ve- 
tus quam  nova  non  promittit  nisi  pacem , quoniam  inter  omnia 
desiderabilia  bona  pax  est  bonum  magis  optabile.  Unde  Augu- 
stinus XIX.  de  Civitate  Dei  1 : « Tantum,  inquit,  est  bonum  pa- 
cis, ut  etiam  in  rebus  terrenis  atque  mortalibus  nihil  gratius 
soleat  audiri,  nihil  desiderabilius  concupisci,  nihil  postremo  pos- 
sit melius  inveniri  ».  Sed  lex  vetus  promisit  pacem  tempora- 
lem, lex  nova  pacem  aeternam , utraque  tamen  pacem;  Psal- 
mus 2 : Pax  multa  diligentibus  legem  tuam.  Et  quoniam  lex 
per  ista  promissa  inflammat  ad  caritatem,  ideo  dicitur  ignea 
lex3;  in  Deuteronomio:  In  dexter  a.  eius  ignea  lex. 

12.  Tertio,  lex  divina  est  lex  perfectae  suavitatis  delectan- 
tis spiritualem  gustum,  et  haec  dupliciter:  quantum  ad  divina 
charismata  et  quantum  ad  divina  praeconia.  Et  de  continentia 
legis  quantum  ad  divina  charismata  dicitur4 *:  Lex  spiritus  vi- 
tae in  Christo  lesu  liberavit  me  a lege  peccati  et  mortis.  Per 
spiritum  vitae  intelliguntur  charismata  gratiarum,  quae  con- 
tinentur in  Sacramentis  legis  divinae.  Hic  spiritus  est  dulcis- 
simus; Ecclesiasticus  5 : Spiritus  enim  meus  super  mei  dulcis; 
ideo  Psalmus:  Lex  Domini  immaculata,  convertens  animas; 
et  post:  Iudicia  Domini  vera  iustificata  in  semetipsa,  desi- 
derabilia super  aurum  et  lapidem  pretiosum  multum  et  dul- 
ciora super  mei  et  favum.  — De  continentia  vero  legis  quan- 
tum ad  divina  praeconia,  Psalmus6 7:  Attendite,  popule  meus, 
legem  meam;  et  post:  Narrantes  laudes  Domini  et  virtutes 
eius  et  mirabilia  eius,  quae  fecit.  Et  quia  lex  Dei  ista  con- 
tinet, subiungit : Et  suscitavit  testimonium  in  lacob  et  legem 
posuit  in  Israel.  Quanta  mandavit  Patribus  nostris,  nota  fa- 
cere ea  filiis  suis,  ut  et  cognoscat  generatio  altera!  Quoniam 
autem  omnia  sacrae  Scripturae  verba  nihil  aliud  sonant  quam 
divinae  laudis  praeconia,  ideo  Ecclesiasticus  7 : Multa  dicimus 
et  deficimus  in  verbis,  consummatio  autem  sermonum  ipse 


1 Cap.  11.  2 Psalm.  118,  165. 

3 Cap.  33,  2.  4 Rom.  8,  2. 

6 Cap.  24,  27.  et  deinde  sequuntur  Ps.  18,  7.  et  10.  seq. 

6 Psalm.  77,  1.  et  4.  seqq. 

7 Cap.  43,  29,  ubi  Vulgata  dicemus  et  dejiciemus  pro  dicimus  et  dejicimus; 
deinde  sequitur  v.  32.  (in  quo  textu  Vulgata  quantumcumque  potueritis  loco 
quantum  potestis)  et  v.  33. 

est  in  omnibus ; et  subdit:  Glorificantes  Dominum , quantum 
potestis;  supervalebit  enim  adhuc,  et  admirabilis  magnifi- 
centia eius.  Benedicentes  Dominum,  exaltate  illum,  quantum 
'potestis;  maior  enim  est  omni  laude.  In  nomine  ergo  legis 
exprimitur  universalis  continentia  sacrae  Scripturae,  quae  ver- 
satur circa  ista  sex:  aut  documenta,  aut  iudicia,  aut  praecepta, 
aut  promissa,  aut  charismata,  aut  praeconia,  prout  est  lex  ve- 
ritatis, caritatis  et  suavitatis. 

IV. 

13.  Postremo  ostenditur  et  manifestatur,  quae  utilitas  seu 
quae  efficacia,  cum  dicit:  Beatus , quem,  tu  erudieris  et  do- 
cueris, Domine.  «Beatus  autem  est,  secundum  Augustinum  XIII. 
de  Trinitate/,  qui  habet  quidquid  vult  et  nihil  vult  male»; 
Boethius  vero  in  III.  libro  de  Consolatione 1  2 : « Beatitudo  est 
status  omnium  bonorum  aggregatione  perfectus  »;  quoniam  im- 


1 Cap.  5.  n.  8.  in  fine:  « Beatus  igitur  non  est,  nisi  qui  et  habet  omnia, 
quae  vult,  et  nihil  vult  male  » ; cfr.  c.  6.  n.  9.  et  c.  7.  n.  10.  ac  Epist.  130.  (alias 
121.)  ad  Probam,  c.  5.  n.  11  : « Ille  igitur  beatus  est,  qui  omnia,  quae  vult,  ha- 
bet, nec  aliquid  vult,  quod  non  decet»  ; ac  idem  legitur  de  Beata  Vita,  n.  10;  I.  de 
Moribus  Ecclesiae  cathol.  c.  3.  n.  4:  « Beatus,  quantum  existimo,  neque  ille  dici 
potest,  qui  non  habet  quod  amat,  qualecumque  sit;  neque  qui  habet  quod  amat, 
si  noxium  sit;  neque  qui  non  amat  quod  habet,  etiamsi  oplimum  sit.  Nam  et  qui 
appetit  quod  adipisci  non  potest,  cruciatur;  et  qui  adeptus  est  quod  appeten- 
dum non  est,  fallitur;  et  qui  non  appetit  quod  adipiscendum  esset,  aegrotat.  Nihil 
autem  istorum  animo  contigit  sine  miseria,  nec  miseria  et  beatitudo  in  homine 
uno  simul  habitare  consueverunt:  nullus  igitur  illorum  beatus  est.  Quartum  restat, 
ut  video,  ubi  beata  vita  inveniri  queat,  cum  id  quod  est  hominis  optimum,  et 
amatur  et  habetur.  Quid  enim  est  aliud,  quod  dicimus  frui,  nisi  praesto  habere 
quod  diligis?  Neque  quisquam  beatus  est,  qui  non  fruitur  eo  quod  est  hominis 
optimum;  nec  quisquam,  qui  eo  fruitur,  non  est  beatus.  Praesto  ergo  esse  nobis 
debet  optimum  nostrum,  si  beate  vivere  cogitamus  ».  Isidor.,  II.  Sententiarum  c.  2. 
n.  1.  dicit:  Quia  sine  fide  impossibile  est  Deo  placere  (Hebr.  II,  6.),  «vere  bea- 
tus esi  qui  et  recte  credendo  bene  vivit  et  bene  vivendo  fidem  rectam  custodit » ; 
et  X.  Etymolog.  sub  verbo  Beatus  (n.  22.) : « Beatus  dicitur,  quasi  bene  auctus, 
scilicet  ab  habendo  quod  vellet  et  nihil  patiendo  quod  nollet.  Ille  autem  vere  bea- 
tus est,  qui  habet  omnia  quae  vult  bona  et  nihil  vult  male:  ex  his  enim  duobus 
beatus  homo  efficitur».  — Seneca  autem  epist.  45.  post  .med.  dicit:  «Beatus 
non  is  est,  quem  vulgus  appellat,  ad  quem  pecunia  magna  confluxit,  sed  ille  cui 
bonum  omne  in  animo  est,  erectum  et  excelsum  et  mutabilia  calcans». 

2 Prosa  2,  ubi  in  textu  congregatione  pro  aggregatione. 

possibile  est  esse  nisi  in  aliquo  uno  bono,  in  quo  omnia  aggre- 
gantur; hoc  autem  est  bonum  summum:  ergo  beatum  esse  non 
est  aliud  nisi  summum  bonum  videre,  summum  bonum  possi- 
dere, de  summo  bono  gaudere. 

14.  Primo  igitur  beatus  est  qui  summum  bonum  videt  per- 
spicue. Beatitudo  pro  isto  statu  consistit  in  visione  aenigma - 
tica;  Lucas  1 : Beati  oculi , qui  vident  quae  vos  videtis.  Quo- 
modo autem  videatur,  explicat  Apostolus1 2:  Videmus  nunc 
per  speculum  et  in  aenigmate , tunc  autem  facie  ad  faciem. 
Beatitudo  autem  pro  illo  statu  consistit  in  visione  aperta , quod 
significatum  est  III.  Begum3:  Dixit  regina  Saba  Salomoni: 
Beati  viri  tui  et  beati  servi  tui , qui  stant  coram  te  semper 
et  audiunt  sapientiam  tuam ; dicuntur  beati  stare , per  mentis 
elevationem,  coram  Deo , per  apertam  contemplationem,  sed 
audiunt , per  illuminationum  et  revelationum  susceptionem.  Ad 
hanc  visionem  beatificam  suspirabat  Tobias4:  Beatus  ero , si 


1 Gap.  10,  23;  in  codd.  vero  citatus  est  Matlh.  13,  16,  ubi  tamen  tantum  le- 
gitur: Vestri  autem  beati  oculi,  quia  vident. 

2 1.  Cor.  13,  12,  ubi  in  Vulgata  deest  vocula  et  ante  in.  — De  utraque  visione 
dicit  August.,  II.  de  Diversis  Quaest.  ad  Simplicianum,  in  praefatione:  « Quamvis 
ex  eo  quod  transivimus  ad  Christum,  auferatur  velamen  (II.  Cor.  3,  16.),  tamen 
videmus  nunc  in  aenigmate,  tunc  autem  facie  ad  faciem.  Velamen  quippe  omni- 
modo intercludit  aspectum,  aenigma  vero,  tanquam  speculum,  sicut  idem  Apo- 
stolus (I.  Cor.  13,  12.)  ait:  Videmus  nunc  per  speculum  in  aenigmate , nec  evi- 
dentissimam  detegit  speciem,  nec  prorsus  obtegit  veritatem  ».  — De  triplici  vi- 
sione, scii,  corporali,  spirituali  et  intellectuali,  qua  etiam  Beati  fruuntur,  cuius 
supra  pag.  28,  n.  8.  commemoratio  facta  est,  vida  August.,  XII.  de  Gen.  ad  litt., 
per  totum,  praesertim  c.  7.  n.  16.  seqq.  et  c.  36.  n.  69;  et  I.  de  Trin.  c.  8.  n. 
16.  seq.,  ubi  dicit:  «Haec  nobis  contemplatio  promittitur  actionum  omnium  finis 
atque  aeterna  perfectio  gaudiorum  »;  et  n.  18:  « Hoc  est  enim  plenum  gaudium 
nostrum,  quo  amplius  non  est,  frui  Trinilale-Deo,  ad  cuius  imaginem  facti  su- 
mus»; ac  III.  contra  duas  Epistolas  Pelagianorum,  c.  7.  n.  18:  « Nihil  est  ista  re- 
velatione (scii,  visione  Dei)  sublimius»;  cfr.  etiam  Epist.  146.  (alias  112.)  de  Vi- 
dendo Deo  ad  Paulinam;  supra  pag.  9,  nota  2.  ac  Bonav.,  V.  pag.  374,  n.  10.  seqq. 

3 Cap.  10,  8. 

4 Cap.  13,  20.  et  dein  sequitur  Apoc.  21,  23.  — August.,  in  loan.  Evang. 
tr.  35.  n.  9:  « Quando  ergo  Dominus  noster  lesus  Christus  venerit  et,  sicut  dicit 
Apostolus  Paulus  (I.  Cor.  4,  5.),  illuminaverit  occulta  tenebrarum  et  manifesta- 
verit cogitationes  cordis,  ut  laus  sil  unicuique  a Deo,  tunc  praesenti  tali  die 
lucernae  non  erunt  necessariae,  non  legetur  nobis  Propheta,  non  aperietur  codex 
Apostoli,  non  requiremus  testimonium  loannis,  non  ipso  indigebimus  Evangelio. 
Ergo  omnes  Scripturae  tollentur  de  medio,  quae  nobis  in  huius  saeculi  nocte 

fuerint  reliquiae  seminis  mei  ad  videndam  claritatem  leru- 
salem;  illam  claritatem,  de  qua  Ioannes  in  Apocalypsi:  Civitas 
illa  non  eget  sole  neque  luna , ut  luceant  in  ea,  quia  claritas 
Dei  illuminavit  eam,  et  lucerna  eius  est  Agnus . 

15.  Secundo,  beatus  est  qui  summum  bonum  possidet  seu 
tenet  perpetue  sine  timore  amittendi.  Unde  Augustinus  definit 
beatitudinem  XI.  de  Civitate  Dei  1 2 : « Beatitudo  est,  ut  homo  et 
bono  incommutabili,  quod  Deus  est,  sine  ulla  molestia  perfrua- 
tur  et  in  aeternum  in  eo  se  esse  mansurum,  nec  ulla  dubitatione 
cunctetur,  nec  ullo  errore  fallatur».  Ideo  in  Psalmo  dicitur: 
Beati,  qui  habitant  in  domo  tua,  Domine,  in  saecula  saecu- 
lorum laudabunt  te.  Istud  habitare  est  secure  possidere ; unde 
in  Proverbiis  2 : Lignum  vitae  est  his  qui  apprehenderint  eam, 
et  qui  tenuerit  eam  beatus. 

16.  Tertio,  beatus  est  qui  in  illo  et  de  illo  bono  gaudet  iu- 
cunde;  unde  de  coetu  Beatorum  dicitur  in  Psalmo3:  Beatus 
populus,  qui  scit  iubilationem.  Ille  populus  scit  iubilationem, 


tanquam  lucernae  accendebantur,  ne  in  tenebris  remaneremus:  istis  omnibus 
sublatis,  ne  quasi  nobis  luceant  indigenlibus  et  ipsis  hominibus  Dei,  per  quos  haec 
ministrata  sunt,  nobiscum  lumen  illud  verum  clarumque  videntibus;  remotis  ergo 
his  adiumentis,  quid  videbimus?  Unde  pascetur  mens  nostra?  Unde  obtutus  ille 
laetabitur?  Unde  erit  illud  gaudium,  quod  nec  oculus  vidit , nec  auris  audivit , nec 
in  cor  hominis  ascendit  (I.  Cor.  2,  9;  cfr.  Isai.  64,  4.)?  Quid  videbimus!  Obsecro 
vos,  amate  mecum,  currile  credendo  mecum  ! Patriam  supernam  desideremus, 
supernae  patriae  suspiremus,  peregrinus  nos  esse  hic  sentiamus.  Quid  tunc  vi- 
debimus ? Dicat  nunc  Evangelium  (loan.  1,  1.):  In  principio  erat  Verbum , et 
Verbum  erat  apud  Deum,  et  Deus  erat  Verbum.  Unde  tibi  ros  inspersus  est, 
ad  foniem  venies;  unde  radius  per  obliqua  et  per  anfractuosa  tibi  ad  cor  te- 
nebrosum missus  est,  nudam  ipsam  lucem  videbis,  cui  videndae  ferendaeque 
mundaris».  1 Cap.  13.  — Sequitur  Ps.  83,  5. 

2 Cap.  3,  18.  — Cfr.  auctor  libri  de  Triplici  Habitaculo  (inter  opera  August.) 
c.  5:  Possidetur  Deus,  «cuius  aeternitas  sine  initio  et  sine  fine  est»;  et  August., 
epist.  118.  (alias  56.)  ad  Dioscorum  c.  3.  n.  13:  «Si  autem  adieceris  et-didice- 
ris  hoc  idem  de  animo  quod  de  animo  (scii,  in  neutro  esse  summum  bonum 
nec  aliquam  partem  summi  boni  esse  in  neutro);  quid  aliud  iam  nisi  Deus  oc- 
curret, in  quo  summum  hominis  bonum  constitutum  sit?  non  quo  alia  bona 
non  sint,  sed  summum  id  dicitur,  quo  cuncta  referuntur;  eo  enim  fruendo 
quisque  beatus  est,  propter  quod  cetera  vult  habere,  cum  illud  iam  non  propter 
aliud,  sed  propter  se  ipsum  diligatur.  Et  ideo  finis  ibi  dicitur,  quia  iam  quo 
excurrat  et  quo  referatur,  non  invenitur.  Ibi  requies  appetendi,  ibi  fruendi  secu- 
ritas, ibi  tranquillissimum  gaudium  optimae  voluntatis». 

3 Psalm.  88,  15. 

qui  illo  bono  summo  fruitur  ad  delectationem;  Lucas  1 : Beatus , 
qui  manducat  panem  in  regno  Dei.  Pane  enim  in  regno  Dei 
vescitur,  qui  summo  bono  delectabiliter  fruitur,  qui  est  panis 
habens  in  se  omne  delectamentum  et  omnem  saporis  suavi- 
tatem 1 2. 

17.  Sic  ergo  manifestatur  in  verbis  propositis,  quis  istius 
scientiae  auditor  idoneus , quis  magister  sive  doctor  praeci- 
puus, quae  facultas  et  quae  utilitas;  ac  per  haec  describitur  et 
quoad  idoneitatem  ex  parte  discipuli  et  quoad  auctoritatem  ex 
parte  magistri  et  quoad  continentiam  ex  parte  materiae  et 
quoad  efficaciam  ex  parte  finis.  Ipse  igitur  verus  et  summus 
Magister  sic  nos  auditores  idoneos  huius  doctrinae  efficiat  et  ef- 
fectos de  lege  sua  erudiat,  ut  per  legis  observantiam  et  sacrae 
lectionis  studium  pervenire  mereamur  ad  finem  intentum,  quod 
est  aeternae  beatitudinis  praemium.  Quod  ipse  nobis  praestare 
dignetur,  qui  cum  Patre  et  Spiritu  sancto  vivit  et  regnat  in 
saecula  saeculorum.  Arnen 3. 


1 Gap.  14,  15,  ubi  Vulgata  manducabit  pro  manducat. 

2 Sap.  16,  20,  ubi  Vulgata  habet  omnis  pro  omnem.  — Cfr.  auctor  libri 
de  Triplici  Habitaculo,  c.  4:  « Vile  enim  valde  est  elementis  frui  in  comparatione 
fruendi  et  gaudendi  ipso  Deo  et  visibilibus  delectari  et  corporalibus...  Nihil  est 
comparandum  delectationi  et  gaudio,  quod  nascitur  ex  invisibilibus  et  incorpo- 
reis et  ex  societate  Angelorum  et  iustorum  omnium  et  ex  certa  scientia  et  co- 
gnitione ipsius  divinae  naturae  et  ex  Dei  ipsius  facie  ad  faciem  visione...  cuius 
deliciae  sine  fastidio  satiant;  quae  cum  a Beatis  inveniuntur,  semper  tamen  de- 
siderantur et  esuriem  et  sitim  sine  poena  efficiunt  et  ardenti  semper  desiderio 
delectant».  August.,  III.  de  Lib.  Arb.  c.  25.  n.  77:  « Tanta  est  autem  pulcritudo 
iustitiae,  tanta  iucunditas  lucis  aeternae,  hoc  est  incommutabilis  veritatis  atque 
sapientiae,  ut  etiamsi  non  liceret  amplius  in  ea  manere  quam  unius  diei  mora, 
propter  hoc  solum  innumerabiles  anni  huius  vitae  pleni  deliciis  et  circumfluentia 
temporalium  bonorum  recte  meritoque  contemnerentur.  Non  enim  falso  aut  parvo 
affectu  dictum  est:  Quoniam  melior  est  dies  unus  in  atriis  tuis  super  millia 
(Ps.  83,  11.). 

3 Cfr.  August.,  111.  et  IV.  de  Doctr.  Christiana;  Bonav.,  V.  Breviloquium, 
Prologus  per  totum  (pag.  202  seqq.)  et  Collat.  in  Hexaem.  collat.  1.  p.  I.  et 
collat.  19.  n.  16.  seqq.  ac  IX.  Dominica  II.  post  Pentecosten,  serm.  I. 

QUAESTIONES  OCTO  DE  FIDE. 


QUAESTIO  I. 

Quaestio  est,  utrum  aliquid  possit  certi tudinaliter  sciri. 

Quod  non,  videtur. 

1.  Dicit  Philosophus  de  Sensu  et  sensato  \ et  Augustinus 
IY.  super  Genesim  ad  litteram,  quod  nihil  fit 1  2 in  intellectu, 
nisi  quod  prius  fuit  in  sensu.  Sed  a sensu  vel  in  sensu  nullo 
■modo  potest  esse  veritas:  ergo  nec  in  intellectu.  Probatio  mi- 
noris apparet  per  Augustinum  3,  qui  eam  probat  sic:  « Omne, 
quod  corporeus  sensus  attingit4,  quod  et  sensibile  dicitur,  sine 
ulla  intermissione  temporis  commutatur;  sicut  cum  capilli  ca- 
pitis nostri  crescunt,  vel  corpus  vergit  in  senectam,  aut  in  iu- 
ventam  efflorescit,  perpetuo  id  fit  nec  omnino  intermittit  fieri. 
Quod  autem  non  manet  percipi  non  potest.  Illud  enim  perci- 
pitur, quod  scientia  comprehenditur;  comprehendi  autem  non 
potest  quod  sine  intermissione  mutatur.  Non  est  igitur  exspe- 
ctanda sinceritas  veritatis  a sensibus  corporis  ». 

2.  Item,  ita  arguit  Academicus,  ut  Augustinus  recitat  in 
II.  et  III.  libro  contra  Academicos  5 6 : Verum  non  potest  percipi 
aut  comprehendi,  nisi  dissimilibus  signis  et  notis  a falso  discer- 
nitur, nec  potest  cum  falso  signa  aliqua  habere  communia.  Sed 
nullum  tale  verum  inveniri  potest;  nam  nec  in  sensu,  quoniam 


1 Cap.  6;  cfr.  etiam  Ili.  de  Anima,  text.  39.  (c.  8.).  — Textus  August.  est 
loc.  cit.  c.  32.  n.  49.  — In  hac  quaestione  usi  sumus  ABC. 

2 C potest  Jieri  et  mox  fuerit  pro  fuit.  Pro  Jit,  quod  habent  A B,  in  textu 
sit.  Paulo  post  B C omittunt  a sensu  vel. 

3 Libr.  83  Qq.  q.  9. 

4 Ita  bene  C cum  textu  edit.;  AB  attigit.  Paulo  inferius  B primitus  cum 

edit,  senectutem  pro  senectam. 

6 II.  c.  6.  n.  14;  III.  c.  8.  n.  18.  — In  sequente  textu  C discernatur  pro 
discernitur,  et  deinde  non  in  sensu  loco  nec  in  sensu. 

sensui  aliter  apparet  res,  quam  sit;  nec  in  imaginatione, 
niarn  imaginatio  frequenter  illuditur;  nec  in  intellectu,  quoniam 
videmus,  homines  quotidie  contraria  opinari  de  intelligibilibus: 
ergo  etc. 

3.  Item,  secundum  doctrinam  Philosophi  III.  de  Anima  \ in- 
tellectus noster  creatur  tanquam  tabula  nuda  sine  pictura ; nullam 
igitur  habet  innatam  cognitionem,  nullam  ergo  habet  notitiam, 
nisi  quam  acquirit.  Sed,  ut  dicit  Philosophus  I.  Posteriorum 1  2 
et  VI.  Ethicorum,  « omnis  scientiae  acquisitio  est  ex  aliquibus 
praecognitis  » : igitur  si  nullam  notitiam  habet,  nullam  potest 
acquirere. 

4.  Item,  Philosophus  VI.  Ethicorum:  « Omnes  suspicamur, 
quod  scimus  non  contingere  aliter  se  habere.  Contingentia  au- 
tem, cum  extra  speculari  fiant,  latent,  si  sint,  v$l  non  sint.  Ex 
necessitate  ergo  est  scibile,  aeternum  ergo;  ex  necessitate  enim 
entia  simpliciter  omnia  aeterna ».  Sola  igitur  necessaria  et 
aeterna  sunt  certitudinaliier  cognoscibilia  3.  Et  Augustinus  de 
Vera  Religione4:  «Quid  appetit  curiositas  nisi  cognitionem, 
quae  certa  esse  non  potest  nisi  rerum  aeternarum  et  eodem 
modo  semper  se  habentium»?  Sed  necesse  esse  non  est  nisi 
unum,  secundum  Avicennam  5,  et  similiter  aeternum:  ergo  so- 
lum unum  tantum  est  scibile.  Sed  illud  maxime  latet:  ergo  etc. 

5.  Item,  scientia  non  est  nisi  universalium6;  sed  universale 
non  est  cognoscibile:  ergo  etc.  Probatio  minoris:  Universale  est 
semper  et  ubique;  intellectus  humanus  limitatus  est:  ergo 
omnino  est  improportionalis  sibi.  Sed  ad  cognitionem  requiritur 
proportio:  ergo  etc. 

6.  Item,quandocumque  aliquid  cognoscitur  sub  aliquo  medio, 
impossibile  est,  certitudinaliter 7 iHud  cognosci,  nisi  illud  medium 


1 Texi.  14.  (e.  4.).  — Post  notitiam  C prosequitur:  unquam  acquirit,  quia, 
ut  dicit. 

2 Cap.  I,  et  VI.  Ethic.  c.  3.  — Iu  eodem  Ethic.  capitulo  est  etiam  seq.  textus. 

3 Hoc  loco  haec  propositio  deest  in  B,  sed  in  fine  sequentis  propositionis 
post  verbum  habentium  ponitur.  — Pro  certitudinaliter  cognoscibilia  C legit 
simpliciter  cognoscibilia. 

4 Cap.  52.  n.  101. 

6 I.  Metaph.  c.  8.  et  VIII.  c.  4. 

6 Aristol.,  I.  Poster,  c.  24.  (c.  31.),  ubi  et  dicitur:  « Quod  enim  semper  est 

et  ubique  universale  dicimus  esse  ».  T Cum  C addidimus  illud. 

certituciinaliter  cognoscatur;  sed  medium  illud,  sub  quo  omnia 
cognoscuntur,  non  potest  certitudinaliter  cognosci:  ergo  etc. 
Probatio  minoris:  secundum  Augustinum  1 lumen,  quo  omnia 
cognoscuntur,  est  lumen  primum ; sed  lumen  primum  non  pot- 
est certitudinaliter  cognosci,  quoniam  cognoscibile  et  scibile 
proprie  est  quod  quid  est.  Sed  secundum  Damascenum,  I.  libro 
de  Fide  orthodoxa  2,  quod  quid  est  de  Deo  non  est  cognosci- 
bile: ergo  etc. 

7.  Item,  quod  in  sui  complemento  aliquid  excludit,  citra 
illud  necessarium  est,  tjuod  illud  impediat;  quod  apparet,  quo- 
niam peccatum  in  suo  complemento,  ut  peccatum  mortale,  ex- 
cludit unionem  cum  Deo  per  gratiam;  citra  suum  comple- 
mentum, etsi  non  excludat  unionem  omnem  3,  impedit  tamen 
unionis  perfectionem,  sicut  peccatum  veniale.  Sed  secundum 
Philosophum  VII.  Physicorum 4,  fluxus  humorum  et  motus 
phantasmatum  in  pueris  omnino  excludit  intellectivam  cogni- 
tionem: ergo  et  in  adultis,  in  quibus  manet  fluxus  et  motus 
phantasmatum,  impediet  intellectualem  cognitionem  vel  certi- 
tudinem. 

8.  Item,  certior  est  cognitio  sensitiva  quam  intellectiva; 
quod  apparet,  quoniam,  ut  dicit  Philosophus  in  principio  Phy- 
sicorum 5,  «innata  est  nobis  via  a certioribus  et  notioribus 
nobis  in  certiora  naturae  et  notiora  ».  Cognitio  autem  nostra 
causatur  et  originatur  a sensu;  sed  in  cognitione  sensitiva  nulla 
potest  esse  certitudo:  ergo  nec  in  intellectiva.  Probatio  mino- 
ris: nulla  similitudo  potest  esse  certa  ratio  cognoscendi,  quae 
ita  pariter  est 6 ratio  decipiendi;  sed  eadem  similitudine,  per 
quam  ego  video  rem,  videor  mihi  rem  videre,  et  tamen  non 
video,  sicut  apparet  in  somniis  vel  in  furia:  ergo  illa  non  pot- 
est esse  ratio  certa  cognoscendi. 


1 XII.  super  Genesim  ad  litt.  c.  31.  n.  59;  cfr.  de  Humanae  Cognitionis  ra- 
tione, pag.  92.  — De  propositione  sequente,  scilicet  essentiam  seu  quod  quid  est 
esse  proprie  cognoscibile,  cfr.  Arislot.,  III.  de  Anima,  text.  9.  seq.  (c.  4.)  et  26. 

(c.  6.);  vide  etiam  de  Humanae  Cognitionis  ratione,  pag.  114,  notam  1. 

2 Gap.  4.  3 Omittitur  a B;  a C ponitur  omnino. 

4 Text.  20.  (c.  3.).  Cfr.  etiam  Problem.  sect.  30.  n.  13.  (14.) 

5 Text.  2. 

6 Ita  A ; B G ita  potest  esse.  Paulo  post  C pro  apparet  habet  patet,  et  deinde 
cum  B somno  et  in  loco  somniis  vel  in. 

9.  Item,  res  superiores  inferiori  modo  sunt  in  rebus  infe- 
rioribus, et  res  inferiores  superiori  modo  in  superioribus,  quia, 
ut  dicit  Boethius  Y.  de  Consolatione  philosophiae  1,  « rece- 
ptum est  in  recipiente  per  modum  recipientis  » ; et  (auctor  li- 
bri) de  Causis2:  «Primorum  omnium  unumquodque  est  in 
alio  per  modum,  quo  licet  »;  et  Augustinus  VIII.  de  Civitate 
Dei  3 et  IX.  de  Trinitate.  Sed  omne  cognoscens  cognoscit  per 
similitudinem,  quae  est  in  intellectu.  Sed,  ut  dicit  Augusti- 
nus 4,  « quicumque  ullam  rem  aliter,  quam  ea  res  est,  intel- 
ligit,  fallitur;  quicumque  autem  fallitur*  id  in  quo  fallitur,  non 
intelligit ».  Sed  omnis  res  aut  est  superior,  aut  inferior  hu- 
mano intellectu:  ergo  nihil  certitudinaliter  intelligit. 

10.  Item,  si  intellectus  aliquid  certitudinaliter  cognoscit  aut 
intelligit,  maxime  cognoscit  certitudinaliter  universale , quia 
universale  est  proprie  scibile  et  intelligibile  5;  sed  universale 
non  est  certitudinaliter  cognoscibile:  ergo  etc.  Probatio  mi- 
noris: si  universale  certitudinaliter  est  cognoscibile,  oportet, 
quod  in  aliquo  habeat  esse;  sed  non  habet  esse  in  rebus  extra , 
quia  quidquid  est  in  particulari  et  singulari,  est  singulare; 
praeterea , illud  quod  est  in  aliquo  particulari,  non  praedicatur 
de  pluribus  — quae  6 sunt  de  ratione  universalis.  Nec  est  in 
anima , quoniam  nihil,  quod  est  in  anima,  est  de  essentia  rei; 
universale  est  de  essentia  rei,  quia  est  pars  definitionis;  nec 
aliquid,  quod  est  in  anima,  praedicatur  7 de  rebus  extra;  et  de 
ratione  universalis  est,  quod  praedicetur:  ergo  etc. 


1 Prosa  4. 

2 Propos.  12;  in  quo  textu  B pro  alio  habet  anima.  — Notamus,  auctorem 
istius  libri  de  Causis  minime  esse  Aristotelem,  sed,  ut  iam  S.  Thomas  in  Com- 
mentario ad  hunc  librum  dixit,  aliquem  philosophum  Arabem  (Avempacem  sive  Al- 
pharibium  ?),  qui  ex  libro  Prodi  (aTot^etwat?  OeoXoytx^)  excerptum  quoddam  fecit, 
praesertim  quia  omnia,  quae  in  hoc  libro  continentur,  multo  plenius  et  diffusius 
continentur  in  illo;  cfr.  Otto  Bardenhewer,  Die  pseudo-aristotelische  Schrift  fiber 
das  reine  Gute,  bekannt  unter  dem  Namen  Liber  de  Causis,  Freiburg,  Herder  1882. 

3 Cap.  5;  et  IX.  de  Trin.  c.  II.  n.  16.  — Respectu  propositionis  seq.  ait 
Aristot.,  VI.  Ethic.  c.  1 : « Siquidem  ex  similitudine  quadam  atque  affinitate  co- 
gnitio ipsis  (potentiis)  contingit  ». 

4 Libr.  83  Qq.  q.  32.  5 Cfr.  Aristot.,  I.  Poster,  c.  24.  (c.  31.). 

6 Scii,  haec  duo,  quod  universale  non  habet  esse  in  rebus  extra  nos,  et  quod 

praedicatur  de  pluribus.  Cfr.  Aristot.,  I.  Periherm.  c.  5.  (c.  7.)  et  VII.  Melaph. 

text.  45.  seqq.  (VI.  c.  13.).  7 C potest  dici. 

11.  Item,  si  intellectus  aliquid  certitudinaliter  cognoscit, 
maxime  cognoscit  substantias  sive  quidditates  substantiarum;  sed 
illas  non  potest  certitudinaliter  cognoscere : ergo  etc.  Probatio 
minoris : omne,  quod  cognoscitur,  cognoscitur  per  suam  spe- 
ciem; sed  species  substantiae  non  potest  esse  in  intellectu: 
ergo  etc.  Probatio:  quoniam  intellectus  accipit  species  a phan- 
tasmatibus, phantasmata  a sensibus;  sed  in  sensu  nullo  modo 
potest  esse  species  substantiae,  quoniam  sensus  non  apprehendit 
nisi  sensibiles  qualitates  vel  universaliter  1 accidentia : ergo  etc. 

12.  Item,  secundum  Commentatorem  super  VII.  Metaphy- 
sicorum  2 : « Cognita  quidditate  cuiuscumque  substantiae,  demon- 
strative cognoscitur  prima  causa  » ; sed  prima  causa  non  est 
certitudinaliter  cognoscibilis,  quia,  ut  dicit  Ioannes  Damascenus 
I.  libro  de  Fide  orthodoxa  3,  « Deum  nemo  vidit  unquam  nec 
Cherubim  nec  Seraphim,  sed  soli  sibi  est  cognoscibilis  » : ergo  etc. 

CONTRA : 

1.  Ubi  nulla  est  scientia,  nullus  est  amor;  ubi  nullus  amor, 
nulla  virtus,  quoniam,  ut  dicit  Augustinus  XV.  de  Civitate 
Dei  4,  « brevis  et  vera  definitio  virtutis:  ordo  est  amoris  »;  sed 
ubi  non  est  vera  virtus,  beatitudo  esse  non  potest:  ergo  ubi  non 
est  scientia  certa,  nec  esse  beatitudo  potest.  Hoc  autem  falsum 
est  et  contra  omnem  rationem  et  appetitum;  omnes  enim  certo 
proposito  beatitudinem  appetunt,  ut  dicit  Augustinus  5 et  Boe- 
thius: ergo  etc. 

2.  Item,  ubi  nulla  est  scientia  vel  aliquid  certum,  nullus 
est  actus  certus:  ergo  nec  certitudinaliter  itur  6 quoquam  nec 
comeditur,  sed  verisimiliter:  ergo  et  verisimiliter  vivitur;  hoc 
autem  falsum  est:  ergo  etc. 


1 Ita  A;  B vero  (a  secunda  manu  in  margine)  saltem,  primitus  tamen  et 
similiter ; C similitudines.  — Cfr.  Arislol.,  II.  de  Anima,  texi.  63.  (c.  6.)  et  III. 
text.  39.  (c.  8.). 

2 Context.  5.  — Paulo  post  pro  demonstrative  C (et  B primitus)  dq  ne- 
cessitate. 

3 Cap.  1.  4 Cap.  22. 

5 II.  de  Lib.  Arb.  c.  9.  n.  26.  — Boelh.,  III.  de  Consol.  Prosa  2.  — Paulo 

ante  pro  contra  omnem  rationem  et  appetitum  B contra  omnem  appetitum.  Ce- 
terum lectio  nostra  in  A et  C non  est  cerla. 

6 C tenetur,  A videtur,  sed  dubie;  dein  B pro  vivitur  potius  unitur. 

3.  Item,  secundum  Commentatorem  super  II.  Metaphysico- 
rum  \ appetitum  universalem  naturae  impossibile  est  frustrari, 
quin  compleatur  aut  in  toto,  aut  in  parte.  Sed  secundum  Philoso- 
phum in  principio  I.  Metaphysicorum 1  2,  « omnes  homines  natura 
scire  desiderant  »:  ergo  impossibile  est,  certitudinalem  cognitio- 
nem sive  scientiam  excludi  universaliter  ab  humano  intellectu. 

4.  Item,  limpidior  est  cognitio  per  naturam  quam  per  fidem, 
quia  illa  3 habet  annexam  obscuritatem,  sed  cognitio  per  fidem 
certitudinem:  ergo  multo  fortius  cognitio  per  naturam. 

RESPONDEO : 

Circa  istam  quaestionem  laboravit  opinio  sive  error  Aca- 
demicorum novorum,  qui  posuerunt,  nullum  verum  posse  cer- 
titudinaliter  comprehendi 4,  ac  per  hoc  nulli  rei  debere  assentiri; 
et  sapientes  esse  vel  vocari  non  a cognitione  seu  perceptione 
veritatis,  sed  inquisitione  et  investigatione.  Originem  autem 
istius  erroris  recitat  Augustinus  III.  libro  contra  Academicos  5 
et  XIX.  de  Civitate  Dei.  Fuerunt  enim  duo  genera  Academi- 
corum, a schola  Academica  nominatorum,  scilicet  novorum  et 
veterum.  Et  veterum  Academicorum  primus  fuit  Plato,  novo- 
rum autem  Archesilaus.  Posuit  enim  Plato  duplicem  mundum: 
unum  intelligibilem,  in  quo  ipsa  veritas  habitaret,  et  sensibilem, 
quem  manifestum  est  nos  visu  tactuque  sentire;  itaque  illum 
verum,  hunc  verisimilem  et  ad  illius  imaginem  factum.  Et  ideo 
ex  illo  velut  expoliri  et  quasi  serenari  6 veritatem  in  eis  quae 
anima  in  isto  mundo  cognosceret;  ex  isto  autem  in  stultorum 
animis  non  scientiam,  sed  opinionem  posse  generari,  et  ideo  sa- 
pientes, qui  exonerati  cupiditatibus  rerum,  in  illum  mundum 
se  extollunt 7,  omnia  certitudinaliter  cognoscunt,  et  eis  certa 
sunt  omnia.  Haec  opinio  duravit  usque  ad  Polemonem,  cuius 


1 Conlexl.  I . — In  principio  huius  textus  B C omittunt  universalem. 

2 Cap.  1 ; G naturaliter  pro  natura.  3 Ita  codd.  pro  haec,  scii,  fides. 

4 C nihil  veri  posse  certitudinaliter  sciri  et  comprehendi. 

5 Cap.  17.  n.  37.  38.  et  XIX.  de  Civ.  Dei,  c.  1,  ex  quibus  quae  sequuntur 

excerpta  sunt.  — Pro  Academica  B Academia,  et  loco  Archesilaus  August.  et  codd. 
legunt  Archesilas  (Archesilaos). 

6 C servari,  et  inferius  pro  stultorum  animis  quod  habet  edit.,  codd.  ani- 
mabas stultorum. 

7 B attollunt,  C avellunt.  Infra  B Academiam  pro  Academicam. 

auditores  fuerunt  et  pariter  condiscipuli  Zeno  et  Archesilaus. 
Sed  Zeno,  in  aliis  scholis  eruditus,  ad  scholam  Academicam 
venit  sub  magistro  Polemone.  Idcirco  fortassis  suspectus  est 
habitus,  ut  illa  secreta  Platonis  sibi  panderentur.  Mortuo  autem 
Polemone,  iste  Zeno  sua  quadam  sententia  posuit  et  declaravit, 
ut  potuit,  animam  1 esse  mortalem,  nec  quidquam  esse  praeter 
hunc  sensibilem  mundum  asseruit,  nihilque  in  eo  agi  nisi  cor- 
pore; nam  et  Deum  ipsum  ignem  putabat.  Archesilaus,  videns 
hoc  malum,  et  ipse  tolerans  Academicorum  sententiam,  cum 
turba  pronior  sit 2 ad  falsas  opiniones  et  corporum  consue- 
tudine, omnia  esse  corpora,  facillime  existimet,  instituit  potius 
dedocere  quos  patiebatur  male  doctos,  quam  docere  quos  do- 
ciles non  arbitrabatur.  Posuit  igitur,  nihil  posse  certitudinaliter 
sciri,  nullum  verum  posse  certitudinaliter  comprehendi,  sup- 
posita positione  Zenonis.  Et  duravit  haec  positio  usque  ad  Au- 
gustinum; nam  et  istius  erroris  fuit  Tullius,  quem  Augustinus 
maxime  sequitur.  Et  quoniam  ultimo  in  hoc  errore  fuit,  ideo 
contra  hunc  errorem  exstirpandum  prius  et  maxime  laboravit, 
ita  quod  fere  in  omnibus  libris  suis,  quantacumque  3 occasione 
accepta,  contra  hunc  errorem  invehitur.  Sio  igitur,  quia  veteres 
Academici  totam  rationem  cognoscendi  posuerunt  a mundo  in- 
telligibili  sive  ab  aeternis  rationibus,  eis  certa  sunt  omnia  tum 
propter  illius  lucis  claritatem,  tum  propter  illarum  rationum 
immutabilitatem.  Quia  vero  novi  Academici  totam  rationem  co- 
gnoscendi posuerunt  venire  a mundo  sensibili,  ideo  eis  incerta 
sunt  omnia  tum  propter  rerum  sensibilium  mutabilitatem,  ra- 
tione cuius  non  possunt  comprehendi  scientia,  ut  dicit  Augu- 
stinus, et  in  opponendo  tactum  est 4,  tum  propter  signorum  con- 
formitatem.  Nihil  enim  est  sensibile,  quod  non  habeat  aliquod 
simile  falso,  ita  ut  discerni  non  possit;  cum  vero  5 ipsa  absint, 


1 BC  addunt  omnem,  quod  etiam  in  textu  edit,  deesl;  sed  C tunc  omittit 
esse , et  in  fine  propositionis  habet  corpora  pro  corpore,  quod  AB  cum  Au- 
gustino habent.  Deinde  pro  et  ipse  tolerans  B (a  secunda  manu)  serpere,  occul- 
tans, favente  originali,  primitus  esse  collocans. 

2 Originale  ruere  in  pro  ad,  et  corporea  loco  corpora. 

3 B quomodocumque.  Mox  G nititur  loco  invehitur,  et  infra  incommutabili- 

tatem  loco  immutabilitatem.  4 Arg.  I.  et  2. 

5 B G enim,  et  deinde  B patitur  pro  patimur.  Paulo  inferius  idem  B ima- 
gines sensibilium  loco  imagines  sensibiles. 

imagines  tamen  eorum  patimur,  tanquam  adsint,  ut  in  somnio 
vel  furia,  ita  quod,  utrum  ea  sentiamus  vel  eorum  imagines, 
discernere  non  valemus.  Si  igitur  sunt  imagines  sensibiles  fal- 
sae, quae  discerni  ipsis  sensibus  nequeunt,  et  nihil  potest  per- 
cipi, nisi  quod  a falso  discernitur:  ergo  nulla  potest  esse  cer- 
titudo veritatis  a sensibus. 

Sed  posftio  veterum  Academicorum  redditur  improbabilis 
ex  ipsa  experientia.  Experimur  enim,  multa  nos  ignorare  et 
de  multis  nos  dubitare.  Ex  eo  autem  fuerunt  decepti,  quod 
posuerunt  illud  lumen  aeternum  sive  illas  incommutabiles  ra- 
tiones nudam,  totam  et  solam  rationem  cognoscendi,  quod  fal- 
sum est.  Si  enim  illa  lux  esset  ratio  cognoscendi  nuda , non 
differret  1 cognitio  viae  a cognitione  patriae;  si  ratio  tota,  non 
differret  cognitio  in  proprio  genere  a cognitione  in  Verbo,  nec 
cognitio  philosophica  a cognitione  prophetica,  nec  cognitio  in- 
vestigationis a cognitione  revelationis;  si  esset  ratio  sola,  non 
indigeremus  speciebus  a rebus  acceptis  et  abstractis;  in  tantum 
autem  indigemus,  ut  dicat  Philosophus  2,  quod  amittentes  unum 
sensum  necesse  est  amittere  scientiam,  quae  secundum  illum 
sensum  fit;  et  omnino  verum  est  quod  dicit  Philosophus,  co- 
gnitionem generari  in  nobis  via  sensus,  memoriae  et  experien- 
tiae, ex  quibus  colligitur  universale,  quod  est  principium  artis 
et  scientiae.  Quamvis  igitur  istae  rationes  sint  ratio  cogno- 
scendi, necessariae  sunt  tamen  species  a rebus  acceptae  tan- 
quam determinata  et  propria  ratio  cognoscendi.  Et  ideo  pro- 
pter illas  rationes  non  debet  cognitio  omnium  3 esse  certa. 

Positionem  autem  Academicorum  novorum  multum  im- 
probat Augustinus  in  multis  locis 4;  quae  multo  magis  est 
improbabilis.  Improbat  autem  ut  perniciosam,  ut  absurdam, 
ut  falsam. 

Ut  perniciosam  quidem,  quoniam  evacuat  omne  meritum 
et  demeritum,  laudem  5 6 et  vituperium,  ac  per  hoc  praemium 


1 C non  esset  differentia  inter  cognitionem,  viae  et  cognitionem  patriae. 

2 I.  Poster,  c.  18.  (c.  14.);  et  deinde  II.  Poster,  c.  18.  (c.  15.)  ac  I.  Metaph. 
c.  1.  — Mox  pro  generari  B aggregari. 

3 Ita  C;  AB  omittunt  cognitio,  B ponit  omnino  pro  omnium. 

4 Cfr.  III.  contra  Academ.  c.  16.  n.  35;  ibid.  II.  c.  7.  n,  16;  ibid.  III.  c.  3. 

n.  5.  et  c.  14.  n.  30;  ex  quibus  locis  excerpta  sunt  quae  sequuntur. 

6 C praeponit  omnem. 

et  supplicium.  Si  enim  nullum  est  verum  certum,  sed  verisi- 
mile: ergo  non  vere,  sed  verisimiliter  peccatur  aut  recte  agi- 
tur* pro  peccato  autem  aut  recte  facto  non  vero,  sed  verisimili, 
nullus  debet  aut  puniri  aut  praemiari,  laudari  vel  vituperari. 

Ut  absurdam  improbat  eam,  quoniam  destruit  semetipsam. 
Si  enim  nullum  percipitur  verum,  sed  verisimile;  verisimile 
autem  non  potest  percipi,  nisi  percipiatur  verum,  cui  simile  est 
— sicut  non  possum  percipere,  te  esse  similem  patri  tuo,  nisi 
patrem  tuum  cognoscam  — simul,  dum  ponit,  non  percipi  ve- 
rum, sed  verisimile,  ponit,  percipi  verum.  — Rursus,  dum 
ponunt  sapientem  non  ex  cognitione,  sed  ex  inquisitione  ve- 
ritatis, quaero:  quid  distat  inter  sapientem  et  studiosum?  Et 
certum  est,  quod  hoc  distat  sapiens  a studioso,  quod  earum 
rerum,  quarum  est  in  sapiente  habitus,  earum  rerum  est  in 
studioso  sola  flagrantia.  Si  igitur  sapientiam  novit;  stultum 
ergo  1 est  dicere,  sapientem  ignorare  sapientiam,  magis  au- 
tem, sapientiam  non  approbare,  seu  non  consentire.  — Prae- 
terea, quomodo  sapiens  dici  potest  qui  quaerit  quod  se  inve- 
nire desperat?  Aut  quomodo  quaerit  veritatem,  si  omnino  veri- 
tatem ignorat?  Quomodo  enim  quaerit,  si  nescit  quod  quaerat? 
Perabsurdum  est.  — Praeterea,  inquisitio  est  motus  a notis 
ad  ignota  perveniens  2. 

Demum  reprobat  eam  ut  falsam.  Aliqua  enim  adeo  certa 
sunt  intellectui,  ut  in  his  nulla  verisimilitudine  decipiatur  aut 
fallatur;  XI.  de  Civitate  Dei 3 : « Et  sumus,  inquit,  et  nos  esse 
novimus  et  nostrum  esse  ac  nosse  diligimus,  et  in  his  tribus 
nulla  nos  falsitas  verisimilis  turbat.  Non  enim  ea,  sicut  illa 
quae  foris  sunt,  ullo  corporis  sensu  percipimus,  quorum  sen- 
sibilium imagines  eis  simillimas  nec  iam  corporeas  cogitatione 
versamur,  sed  sine  ulla  phantasmatum  imaginatione  ludiflca- 


1 B a secunda  manu  autem,  primitus  cum  C enim,  cui  etiam  A favere  vi- 
detur. Sed  ipse  contextus  videtur  exigere  particulam,  quae  consequentiam  expri- 
mit. Unde  etiam  C post  consentire  prosequitur:  ideo  quomodo,  sed  hoc  reme- 
dium paralogismum  inducit.  — Mox  pro  sapientem  A (et  B primitus)  sapientiam. 
Denique  B quid  quaerat  pro  quod  quaerat. 

2 Hoc  argumentum  tantum  tangitur  ab  auctore;  sed  facile  exponi  potest  ad 
evertendam  illam  falsam  opinionem,  addendo:  si  ergo  nulla  sunt  nota,  nec  in- 
quisitio veritatis  fleri  potest,  nec  per  hanc  inquisitionem  sapiens  distingui  a stulto. 

3 Cap.  26. 


48 


QUAESTIONES  DISPUTATAE. 


toria  mihi  me  esse  atque  nosse  et  amare  certissimum  est.  Nulla 
in  his  veris  Academicorum  argumenta  formidanda  sunt,  dicen- 
tium: Quid  si  falleris?  Si  enim  fallor,  sum;  nam  qui  non  est, 
utique  nec  falli  potest;  ac  per  hoc  sum,  si  fallor.  Igitur  qui 
se  novit  esse,  non  fallitur;  consequens  igitur  est,  ut  etiam  in 
eo  quod  me  novi  nosse,  non  fallor.  Sicut  enim  novi  esse  me, 
ita  novi  etiam  hoc  ipsum,  nosse  me.  Eaque  duo  cum  amo, 
eundem  quoque  amorem  quasi  quiddam  tertium  nec  imparis 
aestimationis  eis  quas  novi  rebus  adiungo.  Neque  enim  fallor, 
amare  me,  cum  in  his  quae  amo,  non  fallor  ».  Simile  argu- 
mentum VIII.  de  Trinitate1  facit  de  vivere ; in  X.  quoque2: 
« Se  vivere  et  meminisse  et  intelligere  et  velle  et  cogitare  et 
scire  et  iudicare,  quis  dubitet?  Quandoquidem  etiam  si  dubitat, 
vivit;  si  dubitat,  unde  dubitet,  meminit;  si  dubitat,  dubitare  se 
intelligit;  si  dubitat,  certus  esse  vult;  si  dubitat,  cogitat;  si 
dubitat,  scit  se  nescire;  si  dubitat,  iudicat,  non  se  temere  con- 
sentire oportere.  Quisquis  igitur  aliunde  dubitat,  de  his  omni- 
bus dubitare  non  debet;  quae  si  non  essent,  de  ulla  re  dubitare 
non  posset». 

In  sensibus  3 nihilominus  est  aliqua  certitudo,  quibus  non 
assentire  in  rerum  tanta  evidentia  miserabilissimum  est,  ut  idem 
dicit  XV.  de  Trinitate  et  III.  contra  Academicos4.  Quomodo 
enim  non  nisi  dementissimus  Academicus  refellere  audeat  eum 


1 Cap.  6.  n.  9.  — C hic  primo  loco  ponit  textum  August.  de  Vera  Relig., 
qui  infra  in  fine  responsionis  invenitur.  — In  textu  supra  posito  praeter  aliquos 
errores,  a nobis,  secundum  originale  correctos,  has  notamus  lectiones  variantes. 
Pro  percipimus  edit,  tangimus , et  addit:  velut  colores  videndo,  sonos  audiendo, 
odores  olfaciendo,  sapores  gustando,  dura  et  mollia  contrectando  sentimus;  post 
versamur  edit,  addit:  memoria  tenemus,  et  per  ipsas  in  istorum  desiderio  con- 
citamur, sed  sine  ulla  phantasiarum  vel  phantasmatum  imaginatione  ludificatoria 
mihi  esse,  me  idque  nosse  et  amare  certissimum  est;  pro  formidanda  sunt  edit. 
formido;  post  si  fallor  edit,  addit:  Quia  ergo  sum,  si  fallor,  quomodo  esse  me 
fallor,  quando  certum  est  me  esse,  si  fallor?  Quia  igitur  essem,  qui  fallerer,  etiam 
si  fallerer;  procul  dubio  in  eo  quod  me  novi  esse  non  fallor.  Consequens  est 
autem,  ut  elc.  — Pro  fallor.  Sicut  edit,  fallar.  Sicut;  etiam  in  fine  fallar  pro 
fallor.  — In  principio  B Et  scimus  pro  Et  sumus. 

2 Cap.  10.  n.  14;  item  ibid.  c.  3;  et  praecipue  de  Vera  Relig.  c.  39.  n.  73. 

3 B sensibilibus. 

4 Cap.  1 1.  n.  26:  « Non  enim  video,  quomodo  refellat  Academicus  eum  qui 
dicit:  hoc  mihi  candidum  » etc.  — Locus  XV.  de  Trin.  est  c.  12.  n.  21. 

« qui  dicit:  hoc  mihi  candidum  videri  scio;  hoc  auditum  meum 
delectari  scio;  hoc  mihi  iucunde  olere  scio;  hoc  mihi  sapere 
dulciter  scio;  hoc  mihi  esse  frigidum  scio  ». 

Constat  ergo,  esse  1 'perniciosam  et  absurdam  et  falsam 
positionem  novorum  Academicorum. 

His  ergo  erroribus  abiectis,  et  repudiatis  extremis,  veritas 
eligenda  est,  quae  medium  tenet.  Dico  ergo,  quod  nec  omnia 
incerta  sunt,  sicut  Academicis  novis  visum  est,  sed  aliqua  sunt 
certissima , de  quibus  nullo  modo  dubitare  contingit.  Cuius  ratio 
patet  ex  quatuor. 

Primo,  ex  ipsa  iudicandi  potentia.  Mens  enim  rationalis 
habet  vim  sive  potentiam  iudicandi  et  de  corporalibus,  inter- 
nuntiis sensibus,  et  de  incorporalibus,  nullo  sensu  internuntio, 
eo  quod  intellectualis  est. 

Secundo,  ex  rerum  intelligibilium  praesentia.  Sunt  enim 
apud  animam  praesentes  res  intelligibiles,  nullo  sensu  ad  ani- 
mam ingredientes,  sicut:  omne  totum  est  maius  sua  parte,  de 
quolibet  affirmatio  vel  negatio,  et  ceterae  huiusmodi  dignitates. 

Tertio,  ex  ipsorum  verorum  immutabilitate  et  evidentia. 
Sunt  enim  haec  evidenter  et  immutabiliter  vera.  Impossibile 
enim  est,  totum  non  esse  maius  sua  parte;  impossibile  simi- 
liter, contradictoria  esse  simul  vera,  et  nunquam  non  fuit,  nun- 
quam non  erit,  quin  duo  et  tria  sint  quinque;  « et  facilius  est, 
caelum  et  terram  transire,  quae  per  senarium  fabricata,  quam 
quod  senarius  non  constet  ex  omnibus  partibus  suis 1  2 » ; omnem 
hominem  velle  esse  beatum,  quod  adeo  certum  est  et  evidens 
non  solum  cuilibet  de  se,  sed  cuilibet  de  alio  quolibet,  adeo  ut 
Cicero,  Academicus,  cum  vellet  inchoare  ab  aliquo,  unde  nullus 
dubitare  posset,  inceperit,  omnes  homines  velle  esse  beatos  3. 


1 B et. 

2 Id  est,  I + 2 + 3 = 6,  et  \ X 2 X 3 = 6.  Cfr.  S.  Bonav.,  I.  Sent. 
d.  2.  q.  4.  — Verba 'sunt  August.,  IV.  de  Gen.  ad  litt.  c.  7.  n.  13,  ubi  edit.: 
secundum  senarium  numerum  fabricata  sunt,  quam  effici  posse,  ut  senarius 
numerus  non  suis  partibus  compleatur. 

3 Cfr.  August.,  XIII.  de  Trin.  c.  4.  n.  7.  — Textus  edit,  vero  sonat:’ « ltane 
falsum  erit,  unde  nec  ipse,  cum  Academicis  omnia  dubia  sint,  Academicus  ille  Ci- 
cero dubitavit,  qui,  cum  vellet  in  Hortensio  dialogo  ab  aliqua  re  certa,  de  qua 
nullus  ambigeret,-  sumere  suae  disputationis  exordium : Beati  certe,  inquit,  omnes 
esse  volumus  »? 

Quarto,  ex  divinae  lucis  assistentia.  Ut  enim  dicit  Augu- 
stinus I.  Retractationum  1 : « Praesens  est  eis  lumen  rationis 
aeternae,  quando  id  capi  possit,  ubi  haec  immutabilia  vera  con- 
spiciunt ».  Et  in  XII.  de  Trinitate  2 dicit,  quod  « illae  rationes 
in  natura  incorporali  sic  intelligibilia  praesto  sunt  mentis  aspe- 
ctibus, sicut  ista  in  locis  visibilia  vel  contrectabilia  corporis 
sensibus  ». 

Istis  igitur  suppositis,  scilicet  iudicandi  potentia  ex  parte 
mentis  intelligentis,  praesentia  et  evidentia  ex  parte  rei  intel- 
ligibilis  et  influentia  sive  assistentia  incommutabilis  luminis, 
necesse  est,  aliqua  esse  certa  menti  rationali,  ut  inde  dubitare 
non  possit.  Verumtamen  propter  rerum  mutabilitatem,  quibus 
intellectus  vix  potest  figi ; et  propter  intellectus  infirmitatem  et 
obscuritatem,  quia  de  se  limitatus  est  et  « per  peccatum  ob- 
scuratus», ut  dicit  Hugo 3,  et  habet  « se  ad  manifestissima  natu- 
rae sicut  oculus  vespertilionis  ad  lucem  solis  »,  ita  quod  caligat 
in  rebus  manifestis;  et  propter  divinae  influentiae  debilitatem 
non  ex  parte  sua,  sed  ex  parte  nostra,  quia  « ad  illam  vix 
paucorum  est  pervenire  4 * » : ideo,  etsi  aliqua  certa  sunt,  tamen 
plura  sunt  dubia  et  *plura  ignorata,  et  ea  quae  certa  sunt  ex 
parte  sunt-  cognita , sicut  dicit  Apostolus  5 : Ex  parte  cogno- 
scimus. Tunc  autem  erunt  certa,  quando  ad  illam  lucem  con- 
tuendam pervenerimus;  et  ideo,  ut  dicit  Augustinus  VIII.  de  Ci- 
vitate Dei 6,  ad  illam  lucem  aspirare  debemus  et  ad  illa  converti, 


1 Gap.  4.  n.  4:  «Credibilius  est  enim,  proplerea  vera  respondere  de  quibus- 
dam disciplinis,  etiam  imperitos  earum,  quando  bene  interrogantur,  quia  praesens 
est  eis,  quantum  id  capere  possunt,  lumen  rationis  aeternae,  ubi  haec  immutabilia 
vera  conspiciunt;  non  quia  ea  noverant  aliquando  et  obliti  sunt,  quod  Platoni 
vel  talibus  visum  est  ». 

2 Gap.  14.  n.  23,  ubi  B aspectionibus  pro  aspectibus. 

3 I.  de  Sacram,  p.  VII.  c.  31:  «Propter  elationem  animus  obscuratus  est 
per  ignorantiam».  — Sequens  propos.  est  Aristot.,  II.  Metaph.  text.  4.  (I.  bre- 
vior c.  1.). 

4 August.,  XII.  de  Trin.  c.  14.  n.  23.  — B omittit  ideo,  pro  tamen  legit 
sunt,  et  deinde  imperfecte  pro  ex  parte  sunt  cognita.  Sequimur  A. 

M.  Cor.  13,  9. 

6 Cap.  4.  in  fine.  — « Fortassis  enim,  qui  Platonem , ceteris  philosophis 
gentium  longe  recleque  praelatum,  acutius  atque  veracius  intellexisse  atque  secuti 
ess§  fama  celebriore  laudantur,  aliquid  tale  de  Deo  sentiunt,  ut  in  illo  invenia- 
tur et  causa  subsistendi  et  ratio  intelligendi  et  ordo  vivendi.  Quorum  trium  unum 

unde  nobis  certa  sunt  omnia.  Et  sic  aliqualiter  patet,  quod 
non  sunt  omnia  certa,  sicut  dixerunt  veteres  Academici,  nec 
omnia  dubia,  ut  posuerunt  Academici  novi;  sed  aliqua  certa, 
aliqua  dubia;  aliqua  nota,  aliqua  ignorata* 1,  ut  dicunt  veri  phi- 
losophi et  Christiani.  Unde  optime  Augustinus  de  Vera  Reli- 
gione.2: « Regulam  approbandi  et  discernendi,  quam  vides, 
concipe  hoc  modo:  omnis,  qui  se  dubitantem  intelligit,  verum 
intelligit  et  de  hac  re,  quam  intelligit,  certus  est;  de  vero 
igitur  certus  est.  Omnis  igitur,  qui,  utrum  sit  veritas,  dubitat, 
in  se  ipso  habet  verum,  unde  non  dubitet,  nec  ullum  verum 
nisi  veritate  verum  est.  Non  itaque  oportet,  eum  de  veritate 
dubitare,’ qui  potuit  undecumque  dubitare.  Ubi  videntur  haec, 
ibi  est  lumen  sine  spatio  locorum  et  temporum.  Nunquam  ista 
corrumpi  possunt,  etiam  si  omnis  ratiocinator  intereat;  non  enim 
ratiocinatio  talia  facit,  sed  invenit.  Ergo  antequam  inveniantur, 
in  se  manent,  et  cum  inveniuntur,  nos  innovant  ». 

Ad  1.  argumentum  potest  responderi,  quod  peccat  secun- 
dum consequens.  Non  enim  sequitur:  non  est  veritatis  sin- 
ceritas a sensibus,  ergo  nullo  modo.  Aliqua  enim  sunt  vera, 
sicut  visum  est,  quae  non  percipiuntur 3 sensu  aut  persensum 
apprehenduntur.  Corporea  enim  accipit  anima  per  corporeos  sen- 
sus, sed  incorporeorum  notitiam  per  semetipsam  apprehendit, 
ut  dicit  Augustinus  IX.  de  Trinitate4  et  in  Epistola  quadam  ad 


ad  naturalem,  alterum  ad  rationalem,  tertium  ad  moralem  pariem  inlelligitur  per- 
imere. Si  enim  homo  ita  creatus  est,  ut  per  id  quod  in  eo  praecellit,  attingat 
illud  quod  cuncta  praecellit,  id  est  unum  verum,  optimum  Deum,  sine  quo  nulla 
natura  subsistit,  doctrina  instruit,  nullus  usus  expedit;  ipse  quaeratur,  ubi  nobis 
secura  sunt  omnia;  ipse  cernatur,  ubi  nobis  certa  sunt  omnia;  ipse  diligatur,  ubi 
nobis  recta  sunt  omnia  ».  Cfr.  etiam  VIII.  de  Trin.  c.  4.  n.  5.  et  6,  ubi  s.  Doctor 
Joquitur  praecipue  de  conversione  ad  summum  bonum,  « ut  animus  bonus  sit, 
a quo  habet,  ut  animus  sit ».  — Supra  pro  ad  illa  converti  B ad  illam  con- 
verti, et  mox  ubi  loco  unde. 

1 B C ignota,  et  immediate  ante  scita  pro  nota. 

2 Gap.  38.  n.  73;  in  quo  textu  correximus  aliquos  errores  codicum  iuxta 

originale.  Circa  finem  pro  Nunquam...  originale  habet:  Nunquid  ista  ex  aliqua 
parte  corrumpi  possunt,  etiam  si  omnis  ratiocinator  intereat,  aut  apud  carnales 
inferos  veterascat?  Non  enim  etc.  3 C accipiuntur  a sensu  aut. 

4 Gap.  3.  n.  3 : « Mens  ergo  ipsa  sicut  corporearum  rerum  notitias  per  sen- 
sus corporis  colligit,  sic  incorporearum  per  semetipsam.  Ergo  et  semetipsam  per 
se  ipsam  novit,  quoniam  est  incorporea».  — Epistola  illa  ad  Nebridium  est 
Epist.  13.  (alias  218.)  n.  4. 

Nebridium.  Quod  vero  opponit:  nihil  est  in  intellectu,  quod 
prius  non  fuerit,  in  sensu;  dico,  quod  verum  est  de  his  quae 
nata  sunt  apprehendi  per  sensum,  cuiusmodi  sunt  corporea. 
— Vel  dicendum,  quod  argumentum  Augustini  verum  conclu- 
dit. Non  enim  a sensu  iudicium  veritatis  exspectandum  est1 
etiam  de  corporalibus  rebus,  nec  inde  veritatis  notitia  con- 
cipitur, sed  ab  intellectu,  cum  adiutorio  tamen  et  irradiatione 
luminis  primi.  Unde  ad  perfectam  cognitionem  etiam  rerum 
corporalium  tria  concurrunt:  species  sensibilis,  quae  est  quasi 
materialis;  species  intelligibilis  abstracta,  quae  est  velut  ratio 
formalis;  primum  lumen,  quod  est  velut  ratio  effectiva;  ei 
enim  naturali  ordine  anima  nostra  subiuncta  est,  in  quo  videt, 
quidquid  certitudinaliter  videt,  cum  ad  illud  se  movet,  ut  dicit 
Augustinus  I.  Retractationum  2 et  XII.  de  Trinitate. 

Ad  2. 'patet  responsio  per  iam  dicta : quoniam  aliqua  vera 
sunt  adeo  certa,  ut  in  his  nulla  verisimilitudine  contingat  de- 
cipi, et  de  quo  nulla  unquam  fuit  opinionum  diversitas.  — 
Yel  potest  dici,  quod  etsi  sensui  aliter  res  appareat,  quam  sit, 
et  imaginatio  illudatur,  non  propter  hoc  sequitur,  verum  com- 
prehendi 3 non  posse.  Iudicium  enim  veritatis  non  est  a sensu 
aut  ab  imaginatione,  sed  ab  intellectu,  qui  discernit,  utrum  vera 
sit  res,  quam  imaginamur  in  somnis.  Si  enim  vera  sit,  appro- 
bat; si  falsa,  reprobat  et  respuit.  Quod  autem  sensui  aliter  ap- 
paret res,  quam  sit,  non  est  de  hoc  sensus  accusandus,  ut  dicit 
Augustinus  III.  contra  Academicos4.  Ratio  enim  et  causa  est, 
quare  sic  apparet,  ut  quod  videtur  remus  fractus  in  aqua  et 
turres  moveri;  immo  accusandus  esset,  si  aliter  repraesenta- 
ret; sic  enim  debet  rem  repraesentare,  ut  apparet.  Sed  accu- 


1 Cfr.  August.,  de  Vera  Relig.  c.  33.  n.  61. 

2 Gap.  8.  n.  2:  « Quia  .(anima)  natura  intelligibilis  est  et  conneclilur  non 
solum  intelligibilibus,  verum  etiam  immutabilibus  rebus,  eo  ordine  facta  est,  ut, 
cum  se  ad  eas  res  movet,  quibus  connexa  est,  vel  ad  se  ipsam,  in  quantum 
eas  videt,  in  tantum  de  his  vera  respondeat  »;  cfr.  ibid.  c.  4.  n.  4.  — Locus 
ex  XII.  de  Trin.  est  c.  15.  n.  24:  « Credendum  est,  mentis  intellectualis  ita  con- 
ditam esse  naturam,  ut  rebus  intelligibilibus  naturali  ordine,  disponente  Condi- 
tore, subiuncta  sic  ista  videat  in  quadam  luce  sui  generis  incorporea,  quemad- 
modum oculus  carnis  videt  quae  in  hac  corporea  luce  circumadiacent,  cuius  lucis 
capax  eique  congruens  est  creatus». 

3 C percipi . 

4 Cap.  11.  n.  25.  seq. 

sandus  est  intellectus,  si  iudicat  secundum  apparentiam  sen- 
sus, qui  debet  videre  causam,  quare  sic  apparet. 

Ad  3.  dicendum,  quod  illud  Philosophi  in  Posterioribus 
et  Ethicis  intelligendum  est  de  praecognitione  terminorum. 
Nullus  enim  potest  doceri  aut  instrui  in  aliqua  disciplina,  nisi 
sciat,  « quid  est  quod  per  nomen  dicitur 1 ».  Ista  cognitio  necessa- 
rio antecedit  doctrinam,  et  ab  hac  notitia  incipit  doctrina.  Istam 
autem  non  oportet  aliam  praecedere,  quia  sic  esset  abire  in 
infinitum.  — Quod  vero  dicit , quod  anima  creatur  nuda;  ve- 
rum est  quantum  ad  species  cognoscibiles;  habet  tamen  inser- 
tam et  inditam  rationem  cognoscendi,  et  notitiam  2 principio- 
rum, et  naturale  iudicatorium,  quo  cum  adiutorio  luminis  primi 
statim,  obiecto  aliquo  principio  et  cognitis  terminis,  approbat 
et  iudicat  et  mediante  ista  notitia  acquirit  scientiam.  Statim 
enim,  cum  puer  cognoscit,  quid  totum  et  quid  pars,  et  habet 
speciem  partis  et  totius,  dicit,  quod  haec  est  maius  illo.  Unde 
habet  innatum  illud  principium:  omne  totum  est  maius  sua 
parte,  quod  statim,  cognitis  terminis,  cognoscit. 

Ad  4.  dicendum,  quod  de  mutabilibus,  temporalibus,  con- 
tingentibus in  quantum  huiusmodi  non  est  scientia,  sed  in 
quantum  mutabilia,  temporalia,  contingentia  habent  rationes  et 
leges  immutabiles,  aeternas  et  necessarias.  Ut  autem  dicit  Au- 
gustinus 1.  Confessionum  3 et  XII.  de  Trinitate,  « rerum  mu- 


1 Aristol.,  II.  Posler.  c.  7.  et  10.  (c.  9.).  Cfr.  Bonav.,  III.  pag.  491,  nota  4. 

2 B addit  primorum;  deinde  C post  principiorum  addit:  lumen  scilicet 
naturale.  — Cfr.  Bonav.,  I.  Sent.  d.  17.  p.  1.  q.  4. 

3 Cap.  6.  n.  9;  cfr.  supra  pag.  4,  nota  2.  — Locus  alius  est  XII.  de  Trin. 
c.  14.  n.  23,  ubi  praeter  verba  supra  (pag.  50,  nota  2.)  citata  legitur:  «Non 
autem  solum  rerum  sensibilium  in  locis  positarum  sine  spatiis  localibus  manent 
intelligibiles  incorporalesque  rationes,  verum  etiam  motionum  in  temporibus  trans- 
euntium sine  temporali  transitu  stant  etiam  ipsae  utique  intelligibiles,  non  sensi- 
biles. Ad  quas  mentis  acie  pervenire  paucorum  est;  e't  cum  pervenitur,  quantum 
fleri  potest,  non  in  eis  manet  ipse  perventor,  sed  vel  uti  acie  ipsa  reverberata 
repellitur,  et  tit  rei  non  transitoriae  transitoria  cogitatio.  Quae  tamen  cogitatio 
transiens  per  disciplinas,  quibus  eruditur  animus,  memoriae  commendatur,  ut 
sit  quo  redire  possit,  quae  cogitetur  inde  transire;  quamvis,  si  ad  memoriam 
cogitatio  non  rediret  atque  quod  commendaverat  ibi  inveniret,  velut  rudis  ad 
hoc,  sicut  ducta  fuerat,  duceretur,  idque  inveniret,  ubi  primum  invenerat,  in  illa 
scilicet  incorporea  veritate,  unde  rursus  quasi  descriptum  in  memoria  figere- 
tur. Neque  enim  sicut  manet,  verbi  gratia,  quadrati  corporis  incorporalis  et  in- 

labilium  immutabiles  et  temporalium  aeternae  et  contingentium 
necessariae  in  Deo  vivunt  rationes  »,  et  istae  rationes  sunt  ra- 
tio sciendi.  — Quod  obiicit:  unum  solum  est  necesse  esse  et 
aeternum ; dico,  quod  unum  solum  est;  sed  in  uno  multae 
sunt  rationes,  ut  dicit  Augustinus.  — Quod  obiicit : illud  ma- 
xime latet;  dico,  quod  latet  ut  obiectum  cognitionis,  sed  patet 
ut  ratio  cognoscendi;  latet  ut  obiectum  quietativum,  sed  patet 
ut  obitectum  motivum. 

Ad  5.  dicendum,  quod  universale  non  dicitur  esse  semper 
et  ubique,  ita  ut 1 semper  dicat  aeternitatem,  et  ubique  dicat 
immensitatem,  sed  semper  et  ubique  est,  id  est,  quando  et 
ubi  sunt  particularia;  omne  tale  finitum  est,  et  ideo  compre- 
hensibile ab  intellectu.  — Secundo  posset  dici:  dato  quod  uni- 
versale esset  infinitum,  etsi  non  esset  cognoscibile  scientia  com- 
prehensionis, quia  infinitum  est  incomprehensibile  ab  intellectu 
limitato,  esset  tamen  cognoscibile  scientia  apprehensionis, 
sicut* 1  2 Deus.  — Quod  autem  obiicit  de  improportionalitate,  di- 
cendum, quod  si  sit  improportionalis  intellectus  finitus  enti  in- 
finito sub  ratione  entis,  non  tamen  sub  ratione  cognoscentis, 
quia  ordinatur  ad  illud,  nec  requiritur  proportio  commensura- 
tionis,  sed  ordinis.  — Tertio  potest  dici,  quod  universalia  sunt 
aeterna  et  immutabilia,  sicut  et  universalia  principia.  Dico, 
quod  de  universali  possumus  loqui  tribus  modis,  sicut  de  aliis 
similibus:  uno  modo,  prout  consideratur 3 in  genere  proprio 
vel  per  comparationem  ad  materiam  sive  ad  subiectum,  quod 
informat;  et  sic  certum  est,  quod  non  habet  aeternitatem  nec 
immutabilitatem;  omnis  enim  creata  natura  ex  tempore  incepit 
et  posset  annihilari.  Secundo  modo,  prout  consideratur  in  in- 
tellectu creato  vel 4 comparatione  ad  intellectum,  quem  excitat 
sive  movet;  nec  sic  habet  aeternitatem  aut  immutabilitatem, 
quia  nullus  creatus  intellectus  est  aeternus  et  omnis  creatus 
intellectus  est  mutabilis.  Tertio  modo,  prout  consideratur  in 
exemplari  aeterno,  in  quo  vivunt  omnium  rationes,  vel  compa- 


commutabilis  ratio,  sic  in  ea  manet  hominis  cogitatio;  si  tamen  ad  eam  sine 
phantasia  spatii  localis  potuit  pervenire  ». 

1 BC  quod , et  deinde  dicit. 

2 C addit  etiam. 

3 A C considerantur , et  mox  informant;  sed  deinde  solummodo  B habent. 

4 B G per  comparationem , et  infra  post  rationes  C scilicet  in  comparatione. 

ratione  ad  lucem,  ex  qua  emanat;  et  sic  habet  aeternitatem 
et  immutabilitatem;  ibi  enim  est  immutabilis  et  aeterna  habi- 
tudo universalis  ad  particulare,  totius  ad  partem  et  e con- 
verso. Dum  autem  intellectus  aliquis  ad  illud  lumen  sive  ad 

illas  rationes  se  movet,  ibi  videt  ista  incommutabilia  vera,  ut 

*• 

in  principali  solutione  dictum  est.  Intellectus  enim  attingit  il- 
lud lumen,  et  illae  rationes  intellectum  creatum  contingunt,  ut 
dicit  Augustinus  XIV.  de  Trinitate1. 

Ad'  6.  dicendum,  quod  est  quoddam  medium,  quod  habet 
rationem  obtecti,  sicut  medium  in  demonstratione,  vel  sicut  spe- 
culum in  visu ; et  de  hoc  verum  est,  quod  oportet  esse  certius 
cognitum  quam  illud  quod  'eo  mediante  cognoscitur.  Aliud  est 
medium,  quod  non  habet  rationem  obiecti,  sed  informativi, 
ut  est  similitudo  visibilis  in  visu;  et  de  hoc  non  est  necesse, 
quod  sit  certius  cognitum  sicut  nec  species  rei  cognoscibilis 
in  intellectu.  Aliud  est  medium,  quod  habet  rationem  motivi 
sive  effectivi,  sicut  lumen;  et  tale  medium  non  oportet,  quod 
sit  visum  vel  cognitum,  sed  quod  virtute  sua  aliquid  videatur. 
Deus  autem  est  medium  non  per  modum  obiecti  nec  per  modum 
informativi , sed  per  modum  motivi . — Vel  dico,  quod  est 
medium  per  modum  obiecti  dupliciter,  scilicet  per  modum 
obiecti  terminantis , et  de  hoc  verum  est;  vel  per  modum  ob- 
iecti moventis  et  in  aliud  ducentis,  sic  non  est  verum;  sic  enim 
video  colorem  per  lumen,  quod  tamen  ipsum  tanquam  obie- 
ctum  terminans  non  video,  sed  tamen  oportet,  illud  attingi.  Si- 
militer 2 est  in  proposito.  — Vel  tertio  dico,  quod  et  medium 
cognoscendi  est  duplex:  unum,  quod  est  'proportionale;  et  de 


1 Cap.  15.  n.  21:  « Commemoratur,  ut  convertatur  ad  Dominum  tanquam 
ad  eam  lucem,  quae  etiam,  cum  ab  illo  averteretur,  quodam  modo  tangebatur. 
Nam  hinc  est,  quod  etiam  impii  cogitant  aeternitatem  et  multa  recte  reprehen- 
dunt recteque  laudant  in  hominum  moribus.  Quibus  ea  tandem  regulis  iudicant, 
nisi  in  quibus  vident,  quemadmodum  quisque  vivere  debeat,  etiamsi  nec  ipsi 
eodem  modo  vivant?  Ubi  eas  vident?  Neque  enim  in  sua  natura,  cum  procul- 
dubio  mente  ista  videantur,  eorumque  mentes  constet  esse  mutabiles,  has  vero 
regulas  immutabiles  videat  quisquis  in  eis  et  hoc  videro  potuerit;  nec  in  habitu 
suae  mentis,  cum  illae  regulae  sint  iustitiae,  mentes  vero  eorum  constet  esse 
iniustas.  Ubinam  sunt  istae  regulae  scriptae,  ubi  quid  sit  iustum  et  iniuslus 
agnoscit,  ubi  cernit  habendum  esse  quod  ipse  non  habet?  Ubi  ergo  scriptae 
sunt  nisi  in  libro  lucis  illius,  quae  Veritas  dicitur  »?  — Cfr.  supra  pag.  8,  nota  1. 

2 B Ita  pro  Similiter. 

hoc  verum  est,  quod  certius  cognoscitur.  Est  aliud  medium 
improbor tionale ; et  istud  de  se  magis  est  cognoscibile,  sed 
tamen  propter  sui  excessum  non  magis  cognoscitur,  sed  tamen 
sua  virtute  et  influentia  aliud  cognoscitur.  — Quamvis  posset 
responderi  ad  probationem  minoris:  quia1,  etsi  de  Deo  non 
sit  cognoscibile  quod  quid  est  sub  determinata  et  propria  ra- 
tione, est  tamen  sub  quadam  ratione  ‘generali,  quod  est  quo 
maius  cogitari  non  potest;  et  istud  est  insertum  menti  hu- 
manae 2. 

Ad  7.  dicendum,  quod  illud  argumentum  verum  concludit 
Quamdiu  enim  sumus  in  vita  ista,  in  qua  corpus , quod  cor- 
rumpitur, aggravat  animam  3,  non  possumus  omnino  habere 
certam,  claram  et  limpidam  cognitionem.  Sed 4 quando  hoc 
mortale  et  corruptibile  induet  incorruptionem,  cessabit  flu- 
xus humorum,  motus  phantasmatum,  ita  quod  illud  « quod  fuit 
sarcinae,  erit  gloriae  »,  ut  dicit  Augustinus  XII.  super  Genesim  5. 

Ad  8.  dicendum,  quod  ibi  sunt  multi  defectus.  Primo  enim 
non  est  verum  quod  proponit,  scilicet  quod  cognitio  sensitiva 
sit  certior  quam  intellectiva;  immo  intellectiva  est  multo  cer- 
tior. Aliqua  enim  sunt  vera  certissima  et  evidentissima,  in 
quibus  nullo  modo  contingit  decipi,  sicut  quod  omne  totum  est 
maius  sua  parte,  quod  duo  et  tria  sunt  quinque.  — Ad  pro - 
bationem  autem,  quod  innata  est  nobis  via  a certioribus  et 
notioribus;  dico,  quod  Philosophus  non  appellat  certiora  et  no- 
tiora sensibilia,  sed  certiora  et  notiora  appellat  communiora. 
Dicit 6 enim,  quod  sunt  nobis  magis  certa  et  manifesta  com- 
munia magis.  — Et  quod  ulterius  dicit,  quod  cognitio  nostra 
causatur  a sensu;  dicendum,  quod,  ut  dictum  est  superius,  a 
sensu  causatur,  sed  non  in  omnibus.  Aliqua  enim  sunt  intelli- 
gibilia,  quae  per  nullum  sensum  corporis  accepit  anima,  ut 


1 B C quoniam. 

* Boeth.,  HI.  de  Consol.  prosa  10,  et  Anselm.,  Monolog.  c.  15. 

3 Sap.  9,  15.  — Alius  locus  est  1.  Cor.  15,  53. 

4 Ita  B a secunda  manu,  A (B  primitus)  C sicut.  Attamen  vel  sed  legendum 
est,  vel  post  incorruptionem  addenda  est  aliqua  particula  v.  g.  tunc. 

5 Cap.  35.  n.  68. 

6 I.  Phys.  text.  3.  — C Unde  dicit,  quod;  A Dicit,  quod.  Paulo  post  ante  certa 
B (primitus)  C addunt  nota  et,  et  pro  communia  A B (a  secunda  manu)  C habent 
confusa. 

dicit  Augustinus  X.  Confessionum  1 ; interrogati  enim  quilibet 
sensus  dicunt,  quod  « per  nos  non  intraverunt  ».  Etsi  conce- 
damus, quod  sint  causata  a sensu,  adhuc  argumentum  non  con- 
cludit. Cognitio  enim  nostra  causatur  a sensu  non  per  modum 
efficientis,  sed  per  modum  ministrantis  materiam.  — Alius 
defectus  est  ibi,  quoniam  2,  ut  dictum  est  in  alio  argumento 
consimili  3,  hoc  non  est  propter  errorem  sensus,  nec  ex  hoc 
sensus  aut  imaginatio  culpanda  est,  quia  ad  eum  non  spectat 
de  hoc  iudicare.  Ratio  enim  et  causa  est,  quare  ita  videtur; 
quam  investigare  non  pertinet  ad  sensum  vel  4 imaginationem, 
sed  (ad)  intellectum,  cuius  est  approbare  verum  et  reprobare 
falsum  et  rationem  yidere,  quare  ita  apparet. 

Ad  9.  dicendum  est,  quod  illud  adverbium  aliter  potest 
determinare  verbum  cognoscendi  ex  parte  cognoscentis,  vel  ex 
parte  rei.  Si  ex  parte  rei  cognitae,  sic  falsum  est,  quoniam 
non  cognoscit,  aliter  rem  esse,  sed  cognoscit  rem,  sicuti  est.  Si 
vero  determinet  actum  intelligendi  vel  cognoscendi  ex  parte  co- 
gnoscentis, sic  est  verum,  quod  per  speciem,  quae  est  multo 
nobiliori  modo  in  intellectu,  quam  sit  res  ipsa,  cognoscit  et  in- 
telligit  rem,  sicuti  est;  et  quanto  nobilior  est  natura  cognosci- 
tiva  sive  intellectiva,  (tanto)  nobiliori  modo  rem  cognoscit.  Et  est 
exemplum:  Deus  cognoscit  omnia  immutabiliter,  non  res  mu- 
tabiles cognoscit  immutabiles  vel  ut  immutabiliter  existentes, 
sed  res  mutabiles  cognoscit  immutabili  cognitione  5. 

Ad  10.  dicendum,  quod  universale  est  in  rebus  particula- 
ribus et  in  anima;  sed  non  est  in  rebus  particularibus  abso- 
lute, sed  per  comparationem  unius  6 ad  aliam.  In  quolibet 


1 Gap.  10.  n.  17,  ubi  hanc  propositionem  diffusius  explicat,  inter  alia  dicens: 
« At  vero,  cum  audio,  tria  genera  esse  quaestionum,  an  sit,  quid  sit,  quale  sit, 
sonorum  quidem,  quibus  haec  verba  confecta  sunt,  imagines  teneo  et  eos  per 
auras  cum  strepitu  transiisse  ac  iam  non  esse  scio.  Kes  vero  ipsas,  quae  illis  si- 
gnificantur sonis,  neque  ullo  sensu  corporis  attigi,  nec  uspiam  vidi  praeter  animum 
meum  et  in  memoria  recondidi  non  imagines  earum,  sed  ipsas:  quae,  unde  ad 
me  intraverint,  dicant,  si  possunt».  — Pro  quilibet  11  quicumque. 

2 Pro  ibi , quoniam  II  probabiliter  legit  in  quantum,  G etiam  ibi , quoniam. 

3 Supra  ad  2.  4 G nec  ad. 

5 Sic  hanc  propositionem  videtur  habere  A.  Paulo  aliter  B:  non  cognoscit  res 

mutabiles  immutabiles  seu  immutabiliter  existere ; G falso:  nam  res  mutabiles  etc. 

6 C comparationem  ad  animam , A corporis  ad  animam.  Mox  B hic  sunt 
pro  haec  sunt. 

enim  particulari  est  aliquid,  quo  distinguitur  ab  alio;  et  haec 
sunt  principia  particularia,  ut  sua  anima,  suum  corpus;  est 
etiam  aliquid,  quo  convenit  cum  quolibet  alio,  sicut  anima  et 
corpus.  Unde  et  est  hic  homo  ex  hac  anima  et  hoc  corpore 
compositus,  et  homo  compositus  ex  anima  et  corpore.  Quod 
dico  hominem  dico  universale,  quod  dico  hunc  hominem 
dico  1 singulare.  Universale,  prout  dicit  rem  aliquam,  non  est 
in  anima,  sed  species  universalis,  id  est  istius  naturae  commu- 
nis, ex  qua  colligit  intentionem  hanc  propter  convenientiam  2 
multorum  et  vocat  universalem.  Sic  ergo  universale  est  in  re- 
bus secundum  veritatem,  sed  intentio  est  in  anima,  et  secundum 
hoc  dicit  Commentator  3,  quod  « intellectus  facit  universalitatem 
in  rebus  ».  — Quod  dicitur:  universale  est  de  essentia  rei;  dico, 
quod  non  est  de  essentia  4 tanquam  essentiale  principium,  sed 
est  rei  essentiale.  — Quod  vero  dicit,  quod  universale  est  pars 
definitionis;  dico,  quod  universale  accipitur  pro  eo  quod  est 
magis  commune,  cuiusmodi  est  genus,  sicuti  animal  communius 
est  quam  homo;  sed  « animal  universale,  ut  dicit  Philosophus  I. 
de  Anima  5,  aut  nihil  est,  aut  posterius  ».  — Quod  quaerit:  quid 
est  illud  quod  praedicatur  et  ubi  est?  dico,  quod  praedicare 
est  actus  animae;  ergo  intellectus  est  ille  qui  facit  praedica- 
tionem vel  compositionem  talem  per  speciem,  quam  habet  in 
se,  sive  intentionem;  huic  tamen  respondet  in  re,  ut  dictum 
est,  illa  natura  communis;  vere  enim  hic  homo  est  homo. 

Ad  11.  dicendum,  quod  species  substantiae  sunt  in  intel- 
lectu; et  supponatur  6 ad  praesens,  quod  sint  acceptae  a sensu 
et  postmodum,  mediante  phantasmate,  factae  sint  in  intellectu. 
Quemadmodum  enim  accidens  non  est  sine  substantia  natura- 
liter, sed  in  substantia  sustentatur;  ita  species  quoque  acciden- 
tis 7 non  est  sine  specie  substantiae,  immo  in  ipsa  fundatur.  Et 


1 B addit  particulare  seu. 

2 Sic  AC;  B legit:  intentionem  communem  mullorum...  universale.  Paulo 
inferius  A (sed  a secunda  manu)  post  veritatem,  sed  legit  secundum  intentio- 
nem est. 

3 I.  de  Anima,  text.  8. 

4 B primitus  de  esse,  a secunda  manu  vero  cum  C de.  essentia  rei  pro  de 

essentia.  5 Text.  8. 

6 B supponamus.  Mox  pro  sint  C sunt,  et  deinde  B factae  sunt  pro  factae  sint. 

7 C accidentium. 

sicut  substantia  non  est  sine  accidente,  immo  quodam  modo 
'accidentibus  vestitur,  ita. similitudo  substantiae  involvitur  quo- 
dam modo  similitudine  accidentis.  A re  igitur,  prout  habet  vim 
diffusivam,  diffunditur  et  emanat  sive  originatur  species  et  sub- 
stantiae et  accidentis  et  fit  in  sensu.  Sed  sensus  — quia  non 
ordinatur  ad  percipiendum  neque  1 ad  apprehendendum  sub- 
stantiam, sed  accidens  — accipit  speciem  accidentis,  non  nisi 
praesente  obiecto;  phantasia  autem  id  ipsum  accipit  et  retinet, 
obiecto  absente.  Sed  post  ex  phantasia  transit  illius  2 similitudo 
ad  intellectum,  et  quia  ad  eum  pertinet,  accipit  speciem  sub- 
stantiae. Ergo  species  substantiae  est  in  sensu  et  in  phantasia, 
sed  non  ut  sensata  et  imaginata;  est  tamen  illud  quod  est  ma- 
teria intelligendi,  ut  supra  dictum  est. 

Ad  12.  dicendum,  quod  illud  non  intelligitur  de  prima 
causa  simpliciter,  sed  de  prima  causa  in  genere , prout  dicit 
Philosophus  in  I.  Physicorum  3:  « Tunc  arbitramur  cognoscere 
unumquodque,  cum  causas  cognoscamus  primas  » etc.  — Vel 
si  de  prima  causa  simpliciter  intelligatur,  tunc  dicendum  est, 
quod  cognita  quidditate  cuiuscumque  substantiae,  demonstra- 
tive 4 cognoscitur  prima  causa,  quia  omnis  substantia  ducit  in 
cognitionem  primae  causae,  et  ideo  in  quolibet  cognito  cogno- 
scitur. — Vel  etiam  5 potest  dici,  ut  praedictum  est,  quod  co- 
gnoscitur non  per  modum  obiecti  quietantis  vel  terminantis, 
quasi  ibi  figatur  aspectus  intelligentis,  sed  quia  attingitur  per 
modum  obiecti  ducentis  vel  moventis.  — Ad  auctoritatem  Da- 
masceni dico,  quod  intelligit  de  notitia  comprehensiva,  non 
apprehensiva,  et  de  cognitione,  qua  plene  cognoscitur  quiddi- 
tas  rei;  non  vult  autem  excludere  omnem  cognitionem ; nam  in 
eodem  capitulo  dicit,  quod  « cognitio  existendi  Deum  natura- 
liter nobis  inserta  est  ». 


1 B sive,  et  deinde  omittit  post  ante  ex  phantasia. 

2 C liuiusmodi. 

3 Text.  I,  in  quo  textu  pro  cognoscamus  C cognoscimus. 

4 C de  necessitate  pro  demonstrative.  Paulo  inferius  pro  quolibet  cognito  B 
qualibet  re  cognita. 

5 B Vel  tertio  pro  Vel  etiam. 

QUAESTIO  II. 

Secundo  quaeritur,  utrum  credere  aliquid,  quod  nec  sensu  percipi 

nec  ratione  convinci  potest,  sit  necessarium  ad  salutem. 

Nidetur,  quod  non: 

1.  Ecclesiasticus:  Qui  cito  credit  levis  est  corde1.  Sed 
qui  credit  aliquid  sine  ratione  videtur  cito  credere,  ergo  est 
levis  corde;  sed  levitas  cordis  non  est  necessaria  ad  salutem, 
sed  potius  saluti  contraria:  ergo  etc. 

2.  Item:  Nolite  omni  spiritui  credere , sed  probate  spi- 
ritus, utrum  ex  Beo  sint 2;  sed  utrum  sit  spiritus  veritatis, 
aut  spiritus  mendacii,  ut  videtur,  non  potest  sciri  nisi  per  ra- 
tionem : ergo  etc. 

3.  Item,  « sicut  se  habet  sensus  ad  sensibilia,  sic  se  habet 
intellectus  ad  intelligibilia  3 »;  sed  nullum  est  sensibile,  quod  non 
possit  percipi  sensuali  cognitione:  ergo  nullum  est  verum  in- 
telligibile,  quod  non  possit  percipi  ratione:  ergo  nulli  assentien- 
dum  est.  sine  ratione. 

4.  Item,  secundum  Augustinum  4 ’«  error  magna  cura  ca- 
vendus est  » ; maxime  autem  cavendus  in  rebus  pertinentibus 
ad  salutem;  sed  qui  credit  aliquid,  quod  nec  sensu  percipere 
nec  ratione  valet  comprehendere,  exponit  se  erroris  periculo: 
ergo  nullo  modo  aliquid  tale  debet  credere.  Probatio  mi- 
noris : qui  credit  quod  nescit,  utrum  verum  vel  falsum  sit, 
ac  per  hoc  nescit,  utrum  credendum  sit,  exponit  se  periculo 
erroris;  sed  talis  est  qui  credit  quod  nec  sensu  percipere  nec 
ratione  potest  apprehendere:  ergo  etc. 

5.  Item,  ubi  periculosum  et  damnabile  est  falli,  ibi  maxime 
periculosum  est  ignorare,  se  falli;  sed  in  via  salutis  periculo- 
sum est  falli:  ergo  et  periculosum  ignorare,  se  falli.  Sed  ubi 
deest  cognitio  et  scientia  veritatis,  ibi  deest  notitia  oppositae 
falsitatis;  scientia  autem  et  cognitio  veritatis  deest  ei  qui  cre- 

1 Gap.  19,  4.  — In  hac  quaesi.  et  quatuor  seqq.  usi  sumus  solum  A 13. 

2 1.  loan.  4,  1,  ubi  Vulgata  si  pro  utrum;  codd.  erronee  citant  I.  Cor.  4. 

3 Ut  dicit  Aristot.,  III.  de  Anima,  text.  3.  (c.  4.):  <r  Sicut  se  habet  sensiti- 
vum ad  sensibilia,  sic  se  habet  intellectum  ad  intelligibilia  ». 

4 Enchiridion,  c.  17.  n.  5:  « Error,  quanta  possumus  cura,  cavendus  est». 

dit  sine  ratione:  ergo  (et)  notitia  falsitatis.  Si  ergo  illud  peri- 
culosum et  damnabile  est:  ergo  etc. 

6.  Item,  eo  quod  homo  est  creatura  rationalis , natus  est 
ratione  operari  et  ratione  iudicare;  sed  quia  natus  est  ope- 
rari et  agere  per  rationem,  operari  sine  ratione  non  est  lau- 
dabile, contra  rationem  est  vituperabile:  ergo  similiter  iudi- 
care sine  ratione  non  est  laudabile,  iudicare  contra  rationem 
est  vituperabile:  ergo  credere  sine  ratione  non  est.  laudabile, 
contra  rationem,  est  vituperabile:  ergo  non  est  necessarium  ad 
salutem. 

7.  Item,  credere  sine  ratione  est  magnae  perversitatis : ergo 
non  est  necessarium  ad  salutem.  Probatio  maioris  apparet, 
quoniam  ordo  in  anima  talis  est,  quod  intellectus  debet  movere 
voluntatem  et  dirigere,  et  non  e converso;  si  ergo  voluntas 
movet  intellectum,  videtur  esse  ordo  perversus.  Sed  ubi  credi- 
tur aliquid  sine  ratione,  ibi  voluntas  movet  intellectum : ergo  etc. 

8.  Item,  nihil  est  credendum,  quod  vergit  in  periculum  sa- 
lutis; sed  credere  aliquid,  quod  non  potest  ratione  probari, 
vergit  in  periculum  et  detrimentum  salutis : ergo  etc.  Pro- 
batio minoris:  secundum  Augustinum  \ Damascenum  et  Phi- 
losophum « intellectus  est  in  anima  sicut  oculus  in  corpore  »; 
sed  omnis  motus  corporis,  qui  non  sequitur  ducatum  oculi,  est 
periculosus : ergo  omnis  actus  spiritualis,  qui  non  sequitur  du- 
catum intellectus,  est  periculosus.  Sed  qui  credit  illud  quod 
non  potest  probari  ratione,  non  sequitur  ducatum  intellectus: 
ergo  etc. 

9.  Item,  quod  non  est  appetendum  nec  quaerendum  non 
est  credendum ; sed  illud  quod  non  potest  sensu  apprehendi, 
non  est  appetendum  seu  quaerendum : ergo  etc.  Probatio  mi- 
noris: Ecclesiasticus1 2:  Altiora  te  ne  quaesieris. 

10.  Item,  nihil  est  credendum,  quod  est  contra  rationem; 
sed  quod  non  est  secundum  rationem  est  contra  rationem : ergo 
nihil  est  credendum,  quod  non  est  secundum  rationem.  Sed  quod 
non  potest  probari  ratione  non  est  secundum  rationem:  ergo  etc. 
Probatio  minoris : Lucas 3 : Qui  non  est  mecum  contra  me  est. 

1 In  loan.  Evang.  tr.  15.  n.  19;  Damasc.,  II.  de  Fide  orlhod.  c.  12:  «Quod 
oculus  in  corpore,  hoc  mens  in  anima  est  »;  et  Aristol.,  I.  Ethic.  c.  6:  « Quem- 

admodum in  corpore  est  visus,  sic  in  anima  est  mens  » ; cfr.  I.  Topic.  c.  1 4.  (c.  1 5.). 

? Cap.  3,  22.  3 Cap.  11,  23. 

11.  Item,  nihil  est  necessarium  ad  aliquid,  quod  destruitur 
et  evacuatur  per  illud;  sed  fides  evacuatur,  adveniente  salute, 
sicut  dicit  Apostolus  1 : ergo  fides  non  est  necessaria  ad  salutem. 

12.  Item,  omne,  quod  est  necessarium  ad  salutem,  est  prae- 
ceptum; sed  credere  aliquid,  qudd  non  potest  ratione  probari, 
non  est  praeceptum:  ergo  non  est  necessarium  ad  salutem. 
Probatio  minoris : dicitur  in  Deuteronomio  2,  quod  mandata 
Dei  non  sunt  supra  nos;  sed  certum  est,  quod  credere  illud 
quod  non  potest  ratione  probari  aut  sensu  apprehendi,  est 
supra  nos:  ergo  etc. 

CONTRA : 


1.  Apostolus3 4:  Sine  fide  impossibile  est  placere  Deo.  Ac- 
cedentem enim  oportet  credere , quia  est  et  inquirentibus  se 
remunerator  sit;  sed  illud,  sine  quo  impossibile  est  placere 
Deo,  necessarium  est  ad  'salutem:  ergo  etc. 

2.  Item,  si  non  creditur  aliquid  supra  rationem,  ergo  nec 
speratur  aliquid  supra  facultatem  naturae,  ergo  nec  diligitur. 
Sed  ad  salutem  necesse  est  sperari  aliquid  supra  naturae  fa- 
cultatem, ut  beatitudinem  aeternam : ergo  et  credi  supra  ra- 
tionem: ergo  etc. 

3.  Item,  Apostolus 4 : Sine  fide  impossibile  et  p)lacere  Deo ; 
Habacuc:  Iustus  ex  fide  vivit , et  Apostolus  recitat,  ergo  fides 
est  necessaria  ad  salutem ; sed  credere  est  actus  fidei : ergo  etc. 


RESPONDEO : 

+ 

Circa  istam  quaestionem  fuerunt  multi  errores. 

Quidam  enim  philosophi  posuerunt,  nihil  debere  credi 
nec  cum  ratione  nec  sine  ratione  et  nulli  rei  debere  assen- 
tiri.  Qui  quidem  error  dependet  ab  errore  reprobato  in  quae- 
stione praecedenti.  Posuerunt  enim,  quod  nullum  fuit  verum 
certum;  et  quia  error  est  non  tantum  assentire  rebus  falsis, 
immo  dubiis  et  incertis,  ideo,  ne  laberentur  in  errorem,  dixe- 


1 I.  Cor.  13,  10:  Cum  autem  venerit  quod  perfectum  est,  evacuabitur  quod 
ex  parte  est. 

2 Cap.  30,  11 : Mandatum  hoc,  quod  ego  praecipio  tibi  hodie,  non  supra  te 
est  etc. 

3 Hebr.  11,  6. 

4 Hebr.  11,  6;  dein  Habac.  2,  4.  et  Rom.  1,  7. 

runt,  nulli  rei  esse  assentiendum.  Hunc  errorem  recitat  Augu- 
stinus in  III.  libro  contra  Academicos  1 et  in  Enchiridio  optime. 
Huiusmodi  erroris  fuit  Heraclitus,  philosophus,  quem  recitat 
Philosophus  IV.  Metaphysicorum  2,  qui  non  loquebatur,  sed  nu- 
tibus exprimebat  conceptus  suos;  si  autem  interrogabatur,  su- 
perponebat digitum  ori  suo  propter  rerum  mutabilitatem, 
propter  quam,  antequam  terminaret  orationem  suam,  timebat, 
ne  res  transiret  de  una  dispositione  ad  aliam.  — Sed  iste  er- 
ror in  quaestione  praecedenti  sufficienter  reprobatus  est,  ubi 
manifestum  fuit,  esse  aliqua  vera  ita  certa  et  evidentia,  ut  in- 
tellectus eis  non  assentire  non  possit,  immo  ipsa  dubitatio  sup- 
ponit, esse  aliquid  certitudinaliter  verum. 

Alii  dixerunt,  et  multi  adhuc  dicunt,  quod,  etsi  alicui 
assentiendum  sit  cum  ratione , nulli  tamen  assentiendum,  nisi 
quod  aut  sensu  percipitur,  aut  ratione  comprehenditur; 
alias  assentire  temerarium  est  et  periculosum.  Et  hi  ponunt, 
quod  nullum  est  verum,  ad  quod  non  possit  pertingi  investi- 
gatione et  quod  non  possit  ratione  convinci.  In  istum  erro- 
rem lapsus  fuit  Petrus  Baalardi 3,  sicut  refert  beatus  Bernardus 
in  pluribus  Epistolis  ad  Papam  Innocentium  4 et  Henricum  ar- 
chiepiscopum  Senonensem.  — Sed  iste  error  diligenter  consi- 
deranti absurdissimus  est.  Evacuat  enim  omnem  humanum 
actum,  omnem  contractum,  omne  vinculum  pietatis  et  socie - 
tatis , omne  documentum  veritatis,  ac  per  hoc  totam  vitam 
subvertit  humanam. 

Omnem  actum  evacuat.  Si  enim  nihil  creditur,  nisi  quod 
demonstratur,  ergo  nec  credimus  medicis  de  medicina,  quam 
nescimus,  nec  hominibus  de  via,  quam  ignoramus;  nec  agricola 
colet  terram,  quam  nescit,  utrum  fructificatura  sit;  nec  aliquis 
navigabit,  qui  nescit,  utrum  transiturus  sit.  Igitur  si  nihil  cre- 
dendum, nisi  quod  demonstratur;  non  medicinam  sumeremus 
nec  quoquam  iremus,  nec  terram  agricola  seminaret,  nec  nauta 
navigaret:  ergo  evacuatur  omnis  actus.  Istam  rationem  tangit 


1 Cap.  18.  n.  37.  seq.;  Enchiridion  de  Fide,  spe  et  caritate,  c.  20.  n.  7. 

2 Text.  22.  (III.  c.  5.). 

3 Sive  Abaelardi,  de  quo  efr.  Bonav.,  I.  Sent.  d.  43.  q.  4. 

4 Epist.  189.  190.  191.  (et  ad  magistrum  Ivonem  cardinalem,  Epist.  193.); 
de  Henrico  cfr.  Epist.  187.  nota,  et  Epist.  194. 

Augustinus  VI.  Confessionum  \ dicens:  « Denique  paululum  tu, 
Domine,  manu  iustissima  atque  misericordissima  pertractans 
et  componens  cor  meum,  consideravi,  quam  innumerabilia  cre- 
derem, cum  non  viderem  neque,  cum  gererentur,  affuissem, 
sicut  tam  multa  in  historia  gentium,  tam  multa  de  locis-  atque 
urbibus,  quae  non  videram,  tam  multa  amicis,  tam  multa  me- 
dicis, tam  multa  aliis  atque  aliis,  quae  nisi  crederentur,  omnino 
in  hac  vita  nihil  ageremus  ».  Haec  Augustinus. 

Evacuat  omnem  contractum.  Si  enim  nihil  creditur,  nisi 
quod  demonstratur,  nullus  contractus  inter  homines  fit  nec  de 
mercationibus  nec  de  mutuis  nec  de  venditionibus  nec  de  omni- 
bus, in  quibus  homines  se  fidei  aliorum  committunt. 

Evacuat  omne  vinculum  societatis.  Si  enim  nihil  creditur, 
nisi  quod  demonstratur,  igitur  nec  amico  creditur,  cuius  ani- 
mus non  potest  videri;  perit  igitur  amicitia.  Perit  nihilominus 
vinculum  subiectionis  et  praelationis,  dominationis  et  servitutis, 
quia  tunc  nec  dominus  servo,  nec  servus  domino  credit.  Perit 
omnis  necessitudo  et  pietas  et  omne  obsequium  et  dilectio  pa- 
rentum ad  liberos  et  liberorum  ad  parentes.  Nam  nec  parentes 
possunt  scire,  suos  esse  liberos,  nec  liberi,  suos  esse  parentes; 
ac  per  hoc  omne  vinculum  pietatis  et  societatis  perit  inter  ho- 
mines. Hanc  rationem  tangit  Augustinus  in  libro  de  Utilitate 
credendi 1  2.  « Si  nihil,  inquit,  sine  ratione  est  credendum,  quo- 
modo possum  dicere,  cum  et  amicitia,  nisi  aliquid  credatur,  quod 
certa  ratione  demonstrari  non  potest,  omnino  nulla  sit  » ? et 
post 3 : « Quaero,  si  quod  nescitur  credendum  non  est,  quomodo 
serviant  parentibus  liberi  eosque  mutua  pietate  diligant,  quos 
parentes  suos  esse  non  credunt?  Non  enim  ratione  ullo  pacto 
sciri  potest,  sed  interposita  matris  auctoritate,  de  patre  credi- 
tur, de  ipsa  vero  plerumque  nec  matri,  sed  obstetricibus,  nu- 
tricibus, famulis.  Nam  cui  furari  filius  potest  aliusque  supponi, 


1 Cap.  5.  n.  7,  ubi  edit,  legit:  « Deinde  paulatim  tu,  Domine,  manu  mitis- 
sima et  misericordissima...  meam,  consideranti,  quam...  crederem  quae  non... 
multa  hominibus  aliis  atque  aliis  » etc. 

2 Cap.  10.  n.  24:  «Nam  nihil  sine  cognitione  esse  credendum  qui,  possum 
dicere,  cum  » etc.  — Cfr.  etiam  idem,  lib.  de  Fide  rerum,  quae  non  videntur, 
c.  2.  n.  4,  ubi  s.  Doclor  praeclare  demonstrat,  quam  horrenda  confusio  sequere- 
tur, fide  de  rebus  humanis  sublata. 

3 Cap.  12.  n.  26. 

nonne  potest  decepta  decipere?  Credimus  tamen  et  sine  ulla  du- 
bitatione credimus,  quod  scire  non  posse  confitemur.  Quis  enim 
non  videat,  pietatem,  nisi  ita  sit,  sanctissimum  generis  humani 
vinculum,  superbissimo  scelere  violari  » ? Haec  Augustinus. 

Evacuat  tandem  omne  documentum.  Si  enim  nihil  creditur, 
nisi  quod  demonstratur,  aut  quod  ratione  intelligitur,  erudien- 
dus autem  non  statim  aptus  et  idoneus  est  intelligere  nec  sta- 
tim  capax  est  rationis:  ergo  nunquam  docebitur.  Oportet  igitur, 
quod  primo  assentiat  auctoritati  magistri;  et  ideo  dicit  Philoso- 
phus 1:  « Oportet,  discentem  credere  ».  Hanc  rationem  tangit  Au- 
gustinus in  libro  de  Utilitate  credendi 2 et  IU.  contra  Academicos. 

Si  igitur  in  societate  humana  necesse  est  credere  et  assen- 
tire  humanae  auctoritati  — alias  perit  tota  humana  vita,  dum 
evacuatur  omnis  actus,  omnis  contractus,  omne  vinculum  pieta- 
tis, omne  documentum  veritatis  — multo  magis  in  religione  di- 
vina divinae  auctoritati  assentiendum  est.  Propter  quod  dicit 
Damascenus  3,  quod  omnia  fide  consistunt.  « Sine  fide,  inquit, 
impossibile  est  salvari;  fide  enim  omnia  humana  et  spiritualia 
consistunt;  neque  enim  agricola  sine  fide  incidit  tellurem,  neque 
negotiator  parvo  ligno  sui  animam  furenti  maris  pelago  tradit; 
non  matrimonium  consistit,  non  aliud  quidquam  eorum  quae  fert 
vita,  suscipitur.  Fide  intelligimus,  ex  non  ente  ad  esse  deducta 
omnia  Dei  virtute;  omnia  divina  et  humana  fide  dirigimus  ». 

Et  propterea  dicendum  est  indubitanter  et  fideliter  assen- 
tiendum, quod  credere  aliquid,  quod  nec  percipitur  sensu  nec 
ratione  comprehenditur , necessarium  est  ad  salutem.  Huius 
autem  declaratio  sumi  potest  ex  quatuor.  Primum  est  defectus 
humanae  intelligentiae ; secundum  est  excessus  divinae  ex- 
cellentiae; tertium  est  rectitudo  seu  ordo  creaturae  ratio- 
nalis; quartum  est  ipsius  creaturae  perfectio  finalis. 

1 I.  Elench.  c.  2. 

2 Cap.  17.  n.  35;  et  III.  contra  Academ.  c.  17.  n.  38. 

3 IV.  De  Fide  orthod.  c.  II  : «Nam  fleri  non  potest,  ut  quis  sine  fide  sa- 
lutem consequatur.  Fide  siquidem  tum  humana  omnia,  tum  spiritualia  constant; 
neque  enim  agricola  sine  fide  arvum  proscindit,  nec  mercator  exiguo  ligno  vectus 
animam  suam  furentibus  maris  undis  committit,  nec  matrimonia  contrahuntur, 
nec  denique  aliud  quidquam  eorum  quae  vita  fert,  suscipitur.  Fide  intelligimus, 
Dei  potentia  cuncta  ex  nihilo  producta  esse.  Fide  omnia  recte  gerimus  tum  hu- 
mana, tum  divina.  Fides  porro  est  assensus,  omni  curiosa  inquisitione  vacans  ». 
Cfr.  etiam  Basilius,  Homil.  in  Ps.  115.  n.  1. 

Prima  ergo  sumitur  ratio  ex  defectu  humanae  intelligen- 
tiae.  Intelligentia  enim  humana,  eo  quod  naturaliter  limitata  et 
per  peccatum  obscurata  est  adeo,  quod,  ut  dicit  Philosophus  1, 
« habet  se  ad  manifestissima  naturae  sicut  oculus  vesperti- 
lionis ad  lucem  solis  »,  non  sufficit  rerum  naturalium  cau- 
sas investigare  nec  ad  eas  potest  per  rationem  pertingere, 
multo  minus  potest  pertingere  ad  divina.  Nam,  ut  dicit  Hugo  I. 
libro  de  Sacramentis  2,  « mens  in  medio  constituta  inter  Deum 
et  mundum  duplicem  accepit  oculum:  oculum  3 scilicet  ratio- 
nis ad  investiganda  intelligibilia  et  oculum  contemplationis  ad 
contuenda  divina.  Oculus  contemplationis  omnino  exstinctus  est, 
oculus  rationis  lippus  effectus  est;  solus  remansit  clarus  oculus 
carnis , quae  tamen  huic  duplici  oculo  potius  est  impedimento 
quam  adiumento  ».  Si  igitur  oculus  rationis,  quia  lippus,  non 
sufficit  naturalia  investigare  nec  ad  eorum  causas  ratione  potest 
pertingere,  multo  minus  oculus  contemplationis,  qui  exstinctus 
est,  potest  divinorum  rationes  intueri.  Sed  constat,  quod  in- 


1 II.  Metaph.  lext.  4.  (I.  brevior  e.  i.).  Cfr.  supra  pag.  50,  nota  3,  et  Bo- 
nav.,  i.  pag.  72,  nota  9.  et  pag.  299,  nola  5.  — Codd.  habent  superflue  propter 
quod  ante  non  sufficit. 

2 Part.  X.  c.  2:  « Erant  enim  tria  quaedam:  corpus  et  spiritus  et  Deus; 
corpus  quidem  mundus  erat,  anima  spiritus.  Et  ipsa  anima  quasi  in  medio  quo- 
dam erat  habens  extra  se  mundum,  intra  se  Deum  et  acceperat  oculum,  quo 
extra  se  mundum  videret  et  ea  quae  in  mundo  erant;  et  hic  erat  oculus  carnis. 
Alium  oculum  acceperat,  quo  se  ipsam  videret  et  ea  quae  in  ipsa  erant;  hic  est 
oculus  rationis.  Alium  rursum  oculum  acceperat,  quo  intra  se  Deum  videret 
et  ea  quae  in  Deo  erant,  et  hic  est  oculus  contemplationis.  Hos  igitur  oculos 
quamdiu  anima  apertos  et  revelatos  habebat,  clare  videbat  et  recte  discernebat; 
postquam  autem  tenebrae  peccati  in  illam  intraverunt,  oculus  quidem  contem- 
plationis exstinctus  est,  ut  nihil  videret;  oculus  autem  rationis  lippus  effectus, 
ut  dubie  videret.  Solus  ille  oculus,  qui  exstinctus  non  fuit,  in  sua  claritate  per- 
mansit, qui,  quamdiu  lumen  habet  clarum,  indicium  dubium  non  habet.  Oculus 
vero  rationis,  quamdiu  lumen  eius  est  nubilum,  iudicium  certum  habere  non 
potest,  quia  quod  clare  non  videt  discernit  ambigue.  Hinc  est,  quod  corda  homi- 
num facilius  sibi  consentiunt  in  his  quae  oculo  carnis  percipiunt,  quam  in  his  quae 
acie  mentis  et  sensu  rationis  attingunt,  quia,  ubi  in  videndo  non  caligant,  in  in- 
dicando non  discrepant.  Homo  ergo,  quia  oculum  carnis  habet,  mundum  videre 
potest  et  ea  quae  in  mundo  sunt.  Item,  quia  oculum  rationis  ex  parte  habet, 
animum  similiter  ex  parte  videt  et  ea  quae  in  animo  sunt.  Quia  vero  oculum 
contemplationis  non  habet,  Deum  et  quae  in  Deo  sunt,  videre  non  valet  ».  Cfr. 
Bonav.,  V.  Breviloq.  p.  II.  c.  12.  n.  5.  et  Collat.  in  Hexaem.  collat.  3.  n.  23. 

3 Ita  bene  A,  qui  inferius  ut  B (primitus)  non  bene  qui  pro  qua  habet. 

firmus  debet  inniti  forti  et  stultus  sapienti  debet  assentire.  Ergo 
si  multa,  quae  in  rebus  naturalibus  non  possumus  investigare, 
credimus  tamen,  etsi  non  vidimus  sensu,  referentibus : ergo 
multo  fortius  in  rebus  divinis  acquiescendum  est  divinae  au- 
ctoritati, quas  nec  sensu  nec  ratione  percipere  possumus. 

Hanc  rationem  facit  Augustinus  XXI.  de  Civitate  Dei  1 : 
« Homines,  inquit,  infideles  rationem  a nobis  flagitant  earum  re- 
rum, quam  quoniam  non  possumus  reddere  — excedunt  enim 
vires  mentis  humanae  — existimant,  falsa  esse  quae  dicimus.  Ipsi 
de  tot  mirabilibus  rebus,  quas  vel  videre  possumus  vel  videmus, 
debent  reddere  rationem ; quod  si  fieri  ab  homine  non  posse  per- 
viderint, fatendum  est  eis,  non  ideo  aliquid  non  fuisse  vel  futu- 
rum non  esse,  quia  ratio  inde  non  potest  reddi  ».  Et  subiungit 
multa  talia,  quae  non  tantum  sunt  scripta  aut  transacta,  sed  in 
locis  manentia,  quae  potest  qui  vult  explorare.  « Agrigentinum 
salem  Siciliae  perhibent,  cum  fuerit  admotus  igni,  velut  in  aqua 
liquescere  et  fluescere,  cum  vero  ipsi  aquae,  velut  in  igne  cre- 
pitare2; apud  Garamantas  quendam  fontem  tam  frigidum  die- 
bus, ut  non  bibatur,  tam  fervidum  noctibus,  ut  non  tangatur  3; 
in  Epiro  alium  fontem,  in  quo  faces  velut  in  ceteris  exstin- 
guuntur accensae,  sed,  non  sicut  in  ceteris,  accenduntur  exstin- 
ctae4; in  Cappadocia  equas  vento  concipere  eosdemque  fetus 
non  nisi  triennio  durare  5.  Multa  sunt  autem  alia  similia,  de 
quibus  reddere  rationem  non  possunt,  quae  si  futura  dicere- 
mus, nullo  pacto  crederent.  Cum  autem  adhuc  locis  manent, 
velint  nolint,  credunt.  Multo  igitur  fortius  credendum  est  di- 
vinae auctoritati  ».  Haec  Augustinus  6.  Hanc  rationem  etiam  po- 
nit Chrysostomus  7 super  illud  Ioannis : Nisi  quis  renatus 
fuerit  etc. : « Secreta  naturae  excogitatione  non  possumus  in- 
venire, sed  percipimus  fide.  Si  igitur  haec  quae  quotidie  fiunt 


1 Cap.  5.  n.  1.  seq. : « Homines  infideles,  qui,  cum  divina  vel  praeterita, 
vel  futura  miracula  praedicamus,  quae  illis  experienda  non  valemus  ostendere, 
rationem  » etc. 

2 Cfr.  Plinius,  XXI.  c.  7.  — Pro  in  igne,  quod  habet  edit.,  codd.  immane. 

3 Plin.  V.  c,  5. 

4 Plin.  II.  c.  103. 

5 Plin.  XXXVII.  c.  10;  cfr.  etiam  Isid.,  Etymol.  XIII.  c.  i 3.  n.  8.  seq. 

6 Qui  tamen  loc.  cil.  diffusius  de  hoc  loquitur. 

7 Ilomil.  25.  (alias  24.)  n.  1.  in  fine,  ubi  tractat  super  loan.  3,  3. 

et  palpantur , fide  indigent,  multo  magis,  quae  sunt  simpliciora 
his  ». 

Secunda  ratio  sumitur  ab  excessu  divinae  excellentiae . 
Constat  enim,  quod  divina  potentia,  divina  sapientia,  divina 
bonitas  humanum  intellectum  excedunt.  Si  autem  nihil  esset 
supra  humanam  rationem,  aut  quidquid  esset,  posset  compre- 
hendi humana  investigatione;  non  excederet  divina  sublimitas 
humanum  intellectum,  immo  humanus  intellectus  aequaretur 
divinae  sublimitati;  quod  omnino  profanum  est.  « Fatendum  est 
igitur,  ut  dicit  Augustinus  \ Deum  aliquid  posse,  quod  nos 
fateamur  investigare  non  posse  ».  Certum  est  autem,  quod  no- 
titia divinorum  operum  necessaria  est  ad  salutem.  Si  igitur  ad 
illa  pertingere  non  potest  propria  ratione  nec  rationem  capere 
dignus  est  aut  idoneus:  ergo  necesse  est,  purificari  oculum 
mentis,  ut  ad  illa  contuenda  possit  pertingere.  Purificatur  au- 
tem et  quodam  modo  nutritur  per  fidem,  qua  interim  credit 
quod  intelligere  non  valet,  donec  ad  intelligendum  fiat  idoneus : 
ergo  credere  necessarium  est  ad  salutem.  Divine  enim  dictum 
est1 2:  Nisi  credideritis , non  intelligetis.  Nam,  ut  dicit  Augu- 
stinus I.  de  Trinitate  3,  « Deus  est  summum  bonum,  quod  pur- 
gatissimis mentibus  cernitur  »,  sed  ab  eis,  scilicet  infidelibus, 
« cerni  comprehendique  non  potest,  quia  mentis  humanae  acies 
invalida  in  tam  excellenti  luce  non  figitur,  nisi  per  iustitiam 
fidei  nutrita  vegetetur  »;  et  post  haec:  « Medicina  fidelium  in 
sancta  Ecclesia  constituta  est,  ut  ad  perceptionem  incommuta- 
bilis veritatis  imbecillam  mentem  observata  pietas  sanet  ». 

Tertia  ratio  sumitur  ex  creaturae  rationalis  ordine  et 
rectitudine.  Creatura  enim  rationalis  a Deo  condita  et  ad  Deum 
ordinata  Beo  debet  subiici  secundum  omnem  sui  vim  atque 
potentiam,  aliter  non  est  recta.  Quemadmodum  ergo  ad  hoc, 
quod  recta  et  ordinata  sit,  necesse  est,  ut  subdatur  divinae  po- 
testati per  obedientiam  et  bonitati  per  amorem ; ita  necesse  est, 
ut  subiiciatur  veritati  per  assensum.  Sed  obedire  tenetur  po- 
testati quantum  ad  effectum  supra,  immo  contra  semetipsum, 
et  bonitati  quantum  ad  affectum,  diligendo  Deum  supra  se  et 


1 Episl.  137.  (alias  3.)  ad  Volusianum,  c.  2.  n.  8.  in  fine. 

2 lsai.  7,  9.  secundum  Septuaginta. 

3 Gap.  2.  n.  4. 

plus  quam  se:  igitur  necesse  est,  ut  subdatur  veritati  quantum 
ad  intellectum,  ut  assentiat  et  credat  sibi  propter  se,  supra  se 
et  plus  quam  sibi  aut  suae  rationi;  alias  non  perfecte  Deo 
subiicitur  L,  ac  per  hoc  nec  recta  nec  ordinata  est,  sine  quibus 
non  est  salus;  veritas  autem  divina  innotescit  nobis  per  Scri- 
pturam: ergo  credere  divinae  auctoritati  supra  rationem  ne- 
cessarium est  ad  salutem.  « Quod  enim  credimus  debemus 
auctoritati;  quod  intelligimus,  rationi  »,  ut  dicit  Augustinus  de 
Utilitate  credendi1  2. 

Quarta  ratio  sumitur  ex  ipsius  creaturae  rationalis  finali 
perfectione . Perfectio  autem  finalis  creaturae  rationalis  est 
beatitudo  aeterna , quae  excedit  omnem  limitem  naturae  et 
facultatem  humanae  intelligentiae,  et  hoc  propter  nobilitatem 
ipsius;  consistit  enim  in  perfruitione  et  visione  Dei,  quoniam 
« ex  eo,  quod  est  imago  Dei,  eius  capax  et  particeps  esse 
potest »,  ut  dicit  Augustinus  XIY.  de  Trinitate  3.  Propterea 
dicit  Apostolus4:  Quod  oculus  non  vidit,  nec  auris  audivit, 
nec  in  cor  hominis  ascendit,  quae  praeparavit  diligentibus 
se;  et  de  illa  pace  dicitur  5,  quod  exsuperat  omnem  sensum; 
notitia  autem  finis  et  viae,  quae  ad  finem  ducit,  necessaria  est, 
alias  ad  finem  perveniri  non  potest.  « Si  ergo  divina  providen- 
tia praeest  rebus  humanis,  et  species  omnium  rerum  ab  uno 
pulcritudinis  fonte  manare  credendum  est,  et  interior  conscien- 
tia ad  Deum  quaerendum  eique  serviendum  hortatur;  non  est 
desperandum,  ab  ipso  Deo  auctoritatem  aliquam  constitutam, 
qua,  velut  gradu  certo  innitentes,  attollamur  in  Deum  »,  ut  dicit 
Augustinus  de  Utilitate  credendi  6.  Necessarium  igitur  est  [ad 
salutem]  credere  divinae  auctoritati  supra  rationem.  Hoc 


1 A subditur. 

2 Cap.  11.  n.  25;  cfr.  I.  Retract.  c.  14.  n.  3,  et  Bonav.,  III.  pag.  490,  nota  7. 

3 Cap.  8.  n.  1 1. 

4 I.  Cor.  2,  9.  5 Phil.  4,  7. 

6 Cap.  16.  n.  34:  « Si  enim  Dei  providentia  non  praesidet  rebus  humanis, 

nihil  est  de  religione  satagendum;  sin  vero  et  species  rerum  omnium,  quam 
profecto  ex  pliquo  verissimae  pulcritudinis  fonte  manare  credendum  est,  et  inte- 
rior nescio  quae  conscientia  Deum  quaerendum  Deumque  serviendum  meliores 
quosque  animos  quasi  publice  privatimque  hortatur,  non  est  desperandum,  ab 
eodem  ipso  Deo  auctoritatem  aliquam  constitutam,  quo,  velut  gradu  certo  inni- 
tentes, attollamur  in  Deum  ».  — In  hoc  textu  codd.  erronee  legunt  interiore 
constantia  pro  interior  conscientia  et  attollantur  loco  attollamur. 

dicit  Augustinus  XIII.  de  Trinitate  1 : «In  ista  mortali  vita, 
erroribus  aerumnisque  plenissima,  praecipue  fides  necessaria 
est,  qua  in  Deum  creditur;  non  enim  quaecumque  bona,  ma- 
ximeque  illa  quibus  quisque  fit  bonus,  et  illa  quibus  fiet  beatus, 
unde  nisi  a Deo  in  hominem  veniant  et  homini  accedant,  in- 
veniri potest  ».  Et  XI.  de  Civitate  Dei 2:  « Quoniam  ipsa  mens, 
cui  ratio  et  intelligentia  naturaliter  inest,  vitiis  quibusdam  te- 
nebrosis et  veteribus  invalida  est,  non  solum  ad  inhaerendum 
fruendo,  verum  etiam  ad  perfruendum  incommutabili  lumine, 
donec,  de  die  in  diem  renovata  atque  sanata,  fiat  tantae  felici- 
tatis capax;  fide  primum  fuerat  imbuenda  atque  purganda.  In 
qua,  ut  fidentius  ambularet  ad  veritatem,  ipsa  Veritas  Deus,  Dei 
Filius,  homine  assumto,  non  Deo  consumto,  eandem  constituit 
atque  fundavit  fidem,  ut  ad  hominis  Deum  iter  esset  homini  per 
hominem-Deum  ».  Et  Augustinus  XIII.  de  Trinitate  3:  «Denique 
beatos  nos  esse  velle,  omnes  novimus,  multi  vero  immortales  se 
esse  posse  desperant,  cum  id  quod  omnes  volunt,  id  est  beatos 
esse,  nullus  aliter  possit;  volunt  tamen  etiam  immortales  esse, 
si  possent ; sed  non  credendo,  quod  possint,  non  ita  vivunt,  ut 
possint.  Necessaria  est  ergo  fides,  ut  beatitudinem  consequa- 
mur omnibus  humanae  naturae  bonis,  id  est  animi  et  corporis  ». 

Huic  veritati  non  desunt  etiam  testimonia  infidelium.  Dicit 
enim  Avicenna  IX.  libro  Metaphysicae  suae  4 : « Scire  debes, 
quod  eorum  quae  tenentur  per  fidem,  id  est  divina  promissio, 
aliud  est,  quod  comprehenditur  intellectu  et  argumentatione; 
aliud,  quod  sola  fide  recipitur,  quia  non  est  via  ad  probandum 
illud  nisi  credendo  testimonio  Prophetae  ».  Et  Tullius  in  III. 
libro  de  Natura  deorum  5 dicit,  quod  « propter  nullam  rationem 


1 Gap.  7.  n.  10. 

2 Gap.  2,  in  quo  edit.:  ad  perferendum  incommutabile  lumen  pro  ad  per- 
fruendum incommutabili  lumine,  et  codd.  male  praeparanda  loco  purganda.  — 

Aliquanto  inferius  respicitur  II.  Cor.  4,  16. 

8 Gap.  20.  n.  25,  in  quo  textu  edit.:  id  est  beatus  nullus  esse  aliter  pro 
id  est  beatos  esse,  nullus  aliter.  ’ 4 Cap.  7. 

5 Gap.  2 : « Ego  vero  eas  [opiniones  maiorum]  defendam  semper  semper- 
que  defendi,  nec  me  ex  ea  opinione,  quam  a maioribus  accepi  de  cultu  deorum 
immortalium,  ullius  unquam  oratio  aut  docti  aut  indocti  movebit...  A te  [Balbo] 
enim  philosopho  rationem  accipere  debes  religionis,  maioribus  aulein  nostris, 
etiam  nulla  ratione  reddita,  credere  ». 

adductam  in  contrarium  relinquendum  est  antiquae  fidei  fun- 
damentum. Nulla  enim  est  secta  nec  fuit  a principio  ‘mundi, 
quae  non  supponeret  aliqua,  quae  per  viam  rationis  compre- 
hendi non  possent,  et  illa  supponebant  habita  per  revelatio- 
nem ».  Sed  quod  illi  a pluribus  diis  et  falsis,  fides  Christiana 
ab  uno  vero  Deo. 

Sic  igitur  manifestum  est,  quod  credere  aliquid  supra 
sensum  et  rationem , qui  est  actus  fidei,  necessarium  est  ad 
salutem;  quoniam  fides  est  fulcimentum  humanae  fragilitatis , 
medicamentum  humanae  caecitatis , regula  rectitudinis  et  via 
aeternae  beatitudinis.  Per  hanc  enim  interim  bona  illa  spe- 
randa subsistunt  in  nobis,  et  credenda  tenemus  quae  per  ra- 
tionem non  comprehendimus.  Unde  definita  est  ab  Apostolo1: 
Est  enim  fides  sperandarum  substantia  rerum , argumentum 
non  apparentium . 

Ad  1.  argumentum  in  contrarium  dicendum,  quod  cito 
credere  est  dupliciter:  vel  indifferenter  cuicumque  aliquid 
proponenti,  et  hoc  est  levitatis  cordis;  vel  sapienti  aut  aucto- 
ritati sapientis , qui  nullo  modo  aut  potest  falli,  aut  vult  fal- 
lere, et  hoc  non  est  levitatis  cordis;  sic  est  in  proposito.  Cre- 
ditur enim  non  cuicumque,  sed  Deo  vel  divinae  Scripturae, 
cuius  auctoritas  praevalet  rationi;  « maior  enim  est  huius  Scri- 
pturae auctoritas  quam  omnis  humani  ingenii  capacitas  2 ». 

Ad  2.  dicendum,  quod  Apostolus  optime  et  consultissime 
dicit,  non  omni  spiritui  esse  credendum , sed  spiritus  esse 
probandos.  — Quod  autem  dicitur3,  non  posse  probari  spiri- 
tus, utrum  ex  Deo  sint,  nisi  per  rationem;  dic,  quod  istud  est 
falsum,  quoniam  potius  probatur  per  internam  unctionem  4 
quam  per  rationem,  et  ipse  semetipsum  manifestat.  Unde  Beda 
super  Marcum  5,  opponens,  temeritatis  fuisse  in  Matthaeo,  qui 
statirn  secutus  est  lesum  vocantem,  quem  nulla  adhuc  viderat 
miracula  facientem,  dicit:  « Siquidem  ipse  Dominus,  qui  hunc 
exterius  humana  allocutione,  ut  se  sequeretur,  vocavit,  intus 


1 Hebr.  M,  I.  — Cfr.  Bonav.,  III.  d.  23.  a.  1.  q.  5. 

2 Ut  dicit  August.,  II.  de  Gen.  ad  lilt.  c.  5.  n.  9. 

8 Codd.  habent  dicit. 

4 Respicitur  I.  loan.  2,  20.  et  27. 

6 Gap.  2,  14;  de  Matthaeo  cfr.  ibid.  c.  9,  9.  — Pro  invisibiliter  modum,  quo 
sequeretur,  edocuit  edit,  elegantius  invisibiliter,  quo  modo  sequendum  esset,  edocuit. 

divina  inspiratione,  ut  vocantem  sequeretur,  accendit,  ipse  in- 
visibiliter modum,  quo  sequeretur,  edocuit». 

Ad  3.  dicendum,  quod  non  est  omnino  simile  de  sensu  et 
intellectu,  quoniam  perfectio  sensus  non  excedit  sensus  facul- 
tatem et  potestatem,  et  ideo  nullum  est  sensibile,  quod  virtute 
sensus,  concurrentibus  aliis,  quae  necessaria  sunt,  non  possit 
apprehendi.  Sed  perfectio  intellectus  excedit  omnem  limitem 
naturae  et  omnem  intellectus  facultatem,  et  ideo  aliquid  est  in- 
telligibile,  ad  quod  non  potest  pertingi 1 per  rationem  sive  in- 
vestigationem. 

Ad  4.  dicendum,  quod,  ut  distinguit  Augustinus  de  Uti- 
litate credendi  et  I.  Retractationum  2,  scire  accipitur  proprie, 
hoc  est,  ratione  habere  suasum;  et  tunc  « proprie  scire  dici- 
mur, cum  certa  ratione  aliquid  apprehendimus  ».  Accipitur  et 
communiter,  et  hoc  est  alterius  testimonio  credere;  unde  non 
inconvenienter  scire  dicimur  quod  aliorum  auctoritati  vel  te- 
stimonio credimus.  Quamvis  ergo  nesciamus,  utrum  verum  vel 
falsum  sit  quod  credendum  proponitur,  notitia  rationis,  scimus 
tamen  notitia  auctoritatis  et  testimonio  ipsius  veritatis;  et 
magis  certificat  interius  in  credendis  lumen  inspirationis  quam 
in  scitis  lumen  rationis.  Concurrit  nihilominus  ad  certitudinem 
gustus  devotionis,  et  ideo  possumus  secure  credere  sine  peri- 
culo erroris. 

Ad  5.  patet  responsio,  quoniam  ille  qui  credit,  scit  certi- 
tudinaliter,  se  non  falli,  certius  quam  ille  qui  novit  per  viam 
humanae  rationis.  Innititur  enim  ipsi  veritati  infallibili,  cuius 
lumen  magis  certificat  per  inspirationem  quam  ratio  humana 
per  investigationem.  Unde  Richardus  de  sancto  Victore  II.  de 
Trinitate  3:  « Nihil  certius  tenemus,  quam  quod  fide  apprehen- 
dimus ». 

Ad  6.  dicendum,  quod  non  est  simile  de  ratione  et  cre- 
dulitate, quoniam  operatio  humana  subiecta  est  rationi;  ideo 
sine  ratione  operari  non  est  laudabile,  contra  rationem  autem, 
est  vituperabile.  Veritas  autem  cognoscenda  excedit  faculta- 
tem rationis,  et  ideo  oportet,  a superiori  aliquid  infuudi,  quo 


1 A pertingere. 

2 Gap.  II.  n.  25.  et  I.  Relract.  c.  14,  n.  3,  in  quo  textu  edit,  quod  pro 

cum,  et  comprehendimus  loro  apprehendimus  8 fiap*  2. 

laudabiliter  credatur . — Vel  dicendum,  quod  credere  sine  ra- 
tione non  est  laudabile,  contra  rationem  est  vituperabile.  Sed 
ratio  est  duplex:  humana  et  divina;  quamvis  igitur  credere, 
vel  illud  quod  creditur,  non  sit  secundum  humanam  ratioyiem , 
est  tamen  secundum  divinam,  quae  potior  est;  ideo  est  lau- 
dabile credere.  Hanc  autem  rationem  non  omnes  percipiunt, 
sed  primo  creditur,  ut  ad  intellectum  veniatur  et  tandem  per 
puritatem  cordis  videatur.  Unde  Hugo  I.  de  Sacramentis  1 dis- 
tinguit tria  genera  credentium.  « Quidam  enim  fideles  sunt, 
qui  sola  pietate  credere  eligunt,  qui  tamen,  utrum  sit  creden- 
dum vel  non  credendum,  ratione  non  comprehendunt.  Alii  ra- 
tione approbant  quod  fide  credunt.  Alii  puritate  cordis  et 
munda  conscientia  interius  iam  gustare  incipiunt  quod  fide 
credunt.  In  primis  sola  pietas  facit  electionem,  in  secundis  ratio 
adiungit  approbationem,  in  tertiis  puritas  intelligentiae  com- 
prehendit certitudinem.  Quartum  genus  est  hominum,  quibus 
credere  est  solum  fidei  non  contradicere,  qui  consuetudine  vi- 
vendi potius  quam  virtute  credendi  fideles  nominantur  ». 

Ad  7.  dicendum,  quod  credere  non  est  perversitatis,  imrno 
est  magnae  pietatis,  et  quamvis  credat  sine  ratione  crediti, 
non  tamen  sine  ratione  credendi.  Ipsum  enim  creditum  vel 
quod  creditur,  licet  non  habeat  in  nobis  rationem,  habet  ipsum 
credere.  Dictat  enim  ratio  unicuique,  veritati,  quae  non  potest 
vel  vult 2 fallere,  esse  credendum  magis  quam  sibi.  Sed  quo- 
niam, quamvis  ratio  dictet,  esse  credendum,  intellectus  credito 
non  potest  acquiescere,  qui  cogitur  ratione,  ideo  trahitur  ab 
affectu  et  captivatur  in  obsequium  veritatis 3.  Unde  patet,  qnod 
credere  sine  ratione  eo  modo,  quo  dictum  est,  est  magnae  pie- 
tatis, non  temeritatis,  sed  securitatis. 

Ad  8.  dicendum,  quod  actus  credendi  est  actus  ipsius  in- 
tellectus, etsi  non  per  lumen  rationis  naturale,  tamen  per  lu- 
men multo  certius  et  clarius,  quia  per  lumen  divinitus  infu- 
sum; et  ideo  dicta men  illius  luminis  sequi  non  est  periculosum. 

Ad  9.  dicendum,  quod  aliquid  est  supra  rationem,  ad  quod 
ratio  non  potest  pertingere  nec  ad  illud  ordinatur,  et  illud 


1 Part.  X.  c.  4,  in  quo  textu  edit,  quod  lamen  pro  qui  tamen. 

2 Ita  A,  quocum  B convenit,  cum  exhibeat  saltem  verbum  vel,  quod  tamen 

ab  altera  manu  expunctum  est.  3 Respicitur  11.  Cor.  10,  5. 

praecipitur  non  quaeri.  Aliud  est,  quod  est  supra  rationem, 
quia  ratio  in  illud  virtute  sua  non  potest,  tamen  naturaliter 
ordinatur  ad  illud  tanquam  ad  suum  complementum.  Et  illud 
praecipitur  appetere,  quaerere  et  credere,  non  propria  virtute, 
quia  supra,  sed  cum  auxilio  et  gratia  Dei,  et  illud  est  humilis 
confidentiae.  Ergo  in  auctoritate  Ecclesiastici  prohibetur  prae- 
sumtio,  non  prohibetur  mentis  in  Deum  elevatio;  vel  prohibe- 
tur curiosa  investigatio , nam  sequitur1:  et  profundiora  te 
ne  scrutatus  fueris , non  prohibetur  humilis  veritatis  assensio. 

Ad  10.  patet  responsio.  Non  esse  enim  secundum  ratio- 
nem duobus  modis  potest  intelligi:  aut  quia  rationi  dissonum 
et  repugnans,  et  [de]  hoc  est  verum,  quod  tale  2 3 est  contra 
rationem  nec  debet  credi;  aut,  quia  non  subest  virtuti  ra- 
tionis nec  de  se  in  illud  potest,  tamen  ad  illud  ordinatur  sicut 
ad  complementum,  et  de  hoc  non  est  verum ; et  propterea  illud 
iubetur  credere. 

Ad  11.  dicendum,  quod  illa  propositio  maioris  est  falsa 
universaliter  intellecta.  Nam  semen  necessarium  est  humanae 
generationi,  et  tamen,  homine  genito,  semen  corrumpitur ; si- 
militer motus  et  privatio  et  multa  huiusmodi.  Et  propter  hoc 
distinguendum  est,  quod  necessarium  ad  aliquid  est  duobus 
modis:  vel  ita,  quod  est  de  essentiali  perfectione  rei  sive  ne- 
cessarium in  esse  'perfecto;  et  de  hoc  verum  est,  quod  nihil 
destruitur  per  illud  cui  est  necessarium.  Alio  modo  potest  in- 
telligi necessarium  tantum  in  via  generationis  sive  in  fieri,  et 
de  hoc  non  est  verum,  sicut  patet  in  infinitis  exemplis. 

Ad  ultimum  dicendum,  quod  mandatum  non  est  supra 
nos,  non  quod  illud  servare  possimus  virtute  naturae,  sed  cum 
auxilio  gratiae;  ita  similiter  et  credere.  Non  tantum  autem 
dicitur  posse  3 quod  possumus  per  nos  ipsos,  sed  quod  possu- 
mus cum  alterius  auxilio,  ut  dicit  Augustinus  de  Perfectione 
iustitiae  4,  et  Philosophus:  «Illud  possumus,  quod  possumus 
per  amicos  ». 


1 Vers.  22,  ubi  pro  profundiora  Vulgata  fortiora. 

2 A legit:  tale  per  rationem  non  debet  credi. 

3 A possumus. 

4 Cap.  2.  n.  1.  seqq.;  c.  6.  n.  15;  c.  7.  n.  16;  c.  10.  n.  21.  — Arislot., 
111.  Eihie.  c.  3:  « Fieri  autem  posse  ea  dicuntur,  quae  per  eos  fieri  possunt;  nam- 
quae  per  amicos  fiunt  per  nos  quodam  modo  fieri  videntur,  quippe  cum  prin 

Tertio  quaeritur,  utrum  sit  salus  tantum  in  una  et  sola 
fide  et  lege  christiana. 

Quod  non , ostenditur: 

1.  Apostolus  1 : Cum  gentes,  quae  legem  non  lxabent,  na- 
turaliter ea  quae  legis  sunt  faciunt,  ipsi  sibi  lex  sunt,  qui 
ostendunt  opus  legis  scriptum  in  cordibus  suis ; Glossa, 
ibi:  « Etsi  non  habeat  scriptam  legem,  habet  tamen  naturalem, 
qua  intelligit  et  sibi  conscius  est,  quid  sit  bonum  et  quid  sit 
malum  ».  Si  igitur  per  solam  legem  naturalem  potest  haberi 
salus,  et  fides  innititur  auctoritati  legis  scriptae:  ergo  sine  fide 
potest  esse  salus;  aut  si  tales  fidem  habent,  non  solum  in  una 
fide  christiana  salus  est. 

2.  Item,  Augustinus  ad  Deogratias * 1  2 dicit,  « quod  a prin- 
cipio mundi  non  fuit  aliquis  status,  in  quo  non  esset  aliquis, 
qui  pertineret  ad  numerum  salvandorum  ».  Sed  Evangelium  suc- 
cedit legi  Moysi:  ergo  sicut  tunc  non  fuit  tantum  una  lex,  in 
qua  esset  salus,  si  modo  tempore  gratiae  non  est  arctata  via 
salutis;  videtur,  quod  in  alia  lege  et  in  alia  fide  possit  esse 
salus. 

3.  Item,  dicitur  3 de  Cornelio,  quod  eleemosynae  suae  et 
opera  sua  accepta  erant  coram  Deo;  sed  certum  est,  quod  Cor- 
nelius gentilis  erat,  nec  fides  ei  a Petro  erat  exposita:  ergo 


cipium  in  nobis  sit».  Cfr.  S.  Thomas  in  hunc  locum  (lect.  8.):  « Possibile  autem 
dicitur  aliquid  operanti  non  solum  secundum  propriam  potentiam,  sed  eiiam  se- 
cundum potentiam  aliorum;  unde  dicit,  quod  possibilia  sunt,  quae  fiunt  perami- 
cos; quia  ea  quae  fiunt  per  amicos,  aliqualiter  fiunt  per  nos,  in  quantum  scilicet 
principium  horum  est  in  nobis,  prout  ipsi  intuitu  nostro  hoc  faciunt». 

1 Rom.  2,  14.  — Glossa  est  ordinaria  apud  Lyranum  et  Petr.  Lombardum 
in  hunc  locum. 

2 Epist.  102.  (alias  49.)  q.  2.  n.  12.  et  15,  ubi  dicitur;  a Ab  initio  generis 
humani,  alias  occultius,  alias  evidentius,  sicut  congruere  temporibus  divinitus  vi- 
sum est,  nec  prophetari  destitit  nec  qui  in  eum  crederent  defuerunt,  ab  Adam 
usque  ad  Moysen,  et  in  ipso  populo  Israel,  quae  speciali  quodam  mysterio  gens 
prophetica  fuit,  et  in  aliis  gentibus,  antequam  venisset  in  carne  ».  — Cfr.  infra 
q.  4.  ad  5. 

3 Act.  10,  4.  et  31. 

sine  fide  Christiana  potest  quis  esse  Deo  acceptus:  non  igitur 
in  sola  fide  Christiana  est  salus. 

4.  Praeterea,  fides  innititur  inspirationi  et  revelationi.  Sed 
inspirationem  aut  revelationem  recipere  non  subest  libero  arbi- 
trio; ulterius  certum  est,  quod  nullus  errare  vult,  secundum  Au- 
gustinum in  Enchiridio  1,  sed  potius  desiderat  veritatem.  Nulli 
igitur  imputandum  est,  si  fidem  non  habet;  sed  nullus  sine 
culpa  damnatur,  et  quicumque  non  damnatur,  salvatur:  ergo 
sine  fide  Christiana  potest  quis  salvari.  Ut  enim  dicit  Augusti- 
nus XXI.  de  Civitate  Dei  2,  « non  est  medius  locus  inter  re- 
gnum et  supplicium,  ubi  non  sit  in  supplicio  qui  illo  non  fuerit 
constitutus  in  regno  ». 

5.  Item,  omnis  homo  salvatur,  qui  facit  voluntatem  Dei 3; 
sed  iste  quicumque  extra  fidem  et  legem  Christianam  facit  vo- 
luntatem Dei:  ergo  salvatur.  Probatio  minoris:  salus  consistit 
in  faciendo  voluntatem  Dei;  quaero:  aut  scitam,  aut  creditam? 
Non  scitam,  constat:  ergo  creditam.  Sed  ita  credit  Saracenus 
facere  voluntatem  Dei,  sicut  Christianus:  ergo  ita  salvatur, 
sicut  ipse. 

6.  Item,  iste  Saracenus  facit  secundum  conscientiam  suam  et 
credit,  se  bene  facere;  faciendo  autem  contrarium  peccat,  quia, 
ut  dicit  Glossa  4 super  illud:  Omne , quod  non  est  ex  fide , pecca- 
tum est : « quod  non  est  ex  fide,  id  est  ex  conscientia  » ; et  alibi 5: 
« Qui  facit  contra  conscientiam  aedificat  ad  gehennam  ».  Sed  pec- 
care et  recte  facere  sunt  opposita ; facere  secundum  conscientiam 
et  facere  contra  conscientiam  sunt  opposita : ergo  si  facere  con- 
tra conscientiam  est  peccatum,  facere  secundum  conscientiam 
est  recte  factum.  Sed  quisque  recte  faciendo  salvatur:  ergo  etc. 

7.  Item,  quilibet  obediens  legi  salvatur;  sed  quicumque  in 
quacumque  lege  legi  obedit,  cui  astringitur  et  cui  obedire  te- 
netur, quia  obedit  conscientiae,  « quae  est  lex  intellectus  no- 
stri »,  secundum  Damascenum6:  ergo  salvatur.  Si  dicas:  ve- 


1 Gap.  17.  n.  5.  2 Gap.  25.  n.  1. 

3 Gfr.  Malth.  7,  21. 

4 Interlinearis  ad  Rom.  14,  23 : quod  non  est  ex  fide,  id  esi  contra  con- 

scientiam. 

5 Innocent.  III.,  Litteras  tuas  in  Decretal.  Gregor.  IX.  libr.  II.  tit.  13.  c.  13; 
cfr.  Bonav.,  II.  pag.  907,  nola  2.  et  111.  pag.  845,  nota  8. 

6 IV.  de  Fide  orlhod.  c.  22. 

rum  est,  si  lex  illa  non  sit  contraria  legi  superiori;  nam  si 
contraria  est,  iniqua  est;  lex  autem,  quae  est  conscientia,  in 
Saraceno  est  contraria  legi  aeternae:  ideo  iniqua  est,  nec  ei 
obedire  tenetur.  Contra:  Tamdiu  tenetur  quis  obedire  legi  in-, 
ferioris,  quamdiu  nescit  nec  constat  sibi,  quod  sit  legi  supe- 
rioris contraria;  sed  iste  nescit,  quod  sit  contraria  legi  Dei: 
ergo  etc. 

8.  Item,  sicut  distinguit  Anselmus  de  Veritate1,  duplex 
est  veritas,  scilicet  sermonis  et  operis.  Sed  « qui  asserit  ali- 
quod falsum,  quod  putat  esse  verum,  non  incurrit  crimen  men- 
dacii »,  secundum  Augustinum  in  Enchiridio2:  ergo  similiter 
qui  facit  aliquod  malum,  quod  credit  sive  existimat  bonum,  non 
incurrit  aliquod  peccatum.  Sed  quilibet  in  secta  sua  credit  bene 
facere:  ergo  nullus  servando  fidem  vel  legem  suam  peccat.  Sed 
si  non  peccat,  potest  salvari:  ergo  etc. 

9.  Item,  quicumque  facit  aliquod  bonum, %quod  ipse  tamen 
credit  esse  malum,  peccat.  Ergo  a simili  in  contrario,  quicum- 
que facit  aliquod  malum,  quod  tamen  credit  esse  bonum,  me- 
retur; sed  quilibet  in  secta  sua  credit  bene  facere:  ergo  qui- 
libet in  secta  sua  meretur  salutem. 

10.  Item,  in  quolibet  statu  vel  secta  potest  quis  damnari: 
ergo  in  quolibet  statu  vel  secta  potest  quis  salvari.  Probatio 
consequentiae : « quandocumque  aliqua  opponuntur  circa  idem 
subiectum,  si  unum  convenit  inesse,  et  reliquum  3 ».  Sed  da- 
mnari et  salvari  sunt  opposita  circa  idem  subiectum:  ergo  in 
quocumque  statu  vel  secta  contingit  damnari,  contingit  et  salvari. 

11.  Item,  dicit  Christus  4 mulieri  sanguifiuae:  Fides  tua 
te  salvam  fecit;  Glossa:  « Sicut  credidit,  ita  sibi  factum  fuit». 
Sed  fides  illius  mulieris  fuit  quaedem  fides  singularis:  ergo 
quilibet  in  sua  fide  singulari  potest  obtinere  salutem. 


1 Gap.  5. 

2 Cap.  18.  n.  6:  « Nemo  sane  menliens  iudicandus  est,  qui  dicit  falsum,  quod 
putat  verum,  quoniam,  quantum  in  ipso  est,  non  fallit  ipse,  sed  fallitur.  Non  ita- 
que mendacii,  sed  aliquando  temeritatis  arguendus  est,  qui  falsa  incautius  credita 
pro  veris  habet  ». 

3 Cfr.  Arislot.,  de  Praedicam,  c.  de  Oppositis  et  II.  Topic.  c.  3.  (c.  7.). 

4 Matth.  9,  22,  in  quem  locum  Hieron. : «Nec  dixit:  fides  tua  te  salvam  fa- 
ctura est,  sed  salvam  te  fecit ; in  eo  enim,  quod  credidisti,  iam  salva  facta  es  » ; 
ita  etiam  Glossa  interlinearis. 

12.  Item,  ex  eo  videtur  quis  1 posse  consequi  salutem,  ki 
quo  non  potest  cadere  error  vel  deceptio;  sed  in  nullius  co- 
gnitione vel  credulitate  potest  cadere  error  vel  deceptio:  ergo 
quilibet  in  sua  cognitione  et  credulitate  potest  salvari.  Probatio 
minoris:  Philosophus  I.  Metaphysicorum  2 dicit:  «Mirum  est, 
quomodo  potest  a nobis  aliquid  evadere,  cum  in  nobis  sit  certa 
rerum  cognitio  » : ergo  etc. 

13.  Item,  novum  Testamentum  est  in  veteri  et  vetus  in 
novo  sicut  rota  in  rota  3,  sicut  Sancti  dicunt,  et  praecipue 
Gregorius  super  Ezechielem;  sed  extra  vetus  Testamentum  fuit 
et  potuit  esse  salus,  sicut  dicit  Augustinus  4 et  manifestum  est 
de  Iob,  et  extra  novum.  Sed  novum  Testamentum  est  lex  Chri- 
stianorum : igitur  lex  Christianorum  et  fides,  quae  illi  legi  in- 
nititur, non  est  sola  via  salutis. 

14.  Item,  quicumque  potest  pervenire  ad  illud  quod  est 
ad  salutem  necessarium  et  sufficiens,  potest  pervenire  ad  sa- 
lutem; sed  in  alio  statu  vel  in  alia  lege  et  fide  quam  in  fide 
Christianorum  potest  quis  pervenire  ad  ea  quae  ad  salutem 
sunt  necessaria  et  sufficiunt : ergo  etc.  Probatio  minoris : duo 
sunt  ad  salutem  acquirendam  necessaria,  scilicet  cognitio  et 
actio  sive  operatio  virtutis.  Sed  philosophi  pervenerunt  ad  per- 
fectam cognitionem,  ergo  pari  ratione  ad  perfectam  virtutis 
operationem:  igitur  sine  fide  hac  potuerunt  pervenire  ad  sa- 
lutem. 

15.  Item,  manifestum  est,  quod  Christus  fidem  non  habuit, 
quoniam  fides  habet  annexam  imperfectionem,  quae  perfectioni 
Christi  omnino  repugnat;  sed  Christus  perfectissimam  habuit 
salutem:  ergo  sine  fide  potest  esse  salus:  ergo  fides  non  est 
necessaria  ad  salutem. 

16.  Item,  Apostolus5:  Fides  est  substantia  rerum  spe- 
randarum: ergo  pari  passu  currunt  fides  et  spes;  sed  quilibet 


1 Verbum  quis  addidimus  ex  A;  B legit  salus  pro  salutem. 

2 Text.  49.  (c.  9.),  ubi  impugnans  ideas  Platonis  dicit  secundum  versionem 
arabico-latinam : «Si  igitur  scientia  est  in  nostra  natura,  mirum  est,  quomodo 
evadet  a nobis  aliquid,  cum  in  nobis  est  firmissima  scientiarum  ». 

3 Ezech.  1,  16:  Rota  in  medio  rotae.  — Gregor.,  I.  Homil.  in  Ezech.  homil. 
6.  n.  12. 

4 Cfr.  supra  arg.  2.  et  infra  solutio  ad  2. 

,r'  Hebr.  II,  1 . 

in  secta  sua  potest  sperare  quod  est  sperandum  ad  salutem: 
ergo  quilibet  per  fidem  suam  potest  credere  quod  est  creden- 
dum ad  salutem.  Sed  fides,  qua  creditur  quod  credendum  est 
ad  salutem,  sufficit  ad  salutem:  ergo  etc.  Minor  'probatur  ex 
hoc,  quia  quilibet  per  observantiam  legis  suae  sperat,  se  ad 
salutem  pervenire:  ergo  etc. 

17.  Item,  illa  est  via  ad  salutem,  quam  vir  sapiens  elegit *; 
sed  philosophi  fuerunt  viri  sapientes:  ergo  via,  quam  elege- 
runt, fuit  via  salutis.  Sed  non  elegerunt  viam  fidei  aut  legis 
Christianae:  ergo  etc. 

18.  Item,  inditum  est  nobis  a natura  naturale  iudicatorium, 
quod  dirigit  nos  ad  salutem,  sicut  dicit  Augustinus  III.  de  Li- 
bero Arbitrio 1  2;  sed  quilibet  in  secta  sua  sequitur  dictamen  sui 
naturalis  iudicatorii,  circa  quod  non  contingit  error:  ergo  qui- 
libet in  secta  sua  potest  salvari. 

19.  Item,  Iudaei  salvantur  in  lege  sua : ergo  non  tantum 
est  salus  in  lege  Christiana.  Probatio  antecedentis:  quicumque 
damnatur,  mutatur  in  statum  deteriorem;  sed  Iudaei  non  sunt 
mutati 3 in  statum  deteriorem  : ergo  non  sunt  in  statu  damna- 
tionis, ergo  sunt  in  statu  salutis.  Probatio  minoris:  mutari  in 
statum  deteriorem  est  sequi  aliquid  minus  se;  sed  Iudaei  se- 
quuntur unum  Deum,  quem  colunt:  ergo  non  sequuntur  ali- 
quid minus  se:  ergo  non  sunt  mutati  in  statum  deteriorem: 
ergo  etc. 

20.  Item,  gentiles  non  damnantur : ergo  salvantur;  nullum 
enim  medium  est  inter  salutem  et  damnationem  4.  Probatio 
antecedentis:  nullus  damnatur  nisi  pro  peccato;  sed  gentiles 
non  habent  peccatum:  ergo  etc.  Probatio  minoris:  Dominus 
dicit 5 6 de  Iudaeis:  Si  non  venissem  et  locutus  eis  non  fuis- 
sem, peccatum  non  haberent ; sed  Dominus  non  venit  ad  gen- 
tiles, quia  idem  dicit : Non  sum  missus  nisi  ad  oves  quae 
perierunt  domus  Israel:  ergo  etc. 


1 Cfr.  Prov.  2,  10.  seqq. 

2 Cap.  20.  n.  56,  ubi  pro  iudicatorium  legitur  indicium;  cfr.  S.  Bonav.,  II. 
pag.  901,  nota  2. 

3 Cod.  B a secunda  manu  transmutantur  pro  sunt  mutati. 

4 Cfr.  supra  arg.  4. 

5 loan.  15,  22. 

6 Mattii.  15,  24. 

Item,  quod  non  sit  salus  in  fide  Christiana , probatur,  immo 
quod  non  sit  vera  fides , videtur : 

21.  Quoniam  per  familiaritatem  deorum  suorum  quaelibet 
secta  approbatur,  sicut  dicitur  in  Deuteronomio  1 : Non  est  ge- 
neratio tam  grandis,  quae  habeat  deos  appropinquantes  sibi, 
sicut  Deus  adest  cunctis  obsecrationibus  nostris;  sed  secta 
Christianorum  non  habet  familiaritatem  illius  Dei,  quem  colit: 
ergo  non  videtur,  quod  sit  vera  fides  Christianorum. 

22.  Item,  in  Matthaeo 1  2 * dicitur : Qui  recipit  prophetam  in 
nomine  prophetae  mercedem  prophetae  accipiet;  ibi  Glossa: 
« Ideo  dicitur  in  nomine  prophetae,  quoniam,  etsi  non  sit  pro- 
pheta, sed  pseudo,  quem  recipit,  tamen,  (si)  ut  prophetam  re- 
cipit, non  perdet  mercedem  suam  ».  Sed  quilibet  sectam  habet 
sive  legislatorem  tanquam  prophetam:  ergo  recipiendo  et  ob- 
temperando legi  percipit  mercedem  prophetae,  ac  si  verum  pro- 
phetam reciperet:  ergo  in  qualibet  secta  potest  esse  salus. 

Item,  videtur,  quod  in  lege  Christiana  non  sit  salus: 

23.  In  nulla  lege  potest  esse  salus,  quae  est  contraria  legi 
naturae;  sed  lex  Christiana  est  contraria  legi  naturae:  ergo  etc. 
Probatio  minoris:  lex  naturae  praecipit  et  dictat  humanae 
speciei  multiplicationem;  sed  lex  Christiana  consulit  et  dictat 
castitatem,  quae  est  multiplicationi  speciei  contraria : ergo  etc. 

24.  Item,  nulla  est  lex  salutis,  nec  in  ea  salus  est,  qua 
destruitur  et  exterminatur  respublica;  sed  lex  Christiana  de- 
struit et  exterminat  rempublicam:  ergo  etc.  Probatio  mino- 
ris: lex  Christiana  praecipit,  iniurias  tolerari,  sicut  apparet  in 
Matthaeo 3 : Si  quis,  inquit  Christus,  te  percusserit  in  una  ma- 
xilla, praebe  illi  alteram;  et  qui  aufert  tunicam,  pallium  noli 
prohibere  etc.  Sed  « haec  omnia  reipublicae  noscuntur  et  asse- 
runtur esse  contraria,  quae  rem  suam  mandat  defendere,  et  de- 
praedatoribus Romanae  provinciae  iure  belli  mala  reponuntur». 
Ita  arguit  Marcellinus  contra  Augustinum  4. 


1 Gap.  4,  7. 

2 Gap.  10,  41.  — Glossa  seq.  est  ordinaria  (ex  Hieron.),  quae  tamen  fusius 
sententiam  exhibet;  cfr.  etiam  card.  Hug.  de  S.  Ghiaro,  Comment.  in  Matth. 
10,  41. 

8 Cap.  5,  39.  seq. 

4 Epist.  4.  (nunc  136.)  n.  2. 

CONTRA : 

1.  Apostolus1 2:  Unus  Deus,  una  fides,  unum  baptisma. 
Quod  autem  haec  sit  Christiana  fides,  in  qua  salus  sit,  dicit 
Petrus  2 : Non  est  aliud  nomen  sub  caelo  datum  hominibus, 
in  quo  oporteat  nos  salvos  fieri:  ergo  etc. 

2.  Item  Habacuc  3:  lustus  ex  fide  vivit,  et  allegat  Aposto- 
lus4; et  Augustinus  dicit,  quod  «fides  est  ipsa  iustitia  »,  vel 
pars  iustitiae;  sed  iustitia  est  una  et  eadem:  ergo  et  fides. 
Probatio  minoris  apparet  per  Augustinum  de  Vera  Religione  5, 
ubi  probat,  quod  eadem  ratio  iustitiae  est  in  parvis  et  magnis 
sicut  eadem  ratio  rectitudinis:  ergo  etc. 

3.  Item,  videtur,  quod  ratio  fidei,  claudat  veritatem,  et 
veritas  sit  de  ratione  fidei;  quod  probatur  sic:  non  est  fides, 
nisi  quae  est  vera;  vera  autem  fides  est,  qua  colitur  Deus  ut 
principium  productivum,  ut  principium  reparativum,  ut  prin- 
cipium beatificativum.  Sed  haec  est  solum  fides  Christiana: 
ergo  omnis  alia  fides,  si  quid  contrarium  sentit,  vera  fides 
non  est. 

4.  Item,  obiectum  fidei  est  veritas,  non  quaecumque,  sed 
aeterna,  cui  innititur;  sed  ab  unitate  unius  obiecti  formalis  est 
habitus  unus6:  ergo  sicut  est  una  veritas,  ita  est  una  fides; 
aut  si  plures  sunt,  si  una  est  vera,  alia  non  est  vera,  ac  per 
hoc  nec  fides. 

5.  Item,  illa  sola  est  vera  fides,  quae  promittit  verum  bo- 
num hominis;  sed  sola  fides  Christiana  promittit  verum  bonum 
hominis:  ergo  illa  est  sola  vera  fides.  Probatio  minoris:  aliae 
fides  promittunt  corporales  delicias,  sicut  lex  Saracenorum, 


1 Eph.  4,  5. 

2 Act.  4,  12. 

3 Cap.  2,  4. 

4 Rom.  1,  17.  — Sententia  August.  habetur  Enarrat,  in  Ps.  32.  enarrat. 
2.  n.  4:  «Fides  tua,  iustitia  tua  »;  et  in  Ps.  93.  n.  29:  «Non  est  alia  iustitia 
hominis  in  hac  vita  nisi  ex  fide  vivere»;  cfr.  Enarrat,  in  Ps.  109.  n.  8:  «Iu- 
stitia nostra  ex  fide  est  ». 

5 Cfr.  c.  30.  n.  56.  ubi  ostendit,  aequalitatem  et  pulcritudinem  ex  ea  re- 
sultantem esse  aeque  in  maioribus  ac  minoribus  rebus.  Clarius  tamen  exhibetur 
ista  sententia  IV.  de  Doctr.  christ.  c.  18.  n.  35.  seq. 

6 Cfr.  Arislot.,  I.  Poster,  c.  23.  (c.  28.),  ubi  hoc  docet  de  habitu,  qui  dicitur 
scientia;  ibid.  II.  c.  3.  dicit:  «Unius  enim  in  quantum  unum  est  una  scientia  ». 

6 

quae  non  sunt  hominis  bona,  quia  bona  vera  hominis  sunt  in- 
tellectualia; sed  fides  Christiana  promittit  Dei  visionem  et  frui- 
tionem, quae  sunt  propria  hominis  bona : ergo  etc. 

6.  Item,  secundum  doctrinam  Philosophi  in  Ethicis  *,  sicut 
uno  medio  rectilineari  sagitta  venit  ad  signum,  ita  quod,  quan- 
tumcumque  modicum  declinet,  ad  signum  non  pertingit,  ita 
uno  medio  necesse  est  pervenire  ad  finem  ultimum,  quod  est 
vera  beati  tudo.  Sed  via  perveniendi  ad  veram  beatitudinem 
est  fides1 2:  ergo  necesse  est,  unam  esse  veram  fidem. 

7.  Item,  Augustinus,  Hypognosticon,  responsione  tertia  3: 
« Quicumque  salvati  sunt  a principio  mundi,  per  fidem  unius  Me- 
diatoris salvi  facti  sunt»;  sed  ista  est  fides  Christiana:  ergo  etc. 

8.  Item,  Boethius  in  principio  libri  de  Trinitate4  probat, 
hanc  solum  esse  veram  et  catholicam  fidem,  sic:  «Christianae 
religionis  reverentiam  plures  usurpant;  sed  ea  fides  pollet  ma- 
xime ac  solitarie,  quae  tum  propter  universalium  praecepta 
regularum,  quibus  eiusdem  religionis  intelligitur  auctoritas, 
tum  propterea  quod  eius  cultus  per  omnes  pene  mundi  termi- 
nos emanavit,  catholica  vel  universalis  vocatur  ». 

RESPONDEO: 

Dicendum,  quod  circa  istam  quaestionem  erraverunt  ali- 
qui, dicentes,  quod  nulla  est  lex,  nulla  est  fides  firma  aut 
stabilis,  sed  in  omni  secta  quidquid  credatur,  quomodocum- 
que vivatur,  potest  obtineri  salus,  dummodo  non  abhorreat 
a consuetudine.  Et  isti  ponunt,  quod  nihil  est  peccatum,  nisi 
quod  est  contra  consuetudinem.  Sed  dum  indifferenter  astruunt 
omnem  legem,  omnem  legem  destruunt.  — Istius  erroris  di- 


1 I.  c.  2:  «Nonne  igitur  magnum  ad  vitam  cognitio  ipsius  [finis  ultimi] 
momentum  affert?  nam  si  quemadmodum  sagittarii  scopum  habeamus,  magis 
bonum  et  honestum  assequi  possumus». 

2 Cfr.  August.,  XIII.  de  Trin.  c.  20.  n.  25:  « Necessaria  est  fides,  ut  beati- 
tudinem consequamur  ». 

3 Sive  lib.  III.  c.  14.  (inter  opera  August.):  «Omnes  Sancti  Dei,  qui  ante 
adventum  fuere  incarnationis  Domini  nostri  lesu  Christi,  fide  non  alia,  nisi  quae 
nunc  est,  salvi  facti  sunt  »;  cfr.  de  Cateehizandis  Rudibus,  c.  17.  n.  28:  «Ipsum 
antiqui  Sancti  venturum  in  revelatione  Spiritus  cognoverunt  et  prophetaverunt; 
et  sic  salvi  facti  sunt  credendo,  quia  veniet,  sicut  nos  salvi  efficimur  credendo, 
quia  venit  ». 

4 Cap.  1. 

citur  fuisse  Fridericus.1,  qui  fuit  imperator;  qui  omnes  legisla- 
tores reputabat  truffatores. 

Iste  error  pessimus  est  et  periculosissimus  inter  omnes 
errores,  quia  aperit  viam  peccatis,  concedit  licentiam  malefa- 
ciendi et  praecludit  viam  virtutibus,  implicat  contradictoria, 
dum  ponit,  idem  esse  virtutem  et  vitium,  idem  verum  et  fal- 
sum, nullum  posse  errare,  nullum  posse  peccare;  aufert  di- 
vinum cultum,  aut  ponit,  Deum  vitiis  et  spurcitiis  coli;  quae 
omnia  istum  errorem  absurdissimum  reddunt. 

Et  ideo  veritas  sana  dictat,  et  ratio  recta  confirmat,  in- 
dubitanter asserendum,  aliquam  esse  fidem  et  legem  fixam  et 
stabilem,  quam  non  licet  sine  detrimento  salutis  transgredi,  et 
illam  dictat  esse  unam  solam  omnibus  gentibus  communem, 
ita  quod  in  nulla  alia  salus  est.  — Istius  autem  ratio  colligi 
potest  ex  quatuor: 

Primo,  ex  unitate  ordinis  'principii  ad  finem.  Certum 
est  enim,  quod  ab  eodem  principio  ad  eundem  finem  non  est 
nisi  una  via  recta,  sicut  ab  eodem  termino  ad  eundem  ter- 
minum unus  est  motus.  Sed  certum  est,  quod  creatura  ratio- 
nalis est  a Deo  sicut  a principio  et  ad  ipsum  est  tanquam 
ad  finem,  ut  ostendit  Augustinus  de  Vera  Religione  2 3,  dicens, 
quod  « quaedam  creaturae  sunt  a Deo,  sed  non  ad  Deum  »; 
creatura  autem  rationalis  est  a Deo  et  ad  Deum : a Deo  sicut 
a principio,  ad  Deum  tanquam  ad  finem,  qui  est  alpha  et 
ornega , principium  et  finis'6.  Igitur  una  est  tantum  via.  Sed 
via  deveniendi  non  est  nisi  fides,  et  hoc  secundum  omnem 
sectam;  in  omni  enim  secta  quilibet  credit  salvari  in  fide  sua 
per  observantiam  legis  suae.  Ergo  necesse  est,  esse  unam 
tantum  fidem,  unam  legem,  per  quam  creatura  rationalis, 
quae  a Deo  est,  redit  in  Deum.  — Huiusmodi  exemplum  est, 
quoniam  ad  eandem  formam  sive  perfectionem  eadem  est  dis- 
positio ordinans  et  disponens  ad  illam  formam  seu  perfectio- 
nem; omnis  autem  creatura  rationalis  ordinatur  ad  beatitudi- 
nem  sive  ad  felicitatem  sicut  ad  • ultimam  formam  et  comple- 
mentum sive  perfectionem : ergo  eadem  est  dispositio  ad  illam 


1 Scilicet  II.  (1215  [ 1 220]- 1 250). 

2 Cap.  44.  n.  82. 

3 Apoc.  1,  8. 

omnium  creaturarum  rationalium.  Sed  dispositio  haec  est  fides 
cum  observantia  legis:  ergo  necesse  est,  omnium  unam  esse 
legem,  unam  fidem,  in  qua  una  et  sola  salus  est. 

Secunda  ratio  est  ex  unitate  humanae  aegritudinis.  Con- 
stat enim,  quod  eiusdem  aegritudinis  sive  eiusdem  morbi,  re- 
spicientis eandem  naturam  et  ut  eandem,  eadem  est  medicina. 
Aegritudo  autem  et  morbus  spiritualis  totius  humanae  naturae 
est  peccatum  originale  contractum  et  traductum  ex  Adam. 
« Quia  enim,  ut  dicit  Augustinus  XIII.  de  Civitate  Dei  1,  et 
Anselmus,  tota  natura  in  illo  erat,  et  extra  illum  nihil  erat  », 
et  « omnes  eramus  in  illo,  quando  omnes  eramus  ille  unus, 
qui  per  feminam  lapsus  est»;  ideo  tota  natura  in  ipso  fuit 
corrupta,  et  omnes,  eo  peccante,  peccavimus:  ergo  omnium 
oportet  esse  unam  medicinam.  Sed  universalis  via  animae  li- 
berandae non  est  nisi  in  religione  illa,  qua  quaeritur  et  colitur 
medicus.  Cum  autem  idem  sit  reparator  qui  conditor,  sicut 
unus  est  conditor,  ita  unus  est  reparator  et  una  medicina.  Sed 
per  fidem  quaeritur  et  colitur  medicus:  ergo  necesse  est,  esse 
unam  fidem,  unam  religionem  tanquam  universalem  viam  ani- 
mae liberandae.  Qui  autem  negant  peccatum  originale  peccata 
actualia  negare  non  possunt,  quoniam  sunt  omnino  contra  legem 
naturae.  Sed  peccata  actualia  sunt  eadem  apud  omnes;  eadem 
enim  est  superbia,  eadem  invidia,  luxuria,  et  sic  de  ceteris.  Omne 
autem  « peccatum  est  praevaricatio  legis2».  Sed  eadem  peccata 
non  possunt  esse  nisi  per  transgressionem  eiusdem  legis. 

Rursus,  eiusdem  morbi  necesse  est  esse  eandem  medici- 
nam: ergo  sicut  eadem  sunt  peccata  et  eaedem  virtutes,  ergo 
necesse 'est,  esse  unam  tantum  legem  et  unam  religionem,  in 
qua  ab  eodem  medico  eadem  medicina  virtutum  adhibetur  pec- 
catis. De  hac  via  dicit  Porphyrius,  ut  recitat  Augustinus  X. 
de  Civitate  Dei  3,  quod  necesse  est,  esse  aliquam  sectam,  « quae 
universalem  viam  animae  liberandae  contineat  »;  sed  eam  dicit 


1 Gap.  14,  ex  quo  secundus  locus.  — Anselm.,  de  Conceptu  virginali  et  ori- 
ginali peccato,  c.  2.  et  10,  ubi  primus  locus. 

2 Secundum  Rom.  4,  15.  et  2,  23;  Ambros.,  de  Paradiso,  c.  8.  n.  39,  et 
August.,  Enarrat,  in  Ps.  100.  n.  5;  in  Ps.  118.  serm.  25.  n.  I.  ac  Epist.  157. 
(alias  89.)  c.  3.  n.  15. 

3 Gap.  ultimo  (scii.  32.)  n.  I,  in  quo  textu  A contra  edit,  addit  vel  univer- 
sitatis post  universalem. 

« nondum  inventam  nec  ab  Indis  nec  a Chaldaeis  nec  a qui- 
buscumque  aliis  philosophis  ». 

Tertia  ratio  sumitur  ex  unitate  spiritualis  seu  divinae 
reipublicae.  Quemadmodum  enim  unus  est  conditor,  unus  est 
administrator  universitatis,  ita  oportet,  unam  esse  rempubli- 
cam  sive  unum  populum,  quemadmodum  unum  est  imperium, 
unum  regnum,  una  civitas.  Sed  unius  reipublicae,  unius  po- 
puli, quia  « respublica  idem  est  quod  res  populi  »,  ut  dicit 
Augustinus  necesse  est  esse  unam  legem  et  unam  fidem,  per 
quam  eius  reipublicae  vel  populi  est  salus:  ergo  necesse  est, 
unam  esse  tantum  legem,  unam  fidem,  in  qua  est  salus.  Ut 
enim  dicit,  Augustinus  II.  et  XIX.  de  Civitate  Dei,  «populus  est 
coetus  multitudinis  iuris  consensu  et  utilitatis  communione  so- 
ciatus »,  « quae  sine  iustitia  esse  non  potest  »,  ut  idem  probat1  2. 

Quarta  ratio  sumitur  ex  ipsa  virtute  unitatis:  quoniam, 
ut  dicit  Augustinus  de  Yera  Religione  3,  « unum  est  quidquid 
est,  ad  cuius  similitudinem  quidquid  nititur  naturaliter  appro- 
bamus, quia  naturaliter  improbamus  quidquid  ab  unitate  dis- 
cedit » ; et,  ut  dicit  ibidem,  « multitudo  non  est  potens  nisi 
virtute  unitatis  ».  Ergo  in  multitudine  salvandorum  necesse 
est  esse  unitatem ; sed  diversitas  legis  et  fidei  facit  divisionem 
et  schismata:  ergo  multitudinem  salvandorum  necesse  est  uniri 
una  fide  et  lege,  alias  esset  schisma  et  divisio  et  repugnantia, 
quae  maxime  contraria  est  saluti,  et,  ut  dicit  Augustinus  4, 
« salus  multitudinis  est  concordia  et  pax  »,  cuius  signum  est, 
quoniam  omnis  secta  suam  legem  defendit  et  aliam  legem  per- 
sequitur. Et  hoc  ipsum  est  argumentum  unitatis  fidei,  quoniam 
hoc  ipso,  quod  omnis  secta  sectam  aliam  et  legem  seu  fidem 


1 Epist.wl.38.  (alias  5.)  c.  2.  n.  10.  et  locis  paulo  inferius  allegatis,  scii.  II. 
de  Civ.  Dei,  c.  21.  n.  I.  2.  et  XIX.  c.  21.  n.  I. 

2 Scii,  utroque  loco  nota  1.  cit.  et  etiam  XIX.  c.  23.  n.  5.  ac  24. 

3 Cap.  36.  n.  66,  qui  textus  in  codd.  exhibetur  valde  corruptus.  — Sequens 
sententia  insinuatur  loc.  cit.  c.  25.  n.  46:  «Certe  ab  uno  incipit  numerus.  Prius 
ergo  isti  sequendi  sunt,  qui  unum  Deum  summum  solum  verum  Deum  et  solum 
colendum  esse  dicunt.  Si  apud  hos  veritas  non  eluxerit,  tum  demum  migran- 
dum est.  Sicut  enim  in  ipsa  rerum  natura  maior  est  auctoritas  unius  ad  unum 
omnia  redigentis,  nec  in  genere  humano  multitudinis  ulla  potentia  est  nisi  consen- 
tientis, id  est  unum  sentientis;  ita  in  religione  qui  ad  unum  vocant  eorum  maior 
et  fide  dignior  esse  debet  auctoritas». 

4 XIX.  de  Civ.  Dei,  c. -24.  et  17;  cfr.  etiam  I.  c.  30. 

persequitur,  indicat,  unam  debere  esse,  in  qua  salus  est;  non 
enim  aliam  persequitur,  nisi  quia  suam  credit  esse  viam  sa- 
lutis et  omnem  aliam  existimat  saluti  contrariam;  ac  per  hoc 
unam  debere  esse  fidem,  unam  legem,  in  qua  est  salus,  vide- 
tur esse  communis  conceptio  animorum.  — Et  hoc  colligitur  ex 
unitate  ordinis,  ex  unitate  aegritudinis,  ex  unitate  reipu- 
blicae  sive  universitatis,  ex  ipsa  virtute  unitatis. 

Quae  autem  sit  ista  universalis  via  salutis , quae  religio 
eam  continens,  quae  fides,  quae  lex;  dico,  quod  fides  Chri- 
stiana et  religio  est  una  et  sola  via  salutis  omnibus  gentibus 
communis.  Et  quia,  ut  dicit  Augustinus  X.  de  Civitate  Dei  1, 
haec  via  non  potuit  ratione  a philosophis  inveniri ; necesse  est, 
esse  « aliquam  praestantissimam  auctoritatem,  quam  in  re  tanta 
sequi  oportet  ».  Haec  autem  auctoritas  non  est  nisi  divina, 
eo  quod  ista  via  non  nisi  divinitus  est  inventa  et  inspirata,  ex 
magna  misericordia  et  gratia  concessa  2. 

Istius  autem  fidei  sive  auctoritatis  veritas,  cui  fides  in- 
nititur Christiana,  fulcitur  septem  testimoniis  seu  signis,  quibus 
manifestatur  divinitus  tradita.  Primum  est  honestas  praece- 
ptorum, secundum  est  sanctitas  exemplorum,  tertium  est  ve- 
ritas oraculorum,  quartum  est  sublimitas  miraculorum,  quin- 
tum est  stabilitas  martyriorum,  sextum  est  connexio  tempo- 
rum et  cor  respondentia  figurarum,  septimum  est  mirabilis 
multiplicatio  populorum  3. 

v Primum  igitur  signum  ad  istius  veritatis  fidei  et  auctori- 
tatis confirmationem  est  honestas  praeceptorum,  quae  in  nulla 
alia  religione,  nulla  secta  tradita  inveniuntur.  In  hac  enim  re- 
ligione praecipitur  unus  Deus  coli,  uni  soli  Deo  obediri,  ipsum 
imitari,  quo  fiunt  animae  sapientes;  praecipitur  proximus  di- 
ligi; praecipitur  a mundo  averti,  ad  Deum  converti;  praecipi- 
tur innocentia  et  beneficentia,  patientia;  prohibentur  vitia  et 
peccata,  ut  avaritia,  luxuria.  Quae  in  nulla  alia  secta  inveniun- 
tur; aut  enim  praecipiuntur  coli  plures  dii,  et  (tunc)  non  tam 
Creatorem  quam  creaturam  colunt,  nulla  contra  avaritiam  aut 


1 Cap.  ultimo  (scii.  32.)  n.  1. 

2 Ut  explicat  diffuse  August.,  X.  de  Civ.  Dei,  c.  32.  n.  2. 

3 Cfr.  Bonav.,  V.  Collat.  in  Ilexaem.  collat.  9.  et  IX.  Sermo  de  Trinitate 
(pag.  351)  in  fine. 

contra  luxuriam  dantur  praecepta.  Si  igitur  via  salutis  est  sola, 
in  qua  vitia  vitantur,  unus  Deus  colitur,  anima  a mundo  avertitur 
et  ad  unum  Deum  colendum  et  diligendum  convertitur,  servat 
innocentiam,  proximo  beneficentiam  impendit,  temporalia  mala 
patienter  et  fortiter  tolerantur;  manifestum  est,  unam  et  solam 
viam  salutis  esse  fidem  ac  religionem  Christianam.  — Haec 
est  ratio  Augustini  II/  de  Civitate  Dei  1,  ubi  ostendit,  universalia 
praecepta  esse  data  omni  sexui,  omni  statui,  omni  aetati  contra 
vitia  et  ad  capessendas  virtutes  in  sola  religione  Christiana.  Hoc 
inductive  ostendit  in  libro  de  Yera  Religione2 3:  «Si  ad  Deum 
percipiendum,  diligendum,  fruendum  ut  anima  sanetur  et  tantae 
luci  hauriendae  mentis  acies  convalescat,  dicitur  avaris  3 : No- 
lite vobis  condere  thesauros  in  terra , ubi  tinea  et  aerugo 
exterminant,  et  ubi  fures  effodiunt  et  furantur , sed  thesau- 
rizate vobis  thesauros  in  caelo , ubi  neque  tinea  neque  rubigo 
exterminant,  neque  fures  effodiunt  neque  f 'urantur ; ubi  enim 
est  thesaurus  tuus,  ibi  est  et  cor  tuum ; dicitur  luxuriosis: 
Qui  seminat  in  carne  de  carne  metet  corruptionem , qui  au- 
tem seminat  in  spiritu  de  spiritu  metet  vitam  aeternam; 
dicitur  superbis:  Qui  se  exaltat  humiliabitur,  et  qui  se  humi- 
liat exaltabitur;  dicitur  iracundis:  Accepisti  alapam,  praebe 
alteram  maxillam;  dicitur  discordiosis4:  Diligite  inimicos 
vestros,  benefacite  his  qui  vos  oderint;  dicitur  superstitiosis: 
Regnum  Dei  intra  vos  esi;  dicitur  curiosis:  Nolite  quaerere 
quae  videntur,  sed  quae  non  videntur;  quae  enim  videntur 
temporalia  sunt,  quae  autem  non  videntur  aeterna  sunt: 
postremo  dicitur  omnibus:  Nolite  diligere  mundum  neque  ea 
quae  in  mundo  sunt  » etc. 

Secundum  signum  ad  istius  fidei  certitudinem  est  sanctitas 
exemplorum,  quae  in  nulla  alia  secta  inveniuntur.  Quae  qui- 
dem exempla  eximiae  sanctitatis  principaliter  et  praecipue  in- 
veniuntur in  Christo,  qui  fuit  totius  sanctitatis  exemplum  in 
homine,  quem  assumsit.  Et  hoc  congruentissimum  fuit  nec  ali- 


1 Gap.  19. 

2 Gap.  3.  n.  4. 

3 Matth.  6,  19.  21  ; cfr.  Lue.  12,  33.  et  I.  Tim.  6,  19.  — Sequuntur  Gal. 
6,  8;  Luc.  14,  II;  18,  14.  et  6,  29. 

4 Mattii.  5,  44.  (Luc.  6,  27.).  — Tres  seqq.  loci  sunt  Luc.  17,  21;  II.  Cor. 
4,  18.  et  I.  loan.  2,  15. 

ter  esse  decuit,  ut  « ipse,  qui  erat  'principium  et  finis , fleret 
nobis  via  »,  ut  dicit  Augustinus  IV.  et  VII.  de  Trinitate  1 et  de 
Vera  Religione  2,  ubi  ostendit,  in  Christo  fulsisse  exemplum 
omnium  virtutum,  adeo  « ut  nullum  sit  peccatum  nisi  appe- 
tere quae  ipse  contempsit  et  contemnere  quae  ipse  appetiit. 
Tota  enim. vita  sua  super  terram  disciplina  morum  fuit».  Et 
de  Agone  Christiano  3 ostendit,  ipsum  esse  universalem  medici- 
nam, dicens:  « Itaque  Filius  Dei  hominem  assumsit  et  in  eo  hu- 
mana perpessus  est.  Haec  medicina  hominum  tanta  est,  quanta 
non  potest  cogitari.  Quae  enim  superbia  sanari  potest,  si  humili- 
tate Filii  Dei  non  sanatur?  Quae  avaritia  sanari  potest,  si  pau- 
pertate Filii  Dei  non  sanatur?  Quae  iracundia  sanari  potest,  si 
patientia  Filii  Dei  non  sanatur?  Quae  impietas  sanari  potest, 
si  caritate  Filii  Dei  non  sanatur?  Quae  timiditas  sanari  potest, 
si  resurrectione  corporis  non  4 sanatur»?  et  post:  «0  medi- 
cinam omnibus  consulentem,  omnia  tumentia  comprimentem, 
omnia  tabescentia  reficientem,  omnia  perdita  reparantem,  omnia 
superflua  resecantem,  omnia  necessaria  custodientem,  omnia 
depravata  corrigentem  » ! — Secundario  inveniuntur  exempla 
sanctitatis  in  Apostolis , primis  praedicatoribus  istius  religionis. 
Quanta  viguerunt  humilitate,  paupertate,  patientia,  longanimi- 
tate, benignitate,  longum  esset  omnes  auctoritates  colligere.  His 
tamen  « initiis  5 insignibus  incanduit  fides  nostra  »,  ut  dicit 
Augustinus  XVIII.  de  Civitate  Dei  6.  Quanta  postmodum  per- 
fectio virtutum  et  morum  fuit  in  Apostolorum  successoribus , 
quod  historiae  tradunt,  longum  esset  hic  inserere.  Sed  in  aliis 
sectis  et  legibus  tam  primorum  quam  successorum  nulla  san- 
ctitatis inveniuntur  exempla,  sed  totius  carnalitatis  et  vani- 
tatis; quod  manifestum  est  in  Mahomet,  institutore  sectae  Sa- 
racenorum, qui  fuit  immundissimus  et  omni  plenus  foeditate. 


1 Cfr.  IV.  de  Trin.  c.  18.  n.  24.  (I.  c.  12.  n.  24.)  et  VII.  c.  3.  n.  5.  — Paulo 
superius  respicitur  Apoc.  1,  8. 

2 Cap.  16.  n.  31.  et  32. 

3 Cap.  I I.  n.  12. 

4 Ita  codd. ; in  edit,  vero  verba  Christi  Domini  leguntur  ante  non,  in  nota 
tamen  dicitur:  Editi  Parv.  Am.  Er.  et  Mss.  omittunt  Christi  Domini,  pro  quo  so- 
lum unus  cod.  habet  Filii  Dei. 

5 A notis. 

6 Cap.  54.  n.  1. 

Plato,  nobiliSvSimus  philosophorum,  cum  diu  continuisset,  « us- 
que adeo  perversam  suorum  temporum  timuit  opinionem,  ut 
perhibeatur  sacrificasse  naturae,  naturam  exsecratus,  ut  tan- 
quam  peccatum  illud  aboleretur  »,  ut  dicit  Augustinus  de  Vera 
Religione 1 2 3  4.  Si  igitur,  ut  dicit  Augustinus  de  Agone  Christia- 
no 2,  « errat  quisquis  putat,  veritatem  se  posse  cognoscere, 
cum  adhuc  nequiter  vivit;  nequitia  autem  est  mundum  dili- 
gere, et  ea  quae  in  isto  mundo  sunt  concupiscere  et  pro  magno 
habere;  talis  vita  sincerissimam  veritatem  videre  non  potest». 
Igitur  vera  fides  atque  3 notitia  veritatis  non  est  nisi  in  ea 
religione,  ubi  reperiuntur  exempla  sanctitatis  et  perfectionis 
vitae:  ergo  religio  continens  veram  fidem  est  sola  religio  Chri- 
stiana. 

Tertium  signum  est  veritas  oraculorum . Haec  enim  religio 
Christiana  ante  multa  tempora  prophetata  est;  multa  praedicta 
sunt  de  adventu  Christi,  passione,  morte  et  resurrectione,  de 
vocatione  gentium,  reprobatione  Iudaeorum,  de  multiplicatione 
Ecclesiae  iam  per  totum  orbem  diffusae,  prout  sub  quodam 
compendio  comprehendit  Augustinus  XVIII.  de  Civitate  Dei  4 
in  multis  capitulis;  et  « per  ea  quae  videmus  iam  impleta, 
credimus  et  indubitanter  speramus  ea  quae  non  videmus,  im- 
plenda »,  ut  idem  dicit  X.  de  Civitate  Dei  in  fine  5 et  XVIII, 


1 Cap.  3.  n.  3. 

2 Cap.  13.  n.  14:  «Fides  est  prima,  quae  subiugat  animam  Deo,  deinde 
praecepia  vivendi,  quibus  custoditis,  spes  nostra  firmatur,  et  nutritur  caritas,  et 
lucere  incipit  quod  antea  tantummodo  credebatur.  Cum  enim  cognitio  et  actio 
bonum  hominem  faciant;  sicut  in  cognitione  cavendus  est  error,  sic  in  actione 
cavenda  est  nequitia.  Errat  autem  quisquis  mundum  diligere  et  ea  quae  nascun- 
tur et  transeunt  pro  magno  habere  et  ea  concupiscere  et  pro  his  laborare,  ut 
acquirantur;  et  laetari,  cum  abundarent;  et  timere,  ne  pereant;  et  contristari, 
cum  pereunt.  Talis  vila  non  potest  puram  illam  et  sinceram  et  incommutabilem 
videre  veritalem  et  inhaerere  illi  et  in  aeternum  iam  non  moveri  ». 

3 B perperam  addit  religio. 

4 A c.  27.  usque  ad  c.  36. 

5 Cap.  32.  n.  3-:  « Quorum  (scii,  praedictorum  et  promissorum)  tam  multa 
impleta  conspicimus,  ut  recta  pietate  futura  esse  celera  confidamus»;  et  XVIII. 
c.  40,  ubi  s.  Doctor  vanitatem  Aegyptiorum,  quae  antiquitati  scientiae  suae  cen- 
tum millia  ascribit  annorum,  refellens  ait:  «Cui  enim  melius  narranti  praeterita 
credimus  quam  qui  etiam  futura  praedixit,  quae  praesentia  iam  videmus  » ? — 
Sequitur  Gregor.,  I.  Homil.  in  Evang.  hom.  1.  n.  I : « Sequentium  rerum  certitudo 
est  praeteritarum  exhibitio  ». 

et  Gregorius,  homilia  prima  super  Evangelia : «Praeteritorum 
exhibitio  est  futurorum  certitudo  ».  Praedicta  sunt  autem  non 
solum  a Prophetis  sanctis,  sed  etiam  ab  aliis,  sicut  de  Sibylla 
Erythraea  recitat  Augustinus  XVIII.  de  Civitate  Dei  \ et  adeo 
certi tudinaliter,  ut  de  futuris  tanquam  de  praeteritis  loquerentur, 
sicut  apparet  communiter  in  Scripturis  Prophetarum  et  prae- 
cipue in  Psalmis.  Si  ergo  futura  et  quae  nullam  causam  natu- 
ralem habere  possunt,  certitudinaliter  praedicere  non  est  nisi 
per  eum,  in  cuius  praescientia  omnia  sunt  praesentia  et  omnia 
sunt  disposita:  ergo  manifestum  est,  istam  Scripturam  esse  a 
Deo  revelatam  et  inspiratam,  et  religionem,  quae  huic  aucto- 
ritati innititur,  esse  a Deo  institutam  et  quae  in  ea  praedicta 
sunt,  esse  a Deo  ordinata.  — In  nullis  aliis  sectis  talia  oracula 
tam  infallibilia  et  de  talibus  inveniri  possunt.  Possunt  praedi- 
cere naturales  effectus  et  qui  habent  causas  naturales;  possunt 
et  coniecturare  aliqua  de  voluntatibus  hominum;  ex  quibusdam 
signis  nobis  occultis,  daemonibus  manifestis  possunt  praedicere 
daemones  et  ea  revelare,  quae  ipsi  facturi  sunt;  futura  autem 
contingentia  et  quae  dependent  a voluntatibus  hominum  ma- 
xime, non  possunt  de  propinquo  coniecturare;  ea  autem,  quae 
immediate  dependent  a divina  voluntate,  non  possunt  aliquo 
modo  cognoscere.  Nulla  igitur  alia  secta  adeo  certa  est  sicut 
religio  Christiana,  quae  innititur  divinae  inspirationi  et  reve- 
lationi. 

Quartum  signum  est  constantia  sive  patientia  Martyrum , 
qui  huic  fidei,  huic  religioni  testimonium  praebuerunt,  sub- 
scripserunt sanguine  et  morte  iuraverunt,  et  cum  persecutores, 
se  istum  cultum,  istam  religionem  occisione  Martyrum  puta- 
rent exstinguere,  ipsam  mirabiliter  ampliarunt  et,  ut  dicit  Au- 
gustinus XXII.  de  Civitate  Dei 1  2,  « ligabantur,  includebantur, 
caedebantur,  verberabantur,  torquebantur,  laniabantur,  trade- 
bantur, et  multiplicabantur  ».  — Nulla  autem  alia  secta  tales 
testes  habuit;  nam  philosophi , qui  veritatem  cognoscebant,  pro 
veritate  mori  aut  pati  non  audebant,  immo  timore  et  metu 
humano  veritatem,  quam  sentiebant,  non  audebant  publice  con- 


1 Gap.  23.  n.  2. 

2 Cap.  6.  n.  I.  in  (i ne,  in  quo  textu  edit,  habet  trucidabantur  pro  trade- 
bantur. 

fiteri;  immo,  ut  dicit  Augustinus  in  principio  de  Yera  Reli- 
gione \ aliud  docebant  in  scholis,  aliud  agebant  in  theatris;  et, 
ut  ibidem  dicit  et  IV.  de  Civitate  Dei,  cum  enim  scirent,  non 
esse  sacrificandum  creaturae,  sed  Creatori,  omnes  tamen  fue- 
runt idololatrae.  — Si  igitur  pro  ista  religione,  pro  ista  fide 
Sancti  vitam  contemnebant  et  audacter  moriebantur,  et  mo- 
riendo iste  cultus,  haec  religio  crevit  et  amplificata  est,  quod 
in  nulla  alia  secta  contingit  — nam  si  quando  pro  illa  mortui 
sunt,  sicut  moriuntur  haeretici,  tamen  moriendo  diminuti  sunt, 
non  creverunt  — manifestum  videtur  esse  signum  et  indicium, 
quod  haec  est  sola  religio,  in  qua  salus  est  animarum. 

Quintum  signum  est  sublimitas  miraculorum.  Quanta  mi- 
racula facta  sunt  in  veteri  Testamento  per  Prophetas  et  per 
sanctos  Patres,  per  Moysen,  losue,  Eliam,  Eliseum;  quanta  in 
novo  Testamento  per  ipsum  Dominum,  per  Apostolos  et  alios 
Sanctos,  dum  in  carne  viverent;  quanta  post  mortem  et  in 
mo.rte  per  sanctos  Martyres  et  Confessores,  quae  non  nisi  divi- 
nitus fieri  potuerunt,  ut  mortui  suscitati,  leprosi  mundati,  caeci 
illuminati,  transmutata  elementa;  quae  in  nulla  alia  secta  facta 
sunt.  Si  quando  enim  miracula  visa  sunt  fieri  per  infideles, 
aut  ad  invocationem  nominis  Christiani,  aut  si  per  aliam  vir- 
tutem, Deo  permittente,  vel  non  nisi  tantum  superficietenus 
transmutatio  facta  est  in  natura;  aut  si  vera  facta,  non  nisi 


1 Cap.  1.  n.  I:  «Cum  omnis  viiae  bonae  ac  beatae  via  in  vera  religione 
sit  constituta,  qua  unus  Deus  colitur  et  purgatissima  pietate  cognoscitur  princi- 
pium naturarum  omnium,  a quo  universitas  et  inchoatur  et  perficitur  et  conti- 
netur; hinc  evidentius  error  deprehenditur  eorum  populorum,  qui  multos  deos 
colere  quam  unum  verum  Deum  et  Dominum  omnium  maluerunt,  quod  eorum 
sapientes,  quos  philosophos  vocant,  scholas  habebant  dissentientes  et  templa  com- 
munia. Non  enim  vel  populos  vel  sacerdotes  latebat,  de  ipsorum  deorum  na- 
tura quam  diversa  sentirent,  cum  suam  quisque  opinionem  publice  profiteri  non 
formidaret  atque  omnibus,  si  posset,  persuadere  moliretur,  omnes  tamen  cum 
sectatoribus  suis  diversa  et  adversa  sentientibus  ad  sacra  communia,  nullo  pro- 
hibente, veniebant.  Illud  certe  satis  apparel,  aliud  eos  in  religione  suscepisse  cum 
populo  et  aliud,  eodem  ipso  populo  audiente,  defendisse  privatim  » ; et  c.  5.  n. 
8:  « Illud  cuivis  intelligerb  facile  est,  religionem  ab  eis  (scii,  philosophis)  non  esse 
quaerendam,  qui  eadem  sacra  suscipiebant  cum  populis  et  de  suorum  deorum 
natura  ac  summo  bono  diversas  conlrariasque  sententias  in  scholis  suis,  eadem 
teste  multitudine,  personabant ».  — Sequens  sententia  insinuatur  locc.  citt.  et  c.  2. 
n.  2.  ac  IV.  de  Civ.  Dei,  c.  81.  n.  I. 

eorum  effectuum,  qui  habent  causas  et  semina  1 in  natura, 
in  quibus  non  ipsi  factores  sunt,  sed  adminiculatores  naturae, 
si&it  agricolae,  ut  quod  natura  longo  tempore  produceret,  cele- 
rius producatur,  ut  dicit  Augustinus  III.  de  Trinitate  2 in  multis 
locis.  Ergo  ista  sola  est  religio  a Deo  instituta,  a Deo  confir- 
mata, ac  per  hoc  non  nisi  in  ista  est  vera  animarum  salus. 
— Istud  tangit  Augustinus  de  Vera  Religione  3,  ubi  dicit, 
quod  « miraculis  conciliavit  auctoritatem  »;  et  de  Utilitate  cre- 
dendi: «Quid  aliud  agunt  tanta  et  tam  multa  miracula,  ipso 4 
etiam  dicente,  illa  fieri  non  ob  aliud,  nisi  ut  sibi  crederetur  »? 
et  post:  « Miraculis  conciliavit  auctoritatem,  auctoritate  meruit 
fidem,  fide  attraxit 5 multitudinem,  multitudine  obtinuit  vetusta- 
tem, vetustate  roboravit  religionem,  quam  non  solum  haeretico- 
rum impiissima  vanitas  fraudibus  agens,  sed  nec  gentium  qui- 
dem ventuosus  error  adversans  aliqua  ex  parte  convelleret  ». 

Sextum  signum  est  « ordo , decursus  et  connexio  tempo- 
rum a principio  mundi  usque  ad  ista  tempora,  praeteritis 
fidem  de  praesentibus  faciens,  priora  posterioribus  et  recen- 
tioribus  antiqua  confirmans.  Eligitur  unus  6 de  populo  ex  gente 
Chaldaeorum,  pietate  fidelissima  praeditus,  cui  promissa  divina 
post  tanta  tempora  complenda  prodantur,  et  in  eius  semine 
omnes  gentes  benedictionem  habiturae  praenuntiantur.  Hic 
unum  Deum  verum  colens  universitatis  Creatorem,  gignit  mi- 
raculose filium  senex  de  coniuge  sterili  et  tam  aetate  quam 
sterilitate  spe  pariendi  destituta  7.  Propagatur  ex  eo  innurne- 


1 Ita  habebat  probabiliter  cum  Augustino  (qui  etiam  semina  rationes  semi- 
nales vocat)  B primitus;  a manu  vero  altera  loco  istius  verbi  expuncti  ad  mar- 
ginem scriptum  est  seminaria,  pro  quo  A,  ut  videtur,  legit  seminalia. 

2 Cap.  8.  n.  13.  seqq.  — Cfr.  Bonav.,  II.  Sent.  d.  18.  a.  1.  q.  2.  seq.  (d.  7. 
p.  II.  a.  2.  q.  1.)  et  V.  pag.  324,  n.  20. 

3 Cap.  16.  n.  31 : « Miraculis  conciliavit  fidem  Deo.  qui  erat,  passione  homini, 
quem  gerebat».  — Sequitur  de  Utilitate  credendi,  c.  14.  n.  32. 

4 Nempe  Christo;  cfr.  loan.  10,  38.  et  20,  30.  seq. 

5 A traxit,  edit,  contraxit,  quae  dein  legit  ineptissima  novitas  (quod  ver- 
bum etiam  B primitus  exhibebat)  pro  impiissima  vanitas  et  veternosus  (idem 
est  ac  vetus)  loco  ventuosus  (i.  e.  inanis). 

6 Scii.  Abram,  cfr.  Gen.  12,  2.  Textus  edit,  tantam  saeculorum  seriem  no- 
vissimis temporibus  pro  tanta  tempora. 

7 Respicitur  Gen.  21,  2.  (cfr.  etiam  Gal.  4,  23.  et  Hebr.  11,  II.);  pro  in- 
numerus edit,  habet  numerosissimus. 

rus  populus,  in  Aegypto  multiplicatus,  quo  illam  stirpem  ex 
orientalibus  partibus,  promissis  effectisque  crebrescens  dispo- 
sitio divina  transmiserat.  Educitur 1 de  Aegyptiaca  servitute 
multis  signis  et  prodigiis  gens  valida,  et  pulsis  de  terra  pro- 
missionis impiis  gentibus,  in  eadem  constituitur,  regno  subli- 
matur. Demum  invalescente  peccato,  Deum,  qui  tanta  eis  be- 
neficia contulerat,  saepissime  offendens,  variis  afflicta  cladibus 
et  prosperitatibus  consolata  usque  ad  Christi  incarnationem 
producitur;  quem  Christum,  Dei  Verbum,  Dei  Filium,  Deum  in 
carne  venturum,  moriturum,  resurrecturum,  in  caelum  ascen- 
surum, praepollentissimo  suo  nomine  dicatos  sibi  populos  de 
omnibus  gentibus  habiturum,  atque  in  illo  peccatorum  remis- 
sionem salutemque  aeternam  futuram  credentibus,  omnia  gentis 
illius  promissa,  omnes  prophetiae,  sacerdotia,  sacrificia,  tem- 
plum et  cuncta  omnino  Sacramenta  sonuerunt.  — Venit  et  Chri- 
stus 2,  complentur  in  eius  ortu,  vita,  factis,  dictis,  passionibus, 
morte,  resurrectione,  ascensione  omnia  praeconia  Propheta- 
rum; mittit  Spiritum  sanctum,  implet  fideles  una  in  domo  con- 
gregatos et  hoc  ipsum  promissum  orando  et  desiderando  ex- 
spectantes; Spiritu  sancto  repleti  3,  omnibus  linguis  repente 
loquuntur,  arguunt  errantes,  praedicant  saluberrimam  verita- 
tem, exhortantur  ad  poenitentiam  culpabilis  vitae,  divinam  gra- 
tiam ac  indulgentiam  pollicentur;  praedicationem  pietatis  ve- 
raeque  religionis  signa  congruentia  et  miracula  consequuntur4; 

1 Cfr.  Exod.  13,  18.  Pro  mullis  signis  el  prodigiis  edit,  horrendis  signis 
atque  miraculis  et  praevalescente  loco  invalescente. 

2 Cfr.  Matth.  1,  2o. 

3 Cfr.  Act.  2,  2.  Pro  omnibus  linguis  edit,  linguis  omnium  gentium  et  fiden- 
ter errores  pro  errantes. 

4 Edit,  continuat:  « Excitatur  adversus  eos  saeva  infidelitas,  tolerant  prae- 
dicta, sperant  promissa,  docent  praecepta.  Numero  exigui  per  mundum  disse- 
minantur, populos  facilitate  mirabili  convertunt,  inter  inimicos  augentur,  perse- 
cutionibus crescunt,  per  afflictionum  angustias  usque  in  terrarum  extrema  dila- 
tantur. Ex  imperitissimis,  ex  abiectissimis,  ex  paucissimis » etc.  usque  ad  conver- 
tunt (quae  verba  postea  pag.  95,  nota  2.  leguntur),  post  quod  edit,  pergit: 
« Alternis  adversitatibus  et  prosperitatibus  rerum  patientiam  et  temperantiam 
vigilanter  exercent;  mundo  declinante  in  extrema  fessisque  rebus  aetatem  ulti- 
mam protestante,  multo  fidentius,  quia  et  hoc  praedictum  est,  aeternam  civitatis 
caelestis  felicitatem  exspectant.  Atque  inter  haec  omnia  contra  Ecclesiam  Christi 
impiarum  gentium  infidelitas  fremit;  evincit  illa  patiendo  et  inconcussam  fidem 
inter  obsistentium  saevitiam  profitendo.  Revelatae  » etc. 

inter  persecutiones  crescit  Ecclesia  et  inter  angustias  mirabi- 
liter dilatatur.  Revelatae  veritatis,  quae  diu  promissis  mysti- 
cis velabatur,  sacrificio  succedente,  illa  sacrificia,  quibus  hoc 
figurabatur1,  templi  ipsius  eversione  tolluntur;  reproba  per 
infidelitatem  gens  ipsa  Iudaeorum  a sedibus  suis  exstirpata 
per  mundum  usquequaque  dispergitur,  ut  ubique  portet  libros 
sanctos,  ex  quibus  testimonium,  quo  Christus  et  Ecclesia  prae- 
nuntiata est,  ab  ipsis  adversariis  proferatur,  ne  ad  tempus  a 
Christianis  confictum  existimaretur,  in  quibus  etiam  praedi- 
ctum est,  eos  non  fuisse  credituros.  Templa  et  simulacra  dae- 
monum ritusque  sacrilegi  paulatim  atque  alternatim  secundum 
scripta  prophetica  subvertuntur.  Haereses  adversus  nomen 
Christi  sub  eiusdem  nominis  velamento  ad  exercendam  doctri- 
nam sanctae  religionis,  sicut  praenuntiatae  sunt,  pullulant.  Haec 
omnia,  sicut  leguntur  praedicta,  ita  cernuntur  impleta  atque, 
ut  saepe  dictum  est,  ex  his  iam  tot  et  tantis,  quae  restant, 
exspectantur  .implenda.  Quem  igitur  ista  non  moveant  ad 
credendum  »?  Haec  Augustinus  in  epistola  III.  ad  Volusianum  2. 
— Quodsi  talia  in  aliis  sectis  nullo  modo  reperiuntur,  hanc 
constat  esse  solam,  in  qua  salus  est  animarum. 

Septimum  signum  est  mirabilis  multiplicatio  credentium 
populorum . Mira  enim  sunt  quae  proponebantur  credenda  et 
incredibilia  videbantur,  sed  maius  est  incredibile,  rem  in- 
credibilem mundum  credidisse.  « Si  enim  3 credibile  fuit,  Chri- 


' Ita  edit.,  codd.  perperam  haec  figurabantur ; deinde  edit,  codices  sanctos 
ac  sic  prophetiae  testimonium,  qua  pro  libros  sanctos,  ex  quibus  testimonium 
et  a nobis  fictum  loco  a Christianis  confictum  ac  praedicta  pro  scripta. 

2 Nunc  137.  c.  4.  n.  15.  seq. 

3 Cfr.  August.,  XXII.  de  Civ.  Dei,  c.  5,  ubi  inter  alia  verba  sequentia  le- 
guntur: « Sed  hoc  (scilicet  terrena  hominum  corpora  ad  caeleste  habitaculum 
non  posse  transferri,  sicut  putabant  sapientes  quidam  mundi)  incredibile  fuerit 
aliquando;  ecce,  iam  credidit  mundus,  sublatum  terrenum  Christi  corpus  in  cae- 
lum ; resurrectionem  carnis  et  ascensionem  in  supernas  sedes,  paucissimis  rema- 
nentibus atque  stupentibus  vel  doctis,  vel  indoctis,  iam  crediderunt  et  docti  et 
indocti.  Si  rem  credibilem  crediderunt,  videant,  quam  sint  stolidi  qui  non  cre- 
dunt; si  autem  res  incredibilis  credita  est,  etiam  hoc  utique  incredibile  est,  sic 
creditum  esse  quod  incredibile  est.  Haec  igitur  duo  incredibilia,  resurrectionem 
scilicet  nostri  corporis  in  aeternum  et  rem  tam  incredibilem  mundum  esse  cre- 
diturum, idem  Deus,  antequam  vel  unum  horum  fieret,  ambo  futura  esse  prae- 
dixit (cfr.  Mattii.  26,  13.).  Unum  duorum  incredibilium  iam  facium  videmus,  ut 

stum  natum,  passum  etc.,  stolidi  sunt  qui  non  credunt;  si 
autem  incredibile  fuit,  et  res  incredibilis  credita  est,  cum 
ista  duo  incredibilia  sint  ante  praedicta,  cum  unum  duorum 
incredibilium  iam  factum  esse  videmus,  quare  aliud,  quod 
flendum  narratur,  non  credimus,  et  reliqua,  quae  sperantur 
implenda  ? Sed  si  et  res  incredibilis  est  credita,  multo  est 
incredibilior  modus  credendi.  Ineruditi  enim  liberalibus  di- 
sciplinis et  quantum  ad  istas  doctrinas  impoliti,  non  periti 
grammatica,  non  armati  dialectica,  non  rhetorica  inflati,  pi- 
scatores paucissimi  a Christo  cum  retibus  fidei  ad  mare  huius 
saeculi  missi  sunt  atque  ita  et  ex  omni  genere  tam  multos  pisces 
et  tanto  mirabiliores  quanto  rariores,  ipsos  etiam  mundi  phi- 
losophos ceperunt  ».  Haec  Augustinus  XXII.  de  Civitate  Dei*  1. 
Et,  ut  idem  dicit  ad  Volusianum  2,  « ex  imperitissimis,  abie- 
ctissimis,  paucissimis  illuminantur,  nobilitantur,  multiplicantur 
praeclarissima  ingenia;  cultissima  eloquia  mirabilesque  peri- 
tias acutorum,  facundorum  atque  doctorum  subiugant  Christo 
et  ad  praedicandum  viam  pietatis  salutisque  convertunt  ».  «Si 3 

quod  erat  incredibile,  crederet  mundus;  cur  id  quod  reliquum  est  desperatur, 
ut  etiam  hoc  veniat,  quod  incredibile  credidit  mundus,  sicut  iam  venit  quod  si- 
militer incredibile  fuit,  ut  rem  lam  incredibilem  crederet  mundus,  quando  qui- 
dem hoc  utrumque  incredibile,  quorum  videmus  unum,  alterum  credimus,  in 
eisdem  litteris  praedictum  sit,  per  quas  credidit  mundus?  Et  ipse  modus,  quo 
mundus  credidit,  si  consideretur,  incredibilior  invenitur.  Ineruditos  liberalibus 
disciplinis,  et  omnino  quantum  ad  istorum  doctrinas  attinet  impolitos,  non  peri- 
tos grammatica,  non  armatos  dialectica,  non  rhetorica  inflatos  piscatores  Christus 
cum  retibus  fidei  » etc.  Cfr.  supra  pag.  29,  nota  7. 

1 Loc.  cit.  2 Epist.  137.  (alias  3.)  c.  4.  n.  16,  cfr.  supra  pag.  94,  nota  2. 

8 Edit,  post  verbum  ceperunt  (hic  linea  13.)  sic  pergit:  « Duobus  illis 
incredibilibus,  si  placet,  immo  quia  placere  debet,  addamus  hoc  tertium,  lam 
ergo  tria  sunt  incredibilia,  quae  tamen  facta  sunt.  Incredibile  est,  Christum  re- 
surrexisse in  carne  et  in  caelum  ascendisse  cum  carne;  incredibile  est,  mun- 
dum rem  tam  incredibilem  credidisse;  incredibile  est,  homines  ignobiles,  in- 
fimos, paucissimos,  imperitos  rem  tam  incredibilem  tam  efficaciter  mundo  et  in 
illo  etiam  doctis  persuadere  potuisse.  Morum  trium  incredibilium  primum  no- 
lunt isti,  cum  quibus  agimus,  credere;  secundum  coguntur  et  cernere;  quod 
non  inveniunt,  unde  sit  factum,  si  non  credunt  tertium.  Resurrectio  certe  Chri- 
sti et  in  caelum  cum  carne  in  qua  resurrexit  ascensio,  toto  iam  mundo  prae- 
dicatur et  creditur;  si  credibilis  non  est,  unde  loto  terrarum  orbe  iam  cre- 
dita est?  Si  multi  nobiles,  sublimes,  docti  eam  se  vidisse  dixerunt  et  quod  vi- 
derunt diffamare  curarunt,  eis  mundum  credidisse,  non  mirum  est;  sed  'istos 
adhuc  credere  nolle  perdurum  est.  Si  autem,  ut  verum  est,  paucis,  obscuris, 

minimis,  indoctis  eam  se  vidisse  dicentibus  et  scribentibus,  credidit  mundus,  cur 

hoc  credibile  non  sit,  quomodo  creditum  et  quomodo  per  tales 
creditum  est?  Si  enim  multi  nobiles,  sublimes,  docti  se  vidisse 
dixissent  et  quod  vidissent  diffamare  curassent,  eis  mundum 
credidisse,  non  esset  mirum;  cum  paucissimis,  incertissimis, 
abiectissimis,  se  vidisse  dicentibus  et  scribentibus,  credidit 
mundus,  cur  pauci,  qui  remanserunt,  nec  iam  ipsi  mundo  cre- 
denti credunt?  Ideo  autem  mundus  credidit,  quia  in  tam  con- 
temptibilibus testibus  multo  mirabilius  Divinitas  se  ipsa  per- 
suasit1». «Elegit  enim  discipulos,  quos  et  Apostolos  nomi- 
npvit,  humiliter  natos,  inhonoratos,  illitteratos,  ut  quidquid  in 
eis  magnum  esset  et  facerent,  ipse  in  eis  esset  et  faceret  ». 
« Unde  mira  fuerunt  eloquia,  mira  facta;  ea  enim,  quae  prae- 
dicabant et  se  vidisse  narrabant,  illi  qui  non  viderant  crede- 
bant non  propter  verba,  sed  propter  facta  mirifica.  Homines 
enim,  quos  unius  vel  duarum  linguarum  fuisse  noverant,  re- 
pente linguis  omnium  gentium  loquentes  mirabiliter  audiebant. 
Alia  etiam  signa  stupenda  in  Christi  nomine  faciebant 2 »;  quae 


pauci  obstinatissimi,  cpii  remanserunt,  ipsi  mundo  iam  credenti  adhuc  usque  non 
credunt?  Qui  propterea  numero  exiguo  ignobilium,  infirmorum,  imperitorum  ho- 
minum credidit,  quia  in  tam  contemplibilibus  testibus  multo  mirabilius  Divinitas 
in  se  ipsa  persuasit.  Eloquia  namque  persuadentium,  quae  dicebant:  mira  fue- 
runt facta,  non  verba.  Qui  enim  Christum  in  carne  resurrexisse  et  cum  illa  in 
caelum  ascendisse  non  viderant,  id  se  vidisse  narrantibus,  non  loquentibus  tan- 
tum, sed  etiam  mirifica  facientibus  signa  credebant.  Homines  quippe,  quos  unius 
vel  ut  multum,  duarum  linguarum  fuisse  noverant  (Act.  2.),  repente  linguis 
omnium  gentium  loquentes  mirabiliter  audiebant.  Claudum  ab  uberibus  matris 
ad  eorum  verbum  in  Christi  nomine  post  quadraginta  annos  incolumen  consti- 
tisse; sudaria  de  corporibus  eorum  ablata  sanandis  profuisse  languentibus;  in 
via  qua  fuerant  transituri  positos  in  ordine  innumerabiles  morbis  variis  laboran- 
tes, ut  ambulantium  super  eos  umbra  transiret  (cfr.  Act.  3.  et  4.),  continuo 
salutem  solere  recipere;  et  alia  multa  stupenda  in  Christi  nomine  per  eos  facta, 
postremo  etiam  mortuos  resurrexisse  cernebant.  Quae  si,  ut  leguntur,  gesta 
esse  concedunt,  ecce,  tot  incredibilia  tribus  illis  incredibilibus  addimus;  et  ut 
credatur  unum  incredibile,  quod  de  carnis  resurrectione  atque  in  caelum  ascen- 
sione dicitur,  multorum  incredibilium  testimonia  tanta  congerimus,  et  nondum 
ad  credendum  horrenda  duritia  incredulos  flectimus.  Si  vero  per  Apostolos  Chri- 
sti, ut  eis  crederetur,  resurrectionem  atque  ascensionem  praedicantibus  Christi, 
etiam  ista  miracula  facta  esse  non  credunt,  hoc  nobis  unum  grande  miraculum 
sufficit,  quod  eam  terrarum  orbis  sine  ullis  miraculis  credidit». 

1 August.,  XXII.  de  Civ.  Dei,  c.  5.  — Seq.  locus  est  ibid.  XVIII.  c.  49,  in 
in  quo  textu  respiciuntur  Matth.  4,  17.  et  Luc.  6,  14. 

2 August.,  XXII.  de  Civ.  Dei,  c.  5. 

omnia  sectam  et  religionem  istam  mirabiliter  a Deo  conditam 
et  confirmatam  populosque  mirabiliter  conversos  ostendunt. 

Est  et  aliud  mirabile  \ quod  in  aliis  sectis  amor  fecit 
fidem;  quia  enim  Roma  Romulum  amavit,  ideo  deum  credidit; 
sed  in  hac  fides  facit  amorem.  Ulterius 1  2,  in  aliis  sectis  coacti 
credebant,  in  hac  autem  coacti  non  credere  credunt.  Quis  enim 
prohibitus  non  credere,  Romulum  esse  deum,  deum  3 ipsum 
confessus  est?  Ac  per  hoc  in  terrena  civitate  fides  et  salus  non 
simul  stant,  ut  teneri  alterum  sine  alterius  amissione  non  pos- 
sit; sed  in  divina  civitate  ad  salutem  non  nisi  per  fidem  perveni- 
tur 4.  Est  igitur  haec  sola  religio  salutaris  et  vera  fides,  in  quam 
qui  non  credit,  iam  mundo  credente,  maius  est  ipse  prodigium. 

His  septem  signis  velut  septem  columnis  firmissimis  niti- 
tur fides  nostra,  praeceptis  scilicet  honestatis,  exemplis  perfe- 
ctae sanctitatis,  oraculis  veritatis,  miraculis  potestatis,  marty- 
riis Sanctorum,  ordini  et  connexioni  temporum  et  mirabili 
conversioni  seu  multiplicationi  per  totum  orbem  credentium 
populorum.  Propterea  Richardus  de  sancto  Victore  I.  de  Tri- 
nitate5: «Sunt,  inquit,  Patribus  caelitus  revelata  et  tam  mul- 
tis quam  magnis,  tam  miris  signis  vel  prodigiis  divinitus  con- 
firmata, ut  genus  videatur  esse  dementiae  in  his  vel  aliquantu- 
lum dubitare.  Innumera  itaque  et  talia,  quae  non  nisi  divinitus 
fieri  possunt,  in  huiusmodi  nobis  fidem  faciunt  et  dubitare 
non  sinunt.  Utimur  itaque  in  eorum  attestatione  seu  etiam 
confirmatione  signis  pro  argumentis,  prodigiis  pro  experi- 
mentis. Utinam  attenderent  Iudaei,  utinam  animadverterent 
pagani,  cum  quanta  conscientiae  securitate  pro  hac  parte  ad  di- 
vinum iudicium  poterimus  accedere ! Nonne  cum  omni  con- 
scientiae securitate  Deo  dicere  poterimus:  Domine,  si  error 
est,  a te  decepti  sumus?  Nam  ista  in  nobis  tantis  signis  et 
prodigiis  confirmata  sunt  et  talibus,  quae  non  nisi  per  te  fleri 
possunt.  Certe  a summae  sanctitatis  viris  sunt  nobis  tradita 


1 Secundum  August.,  XXII.  de  Civ.  Dei,  c.  6.  n.  I. 

2 Idem,  loc.  cit.  3 Ita  bene  A. 

4 August.,  loc.  cit.  n.  2:  « Salus  autem  civitatis  Dei  talis  est,  ut  cum  fide  ac 

per  fidem  teneri  vel  potius  acquiri  possit;  fide  autem  perdita,  ad  eam  quisque 
venire  non  possit  ». 

3 Cap.  2;  in  quibus  verbis  A (et  B a secunda  manu)  gravis  pro  genus,  et 

pro  talia  textus  orig.  alia  ac  conjicientia  Deo  pro  conscientiae  securitate  Deo. 

et  cum  summa  et  authentica  attestatione  probata,  te  ijpso  coo - 
perante  et  sermonem  confirmante  sequentibus  signis  1 ».  Pro- 
pterea  nullo  modo  de  veritate  religionis  fas  est  dubitare  seu 
etiam  disputare.  Unde  Maximus  in  sermone  de  Martyribus1 2: 
« Noverimus,  inquit,  quia  non  sine  magno  discrimine  de  reli- 
gionis disputamus  veritate,  quam  tantorum  sanguine  confirma- 
tam videmus;  magni  periculi  res  est,  si  post  Prophetarum 
oracula,  post  Apostolorum  testimonia,  post  Martyrum  vulnera 
veterem  fidem  quasi  novellam  discutere  praesumas  et  post  tam 
manifestos  duces  in  errore  permaneas  et  post  morientium  su- 
dores otiosa  disputatione  contendas  ». 

Ad  1.  in  contrarium  dicendum,  quod,  ut  dicit  Glossa 
ibidem  3,  « nomine  gentium  eos  significat,  qui  ad  Evangelium 
pertinent ».  — Quod  autem  dicit:  naturaliter  ea  quae  legis  sunt 
faciunt;  quamvis  non  nominet  Spiritum  Dei,  fidem  vel  gratiam, 
tamen  gratia  intelligitur,  quae  reformat  naturam  et  sanat,,  non 
ipsa  natura  nuda  intelligenda  est;  qua  sanata  a vitio,  quod 
« est  contra  naturam,  naturaliter  fiunt  ea  quae  legis  sunt; 
non  quod  per  naturae  nomen,  ut  dictum  est,  negata  sit  gratia, 
sed  potius  per  gratiam  reparata  natura  4 ». 

Ad  2.  dicendum,  quod  quicumque  vel  de  populo  Israeli- 
tico,  vel  de  quacumque  alia  gente  salvus  fuit,  per  eandem  fidem 
et  religionem  salvus  fuit.  Et  hoc  optime  dicit  Augustinus  XVIII. 
de  Civitate  Dei  5 : « Non  incongrue,  inquit,  creditur,  fuisse  et 
in  aliis  gentibus  homines,  quibus  hoc  mysterium  revelatum 

1 Mare.  16,  20.  Cfr.  Bonav.,  V.  pag.  56,  nota  5.  et  pag.  537,  nota  II. 

2 Serm.  3,  qui  est  Serm.  83.  de  Sanctis. 

3 Scii,  in  Rom.  2,  14.  et  habetur  apud  Pelr.  Lombardum  in  hunc  locum 
(ex  August.,  de  Spiritu  et  littera  c.  25.  n.  44 : « Iste  Graecus  nomine  gentium 
significatus  est  naturaliter  quae  legis  sunt  facientium  et  quae  scriptum  habent 
opus  legis  in  cordibus  suis;  profecto  ad  Evangelium  perlinent  gentes,  quibus  lex 
in  cordibus  scripta  est  »),  ubi  etiam  quae  sequuntur  insinuantur. 

4 Glossa  est  ordinaria  apud  Lyranum  (ex  August.,  loc.  cit.  c.  27.  n.  47 : 
« Nec  moveat,  quod  naturaliter  eos  dixit  quae  legis  sunt  facere , non  Spiritu 
Dei,  non  fide,  non  gratia.  Hoc  enim  agit  spiritus  gratiae,  ut  imaginem  Dei,  in  qua 
naturaliter  facti  sumus,  instauret  in  nobis  »). 

5 Gap.  47,  in  principio,  ubi  edit,  post  revelatum  est  legit:  «et  qui  hoc  etiam 
praedicere  impulsi  sunt,  sive  participes  eiusdem  gratiae  fuerint,  sive  expertes, 
sed  per  malos  angelos  docti  sunt,  quos  etiam  praesentem  Christum,  quem  lu- 
daei  non  agnoscebant,  scimus  fuisse  confessos  »;  et  inferius  habet  societate  pro 
civitate  ac  cives  patriae  loco  civitatis. 

est;  nec  ipsos  Iudaeos  existimo  audere  contendere,  neminem 
pertinuisse  ad  Deum  praeter  Israelitas.  Populus  revera,  qui 
proprie  populus  Dei  diceretur,  nullus  alius  fuit;  homines  au- 
tem quosdam  non  terrena,  sed  caelesti  civitate  ad  veros  Israe- 
litas supernae  civitatis  pertinentes  etiam  in  aliis  gentibus  fuisse, 
negare  non  possunt;  quia  si  negant,  obiicitur  eis  de  sancto 
Iob  S qui  nec  indigena  nec  proselytus,  id  est  advena,  fuit  po- 
puli Israel,  sed  de  gente  Idumaea  originem  traxit»;  et  post: 
« Divinitus  autem  fuisse  provisum  non  dubito,  ut  ex  hoc  uno 
sciremus,  etiam  per  alias  gentes  esse  potuisse,  qui  secundum 
Deum  vixerunt  eique  placuerunt,  pertinentes  ad  spiritualem 
Ierusalem.  Quod  nemini  concessum  fuisse  credendum  est,  nisi 
cui  divinitus  revelatus  est  unus  Mediator  Dei  et  hominum, 
homo  Christus  lesus,  ad  quem  omnes  una  eademque  Udes 
perducit  » . Et  in  eadem  Epistola  ad  Deogratias1  2,  postquam 
dixerat,  non  defuisse  in  aliis  gentibus  qui  in  eum  crederent, 
subdit : « Ita  salus  religionis  huius,  per  quam  solam  veram 
salus  vera  veraciterque  promittitur,  nulli  unquam  defuit,  qui 
dignus  fuit,  et  cui  defuit  dignus  non  fuit  ». 

Ad  3.  dicendum,  quod  acceptum  aliquid  potest  dici  duo- 
bus modis,  scilicet  de  condigno  et  de  congruo : de  condigno, 
sicut  bonum  opus  caritate  et  gratia  informatum;  et  sic  opera 
Cornelii  Deo  accepta  non  erant,  quoniam  gratia  et  caritas 
sine  fide  esse  non  possunt.  Alio  modo  potest  dici  acceptum  de 
congruo,  sicut  opus  de  genere  bonorum  bona  intentione  fa- 
ctum sine  gratia,  quod  tamen  ad  gratiam  disponit;  et  sic  opera 
Cornelii  fuerunt  Deo  accepta,  et  per  illa  fuit  dispositus,  ut 
Deus  fidem  sibi  inspiraret  et  faceret  praedicari.  — Vel  potest 
dici,  quod,  licet  Cornelius  esset  gentilis,  fuit  tamen  fortassis 
de  illis  quibus  hoc  mysterium  revelatum  est,  ita  quod  per 
eandem  fidem  fuit  Deo  acceptus,  qua  et  Christiani.  — Quod 
autem  dicit,  quod  Petrus  necdum  sibi  fidem  exposuerat;  dic, 
quod  Cornelius  credebat  Salvatorem  et  Mediatorem  ventu- 
rum, per  quem  salutem  sperabat;  sed  an  venisset,  nesciebat; 
et  hoc  Petrus  sibi  exposuit.  Aut  certe,  si  credebat,  tamen  mo- 


1 Cfr.  Iob  I,  1.  et  in  fine  sequitur  I.  Tirn.  2,  5. 

2 Scii.  Epist.  102.  (alias  49.)  q.  2.  n.  15.  — Pro  crederent  A crediderint 
(August.  etiam  legit  crederent ). 


100 


QUAESTIONES  DISPUTATAE. 


dum  non  plene  sciebat;  et  hoc  modo  Petrus  fidem  sibi  expo- 
suit, quia  modum  redemptionis  sibi  explicuit 1. 

Ad  4.  dicendum,  quod,  ut  supra  2 dictum  est,  « salus  reli- 
gionis huius  nulli  defuit,  qui  dignus  fuit,  et  cui  defuit  dignus 
non  fuit ».  Quamvis  autem  fides  innitatur  divinae  inspira- 
tioni, tamen  Deus,  qui  omnes,  homines  vult  salvos  fieri  et  ad 
agnitionem  veritatis  venire , ut  dicit  Apostolus  3,  paratus  est 
infundere  lumen  fidei,  nisi  sit  impedimentum  ex  parte  reci- 
pientis: ergo  in  libero  arbitrio  est  non  recipere  4;  « non  enim 
recipit,  nisi  quia  Deus  dat;  tamen  ideo  Deus  non  inspirat,  quia 
ipse  non  recipit»,  ut  dicit  Anselmus  de  Casu  diaboli  5;  pro- 
pter quod  in  libero  arbitrio  est  non  obsistere.  — Quod  autem 
dicit,  quod  nullus  vult  errare,  sed  appetit  veritatem ; dic,  quod 
veritas  in  generali  appetitur , tamen  in  speciali  veritati  ob- 
sistitur, ex  quo  revelatione  veritatis  homo  indignus  efficitur. 

Ad  5.  dicendum,  quod  Christianus  salvatur  in  credulitate , 
qua  credit,  se  divinam  implere  voluntatem,  Saracenus  tamen 
damnatur.  Cuius  causa  est,  quia  Christianus  credit  veritate 
illustratus  et  divinae  auctoritati  innixus,  quae  multis  signis 
confirmata  est,  sicut  in  principali  solutione  diffusius  est  expli- 


1 Notatu  valde  digna  sunt  hic  verba  August.,  de  Praedest.  Sanctorum,  c.  7. 
n.  12:  « Solet  dici:  ideo  credere  meruit,  quia  vir  bonus  erat,  et  antequam 
crederet.  Quod  de  Cornelio  dici  potest,  cuius  acceptae  sunt  eleemosynae  et  exau- 
ditae orationes,  antequam  credidisset  in  Christum;  nec  tamen  sine  aliqua  fide 
donabat  et  orabat.  Nam  quomodo  invocabat  in  quem  non  crediderat?  Sed  si 
posset  sine  fide  Christi  esse  salvus,  non  ad  eum  aedificandum  mitteretur  archi- 
tectus Apostolus  Petrus;  quamvis,  nisi  Dominus  aedificaverit  domum,  in  vanum 
laboraverunt  aedificantes  eam  (Ps.  126,  1.).  Et  dicitur  nobis:  Fides  est  a no- 
bis, cetera  a Domino  ad  opera  iustiliae  pertinentia,  quasi  ad  aedificium  non 
pertineat  fundamentum;  quasi  ad  aedificium,  inquam,  non  pertineat  funda- 
mentum. Quod  si  imprimis  et  maxime  pertinet,  in  vanum  laborat  praedicando 
aedificans  fidem,  nisi  eam  Dominus  miserando  intus  aedificat.  Quidquid  igitur,  et 
antequam  in  Christum  crederet  et  cum  crederet  et  cum  credidisset,  bene  ope- 
ratus est  Cornelius,  totum  Deo  dandum  est,  ne  forte  quis  extollatur  » (Eph.  2, 
8.).  — Quoad  acceptum  de  congruo  et  de  condigno  cfr.  Bonav.,  II.  Sent.  d.  27. 
a.  2.  q.  2.  et  3. 

2 Pag.  99,  nota  2.  in  fine  (ex  August.).  3 I.  Tim.  2,  4. 

4 Codd.  quidem  legunt  non  est  recipere,  sed  sine  dubio  incongrue,  quia  ex 

connexione  sententiarum  sequitur,  in  libero  arbitrio  esse  potentiam  vel  facultatem 
non  recipiendi. 

5 Cap.  2-4.  — Cfr.  Bonav.,  II.  Sent.  d.  9.  q.  3.  ad  4.  et  nota  1. 

catum;  sed  Saracenus,  seu  quicumque  alius  infidelis  credit  er- 
rore deceptus,  cuius  erroris  causa  est  ipse,  et  ideo  sibi  merito 
imputatur.  Et  est  exemplum : si  sint  duo,  quorum  uterque  cre- 
dat, se  tenere  rectam  viam,  unus  tamen  credit  testimonio  eius 
qui  novit  et  qui  eum  direxit,  alius  vero  falsa  opinione  dece- 
ptus; manifestum  est,  quod  ille  secundum  veritatem  viam  re- 
ctam tenens  pervenit  ad  terminum,  iste  autem  magis  a termino 
elongatur.  Ita  est  in  proposito. 

Ad  6.  dicendum,  quod  non  sequitur : quod  est  contra 
conscientiam  est  peccatum,  ergo  facere  secundum  conscien- 
tiam est  recte  factum;  quoniam  quod  est  contra  conscientiam 
semper  est  peccatum  propter  contemptum  implicitum;  quod  au- 
tem est  secundum  conscientiam  non  semper  est  recte  factum , 
quia  aliquando  est  contra  divinum  praeceptum.  — Ad  formam 
autem  argumenti,  quia  fundatur  super  illa  consideratione : « si 
oppositum  in  opposito,  et  propositum  in  proposito  1 »;  dico,  quod 
illa  consideratio  habet  multas  exceptiones;  intelligitur  enim  in 
oppositis  per  se,  non  per  accidens ; verbi  gratia : si  iustitia  est 
virtus,  ergo  iniustitia  est  vitium,  quoniam  virtus  per  se  praedi- 
catur de  iustitia,  et  vitium  de  iniustitia.  In  oppositis  per  acci- 
dens non  tenet;  verbi  gratia:  si  album  est  musicum,  ergo  ni- 
grum est  immusicum,  quia  musicum  praedicatur  per  accidens 
de  albo  2 et  similiter  immusicum  de  nigro.  Sic  posset  dici  in 
proposito:  quoniam  peccatum  non  est  praedicatum  per  se  eius 
quod  est  facere  contra  conscientiam,  illud  enim  per  se  potest 
esse  bonum;  sed  per  accidens,  quia  contra  conscientiae  di- 
cta men.  — Alia  exceptio  est,  quod  tenet  in  oppositis  respectu 
eiusdem  praedicati;  verbi  gratia:  si  prodigalitas  est  vitium, 
ergo  avaritia  est  virtus,  non  sequitur;  quamvis  enim  prodi- 
galitas et  avaritia  sint  opposita,  tamen  non  opponuntur  re- 
spectu illius  praedicati,  quod  est  vitium.  Sic  dico  in  propo- 
sito, quod  non  sequitur:  quod  est  contra  conscientiam  est  pec- 
catum: ergo  quod  est  secundum  conscientiam  est  recte  factum; 
quoniam,  licet  facere  contra  conscientiam  et  secundum  con- 
scientiam sint  opposita,  non  opponuntur  tamen  respectu  eius- 
dem, quod  est  peccatum  esse.  Quod  enim  est  secundum  con- 


1 Aristol.,  IV.  Topic.  c.  3.  et  4. 

2 Codd.  erronee  musico. 

scientiam  potest  esse  peccatum,  quia  contra  divinum  praece- 
ceptum,  ut  visum  est. 

Ad  7.  dicendum,  quod  obediens  legi  salvatur,  verum  est: 
legi  Dei;  conscientia  autem  errans  non  est  lex  Dei,  immo  legi 
Dei  contraria.  — Sed  obiicit,  quod  tamdiu  tenetur  quis  obedire 
legi  inferioris,  quamdiu  non  constet  sibi,  quod  est  legi  supe- 
rioris contraria;  iste  autem  nescit.  Posset  primo  responderi, 
quod  lex  illa  non  obligat  ad  faciendum,  sed  quia  non  faciendo 
peccat  propter  contemptum,  obligat  ad  se  deponendum,  ut 
quidam  dicunt  \ — Sed  ad  hoc1  2 quod  dicit,  quod  nescit , utrum 
sit  legi  superioris  contraria;  dico,  quod  illa  nescientia  sive 
ignorantia  non  excusat,  quia  scire  tenetur,  et  est  ignorantia 
iuris,  et  maxime,  quia  scire  contemnit.  Unde  ibi  verificatur 
verbum  Ambrosii3:  «Gravissime  peccas,  quia  ignoras». 

Ad  8.  potest  responderi  duobus  modis : primo,  quod  Au- 
gustinus non  dicit,  quod  non  sit  peccatum , sed  quod  non  est 
mendacium;  quamvis  ergo  non  sit  mendacium,  tamen  pecca- 
tum est,  quia  temerarium  est  asserere 4 et  in  dubiis  praecipi- 
tare sententiam.  — Alio  modo  potest  dici  et  melius,  quod  ali- 
qua sunt  vera  determinata , et  aliqua  sunt  falsa  per  opposi- 
tum determinata , aliqua  autem  sunt  omnino  indetermmata 
quoad  nos.  Ubi  est  veritas  determinata,  asserere  contrarium 
omnino  peccatum  est,  ut  in  his  quae  ad  salutem  et  religionem 
pertinent,  ut  quod  Deus  est  trinus  et  unus,  quod  Christus  est 
incarnatus,  quod  fornicatio  est  peccatum;  in  his  nec  sentire 
nec  asserere  licet  contrarium ; et  similiter  in  falsis  per  oppo- 
situm non  licet  illud  concedere.  Ubi  autem  non  est  veritas  de- 
terminata nec  falsitas,  sed  debemus  sequi  probabilitatem  si- 
gnorum; in  istis  contrarium  asserere,  nisi  alias  constet,  non 
est  peccatum,  ut  dicere  bonum  eum  qui  malus  est,  quia  ap- 
paret bonus  et  habet  bonitatis  signum,  sicut  dicit  Augustinus 5. 
Occulta  enim  cordium,  in  quibus  bonitas  consistit,  soli  Deo 
sunt  nota. 


1 Cfr.  Bonav.,  II.  Sent.  d.  39.  a.  1.  q.  3. 

2 Ita  A (tamen  a manu  posteriore),  B huic  pro  ad  hoc. 

3 Comment.  in  Rom.  2,  5.  (inter  opera  Ambros.),  ex  quo  Glossa  ordinaria 
apud  Lyranum  et  Petr.  Lombardum;  cfr.  Bonav.,  IV.  pag.  406,  nota  5. 

4 Ita  A,  B acquiescere. 

5 Enchirid.,  c.  19.  n.  6.  — Cfr.  Bonav.,  I.  Sent.  d.  27.  a.  1.  q.  4. 

Ad  9.  dicendum,  quod  non  est  simile,  quoniam  plura  re- 
quiruntur ad  bonum  quam  ad  malum.  Ad  rationem  boni  ne- 
cesse  est  concurrere  omnes  circumstantias,  ad  rationem  mali 
sufficit  unius  circumstantiae  defectus.  Unde  dicit  Dionysius  IV. 
de  Divinis  Nominibus  L,  quod  « bonum  est  uno  modo,  sed  ma- 
lum ex  multis  et  particularibus  defectibus  ».  Propterea  ad 
peccatum  sive  ad  demeritum  sufficit,  quod  existimetur  ma- 
lum; hoc  enim  ipso,  quod  facit  malum  secundum  conscientiam 
suam,  contemnit.  Sed  ad  recte  factum  sive  ad  meritum  requi- 
ritur necessario,  quod  sit  de  genere  bonorum , et  quod  creda- 
tur bonum , et  fiat  recta  intentione1  2. 

Ad  10.  dicendum,  quod  illa. consideratio:  «opposita  habent 
fieri  circa  idem  »,  intelligenda  est  secundum  Philosophum  3,  nisi 
alterum  determinate  insit.  Ita  est  in  proposito;  in  omni  alio 
statu,  nisi  in  statu  fidei  Christianae,  determinata  est  damna- 
tio, manente  tali  statu,  propter  separationem  a principio  sa- 
lutis; in  statu  autem  Christianorum,  quantum  est  de  ratione 
status,  determinata  est  salus , nisi  transgrediatur  statum  suum, 
aut  cadat  ab  isto  statu. 

Ad  11.  respondeo  secundum  Augustinum  XIII.  de  Trini- 
tate 4,  quod  fides  aliquando  dicit  habitum  credendi , aliquando 
ipsum  creditum.  Tunc  ergo,  quaerit  Augustinus,  an  una  sit 
fides,  aut  plures;  et  dicit,  quod  creditum  unum  est,  sed  habi- 
tus credendi,  quia  est  habitus  mentis,  est  quodam  modo  unus, 
quodam  modo  alius;  est  enim  una  fides  in  genere  propter 
conformitatem  et  nullam  diversitatem,  sed  numero  diversa  est; 
quilibet  enim  habet  suam  fidem  sicut  et  suam  animam.  Fides 
ergo  illius  mulieris  non  fuit  singularis,  irrimo  fuit  una  com- 
munis omnium  quantum  ad  creditum , quia  idem  credidit; 
fuit  etiam  communis,  quia  fuit  eadem  specie  cum  aliis;  sed 
fuit  singularis  numero , ex  eo  quod  hanc  singularem  animam 
informabat.  Non  sic  quaerimus  de  fide;  et  ponit  exemplum 
Augustinus5:  sicut  omnium  hominum  est  una  facies  commu- 
nis, et  tamen  quilibet  habet  propriam  suam  faciem. 

1 Paragr.  30.  Cfr.  Aristot.,  II.  Ethic.  c.  6:  «Simpliciter  bonus  esi,  sed  ma- 

lus omnimode  ».  2 Cfr.  Bonav.,  II.  Sent.  d.  40.  per  totam. 

3 De  Praedicam,  c.  de  Oppositis. 

4 Gap.  2.  n.  5:  «Aliud  sunt  ea  quae  creduntur,  aliud  fides,  qua  cre- 

duntur ».  5 Loco  nota  4.  cit. 

Ad  12.  dicendum,  quod  minor  est  falsa,  quoniam  in  co- 
gnitione et  notitia  hominum  potest  esse  error  in  via  salutis, 
nisi  per  veram  fidem  dirigatur.  Ad  probationem  respondeo, 
quod  Philosophus  non  dicit,  omnium  rerum  esse  in  nobis 
certam  cognitionem ; nam,  etsi  diceret,  falsum  diceret.  Habe- 
mus autem  aliquorum  certam  cognitionem,  sicut  primorum 
principiorum , et  possumus  habere  conclusionem  earum  re- 
rum, quae  subsunt  rationi ; earum  vero,  quae  supra  ratio- 
nem sunt,  non  possumus  habere  nisi  per  aliquod  lumen  su- 
peryiatur aliter  infusum. 

Ad  13.  patet  responsio,  quoniam  quicumque  sive  de  Israel, 
sive  de  aliis  gentibus  salvi  facti  sunt,  per  unam  fidem  unius 
Mediatoris  salvati  sunt;  et^  qui  salvati  sunt,  licet  fuerint  extra 
Testamentum  vetus  quantum  ad  illius  legis  caeremonialia , ta- 
men ibi  fuerunt  quantum  ad  moralia  et  quantum  ad  fidem 
unius  Mediatoris , quam  illud  Testamentum  praedicabat;  et  licet 
non  fuerint  de  Israel  carnaliter,  tamen  pertinebant  ad  Israel 
spiritualiter.  — Posset  tamen  dici,  quod  non  est  simile,  quo- 
niam Testamentum  vetus  fuit  datum  uni  tantum  genti,  sed 
Testamentum  novum  omnibus  gentibus. 

Ad  14.  dicendum,  quod  extra  fidem  Christianorum , quae 
una  et  sola  est  via  salutis,  nullus  pertingere  potest  ad  ea  quae 
ad  salutem  sunt  necessaria.  — Quod  vero  obiicit  de  philoso- 
phis, dico,  quod  nec  cognitionem  habere  potuerunt  verae  salu- 
tis nec  operationem  perfectae  et  verae  virtutis.  Quod  autem 
dicti  sunt  sapientes , hoc  est  sapientia  mundana  et  propter 
aliqualem  notitiam  rerum  naturalium;  tamen  dicentes , se  esse 
sapientes , stulti  facti  sunt 1,  quia  stultam  fecit  Deus  sapien- 
tiam huius  mundi.  Similiter  virtuosi  aequi  voce  fuerunt  pro- 
pter virtutes  politicas,  tamen  verae  virtutes  non  sunt,  nisi  ubi 
est  vera  fides  et  pietas , ut  dicit  Augustinus  in  multis  locis  2. 
Quia  enim  salus  humana  limitem  naturae  humanae  excedit  et 
facultatem,  nullus  per  naturalem  cognitionem  ad  illum  finem 
cognoscendum  potuit  pervenire,  sed  necessarium  fuit,  lumen 

1 Rom.  2,22.  et  dein  I.  Cor.  1,  20. 

2 De  Civ.  Dei,  V.  c.  12.  n.  4:  o Neque  est  vera  virtus,  nisi  quae  ad  eum 
finem  tendit,  ubi  est  bonum  hominis,  quo  melius  non  est  »,  et  c.  19;  XIX.  c.  4. 
n.  5.  (cfr.  et  c.  10.  et  25.);  de  Fide  et  operibus,  c.  7.  n.  II;  contra  Julianum 
Pclagianum,  IV.  n.  19.  et  25. 

fidei  divinitus  dari,  quod  in  illum  dirigeret.  Similiter  dico  de 
operatione. 

Ad  15.  dicendum,  quod  cum  quaeritur,  utrum  fides  sit 
necessaria  ad  salutem;  non  intelligimus,  utrum  fides  sit  de 
essentia  salutis,  sed  utrum  sine  fide  possit  ad  salutem  per- 
veniri per  viam  meriti.  Fides  enim,  certum  est,  quod  non  est 
de  salutis  sive  beatitudinis  essentia;  nam,  ut  fortassis  alias 
videbitur 1,  in  patria  evacuatur,  sed  necessaria  est  ad  salu- 
tem, quia  sine  ipsa  ad  salutem  perveniri  non  potest  per  viam 
meriti.  Christus  autem,  quia  salutem  non  meruit  nec  ad  bea- 
titudinem  per  viam  meriti  pervenit,  ideo  fide  non  indiguit. 
Utrum  autem  sit  necessaria  ad  meritum  pro  omni  statu,  forte 
alias  ponetur  in  quaestione  2. 

Ad  16.  dicendum,  quod  sicut  non  est  vera  fides  nisi  Chri- 
stianorum, ita  nec  vera  spes,  sed  potius  praesumtio;  quia 
spes  complectitur  gratiam  Dei  cum  meritis ; est  enim  «certa 
exspectatio  futurae  beatitudinis  ex  gratia  et  meritis  proveniens, 
alias  non  est  spes,  sed  praesumtio  »,  ut  dictum  fuit  quaestione 
praecedenti  3. 

Ad  17.  dicendum,  quod  illa  est  via  salutis,  quam  sapiens 
eligit,  qui  vere  sapiens  est  et  in  quantum  sapiens  et  sapiens 
in  hoc;  philosophi  autem  non  fuerunt  vere  sapientes,  quia,  ut 
dicitur  Iob 4,  ecce,  pietas  est  sapientia,  et  recedere  a malo  in- 
telligentia ; « pietas  autem,  ut  dicit  Augustinus  XII.  de  Trini- 
tate5 et  X.  de  Civitate  Dei,  est  verus  Dei  cultus  ».  Ulterius,  si 
aliam  viam  elegerunt,  non  unde  sapientes,  sed  unde  errantes; 
ulterius,  non  fuerunt  sapientes  cognitione  salutis,  sed  potius 
desipientes. 

Ad  18.  dicendum,  quod  naturale  iudicatorium  nobis  a 
natura  est  inditum,  sed  illud  non  sufficit  ad  dirigendum  in 


1 Infra  q.  6. 

2 Infra  q.  7. 

3 Pag1.  62,  n.  2.  in  Contra , et  pag.  74  in  fine;  cfr.  Magister  Sent.  d.  26. 
c.  I.  (Bonav.,  III.  pag.  553  seqq.). 

4 Cap.  28,  28,  ubi  Vulgata  addit  ipsa  ante  est  et  timor  Domini  pro  pietas 
(pietas  habet  etiam  Augusl.  de  Trin.  mox  cit.)  ac  scientia  pro  inlellig entia. 

5 Cap.  14.  n.  22:  «Pietatem  quippe  hoc  loco  posuit  Dei  cultum,  quae 
Graece  dicitur  Oeoadpsia»;  et  dein  X.  de  Civ.  Dei,  c.  I.  n.  3:  « Pietas  proprie 
Dei  cultus  intelligi  solet  ».  — Cfr.  Bonav.,  III.  Sent.  d.  35.  q.  6.  in  corpore. 

via  salutis,  pro  eo  quod,  ut  praedictum  est* 3  4,  humana  salus 
excedit  limites  et  facultatem  naturae.  — Quod  addit,  quod 
circa  naturale  iudicatorium  non  contingit  error ; dico,  quod 
naturale  iudicatorium  2 dicit  vim  ipsam  intellectivam  ut  in- 
formatam naturali  lumine,  quo  iudicat  mens  de  principiis 
oper abitibus ; cui  respondet  lex  naturalis , quae  est  habitus 
principiorum  operabilium;  tertio  loco  est  conscientia,  quae 
est  habitus  operabilium  conclusionum.  In  naturali  iudicatorio 
error  non  cadit,  eo  quod  respicit  operabilia  principia ; nec  con- 
scientia errat  per  respectum  ad  naturalem  legem,  sed  error 
contingit  circa  conclusiones  operabiles  per  comparationem  ad 
principia  rationis  deliberativae  aut  falso  assumentis  princi- 
pium, aut  non  bene  assumentis;  verbi  gratia:  lex  naturalis  di- 
ctat, unum  Deum  esse  colendum,  veram  beatitudinem  esse  ap- 
petendam; huic  sine  errore  per  naturale  iudicatorium  assen- 
timus.  Sed  ratio  deliberativa  errore  excaecata  et  depravata 
assumit,  Iovem  esse  deum,  vel  solem,  et  inde  concludit  for- 
mando conscientiam:  ergo  sol,  vel  Iupiter  est  colendus;  vel 
assumit,  quod  vera  beatitudo  est  in  delectationibus  corporali- 
bus, et  ideo  formando  conscientiam  concludit:  ergo  deliciae 
corporales  sunt  appetendae. 

Ad  19.  dicendum,  quo  Iudaei  sunt  in  statu  damnationis 
et  mutati  sunt  in  statum  deteriorem,  eo  quod  non  sequuntur 
verum  Deum  Hebraeorum 3,  sicut  solebant,  dum  Christum, 
quem  in  lege  promissum  inveniunt,  non  adorant,  sed  potius 
repellunt  et  blasphemant. 

Ad  20.  dicendum,  quod  pagani  damnantur  pro  peccatis.  — 
Quod  autem  dicit  Dominus4:  Si  non  venissem  etc.,  peccatum 
non  haberent;  Glossa:  « tantum»,  vel,  ut  dicit  alia  Glossa: 
« non  haberent  peccatum  incredulitatis  ».  Ante  adventum  enim 
Christi  credebant  eum  venturum  et  in  illa  fide  poterant  sal- 
vari, aliis  concurrentibus.  Sed  eum  quem  venturum  credebant, 
venientem  contempserunt,  immo  occiderunt,  et  ideo  habent  hoc 


1 Pag.  104  ad  14.  in  fine.  2 Cfr.  Bonav.,  Ii.  Sent.  d.  39.  a.  I.  q.  1.2. 

3 Cfr.  Exod.  3,  18;  5,  3;  7,  16;  9,  1.  13;  10,  3. 

4 Ioan.  15,  22.  — Glossa:  « Peccatum  tantum»  habetur  apud  card.  Hug.  de 
S.  Charo,  in  hunc  locum,  et  alia  Glossa,  scii,  ordinaria  (ex  Augusl.,  in  Ioan. 
Evang.  tr.  89.  n.  1-4.),  idem,  sed  aliis  verbis  insinuat,  de  qua  cfr.  Bonav.,  VI. 
pag.  456,  nota  2.  et  pag.  454,  nota  4. 

peccatum  incredulitatis.  Pagani  autem,  qui  et  ante  et  post  fue- 
runt increduli,  damnantur  propter  peccatum  incredulitatis.  — 
Ulterius , cum  dicit 1 : Non  sum  missus  nisi  ad  oves  domus 
Israel , intelligendum  est  primo  et  principaliter,  sed  ex  con- 
sequenti missus  est  ad  omnes ; vel  oves  domus  Israel  sunt 
omnes  ad  vitam  aeternam  praedestinati,  veriores  Israelitae 1  2, 
quam  illi  qui  solum  sunt  secundum  carnem. 

Ad  21.  dicendum,  quod  pagani  habent  familiaritatem  et 
commercia  falsorum  deorum,  sed  Christiani  habent  familiari- 
tatem unius  veri  Dei,  et  primo  Iesu  Christi,  facti  nobis  Em- 
manuel,  id  est  nobiscum  Deus  3;  et  adhuc  habemus  eius  prae- 
sentiam in  Sacramento,  in  quo  est  verus  Deus,  verus  homo, 
in  quo  nobiscum  est  usque  ad  consummationem  saeculi;  ad- 
huc etiam  eius  habemus  familiaritatem,  dum  eum  praesentem 
nobis  experimur  per  mentis  devotionem;  est  etiam  praesens, 
ut  dicit  auctoritas4,  obsecrationis  nostris,  exaudiens  nos. 

Ad  22.  patet  responsio,  quoniam  de  nemine  malum  prae- 
sumendum est,  nisi  constet  contrarium5;  ideo  veniens  in  no- 
mine prophetae  recipiendus  est,  si  habeat  vitam  et  doctrinam 
prophetae,  et  tunc  meritum  non  perdit  recipiens.  Si  autem 
falsa  annuntiat  contra  veritatem  religionis  aut  morum,  iam  non 
venit  in  nomine  prophetae;  ita  est  de  Mahoniet  et  ceteris,  et 
ideo  nec  recipiendus. 

Ad  23.  dicendum,  quod  de  continentia  virginali  vel  san- 
ctimoniali non  est  datum  praeceptum  tanquam  ad  necessa- 
rium astringens,  sed  consilium  tanquam  perfectius  persua- 
dens. Hoc  autem  consilium  praecepto  naturae  non  est  contra- 
rium. Natura  enim  non  dictat  multiplicationem  simpliciter, 
sed  pro  tempore,  quo  genus  humanum  erat  multiplicandum; 
et  pro  illo  tempore  Deus  mandatum  promulgavit  de  carnali 


1 Scii.  Dominus,  Mattii.  15,  24.  Cfr.  Hieron.  in  hunc  locum. 

2 Cfr.  Kom.  9,  6. 

3 Matth.  1,  23.  et  subinde  c.  28,  20. 

4 Deut.  4,  7.  Cfr.  supra  pag.  80,  nota  I. 

5 Cfr.  can.  Ex  parte  tua  (1.)  X.  de  Scrutinio  elc.  (lib.  I.  tit.  12.)  et  can. 
j Dudum  (16.)  X.  de  Praesumtione  lib.  II.  tit.  23.),  ubi  insinuatur  hoc  axioma: 
« De  quolibet  praesumendum  est  bonum,  nisi  probatur  contrarium  »;  idcirco 
per  oppositum  dicitur  de  Regul.  iuris  in  VI.  regul.  8:  « Semel  malus  semper 
praesumitur  malus » . 

multiplicatione.  Multiplicato  autem  genere  humano,  natura  di- 
ctat, multo  esse  perfectius  ab  omni  tali  actu  simpliciter  conti- 
nere, et  Christus  naturae  dictamini  consilium  superaddidit. 
Perfectio  enim  consistit  in  conformitate  ad  Deum;  haec  autem 
puritas  maxime  facit  Deo  conformem.  Unde  patet,  quod  istud 
consilium  non  est  contrarium  praecepto  vel  legi  naturae  U 
Ad  24.  respondet  Augustinus  ad  Marcellinum 1  2,  ostendens, 
quod  hoc  praeceptum  non  est  reipublicae  exter minativum, 
sed  potius  salvativum;  est  enim  praeceptum  concordiae  Qt 
patientiae;  « concordia  autem  salus  est  populi 3».  « Quid  enim 
est  respublica  nisi  res  populi?  Res  autem  populi  nihil  est  aliud 
quam  res  civitatis.  Quid  est  autem  civitas  nisi  hominum  mul- 
titudo in  quoddam  vinculum  redacta  concordiae 4 »?  Discordia 
enim  labitur  civitas  et  concordia  augetur.  Unde  et  illi  qui 
« rempublicam  ex  parva  et  inopi  magnam  opulentamque  fe- 
cerunt, accepta  iniuria,  ignoscere  quam  persequi  malebant5». 
Unde  et  « Cicero  in  laudem  Caesaris,  administratoris  utique 
reipublicae,  mores  eius  extollens,  dicit,  quod  nihil  oblivisci  so- 
leat nisi  iniuriarum.  Dicebat  ergo  haec  tam  magnus  adulator, 
aut  tam  magnus  laudator;  sed  si  laudator,  talem  Caesarem  no- 
verat; si  autem  adulator,  talem  esse  debere  ostendebat  princi- 
pem civitatis,  qualem  illum  fallaciter  praedicabat6».  Sed  nec 
lex  christiana  prohibet,  eum  qui  habet  auctoritatem  punire  in- 
iurias  7,  sed  prohibet,  propria  auctoritate  privatas  personas 
hoc  facere  libidine  ulciscendi. 


1 Cfr.  Bonav.,  IV.  Seni.  d.  26.  a.  1.  q.  3. 

2 Epist.  138.  (alias  5.)  c.  2.  n.  II. 

3 Ut  dicit  August.,  de  Civ.  Dei,  XIX.  c.  24:  « Ipsam  concordiam,  quae  sa- 
lus quodam  modo  est  populi,  populus  Romanus  ad  cruentissimas  seditiones  atque 
inde  ad  socialia  et  civilia  bella  perveniens,  rupit  regnumque  corrupit  » ; cfr. 
etiam  I.  c.  30.  ac  II.  c.  21.  n.  1.  et  III.  c.  24.  et  praesertim  c.  25. 

4 Epist.  nola  2.  cit.  c.  2.  n.  10.  — Cfr.  August.,  II.  de  Civ.  Dei,  c.  21. 
n.  1.  2. 

5 Epist.  cit.  c.  2.  n.  9,  et  de  sententia  « accepta  » etc.  cfr.  Sallust.,  Bellum 
Catilinarium,  c.  9.  — Sententia  Ciceronis  habetur  in  Oratione  pro  Q.  Ligario, 
c.  12:  « Qui  nihil  oblivisci  soles  nisi  iniurias  ». 

6 Epist.  cit.  c.  2.  n.  9,  in  quo  textu  edit,  dicebat,  quod  nihil  oblivisci  soleret 
pro  dicit,  quod  nihil  oblivisci  soleat. 

7 Epist.  cit.  c.  2.  n.  14. 


QUAESTIO  IV.  DE  FIDE. 


109 


QUAESTIO  IV. 

Quarto  quaeritur,  utrum  obiectum  fidei  sit  verum  tantum,  an  fidei 
possit  subesse  falsum. 

Quod  sic , ostenditur: 

1.  Fides  innititur  auctoritati  Christi  praecipue;  dicit  enim 
Augustinus  de  Utilitate  credendi 1 : « Quod  credimus,  debemus 
auctoritati ».  Sed  auctoritati  Christi  potest  subesse  falsum:  ergo 
et  fidei.  Probatio  minoris:  praedixit  Christus2,  fidem  Petri 
non  desituram;  sed  tamen  statim  postea  defecit,  quando  Chri- 
stum negavit:  ergo  etc. 

2.  Item,  eidem  lumini  innititur  fides  et  prophetia;  sed  pro- 
phetiae potest  subesse  falsum:  ergo  et  fidei.  Probatio  minoris: 
praedixit  Propheta  Isaias  Ezechiae3:  Morieris  tu  et  non  vives ; 
praedixit  Ionas  4:  Adhuc  quadraginta  dies , et  Ninive  subverte - 
tur;  et  tamen  Ezechiae  additi  sunt  quindecim  anni5,  nec  Ninive 
fuit  subversa:  ergo  prophetia  utraque  fuit  falsificata:  ergo  etc. 

3.  Item,  fides  dicit,  resurrectionem  futuram,  dicit  mundum 
conflagrandum  per  ignem;  sed  resurrectio  potest  non  esse, 
mundus  potest  non  conflagrari:  ergo  fidei  potest  subesse  fal- 
sum. Probatio  minoris  est,  quoniam  resurrectionem  esse,  vel 
mundum  conflagrari  sunt  quaedam  contingentia;  omne  autem 
contingens  potest  non  esse:  ergo  etc. 

4.  Item,  simus  in  medio  tempore  post  mortem  Abrahae  et 
ante  incarnationem  Christi;  tunc  necesse  est,  Abraham  credi- 
disse, Christum  esse  passurum,  quoniam  omne  dictum  de  prae- 
terito verum  est  necessarium.  Sed  possibile  fuit,  Christum  non 
pati,  et  passio  Christi  potuit  non  esse,  quoniam,  ut  dicit  Au- 
gustinus XIII.  de  Trinitate 6,  « alius  modus  nostrae  liberationis 
fuit  Deo  possibilis  ».  — Ulterius , possibile  compatitur  se  cum 
quolibet  necessario  7;  possibile  ponibile;  ponatur,  quod  Christus 


1 Gap.  1 1 . n.  25.  2 Luc.  22,  32. 

3 IV.  Reg.  20,  I.  et  Isai.  38,  I.  4 Ion.  3,  4. 

6 IV.  Reg.  20,  6.  et  quoad  Ninive  Ion.  3,  10. 

6 Cap.  10.  n.  13.  Cfr.  Bonav.,  III.  Sent.  d.  24.  a.  I.  q.  1.  arg.  3.  ad  oppos. 

et  ad  3. 

7 S.  Bonav.,  loc.  nota  6.  cit.  et  I.  pag.  677,  nota  6.  et  pag.  678,  nota  1. 

non  patiatur:  ergo  simul  stant,  Abraham  credidisse  Christum 
passurum,  et  Christum  non  pati:  ergo  fidei  Abrahae  potuit 
subesse  falsum. 

5.  Item,  Cornelius 1 credebat  Christum  incarnandum ; et 
iam  Christus  erat  incarnatus : ergo  credebat  falsum.  Et  certum 
est,  quod  Cornelius  habuit  veram  fidem : ergo  verae  fidei  potest 
subesse  falsum. 

6.  Item,  sicut  se  habet  fides  ad  verum,  ita  caritas  ad  bonum, 
et  sicut  per  se  obiectum  fidei  est  verum  increatum,  per  se  obie- 
ctum  caritatis  est  bonum  increatum;  sed  caritati  potest  subesse 
malum:  ergo  fidei  potest  subesse  falsum.  Probatio  minoris: 
iste  diligit  ex  caritate  hominem,  quem  existimat  bonum,  qui  ta- 
men malus  est  secundum  veritatem : ergo  similiter  potest  fides 
credere  aliquid  existimatum  verum,  quod  tamen  est  falsum. 

7.  Item,  fides  dirigit  spem;  sed  spei  potest  subesse  falsum: 
ergo  et  fidei.  Probatio  minoris : iste  existens  in  gratia  se  spe- 
rat habiturum  vitam  aeternam,  quam  nunquam  habebit,  quo- 
niam est  praescitus : ergo  2 etc. 

8.  Item,  actus  adorationis  est  actus  fidei,  quia  quod  sub- 
sternitur adorationi  substernitur  fidei;  sed  adorationi  potest 
subesse  falsum:  ergo  et  fidei.  Probatio  minoris  apparet  de 
eo  qui  adorat  corpus  Christi  sub  hostia,  in  qua  credit  ipsum, 
et  tamen  secundum  veritatem  non  est  ibi,  utpote  si  sacerdos  de- 
ludat, propter  quod  non  conficiat 3. 

9.  Item,  fides  innititur  divinae  praescientiae.  Tunc  arguo 
sic:  sicut  se  habent  scita  ad  rationes  sapientiales,  ita  se  ha- 
bent facta  ad  rationes  causales ; sed  causata  secundum  rationes 
causales  possunt  annihilari  et  corrumpi:  ergo  praescita  secun- 
dum rationes  sapientiales  possunt  falsificari. 

10.  Item  arguitur:  Anselmus  de  Veritate4  definit  verita- 
tem sic:  « Veritas  est  rectitudo  sola  mente  perceptibilis»: 
ergo  quod  non  est  sola  mente  perceptibile  non  potest  esse  ve- 
rum. Sed  multa  sunt  credibilia,  quae  non  possunt  mente  per- 
cipi: ergo  illa  non  possunt  esse  vera.  Probatio  minoris:  Au.- 

1 Act.  10,  31.  seqq.  — Cfr.  Bonav.,  111.  Sent.  d.  24.  a.  1.  q.  3.  arg.  5.  ad 
oppos.  et  solut.  ad  5. 

2 Cfr.  Bonav.,  III.  Sent.  d.  24.  a.  1.  q.  1.  arg.  4.  ad  oppos.  et  solut.  ad  4. 

3 Cfr.  Bonav.,  III.  Sent.  d.  24.  a.  I.  q.  1.  arg.  6.  ad  oppos.  et  solut.  ad  6. 

4 Cap.  11. 

gustinus  1 : « Aliqua  sunt,  quae  semper  creduntur  et  nunquam 
intelliguntur,  sicut  est  omnis  historia  temporalia  et  humana 
gesta  percurrens  » ; sed  fides  est  de  multis  huiusmodi:  ergo  etc. 

11.  Item,  tenemur  credere  remissionem  peccatorum  in  eo 
qui  confitetur;  sed  potest  esse,  quod  ille  qui  confitetur,  remis- 
sionem peccatorum  non  percipit,  ergo  credit  falsum : ergo  fidei 
potest  subesse  falsum. 

12.  Item,  caritas  potent  velle  malum:  ergo  fides  potest  cre- 
dere falsum.  Consequentia  manifesta  est  ex  proportione,  quia, 
sicut  se  habet  caritas  ad  bonum,  ita  se  habet  fides  ad  verum  2. 
Antecedens  probatur,  quoniam  Apostolus3  ex  caritate  voluit, 
sibi  auferri  stimulum  carnis;  et  tamen  hoc  malum  erat  secun- 
dum veritatem:  ergo  etc. 

13.  Item,  quia  dicebatur,  quod  creditum,  licet  sit  in  se 
contingens,  tamen  per  comparationem  ad  divinam  praescien- 
tiam, cui  fides  innititur,  est  necessarium;  contra:  divina  prae- 
scientia non  immutat  naturam  rei:  ergo  si  res  praescita  vel 
credita  est  secundum  naturam  suam  contingens,  ergo  semper 
remanet  contingens : ergo  quantumcumque  Deus  praesciat,  vel 
fides  credat,  semper  potest  non  evenire:  ergo  etc. 

14.  Item,  quandocumque  duae  causae  ad  unum  effectum 
concurrunt,  effectus  denominatur  a causa  proxima,  propria  et 
immediata  ; sed  divina  praescientia  est  causa  crediti  vel  prae- 
sciti communis  et  mediata,  causa  naturalis  est  proxima  et  im- 
mediata et  propria : ergo  ab  illa  debet  denominari.  Sed  illa  est 
simpliciter  contingens:  ergo  praescitum  est  simpliciter  contin- 
gens, ergo  potest  aliter  evenire:  ergo  tam  fides  quam  prae- 
scientia potest  falli. 

15.  Item,  illud  quod  est  omnino  extra  rationem  rei,  non 
facit  circa  rem  contingendam  vel  necessitatem ; sed  divina  prae- 
scientia est  omnino  extra  rationem  crediti:  ergo  non  facit  in 
re  contingendam  vel  necessitatem : ergo  idem  quod  prius. 

16.  Item,  sicut  se  habet  habitus  fidei  ad  habitum  scien- 
tiae, ita  obiectum  ad  obiectum;  sed  habitus  fidei  est  infra  ha- 
bitum scientiae,  sicut  dicit  Hugo4  in  I.  libro  de  Sacramentis: 

1 Libr.  83  Qq.  q.  48.  2 Cfr.  supra  arg.  6.  (pag.  110). 

3 II.  Cor.  12,  8. 

4 Pari.  X.  c.  2,  in  quo  texlu  edit.  legit  certitudo  quaedam  animi  de  rebus 
absentibus  pro  rectitudo  mentis.  Cfr.  Bonav.,  III.  Sent.  d.  23.  a.  1.  q.  4.  et  dub.  1. 


112 


QUAESTIONES  DISPUTATAE. 


« Fides  est  quaedam  rectitudo  mentis  supra  opinionem  et  in- 
fra scientiam  constituta  »:  ergo  fidei  obiectum  est  infra  obie- 
ctum  scientiae.  Sed  obiectum  scientiae  est  verum  certum:  ergo 
obiectum  fidei  non  est  verum  certum.  Sed  quod  incertum  est 
potest  esse  falsum:  ergo  etc. 

17.  Item,  Apostolus:  Fides  est  substantia  rerum  speran- 
darum, argumentum  non  apparentium  1 ; sed  dicit  Boethius1  2, 
quod  « argumentum  est  ratio  rei  dubiae  faciens  fidem  » : ergo 
fides  est  de  re  dubia:  ergo  idem  quod  prius. 

18.  Item,  nullum  creatum  est  immutabile;  sed  fides  est 
quidam  habitus  creatus  in  anima:  ergo  est  mutabilis.  Sed  omni 
rei  mutabili  potest  subesse  falsum:  ergo  fidei  potest  subesse 
falsum. 

19.  Item,  Augustinus  in  libro  de  Praedestinatione  Sancto- 
rum3: « Credere  est  cum  assensione  cogitare».  Ideo  quaedam 
Glossa  super  illud  Genesis4:  Dixerunt  Laban  etBathuel:  Vo- 
cemus puellam  et  quaeramus  eius  voluntatem,  dicit : « Cre- 
dere voluntatis  est,  non  necessitatis  »:  ergo  credere  est  assensio 
voluntaria.  Sed  voluntas  est  mutabilis  ut  cogitatio  et  potest  in  hoc 
et  in  illud,  in  malum  et  in  bonum : ergo  in  verum  et  in  falsum. 

CONTBA: 

1.  Anselmus,  in  libro  Cur  Deus  homo5:  Quia  vera  fuit  fides 
Matris,  qua  credit,  illum  mori;  ideo  necesse  fuit,  illum  mori,  et 
non  potuit  non  mori.  Si  potuit  non  mori,  potuit  non  fuisse,  post- 
quam erat;  quod  falsum  est.  Probatio  consequentiae  apparet, 
quoniam  per  fidem  passionis  eius  mundata  fuit  Virgo.  Non  po- 
tuit autem  nasci  nisi  de  matre  purissima.  Ergo  si  potuit  non 
mori,  non  fuit  vera  fides  Matris ; et  si  non  fuit  vera  fides  Ma- 
tris, non  fuit  mundata  per  fidem,  et  si  non  fuit  mundata,  Chri- 
stus non  fuit  de  ipsa  natus.  Ergo  fides  non  potest  falsificari, 
immo  creditum  per  fidem  necesse  est  esse. 


1 Hebr.  II,  I . 

2 I.  Comment.  in  Topic.  Ciceronis  et  I.  de  Differentiis  lopicis.  Cfr.  Bonav., 

III.  pag.  502,  nota  5.  3 Cap.  2.  n.  5. 

4 Cap.  24,  57.  — Glossa  est  interlinearh  et  sumta  ex  Commentariis  in 
II.  Cor.  I,  23  (inter  opera  S.  Ambrosii):  «Quoniam  Udes  non  necessitatis,  sed 
voluntatis  res  est  ». 

5 II.  c.  17.  et  16. 

2.  Item,  certior  est  notitia  fidei  quam  scientiae.  Sed  « scien- 
tiae 1 non  potest  subesse  falsum  »,  secundum  Philosophum  2 et 
Augustinum;  quidquid  enim  scitur  est  verum,  et  si  non  est 
verum,  non  scitur:  ergo  nec  fidei  potest  falsum  subesse.  Pro- 
batio maioris  apparet,  quia  scientia  innititur  lumini  rationis, 
et3  fides,  lumini  divinae  inspirationis. 

3.  Item,  Dionysius  de  Divinis  Nominibus4:  « Fides  est  circa 
simplicia  et  semper  insistentem  veritatem  »;  sed  veritati  sim- 
plici et  semper  insistenti  non  potest  falsum  subesse:  ergo  etc. 

4.  Item,  fides  innititur  divinae  auctoritati,  ut  dicit  Augu- 
stinus de  Utilitate  credendi 5,  quia  « quod  credimus,  debemus 
auctoritati »;  sed  divinae  auctoritati  non  potest  subesse  falsum : 
ergo  nec  fidei. 

5.  Item,  fides  a prima  veritate  infunditur  et  primae  ve- 
ritati innititur;  sed  primae  veritati  non  potest  subesse  falsum: 
ergo  etc. 

6.  Item,  si  fidei  potest  subesse  falsum,  fidei  potest  sub- 
esse error;  sed  fidei  non  potest  subesse  error:  ergo  nec  falsum. 
Probatio  minoris  \ fides  et  error  sunt  contraria;  «contrarium 
autem  suo  contrario  subesse  non  potest 6 » : ergo  nec  error 
potest  subesse  fidei. 

RESPONDEO : 

Cum  quaeritur,  utrum  fidei  possit  subesse  falsum,  hoc  est 
quaerere,  utrum  creditum  per  fidem  possit  esse  falsum;  dico, 

1 Ita  correximus  secundum  auctoritates  immediate  post  nota  2.  citatas;  codd. 
legunt  notitiae  fidei. 

2 I.  Poster,  c.  2.  et  c.  26.  (c.  33.)  ac  VI.  Ethic.  c.  2.  seq.;  et  August.,  III. 

contra  Academicos,  c.  3.  n.  3:  «Quoquo  modo,  inquam,  eam  (scii,  scientiam) 
determinem,  illud  omnibus  placuit,  scientiam  falsarum  rerum  esse  non  posse»; 
et  paulo  post:  «Nemo  autem  habere  disciplinam  potest  in  animo,  qui  nihil  di- 
dicit, nihil  autem  didicit  qui  nihil  novit,  et  nosse  falsum  nemo  potest.  Novit  igi- 
tur sapiens  veritatem»;  vide  etiam  c.  i.  n.  10.  in  fine.  Cfr.  Epist.  120.  (alias 
222.)  ad  Consenlium,  c.  1-4.  n.  4-18,  et  Bonav.,  III.  pag.  509,  nola  5.  (et  pag.  482, 
nota  5.)  ac  nota  4.  (et  pag.  501,  nota  5.).  3 A sed. 

4 Cap.  7.  § 4.  s Cap.  11.  n.  25. 

6 Arislot.  IV.  Topic.  c.  4:  «Contrarium  sui  contrario  inesse  nequit»;  et 
III.  de  Partibus  animalium,  c.  7 : « Contrarium  enim  quodque  ad  sibi  cognatum 
ordinem  dispositum  est»;  vel  secundum  versionem  edit.  Firmin-Didot:  «Con- 
trarium enim  quodque  contrario  eiusdem  seriei  elemento  opponitur  » ; ac  I.  Phys. 

lext.  67 : «A  se  invicem  contraria  pali  impossibile  est  » . 

quod  de  hoc  credito  vel  de  obiecto  fidei  possumus  loqui  duo- 
bus modis:  uno  modo  secundum  naturam  suam  absolutam; 
alio  modo  \ prout  cadit  sub  fidei  credulitate.  Si  loquamur  de 
credito  secundum  naturam  suam  absolutam,  dico,  quod  aliqua 
sunt  credita,  quae  habent  necessariam  et  immutabilem  veri- 
tatem, ut  articuli  ad  Divinitatem  pertinentes,  id  est,  quod 
Deus  sit  unus,  quod  a Patre  generatur  Filius,  quod  a Patre 
et  Filio  procedit2  Spiritus;  et  ista  credita  nullo  modo  possunt 
falsificari,  etiam  considerata  secundum  suam  naturam.  — Alia 
autem  sunt  credita , quae  habent  veritatem  contingentem,  sicut 
habent  esse  contingens,  sicut  articuli  pertinentes  ad  humani- 
tatem, ut  Christum  incarnari,  antequam  incarnaretur,  et  pati, 
antequam  pateretur,  et  alii  huiusmodi;  et  ista  in  se  consi- 
derata possunt  falsificari,  sed  postquam  transeunt  in  prae- 
teritum, sortiuntur  per  accidens  veritatem  necessariam.  — 
Alia  autem  sunt  credita,  quae  simpliciter  pendent  de  futuro, 
et  ista  per  se  et  per  accidens  habent  veritatem  contingentem ; 
et  talia  possunt  falsificari,  quia  omne  contingens  potest  non 
esse,  quantum  est  de  sui  natura. 

Si  autem  loquamur  de  obiecto  fidei  vel  de  credito,  ut 
creditum  est,  sive  prout  cadit  sub  credulitate  fidei,  sic  omne 
creditum  per  fidem  habet  veritatem  necessariam  et  immutabi- 
lem, ita  quod  nullo  modo  potest  falsificari,  nec  fidei  subesse 
potest  aliquo  modo  falsum.  Huius  autem  ratio  ex  tribus  accipi 
potest. 

Primo  potest  ratio  sumi  quantum  ad  ipsum  fidei  habitum . 
Fides  enim  est  virtus  et  est  virtus  intellectualis  a Deo  in- 
fusa, quia  virtus  habet  certitudinem  infallibilem  necessario, 
quoniam,  ut  dicit  Philosophus  II.  Ethicorum3,  «virtus  est 
certior  omni  arte,  quemadmodum  et  natura,  medii  utique  con- 
iectatrix  ».  Inclinat  enim  virtus  in  obiectum  suum,  quemad- 
modum et  natura;  igitur  sicut  natura  non  potest  errare,  quo- 
niam ad  unum  tantum  se  habet;  et  si  quando  contingit  sibi 
impedimentum,  tamen  error  sibi  imputandus  non  est,  ita  et 
virtus  inclinans  in  suum  obiectum  quasi  naturaliter,  prout  di- 

1 A addit  in  quantum  creditum.  2 A procedat. 

3 Cap.  6:  « Virtus  omni  arte  exactior  est  et  melior  quemadmodum  etiam  na- 
tura; efficitur  procul  dubio,  ut  ea  medii  coniectrix  ac  collimatrix  sit»;  eft*.  et 
ibid.  c.  9. 

cit  Tullius  1 et  Augustinus,  quod  « virtus  est  habitus  in  modum 
naturae  operativus»,  nullo  modo  potest  errare:  ergo  nec  sibi 
potest  falsum  subesse;  «ars  autem  se  habet  ad  opposita2»; 
ideo  minus  certa  est  quam  virtus.  — Ulterius,  quia  est  virtus 
intellectualis,  est  habitus  veridicus;  «nulla  enim  virtus  perfi- 
ciens intellectum  se  habet  ad  falsum  per  se  »,  ut  Philosophus 
dicit  in  YJ.  Ethicorum  3.  Cum  ergo  fides  sit  virtus  intellectualis 
sive  intellectum  perficiens,  ergo  fidei  non  potest  subesse  fal- 
sum, sicut  nec  scientiae,  sapientiae  vel  intelligentiae.  — Prae - 
terea,  quoniam  est  virtus  intellectualis  a Deo  infusa,  est  velut 
quoddam  lumen.  Si  ergo  adeo  lumen  naturalis  rationis  certifi- 
cat,  quod  notitiae  demonstrationis  nullo  modo  potest  subesse 
falsum,  multo  magis  certificat  lumen  divinae  inspirationis;  et 
ideo  fidei  nullo  modo  potest  subesse  falsum.  Unde  dicit  beatus 
Dionysius  de  Divinis  Nominibus4:  «Fides  est  maneris  creden- 
tium collocatio,  quae  iustos  collocat  in  veritate  et  in  ipsis  ve- 
ritatem intransmutabili  identitate  simplicem  veritatis  cognitio- 
nem habentibus  ». 

Secunda  ratio  sumitur  quantum  ad  ipsius  fidei  obiectum 
formale  et  primarium.  Obiectum  enim  principale  et  prima- 
rium fidei  est  veritas  increata,  cui  dictanti  fides  facit  assen- 
tire  tam  de  se  quam  de  aliis,  ita  quod  nulli  assentit  nisi  pro- 
pter veritatem  primam.  Sed  veritati  increatae  nullo  modo 
potest  falsum  subesse,  quoniam  «cognoscit,  ut  dicit  Dionysius5, 

1 II.  de  Rhetorica,  c.  54:  «Virtus  est  animi  habitus,  naturae  modo  rationi 
consentaneus»,  quem  August.,  IV.  contra  lulianum,  c.  3.  n.  19.  sequitur  dicens: 
« Virtus  est  animi  habitus  naturae  modo  atque  rationi  consentaneus ».  Cfr. 
Aristot.,  II.  Ethic.  c.  6 : « Virtus  est  habitus  voluntarius  (electivus)  in  medio 
consistens,  recta  ratione  determinatus,  prout  sapiens  determinabit »,  et  VI.  Ethic. 
c.  13:  «Virtus  est  habitus  rectae  rationi  consentaneus»;  S.  Thom.,  Comment. 
in  loc.  cit.  lect.  7.  et  11.  ac  Bonav.,  III.  pag.  471,  nota  3;  pag.  474,  nota  6; 
pag.  488,  nota  9.  et  II.  Sent.  d.  27.  dub.  3. 

2 Sive  ut  Aristot.,  IX.  Metaph.  text.  3.  et  10.  (VIII.  c.  2.  et  5.)  ait,  « ra- 
tionalis potestas  est  ad  opposita  »;  de  qua  sententia  quomodo  sit  intelligenda,  cfr. 
Bonav.,  II.  pag.  612,  nota  3. 

3 Cap.  2 ; cfr.  supra  pag.  1 1 3,  nota  2. 

4 Cap.  7.  | 4.  secundum  versionem  Scoti  Erigenae:  «Fides  divina  est  uni- 
cum credentium  fundamentum,  eos  collocans  veritati  et  eis  veritatem  incredibili 
incommutabilitate  simplam  veritatis  scientiam  habentibus  credulis». 

5 De  Divinis  Nominibus,  c.  7.  § 2.  secundum  versionem  Scoti  Erigenae: 
« Semet  igitur  divina  sapientia  cognoscens  cognoscit  omnia,  immaterialiter  mate- 

omnia,  mutabilia  immutabiliter,  contingentia  incontingenter,  lu- 
tura praesentialiter,  tanquam  non  dependens  ab  alia,  sed  se 
ipsa  et  per  se  ipsam  omnia  cognoscens  » : ergo  similiter  fidei 
non  potest  subesse  falsum,  quoniam  non  secundum  conditionem 
creditorum  aut  exigentiam,  sed  secundum  dictamen  lucis  et 
veritatis  aeternae  assentit  creditis.  Propterea  dicit  Apostolus *  1 : 
Cum  accepissetis  a nobis  verbum  auditus  Dei , acce/pistis  illud 
non  ut  verbum  hominum , sed  ut  esi  vere  verbum  Dei . Ac- 
ceperunt autem  verbum  auditus  per  fidem. 

Tertia  ratio  sumitur  quantum  ad  fidei  obiectum  materiale 
et  secundarium ; qui  sunt  ipsi  articuli,  qui  sunt  quasi  funda- 
mentalia principia  totius  esse  spiritualis  et  quantum  ad  cogni- 
tionem et  quantum  ad  affectionem,  sine  quibus  in  doctrina 
veritatis  nihil  est  certum,  nihil  rectum.  Nam,  ut  dicit  Augu- 
stinus I.  de  Doctrina  Christiana  2,  « ubi  non  est  fides,  nec  spes 
nec  caritas  esse  potest»;  et  ut  dicit  IX.  de  Trinitate  3,  « fides 
dirigit  intentionem».  Igitur  sicut  impossibile  est  omnino,  omnem 
certitudinem  cognitionis  et  omnem  rectitudinem  affectionis  eva- 
cuari; ita  impossibile  est,  creditum  per  fidem  evacuari;  ac  per 
hoc  fidei  nullo  modo  potest  subesse  falsum.  Et  argumenta,  quae 
hoc  probant,  concedenda  sunt. 

Ad  1.  in  contrarium  dicendum,  quod  Petrus,  eo  quod  fu- 
turus pastor  Ecclesiae,  typum  Ecclesiae  gerit;  propterea  Do- 
minus in  Petro  non  fidem  ipsius  personalem,  sed  fidem  Eccle- 
siae universalis  praedicit  non  desituram.  — Yel  dicendum 


rialia  et  non  partite  partita  et  multa  universaliter,  ipso  uno  omnia  et  adducens  et 
cognoscens».  Cfr.  August.,  XV.  de  Trin.  c.  4.  n.  6,  et  Bonav.,  I.  Sent.  d.  39.  a. 
2.  q.  1-3.  et  V.  pag.  216,  nota  6. 

1 1.  Thess.  2,  13. 

2 Gap.  37.  n.  41  : « Fide  titubante,  caritas  etiam  languescit.  Nam  si  a fide 
quisque  ceciderit,  a caritate  etiam  necesse  est  cadat;  non  enim  potest  diligere 
quod  esse  non  credit;  porro  si  et  credit  et  diligit,  bene  agendo  et  praeceptis 
morum  bonorum  obtemperando  efficit,  ut  etiam  speret,  se  ad  id  quod  diligit 
esse  Venturum.  Itaque  tria  haec  sunt,  quibus  et  scientia  omnis  et  prophetia  mi- 
litat: fides,  spes,  caritas».  Cfr.  Enchirid.  c.  7.  n.  2:  «In  his  duobus  tria  illa 
intuere:  Fides  credit,  spes  et  caritas  orant,  sed  sine  fide  esse  non  possunt;  ac 
per  hoc  et  fides  orat » . 

3 Cap.  1.  n.  1:  «Ea  recta  intentio  est,  quae  proficiscitur  a fide».  Verbo- 
tenus  tamen  habetur  ista  sententia  Enarrat,  in  Ps.  31.  narrat.  2.  n.  4:  «Bonum 
opus  intentio  facit,  intentionem  fides  dirigit  ». 

secundum  Glossam  ibidem  1,  quod  Christus  non  praedixit,  quod 
Petrus  non  esset  per  negationem  a fide  casurus,  sed  quia  prae- 
sciebat, rogabat,  ne  in  infidelitate  remaneret,  quamvis  ad  horam 
fides  in  eo  deficeret,  sed  cito  resurgeret  et  ad  fidei  veritatem 
rediret. 

Ad  2.  dicendum,  et  primo  ad  illud  quod  obiicitur  de  Ezechia, 
quod  illud  dissolvit  Augustinus  VI.  super  Genesim  ad  litteram  2, 
dicens,  quod  duplices  sunt  causae:  superiores  et  inferiores; 
superiores  in  divina  voluntate  reservatae,  inferiores  mundo  con- 
textae, et  aliquid  dicitur  « futurum  secundum  causas  inferio- 
res, sicut  dicitur  futura  senectus  in  iuvene,  quae  tamen  vere 
futura  non  est,  si  ante  sit  moriturus.  Hoc  autem  ita  erit,  non 
sicut  se  habent  causae  mundo  contextae,  sed  sicut  se  habent 
aliae  in  divina  praescientia  reservatae.  Nam  secundum  quas- 
dam futurorum  causas  moriturus  erat  Ezechias,  cui  Deus  ad- 
didit quindecim  annos 3 ad  vitam,  id  utique  faciens,  quod 
ante  constitutionem  mundi  se  facturum  esse  praesciebat  et  in 
sua  voluntate  servabat.  Non  ergo  id  fecit,  quod  secundum  il- 
las futurum  erat,  sed  non  se  facturum  esse  praesciebat.  Secun- 
dum aliquas  igitur  causas  inferiores  iam  vitam  finierat;  secun- 
dum illas  autem,  quae  sunt  in  voluntate  et  praescientia  4 Dei, 
qui  ex  aeternitate  noverat,  quid  illo  tempore  facturus  erat  — 
et  hoc  vere  futurum  erat  — tunc  erat  finiturus  vitam,  quando 
finivit  vitam  ».  Non  ergo  prophetia  Isaiae  falsa  fuit,  mortem 
praedicendo  Ezechiae.  Nam  vere  secundum  causas  inferiores 
moriturus  erat,  et  ad  illa  videnda  fuit  mens  Prophetae  illumi- 
nata; secundum  tamen  causas  superiores  elongata 5 fuit  sibi 
vita,  quod  fuit  occultatum  Prophetae.  Et  huic  etiam  concordat 
Gregorius 6. 


1 Scii,  interlinearem  ex  Beda  sumtam : « Et  tu  aliquando  conversus  elc.:  Sicut 
ego  orando  te  protexi,  ne  deficeres,  sic  tu  infirmiores  fratres  exemplo  tuae  poe- 
nitentiae conforta,  ne  de  venia  desperent». 

2 Cap.  17.  n.  28;  in  quo  textu  edit,  infra  .rectius  legit:  « ita  erit,  sicut  se 
habent  aliae  causae  sive  mundo  contextae,  sive  in  Dei  praescientia  reservatae  ». 

3 Cfr.  IV.  Reg.  20,  6.  et  Isai.  38,  5.  — Paulo  inferius  codd.  sciebat...  prae- 
servabat pro  praesciebat...  servabat,  quod  bene  habet  editio. 

4 Ita  edit.,  pro  quo  codd.  minus  bene  solum  in  scientia. 

5 Ita  codd.;  elongare  idem  est  ac  prolongare,  differre. 

6 XII.  Moral.  c.  2.  n.  2 ; cfr.  et  ibid.  c.  52.  n.  58.  seq.  ac  XVI.  c.  8.  n.  12. 

Ad  aliud  vero,  quod  de  prophetia  Ionae  1 opponitur;  dico, 
quod  est  prophetia  praedicationis  et  est  prophetia  commina- 
tionis. Prophetia  praedicationis  semper  impletur  et  evacuari 
non  potest;  prophetia  autem  comminationis  aut  impletur  in 
inflictione  poenae , aut  in  correctione  vitae.  Unde  non  est  aliud 
dicere:  Adhuc  quadraginta  dies  sunt , et  Ninive  subvertetur, 
id  est , si  non  se  correxerint,  civitas  subvertetur ; si  autem  se 
emendaverint,  parcetur  eis.  — Potest  tamen  responderi  secun- 
dum Augustinum  XXI.  de  Civitate  Dei  2 distinguentem  dupli- 
cem eversionem : materialem  et  spiritualem.  Prophetia  autem 
impleta  est  de  spirituali,  non  de  corporali  sive  materiali.  Dicit 
enim  sic:  «Quis  negat,  in  eis,  scilicet  Ninivitis,  fuisse  com- 
pletum quod  Dominus  praedixit,  nisi  parum  advertat,  quemad- 
modum peccatores  Deus  non  solum  iratus,  verum  etiam  mise- 
ratus evertat?  Evertuntur  enim  duobus  modis:  aut  sicut  Sodo- 
mitae, ut  pro  peccatis  suis  ipsi  homines  puniantur;  aut  sicut 
Ninivitae,  ut  ipsa  hominum  peccata  poenitendo  destruantur.  Fa- 
ctum est  ergo  quod  praedixit  Deus;  eversa  est  Ninive,  quae 
mala  erat,  et  bona  aedificata  est,  quae  non  erat.  Stantibus  enim 
muris  atque  domibus,  eversa  est  civitas  in  perditis  moribus  ». 
Haec  Augustinus. 

Ad  3.  patet  responsio,  quoniam,  licet  resurrectio  et  con- 
flagratio mundi  per  ignem,  quantum  est  de  natura  sua  abso- 
luta, possint  non  esse,  tamen  ut  relata  ad  fidem  et  prout  ca- 
dunt sub  credulitate  fidei,  non  possunt  non  esse.  Nec  est 
inconveniens,  « aliquid  habere  contingendam  absolutam  et  ne- 
cessitatem relatam  »,  ut  dicit  Boethius  V.  de  Consolatione  3. 


1 lon.  3,  4. 

2 Gap.  24.  n.  4,  in  quo  textu  codd.  bis  contra  edit,  non  bene  potentes  pro 
peccatores. 

3 Prosa  3.  et  6,  ubi  dicit:  « Duae  sunt  etenim  necessitates:  simplex  una 
(quae  est  necessitas  naturae),  velut  quod  necesse  est,  omnes  homines  esse  mor- 
tales; altera  conditionis,  ut  si  aliquem  ambulare  scias,  eum  ambulare  necesse 
est.  Quod  enim  quisque  novit,  id  esse  aliter  ac  notum  est  nequit;  sed  haec  con- 
ditio (i.  e.  necessitas  conditionata)  minime  secum  illam  simplicem  (necessitatem) 
trahit.  Hanc  enim  necessitatem  (conditionis)  non  propria  facit  natura,  sed  con- 
ditionis adiectio».  Cfr.  etiam  S.  Thomas  Comment.  de  Consolatu  philosophico 
Severi  Boethii  in  hoc  capitulum.  — Secundum  Anselm.,  II.  Cur  Deus  homo,  c. 
18.  (alias  17.)  et  de  Concord.  praesc.  Dei  cum  lib.  arb.  q.  1.  c.  3.  vocatur  ista 
necessitas  antecedens  et  consequens  vel  praecedens  et  sequens. 

Unde  Magister  Sententiarum  1 distinguit  huiusmodi  locutiones: 
praescitum  sive  creditum  potest  non  esse,  quia  possunt  intelligi 
de  re  vel  dicto,  sive  coniunctim  et  divisim.  Si  enim  intelli- 
gantur  de  re  sive  divisim,  verae  sunt,  et  tunc  est  sensus : cre- 
ditum potest  esse  falsum,  id  est,  id  quod  est  creditum.  Si  au- 
tem intelligantur  de  dicto  sive  coniunctim,  falsae  sunt.  Non 
enim  possunt  ista  simul  stare,  quod  aliquid  sit  simul  per  fidem 
creditum  et  quod  possit  esse  falsum,  sicut  ista : currentem 
ambulare  est  possibile. 

Ad  4.  diversi  diversimode  respondent.  Dicunt  enim  quidam, 
quod  incarnatio  et  passio  non  est  articulus  quantum  ad  even- 
tum, sed  quantum  ad  ordinem,  non  quod  Christus  incarnetur, 
sed  quod  congruum  et  decens  est,  eum  incarnari.  Et  quia  in- 
carnari dicit  eventum,  incarnandum  esse  dicit  ordinem  et  con- 
gruentiam, ideo  dicunt,  quod  Abraham  non  credidit,  Christum 
incarnari,  sed  incarnandum;  incarnationem  autem  Christi  con- 
gruere, non  est  contingens.  — Sed  quoniam  Prophetae  prae- 
dixerunt, Christum  incarnari,  quia  de  ordine  et  congruentia 
incarnationis  non  est  prophetia,  et  sicut  praedixerunt,  ita  et 
crediderunt;  ideo  Abraham  credidit  non  tantum  incarnationem 
quantum  ad  ordinem,  sed  quantum  ad  eventum,  et  credidit, 
Christum  non  tantum  incarnandum,  sed  incarnari.  Propterea 
ista  solutio  non  potest  stare. 

Ideo  alii  concedunt,  quod  post  mortem  Abrahae  necesse  est, 
ipsum  credidisse,  Christum  incarnari.  — Sed  quod  assumitur: 
possibile  fuit,  Christum  non  incarnari,  quia  futurum  erat  con- 
tingens; respondent,  quod  si  de  natura  sua,  ut  dictum  est,  con- 
tingens erat  et  poterat  non  evenire,  tamen  ut  relatum  ad  cre- 
dulitatem fidei  sortitur  quandam  necessitatem,  non  absolutam, 
sed  relatam,  non  consequentis,  sed  consequentiae,  pro  eo  quod 
non  possunt  simul  ista  esse,  ut  Abraham  credidit,  et  non  eve- 
nit. Et  iste  modus  satis  est  bonus  et  probabilis,  ut  videtur  et 
concordat  cum  verbo  Anselmi  praeallegato  dicentis,  quod  quia 
« vera  fuit  fides  Mariae,  necesse  fuit,  Christum  pati  ». 

Alii  tamen  aliter  respondent 2,  interimendo  maiorem,  hanc 
videlicet:  necesse  est,  Abraham  credidisse,  Christum  incarnari. 


1 I.  Sent.  d.  38.  c.  2,  et  Bonav.,  ibi  a.  2.  q.  1.  seqq.  ac  II.  Sent.  d.  7.  p.  I.  a.  2. 

q.  3.  ad  3.  et  scholion.  2 Cfr.  Bonav.,  III.  Sent.  d.  24.  a.  1.  q.  I.  ad  3. 

— Et  si  obiiciatur , quod  est  dictum  de  praeterito,  et  omne  di- 
ctum de  praeterito  verum  est  necessarium;  dicunt,  quod  verum 
est  de  eo  quod  totum  est  de  praeterito;  sed  quod  sic  est  de 
praeterito,  quod  tamen  connotat  aliquid  de  futuro  et  ex  futuro 
dependet,  non  est  necessarium,  pro  eo  quod,  quando  dictum 
componitur  sive  complectitur  simul  necessarium  et  contingens, 
totum  iudicatur  contingens.  Et  ideo,  licet  Abraham  credidisse 
sit  necessarium,  tamen,  quia  Christum  incarnandum  futurum 
est  et  contingens,  totum  dictum,  scilicet  Abraham  credidisse, 
Christum  incarnari,  est  contingens.  - — Et  si  obiiciatur  eis, 
quod  necesse  est,  Abraham  cogitasse  de  hoc  et  assensisse 
huic,  ergo  credidisse;  respondent,  quod  necesse  est,  cogitasse 
de  hoc,  sed  huic  contingenti  assensisse  assensu  fidei  non  est 
necessarium.  Quamvis  enim  necesse  sit,  habuisse  illum  motum, 
et  illum  motum  fuisse  meritorium,  tamen  ordinatio  ad  futurum 
non  est  necessaria;  assensus  autem  et  credulitas  dicit  illam 
ordinationem:  ideo  credidisse  et  assensisse  est  contingens.  — 
Quod  etiam  manifestant  sic:  assensus  fidei  est  conformis  divi- 
nae praecognitioni,  quia  secundum  illam  illustrationem  assentit. 
Quamvis  autem  actus  divinae  praecognitionis  sit  in  se  neces- 
sarius, tamen  ordo  sive  comparatio  ad  hoc  futurum  contingens 
est  contingens,  non  necessaria.  Ita  intelligendum  est  in  propo- 
sito et  in  omnibus  similibus. 

Ad  5.  dicendum,  quod  istud  argumentum  quaerit,  utrum 
obiectum  fidei  sit  verum  complexum,  vel  incomplexum,  id  est, 
utrum  articuli  sint  res , vel  enuntiabilia  h Dico  ergo,  quod  fides 
non  tantum  est  circa  verum  incomplexum , sed  complexum. 
« Credere  enim,  secundum  Augustinum 1  2,  est  cum  assensione 
cogitare  »,  ac  per  hoc  hoc3  de  hoc  enuntiare;  et  ad  fidei  perfe- 
ctionem non  tantum  oportet  cogitare  de  incarnatione,  sed  opor- 
tet credere,  Christum  incarnandum  vel  incarnatum  esse,  ita 
quod  errans  circa  hoc  simpliciter  iudicatur  haereticus*  sicut 
Iudaei.  — Et  praeterea,  cum  fides  circa  aliquos  articulos  si- 
mul respiciat  creatum  et  increatum  et  de  nullo  creato  possit 
esse,  nisi  prout  componitur  aliquo  modo  increato;  necesse  est, 


1 Cfr.  Bonav.,  III.  Seni.  d.  24.  a.  1.  q.  3. 

2 De  Praedest.  Sanctorum,  c.  2.  n.  5. 

3 Ita  recte  A ; in  B desideratur  istud  verbum  hoc. 


QUAESTIO  IV.  DE  FIDE. 


121 


quod  fides  sit  circa  complexum.  Dico  etiam,  quod  non  est  idem 
enuntiabile  sub  verbis  diversorum  temporum,  ut:  Petrum  cu- 
currisse, currere  et  cursurum  esse,  propter  identitatem  rei  si- 
gnificatae, ut  dixerunt  Nominales  \ immo  est  aliud  enuntiabile 
propter  diversitatem  modi  significandi.  Unde  aliud  enuntiabile 
est,  Christum  incarnandum  et  incarnatum.  Nec  tamen  fides  mu- 
tata est;  nam,  ut  dicit  Augustinus  ad  Deogratias 1  2 et  XVIII. 
de  Civitate  Dei  3,  « eadem  fides  fecit  salvos  antiquos  et  novos, 
magnos  et  parvos,  senes  et  iuvenes,  quia  sicut  illi  crediderunt 
incarnandum,  ita  nos  credimus  incarnatum  ».  Dico  ergo,  quod 
fides  est  circa  verum  complexum.  Sed  hoc  potest  esse  duobus 
modis:  aut  sub  indeterminata  differentia  temporis,  id  est,  ut: 
Christum  quandoque  esse  nasciturum,  et  hoc  est  de  essentia  fidei; 
aut  sub  determinata  differentia  temporis,  et  hoc  non  est  de 
essentia  fidei,  sed  est  quaedam  circumstantia  respiciens  potius 
fidei  explicationem.  « Sicut  ergo  explicatio  accidit  fidei  nec  mu- 
tat fidei  essentiam,  sic  variatio  temporis  determinati  fidem  non 
variat 4 ».  — Cornelius  ergo,  quantum  est  de  ratione  fidei,  cre- 
didit, quandoque  incarnandum  5;  illa  autem  determinatio  tem- 
poris, in  qua  decipiebatur,  non  erat  ex  fide,  sed  ex  coniectura 
humana.  Possibile  enim  est,  hominem  fidelem  ex  humana  con- 


1 De  quibus  cfr.  Bonav.,  I.  Sent.  d.  41.  a.  2.  q.  2.  in  corp.  (opinio  2.)  et 
Ili.  Sent.  d.  24.  a.  1.  q.  3. 

2 Epist.  102.  (alias  49.)  q.  2.  n.  12.  «Itaque  ab  exordio  generis  humani, 
quicumque  in  eum  crediderunt  eumque  utcumque  intellexerunt  et  secundum  eius 
praecepta  pie  et  iusle  vixerunt,  quandolibet  et  ubilibet  fuerint,  per  eum  procul 
dubio  salvi  facti  sunt.  Sicut  enim  nos  in  eum  credimus  et  apud  Patrem  manentem 
et  qui  in  carne  iam  venerit,  sic  credebam  in  eum  antiqui  et  apud  Patrem  ma- 
nentem et  in  carne  venturum  » ; cfr.  supra  q.  2.  arg.  2. 

3 Loc.  cil.  c.  47,  in  quo  s.  Doctor  de  quaestione  tractat,  « an  ante  tempora  Chri- 
stiana aliqui  fuerint  extra  Israeliticum  genus,  qui  ad  coelestis  civitatis  consortium 
pertinerent »,  et  dicit:  « Quod  nemini  concessum  fuisse  credendum  est,  nisi  cui  di- 
vinitus revelatus  est  unus  Mediator  Dei  et  hominum,  homo  Christus  lesus,  qui 
venturus  in  carne  sic  antiquis  Sanctis  pronuntiabatur,  quemadmodum  nobis  ve- 
nisse nuntiatus  est,  ut  una  eademque  per  ipsum  fides  omnes  in  Dei  civitatem, 
Dei  domum,  Dei  templum  praedestinatos  perducat  ad  Deum  ».  — Cfr.  Augusl., 
II.  de  Nuptiis  et  concupiscentiis,  c.  11.  n.  24:  «Eadem  fides  Mediatoris  salvos 
iustos  faciebat  antiquos,  pusillos  cum  magnis  ».  Vide  etiam  Bonav.,  111.  pag.  515, 
notam  2;  pag.  531,  notam  1.  ad  textum  Magistri  et  pag.  532,  notam  1. 

4 Ut  etiam  dicit  Bonav.,  III.  Sent.  d.  24.  a.  1.  q.  3.  in  corpore  circo  finem, 

3 Ita  B a secunda  manu;  primitus  legebat  ut  A incarnari . 

iectura  falsum  aliquod  existimare*  non  propter  hoc  fidei  fal- 
sum subest  aut  subesse  potest. 

Ad  6.  dicendum,  quod  non  est  simile,  quoniam  alia  est 
natura  intellectus  atque  alia  affectus , ac  per  hoc  alia  est  na- 
tura habituum  intellectualium  et  affectualium.  Affectus  enim  ne- 
cessario praesupponit  actum  intellectus,  quia,  ut  dicit  Augu- 
stinus X.  de  Trinitate1,  «incognita  non  possumus  diligere»; 
et  ideo  fertur  super  obiectum  ut  apprehensum  et  ut  reprae- 
sentatum sibi  per  intellectum.  Et  quia  intellectus  repraesentat 
bonum,  quamvis  non  sit  bonum,  ideo  semper  caritas  bonum 
diligit,  nec  ei  malum  subest,  quia  non  est  suum  discernere, 
sed  est  suum  moveri  secundum  apprehensionem  intellectus.  Sed 
intellectus  fertur  super  verum,  quod  dicit  inhaerentiam  et  exi- 
stentiam  actualem;  ideo  fertur  immediate  super  rem  ipsam.  Ideo 
suum  est  discernere,  utrum  sit,  vel  non  sit;  et  si  decipitur, 
falsum  sibi  subest.  Sed  quia  fides  movetur  secundum  illustra- 
tionem divinae  veritatis,  quae  falli  non  potest,  ut  dictum  est, 
ideo  non  potest  sibi  subesse  falsum,  aut  si  falsum  subest,  fides 
non  est. 

Yel  potest  adhuc  alio  modo  responderi,  distinguendo  de 
caritate  et  de  fide.  Est  enim  duplex  fides:  una,  quae  est  prin- 
cipium religionis,  prout  credimus  articulos  fidei  vel  2 sacrae 
Scripturae  et  his  quae  articulos  consequuntur  et  quae  ex  Scri- 
ptura eliciuntur;  alia  est  fides,  qua  de  quolibet  homine  cre- 
dendum est  bonum,  nisi  constet  contrarium,  et  utraque  fides 
virtus  est.  Dictat  enim  veritas  prima,  esse  sibi  assentiendum, 
praecipit  nihilominus,  de  quolibet  bonum  esse  credendum.  Fi- 
dei primo  modo  dictae  nullo  modo  potest  subesse  falsum,  quia 
innititur  primae  veritati;  fidei  secundo  modo  dictae  potest  fal- 
sum subesse,  quia  innititur  signis  apparentibus  et  probabilibus. 
Sicut  autem  est  duplex  fides  vel  dupliciter  dicta,  ita  est  du- 
plex caritas  sive  dupliciter  dicta.  Una  est,  quae  sequitur  di- 
ctamen  fidei  primo  modo  dictae  et  ,in  his,  de  quibus  est  ipsa; 
et  isti  caritati  nullo  modo  potest  subesse  malum,  sicut  nec  fidei 
falsum.  Caritati  enim , qua  diligimus  bonum  in  generali,  malum 


1 Cap.  1.  n.  3.  et  4.  ac  n.  I : « Rem  prorsus  ignotam  amare  omnino  nullus 
potest».  Cfr.  idem,  Vlll.de  Trin.  c.  4.  n.  8;  IX.  c.  12.  n.  18;  XIU.  c.  4.  n.  7. 

2 Ha  B a secunda  manu ; primitus  cum  A omisit  vel. 

subesse  non  potest.  Alia  est  caritas  vel  alio  modo  dicta,  quae 
sequitur  fidem  humanae  existimationis  et  probabilitatis,  quae 
dicit  ex  signis  apparentibus,  hunc  esse  bonum;  et  sicut  huic 
fidei  potest  subesse  falsum,  ita  huic  caritati  potest  subesse 
malum. 

Ad  7.  dicendum,  quod  spei  non  potest  subesse  falsum,  sicut 
nec  fidei.  Cuius  ratio  est,  quoniam  spes-virtus  respicit  et  prae- 
supponit  exigentiam  meritorum  et  perseverantiam  finalem  cum 
auxilio  gratiae  Dei.  Qui  autem  sic  sperat  nunquam  fallitur; 
omnis  enim,  qui  habet  gratiam  et  per  illam  se  exercet  in  bo- 
nis operibus  et  in  illis  perseverat  usque  in  finem,  salvabitur; 
qui  aliter  sperat  non  sperat,  sed  praesumit. 

Ad  8.  dicendum,  quod  adorationi  fide  regulatae  et  dire- 
ctae non  potest  subesse  falsum,  sicut  nec  fidei.  Fides  enim  di- 
cit, adorandum  corpus  Christi,  ubicumque  sit;  sed  non  dictat, 
esse  corpus  Christi,  nisi  servata  forma  a Christo  et  Ecclesia 
tradita.  Et  quia  hoc  non  potest  sciri,  ideo  dicit  adorandum 
sub  conditione:  si  factum  est  quod  rite  debuit,  quia  alias  non 
est  ibi  corpus  Christi;  et  sic  adorans  nunquam  errat. 

Ad  9.  dicendum,  quod  non  est  simile,  quoniam  actus  di- 
vinae cognitionis  aeternus  est  et  semper  manet,  actus  autem 
factionis  non  semper  est:  immo  desinit;  propterea  scita  nun- 
quam possunt  falsiflcari,  sed  facta  possunt  destrui.  Tamen  sicut, 
quamdiu  durat  actus  cognitionis,  non  possunt  scita  falsiflcari, 
ita,  quamdiu  durat  actus  factionis,  non  possunt  facta  destrui; 
secundum  enim  rationes  illas  causales  producit  res  diversimode 
duraturas  secundum  exigentiam  naturae  suae  et  tamdiu  eas 
conservat,  quamdiu  disposuit  et  ordinavit,  eas  manere  secun- 
dum certam  periodum;  et  quamdiu  ordinavit,  eas  manere  et 
durare,  non  possunt  destrui,  sicut  nec  scita  a Deo  falsiflcari. 
— Vel  posset  dici,  quod  1 non  est  simile  argumentum,  quo- 
niam corruptio  dicit  defectum  rei  absolutae  et  in  se  conside- 
ratae, qui  in  nullo  repugnat  causae  efficienti 2;  sed  falsifica tio 
respicit  potius  defectum  intellectus  per  comparationem  ad  rem, 
quia  « falsum  est  in  intellectu  »,  secundum  Philosophum  3.  Et 

1 Ita  B a secunda  manu;  primitus  ut  A omisit  quod. 

2 Ita  bene  B,  A facienti. 

3 VI.  Metaph.  text.  8.  (V.  c.  4.):  « Falsum  et  verum  non  sunt  in  rebus  (ut 
quod  bonum  verum,  quod  vero  malum  falsum),  sed  in  mente  ».  Cfr.  etiam  I. 

quia  res  de  se  habent,  quod  possint  deficere,  quamvis  sint  a 
Deo  conditae;  sed  intellectus  divinus  non  habet,  quod  possit 
errare  aut  deficere.  Hinc  est,  quod  facta  possunt  corrumpi  et 
destrui,  sed  scita  non  possunt  falsificari. 

Ad  10.  dicendum,  quod  nullum  est  credibile , quod  non 
possit  mente  percipi.  — Ad  auctoritatem  autem  Augustini 
dico,  quod  aliquid  potest  dici  intelligibile  duobus  modis:  aut 
quia  intellectu  perceptibile,  aut  quia  per  rationem  sive  de- 
monstrationem probabile.  Primo  modo  omnia  historica  sunt 
intelligibilia,  quia  intellectu  percipiuntur,  sicut  et  quaelibet  sin- 
gularia; secundo  modo  non  sunt  intelligibilia  nec  intelliguntur, 
quoniam  facta  particularia  ratione  probari  non  possunt.  — Yel 
secundo  posset  dici,  quod,  licet  singularia  non  sint  intelligibi- 
lia, demus;  tamen  veritas  singularium  est  intelligibilis,  immo 
non  nisi  intellectu  et  mente  percipi  potest,  sicut  aequalia,  licet 
sint  sensibilia,  tamen  « ratio  aequalitatis  non  nisi  intellectu  et 
mente  percipitur»,  ut  dicit  Augustinus  de  Yera  Religione* 1. 
Haec  autem  sensibilia  sive  particularia  quaecumque  non  sunt 
credibilia  secundum  id  quod  sunt,  sed  prout  sunt  vera.  — Yel 
tertio  dicendum,  quod,  licet  multa  sint  credibilia  materialia, 
tamen  unum  est  formale  credibile,  quod  est  ratio  credendi 
in  omni  credito  per  fidem,  et  illud  est  prima  veritas,  cui  fides 
propter  se  assentit;  et  illud  est  summe  intelligibile  et  non  nisi 
mente  perceptibile. 

Ad  11.  patet  responsio  in  solutione  alterius  argumenti  con- 
similis 2,  quoniam  non  tenetur  credere,  confitenti  remitti  pec- 
catum simpliciter  et  in  omnem  eventum,  sed  concurrentibus 
omnibus,  quae  ad  remissionem  debent  concurrere,  scilicet  vera 
contritione,  pura  confessione  et  proposito  non  peccandi  et  gra- 
tiae infusione;  istis  concurrentibus,  tenetur  credere,  sed  tunc 
fides  non  fallitur.  Utrum  autem  iste  sit  pure  confessus  et  vere 
contritus,  aut  habeat  perfectum  propositum  non  peccandi,  aut 
gratia  sit  sibi  infusa,  sine  qua  peccata  non  remittuntur,  hoc 
non  tenetur  credere  nec  est  de  fide,  sed  de  humana  existima- 

Periherm.  c.  I.  seqq.,  et  Bonav.,  I.  pag.  562,  nota  10;  pag.  590,  nota  2;  pag. 
828,  nota  2. 

1 Cap.  30.  n.  55:  « Ipsa  vera  aequalitas  ac  similitudo  atque  ipsa  vera  et 
prima  unitas  non  oculis  carneis  neque  ullo  tali  sensu,  sed  mente  intellecta  con- 

spicitur». 2 Scilicet  ad  8.  (pag.  123). 

tione  vel  coniectura;  haec  autem  fallitur  frequenter,  nec  est 
mirum.  Debemus  autem  de  quolibet  bonum  existimare,  nisi  con- 
stet contrarium,  sed  ista  non  est  credulitas  fidei,  de  qua  hic 
loquimur. 

Ad  12.  patet  responsio  in  alio  consimili  argumento  facto 
de  caritate 1 2.  Posset  tamen  dici  ad  propositum,  quod  quia  sti- 
mulus malum  est,  ideo  amotio  stimuli  bonum  erat;  sed  illud, 
licet  esset  bonum  simpliciter,  tamen  per  accidens  poterat  esse 
non  bonum  vel  malum,  in  quantum  scilicet  Apostolus  per  hoc 
humiliabatur.  Apostolus  ergo  volebat,  sibi  auferri  stimulum, 
prout  bonum  erat  per  se;  nec  est  hoc  inconveniens.  — Yel  di- 
cendum, quod  caritas,  quia  faciebat  voluntatem  Apostoli  con- 
formem voluntati  divinae,  non  faciebat  velle  amotionem  stimuli 
simpliciter  et  in  omnem  eventum,  sed  si  Deo  esset  placitum,  vel 
salva  divina  voluntate.  Hoc  autem  in  volendo  non  fuit  malum; 
sicut  enim  caritas  diligit  per  se  bonum  primum  et  omnia  alia 
propter  illud,  facit  omnia  velle,  prout  Deus  vult  et  si  Deus 
vult,  in  certis  simpliciter,  in  dubiis  sub  conditione. 

Ad  13.  dicendum,  quod  revera  divina  praescientia  aut 
fides  non  immutat  rei  naturam  nec  aufert  contingendam  aut 
imponit  necessitatem  absolutam,  immo  semper  remanet  contin- 
gens in  natura  sua  et  absolute,  tamen  relatum  ad  divinam 
praescientiam  sortitur  quandam  necessitatem;  quae  non  est 
necessitas  simpliciter,  sed  conditionalis , eo  quod  non  possunt 
ista  duo  stare  simul,  ut  Deus  praesciat,  et  fides  credat,  et 
aliter  eveniat;  et  illam  vocant  magistri  necessitatem  conse- 
quentiae. Licet  enim  necessario  sequatur : si  Deus  praescit  hoc, 
ergo  erit ; non  tamen  erit  de  necessitate,  quam  Boethius  vocat  V. 
de  Consolatione  2 necessitatem  conditionis,  Anselmus  vero  ne- 
cessitatem sequentem  rei  positionem;  sicut,  me  sedere  est 
contingens,  tamen  sedentem  sedere  est  necessarium;  similiter, 
te  sedere,  est  contingens,  tamen  si  video,  te  sedere,  te  sedere 
est  necessarium;  nec  tamen  mea  visio  cogit  te  sedere,  aut  pro- 
hibet, te  non  sedere.  Ita  omnino  in  parte  ista  intelligendum  est. 


1 Supra  pag.  122,  solut.  ad  6. 

2 Prosa  3.  et  6,  et  Anselm.,  II.  Cur  Deus  homo,  c.  18.  (alias  17.):  «Est  ne- 
cessitas praecedens  (efficiens),  quae  causa  est,  ut  sit  res;  et  est  necessitas  se- 
quens, quam  res  facit»,  et  de  Concord.  praesc.  Dei  cum  lib.  arb.  q.  1.  c.  3.  et 
q.  2.  c.  3.  Cfr.  supra  pag.  118,  solut.  ad  3.  nota  3. 

Ad  14.  dicendum,  quod  divina  praescientia  non  est  causa 
crediti,  sicut  nec  praesciti ; unde  argumentum  non  valet.  Potest 
tamen  dici,  quod  si  causa  praesciti  est  contingens , et  ipsum 
est  contingens  in  se  et  absolute;  tamen  quia  divina  veritas 
est  ratio  praesciendi  vel  credendi,  quae  falli  non  potest,  ideo 
praescitum  non  potest  non  evenire  relatum  ad  divinam  prae- 
scientiam ; sed  ista  non  est  necessitas  absoluta,  quae  tollit  con- 
tingentia m,  sed  conditionalis,  quae  stat  cum  contingentia.  Ut 
enim  pluries  dictum  est  \ necessitas  relata  vel  conditionalis 
et  contingentia  absoluta  simul  stant. 

Ad  15.  similiter  patet  responsio.  Possumus  enim  loqui  de 
credito  duobus  modis:  vel  secundum  id  quod  est,  vel  ut  est 
creditum;  quamvis  ergo  divina  praescientia  non  sit  de  ratione 
crediti  secundum  id  quod  est,  est  tamen  de  ratione  crediti,  ut 
creditum  est,  quia  est  ratio  credendi,  et  ei  in  credendo  fides 
innititur.  Ideo  argumentum  non  valet. 

Ad  16.  potest  multipliciter  responderi:  primo,  quod  Hugo 
non  describit  ibi  fidem,  prout  hic  de  fide  loquimur;  accipit 
enim  fidem,  prout  dicitur  quidam  assensus  ex  probabilitate  ra- 
tionum, et  tunc  ista  tria,  quae  ponit,  se  habent  per  ordinem 
illum,  quem  Hugo  ponit.  Cum  enim  aliquid  proponitur  nobis, 
quod  habeat  rationes  ad  utramque  'partem , licet  rationes  ad 
unam  partem  praeponderent,  accipimus  illam  partem,  tamen 
cum  formidine,  et  vocatur  opinio.  Aliquando  aliquid  propo- 
nimur nobis,  quod  habeat  probabilitatem  rationum  magnam 
et  evidentem,  non  tamen  habet  rationes  demonstrativas,  et  huic 
simpliciter  assentimus,  et  vocatur  fides.  Aliquando  aliquid  pro- 
ponitur nobis,  quod  habeat  demonstrativas  rationes,  et  huic 
assentimus  certius,  et  haec  notitia  vocatur  scientia.  — Vel 
potest  dici  secundum  mentem  Hugonis  melius,  quod  fides  et 
scientia  possunt  comparari  respectu  eiusdem,  vel  respectu 
diversorum.  • Si  respectu  eiusdem,  utpote  quando  * id  quod 
primo  credimus  per  fidem,  postmodum  scimus  per  rationem 
demonstrativam,  aut  per  visum ; tunc  absque  dubio  verum  est, 
quod  maior  est  certitudo  scientiae  quam  fidei,  maior,  dico, 
quantum  ad  cognitionen,  non  maior  quantum  ad  meritum.  Si 
respectu  diversorum,  scientiam  scilicet  per  rationes  natur a- 


1 Supra  in  solut.  ad  3.  et  13. 

les  de  rebus  naturalibus  et  fidem , qua  assentimus  rebus  divi- 
nis, ab  ipsa  prima  veritate  illustrari,  tunc  absque  dubio  non 
est  verum;  maior  enim  est  certitudo  fidei  quam  scientiae , non 
certitudo  demonstrationis,  sed  revelationis  et  adhaesionis  et 
internae  illuminationis.  Unde  ibi  est  maior  certitudo  evidentiae, 
sed  in  fide  est  maior  certitudo  adhaerentiae,  quia  est  de  ab- 
sentibus sive  non  apparentibus.  Alias  forma  argumenti  non 
valet;  non  enim  sequitur:  obiectum  est  infra  obiectum;  hoc  est 
certissimum:  ergo  illud  est  incertum,  vel  potest  esse  falsum; 
sunt  enim  gradus  in  certis  et  in  veris  secundum  plus  et 
minus. 

Ad  17.  dicendum  est,  quod  aliter  accipitur  argumentum 
ab  Apostolo,  quam  in  logicis  accipitur;  ibi  enim  argumentum 
facit  fidem,  sed  hic  fides  facit  argumentum,  id  est  certitudi- 
nem. Unde  exponit  illud  Hugo  in  X.  parte  I.  libri  de  Sacramen- 
tis x,  dicens : « Fides  est  argumentum  non  apparentium,  quia 
per  eam  probantur  quae  occulta  sunt  nobis».  — Vel  dicendum, 
quod  sicut  argumentum  facit  certitudinem  rebus  dubiis,  non 
quod  remaneant  dubiae,  sed  quae  erant  dubiae,  per  argumen- 
tum fiunt  certae;  ita  fides  res,  quae  nobis  erant  dubiae,  facit 
certas  et  indubitabiles. 

Ad  18.  dicendum,  quod  infallibilitas  et  certitudo  in  fide 
sive  in  credendo  non  est  ex  parte  crediti,  quod  secundum  na- 
turam suam  mutabile  est  et  contingens;  neque  ex  parte  habi- 
tus fidei,  qui  similiter  est  mutabilis;  nec  ex  parte  mentis,  quae 
de  fideli  potest  fieri  infidelis,  sed  ex  parte  increatae  verita- 
tis, quae  est  ratio  credendi,  et  cui  mens  per  habitum  fidei 
innititur,  ita  quod,  quamdiu  manet  fides,  et  per  eam  mens  pri- 
mae veritati  innititur,  de  his  quae  fides  dictat,  non  potest  de- 
cipi, sicut  nec  prima  veritas  falli  potest.  Et  est  exemplum 
beati  Augustini  XIV.  de  Trinitate1  2,  ubi  dicit,  quod  « mens 
videt  quaedam  vera  immutabilia.  Ubi  ergo  videt?  Non  in  re- 
bus ipsis,  quae  mutabiles  sunt,  neque  in  habitu  suae  mentis, 
cum  eas  constet  esse  mutabiles.  Ubi  ergo  videt?  In  libro  lucis 
illius,  quae  Veritas  dicitur  ».  Ita  est  in  proposito  suo  modo. 


1 Cap.  2.  — Locus  Scripturae  est  Hebr.  II,  1. 

2 Cap.  15.  n.  21.  Cfr.  supra  pag.  55,  nota  I.  et  pag.  8,  nota  1.  — Pro 
illius , quae  codd.  iterum  minus  congrue  illius,  qui. 

Ad  19.  patet  responsio:  quoniam  verum  est,  quod  volun- 
tas est  mutabilis  et  cogitatio  mutabilis  et  voluntarie  assentit, 
non  necessario.  Non  est  autem  certitudo  ex  parte  cogitationis 
aut  voluntatis , quia  de  se  potest  mutari  de  fide  in  errorem; 
sed  ex  parte  luminis  primi,  cui  quamdiu  mens  innititur,  falli 
non  potest  in  his,  in  quibus  sibi  innititur.  — Quod  tamen  di- 
cit, quod  intellectus  potest  intelligere  falsum,  et  voluntas  potest 
velle  malum;  dico,  quod  est  falsum;  « falsa  enim  non  intelligun- 
tur,  ut  dicit  Augustinus  XII.  super  Genesim  ad  litteram1;  si 
enim  intelligit,  est  verum,  aut  si  non  intelligit,  non  est  verum  » ; 
potest  tamen  intellectus  2 3 existimare  verum  quod  falsum  est. 
Similiter  voluntas  non  potest  velle  malum  ut  malum,  sed  aut 
vult  bonum,  aut,  si  malum,  sub  aliqua  ratione  et  apparentia 
boni . 


QUAESTIO  V. 

Quinto  quaeritur,  utrum  ea,  de  quibus  est  fides, 
possint  ratione  probari. 

Ad  quaestionem  arguitur  primo,  quod  ea,  de  quibus  est 
fides,  non  possint  ratione  probari. 

4.  Apostolus  3 : Fides  est  substantia  rerum  sperandarum, 
argumentum  non  apparentium;  quod  tractans  Gregorius  di- 
cit : « Profecto  liquet,  quia  fides  illarum  rerum  argumentum 
est,  quae  apparere  non  possunt.  Quae  etenim  apparent  iam 
fidem  non  habent,  sed  agnitionem  ».  Sed  quae  per  rationem 
probantur  apparent.  Ea  igitur,  de  quibus  est  fides,  non  pos- 
sunt ratione  probari. 

1 Cap.  14.  n.  29:  « Aut  enim  non  intelligit  qui  aliud  opinatur,  quam  est; 
aut  si  intelligit,  continuo  verum  est»;  et  c.  25.  n.  52:  «In  illis  intellectualibus 
visis  non  fallitur;  aut  enim  intelligit  et  verum  est;  aut  si  verum  non  est,  non  in- 
telligit». Cfr.  etiam  Serm.  23.  c.  5.  n.  5:  « Qui  enim  intelligit  verum  intelligit; 
qui  autem  putat  falsum  non  intelligit»;  XV.  de  Trin.  c.  10.  n.  17:  « Nemo  enim 
falsa  novit,  nisi  cum  falsa  esse  novit;  quod  si  novit,  verum  novit.  Verum  est 
enim,  quod  illa  falsa  sint»;  ac  Aristot.,  I.  Poster,  c.  2:  « Quod  non  est  non  est 
scire»;  cfr.  et  II.  Metaph.  text.  4.  (I.  brevior,  c.  1.). 

2 Codd.  minus  bene  intellectu. 

3 Hebr.  11,  1,  quae  verba  tractat  Gregor.,  II.  Uomil.  in  Evang.  homil.  26. 

n.  8. 

2.  Item,  Ilugo  I.  libro  de  Sacramentis  *,  assignans  gradus 
notitiae  sive  cognitionis,  dicit,  quod  « aliqui  sunt  negantes,  ali- 
qui dubitantes,  aliqui  existimantes,  aliqui  credentes,  aliqui 
intelligentes  ».  Inde  arguitur  sic:  nulla  duorum  membrorum 
praecedentium  simul  possunt  coincidere:  ergo  neque  duo  ul- 
tima pari  ratione;  verbi  gratia  : Nullo  modo  possunt  simul  stare 
negantes  et  dubitantes,  dubitantes  et  existimantes,  existimantes 
sive  opinantes  et  credentes : ergo  neque  simul  credentes  et  per 
rationem  intelligentes:  ergo  etc. 

3.  Item,  Augustinus  in  Epistola  ad  Paulinam  de  Videndo 
Deo  in  numero  Epistolarum  112 1  2 : «Aliud,  inquit,  est  aliquid 
sentire  per  corpus,  sicut  in  caelo  solem  et  in  terra  montem, 
arborem  corpusve  quodlibet;  et  aliud  mentis  intuitu  rem  ni- 
hilominus evidentem  conspicere,  sicut  nostra  voluntas  a nobis- 
metipsis  intus  aspicitur,  cum  aliquid  volumus,  vel  memoria, 
dum  recordamur,  vel  cogitatio,  cum  cogitamus,  vel  tale  aliquid 
in  animo  sine  corpore;  aliud  autem  credere  quod  in  corporis 
mentisve  conspectu  nec  adest  nec  affuisse  recolitur,  sicut  sine 
parentibus  creatum  Adam  et  natum  ex  Virgine  passumque  re- 
surrexisse Christum»,  et  his  similia;  et  post3:  «Inter  videre 


1 Part.  X.  c.  2:  «Sunt  enim  quidam,  qui  audita  statim  animo  repellunt 
et  contradicunt  his  quae  dicuntur;  et  hi  sunt  negantes.  (Alii  de  iis  quae  audiunt, 
indicium  rationis  suspendunt  respectu  utriusque  partis  contradictionis,  ita  quod 
neutrum  praeeligant  alteri ; hi  sunt  dubitantes).  Alii  in  iis  quae  audiunt,  alteram 
quamcumque  pariem  eligunt  ad  existimationem,  sed  non  approbant  ad  affirma- 
tionem ; quamvis  enim  unum  ex  duobus  magis  probabile  intelligant,  utrum  ta- 
men adhuc  id  ipsum  verum  sit,  asserere  non  praesumunt;  hi  sunt  opinantes.  Alii 
sic  alteram  partem  approbant,  ut  eius  approbationem  etiam  in  assertionem  as- 
sumant; hi  sunt  credentes.  Post  ista  genera  cognitionis  illud  perfectius  sequitur, 
cum  res  non  ex  auditu  solo,  sed  per  suam  praesentiam  notiflcatur.  Perfectius 
enim  agnoscunt  qui  ipsam  rem,  ut  est  in  sua  praesentia,  comprehendunt;  hi 
sunt  scientes.  Primi  ergo  sunt  negantes,  secundi  dubitantes,  tertii  opinaqtes,  quarti 
credentes,  quinti  scientes  ».  — Quae  leguntur  in  parenthesi  sunt  secundum 
Bonav.,  III.  Sent.  d.  17.  dub.  3;  in  edit.  Migne  hoc  membrum  desideratur. 

2 Nunc  147.  c.  I.  ni.  6. 

3 Loc.  cit.  c.  2.  n.  7.:  « Num  satis  est,  ut  inter  videre  et  credere  hoc  di- 
stare dicamus,  quia  praesentia  videntur,  creduntur  absentia?  Plane  forsitan  satis 
est,  si  praesentia  illa  hoc  loco  intelligamus  dicta,  quae  praesto  sunt  sensibus 
sive  animi,  sive  corporis,  unde  etiam  ducto  vocabulo  praesentia  nominantur.  Sic 
enim  hanc  lucem  corporis  sensu,  sic  et  meam  voluntatem  plane  video,  quia  prae- 
sto est  animi  sensibus  atque  intus  mihi  praesens  est.  Si  quis  vero  mihi  indicet 

et  credere  hoc  distat,  quod  videntur  praesentia,  creduntur  ab- 
sentia; creduntur  quae  absunt,  videntur  quae  praesto  sunt  ». 
Sed  quae  per  rationem  probantur  et  cernuntur  praesentia  et 
praesto  sunt  sive  praesentia  mentis  conspectui:  ergo  ea,  de 
quibus  est  fides,  ratione  probari  non  possunt. 

4.  Item,  Hugo  I.  libro  de  Sacramentis1  dicit:  «Alia  sunt 
ex  ratione,  alia  secundum  rationem,  alia  supra  rationem,  alia 
contra  rationem.  Ex  ratione  sunt  necessaria,  secundum  ratio- 
nem sunt  probabilia,  supra  rationem  sunt  mirabilia,  contra  ra- 
tionem sunt  incredibilia.  Et  duo  quidem  extrema  omnino  fidem 
non  capiunt.  Quae  enim  sunt  ex  ratione  omnino  nota  sunt 
et  credi  non  possunt,  quia  sciuntur;  quae  vero  contra  rationem 
sunt  nulla  similiter  ratione  credi  possunt,  quoniam  non  susci- 
piunt ullam  rationem,  nec  acquiescit  his  ratio  aliquando : ergo 
quae  secundum  rationem  sunt  et  quae  supra  rationem  tantum- 
modo fidem  suscipiunt.  Et  in  primo  quidem  genere  fides  ratione 
adiuvatur,  et  ratio  fide  perficitur,  quoniam  secundum  rationem 
sunt  quae  creduntur.  Quorum  veritatem  etsi  ratio  non  com- 
prehendit, fidei  tamen  illorum  non  contradicit.  In  iis  autem, 
quae  supra  rationem  sunt,  non  adiuvatur  fides  ratione  ulla, 
quoniam  non  capit  ea  ratio,  quae  fides  credit».  Ex  primo  ap- 
paret, quod  fides  nullo  modo  potest  esse  eorum,  de  quibus  est 
scientia;  ex  tertio,  quod  nullo  modo  ratio  haberi  potest  de  his 
quorum  est  fides:  ergo  etc. 

5.  Item,  secundum  Philosophum 2 « singularia  non  possunt 
demonstrari  ».  Cui  concordat  Augustinus  in  libro  83  Quaestio- 
num 3,  ubi  dicit,  quod  « aliqua  sunt,  quae  semper  creduntur 
et  nunquam  intelliguntur,  sicut  est  omnis  historia  particularia 

voluntatem  suam,  cuius  os  et  vox  mihi  praesens  est;  tamen,  quia  ipsa  voluntas, 
quam  mihi  indicat,  latet  sensum  corporis  et  animi  mei,  credo,  non  video;  aut 
si  eum  mentiri  existimo,  non  credo,  etsi  forte,  ut  dicit,  ita  sit.  Creduntur  ergo 
illa,  quae  absunt  a sensibus  nostris,  si  videtur  idoneum,  quod  eis  testimonium 
perhibetur;  videntur  autem  quae  praesto  sunt,  unde  et  praesentia  nominantur 
vel  animi  vel  corporis  sensibus  ». 

1 Part.  111.  c.  30. 

2 I.  Poster,  c.  14.  (c.  18.):  « Singularium  enim  sensus  est;  non  enim  con- 
tingit accipere  ipsorum  scientiam».  Cfr.  ibid.  c.  24.  (c.  31.)  et  II.  de  Anima, 
text.  60.  (c.  5.).  Vide  etiam  Bonav.,  V.  Colla t.  in  Hexaem.  collat.  10.  (pag.  377) 
n.  4.  et  pag.  207,  notam  1. 

3 Quaest.  48,  ubi  textus  temporalia  et  humana  gesta  pro  particularia  facta. 

facta  percurrens»;  sed  fides  tota  fere  est  de  singularibus:  ergo 
ea,  de  quibus  est  fides,  non  possunt  ratione  probari. 

6.  Item,  ea,  de  quibus  est  fides  nostra,  pro  magna  parte 
sunt  contingentia,  sicut  mundum  produci,  antequam  produce- 
retur, et  Christum  incarnari,  antequam  incarnaretur,  et  resur- 
rectionem futuram.  Sed  secundum  Philosophum 1 « ratio  de- 
monstrativa non  est  nisi  eorum  quae  non  contingit  aliter  se 
habere  »:  ergo  etc. 

7.  Item,  « in  nulla  scientia  probantur  propria  principia,  sed 
supponuntur  tanquam  per  se  nota  2 » ; alias  esset  abire  in  infi- 
nitum, sicut  patet  de  hoc  principio:  «Omne  totum  est  maius 
sua  parte  3 »;  sed  articuli,  de  quibus  est  fides,  potissime  sunt 
principia  altissimae  scientiae:  ergo  nullo  modo  possunt  pro- 
bari ratione. 

8.  Item,  omnis  ratiocinatio  nostra  accipitur  ex  rebus  sen- 
sibilibus, aut  saltem  ex  rebus  creatis4;  sed  «omnis  creatura 
deficit  a divinis,  nec  invenitur  similitudo,  quae  non  sit  ex  ma- 
iori parte  dissimilis»,  secundum  Augustinum  XV.  de  Trini- 
tate5. — Rursus , mirabilia  opera,  de  quibus  est  fides,  nec 
rationem  nec  exemplum  habent  in  natura;  alias  non  essent  mi- 
rabilia, secundum  Augustinum  ad  Yolusianum6  dicentem:  «Hic 
si  exemplum  poscitur,  non  erit  singulare;  est  loquens  de  incar- 
natione; si  ratio  quaeritur,  non  erit  admirabile.  In  rebus  enim 
mirabilibus  tota  ratio  facti  est  potentia  facientis  » : ergo  etc. 

1 I.  Poster,  c.  4:  «Quoniam  autem  impossibile  est,  aliter  se  habere  id  cuius 
est  scientia  simpliciter,  necessarium  utique  erit,  id  esse  scibile,  quod  est  secun- 
dum demonstrativam  scientiam.  Demonstrativa  autem  est,  quam  habemus  in  ha- 

bendo demonstrationem;  ex  necessariisque  itaque  syllogismis  est  demonstratio  » . 
Cfr.  etiam  ibid.  c.  I.  et  5.  seqq.  2 Arislot.,  1.  Poster,  c.  7.  seq. 

3 Ut  etiam  dicit  Arislot.,  Problem.  sect.  16.  n.  7:  « Totum  maius  apparet 
partibus  divisis  ». 

4 Cfr.  Aristot.,  Ili.  de  Anima,  lext.  39.  (c.  8.):  «Formis  sensibilibus  inni- 

tuntur intelligibilia...  atque  idcirco  qui  nihil  sentit  nihil  discere  vel  comprehen- 
dere potest  »;  vide  et  de  Sensu  et  sensibilibus,  c.  6. 

6 Cap.  20.  n.  39:  « Verum  ne  hanc  imaginem  ab  eadem  Trinitate  factam 
et  suo  vitio  in  deterius  commutatam  ita  eidem  comparet  Trinitati,  ut  omni  modo 
existimet  similem,  sed  potius  in  qualicumque  ista  similitudine  magnam  quoque 
dissimilitudinem  cernat,  quantum  esse  satis  videbatur,  admonui  » (cfr.  c.  II.  n. 
20.  seq.,  c.  14.  n.  23,  c.  15.  n.  26,  ubi  inter  alia  legitur:  « Semper  enim  natura 
minor  est  faciente,  quae  lacta  est»).  Cfr.  Bonav.,  I.  Sent.  d.  13.  dub.  8. 

6 Epist.  137.  (alias  3.)  c.  2.  n.  8. 

9.  Item,  secundum  Philosophum  in  II.  Ethicorum  19  « virtus 
est  circa  difficile»,  et  circa  maxime  difficile,  maxima  virtus; 
sed  fides  virtus  est  et  inter  virtutes  maxime  habet  de  ratione 
virtutis.  Sed  ea  quae  habent  rationem,  nullam  habent  difficulta- 
tem : ergo  ea,  de  quibus  est  fides,  non  possunt  habere  rationem. 

10.  Item,  quaecumque  possunt  per  rationem  probari  sub- 
sunt iudicio  rationis;  nam,  secundum  Augustinum  2,  iudicium 
non  est  nisi  de  re  inferiori;  sed  ea,  de  quibus  est  fides,  sunt 
supra  rationem  et  supra  rationis  iudicium : ergo  ea,  de  quibus 
est  fides,  non  possunt  ratione  probari. 

11.  Item,  Damascenus3:  «Quocirca  omnia,  quae  tradita 
sunt  nobis,  tam  per  Legem  et  Prophetas  quam  per  Apostolos 
et  Evangelistas,  suscipimus  et  veneramur  et  cognoscimus,  nihil 
ultra  hoc  inquirentes  ».  Ergo  in  his  quae  fidei  sunt,  non  debet 
ratio  requiri;  sed  si  posset  haberi,  deberet  requiri:  ergo  etc. 

12.  Item,  Apostolus4:  Captivantes  omnem  intellectum  in 
obsequium  Christi.  Ex  hoc  colligitur,  quod  ea  quae  fidei  sunt, 
transcendunt  nostrum  intellectum.  Ex  hoc  arguitur  sic:  « Nullum 
accidens  transcendit  seu  excedit  subiectum,  in  quo  est  »,  secun- 
dum quod  dicit  Augustinus  IX.  libro  de  Trinitate  5 ; sed  ratio 


1 Cap.  3. 

2 II.  de  Lib.  Arb.  c.  14.  n.  38:  «Nullus  de  illis  legibus  (per  quas  iudica- 
mus  certitudinaliter  de  omnibus  sensibilibus)  intellectus  indicat,  sed  per  illos  »; 
de  Vera  Religione,  c.  31.  n.  58:  « Index  non  iudicat  de  lege,  sed  secundum 
ipsam  iudicat  de  aliis».  Cfr.  Bonav.,  I.  pag.  69,  nota  12;  V.  pag.  302,  nota  I. 
et  pag.  17,  nola  4;  ac  de  Humanae  Cognitionis  ratione,  pag.  50  seqq. 

3 I.  de  Fide  orthod.  c.  1,  ubi  in  textu  pro  suscipimus  etc.  leguntur:  amplecti- 
mur, agnoscimus  et  veneramur,  nec  ultra  ea  quidquam  inquirimus.  — Pro  Quocirca 
codd.  perperam  Quoniam  (quod  tamen  in  B a secunda  manu  expunctum  est). 

4 II.  Cor.  10,  5,  ubi  Vulgata:  In  captivitatem  redigentes  omnem  etc. 

5 Cap.  4.  n.  5 : « Simul  etiam  admonemur,  si  utcumque  videre  possumus, 
haec  (scii,  mentem  et  amorem  et  notitiam)  in  anima  existere  et  tanquam  invo- 
luta evolvi,  ut  sentiantur  et  dinumerentur  substantialiter,  vel,  ut  ita  dicam,  es- 
sentialiter non  tanquam  in  subiecto,  ut  color  aut  figura  in  corpore,  awt  ulla  alia 
qualitas,  aut  quantitas.  Quidquid  enim  tale  est,  non  excedit  subiectum,  in  quo 
est.  Non  enim  color  iste,  aut  figura  huius  corporis  potest  esse  et  alterius  corpo- 
ris. Mens  autem  amore,  quo  se  amat,  potest  amare  et  aliud  praeter  se.  Item,  non 
se  solam  cognoscit  mens,  sed  et  alia  multa.  Quam  ob  rem  non  amor  et  cognitio 
tanquam  in  subiecto  insunt  menti,  sed  substantialiter  etiam  ista  sunt,  sicut  ipsa 
mens,  quia,  etsi  relative  dicuntur  ad  invicem,  in  sua  tamen  singula  quaeque 
substantia  ».  Cfr.  Bonav.,  1.  Seni.  d.  3.  p.  II.  a.  2.  q.  2. 

est  accidens  intellectus:  ergo  non  transcendit  intellectum:  ergo 
sicut  intellectus  non  potest  pertingere  ad  ea  quae  fidei  sunt, 
ita  neh  ratio : ergo  etc. 

13.  Item,  ea  quae  sunt  contra  rationem  non  possunt  per 
rationem  probari;  sed  multa,  de  quibus  est  fides,  sunt  contra 
rationem:  ergo  saltem  illa  non  possunt  per  rationem  probari. 
Probatio  minoris  apparet  in  Sacramento  altaris,  in  quo  acci- 
dentia manent  sine  subiecto;  quod  omnino  est  contra  rationem, 
implicat  enim  contradictionem ; « accidentis  enim  esse  est  in- 
esse1»:  ergo  si  iion  inest,  non  est:  ergo  simul  est  et  non  est: 
ergo  etc. 

14.  Item,  ea  quae  se  habent  secundum  sub  et  supra,  id 
quod  convenit  ei  quod  est  supra  secundum  quod  huiusmodi, 
non  convenit  ei  quod  est  infra  secundum  quod  huiusmodi;  sed 
fides  et  sGientia  se  habent  secundum  sub  et  supra.  Nam,  ut 
dicit  Hugo  I.  libro  de  Sacramentis  2,  « fides  est  quaedam  cer- 
titudo mentis  supra  opinionem  et  infra  scientiam  constituta  ». 
Sed  « scientiae  convenit,  ut  scientia  est,  secundum  Augusti- 
num3,  rafione  habere,  suasum  »:  ergo  hoc  .non  convenit  fidei, 
ut  fides  est:  ergo  ea  quae  fidei  sunt  per  rationem  suaderi  non 
possunt. 

15.  Item,  sicut  se  habet  spes  ad  obtinendum  quod  spera- 
tur, ita  se  habet  fides  ad  sciendum  quod  creditur;  sed  nihil, 
quod  speratur,  dum  speratur,  obtinetur:  ergo  nihil,  quod  cre- 
ditur, dum  creditur,  scitur  sive  intelligitur : ergo  nihil  credi- 
tum potest  per  rationem  probari. 

16.  Item,  duo  importat  fides,  scilicet  certitudinem  et  ob- 
scuritatem. Unde  posset  sic  describi  fides,  quod  est  certitudo 
quaedam  de  divinis  cum  aenigmate,  ita  quod  per  certitudinem 
convenit  cum  scientia,  per  obscuritatem  convenit  cum  igno- 


1 Ut  dicit  Aristot.,  1.  Topic.  c.  5:  «Accidens  rei  inest  et  est  id  quod  contin- 
git inesse  et  non  inesse  »;  et  de  Praedicam,  c.  de  Substantia:  « Nullum  accidens 
est  nisi  in  substantia  individua»;  ac  VII.  Metaph.  text.  2.  (VI.  c.  1.):  «Acci- 
dens non  est  ens , sed  quid  entis  » (scii,  substantiae). 

2 Part.  X.  c.  2:  « Fides  est  certitudo  quaedam  animi  de  rebus  absentibus 
supra  opinionem  et  infra  scientiam  constituta  ». 

3 I.  Uetract.  c.  14.  n.  3:  « Proprie  quippe  cum  loquimur,  id  solum  scire  di- 
cimus, quod  mentis  firma  ratione  comprehendimus»;  cfr.  idem,  de  Quantitate 
animae,  c.  26.  n.  50:  « Scientia  tunc  est,  cum  aliquid  firma  ratione  percipitur». 

rantia.  Sed  ex  ea  parte,  qua  convenit  cum  scientia,  propter 
certitudinem  nuil.um  creditum  ignoratur:  ergo  ex  ea  parte,  qua 
convenit  cum  ignorantia,  nihil,  quod  creditur,  scitur : ergo  etc. 

CONTRA : 

1.  Augustinus  XIV.  de  Trinitate1:  «Non  quidquid  ah 
homine  sciri  potest  in  rebus  humanis,  ubi  est  plurimum  su- 
pervacaneae vanitatis  et  noxiae  curiositatis,  huic  scientiae  tri- 
buo, sed  illud  tantummodo,  quo  fides  saluberrima,  quae  ad 
veram  beatitudinem  ducit,  gignitur,  nutritur,  defenditur,  ro- 
boratur ».  Sed  nutritio  fidei  et  roboratio  est  per  rationes: 
ergo  etc. 

2.  Item,  Hugo  I.  libro  de  Sacramentis  2 distinguens  tria 
genera  credentium,  dicit : « Quidam  sunt  fideles,  qui  sola  pie- 
tate credere  eligunt,  qui  tamen,  utrum  credendum  sit,  an  non 
credendum  sit,  ratione  non  comprehendunt;  alii  ratione  appro- 
bant quod  fide  credunt;  alii  puritate  cordis  et  munda  conscien- 
tia interius  iam  gustare  incipiunt  quod  fide  credunt.  In  primis 
sola  pietas  facit  electionem;  in  secundis,  ratio  adiungit  appro- 
bationem; in  tertiis  puritas  intelligentiae  apprehendit  certitu- 
dinem »:  ergo  etc. 

3.  Item,  Augustinus  de  Utilitate  credendi3:  «Quod  cre- 
dimus,, debemus  auctoritati;  quod  intelligimus,  rationi»;  sed 
omnia  credibilia  sunt  intelligibilia,  quia  ad  hoc  ordinatur  do- 
num intellectus:  ergo  omnia  credibilia  possunt  per  rationem 
probari. 

4.  Item,  inter  omnia  ea,  de  quibus  est  fides,  maximum, 
excellentissimum  et  arduissimum  est  mysterium  Trinitatis;  sed 
ad  hoc  philosophi  pervenerunt  per  rationes,  cum  non  essent 
illuminati  radio  fidei:  ergo  omnia  alia  multo  fortius  possunt 
per  rationem  probari.  Probatio  minoris  apparet  per  Augu- 
stinum X.  de  Civitate  Dei 4,  ubi  dicit,  quod  « Porphyrius  Pla- 


1 Cap.  I.  n.  3;  cfr.  XIII.  de  Trin.  c.  I.  et  19. 

2 Part.  X.  c.  4.  3 Cap.  II.  n.  25. 

4 Cap.  23:  « Dicit  enim  Deum  Patrem  et  Deum  Filium,  quem  Graece  ap- 
pellat paternum  intellectum  vel  paternam  mentem;  de  Spiritu  autem  sancto  aut 
nihil,  aut  non  aperte  aliquid  dicit;  quamvis  quem  alium  dicat  horum,  non  intel- 
ligo.  Si  enim  tertiam,  sicut  Plotinus,  ubi  de  tribus  principalibus  substantiis  dis- 

putat, animae  naturam  etiam  iste  vellet  intelligi,  non  utique  diceret  horum  me- 

tonicus  praedicabat  Patrem  'et  paternum  intellectum  et  quod- 
dam medium,  per  hoc  intelligens  Spiritum  sanctum». 

5.  Item,  idem  VII.  Confessionum *  1 recitat,  quod  invenit  in 
quibusdam  libris  Platonicorum  Evangelium  Ioannis,  etsi  non 
eisdem  verbis,  tamen  eisdem  sententiis : « quod  in  principio 
erat  Verbum,  et  quod  Verbum  erat  apud  Deum,  et  quod 
Deus  erat  Verbum,  et  quod  omnia  per  ipsum  facta  sunt, 
et  quod  factum  est,  in  ipso  vita  erat,  et  vita  erat  lux  homi- 
num, et  quod  lux  in  tenebris  lucet,  usque : Fuit  homo  mis- 
sus a Deo  ».  Sed  hic  explicatur  mysterium  Trinitatis:  ergo  etc. 

6.  Item,  nulla  potentia  merito  culpatur,  si  non  deveniat 
aut  tendat  in  obiectum  suum,  si  medium  deveniendi  in  illud 
sibi  deficiat.  Exemplum  de  visu.  Sed  medium  in  cognitione 
certitudinali  intellectuali  est  aut  demonstrationis  violentia,  aut 
rei  evidentia;  sed  intellectus  culpatur,  quia  non  pervenit  ad 
notitiam  divinorum:  ergo  non  deest  sibi  medium  perveniendi  ad 
illorum  notitiam.  Sed  constat,  quod  non  est  ibi  rei  evidentia: 
ergo  potest  habere  necessariam  demonstrationem. 

7.  Item,  in  libro  Posteriorum  2 distinguit  Philosophus  de- 
monstrationem propter  quid,  quae  est  per  causam,  et  de- 
monstrationem quia,  quae  est  per  effectum.  « Effectus  autem 
proprius  necessario  ducit  in  cognitionem  causae3»;  sed  dae- 
mones sciunt,  homines  damnatos  esse  propter  peccatum  infide- 
litatis: ergo  necessario  sciunt  ea  quae  credenda  sunt,  quia 
non  possunt  scire,  istos  esse  infideles,  nisi  sciant  et  intelligant 
credenda  per  fidem.  Ergo  etc. 

8.  Item,  Augustinus  I.  de  Trinitate  4 dicit,  quod  « nec  pe- 
riculosius alicubi  erratur,  nec  laboriosius  aliquid  quaeritur,  nec 
fructuosius  aliquid  invenitur,  quam  ubi  quaeritur  unitas  Trini- 


diurn,  id  est  Patris  <?t  Fili  medium.  Postponit  quippe  Plotinus  animae  naturam 
paterno  intellectui;  iste  autem,  cum  dicit  medium,  non  postponit,  sed  interpo- 
nit. Et  nimirum  hoc  dixit,  ut  potuit  sive  ut  voluit,  quod  nos  Spiritum  sanctum 
Patris  tantum  nec  Filii  tantum,  sed  ulriusque  Spiritum  dicimus». 

1 Cap.  9.  n.  13.  — De  istis  sententiis  cfr.  loan.  I,  1-5. 

2 Scii.  1.  c.  10.  (c.  13.)  et  II.  c.  I.  seqq.  Cfr.  Bonav.,  III.  pag.  521,  nota  8. 

3 Ut  dicit  Aristot.,  II.  Poster,  c.  12.  (c.  15.):  « Ab  effectu  ad  causam  valet 
demonstratio»,  et  c.  17.  (c.  14.):  «Ex  causato  sequitur  causa  et  contra  (causa 
enim  prius  est  eo  cuius  est  causa)».  Cfr.  etiam  Bonav.,  Sent.  1.  d.  3.  p.  I.  q.  2. 

4 Cap.  3.  n.  5. 

tatis,  Patris  et  Filii  et  Spiritus  sancti  » : ergo  notitia  Trinita- 
tis necessaria  est  ad  salutem.  Sed  « natura  inferior  non  deficit 
in  necessariis  »,  secundum  Philosophum  1 : ergo  multo  minus 
natura  suprema.  Ergo  de  se  humanus  intellectus  sine  habitu 
fidei  potest  ad  notitiam  Trinitatis  pervenire;  et  hoc  non  nisi 
per  rationes  naturales:  ergo  etc. 

9.  Item,  « qui  potest  in  maius  potest  in  minus  2 »;  sed  ma- 
ius est  diligere  Deum  propter  se  et  super  omnia,  quam  intel- 
ligere  Deum  trinum  et  unum,  quod  est  per  fidem  credibile.  Sed 
per  rationem  probari  potest,  Deum  esse  propter  se  et  super 
omnia  diligendum:  ergo  per  rationem  probari  potest,  Deum 
esse  trinum  et  unum. 

10.  Item,  quod  non  creditur  impossibile  est  sciri:  ergo 
quod  creditur  necesse  est  sciri;  sed  «scire  non  est  nisi  per 
rationem»,  secundum  Augustinum3:  ergo  etc. 

RESPONDEO : 

Circa  istam  quaestionem  diversae  sunt  opiniones.  Quidam 
enim  dicunt,,  quod  ea  quae  fidei  sunt,  nullo  modo  possunt  esse 
per  rationem  probata,  ita  quod  unus  et  idem,  vel4  apud  unum 
et  eundem  sit  aliquid  per  fidem  creditum  et  per  rationem  pro- 
batum. Quorum  ratio  est,  quoniam  creditum,  unde  creditum,  est 
non  visum;  scitum  autem  per  rationem,  hoc  ipso  quod  scitum, 
est  visum:  ideo  sicut  idem  non  potest  esse  visum  et  non  visum  ab 
uno  et  eodem,  ita  nec  creditum  per  fidem  et  scitum  per  rationem. 

Ista  positio,  licet  sit  magnorum5,  tamen  sine  praeiudicio 
non  videtur  mihi  probabilis,  primo : quoniam,  si  unus  et  idem 
non  potest  unam  et  eandem  veritatem  credere  et  scire,  tunc 
si  primo  credat  et  postea  per  rationem  intelligat,  ratio  fidem 
tolleret;  quod  est  falsum.  Nam  cum  omnes  articuli  fidei  sint 
per  donum  intellectus  sive  per  rationem  intelligibiles,  ut  dicit 
Augustinus 6,  tantum  posset  quis  proficere  in  vita  ista,  quod 


1 i.  de  Anima,  lext.  45.  (c.  9.). 

2 Ut  dicit  regula  iuris  35.  in  VI:  « Plus  semper  in  se  continet  quod  est  mi- 
nus»; cfr.  ibid.  regula  53. 

3 I.  Retraet.  c.  14.  n.  3;  cfr.  supra  pag.  133,  nota  3.  4 Ita  A,  B et. 

5 Verbi  gratia:  S.  Thomae;  cfr.  Bonav.,  111.  Sent.  d.  24.  a.  2.  q.  3f.  in 

corp.  et  scholion  ac  dub.  3. 

6 Cfr.  Bonav.,  III.  Seni.  d.  24.  a.  3.  q.  1.  seqq. 

omnino  tolleretur  fides;  quod  omnino  est  falsum,  et  videmus 
contrarium,  quoniam  quanto  quis  magis  proficit  in  intellectu, 
tanto  magis  proficit  in  fide.  — Secundo,  quoniam  certum  est, 
quod  Deum  esse  unum,  demonstrative  probatum  est  a philoso- 
phis, sicut  apparet  in  VIII.  Physicorum1 2,  similiter  Deum  esse 
creatorem;  ulterius , manifestum  est,  quod  hoc  dicit  auctori- 
tas Scripturae  a Deo  revelatae  in  Deuteronomio a : Dominus 
Deus  tuus  Deus  unus  est;  et  in  principio  Genesis:  In  princi- 
pio creavit  Deus  caelum  et  terram : quaero,  utrum'  isti  ve- 
ritati magis  adhaereat  intellectus  fidelis  propter  rationem,  vel 
propter  auctoritatem.  Certum  est,  quod  propter  auctoritatem, 
quia  propter  illam  exponeret  vitam.  Ergo  ista  duo  simul  stant, 
quod  intelligat  per  rationem  et  quod  credat  per  fidem,  et 
unum  alterum  non  excludit.  Ulterius  pono,  quod  iste  qui  cre- 
dit primo  et  postea  intellexit  per  rationem,  si  ratio  fidem  tol- 
lit, dato,  quod  obliviscatur  rationis,  quod  possibile  est,  tunc 
aut  remanebit  sine  omni  notitia ; aut  necesse  est,  isti  iterato 
fidem  infundi,  quod  non  videtur  probabile;  aut  necesse  est, 
simul  stare  fidem  et  rationem.  — Tertio,  quoniam  ponit  omnino 
incompossibilia  fidem  et  intellectum,  quoniam,  ut  dicit  Augu- 
stinus de  Utilitate  credendi 3,  « quod  credimus,  debemus  aucto- 
ritati ; quod  intelligimus,  rationi  » ; quod  omnino  falsum  est, 
immo  intellectus  nunquam  est  sine  fide,  prout  dicitur  Isaiae 
septimo 4 : Nisi  credideritis , non  intelligetis. 

Et  ideo  ad  quaestionem  propositam  respondendum  est  sine 
praeiudicio,  quod  de  credibilibus  possumus  loqui  duobus  mo- 
dis: aut  ex  parte  ipsorum  credibilium,  ani  ex  parte  nostro- 
rum intellectuum.  Si  ex  parte  ipsorum  credibilium,  dico, 
quod  omnia  credibilia  habent  certissimas  rationes.  Veritas 
enim  prima,  quae  ad  credendum  illustrat,  non  potest  esse  sine 
ratione;  et  hoc  dicit  Richardus  de  sancto  Victore  I.  libro  de 
Trinitate5:  «Credo  sine  dubio,  ad  quorumlibet  explanatio- 
nem, quae  necesse  est  esse,  non  modo  probabilia,  immo  etiam 


1 Per  toLum,  praesertim  a text.  45.  usque  ad  text.  54.  Cfr.  lionav.,  V.  Col- 
lat.  in  Hexaem.  collal.  5.  n.  15. 

2 Cap.  6,  4.  et  sequitur  Gen.  1,  I. 

3 Cap.  11.  n.  25.  4 Vers.  9.  (secundum  LXX). 

5 Cap.  4.  — In  edit,  legitur,  sicut  etiam  primitus  in  codd.,  certe  tamen  su- 

perflue, quoniam  post  dubio. 

argumenta  necessaria  non  deesse,  quamvis  illa  interim  con- 
tingat industriam  nostram  latere»;  et  post:  «Videtur  autem 
omnino  impossibile,  omne  necessarium  non  esse  et  necessaria 
ratione  carere  ». 

Si  autem  loquamur  de  credibilibus  sive  de  his  quae  fidei 
sunt,  ex  parte  nostrorum  intellectuum;  dico,  quod  quaedam 
sunt  credibilia,  quae  sunt  quasi  fidei  fundamenta  sive  funda- 
mentalia principia,  ut  sunt  communia  in  divinis,  ut  Deum  esse, 
Deum  esse  unum,  Deum  esse  simplicem,  aeternum,  immensum 
sive  infinitum,  immutabilem,  summe  potentem,  summe  sapien- 
tem et  summe  bonum,  et  his  similia  ; et  haec  quidem  possunt 
demonstrative  .probari  necessaria  ratione  per  naturalem  inve- 
stigationem ab  intellectu,  tam  fideli  quam  infideli,  sicut  et  de- 
monstraverunt philosophi,  sicut  apparet  per  Philosophum  VIII. 
Physicorum1  et  II.  Metaphysicorum;  et  Apostolus  dicit2:  In- 
visibilia Dei  a creatura  mundi  per  ea  quae  facta  sunt , in- 
tellecta conspiciuntur,  sempiterna  quoque  eius  virtus  et  Di- 
vinitas, quoniam,  ut  dicitur  in  libro  Sapientiae,  a magnitudine 
speciei  et  creaturae  cognoscibiliter  poterit  Creator  horum 
videri.  Quamvis  autem  ista  demonstrativa  ratione  probentur, 
nihilominus  tamen  per  fidem  creduntur,  sicut  Apostolus  dicit 3 : 
Oportet  accedentem  credere,  quia  est;  et  Augustinus  XI.  de 
Civitate  Dei:  «Visibilium  omnium  maximum  mundus  est,  invisi- 
bilium omnium  maximus  est  Deus;  tamen  mundum  esse  vide- 
mus et  Deum  esse  credimus  »,  ita  quod  in  his  istae  duae  no- 
titiae, scilicet  per  fidem  et  per  demonstrationem,  se  invicem 
non  excludunt,  ut  iam  in  parte  visum  est  et  adhuc  planius 
et  plenius  videbitur. 

Alia  sunt  credibilia,  quae  pertinent  ad  propria  in  divinis, 
ut  est  mysterium  Trinitatis,  quod  Pater  genuit  Filium  sibi 
coaequalem  et  consubstantialem,  quod  a Patre  et  Filio  proce- 
dit eis  coaequalis  et  consubstantialis  Spiritus  sanctus  tanquam 
utriusque  amor  mutuus  et  nexus,  et  hae  tres  personae  unus 
sunt  Deus.  Haec  autem  quamvis,  ut  dictum  est,  « habeant  ne- 
cessarias rationes  »,  quoniam  « habent  necessariam  et  imrnuta- 

1 Per  totum,  praesertim  a textu  45.  usque  ad  54.  (cfr.  supra  pag.  137,  nota  I.) 
et  II.  Metaph.  text.  6.  (II.  c.  2.). 

2 Rom.  1,  20.  et  sequitur  Sap.  13,  5. 

* Hebr.  11,  6.  — Sequitur  August.,  loc.  cit.  c.  4.  n.  I. 

bilem  veritatem  »,  ut  dicit  Richardus  \ tamen,  quia  excedunt 
intellectum  humanum  et  omnino  sunt  supra  rationem,  ideo 
virtute  intellectus  ad  illorum  probationem  pertingi  non  potest; 
sed  mens  fide  purgata  et  elevata,  per  quam  venitur  ad  intel- 
lectum, quia,  ut  dicit  Augustinus 1  2,  « fides  aperit  viam  intel- 
lectui »,  et  dono  intellectus  superinfuso  ad  illorum  cognitionem 
et  probationem  pervenire  potest,  tam  ex  conditionibus  divinis 
quam  ex  vestigiis  in  creatura  repertis,  et  maxime  ex  ratione 
imaginis,  sicut  probaverunt  Augustinus  et  Richardus.  Unde 
Augustinus3,  distinguens  tria  genera  credibilium,  dicit:  «Ter- 
tium genus  est  eorum  quae  primo  creduntur  et  postea  intelli- 
guntur,  qualia  sunt  ea  quae  de  divinis  rebus  non  possunt  in- 
telligi,  nisi  ab  his  qui  mundo  sunt  corde;  quod  fit  praeceptis 
servatis,  quae  de  bene  vivendo  accipiuntur  ».  Propter  quod 
idem  doctor  I.  de  Trinitate  4 suscipit  «Deo  adiuvante  rationem 
reddere,  quam  flagitant,  quod  Trinitas  sit  unus  et  solus  et  verus 
Deus,  et  quam  recte  Pater  et  Filius  et  Spiritus  sanctus  unius 
eiusdemque  substantiae  vel  essentiae  dicatur,  credatur,  intelliga- 
tur,  ut  non  quasi  excusationibus  illudantur,  sed  re  ipsa  expe- 
riantur, et  esse  illud  summum  bonum,  quod  purgatissimis  men- 

1 Loco  supra  pag.  137,  nota  5.  cit.,  ibi  prosequens:  «Omnia,  quae  coepe- 
runt esse  ex  tempore  pro  beneplacito  Conditoris,  possibile  est  esse,  possibile  est 
non  esse,  unde  et  eo  ipso  eorum  esse  non  tam  ratiocinando  colligitur,  quam  ex- 
periendo probatur.  Quae  vero  aeterna  sunt  omnino  non  esse  non  possunt ; sicut 
nunquam  non  fuerunt,  sic  certe  nunquam  non  erunt,  immo  semper  sunt  quod 
sunt,  nec  aliud  nec  aliter  esse  possunt  ». 

2 I.  de  Peccatorum  meritis  et  remissione,  c.  21.  n.  29:  « Prius  sanctarum 
Scripturarum  auctoritatibus  colla  subdenda  sunt,  ut  ad  intellectum  per  fidem 
quisque  perveniat»:  et  in  loan.  Evang.  tr.  22.  n.  2:  «Gradus  pietatis  est  fides, 
fidei  fructus,  intellectus»;  ac  tr.  48.  n.  I : « Verbum,  quod  quis  intelligere  non 
potest,  credere  non  cunctetur.  Fides  enim  meritum  est,  intellectus  praemium  ». 
Cfr.  etiam  I.  de  Lib.  Arb.  c.  2.  n.  2.  ac  II.  c.  2.  n.  6;  de  Vera  Religione,  c.  8. 
n.  14;  in  loan.  Evang.  tr.  27.  n.  7.  ac  tr.  29.  n.  6;  Enarrat,  in  Ps.  109.  n.  8. 
ac  in  Ps.  118.  serm.  19.  n.  3;  de  Mendacio,  c.  8.  n.  11;  de  Agone  Christiano, 
c.  13.  n.  14:  «Priusquam  mens  nostra  purgetur,  debemus  credere  quod  intel- 
ligere nondum  valemus  ». 

3 Libr.  83  Qq.  q.  48 : « Credibilium  tria  sunt  genera.  Alia  sunt,  quae  sem- 
per creduntur  et  nunquam  intelliguntur,  sicut  est  omnis  historia,  temporalia  et 
humana  gesta  percurrens.  Alia,  quae  mox,  ut  creduntur,  intelliguntur,  sicut  sunt 
omnes  rationes  humanae  vel  de  numeris,  vel  de  quibuslibet  disciplinis.  Tertium, 
quae  primo»  etc.  — Inferius  respicitur  Matth.  5,  8. 

4 Cap.  2.  n.  4. 

tibus  cernitur,  et  a se  propterea  cerni  comprehendique  non 
posse,  quia  humanae  mentis  acies  invalida  in  tam  excellenti 
luce  non  figitur,  nisi  per  iustitiam  fidei  nutrita  vegetetur  »;  et 
post  dicit,  quod  « istis  garrulis  ratiocinatoribus,  elatioribus 
quam  capacioribus,  sic  serviet,  ut  inveniant  aliquid,  unde  du- 
bitare non  possint».  Et  Richardus  I.  de  Trinitate1  dicit,  «suae 
intentionis  esse  ad  ea  quae  credidimus,  non  modo  probabiles, 
verum  etiam  necessarias  rationes  adducere  »;  et  Anselmus  I.  Cur 
Deus  homo,  in  principio2:  « Sicut  rectus  ordo  exigit,  ut  pro- 
funda fidei  Christianae  prius  credamus,  quam  ea  praesumamus 
ratione  discutere,  ita  negligentia  mihi  videtur,  si,  postquam  con- 
firmati sumus  in  fide,  non  studemus  quod  credimus  intejligere  ». 

Alia  sunt  credibilia,  quae  pertinent  ad  divina  opera,  vel 
ad  opus  creationis,  ut  mundum  esse  creatum;  vel  ad  opus  re- 
parationis, ut  Christum  incarnatum,  mortuum  et  his  similia; 
alia  ad  opus  retributionis,  ut  resurrectio  corporum,  perpetua 
gloria  Sanctorum  et  aeterna  poena  malorum ; et  quia  ista  pen- 
dent ex.  divina  voluntate  nec  habent  necessariam  et  immutabi- 
lem veritatem,  quantum  est  de  se,  quia  sunt  contingentia,  ideo 
nec  ab  intellectu  etiam  Meli  per  rationem  necessariam  pro- 
bari possunt.  Non  enim  necessario  probari  potest  3,  mundum 
creatum,  quia  nec  necessario  creatus  est,  nec  necessario, 
Christum  incarnatum,  quia  nec  necessario  incarnatus  est,  nec 
necessario  resurrectionem  futuram,  quia  nec  necessario  fu- 
tura est;  sed  primo  per  fidem  creduntur,  postmodum  mente 
proficiente  ad  intellectum  cum  auxilio  illius  doni  probari  pos- 
sunt, non  fuisse  aut  esse  impossibilia,  sed  sic  fieri  oportuisse 
vel  oportere.  Unde  Augustinus  de  Vera  Religione4  praemit- 
tens, quod  indivisa  sunt  opera  Patris  et  Filii  et  Spiritus  san- 
cti, et  quomodo  in  omni  creatura  invenitur  vestigium  Trinita- 
tis, addit5:  «Quo  comperto,  satis  apparebit,  quantum  homo 
assequi  potest,  quam  necessariis  et  invictis  et  iustis  legibus 
Deo  et  Domino  suo  cuncta  subiecta  sint;  ex  quo  illa  omnia, 
quae  primo  credidimus,  nihil  nisi  auctoritatem  secuti,  partim 

i Cap.  4.  2 Scii.  c.  2. 

8 Scii,  probatione  propter  quid,  de  qua  infra  pag.  1 43. 

4 Cap.  7.  n.  13. 

5 Loc.  cit.  c.  8.  n.  14,  ubi  textus  edit,  pro  comperto  habet  cognito,  quod 
exhibebat  etiam  primitus  B. 

sic  intelliguntur,  ut  videamus,  esse  certissima;  partim  sic,  ut 
videamus,  fieri  potuisse1  atque  ita  fieri  oportuisse,  doleamus- 
que  illos  haec  non  credentes,  qui  nos  antea  credentes  irri- 
dere quam  nobiscum  credere  maluerunt.  Non  enim  iam  illa  ho- 
minis sacrosancta  susceptio  et  Virginis  partus  et  mors  Filii 
Dei  pro  nobis  et  resurrectio  a mortuis  et  in  caelum  ascensio  et 
consessus  ad  dexteram  Patris  et  peccatorum  abolitio  et  iudicii 
dies  et  corporum  resuscitatio,  cognita  aeternitate  Trinitatis  et 
mutabilitate  creaturae,  creduntur  tantum,  et  non  etiam  indi- 
cantur ad  summi  Dei  misericordiam,  quam  generi  humano 
exhibet,  pertinere  ». 

Attendendum  tamen  est  hic,  quod  divinorum  operum  licet 
non  possit  reddi  necessaria  ratio,  quare  producta  sunt,  ut 
quare  Christus  sit  incarnatus  et  quare  mundus  sit  productus; 
potest  tamen  necessaria  ratione  aliquid  circa  Christum  probari 
et  circa  mundum  productum,  etiam  ab  infidelibus;  potest  enim 
necessaria  ratione  probari,  mundum  non  esse  productum  ab 
aeterno,  quoniam  hoc  ipsa  ratio  creationis  excludit ; potest  ne- 
cessaria ratione  probari,  Christum  non  esse  natum  ab  aeterno 
ex  matre,  et  his  similia. 

Sic  ergo  breviter  dico,  quod  ad  ea  quae  fidei  sunt  sive 
ea,  de  quibus  est  fides,  possunt  ratione  probari  eo  modo,  quo 
dictum  est.  Ad  cuius  intelligentiam  potest  sumi  ratio: 

Primo  ex  parte  creditorum , quae  dictat  credenda,  et  qui- 
bus dictat  assentiendum  prima  veritas.  Prima  autem  veritas, 
ut  dictum  est 2,  a qua  fluit  et  emanat  omnis  ratio  et  omnis  vere 
ratiocinantis  lumen  accenditur,  sine  ratione  nihil  potest  dictare. 

Secundo  sumitur  ratio  ex  parte  divinorum  effectuum.  In 
omni  enim  effectu,  secundum  Augustinum  XI.  de  Civitate  Dei3, 
impressit  divina  sapientia  sua  vestigia,  licet  alii  magis,  alii 


1 Edit,  'posse. 

2 Supra  pag.  137,  nota  5.  Cfr.  etiam  Bonav.,  V.  pag.  304,  nota  5,  ubi  re- 
currit ista  sententia  et  est  August.,  de  Vera  Relig.  c.  39,  n.  72.  et  c.  52.  n.  101. 
— In  codd.,  incongrue  tamen,  ante  accenditur  addita  sunt  verba  ab  ea. 

3 Cap.  24 : « Sed  si  nihil  aliud  est  bonitas  divina  quam  sanctitas,  profecto 
et  illa  diligentia  rationis  est,  non  praesumtionis  audacia,  ut  in  operibus  Dei  se- 
creto quodam  loquendi  modo,  quo  nostra  exerceatur  intentio,  eadem  nobis  insi- 
nuata intelligatur  Trinitas,  unamquamque  creaturam  quis  fecerit,  per  quid  fecerit, 
propter  quid  fecerit»;  cfr.  ibid.  c.  26,  ubi  de  imagine  Dei. 

minus,  quae  ducunt  intelligentes  et  qui  non  habent  oculos  ex- 
caecatos,  in  cognitionem  divinorum,  et  maxime  ratio  imaginis, 
quae  reperitur  in  creatura  rationali. 

Tertio  sumitur  ratio  ex  parte  creatorum , et  maxime  hu- 
manorum intellectuum.  Humanus  autem  intellectus  hoc  ipso, 
quod  est  ad  imaginem  Dei  factus l,  est  et  natus  ad  intelligen- 
dum  Deum,  licet  propter  obnubilationem  peccati  et  sarcinam 
corporis  corruptibilis  ad  illud  non  possit  perfecte  assurgere. 

Et  ideo  quarta  sumitur  ratio  ex  parte  doni  infusi.  Intel- 
lectus enim  noster  purgatur  per  fidem,  ut  « illud  ineffabile 
ineffabiliter  videri  possit  »,  ut  dicit  Augustinus  I.  de  Trini- 
tate 2.  Intellectu  autem  per  fidem  purgato,  additur  intellectus 
donum,  quo  mens  amplius  elevatur  et  illuminatur,  ut  ea  quae 
credit,  ad  quae  intelligenda  per  se  non  potest  attingere,  vi- 
deat certissima  ratione,  sicut  apparuit  supra 3 per  auctorita- 
tem Augustini.  Infideles  autem  per  ista  vestigia,  quae  relu- 
cent in  speculo  creaturae  rationalis,  non  possunt  cognoscere 
Trinitatem,  quia  sine  fide  corda  mundante  non  possunt  cogno- 
scere etiam,  utrum  sit  speculum,  et  ideo  nec  per  speculum 
cognoscere  quae  apparent  in  speculo.  Unde  Augustinus  XV. 
de  Trinitate 4 : «Qui  intelligunt  suam  mentem,  quomodo  vi- 
deri potest,  et  in  ea  Trinitatem  istam,  nec  tamen  eam  cre- 
dunt vel  intelligunt  esse  imaginem  Dei,  speculum  quidem  vi- 
dent, sed  usque  adeo  non  vident  per  speculum  eum  qui  est 
per  speculum  nunc  videndus,  ut  nec  ipsum  speculum,  quod 
vident,  sciant  esse  speculum,  id  est  imaginem.  Quod  si  scirent, 
fortassis  et  eum  cuius  est  hoc  speculum,  per  hoc  quaerendum 
et  per  hoc  utcumque  interim  videndum  esse  sentirent,  fide  non 
fida  corda  mundante,  ut  facie  ad  faciem  possit  videri,  qui 
per  speculum  nunc  videtur». 

Sed  tunc  restat  videndum,  quomodo  cum  tanta  evidentia 
rationis  maneat  et  simul  stare  possit  latentia  fidei  et  obscuri- 
tas credulitatis.  Sed  hoc  manifeste  et  luculenter  apparet,  tribus 
consideratis. 


1 Gen.  9,  6. 

2 Cap.  1.  n.  3:  « Necessaria  esi  purgatio  mentis  nostrae,  qua  illud  » elc. 

3 Pag.  139,  riota  2.  seqq.  ac  August.,  XIV.  de  Trin.  c.  1.  n.  3,  et  Bonav., 
III.  Sent.  d.  24.  a.  3.  q.  2.  ad  5. 

4 Cap.  24.  n.  44:  Qui  ergo  vident  suam  etc.  — In  fine  citatur  I.  Tim.  1,  5. 

Primum  est  excessus  rerum  intellectarum  et  defectus  no- 
strorum intellectuum  propter  sarcinam  corporum  et  obnubi- 
lationem phantasmatum,  propter  quae,  quantumcumque  mens 
videat  et  intelligat,  nunquam  ita  intelligit,  quin,  etsi  non  falla- 
tur, tamen  possit  ambigere,  et  ideo  necessarium  est  credi; 
quantumcumque  enim  videat  et  intelligat,  nunquam  ita  plene 
intelligit,  quin  aliquid  restet  non  intellectum,  quod  credi  opor- 
tet. Unde  Augustinus  I.  Soliloquiorum1:  «Dum  in  hoc  corpore 
est  anima,  etiam  si  plenissime  videat,  hoc  est,  intelligat  Deum; 
tamen,  quia  etiam  corporis  sensus  utuntur  opere  proprio,  si 
nihil  quidem  valent  ad  fallendum,  non  tamen  nihil  ad  ambi- 
gendum, potest  adhuc  dici  fides  ea,  qua  his  resistitur,  et  illud 
potius  verum  esse  creditur  ».  Augustinus  XIX.  de  Civitate  Dei 2: 
« Anima  de  rebus,  quas  mente  atque  ratione  apprehendit,  licet 
parvam  propter  carnem  corporis  aggravantem,  tamen  certis- 
simam habet  scientiam»;  dicit  XV.  de  Trinitate3:  «Fides 
quaerit,  intellectus  invenit;  propter  quod  ait  Propheta:  Nisi 
credideritis , non  intelligetis . Et  rursus,  intellectus  eum  quem 
invenit,  adhuc  quaerit.  Deus  enim  respexit  super  filios  homi- 
num, ut  videret , .si  est  intelligens  aut  requirens  Deum.  Ad 
hoc  ergo  debet  esse  homo  intelligens,  ut  requirat  Deum  ».  Sic 
ergo  intellectus  invenit,  ut  tamen  semper  fides  quaerat. 

Secundum  est  modus  ratiocinationum  sive  demonstratio- 
num. Secundum  enim  Philosophum 4 duplex  est  modus  de- 
monstrandi: ostensivus  et  ducens  ad  impossibile;  ostensivus 
duplex : per  causam  a priori , et  haec  est  demonstratio  dicens 
propter  quidf  quomodo  credibilia  demonstrari  non  possunt, 
nec  enim  divina  habent  aliquam  causam.  Secundo  modo  a po - 


1 Cap.  7.  n.  14,  in  quo  textu  B contra  A et  edit,  legit  incongrue  valeat 
pro  valent  et  deinde  addit  perperam  valet  post  nihil  ac  et  ante  potest. 

2 Cap.  18,  in  quo  textu  B apprehendit  pro  comprehendit,  et  edit,  corpus 
corruptibile,  quod  aggravat  animam  (cfr.  Sap.  9,  15.)  loco  carnem  corporis 
aggravantem. 

3 Cap.  20.  n.  2;  cfr.  etiam  VII.  de  Trin.  c.  ultimo  (scii.  6.)  n.  1 2.  in  fine: 
«Quod  si  intellectu  capi  non  potest,  fide  teneatur,  donec  illucescat  in  cordibus 
ille  qui  ait  per  Prophetam:  Nisi  credideritis,  non  intelligetis » (lsai.  7,  9.  sec. 
LXX).  Sequitur  in  textu  Ps.  13,  2.  — Pro  XV.  de  Trin.  c.  20.  cocfd.  citant 
XIV.  de  Trin.  c.  ultimo,  sed  perperam,  nihil  enim  ibi  invenitur  de  hoc. 

4 1.  Prior,  c.  22;  11.  c.  14.  et  I.  Poster,  c.  22,  ubi  demonstratio  ostensiva 
etiam  ex  hypolhesi  vocatur. 

steriori  per  effectus,  et 1 per  signa,  et  haec  est  demonstratio 
dicens  quia , quae  licet  faciat  scire;  tamen,  quia  non  dicit  pro- 
pter quid  nec  modum  indicat,  quo  res  est,  sic  facit  intelligere, 
quod  tamen  quantum  ad  modum  et  causam  oportet  credere. 
— Alius  modus  est  ducens  ad  impossibile,  et  iste  modus,  li- 
cet convincat  et  cogat  intellectum  assentire,  non  tamen  aufert 
caliginem;  nec  enim  propter  quid  aut  modum  declarat  et 
ostendit  rem,  et  ideo  semper  cum  hoc  fides  est  necessaria. 
Unde  Augustinus  I.  libro  Retractationum  2 dicit,  quod  « exiguis- 
sima  est  scientia  veritatis  in  vita  ista  ». 

Tertium  est  habitudo  et  connexio  ad  invicem  credendo- 
rum. Quamvis  enim  ratione  possit  probari  unitas  divinae  es- 
sentiae seorsum  considerata  et  trinitas  personarum  seorsum 
considerata,  tamen,  quomodo  simul  stat  unitas  cum  trinitate, 
omnino  est  incomprehensibile.  Similiter,  quamvis  possit  ratione 
probari,  mundum  ex  tempore  de  nihilo  productum,  possit  ni- 
hilominus, Deum  esse  immutabilem;  tamen,  quomodo  sine  omni 
sui  mutatione  et  innovatione  de  novo  mundum  producat,  nisi 
fides  credat,  necessario  intellectus  haesitat.  Unde  Richardus  IV. 
de  Trinitate  3,  optime  praemittens,  quomodo  rationibus  neces- 
sariis probatur  unitas,  divinae  essentiae  et  quomodo  similiter 
trinitas  personarum,  dicit : « Et  quidem  quaelibet  harum  con- 
siderationum et  assertionum,  cum  per  semetipsam  solam  et 
seorsum  attenditur,  nihil  credibilius,  nihil  verius  videtur;  sed 
quando  unam  cum  alia  conferimus,  et  quomodo  concorditer  et 
simul  stare  possit,  attendimus,  nisi  fidei  firmitas  obsistat,  pro- 
tinus in  ambiguum  venit,  quidquid  multiplex  ratio  persuasit ». 

Sic  ergo  dico,  quod  simul  stant  cognitio  per  fidem  et  co- 
gnitio per  rationem  de  divinis,  ita  quod  unam  alia  non  exclu- 
dit. Sola  enim  cognitio  visionis  manifestae  et  immediatae  fidem 
evacuabit,  quando  videbimus  eum,  sicuti  est;  quae  quidem  co- 
gnitio vocatur  facie  ad  faciem,  de  qua  dicit  Apostolus 4 : Vi- 
demus nunc  per  speculum  et  in  aenigmate,  tunc  autem  facie 
ad  faciem. 

1 In  A deest  et. 

2 Cap.  14.  n.  2.  in  fine:  « In  hac  enim  vita,  quantumcumque  id  sciatur,  non- 
dum est  beatissimum,  quoniam  incomparabiliter  longe  est  amplius  quod  inde 
nescitur  ». 

3 Cap.  1,  in  quo  textu  codd.  possunt  pro  possit.  4 I.  Cor.  13,  12. 

His  visis,  argumenta  hinc  inde  satis  faciliter  possunt  dis- 
solvi. 

£d  1.  in  contrarium  dicendum,  quod  apparere  est  duo- 
bus modis,  scilicet  per  plenam  et  apertam  et  immediatam 
evidentiam ; et  istorum  apparentium  fides  esse  non  potest, 
immo  ista  apparentia  omnino  fidem  evacuat1.  Alio  modo  est 
apparere  per  semiplenam  et  mediatam  notitiam;  et  istorum 
apparentium  fides  esse  potest,  nec  ista  apparentia  fidem  tollit, 
ut  dimum  est  in  solutione  principali 2.  Apparentia  autem  ratio- 
num non  est  per  immediatam  evidentiam  seu  plenam,  idcirco 
fidei  obscuritas  et  aenigma  stat  cum  apparentia  rationum. 

Ad  2.  dicendum,  quod  non  est  simile  de  membris  prae- 
cedentibus et  ultimis,  quoniam  negare  et  dubitare,  dubitare  et 
existimare,  existjmare  et  credere  opponuntur;  sed  credere  et 
per  rationem  intelligere  non  opponuntur,  immo  unum  ad  aliud 
ordinatur,  ut  visum  est. 

Ad  3.  patet  responsio.  Dico  enim,  quod  est  visio  aperta 
et  immediata;  et  haec  sola  fidem  tollit,  ut  praedictum  est3. 
Alia  est  visio  per  medium  rationis , et  haec  fidem  non  tollit. 
Et  hoc  ibi  insinuat  Augustinus.  Voluntatem  enim  meam,  dum 
volo,  aut  memoriam,  dum  recolo,  aut  cogitationem,  dum  co- 
gito, immediate  cerno  et  conspicio,  et  ideo  illa  non  credo';  quae 
autem  per  rationem  probantur  videntur  quidem  per  quandam 
arguitionem  et  sunt  praesentia  per  medium,  propter  quod  4 sic 
videntur  aut  sic  sunt  praesentia,  quod  possunt  nihilominus 
credi  propter  rationes  supra  dictas. 

Ad  4.  dicendum,  quod  Hugo  in  illis  verbis  insinuat  distin- 
ctionem in  principali  solutione5  positam;  aliqua  enim  sunt  ex 
ratione , sicut  fidei  fundamenta  et  quasi  praeambula,  quae 
per  se  nota  sunt,  ut  Deum  esse,  et  his  similia.  Et  dico  ex  ra- 
tione, non  quia  subsint  rationi,  sed  quia  ratio  in  illa  potest 
de  se;  et  ista  quidem  in  quantum  huiusmodi  « fidem  non  ca- 
piunt ».  Unde  verbum  Hugonis  per  se  intelligendum  est  et 
cum  reduplicatione.  — Alia  sunt  secundum  rationem,  sicut  pro* 


1 Ita  A et  primitus  B,  qui  tameu  nunc  habet  evacuant. 

2 Pag.  144  in  fine.  3 Hic  ad  I. 

4 Ita  A,  B quae. 

5 Cfr.  supra  pag.  137  in  fine  et  seq. 

pria  in  divinis,  ad  quae  etsi  ratio  per  se  non  possit,  tamen 
illuminata  radio  fidei  et  per  donum  intellectus  elevata,  etsi  ve- 
ritatem eorum  non  comprehendat,  fidei  tamen  illorum  non  con- 
tradicit, immo  fides  ratione  adiuvatur,  et  ratio  fide  perficitur. 

— Alia  sunt  supra  rationem , sicut  opera  divina  mirabilia,  quae 
ratio  non  comprehendit;  quia  enim  contingentia  sunt,  rationem 
necessariam  habere  non  possunt;  « tamen  per  donum  intellectus 
mens  elevata  et  illuminata  videt,  fieri  potuisse  et  sic  fieri  opor- 
tuisse», ut  dicit  Augustinus  de  Vera  Religione  in  auctoritate 
praeallegata  h 

Ad  5.  patet  responsio:  quoniam  singularia  non  demonstran- 
tur nec  habent  necessariam  rationem,  nec  demonstratio  sive 
ratio  cadit  super  singularia,  quod  necessarium 1  2 sit  ea  esse,  sed 
tamen  secundum  Augustinum  bene  potest  intelligi  fieri  potuisse 
et  sic  fieri  oportuisse,  prout  in  principali  solutione  3 dictum  est. 

— Alias  potest  dici,  quod  singularia  ut  singularia  non  demon- 
strantur, neque  de  his  est  scientia,  sed  singularia,  ut  induunt 
quandam  rationem  universalis,  possunt  demonstrari;  Christus 
autem,  quamvis  sit  quoddam  singulare,  est  tamen  universale 
principium  humanae  reparationis.  Et  sic  de  singulis  credibilibus 
aliqua  ratio  universalis  inveniri  potest,  ratione  cuius  possunt  per 
rationem  probari. 

Ad  6.  patet  responsio:  quoniam  contingentia  non  possunt 
habere ‘in  nobis  necessariam  rationem  nec  necessaria  ratione 
possunt  probari;  potest  tamen  probari,  haec  non  fuisse  impos- 
sibilia, et  sic  fieri  oportuisse.  — Vel  dicendum,  quod  contin- 
gentia in  se  considerata  et  sub  ratione  contingentis  non  possunt 
demonstrative  probari;  sed  contingentia  relata  ad  divinam  sa- 
pientiam, iustitiam  vel  misericordiam  sortiuntur  rationem  ne- 
cessitatis, et  pro  tanto  probari  possunt  per  rationem. 

Ad  7.  dicendum,  quod  principia  non  probantur  seu  de- 
monstrantur demonstratione  propter  quid  et  per  causam , quia 
sic  esset  abire  in  infinitum,  sed  demonstratione  quia  et  per 
effectum;  vel  si  non  probantur  demonstratione  ostensiva,  pro- 
bantur demonstratione  ducente  ad  impossibile . — Alias  posset 


1 Supra  pag.  140,  nota  5. 

2 Ita  A,  B necessaria. 

3 Supra  pag.  1 10,  nota  o. 

dici,  quod  nou  est  simile  de  principiis  istius  scientiae  et  alia- 
rum scientiarum.  Principia  enim  aliarum  scientiarum  debent 
esse  supposita  tanquam  per  se  nota,  quia  humana  sunt  ratione 
repertae,  ratio  autem  humana  procedit  ex  certis  sibi;  sed  prin- 
cipia istius  scientiae  debent  esse  supposita  tanquam  credita 
et  a Deo  revelata,  quia  fides  excedit  rationem  humanam  et  est 
principium  meriti,  nihilominus  tamen,  accedente  dono  intelli- 
gentiae,  fiunt  intellecta.  Primo  ergo  supponuntur  per  fidem, 
deinde1  intelliguntur  per  donum  intellectus. 

Ad  8.  patet  responsio : quoniam,  ut  dictum  est 1,  per  crea- 
turas non  probantur  divina  demonstratione  propter  quid  seu 
ostendente  modum,  quomodo  sunt,  sed  demonstratione  quia. 
Similiter  opera  mirabilia  non  habent  demonstrationem,  qua  pro- 
bentur necessario  futura  esse,  antequam  sint,  aut  necessario 
fuisse,  postquam  fuerunt,  sed  qua  demonstrantur,  non  fuisse 
impossibilia  et  sic  fieri  oportuisse. 

Ad  9.  dicendum,  quod  ea,  de  quibus  est  fides,  maximam 
habent  difficultatem  ratione  sui,  tamen  fiunt  facilia  per  habi- 
tum fidei;  haec  est  natura  habitus,  ut  reddat  potentiam  fa- 
cilem. — Quod  ulterius  procedit:  quae  habent  rationem  nul- 
lam habent  difficultatem;  dico,  quod  semper  remanet  difficul- 
tas, in  quantum  credita  sunt,  et  fortassis  maioris  difficultatis 
est  assentire  eis  non  propter  rationem,  sed  propter  auctorita- 
tem ; aut  si  propter  rationem  et  auctoritatem,  magis  tamen 
propter  auctoritatem,  ita  quod  omnino  auctoritatem  praeferat 
rationi.  — Quod  ulterius  dicit,  quod  ea  quae  habent  rationem, 
nullam  habent  difficultatem ; dic,  quod  ea  quae  habent  rationem 
ostensivam  et  per  causam  et  dicentem  propter  quid  et  osten- 
dentem quomodo,  verum  est.  Demonstrationes  autem,  quae 
sunt  credibilium,  non  sunt  huiusmodi,  ut  in  solutione  princi- 
pali 2 visum  est. 

Ad  10.  dicendum,  quod  maior  est  falsa;  non  enim  quae- 
cumque ratione  probantur  subsunt  iudicio  rationis.  Ad  proba- 
tionem autem  minoris  per  auctoritatem  Augustini  dicendum, 
quod  duobus  modis  contingit 3 iudicari  de  re,  quia  sic  est  vel 


1 Supra  ad  7. 

2 Cfr.  supra  pag.  137  seq. 

3 Ita  A,  B est  pro  duobus  modis  contingit. 

sic  esse  debet  vel  per  causam  rei  et  per  proprium  lumen  iu- 
dicantis;  et  sic  verum  est,  quod  iudicium  non  est  nisi  de  re 
inferiori.  — Alio  modo  contingit  iudicare  de  re,  quia  est  per  ef- 
fectum vel  per  lumen  rei,  de  quo  indicatur;  et  sic  non  est  ve- 
rum. Ita  est  in  proposito,  ut  explicatum  est  supra  N 

Ad  11.  dicendum,  quod  Damascenus  non  vult  neque  inten- 
dit excludere  inquisitionem  sobriam,  sed  investigationem  cu- 
riosam. — Quod  autem  dicit:  nihil  ultra;  dico,  quod  non  in- 
quirimus aliquid  ultra  ea  quae  per  Scripturas  tradita  sunt 
nobis;  sed  hic  eadem,  quae  primo  nota  sunt  nobis  per  fidem, 
investigamus,  ut  intelligamus  per  rationem,  secundum  doctri- 
nam Anselmi  in  auctoritate  supra  2 allegata,  I.  libro  Cur  Deus 
homo. 

Ad  12.  dicendum,  quod  revera  credibilia,  quae  proprie 
sunt  articuli,  omnino  transcendunt  nostrum  intellectum,  et  ideo 
oportet,  eum  captivari  in  obsequium  Christi,  secundum  Apo- 
stolum3; tamen  sicut  ad  ea  credenda  attingit  per  habitum  et 
lumen  fidei,  ita  ad  ea  per  rationem  probanda  et  videnda  at- 
tingit per  habitum  sive  donum  intelligentiae.  — Quod  autem  di- 
cit: quoniam  « accidens  non  transcendit  subiectum,  in  quo  est  » ; 
dico,  ut  Augustinus  ibidem  4 insinuat,  quod  transcendere  sub- 
iectum, in  quo  est  accidens,  potest  intelligi  duobus  modis:  per 
informationem,  et  sic  verum  est,  quod  non  transcendit;  vel 
per  operationem,  et  sic  transcendit.  Nam  accidens  existens  in 
hac  superficie  movet  visum  ibi  existentem,  non  tamen  acci- 
dens hic  existens  in  aliquo  subiecto  potest  in  alio  esse;  et  hoc 
dicit  Augustinus,  quod  « figura  vel  color,  qui  est  in  hoc  corpore, 
non  potest  esse  in  alio  corpore  ».  Attendendum  tamen,  quod  cum 
dicimus:  fides  vel  ratio  attingit  ad  Deum  vel  credendum,  vel 
intelligendum;  non  est  intelligendum,  quod  illi  habitus  per  se 
sine  subiecto  suo  illuc  pertingant,  sed  quod  intellectus,  qui  de 
se  ad  illud  non  attingit,  per  istos  habitus  illuc  elevatur,  et  est 
ibi  unum  propter  alterum. 

Ad  13.  dicendum,  quod  nulla  credibilia  sunt  contra  ratio- 
nem, aut  implicant  contradictionem.  — Quod  vero  obiicit  de 


1 Pag.  146  ad  7.  2 Pag.  140,  nola  2. 

3 II.  Cor.  10,  6. 

4 IX.  de  Trin.  c.  4.  n.  6;  cfr.  supra  pag.  132,  nota  5. 

Sacramento  altaris,  dico,  accidens  esse  sine  subiecto  non  est 
contra  rationem , sed  supra,  ac  per  hoc  neque  implicat  con- 
tradictionem. Nec  est  intelligendum,  ut  accidentis  esse  sit  in- 
esse,  ita  quod  suum  esse  sit  suum  inesse,  vel  ipsum  inesse  sit 
esse,  sed  quod  de  natura  sua  est,  ut  insit,  et  de  natura  sua 
habet  aptitudinem  ad  hoc,  quod  insit.  Definitiones  enim  non 
semper  dicunt  actum,  sed  aptitudinem.  Unde  homo  definitur 
esse  « animal  rationale,  mortale 1 »,  non  quod  semper  actu  ra- 
tiocinetur,  alias  non  semper  esset  rationale;  sed  quod  sem- 
per habet  aptitudinem  et  aptus  natus  est  ratiocinari.  Ita  dico 
in  proposito. 

Ad  14.  dicendum,  quod  illud  argumentum  verum  conclu- 
dit, quoniam  nec  fidei,  ut  fides  est,  convenit,  ut  ea  quae  cre- 
duntur, per  rationem  intelligantur;  alias,  si  non  intelligerentur, 
non  crederentur;  nec  scientiae,  ut  scientia  est,  convenit,  ut  ea 
quae  sciuntur,  per  fidem  credantur,  prout  hic  loquimur  de 
fide  et  credulitate;  alias  non  esset  scientia  sine  hac  fide,  quod 
est  falsum. 

Ad  15.  posset  eodem  modo  responderi,  quod  verum  con- 
cludit. Quemadmodum  enim  illud  quod  speratur,  dum  speratur 
et  in  quantum  speratur,  non  obtinetur,  ita  id  quod  creditur, 
dum  creditur  et  in  quantum  creditur,  non  scitur.  — Alias 
posset  responderi  per  interemptionem  minoris  2,  quoniam  id 
quod  speratur,  dum  speratur,  obtinetur,  licet  non  plene  possi- 
deatur; et  similiter  id  quod  creditur,  dum  creditur,  non  plene 
scitur,  quia  nec  videtur  illa  visione  aperta,  quae  erit  facie  ad 
faciem,  secundum  Apostolum  3.  — Tertio  modo  adhuc  posset 
dici,  quod  non  est  simile,  quoniam  fides  est  maioris  ambitus 
quam  spes.  Spes  enim  tantum  est  de  futuris,  obtentus  autem 
est  rei  praesentis,  et  ideo  quod  speratur,  dum  speratur,  non 
obtinetur;  sed  fides  est  de  futuris,  praesentibus  et  praeteritis, 


1 Cfr.  August.,  VII.  de  Trin.  c.  4.  n.  7-  II.  de  Ordine  c.  II.  n.  31;  Serm. 
359.  (alias  36.  ex  S irmondianis)  n.  3,  ac  Bonav.,  I.  Seni.  d.  25.  a.  I.  q.  2.  so- 
lut.  ad  1. 

2 Locutio  per  interemptionem  idem  dicit  ac  per  negationem.  Cfr.  Petrus 
Hispan.,  Summula  tract.  de  syllog.  sophist.  seu  de  fallaciis,  et  Aristot.,  II.  Elench. 
c.  3.  (c.  IS.),  ac  Bonav.,  III.  pag.  87,  nota  4.  et  pag.  259,  nota  5. 

3 I.  Cor.  13,  12. 

et  ideo  non  sic  opponitur  scientiae,  sicut  spes  sive  exspectatio 
obtentioni;  dicamus  infra1. 

Ad  16.  posset  etiam  dici,  quod  verum  concludit,  quoniam 
sicut  certitudo  in  fide  excludit  ignorantiam ; ita  obscuritas  et 
aenigma  excludit  scientiam  perfectam,  vel  excludit  scientiam 
in  quantum  huiusmodi,  hoc  est  dictu  2,  quod  illud  quod  cre- 
ditur nec  perfecte  scitur  nec  perfecte  ignoratur.  — Vel  di- 
cendum, quod  non  ita  obscuritas  excludit  scientiam,  sicut  cer- 
titudo ignorantiam,  quia  nec  ita  sibi  opponitur ; certitudo  enim 
ignorantiae  opponitur,  sed  obscuritas  non  opponitur  certitudini, 
sed  dubietas;  dubietas  autem  excludit  scientiam,  non  obscuri- 
tas ; sed  obscuritas  excludit  claram  scientiam  seu 3 notitiam. 
Ideo  argumentum  non  valet. 

Ad  argumenta  in  oppositum ,*  quia  aliqua  non  bene  nec 
recte  concludunt,  respondendum  est. 

Ad  4.  dicendum,  quod  per  rationes  ad  notitiam  Trinitatis 
perveniri  non  potest  sine  lumine  Mei.  Illi  autem  philosophi,  qui 
ad  hoc  pervenerunt,  non  pervenerunt  per  se  seu  propria  virtute, 
sed  quoniam  fuerunt  contemporanei  Prophetis,  quibus  fuit  reve- 
latum, et  fortassis  ab  eis  didicerunt  et  in  suis  scriptis  relique- 
runt. — Vel  dicendum,  quod  non  est  inconveniens,  ut  aliqui  il- 
luminentur aliquo  lumine  Mei  quantum  ad  unum  articulum,  et 
non  illuminentur  quantum  ad  alium,  sicut  patet  de  haereticis, 
qui  errant  in  uno,  et  tamen  recte  sentiunt  in  alio 4.  — Vel  di- 
cendum est  tertio,  sicut  dictum  est,  et  dicit  Richardus  5,  quod, 
etsi  trinitas  personarum  per  se  et  seorsum  considerata  possit 
ratione  probari;  tamen,  quomodo  simul  stet  trinitas  personarum 
cum  omnimoda  unitate  substantiae,  hoc  ratio  non  capit,  et  ideo 
necessaria  est  Mes.  Potest  igitur  esse,  quod  illi  philosophi  sic 
posuerunt  trinitatem,  quod  non  posuerunt  cum  illa  unitatem 
substantiae,  sicut  ponit  Mes  recta. 


1 Scilicet  in  solutione  ad  argumentum  sequens. 

2 Ita  sine  dubio  legendum  est;  in  A et  probabiliter  etiam  a secunda  manu 
in  D legitur  hoc  etiam  dico , qui  B primitus  habebat  et  hoc  etiam  dico  (nunc 
quidem  et  expunctum  est,  pro  etiam  potius  est  et  dico  correctum  est  in  mar- 
gine dictu. 

3 In  A desunt  verba  scientiam  seu. 

4 A de  alio  pro  in  alio. 


6 IV.  de  Trin.  c.  1. 

Ad  5.  dicendum,  quod  minor  illius  argumenti  est  falsa. 
Medium  enim  deveniendi  ad  notitiam  certam  non  solum  est  ratio 
necessaria  aut  rei  evidentia,  sed  etiam  revelatio  seu  inspiratio 
divina,  testimonium  sive  auctoritas  aliena,  cui  credendum  est. 
Illud  autem  medium  non  deest;  nam  etsi  non  possit  habere 
quis  fidem  per  se,  quoniam  est  donum  Dei,  tamen  nulli  deest, 
qui  vult  illud  recipere.  Semper  enim  Deus,  qui  vult,  omnem 
hominem  salvum  fieri  et  ad  agnitionem  veritatis  venire i 2, 
paratus  est  dare  et  infundit  lumen  fidei,  nisi  sit  impedimentum 
ex  parte  recipientis. 

Ad  6.  dicendum,  quod  daemones  noverunt,  hos  homines 
puniri  propter  peccatum  infidelitatis;  noverunt  etiam  ea  quae 
non  crediderunt  et  quae  credere  debuerunt,  non  tamen  propter 
hoc  haec  credenda  per  rationem  intelligunt.  Differt  enim  scire 
quod  credendum  est,  et  illud  credere,  et  creditum  per  rationem 
intelligere.  Et  est  exemplum:  aliquis  scit,  esse  grammaticam 
scientiam  recte  loquendi  recteque  scribendi,  et  ideo  vult  discere 
grammaticam;  non  propter  hoc  novit  grammaticam.  Cum  enim 
dico:  iste  puer  scit,  grammaticam  esse  scientiam  etc.,  et  dae- 
mon scit  quod  credendum  est,  grammaticam  2 et  credendum 
ponuntur  materialiter ; cum  autem  dico  credere  hoc,  aut  intel- 
ligere creditum,  hic  ponitur  formaliter.  — Est  et  aliud  exem- 
plum: iste  enim  haereticus  videt,  alium  haereticum  puniri  et 
comburi  propter  crimen  haereseos,  quia  non  credidit  quod 
credidit 3 Ecclesia;  scit  igitur,  quod  credere  debuit,  quod  quia 
non  credidit,  punitur;  non  tamen  propter  hoc  4 credit  ipse,  aut 
credita  per  rationem  intelligit. 

Ad  7.  dicendum,  quod  absque  dubio  notitia  Trinitatis  est 
necessaria  ad  salutem.  Sed  de  nobilitate  creaturae  rationalis 
est,  ut  ordinetur  ad  aliquod  intelligibile  ita  arduum,  quod 
excedat  limites  et  facultatem  naturae  5,  non  tamen  natura  su- 
prema deficit,  quoniam  et  dedit  aptitudinem  ex  eo,  quod  na- 
turam rationalem  ad  imaginem  suam  condidit  6,  et  superaddit 


1 I.  Tim.  2,  4,  ubi  Vulgata:  Qui  omnes  homines  vult  salvos  fleri  etc. 

2 B legit  grammatica. 

3 Ita  quidem  codd.,  melius  fortasse  esset  credit. 

4 In  B hic  aliud  verbum  hoc,  ut  videtur  superflue,  additum  est. 

5 De  quo  cfr.  supra  pag.  104  in  tine  et  pag.  106. 

6 Gfr.  Gen.  I,  27. 

ad  complementum  habitum  fidei  et  lumen  intellectus,  per  quod 
potest  ad  illud  credendum  et  intelligendum  pervenire. 

Ad  8.  dicendum,  quod  non  est  ibi  maius  et  minus.  Quem- 
admodum enim  diligere  Deum  propter  se  et  super  omnia  est 
supra  vim  et  facultatem  affectus,  ita  intelligere  Deum  trinum 
et  unum  est  supra  vim  et  facultatem  intellectus.  — Yel  di- 
cendum, quod,  si  uniformiter  accipiat  utrumque,  verum  con- 
cludit. Sicut  enim  per  rationem  probari  potest,  Deum  esse 
propter  se  et  super  omnia  diligendum,  ita  probari  potest,  Deum 
trinum  et  unum  esse  credendum,  quia  hoc  dictat  veritas;  ta- 
men, sicut  per  naturalem  affectionem  non  potest  Deus  propter 
se  et  super  omnia  diligi,  ita  non  potest  Deus  trinus  et  unus 
per  rationem  naturalem  intelligi. 

Ad  9.  dicendum,  quod  argumentum  verum  concludit.  Sicut 
enim  non  creditum  non  potest  sciri,  ita  creditum  necesse  est 
sciri.  Sed  distinguendum  secundum  Augustinum  I.  libro  Retra- 
ctationum 1,  quod  «scire  duobus  modis  accipitur:  uno  modo 
scire  est  certa  ratione  aliquid  comprehendere;  alio  modo  di- 
citur scire  quod  aut  corporis  sensu  percipitur  aut  idoneis  te- 
stibus creditur  ».  — Alias  posset  responderi  ad  formam  argu- 
menti, quoniam  in  argumento  est  fallacia  consequentis 2 a 
positione  consequentis:  quod  non  creditur  nescitur : ergo  quod 
creditur  scitur.  Credere  enim  est  superius  ad  scire,  si  acci- 
piatur scire  proprie;  et‘  ideo  credere  clauditur  in  intellectu 
eius  qucyl  est  scire.  Cum  ergo  arguitur  sic:  quod  non  credi- 
tur nescitur,  bonus  est  processus;  sed  quando  ulterius  dicitur3: 
ergo  quod  creditur  scitur,  proceditur  a superiori  ad  inferius 
affirmando,  et  ideo  in  illatione  est  fallacia  consequentis,  ac  si 
diceretur:  quod  non  est  animal  non  est  homo:  ergo  quod  est 
animal  est  homo.  Et  ideo  argumentum  non  valet,  immo  deficit 
secundum  consequens. 


1 Cap.  14.  n.  3:  «Proprie  quippe  cum  loquimur,  id  solum  scire  dicimus, 
quod  mentis  firma  ratione  compretlfendimus.  Cum  vero  loquimur  verbis  consue- 
tudini aptioribus,  sicut  loquitur  etiam  divina  Scriptura,  non  dubitemus  dicere, 
scire  nos  et  quod  percipimus  nostri  corporis  sensibus  et  quod  fide  dignis  cre- 
dimus testibus,  dum  tamen  inter  haec  et  illud,  quid  distet,  intelligamus  ». 

2 Cfr.  Arislot.,  I.  Elencb.  c.  4.  (c.  6.) : « Ideo  est,  quod  putent,  converti  con- 
sequentiam ».  Cfr.  etiam  Bonav.,  III.  Sent.  d.  11.  dub.  4.  cum  nota  5. 

3 In  B deest  dicitur. 

Quaestio  est,  utrum  fides  manebit  vel  evacuabitur  in  patria. 

Quod  non  evacuetur1,  ostenditur: 

1.  Evacuatio  est  quaedam  corruptio.  Sed  Philosophus  in 
libro  de  Morte  et  vita  2 dicit,  quod  «quidquid  corrumpitur,  aut 
corrumpitur,  quia  est  in  subiecto  habente  contrarium,  aut  quia 
compositum  est  ex  contrariis,  aut  quia  habet  contrarium,  a quo 
corrumpitur  ».  Sed  fides  non  est  in  subiecto  habente  contra- 
rium, quia  est  in  intellectu  sicut  in  subiecto,  qui  non  habet  con- 
trarium; nec  ipsa  fides  composita  est  ex  contrariis,  quia  habitus 
simplex  est;  nec  corrumpitur  ex  contrario,  quia  fides  cognitio 
quaedam  est,  et  visio  patriae  beatifica  cognitio  est.  Similiter 
fides  est  quoddam  lumen,  et  gloria  lumen  est;  sed  nec  cognitio 
opponitur  cognitioni  nec  lumen  lumini:  ergo  etc. 

2.  item,  quod  inchoatur  in  via  et  perficitur  in  patria  non 
evacuatur;  sed  cognitio,  quae  est  per  fidem,  in  via  inchoatur, 
in  patria  perficitur:  ergo  non  evacuatur,  ergo  nec  ipsa  fides. 
Probatio  minoris  apparet  per  Augustinum  IX.  de  Trinitate3: 
« Certa  fides  utcumque  inchoat  cognitionem,  cognitio  vero  certa 
non  perficietur  nisi  post  hanc  vitam,  quando  videbimus  facie 
ad  faciem  »:  ergo  etc. 

3.  Item,  secundum  Augustinum  XIV.  de  Trinitate 4 et  in 
aliis  locis  « fides  est  de  aeternis  et  temporalibus  »;  sed  utroque 
modo  remanebit:  ergo  etc.  Probatio  minoris:  passio  Christi 
et  resurrectio  temporalis  fuit,  de  qua  fides  est;  sed  passio 
Christi  et  resurrectio  in  patria  non  videbitur,  quia  praeterita 

1 Ita  A,  B vero:  Et  quod  moneat,  non  vacuetur. 

2 Cap.  3.  et  5,  ubi  tamen  solum  duo  modi  corruptionis  recensentur,  scii. 
a se  ipso  et  a contrario.  In  altero  autem  opusculo  de  Longitudine  et  brevitate 
vitae  inscripto  c.  2.  iste  triplex  modus  corruptionis  insinuatur.  Cfr.  Bonav.,  II. 
Sent.  d.  1.  p.  II.  *a.  I.  q.  2.  nola  4.  <*t  IV.  Seni.  d.  1.  p.  II.  a.  2.  q.  3. 

3 Cap.  I,  in  quo  textu  citatur  I.  Cor.  13,  12. 

4 Cap.  I.  i*.  3.  Cii*,  idem,  de  Agone  Christiano,  c.  13.  n.  15:  «Fides  in 
Ecclesia  brevissime  traditur,  in  qua  commendantur  aeterna,  quae  intelligi  a car- 
nalibus nondum  possunt;  et  temporalia  praeterita  et  futura,  quae  pro  salute  ho- 
minum gessit  et  gestura  est  aeternitas  divinae  providentiae  »;  et  de  Vera  Relig. 
c.  50.  n.  99. 

erit:  ergo  credetur.  — Ulterius , Beati  non  comprehendunt: 
aliquid  igitur  vident,  aliquid  non  vident,  et  unus  Beatus  plus 
quam  alius  videt,  et  quod  non  videtur  creditur;  credere  autem 
est  actus  fidei:  ergo  aliquid  aeternum  credunt:  ergo  fides  nec 
prout  est  de  aeternis,  nec  prout  est  de  temporalibus,  evacuatur. 

4.  Item,  Augustinus  I.  de  Doctrina  Christiana  in  fine1  di- 
cit, quod  « caritas  sine  fide  esse  non  potest;  et  si  a fide  quis- 
que ceciderit,  necesse  est,  ut  cadat  a caritate  »;  sed  caritas 
semper  manebit : ergo  et  fides. 

5.  Item,  quia  respondebatur,  quod  hoc  verum  est  pro  statu 
isto,  non  tamen  pro  statu  patriae;  opponitur  sic:  Prius  natu- 
rae ordine  intelligitur,  fidem  evacuari,  quam  perfectionem  bea- 
tae visionis  introduci;  sed  caritas  necessario  substernit  sibi 
aliquam  cognitionem,  quia  «incognita  non  possumus  diligere», 
secundum  Augustinum  X.  de  Trinitate2:  ergo  si  non  simul 
stant  cognitio  per  fidem  et  per  apertam  visionem,  necesse  est 
intelligere,  caritatem  corrumpi,  fide  evacuata.  Sed  hoc  falsum 
est:  ergo  et  illud,  ex  quo  sequitur:  ergo  fides  non  evacuatur. 

6.  Item,  quia  dicebatur,  quod  fides  evacuatur,  eo  quod 
opponitur  illi  beatae  visioni;  opponebatur  sic:  Secundum  Hu- 
gonem  de  sancto  Victore,  I.  libro  de  Sacramentis  3,  ista  tria  se 
habent  per  ordinem : opinio,  fides  et  scientia.  Est  enim  fides, 
ut  dicit  ibi,  « certitudo  quaedam  mentis  supra  opinionem  et 
infra  scientiam  constituta  ».  Magis  ergo  distat  opinio  a certa 
scientia  quam  fides;  sed  de  uno  et  eodem  simul  stant  opinio 
et  certa  scientia,  quia  contingit  aliquid  scire  scientia  certitu- 
dinali  per  syllogismum  demonstrativum  et  illud  idem  opinari, 
vel  scire  notitia  probabili  per  syllogismum  dialecticum:  ergo 
multo  magis  stat  fides  cum  beata  visione. 

7.  Item,  quia  dicebatur,  quod  fides  sive  cognitio,  quae  est 
per  fidem,  perficitur  non  per  fidei  mutationem  de  imperfecto 
ad  perfectum,  sed  per  alterius  perfectioris  cognitionis  succes- 
sionem; arguebatur  contra  hoc,  quoniam  fides  aut  evacuatur 
in  via,  aut  in  patria.  Si  in  patria:  ergo  fides  est  in  patria: 
ergo  simul  potest  stare  cum  visione  beatifica.  Si  in  via:  ergo 

1 Cap.  36.  n.  41  : « Fide  titubante,  caritas  etiam  languescit.  Nam  si  » etc. 
Cfr.  supra  pag.  116,  nota  2. 

2 Gap.  1.  n.  I.  seqq.  Cfr.  supra  pag.  122,  nota  1. 

3 Pari.  X.  c.  2;  cfr.  supra  pag.  III,  nota  i.  et  q.  4.  solut.  ad  16.  (pag.  126). 

in  via  est  cognitio  beatifica,  per  quam  fides  evacuatur:  ergo  simul 
stant:  ergo  nec  in  via  nec  in  patria:  ergo  nusquam  evacuatur. 

8.  Item,  quandocumque  aliqua  duo  ita  se  habent,  quod  simul 
incipiunt,  simul  proficiunt,  simul  perficiuntur,  unum  1 aliud  non 
evacuat.  Sed  gratia  et  fides  simul  incipiunt,  similiter  fides  et  con- 
templatio, et  simul  proficiunt,  quia,  quanto  aliquis  magis  pro- 
ficit in  gratia,  tanto  magis  proficit  in  fide;  et  similiter,  quanto 
quis  magis  proficit  in  contemplatione,  tanto  magis  proficit  in 
fide : ergo  gratia  et  fides  2,  fides  et  contemplatio  simul  perficiun- 
tur, et  nec  gratia  perfecta  nec  contemplatio  fidem  evacuant. 

9.  Item,  cognitio  per  fidem  est  cognitio  imperfecta,  cogni- 
tio per  visionem  apertam  est  cognitio  perfecta;  sed  in  patria 
simul  stant  cognitio  perfecta  et  imperfecta:  ergo  simul  possunt 
stare  cognitio  per  fidem  et  per  apertam  visionem.  Probatio 
minoris:  certum  est,  quod  Angeli  simul  habent  cognitionem 
matutinam  in  Verbo  et  vespertinam  in  proprio  genere  re- 
rum3; sed  cognitio  in  proprio  genere  est  imperfecta  respectu 
cognitionis  in  Verbo,  quia  illa  est  obscura,  propter  hoc  voca- 
tur vespertina,  illa  clara,  propterea  vocatur  matutina:  ergo  etc. 

10.  Item,  fides  dicit  cognitionem  cum  aenigmate  sive  ae- 
nigmaticam,  similiter  visio  beatifica  dicit  cognitionem  apertam: 
ergo  cognitio  communis  est  ad  fidem  et  visionem,  aenigma 
autem  est  fidei  proprium.  Sed  regula  est  et  doctrina  philosophi, 
quod,  amoto  proprio,  manet  quod  commune  est,  super  propo- 
sitione de  Causis4  de  esse , vivo  et  homine.  «Remoto  enim 
rationali,  non  manet  homo,  sed  manet  vivum  »,  et  sic  de  aliis. 


1 A et  primitus  13  praefigunt  et,  sed  incongrue. 

2 ln  B desunt  verba  gratia  et  fides. 

3 De  quo  cfr.  Bonav.,  II.  Sent.  d.  4.  a.  3.  q.  I . seq.  et  111.  Sent.  d.  1 4.  a.  3.  q.  1 . 

4 Propos.  I : « Oportet,  ut  sit  res  esse  in  primis,  deinde  vivum,  postea  homo. 
Vivum  ergo  est  causa  hominis  propinqua,  et  esse  est  causa  eius  longinqua: 
ergo  vehementius  est  causa  homini  quam  vivum,  quoniam  est  causa  vivo  quod 
est  causa  homini;  et  similiter,  quando  ponis  rationalitatem  causam  homini,  est 
esse  vehementius  causa  homini  quam  rationalitas,  quoniam  est  causa  causae  eius. 
Et  illius  quod  dicimus,  significatio  est,  quod,  quando  removes  virtutem  ratio- 
nalem ab  homine,  non  remanet  homo,  et  remanet  vivum,  spirans,  sensibile;  et 
quando  removes  ab  eo  vivum,  non  remanet  vivum,  et  remanet  esse,  quoniam 
esse  non  removetur  ab  eo,  sed  removetur  vivum,  quoniam  causa  non  remove- 
tur per  remotionem  causati  sui:  remanet  ergo  homo  esse;  cum  ergo  non  est 
individuum  homo,  est  animal,  et  si  non  est  animal,  est  esse  tantum  ». 

Ergo  amoto  aenigmate,  manet  cognitio:  ergo  aut  fides  non  eva- 
cuatur, aut  non  totaliter  evacuatur,  sed  aiiquid  sui  manet. 

11.  Item,  secundum  Dionysium,  Hierarchia  angelica  \ cor- 
poralia sunt  quaedam  symbola  et  vestigia  spiritualium;  sed  in 
luminibus  corporalibus  maius  lumen  non  exstinguit  minus,  licet 
aliquo  modo  occultet  secundum  apparentiam:  ergo  ita  est  in 
luminibus  spiritualibus.  Sed  lumen  fidei  et  lumen  beatificae 
visionis  se  habent  sicut  minus  lumen  et  maius  : ergo  lumen 
gloriae  non  exstinguit  aut  evacuat  lumen  fidei. 

12.  Item,  secundum  doctrinam  Dionysii,  Hierarchia  ange- 
lica 1 2,  Angeli  superiores  illuminant  inferiores  revelando  quod 
eis  erat  incognitum;  sed  quod  Angeli  inferiores  recipiunt  a 
superioribus,  utpote  de  aliquo  effectu  futuro  contingente,  non 
vident,  et  tamen  immobiliter  assentiunt  : ergo  illud  credunt, 
quia  credere  est  immutabiliter  alicui  vero  non  viso  adhaerere3: 

1 Sive  Caelesti  Hierarchia,  c.  I.  § 3,  in  qua  ostendit,  res  caelestes  et  spiri- 
tuales ad  captum  nostrum  in  Scriptura  materialibus  figuris  describi,  et  metho- 
dum ac  rationem  suggerit,  quomodo  ex  illis  ad  caelestes  contemplationes  assur- 
gere mens  nostra  possit,  dicens,  secundum  versionem  Ioannem  Scoti  Erige- 
nae:  «Impossibile  est  nostro  animo  ad  immaterialem  illam  ascendere  caelestium 
hierarchiarum  et  imitationem  et  contemplationem,  nisi  ea  quae  secundum  ipsum 
est  materiali  manuductione  utatur...  Propter  hanc  nostram  conrationabilem  theo- 
sin  (i.  e.  dedicationem;  deificat  enim  sancta  Trinitas  nostram  naturam,  reducendo 
eam  per  sensibilia  symbola  in  altitudinem  angelicae  naturae  et  deificans  eam  in 'his 
qui  ultra  omnia  in  ipsum  Deum  transeunt)  misericors  perfectionis  principium,  et 
caelestes  hierarchias  nobis  manifestans  et  comministram  earum  perficiens  hierar- 
chiam  nostram,  ad  virtutem  nostram  similitudine  deiformis  suae  sanctificationis 
sensibilibus  imaginibus  supercaelestes  descripsit  intellectus  in  sacr#scriptis  elo- 
quiorum compositionibus,  quatenus  nos  reduceret  per  sensibilia  in  intellectualia  et 
ex  sacre  figuratis  symbolis  in  simplas  caelestium  hierarchiarum  summitates». 

2 Cap.  3.  | 2,  in  qua  exponit,  quis  sit  finis  sive  scopus  hierarchiae,  et  qua- 
lis in  ea  sit  subordinalio,  dicens:  «Scopus  hierarchiae  est  Dei,  quanta  fieri 
potest,  assimilatio  coniunctioque ; quem  cum  habeat  omnis  sacrae  et  scientiae  et 
operationis  ducem,  ad  divinissimum  eius  decorem  constanter  intuendo,  eundem, 
quoad  potest,  exprimit,  nec  non  divinos  sui  consortes  sacra  quaedam  perficit 
simulacra  speculaque  clarissima  et  immaculata,  quae  primitivae  lucis  sum- 
maeque Deitatis  radium  excipiant;  cuius  indito  splendore  sacro  plena  denuo 
eundem  ex  divinis  legibus  in  ea  quae  sequuntur,  sine  invidia  transfundant  cfr. 
Bonav.,  II.  pag.  83,  nota  I. 

3 « Est  enim  (ides  virtus,  qua  creduntur  quae  non  videntur  »,  ut  dicit  Au- 
gust.,  II.  Quaesi,  evang.  q.  39.  n.  I ; in  loan.  Evang.  tr.  79.  n.  I ; vel  « fides 
est  credere  quod  non  vides  »,  ut  idem  ait  in  loan.  Evang.  tr.  10.  n.  9.  et  Serm. 
43.  (alias  27.  de  Verbis  Apostoli)  c.  I.  n.  1. 

ergo  in  eis  est  fides.  — Consimiliter1  ratio  sic:  huic  revela- 
tioni sive  revelato  assentiunt  Angeli:  aut  ergo  per  necessa- 
riam demonstrationem , aut  per  apertam  visionem , aut  pro- 
pter fidei  adhaesionem.  Non  per  demonstrationem,  quia  futura 
contingentia  demonstrari  non  possunt;  non  per  apertam  visio- 
nem, quia  non  vident,  cum  sit  futurum;  nec  cognoscunt  in 
Yerbo  — hoc  supponimus  — ergo  assentiunt  per  fidem. 

13.  Item,  Apostolus2:  Cum  legitur  Moyses , velamen  po- 
situm est  super  corda  ipsorum , scilicet  Iudaeorum;  cum  au- 
tem conversi  fuerint , auferetur  velamen;  et:  Videmus  nunc 
per  speculum  et  in  aenigmate.  Ut  autem  dicit  Augustinus  II. 
contra  Simplicianum  3,  « magis  repugnat  velamen  cognitioni 
quam  aenigma  ».  Sed  cum  convertuntur  Iudaei,  amoto  vela- 
mine, remanet  eadem  cognitio,  perfectior  tamen:  ergo  multo 
fortius,  amoto  aenigmate,  manet  eadem  cognitio:  ergo  fides 
non  totaliter  evacuatur. 

14.  Item,  habitus  fidei  est  quidam  decor  animae  et  neces- 
sarius ad  salutem.  Sunt  autem  alii  habitus,  qui  praesupponunt 
necessario  aliquid  turpe,  ut  « verecundia,  quae  est  de  turpi 
facto»,  secundum  Damascenum4,  et  poenitentia,  quae  est  de 
peccato;  et  tamen,  secundum  Philosophum  IY.  Ethicorum  5, 
verecundia  est  in  innocentibus,  et  similiter  poenitentia,  quae 
est  virtus.  Inde  arguitur  sic:  Magis  repugnat  verecundia  et 
poenitentia  innocentiae  quam  fides  visioni  apertae:  ergo  si  ista 
stant  cum  innocentia,  multo  magis  fides  cum  visione  aperta. 

15.  Itepa,  super  illud  Psalmi6:  Signatum  est  super  nos 
lumen  vultus  tui,  Domine,  distinguit  Glossa  triplicem  imagi- 


1 Ita  A et  a secunda  manu  etiam  B,  qui  primitus  habebat  Consimilis  est. 

Paulo  inferius  in  A deest  Angeli,  quod  in  B a secunda  manu  additum  est. 

2 II.  Cor.  3,  15.  seq.,  ubi  Vulgata  cor  eorum  pro  corda  ipsorum  et  con- 
versus fuerit  loco  conversi  fuerint.  — Locus  seq.  est  I.  Cor.  13,  12. 

3 In  praefatione:  « Velamen  quippe  omni  modo  intercludit  aspectum,  ae- 
nigma vero  tanquam  per  speculum  »;  cfr.  supra  pag.  34,  nota  2. 

4 II.  de  Fide  orthod.  c.  15:  « Verecundia  est  metus  ob  admissum  turpe 

facinus  ». 

5 Cap.  9:  « Ex  his  quae  sponte  agimus,  verecundia  existi! ; probus  autem 
vir  sponte  nunquam  male  aget.  Quocirca  verecundia  ex  conditione  probata  res 
est;  si  enim  ageret,  erubesceret». 

6 Psalm.  4,  6.  — Glossa  est  ordinaria,  apud  Lyranum:  «Imago  creationis, 
ratio;  imago  recreationis,  gratia;  imago  similitudinis,  tola  Trinitas».  Cfr.  Petr. 

nem.  Est  enim  imago  creationis  in  potentiis  naturalibus  et 
imago  recreationis  sive  reformationis  in  habitibus  gratuitis 
et  imago  glorificationis  in  dotibus  animae.  Sicut  ergo  se  habet 
imago  recreationis  ad  imaginem  creationis,  ita  se  habet  imago 
glorificationis  ad  imaginem  recreationis.  Sed  imago  recreatio- 
nis imaginem  creationis  necessario  supponit  nec  tollit  eam,  sed 
perficit:  ergo  similiter  imago  glorificationis  necessario  suppo- 
nit, nec  tollit,  sed  perficit  imaginem  recreationis.  Sed  fides  est 
de  essentia  et  integritate  imaginis  reparationis:  ergo  etc. 

16.  Item,  sicut  se  habet  caritas  ad  fidem  informem,  ita  se 
habet  cognitio  aperta  ad  cognitionem  aenigmaticam;  sed  cari- 
tas ita  se  habet  ad  fidem  informem,  quod  tollit  eius  informi- 
tatem et  perficit  eam,  non  eam  evacuat,  immo  manet  cum  ea 
eadem  fides  numero:  ergo  similiter  cognitio  aperta  sic  se  ha- 
bebit ad  cognitionem  aenigmaticam,  quod  tollit  aenigma  et 
perficit  eam,  nec  eam  evacuabit,  sed  potius  manebit  eadem  co- 
gnitio. Ergo  fides  aut  non  evacuatur,  aut  saltem  aliquid  sui 
manet  in  patria. 

17.  Item,  illud,  sine  quo  vita  aeterna  nec  acquiri  nec  possi- 
deri potest,  necessario  manet  cum  vita  aeterna,  nec  evacuatur 
per  illam;  sed  fides  est  illud,  sine  quo  vita  aeterna  nec  acquiri 
nec  possideri  potest 1 : ergo  etc.  Probatio  minoris  apparet  per 
Augustinum  de  Fide  ad  Petrum2,  qui  dicit  in  principio  libri: 
« Sine  fide  nec  in  hoc  saeculo  quisque  iustificationis  gratiam 
consequitur  nec  in  futuro  vitam  possidebit  aeternam  »:  ergo  etc. 

18.  Item,  sicut  est  cognitio  perfecta  et  imperfecta,  ita  et 
dilectio  perfecta  et  imperfecta,  ita  quod  cognitio  sive  dilectio 
superius  est  et  commune  ad  perfectam  et  imperfectam.  Sed 
eadem  dilectio  est,  quae  manet  prius  imperfecta,  postea  per- 
fecta: ergo  similiter  eadem  cognitio.  Sed  cognitio  per  fidem 

Lombardus  in  hunc  locum:  «Gratia,  qua  renovatur  imago  creata,  hic  lumen 
est.  Triplex  enim  est  imago,  imago  scilicet  creationis,  imago  recreationis,  imago 
similitudinis.  Imago  creationis  est,  in  qua  creatus  est  homo,  scilicet  ratio;  imago 
recreationis  est,  per  quam  reformatur  imago  creata,  scii.  Dei  gratia,  quae  menti 
reparandae  infunditur;  imago  similitudinis  est,  ad  quam  factus  est  homo,  qui 
factus  est  ad  imaginem  et  similitudinem  non  Patris  tantum  vel  Filii  vel  Spiritus 
sancti,  sed  totius  Trinitatis  » (est  sumta  ex  August.,  de  Gen.  ad  litt.  [libr.  imper- 
fect.]  c.  16.  n.  61;  cfr.  et  n.  57.  seq.). 

1 Ita  A,  B acquiritur  nec  possidetur:  ergo. 

2 Seu  de  Regula  verae  fidei  (inter  opera  August.),  in  prologo. 

est  cognitio  imperfecta,  cognitio  aperta  est  cognitio  perfecta: 
ergo  eadem  est  cognitio  differens  solum  secundum  imperfectum 
et  perfectum. 

19.  Item,  quando  aliqua  duo  ita  se  habent,  quod  unum 
fortificatur  et  vigoratur  per  aliud,  quanto  magis  illud,  per  quod 
vigoratur  et  fortificatur,  accedit  ad  suum  vigorem,  tanto  ma- 
gis et  reliquum  vigoratur  et  fortificatur;  sed  fides  et  gratia 
ita  se  habent,  quod  fides  per  gratiam  fortificatur  et  vigoratur: 
ergo  quanto  magis  gratia  accedit  ad  perfectionem,  tanto  magis 
fides  fortificatur:  ergo,  gratia  simpliciter  perfecta,  fides  erit 
fortissima:  ergo  fides  per  consummationem  gratiae  non  eva- 
cuatur. 

20.  Item,  ratio  evacuationis  fidei  non  videtur  esse  nisi  im- 
perfectio, quam  habet  essentialiter  annexam,  quae  non  potest 
stare  cum  perfectione  gloriae;  sed  haec  non  est  ratio:  ergo  etc. 
Probatio  minoris:  certum  est,  quod  materia  habet  imperfe- 
ctionem annexam  essentialiter,  et  tamen  forma  adveniente,  ma- 
net eadem  materia  cum  sua  perfectione,  imperfectione  non  ob- 
stante: ergo  similiter  poterit  manere  fides  cum  visione  aperta, 
non  obstante  imperfectione. 

21.  Item,  si  evacuatur  fides,  aut  a parte  virtutis  influen- 
tis, aut  a parte  subiecti  recipientis.  Non  a parte  virtutis  in- 
fluentis, quia  illa  est  virtus  divina,  quae  sernper  manet  eadem 
et  eodem  modo  se  habens;  nec  a parte  subiecti  recipientis, 
quoniam  eadem  est  potentia  cognitiva,  differens  solum  secun- 
dum separationem  et  coniunctionem,  quia  hic  est  coniuncta, 
ibi  est  separata.  Sed  eadem  est  cognitio  animae  separatae  et 
coniunctae  secundum  essentiam,  differens  solum  secundum  mo- 
dum: ergo  fides  sive  cognitio,  quae  est  per  fidem,  non  eva- 
cuatur. Probatio  minoris  apparet  per  Philosophum  *,  qui  di- 
cit: Cognitio  animae  est  similis  tactui  sphaerae  respectu  plani; 
sed  tactus  sphaerae  mathematicae  et  separatae  a materia  et 
coniunctae  est  idem  secundum  essentiam,  differens  secundum 


1 Cfr.  I.  de  Anima,  text.  13,  ubi  dicit : «Si  igitur  est  aliqua  animae  opera- 
tio aut  passionum  propria,  continget  utique,  ipsam  separari;  si  vero  nulla  est 
propria  ipsius,  non  utique  erit  separabilis,  sed  sicut  recto  in  quantum  rectum 
multa  accidunt,  ut  tangere  aeneam  sphaeram  secundum  punctum;  non  tamen 
tanget  hoc  separaium  ipsum  rectum;  inseparabile  enim  siquidem  sernper  cum 
corpore  quodam  est». 

modum,  quia  sphaera  abstracta  a materia  tangit  semper  pla- 
num in  puncto,  sphaera  autem  physica  sive  concreta  materiae 
tangit  in  continuo.  Ergo  similiter  eadem  est  cognitio  animae 
separatae  et  coniunctae:  ergo  etc. 

CONTRA: 

• 

1.  Augustinus  XIV.  de  Trinitate*1 2 3  dicit,  quod  «succedente 
specie,  fides  esse  desistet  et  in  praeteritis  habebitur,  ideo  fa- 
ciet aliam  trinitatem  »;  sed  quod  desistit  evacuatur:  ergo  in 
patria  fides  evacuatur. 

2.  Item,  Apostolus  2 : Nunc  autem  manent  fides,  spes,  ca- 
ritas, tria  haec;  maior  autem  horum  est  caritas.  Quod  tra- 
ctans Augustinus  I.  de  Doctrina  Christiana  in  fine,  dicit:  « Ma- 
ior horum  est  caritas,  quia  et,  cum  quisque  ad  aeterna  per- 
venerit, duobus  istis  decedentibus,  caritas  auctior  et  certior 
permanebit  ». 

3.  Item,  Glossa  super  illud  3 : Cum  autem  venerit  quod 
perfectum  est,  evacuabitur  quod  ex  parte  est,  dicit:  «Omne, 
quod  ex  parte  est,  totaliter  destruetur  »;  sed  fides  est  ex  parte, 
secundum  Apostolum  ibidem4:  ergo  totaliter  destruetur : ergo 

ita  evacuabitur,  quod  nihil  remanebit. 

# 

RESPONDEO : 

Circa  istam  quaestionem  sunt  duae  opiniones.  Quidam  enim 
dicunt,  quod  fides  evacuatur,  secundum  quod  dicit  Apostolus, 
sed  non  omnino . Ideo  distinguunt,  quod  de  fide  possumus 
loqui  duobus  modis,  sicut  duo  est  in  fide  attendere  et  conside- 


1 Cap.  8.  n.  11.  in  fine:  «Ea  quae  oriuntur  in  animo,  ubi  non  fuerunt, 
sicut  fides  et  cetera  huiusmodi,  elsi  adventitia  videntur,  cum  doctrina  inserun- 
tur; non  tamen  foris  posita  vel  foris  peracta  sunt,  sicut  illa  quae  creduntur,  sed 
intus  omnino  in  ipso  animo  esse  coeperunt.  Fides  enim  non  est  quod  creditur, 
sed  qua  creditur;  et  illud  creditur,  illa  conspicitur.  Tamen,  quia  esse  coepit  in 
animo,  qui  iam  erat  animus,  antequam  in  illo  ista  esse  coepisset,  adventilium 
quiddam  videtur  et  in  praeteritis  habebitur,  quando,  succedente  specie,  iam  esse 
destiterit,  aliamque  nunc  trinitatem  facit  per  suam  praesentiam,  retenta,  conspecta, 
dilecta;  aliam  tunc  faciet  per  quoddam  sui  vestigium,  quod  in  memoria  prae- 
teriens dereliquerit  ». 

2 1.  Cor.  13,  13.  — Locus  August.  est  ibi  c.  39.  n.  13. 

3 I.  Cor.  13,  10.  — Glossa 'est  ordinaria  apud  Lyranum. 

4 Vers.  8.  seq.  et  12.  — Cfr.  Bonav.,  III.  Scnt.  d.  31.  a.  3.  q.  I.  ad  I. 

rare;  dicit  enim  fides  quandam  cognitionem  et  illuminatio- 
nem mentis , tamen  cum  aenigmate  et  obscuritate.  Si  ergo 
loquamur  de  fide  quantum  ad  substantiam  cognitionis  vel  lu- 
minis, sic  dicunt,  quod  fides  non  evacuatur,  immo  perficitur; 
si  vero  quantum  ad  aenigma  vel  obscuritatem,  sic  dicunt, 
quod  evacuatur.  Et  innituntur  auctoritati  Glossae  super  illud 
Cum  venerit  quod  perfectum  est , evacuabitur  quod  ex  parte 
est , ubi  dicit  Glossa:  «Destruetur  imperfectio  nostra,  non  id 
quod  verum  est,  auferetur  vel  evacuabitur.  Destructio  enim 
imperfectionis  est,  quando  id  quod  imperfectum  est,  impletur 
in  verum  ».  — Innituntur  exemplo  naturali;  videmus  enim, 
quod  aurora  duo  importat,  quia  claritatem  luminis  diurni  cum 
quadam  admixtione  tenebrae  propter  defectum  plenitudinis 
praesentiae  solaris  et  propter  reliquias  nocturnae  obscuritatis; 
adveniente  autem  luce  diurna,  dicitur  transire  aurora,  non  pro- 
pter corruptionem  aut  evacuationem  illius  claritatis,  quoniam 
eadem  est  claritas,  idem  est  lumen  primo  imperfectum,  postea 
perfectum  propter  plenam  praesentiam  solis  super  nostrum 
hemisphaerium;  sed  propter  obscuritatis  expulsionem  seu  fu- 
gationem  per  illuminationem  solis  perfectam.  Ita  dicunt  ipsi  in 
parte  ista,  quod  fides  sive  cognitio  et  illuminatio  fidei  est 
sicut  illuminatio  aurorae,  quae  inchoat  diem;  ideo  adveniente 
plenitudine  lucis,  sic  pellitur  aenigma  et  obscuritas,  quod  ta- 
men lux,  illuminatio,  cognitio  non  tollitur,  sed  perficitur . — 
Innituntur  nihilominus  rationi,  quoniam,  ubicumque  sunt  duae 
perfectiones  ad  invicem  ordinatae  secundum  prius  et  posterius, 
perfectum  et  minus  perfectum,  perfectione  ultima  adveniente, 
prior  non  tollitur,  sed  magis  perficitur;  verbi  gratia  forma 
generis  ordinatur  ad  formam  speciei  sicut  forma  corporis  ad 
formam  animati;  adveniente  enim  anima,  corpus  non  corrumpi- 
tur, sed  potius  idem  manens  perficitur  per  formam  animae.  Ita 
dicunt  esse  in  proposito.  Cum  enim  cognitio  viae,  quae  est  per 


1 I.  Cor.  13,  10.  — Glossa  est  ex  Commentario  (olim  Ambrosio  attributo), 
in  qua  post  evacuabitur  sequitur:  «sed,  dum  additur  imperfecto  quod  deest,  de- 
struetur » ; parti m etiam  (a  verbis  scii.  Destructio  enim)  est  in  Glossa  ordinaria 
apud  Lyranum.  — Petr.  Lombardus  in  hunc  locum  habet  sic:  « Cum  autem, 
quasi  dicat:  Scientia  est  ex  parte  et  prophetia,  sed  omne,  quod  ex  parte  est,  eva- 
cuabitur, id  est,  desti  uetur,  cum  venerit  quod  perfectum  est  (Ambrosius),  id  est, 
destruetur  imperfectio....  verum  est,  evacuabitur.  Destructio  imperfectionis  » etc. 

ftdem , ordinetur  ad  cognitionem  patriae,  quae  est  per  aper- 
tam visionem,  cognitio  haec  ultima,  quae  per  illam  inchoatur, 
non  evacuat,  sed  perficit  priorem.  Sic  ergo  dicunt  isti,  quod 
fides  sic  tollitur  quantum  ad  aenigma  et  obscuritatem,  quod 
tamen  quantum  ad  illuminationem  et  cognitionem  non  eva- 
cuatur, sed  manet  in  patria. 

Ista  positio,  ut  videtur,  satis  probabilis  est  et  aliquando 
fuit  magnorum  et  authenticorum  doctorum,  nec  facile  est  eam 
improbare;  tamen,  quia  videtur  non  multum  consona  verbis 
Apostoli,  qui  dicit,  solam  caritatem  remanere,  alias  duas  virtu- 
tes, scilicet  fidem  et  spem,  evacuari;  et  tamen  certum  est,  quod 
caritatis  imperfectio  tollitur;  « augmentabitur » enim,  sicut 
dicit  Augustinus1.  Si  diceretur  fides  evacuari  propter  ablatio- 


1 I.  de  Doctr.  christ.  c.  38.  n.  42.  infra  cit.,  et  Bonav.,  III.  Sent.  d.  31.  a.  2. 
q.  I.  seqq.  ac  a.  3.  q.  I.  — Pelr.  Lombardus  (et  etiam  Glossa  ordinaria  apud 
Lyranum,  de  qua  supra  pag.  161,  nola  1.)  dicit  post  in  verum,  sic:  «Hic  oppo- 
nitur a quibusdam,  quod  eadem  ratione  caritas  debeat  dici  evacuari,  quia  modo 
ex  parte  est,  id  est  imperfecta  comparatione  futuri  status.  Ad  quod  quidam  di- 
cunt, non  ipsam  scientiam,  id  est  ipsum  donum  scientiae  evacuari,  sed  modum, 
quia  nunc  cognoscimus  aenigmalice  et  per  speculum,  id  est  umbratiliter  et  ob- 
scure, tunc  autem  per  speciem,  id  est  clarissime.  — Sed  ad  hoc  inquiunt  illi: 
Sic  et  modo  imperfecte  diligimus,  tunc  autem  perfectissime:  ergo  modus  dili- 
gendi evacuabitur;  sic  ergo  caritas  potest  dici  evacuanda  ut  scientia.  Ad  quod 
illi:  Verum  quidem  est,  quod  de  caritate  sicut  de  scientia  omnis  imperfectio 
tolletur;  sed  sicut  duo  sunt  diligenda,  id  est  Deus  et  proximus,  ita  et  duo  sunt 
principales  modi  diligendi,  scii,  ut  Deus  propter  se  et  proximus  propter  Deum 
diligatur.  Ilique  modi  in  futuro  non  evacuabuntur,  sed  modus  imperfectionis 
tolletur;  sciendi  autem  modus  aenigmaticus  et  specularis  omnino  tolletur.  Alii 
dicunt,  non  solum  modum  scientiae,  sed  etiam  actum  sive  ipsam  scientiam,  quae 
nunc  est,  in  futuro  evacuari.  De  actu  quidem  et  usu  ipsius  scientiae  probabile 
est,  quod  evacuetur.  De  ipsa  vero  scientia  non  adeo;  scientia  enim  est  ipsa 
mentis  qualitas,  cuius  actus  est  visio  ipsa,  qua  videmus  nunc,  a qua  ad  aliam 
perducemur.  Unde  Augustinus  (XIV.  de  Trin.  c.  17.  n.  24.):  , Scimus,  quia, 
cum  apparuerit , sicut  ait  Ioannes  (I.  3,  2.),  similes  ei  erimus,  quia  videbimus 
eum,  siculi  esi.  Hinc  apparet,  tunc  in  ista  imagine  Dei  fieri  eius  plenam  simili- 
tudinem, quando  eius  plenam  perceperit  visionem  ‘.  Haec  visio  nobis  promitti- 
tur, ad  hanc  visionem  erudimur,  ad  hanc  cor  mundamus.  — Vel  ex  parte  esse 
dicitur,  cui  aliud  succedit.  At,  ut  ait  August.,  in  libro  I.  de  Doctr.  christ.  c.  38. 
n.  42,  , fidei  succedit  species,  quam  videbimus,  et  spei  succedit  beatitudo  ipsa, 
ad  quam  perventuri  sumus;  caritas  autem,  eliam  istis  decedentibus,  augebitur 
potius  ‘ , nec  ei  aliquid  succedet.  Destruetur  tamen,  in  quantum  ex  parte  est, 
quia  desinet  esse  ex  parte,  sed  nec  ipsa  nec  eius  actus  destruetur.  Omne  ergo, 
quod  ex  parte  est,  destruetur  vel  ex  toto,  ut  fides  et  spes,  vel  ex  parte,  ut 

nem  imperfectionis,  ita  diceretur  caritas  evacuari ; quod  nullus 
dicit.  Igitur  non  tantum  quantum  ad  imperfectionem  tolletur, 
sed  quantum  ad  ipsam  habitus  substantiam  evacuabitur.  — 
Repugnat  nihilominus  auctoritati  Augustini,  qui  dicit,  eam 
omnino  auferri,  et  nihil  eius  manere  nisi  speciem  vel  simili- 
tudinem eius  sicut  quoddam  imaginarium  vestigium  in  me- 
moria derelictum.  Unde  dicit  XIV.  de  Trinitate *  1 : « Mens 
quippe  humana,  cum  fidem  suam  videt,  qua  credit  quod  non 
videt,  non  aliquid  sempiternum  videt;  non  enim  semper  hoc 
erit,  quod  utique  non  erit,  quando,  ista  peregrinatione  finita, 
qua  'peregrinatur  a Domino , ut  per  fidem  ambulare  ne- 
cesse  sit,  species  illa  succedet,  per  quam  videmus  facie  ad 
faciem  2.  Perducti  ergo  ad  speciem,  non  iam  fides  erit,  qua 
credantur  quae  non  videntur;  sed  species,  qua  videantur  quae 
credebantur.  Tunc  ergo,  etsi  vitae  huius  mortalis  transactae 
meminerimus,  et  credidisse  nos  aliquando  quae  non  videbamus, 
memoriter  recoluerimus,  in  praeteritis  atque  transactis  depu- 
tabitur fides  ista,  non  in  praesentibus  rebus  semperque  ma- 
nentibus » ; et  post  in  capitulo  sequenti 3,  quod  « aliam  tunc 

scientia,  cuius  actus  ei  modus  destruetur,  et  caritas,  cuius  quidam  modus  tolle- 
tur, sed  non  ipsa  nec  eius  actus  nec  quidam  modus  ».  CCr.  card.  Hugo  de  S. 
Charo,  in  hunc  locum,  ubi  etiam  ista  Glossa  exponitur  et  dicitur,  quod  « fides 
et  spes  evacuabuntur,  quia  habent  aliquid  vanitatis  et  imperfectionis  »;  et  Aristot., 
IV.  Topic.  c.  5:  «Non  enim  contingit,  idem  amplius  permanere,  si  ex  specie 
omnino  permutatum  sit  ». 

1 Gap.  2.  n.  4,  in  quo  respicitur  II.  Coi’.  5,  6.  — Post  faciem  edit,  pergit: 
« sicut  modo  non  videntes,  tamen,  quia  credimus,  videre  merebimur  atque  ad 
speciem  nos  per  fidem  perductos  esse  gaudebimus.  Neque  enim  iam  fides 
erit»  etc. ; et  infra  post  manentibus  continuat:  «ac  per  hoc  etiam  trinitas  ista, 
quae  nunc  in  eiusdem  fidei  praesentis  ac  manentis  memoria,  contuitu,  dilectione 
consistit,  tunc  transacta  et  praeterita  reperietur  esse,  non  permanens.  Ex  quo 
colligitur,  ut,  si  iam  imago  Dei  est  ista  trinitas,  etiam  ipsa  non  in  eis  quae  sem- 
per sunt,  sed  in  rebus  sit  habenda  transeuntibus.  Absit  autem,  ut,  cum  animae 
natura  sit  immortalis  nec  ab  initio,  quo  creata  est,  unquam  deinceps  esse  desi- 
stat, id  quo  nihil  melius  habet,  non  cum  eius  immortalitate  perduret.  Quid  vero 
melius  in  eius  natura  creatum  est,  quam  quod  ad  sui  Creatoris  imaginem  facta 
est  (Gen.  1,  27.)?  Non  igitur  in  fidei  retentione,  contemplatione,  dilectione,  quae 
non  erit  semper,  sed  in  eo  quod  semper  erit,  invenienda  est  quam  dici  opor- 
teat imaginem  Dei  ». 

2 Respicitur  I.  Cor.  13,  12. 

3 Scii.  c.  3.  n.  5,  ubi  s.  doolor,  difficultatem  quandam  diluens,  praemittit 
sequentia:  « An  adhuc  utrum  ita  se  res  habeat,  aliquanto  diligentius  atque  ab- 

faciet  trinitatem,  quando  non  ipsam,  sed  eius  velut  imagina- 
rium vestigium  in  memoria  reconditum  contuebimur;  modo 
autem  ipsam  praesentem  fidem  tenemus,  videmus,  amamus  in 
nobis  ».  Ille  igitur  habitus  fidei,  qui  in  anima  existebat,  tolle- 
tur et  evacuabitur  secundum  substantiam  suam.  — Videtur 
etiam  non  multum  consona  rationi,  quoniam  fides  est  habitus 
simplex,  de  cuius  essentia  et  ratione  et  definitione  est  obscu- 
ritas et  aenigma;  et  ideo  non  potest  intelligi  quantum  ad  ali- 
quid sui  manere  et  quantum  ad  aliquid  evacuari.  — Rursus , 
remota  differentia  specifica,  non  manet  species  sive  natura  spe- 
ciei; remoto  enim  rationali1,  non  manet  homo;  et  ideo  remoto 
aenigmate  et  obscuritate,  nullo  modo  manet  fides,  quae  est  eius 
differentia  specifica. 

Et  ideo  est  alius  modus  dicendi  et  alia  opinio  probabi- 
lior, ut  mihi  videtur,  et  communior,  quod  fides  totaliter  eva- 
cuabitur, ita  quod  nihil  eius  manebit,  nec  substantia  habitus 
nec  obscuritas  aenigmatis.  Et  hanc  opinionem  ad  praesens  sus- 
tineo sine  praeiudicio.  Ad  istius  autem  intelligentiam  et  con- 
firmationem multiplex  ratio  est. 

Quarum  prima  potest  sumi  per  comparationem  ad  sta- 
tum. Status  enim  beatitudinis  sive  gloriae  est  status  omnimo- 
dae perfectionis.  « Est  enim,  ut  dicit  Boethius  2,  status  omnium 
bonorum  aggregatione  perfectus  »;  ideo  est  status  perfectae 
claritatis,  ideo  nulla  ibi  erit  vel  esse  poterit  obscuritas;  et  quia 
fides  dicit  et  importat  de  sui  ratione  obscuritatem  sive  cogni- 


strusius  perscrutabimur?  Dici  enim  potest,  non  perire  istam  trinitatem  (de  qua  Au- 
gust.  mox  dixit),  etiam  cum  fides  ipsa  transierit;  quia,  sicut  nunc  eam  et  memoria 
tenemus  et  cogitatione  cernimus  et  voluntate  diligimus,  ita  etiam  tunc,  cum  eam 
nos  habuisse  memoria  tenebimus  et  recolemus  et  hoc  utrumque  tertia  volun- 
tate iungemus,  eadem  trinitas  permanebit.  Quoniam  si  nullum  in  nobis  quasi 
vestigium  transiens  reliquerit,  profecto  nec  in  memoria  nostra  eius  aliquid  ha- 
bebimus, quo  recurramus  eam  praeteritam  recordantes  atque  id  intentione  tertia 
copulantes,  et  quod  erat,  scilicet  in  memoria,  non  inde  cogitantibus  nobis,  et 
quod  inde  cogitatione  formatur.  Sed  qui  hoc  dicit  non  discernit,  aliam  nunc  esse 
trinitatem,  quando  praesentem  fidem  tenemus,  videmus,  amamus  in  nobis;  aliam 
tunc  futuram,  quando  non  ipsam  » etc.;  et  post  contuebimur  edit,  addit:  « et 
duo  haec,  id  est,  quod  erat  in  memoria  retinentis  et  quod  inde  imprimitur  in 
acie  recordantis,  tertia  voluntate  iungemus». 

1 Cfr.  supra  pag.  155,  nota  4. 

2 111.  de  Consol.  prosa  2;  cfr.  supra  pag.  33,  nota  2. 

tionem  obscuram  et  aenigmaticam,  fides  in  illo  statu  manere  non 
poterit.  — Rursus,  status  viae  est  status  peregrinationis  et 
motus.  Illud  ergo,  quod  convenit  statui  isti  de  ratione  status, 
non  potest  manere,  statu  deficiente,  cum  statu  perfectae  quietis. 
Quia  enim  iste  est  status  meriti,  ideo,  deficiente  statu,  non  est 
ulterius  possibile  meritum  vel  demeritum;  fides  secundum  ra- 
tionem et  substantiam  sui  habitus  ad  istum  statum  pertinet  et 
huic  statui  convenit:  ergo  isto  statu  deficiente  et  transacto, 
fides  non  manet.  Quod  autem  fides  ad  statum  peregrinationis 
pertineat  tantum,  dicit  Apostolus  1 : Dum  sumus  in  corpore, 
peregrinamur  a Domino;  per  fidem  enim  ambulamus,  non 
per  speciem.  Hanc  rationem  ponit  Augustinus  XII.  super  Gene- 
sim ad  litteram  pene  ante  finem1 2:  «Quaedam  sunt  virtutes 
permansurae,  ut  pietas;  quaedam  non  permansurae  et  postea 
non  futurae,  quae  huic  vitae  sunt  utiles,  sicut  fides,  qua  cre- 
dimus ea  quae  nondum  videmus,  et  spes,  qua  futura  cum  pa- 
tientia exspectamus,  et  ipsa  patientia,  qua  omnia  patienter  to- 
leramus adversa,  donec,  quo  volumus,  veniamus.  Istae  quippe 
et  huiusmodi  virtutes,  quae  nunc  propter  transigendam  istam 
peregrinationem  valde  necessariae  sunt,  non  erunt  in  illa  vita, 
propter  quam  adipiscendam  sunt  necessariae».  Idem  dicit  I.  So- 
liloquiorum non  multum  post  principium  3:  « Fides  non  erit  ne- 
cessaria, quando  Deum  videbit,  nec  spes,  quando  tenebit;  caritati 
autem  nihil  detrahetur,  sed  addetur  plurimum.  Sed  dum  in  hoc 
corpore  est  anima,  etiamsi  plenissime  videat,  hoc  est,  intelligat 
Deum;  tamen,  quia  etiam  corporis  sensus  utuntur  opere  proprio, 
si  nihil  quidem  valent  ad  fallendum,  non  tamen  nihil  ad  ambi- 
gendum, potest  adhuc  dici  fides  ea,  qua  his  resistitur,  et  illud 


1 II.  Cor.  5,  6.  seq. 

2 Scii.  c.  31.  n.  59:  «Sic  etiam  in  illo  genere  intellectualium  visionum  alia 
sunt,  quae  in  ipsa  anima  videntur,  velut  virtutes,  quibus  vitia  sunt  contraria, 
sive  permansurae,  ut  pietas,  sive  utiles  huic  vitae  et  postea  non  futurae,  sicut 
fides  » etc. 

3 Scii.  c.  7.  n.  14:  «Ergo  cum  animae  Deum  videre,  hoc  est,  Deum  inlel- 
ligere  contigerit,  videamus,  utrum  adhuc  ei  tria  illa  sint  necessaria:  fides,  quare 
sit  necessaria,  cum  iam  videat?  spes  nihilominus,  quia  iam  tenet?  caritati  vero 
non  solum  nihil  detrahetur,  sed  addetur  etiam  plurimum.  Nam  et  illam  singu- 
larem veramque  pulcritudinem,  cum  viderit,  plus  amabit;  et  nisi  ingenti  amore 
oculum  infixerit,  nec  ab  aspiciendo  uspiam  declinaverit,  manere  in  illa  beatissima 
visione  non  poterit.  Sed  » etc. 

potius  verum  esse  creditur.  — Item,  quia  in  ista  vita  quam- 
quam Deo  intellecto  anima  iam  beata  sit;  tamen,  quia  multas 
molestias  corporis  sustinet,  sperandum  est,  ei  post  mortem  omnia 
ista  incommoda  non  futura.  Ergo  nec  spes,  dum  in  hac  est 
vita,  deserit  animam.  Cum  autem  post  hanc  vitam  tota  se  in 
Deum  collegerit,  caritas  restat,  qua  ibi  teneatur.  Nam  neque 
dicenda  est  fidem  habere,  quod  illa  sint  vera,  quando  nulla 
falsorum  interpellatione  sollicitatur,  neque  quidquam  speran- 
dum ei  restat,  cum  totum  secura  possideat  \ Haec  ergo  tria : 
fides,  spes  et  caritas,  in  hac  vita  semper  sunt  necessaria,  post 
hanc  vitam  sola  caritas». 

Secunda  ratio  sumitur  per  comparationem  fidei  et  beati- 
ficae visionis  ad  suum  obieclum.  Obiectum  enim  proprium  et 
formale  fidei  est  verum  non  visum,  ut  dicit  Augustinus  ad 
Paulinam1  2 3,  quod  « inter  credere  et  videre  hoc  distat,  quod 
creduntur  absentia,  videntur  praesentia  ».  Et  hoc  dicit  Aposto- 
lus 3 : Fides  est  substantia  rerum  sperandarum,  argumentum 
non  apparentium ; super  quo  dicit  Gregorius,  quod  « ea  quae 
apparent  fidem  non  habent,  sed  agnitionem»:  ergo  «fides  est 
credere  quod  non  videtur4».  Ergo  cum  in  vita  illa  Deum  ma- 
nifeste Beati  vident  et  facie  ad  faciem;  nec  poterit  illud  verum 
esse  non  visum:  ergo  nec  fides  erit  in  patria,  cuius  obiectum 
formale  est  verum  non  visum.  Hoc  dicit  Augustinus  de  Per- 
fectione iustitiae  pene  post  medium5:  «Quotquot  perfecti  su- 
mus, hoc  sapiamus;  id  est,  quotquot  perfecte  currimus,  hoc 
sapiamus,  quod  nondum  perfecti  sumus,  ut  illic  perficiamur, 


1 Edit,  pergit:  « Tria  igitur  ad  animam  pertinent,  ut  sana  sit,  ut  aspicial, 
ut  videat;  alia  vero  tria:  fides,  spes  et  caritas,  primo  illorum  trium  et  secundo 
semper  sunt  necessaria,  tertio  vero  in  hac  vita  omnia,  post  hanc  vitam  sola 
caritas  ». 

2 Epist.  147.  (alias  112.)  c.  2.  n.  7;  cfr.  supra  pag.  129,  nota  3. 

3 Hebr.  11,  1.  — Sententia  Gregorii  est  II.  Homil.  in  Evang.  homil.  26. 

n.  8. 

4 Ut  dicit  August.,  XIII.  de  Civ.  Dei,  c.  4:  «Est  fides,  quando  exspectatur 
in  spe  quod  in  re  nondum  videtur  ».  — Pro  videtur  habet  A vides,  sic  respi- 
citur definitio  August.,  in  Ioan.  Evang.  tr.  40.  n.  9.  et  Serm.  43.  (alias  27.  de 
Verbis  Apostoli),  c.  I.  n.  I:  «Fides  est  quod  non  vides  credere»;  cfr.  supra 
pag.  156,  nota  3. 

5 Gap.  8.  n.  19,  in  quo  citatur  I.  Cor.  13,  10,  ubi  Vulgata  evacuabitur  pro 
destruatur. 

quo  perfecte  adhuc  currimus,  ut,  cum  venerit  quod  perfectum 
est , quod  ex  parte  est  destruatur,  id  est,  ut  non  iam  sit  ex 
parte,  sed  ex  toto,  quia  fidei  et  spei  iam  res  ipsa,  non  quae 
credatur  et  speretur,  sed  quae  videatur  teneaturque,  succe- 
det; caritas  autem,  quae  in  his  tribus  maior  est,  non  aufere- 
tur, sed  augebitur  et  implebitur,  contemplata  quod  credebat, 
et  quod  sperabat  adepta  ».  Idem  dicit  de  Doctrina  Christiana 
in  fine  1. 

Tertia  ratio  sumitur  per  comparationem  fidei  ad  suum 
actum.  Actus  enim  fidei  est  assensus  voluntatis.  Ita  enim  dicit 
Augustinus  de  Praedestinatione  Sanctorum 2,  quod  « credere 
est  cum  assensione  cogitare  »;  et  quaedam  Glossa  super  illud 
Genesis3 4:  Dixerunt  Laban  et  Bathuel:  Vocemus  puellam  et 
quaeramus  eius  voluntatem;  dicit,  quod  « credere  voluntatis 
est,  non  necessitatis»:  ergo  credere,  quod  est  actus  fidei,  est 
voluntarie  assentire  vero  non  viso,  aut  non  intellecto,  ita  quod 
voluntas  sive  affectus  trahit  et  inclinat  intellectum  et  captivat 
ad  credendum  quod  non  intelligit  et  praeit  ipsum;  ideo  dicit 
Apostolus 4 : Captivantes  omnem  intellectum  in  obsequium 
Christi.  Hoc  autem  esse  non  potest,  nisi  quamdiu  intellectus 
incertus  est  et  non  videt  ea  quae  credere  iubetur;  sed  in  patria 
illuminatio  et  claritas  visionis  praecedent  motum  affectus,  nec 
iam  ab  ipso  inclinabitur  intellectus,  cum  intellectus  perfecte 
illuminatus  et  aeternam  veritatem  manifeste,  limpide  et  aperte 
contemplatus  ab  ea  nullo  modo  poterit  dissentire;  et  ideo  ne- 
cesse  est,  fidem  quantum  ad  substantiam  habitfis  per  visionem 
gloriae  tolli. 

Quarta  ratio  sumitur  per  comparationem  ad  ipsius  fidei 
habitum.  Habitus  enim  fidei,  ut  dictum  est5,  habet  annexam 
imperfectionem,  a qua  absolvi  non  potest;  et  ideo,  imperfectione 
exclusa,  necessario  ipsa  fides  tollitur.  Quae  autem  est  ista  im- 


1 Scii.  I.  c.  38.  n.  42;  de  quo  cfr.  supra  pag.  162,  nota  I. 

2 Gap.  2.  n.  5:  «Credere  nihil  aliud  est  quam  cum  assensione  cogitare». 

3 Cap.  24,  50.  et  57.  — Glossa  est  inlerlinearis  apud  Lyranum  et  est  ex 
Comment.  (olim  Ambrosio  tributo)  in  I.  Cor.  1,  22:  « Fides  non  necessitatis,  sed 
voluntatis  res  est»;  ibid.  in  Hom.  4,  4.  etiam  seq.  sententia  habetur:  «Credere 
aut  non  credere  voluntatis  est  ». 

4 II.  Cor.  10,  5;  cfr.  supra  pag.  24,  nota  2. 

6 Supra  pag.  163  in  principio. 


168 


QUAESTIONES  DISPUTATAE. 


perfectio?  Quia  dicit  cognitionem  obscuram  et  aenigmaticam  rei 
non  apparentis;  sublata  igitur  imperfectione,  obscuritate,  aeni- 
gmate, necessario  fides  excludetur.  Hanc  rationem  ponit  Augu- 
stinus IV.  de  Trinitate  x,  dicens,  quod  « sicut  se  habet  morta- 
talitas  ad  aeternitatem,  ita  se  habet  fides  ad  veritatem.  Quam- 
diu  enim  sumus  in  hac  vita,  fidem  debemus  rebus  temporali- 
ter gestis  propter  nos  et  per  ipsam  mundamur,  ut,  cum  ad 
speciem  venerimus,  quemadmodum  succedit  fidei  veritas,  ita 
mortalitati  succedat  aeternitas  ».  Sicut  ergo  mortalitas  totali- 

1 Cap.  18.  n.  24:  «Non  enim  proprie  vocatur  aeternum,  cpiod  aliqua  ex 
parte  mutatur.  In  quantum  igitur  mutabiles  sumus,  in  tantum  ab  aeternitate  di- 
stamus. Promittitur  autem  nobis  vita  aeterna  per  Veritatem,  a cuius  perspicui- 
tate rursus  tantum  distat  fides  nostra  quantum  ab  aeternitate  mortalitas.  Nunc 
ergo  adhibemus  fidem  rebus  temporaliter  gestis»  etc. ; et  post  aeternitas  pro- 
sequitur: « Quapropter,  quoniam  fides  nostra  fiet  veritas,  cum  ad  id  quod  nobis 
credentibus  promittitur,  pervenerimus;  promittitur  autem  nobis  vita  aeterna,  et 
dixit  Veritas,  non  quae  fiet,  sicut  futura  est  fides  nostra,  sed  quae  semper  est 
Veritas,  quia  ibi  est  aeternitas;  dixit  ergo  Veritas:  Haec  est  autem  vita  aeterna, 
ut  cognoscant  te  solum  verum  Deum  et  quem  misisti  /esum  Christum  (loan. 
17,  3.);  cum  fides  nostra  videndo  fiet  veritas,  tunc  mortalitatem  nostram  com- 
mutatam tenebit  aeternitas.  Quod  donec  fiat  et  ut  fiat,  quia  rebus  ortis  accom- 
modamus fidem  credulitatis,  sicut  in  aeternis  speramus  veritatem  contemplatio- 
nis, ne  fides  mortalis  vitae  dissonaret  a veritate  aeternae  vitae,  ipsa  Veritas  Patri 
coaeterna  de  terra  orta  est,  cum  Filius  Dei  sic  venit,  ut  fieret  Filius  hominis  et 
ipse  in  se  exciperet  fidem  nostram,  qua  nos  perduceret  ad  veritatem  suam, 
qui  sic  suscepit  mortalitatem  nostram,  ut  non  amitteret  aeternitatem  suam.  Quan- 
tum enim  ad  id  quod  ortum  est,  aeternitas  valet,  tantum  ad  fidem  veritas.  Ita 
ergo  non  purgari  oportebat,  ut  ille  nobis  fieret  ortus,  qui  maneret  aeternus,  ne 
alter  nobis  esset  in  fide,  alter  in  veritate.  Nec  ab  eo  quod  orti  sumus,  ad  ae- 
terna transire  possemus,  nisi  aeterno  per  ortum  nostrum  nobis  sociato,  ad  aeter- 
nitatem ipsius  traiiceremur.  Nunc  itaque  illuc  quodam  modo  secuta  est  fides 
nostra,  quo  ascendit  in  quem  credidimus  ortus,  mortuus,  resuscitatus,  assumtus. 
Horum  quatuor  duo  priora  noveramus  in  nobis;  scimus  enim,  homines  et  oriri 
et  mori ; duo  autem  reliqua,  id  est  resuscitari  et  assumi,  iusle  in  nobis  futura 
speramus,  quia  in  illo  facta  credidimus.  Itaque  in  illo,  quia  et  id  quod  ortum  erat, 
transiit  ad  aeternitatem,  transiturum  est  et  nostrum,  cum  fides  pervenerit  ad 
veritatem,  lam  enim  credentibus,  ut  in  verbo  fidei  manerent  et  inde  ad  verita- 
tem ac  per  hoc  ad  aeternitatem  perducti  a morte  liberarentur,  ita  loquitur:  Si 
manseritis  in  verbo  meo,  vere  discipuli  mei  eritis  (loan.  8,  31.).  Et  quasi  quae- 
rerent: Quo  fructu?  secutus  ait:  Et  cognoscetis  veritatem.  Et  rursus  quasi  dicerent: 
Quid  prodest  mortalibus  veritas?  Et  veritas,  inquit,  liberabit  vos.  Unde,  nisi  a 
morte,  a corruptione,  a mutabilitate?  Veritas  quippe  immortalis,  incorrupta,  in- 
commutabilis permanet;  vera  autem  immortalitas,  vera  incorruptibilitas,  vera 
incommulabilitas  ipsa  est  aeternitas  ». 

ter  auferetur  sanitate  perfecta,  ita  fides  totaliter  evacuabitur 
veritate  manifesta.  — Rursus,  ipsa  fides  est  velut  sacramen- 
tum, velut  figura,  velut  umbra  manifestandae  veritatis  et  aper- 
tae contemplationis;  quod  insinuat  Apostolus  1 : Videmus  nunc 
per  speculum  et  in  aenigmate,  tunc  autem  facie  ad  faciem. 
Videre  autem  per  speculum  est  imaginem  videre,  ipsam  rem 
non  videre1 2;  videre  autem  facie  ad  faciem  est  ipsam  rem 
videre,  non  per  speculum  videre  imaginem.  Exemplum  est : si 
ab  aliquo  super  nos  vel  post  nos  existente,  adversam  faciem 
habeamus,  ipsum  videre  non  possumus;  si  obiiciatur  specu- 
lum, videre  incipimus,  non  ipsum  intuendo,  sed  imaginem  eius. 
Si  autem  ipse  se  obiiciat  obtutibus  nostris,  et  faciem  ad  eum 
convertimus,  non  iam  per  speculum  videmus,  aut  eius  intuemur 
imaginem,  sed  ipsum  facie  ad  faciem.  Fides  est  igitur  quasi 
umbra  et  sacramentum  et  figura  manifestandae  veritatis  et 
futurae  contemplationis.  Ergo  sicut  adveniente  veritate  et  ea 
manifestata,  necessario  umbra  aut  sacramentum  et  figura  eva- 
cuantur, ita  manifestata  veritate,  quando  facie  ad  faciem  vi- 
debimus, fides  evacuabitur.  Hanc  deductionem  ponit  Hugo  in 
libro  I.  de  Sacramentis3;  et  Augustinus  in  libro  I.  de  Trini- 

1 1.  Cor.  13,  12. 

2 Ita  A,  B legit:  est  videre  ipsam  imaginem,  et  non  videre. 

3 Part.  X.  c.  ultimo  (scii.  9.):  « Sacramentum  fidei  dupliciter  potest  intel- 
ligi.  Sacramentum  enim  fidei  vel  ipsa  fides  inlelligitur,  quae  sacramentum  est; 
vel  sacramenta  fidei  intelligunlur  quae  cum  fide  suscipienda  sunt  et  ad  sanctifi- 
cationem fidelium  praeparata  sunt....  Primum  ergo  consideremus,  qua  ralione 
ipsa  fides  sacramentum  dicatur,  vel  cuius  rei  sacramentum  esse  intelligatur.  Aposto- 
lus dicit:  Videmus  nunc  per  speculum  in  aenigma! e,  tunc  autem  facie  ad  faciem 
(1.  Cor.  13,  12.).  Nunc  scilicet,  quando  per  fidem  videmus,  videmus  per  speculum 
in  aenigmate;  tunc  autem,  quando  videbimus  per  contemplationem,  videbimus 
facie  ad  faciem.  Quid  est  per  speculum  videre?  Imaginem  videre.  Quid  est 
facie  ad  faciem  videre?  Hem  videre.  Puta,  aliquem  esse  post  te  vel  supra  te, 
aversus  es  ab  illo  nec  vides  (acie  ad  faciem,  facie  tua  ad  faciem  illius.  Aversa 
est  enim  facies  tua  ab  illo;  et  si  forte  ille  respicit  ad  te,  non  tamen  tu  similiter 
ad  illum.  Quamdiu  igitur  sic  eris,  non  poteris  illum  videre  facie  ad  faciem.  Ex- 
hibe speculum  et  pone  ante  te,  slatim  videbis  in  eo  imaginem  illius  qui  est  ad 
dorsum  tuum,  vel  supra  verticem  tuum,  et  dices:  Video  te.  Quid  vides?  Iam 
aliquid  vides,  sed  imaginem  solam;  vides  illum,  sed  in  imagine  sua,  nondum 
in  facie  sua.  Nondum  cognoscis,  sicut  cognosceris;  nondum  vides,  sicut  videris. 
Videris  in  te,  vides  in  imagine.  Ille  ad  te  respicit,  qui  te  videt;  tu  autem  aversus 
es  ab  illo.  Converte  te  ad  illum  et  pone  faciem  ad  faciem,  et  videmus  iam  non 
imaginem,  sed  ipsam  rem.  Prius  vidisti  illum,  sed  in  imagine  sua,  modo  vides 

tate  1 : « Cum  Christus  apparuerit,  vita  nostra,  tunc  et  nos 
apparebimus  cum  ipso  in  glo?na.  Quod  antequam  fiat,  videmus 
nunc  per  speculum  et  in  aenigmate,  hoc  est  in  similitudinibus, 
tunc  autem  facie  ad  faciem  »;  quando  autem  facie  ad  faciem 
videbimus,  iam  non  erunt  istae  similitudines.  Si  igitur  essentiale 
est  fidei  videre  per  speculum,  videre  per  similitudines,  videre 
in  figura,  in  umbra;  haec  autem  necesse  est  evacuari:  neces- 
sario fides  totaliter  tolletur. 

Quinta  ratio  sumitur  per  comparationem  fidei  ad  suum 
subiectum . Subiectum  autem  fidei  est  intellectus.  Regula  au- 

illum  in  facie  sua.  Tamen  cum  ipsam  rem  videre  incipis,  agnoscis,  quia  aliquid 
similitudinis  fuit  illi  quod  visum  est  in  imagine  ad  id  quod  videtur  in  re.  Quod 
videtur  in  imagine  sacramentum  est;  quod  videtur  in  re  res  sacramenti  est.  Quod 
ergo  videmus  nunc  per  speculum  in  aenigmate , sacramentum  est  ad  illud  quod 
videbimus  facie  ad  faciem  in  manifesta  contemplatione.  Sed  quod  est  aenigma 
et  quod  est  speculum,  in  quo  videtur  imago,  donec  ipsa  res  videri  possit? 
Aenigma  est  Scriptura  sacra.  Quare?  Quia  obscuram  habet  significationem.  Spe- 
culum est  cor  tuum,  si  tamen  mundum  fuerit  et  extersum  et  clarificatum;  imago 
in  speculo  fides  in  corde  tuo.  Ipsa  enim  fides  imago  est  et  sacramentum;  con- 
templatio autem  futura  res  et  virtus  sacramenti.  Qui  fidem  non  habent  nihil  vi- 
dent; qui  fidem  habent  iam  aliquid  videre  incipiunt,  sed  imaginem  solam  ». 

1 Gap.  8.  n.  16.  in  fine;  in  quo  textu  citatur  Coi.  3,  4,  ubi  Vulgata  et 
August.  vita  vestra,  tunc  et  vos  apparebitis  pro  vita  nostra,  tunc  et  nos  appare- 
bimus; n.  17.  vero  dicit:  «Haec  enim  contemplatio  nobis  promittitur  actionum 
omnium  finis  atque  aeterna  perfectio  gaudiorum.  Filii  enim  Dei  sumus  et  non- 
dum apparuit,  quid  erimus;  scimus,  quia,  cum  apparuerit,  similes  ei  .erimus, 
quoniam  videbimus  eum,  sicuti  est  (I.  ioan.  3,  2.).  Quod  enim  dixit  famulo  suo 
Moysi:  Ego  sum  qui  sum;  haec  dices  filiis  Israel:  Qui  est  misit  me  ad  vos 
(Exod.  3,  14.),  hoc  contemplabimur,  cum  vivemus  in  aeternum.  Ita  quippe  ait: 
Haec  autem  est  vita  aeterna,  ut  cognoscant  te,  unum  (solum)  verum  Deum  et 
quem  misisti  lesum  Christum  (Ioan.  17,  3.).  Hoc  fiet,  cum  venerit  Dominus  et 
illuminaverit  occulta  tenebrarum  (I.  Cor.  4,  5.),  cum  tenebrae  mortalitatis  huius 
corruptionisque  transierint.  Tunc  enim  est  mane  nostrum,  de  quo  in  Psalmo  (3,  5.) 
dicitur:  Mane  astabo  tibi  et  contemplabor.  De  hac  contemplatione  intelligo  di- 
ctum (1.  Cor.  15,  24.):  Cum  tradiderit  regnum  Deo  et  Patri,  id  est,  cum  per- 
duxerit iustos,  in  quibus  nunc  ex  fide  viventibus  regnat  Mediator  Dei  et  homi- 
num, homo  Christus  lesus  (I.  Tim,  2,  5.),  ad  contemplationem  Dei  et  Patris.  Si 
desipio  hic,  corrigat  me  qui  melius  sapit;  mihi  aliud  non  videtur.  Neque  enim 
quaeremus  aliud,  cum  ad  illius  contemplationem  pervenerimus,  quae  nunc  non 
est,  quamdiu  gaudium  nostrum  in  spe  est:  Spes  autem,  quae  videtur,  non  esi 
spes;  quod  enim  videt  quis,  quid  sperat?  Si  autem  quod  non  videmus  spera- 
mus, per  patientiam  exspectamus  (Kom.  8,  24.),  quoadusque  Rex  in  recubitu 
suo  est...  Contemplatio  quippe  merces  est  fidei,  cui  mercedi  per  fidem  corda 
mundantur  ». 

tem  Philosophi 1 est,  cui  ratio  naturalis  concordat,  quod  « op- 
posita in  eodem  subiecto  esse  non  possunt  respectu  eiusdem». 
Inter  omnes  autem  oppositiones  maior  oppositio  est,  quae  est 
secundum  affirmationem  et  negationem.  De  ratione  autem  fidei 
est,  ut  intellectus  credens  non  videat  id  quod  credit;  de  ratione 
autem  beatitudinis  est,  ut  beatus  intellectus  videat  id  quo  bea- 
tificatur: ergo  impossibile  est,  quod  fides  maneat  simul  cum 
beatitudine  in  eodem  subiecto. 

Sic  igitur  dico  sine  praeiudicio,  quod  fides  evacuabitur  nec 
manebit  in  patria,  nec  totaliter  nec  quantum  ad  aliquid  sui , 
sumta  ratione  tum  per  comparationem  fidei  ad  statum  viae 
et  patriae,  tum  per  comparationem  sui  ad  suum  obiectum, 
tum  per  comparationem  sui  ad  suum  actum,  tum  per  compa- 
rationem ad  ipsum  habitum,  tum  per  comparationem  ad  suum 
subiectum. 

Quibus  visis,  respondendum  est  ad  argumenta  in  contra- 
rium adducta. 

Ad  1.  dicendum,  quod  fides  tollitur  et  evacuatur  a suo  op- 
posito sive  contrario,  quod  est  lumen  gloriae  et  cognitio  2 bea- 
tifica, quae  est  cognitio  aperta,  quae  non  potest  simul  stare 
cum  cognitione  obscura  et  aenigmatica,  qualis  est  cognitio  fidei. 
— Quod  vero  obiicit,  quod  lumen  non  opponitur  lumini,  nec 
cognitio  cognitioni;  dic,  quod  lumen  et  cognitio  in  quantum 
lumen  et  cognitio  lumini  vel  cognitioni  non  opponuntur  de  se, 
sed  ratione  alicuius  annexi  sibi  essentialiter,  a quo  non  potest 
absolvi,  et  istud  est  obscuritas  et  aenigma  et  absentia  crediti, 
ut  visum  est.  Et  est  exemplum  color;  unde  color  colori  non 
opponitur,  sed  color  niger  opponitur  colori  albo,  et  e converso. 

Ad  2.  dicendum,  quod  absque  dubio,  ut  dicit  Augustinus, 
« perfecta  fides  inchoat  cognitionem,  et  cognitio  perficitur  post 
hanc  vitam  ».  Sed  distinguendum  est  de  inchoatione  et  de 
initio . Est  enim  quoddam  initiativum  et  inchoativum  extra 
et  quoddam  initiativum  intra.  Et  initiativum  intra  quoddam 
est,  quod  opponitur  perfectioni  et  complemento;  quoddam,  quod 
convenit  cum  ipso.  Illud  quod  extra  inchoativum  est,  intro- 


1 De  Praedicam,  c.  de  Oppositis  et  II.  Periherm.  c.  4.  (c.  14.):  «Simul 
autem  non  contingit  eidem  inesse  contraria  »;  cfr.  XI.  Metaph.  c.  4.  (X.  c.  5.). 

2 A a cognitione. 

ducto  eo  quod  initiat,  pellitur,  sicut  patet  de  timore  servili, 
quod  initiat  caritatem  sive  sapientiam;  tamen,  caritate  intro- 
ducta, pellitur  sicut  seta,  introducto  filo,  ut  dicit  Augustinus 
super  primam  Canonicam  Ioannis,  homilia  nona1;  et  istud  im- 
proprie dicitur  initiare.  — Aliud  est  initiativum  intra,  tamen 
opponitur  perfectioni,  ita  quod,  si  stat  cum  initio  eius  quod 
inchoat,  non  tamen  cum  complemento.  Hoc  modo  proprie  di- 
citur timor  initialis  inchoare  caritatem,  ita  tamen,  quod  non 
stat  cum  caritate  perfecta,  eo  quod  aliquo  modo  habet  oculum 
ad  poenam.  Unde  dicit  idem  Augustinus:  « Timor  non  est  in 
caritate2 ; sed  in  qua  caritate?  Non  in  inchoata.  In  qua  ergo? 
Caritate  perfecta,  quia  perfecta  caritas  foras  mittit  timorem  ». 
— Aliud  est  initiativum  intra,  quod  tamen  convenit  perfe- 
ctioni et  complemento,  et  ideo  manet  cum  perfectione  et  com- 
plemento eius  quod  initiat,  sicut  timor  castus,  qui  permanet 
in  saeculum  saeculi 3.  Ita  intelligendum  est  in  proposito,  quod 
fides  est  inchoativa  beatae  visionis,  non  intra,  sed  extra ; et 
ideo,  illa  beata  visione  veniente,  pellitur  fides.  Est  tamen  in- 
choativa contemplationis  in  via,  ita  tamen,  quod  contempla- 
tione perfecta  in  patria,  pellitur,  eo  quod  opponitur  illi  perfe- 
ctae contemplationi,  ut  visum  est. 

Ad  3.  dicendum,  quod  fides,  prout  est  de  temporalibus  et 
prout  est  de  rebus  aeternis,  in  patria  evacuabitur.  — Sed 
quod  obiicit,  quod  non  videbunt  mortem  et  passionem  Christi 
vel  resurrectionem;  dico,  quod,  quamvis  non  videant  eam  in 
proprio  genere,  vident  tamen  eam  in  sua  ratione  et  in  lumine 
aeterno  sive  in  Verbo  multo  clarius,  quam  si  viderent  eam  in 


1 Seu  tractatu  9.  n.  4:  «Ergo  incipiat  timor,  quia  initium  sapientiae  Umor 
Domini  (Eccli.  I,  16.).  Timor  quasi  locum  praeparat  caritati;  cum  autem  coe- 
perit caritas  habitare,  pellitur  timor,  qui  ei  praeparavit  locum.  Quantum  enim 
illa  crescit,  ille  decrescit,  et  quantum  illa  fit  interior,  timor  pellitur  loras.  Maior 
caritas,  minor  timor;  minor  caritas,  maior  limor;  si  autem  nullus  limor,  non  est 
qua  intret  caritas.  Sicut  videmus,  per  setam  introduci  linum,  quando  aliquid 
suitur,  seta  prius  intrat,  sed  nisi  exeat,  non  succedit  linum;  sic  timor  primo 
occupat  mentem,  non  autem  ibi  remanet  timor,  quia  ideo  intravit,  ut  introdu- 
ceret caritatem  ». 

2 1.  loan.  4,  18.  — Sententia  August.  est  loc.  nota  1.  cit. 

8 Psalm.  18,  10,  ubi  Vulgata:  Timor  Domini  sanctus  permanens  in  etc.  Cfr. 
August  , loc.  nota  I.  cit.  n.  7.  et  de  Sancta  Virginitate,  c.  38.  n.  39.  ac  liber  de 
Gratia  novi  Testamenti  seu  Epist.  140.  (alias  120.)  ad  Honorandum,  c.  21.  n.  53. 


QUAESTIO  VI.  DE  FIDE. 


173 


proprio  genere,  id  est  in  facto,  et  ideo  eam  non  credent.  — 
Quod  obiicit,  quod  non  comprehendunt  divinam  immensitatem: 
ergo  aliquid  vident,  aliquid  non  vident,  quod  tamen  credunt; 
dico,  quod  immo  totum  vident,  nec  aliquid  non  vident,  aliquid 
vident,  quia  nec  est  ibi  aliquid  et  aliquid,  sed  non  vident  ita 
limpide,  sicut  videri  potest,  neque  secundum  omnem  modum. 
— Si  tu  obiicias , quod  non  vident  omnes  rationes  ideales,  et 
tamen  quas  non  vident  credunt ; dico,  quod,  quamvis  non 
videant  omnes  rationes  ideales,  vident  tamen  illud  quod  est 
illae  rationes  essentialiter  1,  licet  non  videant  secundum  omnem 
respectum;  et  ideo  illas  non  credunt,  quas  2 tamen  sciunt  esse 
infinitas.  — Vel  dicendum,  quod  fides  sive  credulitas  accipi- 
tur duobus  modis:  proprie,  prout  dicit  habitum,  quo  assen- 
titur  primae  veritati  propter  se  de  re  non  visa.  Alio  modo  ac- 
cipitur communiter  pro  quacumque  existimatione  seu  conie- 
ctura,  sicut  de  quolibet  existimandum  est  bonum,  nisi  con- 
stet contrarium  3.  Quia  igitur  Beati  Deum  non  comprehendunt, 
quamvis  tamen  videant,  existimant  semper  plus  et  plus  de  Deo, 
quem  vident  se  comprehendere  non  posse ; et  hoc  non  est  forte 
inconveniens,  aliquid  Beatos  credere,  quia  nec  omnia  noverunt. 
Sed  haec  non  est  illa  fides,  de  qua  loquimur. 

Ad  4.  dicendum,  quod  absque  dubio  in  isto  statu  caritas 
sine  fide  esse  non  potest;  hoc  tamen  non  est  ratione  qua  fides, 
sed  ratione  qua  cognitio,  quia  caritas  necessario  praeexigit 
cognitionem.  Quando  autem  cognitio  multo  perfectior  succedet, 
multo  erit  perfectior  caritas,  ut  dicit  Augustinus  I.  de  Doctrina 
Christiana  in  fine4.  Si  enim  tantum  diligit  quod  non  videt, 
multo  magis  diliget  quod  videbit. 


1 Ita  nunc  ab  alia  manu  13,  et  A a secunda  manu  scilicel  (secundum  ?)  es- 

sentiam pro  essentialiter . 2 Ita  A,  B omittit  quas. 

3 Vide  supra  pag.  107,  nolam  5. 

4 Cap.  38.  n.  42:  «Si  enim  credendo  diligimus  quod  nondum  videmus, 
quanto  magis,  cum  videre  coeperimus  ? Et  si  sperando  diligimus,  quo  nondum 
pervenimus,  quanto  magis  cum  pervenerimus  ? Inter  temporalia  quippe  atque 
aeterna  hoc  interest,  quod  temporale  aliquid  plus  diligitur,  antequam  habeatur, 
vilescit  autem,  cum  advenerit;  non  enim  satiat  animam,  cui  vera  est  et  certa 
sedes  aeternitas;  aeternum  autem  ardentius  diligitur  adeptum  quam  desideratum  : 
nulli  enim  desideranti  conceditur  plus  de  illo  existimare  quam  se  habet,  ut  ei 
vilescat,  cum  minus  invenerit;  sed  quantum  quisque  veniens  existimare  potuerit, 
plus  perveniens  inventurus  est». 

Ad  5,  quod  contra  hoc  obiicitur , quod  prius  ordine  tem- 
poris evacuatur  fides,  quam  beata  visio  introducatur : ergo  est 
intelligere,  caritatem  esse  sine  cognitione;  dicendum,  quod,  licet 
fides  prius  naturae  ordine  evacuetur x,  tamen  non  evacuatur 
omnis,  cognitio . Inchoatur  enim  hic  contemplatio,  quae  perficitur 
in  patria,  secundum  Augustinum  super  Ioannem 1  2,  in  qua  fun- 
datur caritas.  — Posset  tamen  alias  dici,  quod  alio  modo  prius 
introducitur  fides,  alio  modo  prius  introducitur  lumen  gloriae, 
sicut  de  expulsione  culpae  per  gratiam;  gratia  enim  purgat  et 
perficit.  In  ratione  ergo  purgantis  prior  est  introductio  gratiae 
quam  expulsio  culpae;  in  ratione  perficientis  prior  est  expulsio 
culpae  quam  introductio  gratiae,  tamen  simul  ordine  temporis; 
introductio  enim  unius  est  expulsio  alterius.  Ita  dico  in  parte  ista, 
quod  non  refert,  primo  intelligi  introduci  lumen  gloriae,  quam  ex- 
pelli fidei  obscuritatem,  et  e converso,  secundum  diversam  consi- 
derationem et  comparationem,  et  tamen  simul  sunt.  Ex  alia  parte 
ordo  naturalis  sive  intelligendi  nihil  facit;  quamvis  enim  primo 
intelligatur  fides  pelli,  quam  lumen  gloriae  introduci,  nunquam 
tamen  est  intellectus  sine  aliqua  cognitione,  quoniam  in  eodem 
instanti  temporis,  quo  pellitur  fides,  introducitur  lumen  gloriae. 

Ad  6.  dicendum,  quod  opinio  magis  distat  a cognitione 
certitudinali  quam  fides;  tamen  fides  magis  a cognitione,  quae 
est  per  apertam  visionem,  quam  opinio  a cognitione,  quae 
est  per  demonstrationem,  quia  illud  includit  contradictionem. 
Notitia  enim  probabilis  et  notitia  scientialis  utraque  est  per 
medium : opinio  per  syllogismum  dialecticum,  sed  scientia  per 
syllogismum  demonstrativum.  Sed  fides  necessario  est  per  me- 
dium, beata  visio  necessario  sine  medio;  fides  de  non  viso,  bea- 
titudo  de  viso:  et  ideo  magis  distant  et  magis  opponuntur  et 
nec  simul  se  compatiuntur.  — Alias  potest  dici,  quod,  licet  istae 
duae  cognitiones,  quarum  una  est  perfecta,  alia  est  imperfe- 
cta, opponantur  quantum  ad  medium,  non  tamen  quantum  ad 
subiectum . Idem  enim  intellectus  per  diversa  media  potest 
simul  habere  de  aliquo  opinionem  probabilem  per  medium 
logicum  et  cognitionem  certitudinalem  per  demonstrativum. 


1 A habet  a secanda  manu  fides  intelligatur  prius  naturae  ordine  evacuari. 

2 Cfr.  supra  pag.  172,  nota  1.  et  arg.  2.  — Paulo  inferius  codd.  quod  aliquo 
modo  pro  quod  alio  modo. 


QUAESTIO  VI.  DE  FIDE. 


175 


Sed  de  ratione  beatitudinis  est,  ut  Beatus  videat;  de  ratione 
fidei  est,  ut  credens  non  videat;  impossibile  est  autem,  cjuod 
unus  simul  videat  et  non  videat. 

Ad  7.  dicendum,  quod  evacuatio  dicit  desitionem;  desitio 
autem  potest  duobus  modis  accipi,  ut  scilicet  dicat  vel  nunc 
ultimo  esse , vel  nunc  primo  non  esse.  Si  evacuatio  vel  desitio 
dicat  nunc  ultimo  esse,  sic  evacuatur  in  via , quia  in  via  termina- 
tur; si  vero  dicat  nunc  primo  non  esse,  sic  evacuatur  in  patria. 
Et  est  simile  argumentum,  sicut  si  arguerem  sic:  aut  desinit 
sive  corrumpitur  in  instanti,  in  quo  est,  aut  in  instanti,  in  quo 
non  est.  Si  in  instanti,  in  quo  est:  ergo  simul  est  et  non  est; 
si  in  instanti,  in  quo  non  est,  non  potest  desinere,  quia  quod 
non  est  non  desinit.  — Si  enim  dicat  terminum  intra,  ut  si  dica- 
tur desinere  nunc  ultimo  esse,  desinit  in  instanti,  in  quo  est; 
si  vero  dicat  terminum  extra,  ut  si  dicatur  desinere  nunc 
primo  non  esse,  corrumpitur  sive  desinit  in  instanti,  in  quo  non 
est.  Nec  est  aliquod  medium,  quia  in  desitione  fidei  termina- 
tur status  viae,  et  in  introductione  gloriae  incipit  status  patriae. 

Ad  8.  patet  responsio  per  responsionem  secundi  argu- 
menti. Potest  enim  dici,  quod  propositio  non  habet  universa- 
liter veritatem  et  habet  instantiam  in  motu.  Formae  enim  in- 
troductio simul  incipit  cum  motu,  et  quanto  magis  proficit  forma, 
tanto  magis  intenditur  motus;  tamen,  forma  introducta,  cessat 
motus.  — Ad  formam  autem  argumenti  dico,  quod  aliquando 
aliqua  simul  incipiunt  et  simul  proficiunt,  utpote  quia  unum 
ordinatur  ad  aliud  pro  statu  non  solum  initii  aut  profectus,  sed 
etiam  complementi;  et  ista  simul  perficiuntur,  et  unum  aliud 
non  evacuat,  sicut  patuit  de  caritate  et  timore  casto  x.  Ali- 
quando autem  ita  se  habent,  quod  conveniunt  sibi  invicem  et 
ad  se  ordinantur  pro  statu  inchoationis  et  profectionis,  non  ta- 
men pro  statu  complementi,  sed  potius  sibi  repugnant;  et 
tunc  non  habet  veritatem.  Ita  est  in  proposito  de  fide  et  gra- 
tia, sive  de  fide  et  contemplatione. 

Ad  9.  dicendum,  quod  non  est  simile : quia  cognitio  ma- 
tutina et  vespertina  non  sunt  cognitio  eiusdem  nec  respectu 
eiusdem,  et  ideo  simul  possunt  stare.  Cognitio  enim  matutina 
est  de  rebus,  prout  habent  esse  in  Verbo;  cognitio  autem  ve- 


Supra  pag.  172. 

spertina  est  de  rebus,  prout  habent  esse  in  proprio  genere 1.  Sed 
fides  et  beatitudo  sunt  de  eodem,  circa  quod  simul  non  possunt 
esse,  quoniam  beatitudo  ponit  visum,  fides  ponit  non  visum.  — 
Vel  potest  dici,  quod  utraque  illarum  cognitionum  est  perfecta 
in  genere  suo  et  in  gradu  suo;  nec  dicitur  cognitio  vespertina 
imperfecta  absolute,  sed  in  comparatione  respectu  cognitionis, 
quae  est  in  Verbo.  Quod  autem  dicitur  obscura,  ratio  est,  secun- 
dum Augustinum  2,  quia  « creatura  in  se  tenebra  est,  in  Deo 
est  lux»;  nec  hoc  dicitur,  quia  cognitio  sit  obscura,  sed  quia  est 
rei  obscurae  in  se,  tamen  cognitio  est  luminosa:  et  ideo  non 
est  simile,  quia  cognitio  per  fidem  simpliciter  est  obscura  et 
imperfecta,  cognitio  beatifica  omnino  perfecta  et  clara. 

Ad  10.  respondent  aliqui,  quod  remoto  proprio,  non  manet 
commune  idem  numero,  sed  idem  genere.  Remota  enim  dif- 
ferentia alicuius  speciei,  non  remanet  substantia  generis  eadem 
numero;  remoto  enim  rationali,  non  manet  idem  vivum  numero, 
sicut  remota  differentia  constitutiva  albedinis,  non  remanet  ea- 
dem substantia  coloris  numero,  ut  idem  color  sit  modo  niger, 
modo  albus;  et  ideo  dicunt,  quod  manet  cognitio  absque  dubio 
eadem  genere,  sicut  omnis  cognitio  est  cognitio,  nihil  tamen 
manet,  quod  fuerit  de  substantia  fidei.  — Sed  iste  modus  videtur 
relabi  in  opinionem  revocatam  de  unitate  formae3;  secundum 
hoc  enim,  remota  vel  separata  anima,  non  remanet  idem  cor- 
pus; quod  est  falsum.  Idem  enim  est  corpus  numero,  primo 
vivum  et  postea  mortuum.  Et  ideo  dicendum  est,  quod  in  com- 
positis ex  diversis  naturis  absque  dubio  ita  est,  quod  secun- 
dum diversos  gradus  essendi  diversae  sunt  formae,  tamen  ad 


1 De  cognitione  matutina  et  vespertina  cfr.  August.,  XI.  de  Civ.  Dei,  c.  7. 
et  IV.  de  Gen.  ad  litt.  c.  22.  n.  39.  seq.;  Bonav.,  II.  Sent.  d.  4.  a.  3.  q.  1.  et  2. 
ac  V.  de  Scientia  Christi,  q.  2.  solut.  ad  9. 

2 XIII.  Confess.  c.  2.  n.  3:  « Nunc  et  nos,  qui  secundum  animam  creatura 
spiritualis  sumus,  aversi  a te,  nostro  lumine,  in  ea  vita  fuimus  aliquando  tene- 
brae et  in  reliquiis  obscuritatis  nostrae  laboramus,  donec  simus  iustitia  tua  in 
Unico  tuo  sicut  montes  Dei  »;  simile  recurrit  c.  8.  n.  9;  cfr.  I.  de  Gen.  ad  litt. 
c.  4.  n.  9.  seqq.,  IV.  c.  22.  n.  39.  et  40,  ubi  dicit:  «3n  comparatione  lucis  illius, 
quae  in  Verbo  Dei  conspicitur,  omnis  cognitio,  qua  creaturam  quamlibet  in  se 
ipsa  novimus,  non  immerito  nox  dici  potest  »:  et  Serm.  67.  de  Verbis  Evang. 
Matth.  c.  5.  n.  8.  seq. 

3 De  quo  cfr.  Bonav.,  II.  Sent.  d.  13.  a.  2.  q.  2.  et  scholion,  et  ibid.  pag. 
30.  scholion. 

invicem  ordinatae.  Ab  alia  enim  forma  est  corpus,  ab  alia  vi- 
vum; ab  alia  sensibile,  ab  alia  rationale  sive  homo;  et  ideo, 
anima  remota,  remanet  idem  corpus  numero . In  his  autem, 
quae  non  sunt  composita  ex  diversis  naturis,  non  est  ille  gra- 
dus formarum  sicut  in  accidentibus.  Ab  eadem  enim  forma 
est  aliquid  quale  coloratum  et  album,  et  similiter  Angelus  ab 
eadem  forma  est  substantia,  vivens  et  intelligens.  Quia  igitur 
habitus  est  quoddam  accidens,  et  cognitio  similiter  et  ab  eo- 
dem habitu  est  cognoscens  et  cognoscens  aenigmatice;  ideo, 
remota  cognitione  aenigmatica,  removetur  cognitio  simpliciter 
in  illo  genere,  sicut  remota  albedine,  non  remanet  coloratum. 
— Vel  posset  dici,  quod  secus  est  in  formis  naturalibus  et  in 
formis  a Deo  infusis.  Uterque  enim  habitus  est  a Deo  infusus, 
et  ideo  habitus  fidei  totaliter  evacuatur,  et  habitus  beatitudinis 
totaliter  infunditur. 

Ad  11.  patet  responsio  per  responsionem  primi  argumenti. 
Dico  enim,  quod  unum  lumen  non  exstinguit  aliud  lumen  nec 
cognitio  cognitionem,  unde  cognitio  est,  sed  ratione  alicuius  an- 
nexi, quod  est  de  essentia  alterius;  quod  omnino  est  incompos- 
sibile  cum  alia.  — Yel  dicendum,  quod  non  est  simile:  quia 
lumina  corporalia  non  sunt  in  eodem  subiecto  sicut  lumen  ali- 
cuius stellae  et  lumen  solis,  vel  lumen  candelae  et  lumen  solis; 
et  ideo  istae  imperfectiones  duorum  luminum  non  opponuntur, 
cum  non  respiciant  idem  subiectum;  sed  imperfectiones  istorum 
luminum  spiritualium  opponuntur  ad  invicem  et  idem  subie- 
ctum respiciunt:  ideo  simul  esse  non  possunt,  sicut  nec  obscu- 
ritas et  claritas  in  eadem  parte  aeris. 

Ad  12.  dicendum,  quod  inferiores  a superioribus  illuminati 
ea  quae  ab  ipsis  suscipiunt,  non  cognoscunt  per  fidem,  sed  vi- 
dent manifesta  veritate;  et  quamvis  directe  non  videant  in  Yerbo, 
vident  tamen  in  virtute  Yerbi,  cuius  iussu  et  imperio  eis  talia  re- 
velantur. — Ulterius,  fit  in  eis  species  rei  futurae  contingentis, 
per  quam*  vident,  sicut  si  esset  res  praesens,  sicut  quando  per 
Angelos  aliqua  hominibus  revelantur.  Non  tamen  negandum  est, 
quin  possit  esse  fides  de  aliquo  et  aliqua  existimatio,  sicut  cre- 
ditur alieno  testimonio,  quae  tamen  non  est  proprie  fides,  sicut 
daemones  multa  coniecturant  de  secretis  cor  dium  per  aliqua 
signa  probabilia.  Et  ita,  quando  aliquis  Angelus  revelat  alii  se- 
cretum suum,  credit  ei,  quia  scit,  eum  non  posse  mentiri. 


178 


QUAESTIONES  DISPUTATAE. 


Ad  13.  dicendum,  quod  velamen  magis  opponitur  cogni- 
tioni, quae  est  per  fidem,  quam  aenigma  cognitioni  fidei,  quia 
est  de  essentia  eius,  vel  cognitioni,  quae  est  per  rationem;  ta- 
men aenigma  magis  opponitur  visioni  beatificae  quam  cognitio 
in  velamine  cognitioni,  quae  est  per  fidem,  ut  supra1  diffuse 
visum  est. 

Ad  14.  dicendum,  quod  non  est  simile : quoniam  magis 
opponitur  fides  visioni  beatificae  quam  verecundia  vel  poeni- 
tentia innocentiae  pro  statu  isto,  quoniam  in  statu  perfectae 
innocentiae  nulla  fuisset  verecundia,  aut  poenitentia.  Quamvis 
enim  iste  innocens  pro  statu  isto  non  habeat  peccatum,  habuit 
tamen  peccatum  originale  et  potest  habere  actuale,  quamdiu 
in  via  est;  habet  et  passiones  pudendas  et  rebellionem  carnis  ad 
spiritum,  quae  sunt  contra  animam  et  sunt  viae  ad  peccatum 
et  ad  peccatum  inclinant.  Sed  fides  et  beatitudo  simpliciter  oppo- 
nuntur, quia  impossibile  est  simul  aliquid  videre  et  non  videre. 

Ad  15.  dicendum,  quod  non  est  similis  comparatio  imagi- 
nis creationis  ad  imaginem  recreationis,  et  imaginis  recreatio- 
nis ad  imaginem  glorificationis,  quia  imago  creationis  consi- 
stit in  potentiis  naturalibus , quae  sunt  subiectum  imaginis 
tam  glorificationis  quam  recreationis;  et  ideo  manent  sub  utra- 
que. Sed  imago  recreationis  et  glorificationis  consistunt  in 
habitibus , quorum  aliqui  sunt  necessarii  tantum  isti  statui, 
sicut  visum  est2,  et  habitibus  perfectissimis  opponuntur;  ideo  se 
non  compatiuntur,  immo,  cum  ad  illos  ventum  fuerit,  a Deo 
evacuabuntur. 

Ad  16.  dicendum,  quod  non  sic  se  habet  caritas  ad  fidei  in- 
formationem sicut  beatitudo  sive  visio  beatifica  ad  cognitionem 
aenigmaticam,  nec  fides  informis  ad  caritatem  sicut  cognitio 
aenigmatica  ad  cognitionem  apertam.  Quia  enim  informitas  ac- 
cidit fidei,  ideo  caritas,  quae  est  forma  virtutum,  cum  advenerit, 
tollit  imperfectionem  et  perficit  fidem  ipsam.  Sed  quia  aenigma 
est  ita  essentiale  fidei,  quod  nullo  modo  stare  potest  cum  aperta 
visione;  ideo,  amoto  aenigmate,  fides  necessario  tollitur. 

Ad  17.  dicendum,  quod  maior  illius  argumenti  est  falsa, 
sicut  apparet  in  simili;  si  ego  dicam:  Illud,  sine  quo  non  per- 
venitur ad  portum,  nec  potest  quis  remanere  in  portu,  est  neces- 


1 Pag.  171,  solut.  ad  2. 


2 Supra  pag.  167  seq. 

sarium  in  portu;  hoc  est  falsum,  quia  sine  navi  non  pervenitur 
ad  portum,  et  quia  non  pervenitur,  ideo  nec  permanetur ; non 
tamen  navis  est  necessaria,  cum  pervenitur  ad  portum.  Ita  dico 
in  proposito,  quod  sine  fide  nullus  gratiam  iustificationis  con- 
sequitur, et  quia  non  consequitur  gratiam,  nec  possidebit  vitam 
aeternam ; non  tamen  propter  hoc  manet  in  vita  aeterna.  — 
Sed  quod  dicit:  possidebit;  intelligendum,  non  quod  per  fidem 
possideatur,  sed  non  sine  illa,  quia  ipsa  disponit  et  introducit, 
et  nullus  potest  possidere  nisi  introductus;  tamen  sicut  seta 
pellitur,  introducto  filo,  sic  fides,  vita  aeterna  adepta. 

Ad  18.  dicendum,  quod  non  est  similis  communitas  dile 
ctionis  ad  perfectam  et  imperfectam  et  cognitionis  ad  perfe- 
ctam et  imperfectam.  Communitas  enim  cognitionis  est  quasi 
communitas  generis,  ita  quod  cognitio  perfecta  et  imperfecta 
differunt  secundum  essentiam  sicut  species  sub  genere.  Ideo 
sicut  una  species  non  potest  transmutari  in  aliam,  ita  nec  co- 
gnitio imperfecta  fidei  in  perfectam  ista  perfectione,  de  qua  nunc 
loquimur1.  Sed  communitas  dilectionis  est  quasi  communitas 
subiecti,  pro  eo  quod  imperfectio  accidit  dilectioni,  et  ideo  ea- 
dem dilectio  potest  esse  imperfecta  et  perfecta;  propterea  sic 
manet  eadem  dilectio,  sublata  imperfectione  et  perducta  ad  per- 
fectum, quod  non  manet  eadem  cognitio. 

Ad  19.  responsum  est  in  alio  simili  argumento2:  quia  non 
est  verum  universaliter,  sicut  patuit  per  exemplum.  Dico  tamen 
ad  argumentum,  quod  verum  est,  quando  illa  duo  ordinantur 
ad  invicem  secundum  omnem  statum.  Non  ita  est  in  proposito. 
Nam  sic  ordinantur  in  statu  inchoationis  et  profectionis  sive  vi- 
gorationis,  quod  non  in  statu  complementi,  ut  ostensum  est. 

Ad  20.  dicendum,  quod  non  est  simile:  quoniam  materia 
ex  sua  imperfectione  ordinatur  ad  formam,  quae  est  eius  per- 
fectio complens  eius  imperfectionem;  et  tam  nobilis  potest  esse 
forma,  quod  3 omnino  terminat  fluxum  et  appetitum  eius,  sicut 


1 Ita  probabiliter  legit  A;  B etiam  sic  legebat  primitus,  non  lamen  hoc  loco, 
sed,  per  delectum  amanuensis,  infra  in  sequenti  quaestione  in  fine  secundi  Item 
post  verba  exstinctionem  oculi,  continuans  sic:  Communitas  enim  usque  ad  verba 
eadem  cognitio;  quae  verba  manus  posterior  expunxit  et  scripsit  ad  calcem: 
Communitas  enim....  non  potest  transire  in  aliam,  ita  nec  cognitio  imperfecta 
in  perfectam  et  cognitio  fidei  in  cognitionem  apertam.  Sed  communitas  etc. 

2 Scii,  ad  2.  (pag.  171)  et  ad  8.  (pag.  175).  3 Codd.  minus  bene  quae. 

apparet  in  corporibus  caelestibus  et  in  substantiis  spiritualibus. 
Sed  fides  et  beatitudo  opponuntur  tanquam  duae  formae  oppo- 
sitae, quarum  una  est  essentialiter  imperfecta,  altera  essentia- 
liter perfecta,  et  ideo  non  simul  stant.  — Quod  vero  dicit , quod 
non  potest  materia  absolvi  a sua  imperfectione;  dico,  quod 
materia  in  se  considerata  semper  est  imperfecta;  ut  tamen  sub 
forma  est,  non  remanet  imperfecta. 

Ad  21.  dicendum,  quod  fides  evacuatur  a parte  virtutis 
influentis,  eo  quod  influit  habitum  oppositum,  qui  non  potest 
stare  cum  habitu  fidei;  tamen  ipse  nullo  modo  mutatus  prius 
non  influit,  postea  influit,  quia  non  operatur  per  motum,  sed 
solo  iussu,  solo  imperio,  solo  verbo.  Evacuatur  etiam  ex  parte 
subiecti  recipientis,  in  quo  duo  opposita  simul  esse  non  pos- 
sunt respectu  eiusdem,  ut  non  videre,  quod  est  proprie  fidei, 
et  videre,  quod  est  proprium  beatitudinis  sive  gloriae;  et  ideo,, 
beati tudine  veniente,  necessario  pellitur.  — Aliae  etiam  ratio- 
nes supra  positae  sunt. 

Sed  adhuc  arguitur:  Augustinus1  dicit,  quod  cum  per- 
ventum fuerit  ad  beatitudinem,  in  anima  continebitur  fides  et 
sapientia:  ergo  non  evacuabitur.  Respondeo:  Dicendum,  quod 
nomen  habitus  accipitur  aliquando  pro  habitibus  ipsis,  aliquando 
pro  actibus,  aliquando  pro  obiectis,  sicut  Philosophus  2 ponit 


1 Codd.  citant  83  Qq.  q.  66;  sed  nihil  ibi  invenitur  de  hoc;  fortasse  respicitur 
q.  68.  n.  3,  ubi  dicitur:  « Merces  cognitionis  meritis  redditur,  credendo  autem  me- 
ritum comparatur»;  cfr.  etiam  XIII.  de  Trin.  c.  7.  n.  10.  ac  XIV.  c.  19.  n. 

25.  seq. 

2 II.  de  Anima,  text.  21.  (c.  2.)  et  ili.  (ext.  2.  seq.,  lext.  18.  seqq.,  text.  39. 
et  text.  46.  seqq.  (c.  4.  seq.  et  c.  8.  seqq.).  Quod  Philosophus  hisce  locis  de 
intellectu  dicit  valet  etiam  quoad  scientiam;  de  qua  in  specie  idem,  XIII.  Me- 
taph.  c.  10.  (11.) : « Scientia  sicut  et  ipsum  scire  duplex  est,  quorum  aliud  polen- 
tia,  aliud  actu  est.  Potentia  igitur,  cum  sit  tanquam  materia  ipsius  universalis 
ac  indefinita,  universalis  indefinitique  est;  actus  vero  determinatus  et  determinati, 
cum  quod  quid  hucusque  alicuius  sit.  Verum  per  accidens  videt  visus  colorem 
universalem,  eo  quod  hic  color,  quem  videt,  color  est,  et  quod  grammaticus  hoc 
A speculatur  A est.  Nam  si  necesse  est,  principia  universalia  esse,  necesse  est, 
illa  quoque  ex  universalibus  esse,  quemadmodum  in  demonstrationibus  est;  quod 
quidem  ita  est,  nihil  erit  separatum  nec  substantia  quidem.  Sed  constat,  quod 
quodam  modo  quidem  scientia  universalis  est,  quodam  modo  vero  minime  »;  II. 
Magnorum  Moral.  c.  7.  (6.):  «Est  quippe  scire  duplex:  unum  quidem  habere 
scientiam  (nam  tum  demum  scire  quempiam  dicimus  eam  rem,  cuius  teneat 
scientiam),  alterum  vero  ipsam  exercere  scientiam  (i.  e.  operari  eam  et  agere 

exemplum  de  scientia,  quod  accipitur  pro  habitu  scieniifico , 
aliquando  pro  actu  sciendi , aliquando  pro  obiecto,  et  similiter 
intellectus *  1 ; unde  dicimus,  quod  testamentum  est  ultima  homi- 
nis voluntas,  accipientes  voluntatem  pro  volito.  Fides  igitur 
accipitur  pro  veritate , quae  est  obiectum  fidei,  et  ad  quam 
fides  ordinatur,  non  pro  habitu  credendi . 

Item,  arguitur:  quoniam  idem  Augustinus  IV.  de  Trini- 
tate 2 dicit,  quod  « fides  fiet  veritas  et  transibit  in  veritatem  »;• 
sed  quod  transit  in  aliud  perfectius  non  evacuatur:  ergo  etc.  — 
Ad  hoc  dicendum,  quod  hoc  fieri  hoc,  vel  hoc  transire  in  hoc 
potest  intelligi  duobus  modis:  uno  modo,  sicut  puer  fit  senex, 
idem  manens  secundum  substantiam ; alio  modo,  sicut  panis 
fit  corpus  Christi  vel  transit,  non  quod  maneat  corpus  vel  ali- 
quid corporis,  sed  quia  istud  prius  fuit,  modo  est  illud,  ad 
quod  illud  ordinabatur.  Ita  est  in  proposito. 

QUAESTIO  VII. 

Quaestio  est,  utrum  Angelus,  vel  homo  in  primo  statu  habuit 
fidem,  aut  fides  pro  illo  statu  fuit  necessaria. 

Quod  non,  ostenditur  sic : 

1.  Hugo  I.  libro  de  Sacramentis3:  « Cognovit  homo  Creato- 
rem suum  — loquitur  pro  illo  statu 4 — non  ea  cognitione,  quae 
foris  ex  auditu  solo  percipitur,  sed  ea  potius,  quae  intus  per 
inspirationem  ministratur;  non  ea  quidem,  qua  Deus  modo  a 
credentibus  absens  fide  quaeritur,  sed  ea  qua  tunc  per  prae- 


per  scientiam)»;  cfr.  VII.  Ethic.  Nicomachiorum,  c.  3.  et  IV.  Melaph.  c.  7.  et 
II.  Mornl.  Eudem.  c.  9. 

1 « Intellectus  vocatur,  sicut  vult  Philosophus,  aliquando  potentia  intellectiva, 
aliquando  habitus  intelligendi,  aliquando  actus  »,  ita  Bonav.,  II.  Sent.  d.  25.  p.  I. 
q.  4.  in  corpore  (pag.  601). 

2 Cap.  18.  n.  24;  cfr.  supra  pag.  168,  nota  1. 

3 Part.  VI.  c.  14.  — In  publicando  textu  huius  et  seq.  quaestionis  usi  su- 
mus solo  B,  qui  tamen  in  multis  locis  in  margine  correctus  est  iuxta  originale  A. 

4 Dicit  enim  loc.  cit. : a Cognitionem  vero  Creatoris  sui  primum  hominem 
habuisse,  dubium  non  est.  Quoniam  si  pro  vita  temporali  conservanda  in  rebus 
transitoriis  lam  magnam  scientiam  accepit  (homo),  mullo  magis  pro  vita  aeterna 
adipiscenda  excellentiorem  et  abundantiorem  in  caelestibus  cognitionem  habere 
debuit  ». 

sentiam  contemplationis  scienti  manifestius  cernebatur  ».  Ex 
ista  auctoritate  potest  ex  duobus  argui:  primo,  quia  dicit  non 
cognovisse  eo  modo,  quo  per  fidem  cognoscitur;  secundo,  quia 
dicit,  quod  scienti  manifestius  cernebatur,  quia  manifesta  cognitio 
excludit  cognitionem,  quae  est  per  fidem ; et  si  sic  homo  novit, 
multo  magis  Angelus,  cuius  status  sublimior  et  cognitio  clarior. 

2.  Item,  idem  X.  parte  eiusdem  libri 1 dicit,  quod  « homo  in 
statu  illo  triplicem  oculum  accepit,  scilicet  oculum  carnis,  quo 
ea  quae  extra  sunt,  videret,  mundum  scilicet  et  quae  in  mundo 
sunt;  oculum  rationis,  quo  se  ipsam  anima  videret  et  quae 
in  ipsa  sunt;  oculum  contemplationis,  quo  supra  se  Deum  vi- 
deret et  ea  quae  in  Deo  erant.  Hos  ergo  oculos  quamdiu  anima 
apertos  et  revelatos  habebat,  clare  videbat  et  recte  discerne- 
bat; postquam  autem  tenebrae  peccati  in  illam  intraverunt, 
oculus  contemplationis  exstinctus  est,  ut  nihil  videret»;  et  post: 
« Quia  igitur  oculum  contemplationis  non  habet,  Deum  et  quae 
in  Deo  sunt  videre  non  valet ».  Fides  ergo  necessaria  est,  qua 
creduntur  quae  non  videntur.  Quia  ergo  in  illo  statu  fuit  ocu- 
lus contemplationis  clarus,  videbat  Deum  et  quae  in  Deo  erant: 
ergo  fide  non  indigebat.  Necessitas  autem  fidei  solum  est  pro- 
pter exstinctionem  oculi : ergo  etc. 

3.  Item,  fides  dicit  cognitionem  aenigmaticam,  ita  quod 
aenigma  est  sibi  essentiale,  sicut  colligitur  ex  verbis  Apostoli 2 : 
Videmus  nunc  per  speculum  et  in  aenigmate.  Sed  in  statu 
primo  non  potuit  ibi  esse  aenigma:  ergo  nec  fides.  Probatio 
minoris:  Augustinus  XV.  de  Trinitate3:  «Aenigma  est  alle- 


1 Gap.  2;  verba  integra  videsis  supra  pag.  66,  nota  2.  2 I.  Cor.  13,  12. 

3 Gap.  9.  n.  15:  «Huius  tropi,  id  est  allegoriae,  plures  sunt  species,  in 
quibus  est  etiam  quod  dicitur  aenigma.  Definitio  autem  ipsius  nominis  generalis 
omnes  etiam  species  complectatur  necesse  est;  ac  per  hoc,  sicut  omnis  equus 
animal  est,  non  omne  animal  equus  est,  ita  omne  aenigma  allegoria  est,  non 
omnis  allegoria  aenigma  est.  Quid  ergo  est  allegoria  nisi  tropus,  ubi  ex  alio 
aliud  inlelligilur,  quale  illud  est  ad  Thessalonicenses  (I.  5,  6.) : Itaque  non  dor- 
miamus sicut  et  celeri,  sed  vigilemus  et  sobrii  simus.  Nam  qui  dormiunt  nocte 
dormiunt,  et  qui  inebriantur  nocte  ebrii  sunt;  nos  autem,  qui  diei  sumus,  sobrii 
simus.  Sed  haec  allegoria  non  est  aenigma ; nam  nisi  mullum  lardis  iste  sensus 
in  promptu  est.  Aenigma  est  autem,  ut  breviter  explicem,  obscura  allegoria,  sicuti 
est  (Prov.  19,  15.):  Sanguisugae  erant  tres  (Vulgata  duae)  filiae  n;  et  n.  16: 
« Sicut  Apostolus  nomine  speculi  imaginem  voluit  intelligi,  ita  nomine  aenigma- 
tis quamvis  similitudinem,  tamen  obscuram  et  ad  perspiciendum  difficilem  ». 

goria  »,  haec  est  « similitudo  obscura  »;  sed  in  statu  illo  ob- 
scuritas esse  non  potuit,  quia  omnis  obscuritas  introducta  est 
propter  peccatum:  ergo  etc. 

Respondebatur,  quod  duplex  est  obscuritas:  una  poenalis, 
et  illa  propter  peccatum  est  introducta;  alia  naturalis,  quae 
non  est  aliud  quam  quidam  naturae  detectus,  et  ista  non  est 
per  peccatum  introducta.  Talis  fuit  in  primo  statu  et  ista  suf- 
ficit ad  rationem  fidei.  — Sed  contra:  naturalis  defectus  a 
natura  est  nec  circumscribi  nec  tolli  aut  separari  potest,  et 
ideo  non  tantum  manet  in  primo  statu,  immo  in  statu  gloriae. 
Si  igitur  illa  obscuritas  sufficit  ad  fidei  rationem:  ergo  fides 
non  tantum  fuit  in  primo  statu,  immo  erit  in  statu  perfectae 
beatitudinis. 

4.  Item,  fides  non  est  necessaria,  nisi  ubi  est  error  vel 
dubitatio  circa  divina  possibilis;  sed  in  statu  primo  error  non 
fuit  possibilis,  statu  manente:  ergo  nec  fuit  fides  necessaria. 
Maior  videtur  esse  manifesta  et  potest  elici  ex  verbis  Augu- 
stini, I.  libro  Soliloquiorum  non  multum  post  principium  1:  «Dum 
anima  est  in  hoc  corpore,  etiamsi  plenissime  videat  Deum, 
hoc  est,  intelligat ; tamen,  quia  etiam  corporis  sensus  utuntur 
opere  proprio,  etsi  nihil  quidem  valent  ad  fallendum,  valent 
tamen  nonnihil  ad  ambigendum,  et  potest  adhuc  dici  fides  ea 
qua  his  resistitur,  et  illud  potius  verum  esse  creditur  ».  Sed 
in  statu  illo,  ut  dictum  est,  error  nullo  modo  esse  potuit  nec 
aliqua  obsistentia  sensus  ad  rationem : ergo  etc. 

Dicebatur,  quod  fides  ad  duos  effectus  ordinatur  in  anima, 
scilicet  ad  mentis  elevationem  et  erroris  exclusionem  sive  men- 
tis directionem.  .Quamvis  igitur  fides  pro  illo  statu  non  fuisset 
necessaria  quantum  ad  secundum  effectum,  quia  non  indiguit 
directione;  fuisset  tamen  necessaria  quoad  mentis  elevationem, 
quae  sine  fidei  habitu  elevante  non  poterat  in  Deum  elevari. 
— Sed  contra:  ubi  est  necessaria  elevatio,  ibi  necessaria  est 
directio:  ergo  si  fides  necessaria  fuit  propter  mentis  elevatio- 
nem, fuit  et  necessaria  propter  mentis  directionem  vel  erroris 
possibilis  exclusionem.  Probatio  consequentiae:  Supponamus, 


1 Scii.  c.  7.  n.  14;  in  quo  textu  edit,  si  nihil  quidem  valent  ad  fallendum, 
non  tamen  nihil  ad  ambigendum,  potest  pro  etsi  nihil  quidem  valent  fallendum, 
valent  tamen  nonnihil  ad  ambigendum,  et  potest.  Cfr.  supra  pag.  17,  nota  2.  seq. 

quod  primus  homo,  vel  Angelus  fidem  non  habuerit,  et  vide- 
bimus necessitatem  fidei;  proponatur  aliquod  credibile,  puta 
Deum  trinum  et  unum : aut  assentiret,  aut  non  assentiret.  Si 
assentiret;  nec  habet  fidem,  ex  hypothesi:  ergo  fide  non  indige- 
bat. Si  non  assentiret:  ergo  posset  errare,  quia  omnis,  qui  dis- 
sentit, aut  non  consentit,  si  habet  usum  rationis,  est  haereticus 
iudicandus:  ergo  pro  illo  statu  fuit  possibilis  error;  quod  fal- 
sum est.  Ergo  si  non  fuit  necessaria  propter  directionem  aut 
erroris  possibilis  exclusionem : ergo  nec  fuit  necessaria  propter 
mentis  elevationem. 

5.  Item,  certum  est,  quod  fides  evacuatur  in  patria,  secun- 
dum doctrinam  Apostoli 1 et  Augustini,  I.  de  Doctrina  Christiana 
in  fine 2 et  in  multis  locis.  Sed  cognitio,  quae  fuit  in  primo 
statu,  non  fuisset  evacuata,  statu  gloriae  adveniente:  ergo  in 
primo  statu  non  fuisset  notitia  illa,  quae  est  per  fidem.  Pro- 
batio minoris:  Hugo  in  libro  I.  de  Sacramentis  3 : «Cognovit, 
inquit,  homo  Creatorem  suum  non  ita  excellenter,  sicut  cogno- 
scere potuisset,  si  stetisset;  et  ideo  illi  cognitioni  plurimum 
addendum  fuit  ».  Cognitio  igitur  illa  non  fuisset  evacuata,  sed 
fuisset  perfecta : ergo  etc. 

Dicebatur,  quod  fides  dicitur  evacuari  in  patria,  non 
quod  cognitio  evacuetur,  quae  est  substrata  fidei,  sed  evacua- 
tur modus  imperfectus,  qui  est  per  speculum  et  aenigma.  Con- 
tra : si  propter  ablationem  imperfectionis  dicitur  fides  in  patria 
evacuari;  cum  imperfectio  auferatur  a caritate  et  perficiatur 


1 I.  Cor.  13,  10:  Cum  autem  venerit  quod  perfectum  est,  evacuabitur  quod 
ex  parte  est. 

2 Cap.  38.  n.  42.  seq.;  cfr.  idem,  XIV.  de  Trin.  c.  2.  n.  4.  et  c.  3.  n.  5. 
ac  c.  9.  n.  12;  Epist.  155.  (alias  52.)  c.  4.  n.  16;  VI.  Music.  c.  16.  n.  51.  seqq.; 
XII.  de  Gen.  ad  litt.  c.  31.  n.  59;  Enchirid.  de  Fide  etc.  c.  5.  n.  1;  Enarrat, 
in  Ps.  44.  n.  25:  « Pr.iedicatum  est  nobis  quod  nondum  videmus  et  audiendo 
credidimus,  credendo  videbimus»;  et  Enarrat,  in  Ps.  109.  n.  8 : « Quae  enim 
esset  merces  fidei,  nisi  lateret  quod  credimus?  Merces  autem  fidei  est  videre 
quod  credidimus,  antequam  videremus»;  in  loan.  Evang.  tr.  75.  n.  4.  — \ ide 
etiam  supra  pag.  173,  nolam  4.  et  q.  praecedentem. 

3 Part.  VI.  c.  14:  « Cognovit  homo  Creatorem  suum  non  ita  excellenter, 
sicut  postea  cognoscere  debuisset,  si  perstitisset.  Sicut  enim  inobedientia  hominis 
per  subsequentem  ignorantiam  primae  cognitioni  mullum  abstulit,  sic  eidem  co- 
gnitioni, si  in  obedientia  homo  perstitisset,  per  subsequentem  revelationem  plu- 
rimum addendum  fuit». 

in  patria:  ergo  similiter  debet  dici  evacuari;  quod  est  omnino 
contra  Sanctorum  doctrinam  et  omnium  magistrorum  sententiam. 

6.  Item,  si  prima  Angelorum  cognitio  non  fuit  cognitio 
fidei,  ergo  in  statu  illo  fidem  non  habuerunt;  consequentia  vi- 
detur esse  necessaria.  Sed  prima  cognitio  non  potuit  esse  co- 
gnitio fidei : ergo  etc.  Probatio  minoris  est,  quia  cognitio  fidei 
est  complexa;  cognitio  autem  incomplexa  necessario  praecedit 
complexam,  sicut  simplex,  compositum:  ergo  etc. 

7.  Item,  super  illud  Apostoli1:  Fides  est  substantia  re- 
rum sperandarum , argumentum  non  apparentium , dicit 
Glossa : « Per  fidem  subsistunt  in  nobis  speranda,  quae  non  vi- 
demus». Sed  homo  in  primo  statu  vidit  Deum  per  essentiam: 
ergo  non  indiguit  fide  nec  fidem  habuit.  Probatio  minoris: 
Magister  Sententiarum  2 dicit,  quod  « homo  videbat  Deum  sine 
medio»;  sed  visio  immediata  est  visio  per  essentiam:  ergo  etc. 

8.  Item,  si  Angelus,  vel  homo  fidem  habuerunt,  aut  ha- 
buerunt eandem  fidem  specie , aut  aliam.  Si  aliam:  ergo  fuit 
fides  aequivoce,  quod  est  falsum;  nam  «una  est  fides  et  uni- 
formis in  omnibus  »,  secundum  Augustinum  XIII.  de  Trinitate  3; 
si  eandem;  contra:  fides  in  nobis  acquiritur  ex  articulis;  sed 
in  illis  non  potuit  ex  articulis  acquiri,  cum  non  possent  scire, 
Deum  passurum  pro  peccatis,  nec  resurrectionem,  quia  non 
poterant  se  scire  morituros.  Sic  enim  praecognoscerent,  se 
peccaturos,  quod  non  potuerunt  in  illo  statu,  secundum  do- 
ctrinam Augustini.  Ergo  si  nec  eandem  nec  aliam  habuerunt, 
ergo  nullam. 

9.  Item,  si  habuerunt  fidem,  aut  formatam,  aut  informem. 
Non  formatam,  quia  non  habuerunt  gratiam,  saltem  in  crea- 


1 Ilebr.  II,  I.  — Glossa  est  ordinaria  apud  Lyranum:  «Fides  est  causa, 
quae  res  sperandas  faciei  quandoque  subsistere  in  nobis  » ; et  apud  Petr.  Lom- 
bardum,  qui  etiam  dicit:  « Proprie  dicitur  fides  substantia,  quia  sperandis  sub- 
stat et  facit,  ea  esse  in  credente  in  alia  vita  » ; et  secundum  eum  tria  sunt  in 
ista  definitione  Apostoli,  scilicet  «quid  efficiat  in  nobis,  et  quod  fundamentum  est 
omnium  bonorum,  et  quod  de  non  apparentibus  est;  de  visis  non  est  fides,  sed 
agnitio  ». 

2 IV.  Sent.  d.  I.  c.  5.  (cfr.  Bonav.  IV.  pag.  8.  seq.). 

3 Cap.  2.  n.  5,  ubi  s.  docior  dilucide  explanat,  quomodo  fides,  quae  esi  reS 
cordis,  non  corporis,  communis  et  una  sit  omnium  credentium,  et  quidem  ea- 
dem credentium  fides  una,  non  secus  ac  eodem  volentium  voluntas  una:  una 
non  numero,  sed  genere. 

tione.  Nec  informem.  Probatio:  quia,  ut  dicit  Augustinus  de 
Praedestinatione  Sanctorum 1,  « credere  est  cum  assensu  co- 
gitare»: ergo  credere  est  actus  deliberatus.  Sed  omnis  actus 
deliberatus  fuit  aut  meritorius,  aut  demeritorius:  ergo  credere 
fuisset  meritorium;  et  non  nisi  per  gratiam:  ergo  non  fuisset 
fides  informis:  ergo  neque  formatam  fidem  habuerunt  nec  in- 
formem. 

10.  Item,  omne  corrumpens,  quod  corrumpit  aliquam  for- 
mam, corrumpit  omnes  dispositiones  necessarias  et  essentiales 
ad  illam  formam  vel  statim,  vel  post  tempus,  sicut  separata 
anima  rationali,  corrumpitur  sensitiva  et  vegetativa  statim; 
forma  autem  corporis,  etsi  ad  tempus  maneat,  necessario  post- 
modum  corrumpitur.  Sed  fides  informis  est  dispositio  ad  fidem 
formatam.  Ergo  si  Angeli  habuerunt  fidem  formatam ; et  fides 
formata  corrupta  est  propter  peccatum:  ergo  vel  tunc  imme- 
diate, vel  saltem  postea  corrupta  est  fides  informis:  ergo  illa 
fides,  quae  est  in  daemonibus,  qua  credunt  et  contremiscunt 2, 
non  est  aliquis  habitus  fidei  informis  vel  formatae:  ergo  nec 
fidem  habuerunt  nec  fidem  habent. 

11.  Item,  secundum  doctrinam  Augustini,  II.  et  IV.  super 
Genesim  ad  litteram  3 -et  II.  de  Civitate  Dei,  « Angeli  viderunt 


1 Gap. ‘2.  n.  5.  2 lac.  2,  19. 

3 II.  c.  7.  n.  18:  « Ex  ipso  et  per  ipsum  et  in  ipso  sunt  omnia  (Rom. 
II,  36.)  Ex  ipso  ergo  discebant  Angeli,  cum  in  eis  fieret  cognitio  creaturae 
deinceps  faciendae,  ac  deinde  fieret  in  genere  proprio»  (vide  et  c.  6.  n.  12.); 
et  IV.  c.  32.  n.  49:  «Neque  cognitio  fieri  potest,  nisi  cognoscenda  praecedant; 
quae  item  priora  sunt  in  Verbo,  per  quod  facta  sunt,  quam  in  iis  quae  facta 
sunt  omnibus.  Mens  itaque  humana  prius  haec  quae  facta  sunt,  per  sensus  cor- 
poris experitur  eorumque  notitiam  pro  infirmitatis  humanae  modulo  capit  et 
deinde  quaerit  eorum  causas,  si  quo  modo  possit  ad  eas  pervenire  principaliter 
atque  incommutabiliter  manentes  in  Verbo  Dei,  ac  sic  invisibilia  eius  per  ea 
quae  facta  sunt , intellecta  conspicere  (Rom.  1,  20.).  Quod  quanta  tarditate  ac 
difficultate  agat  et  quanta  temporis  mora  propter  corpus  corruptibile,  quod  ag- 
gravat animam  (Sap.  9,  15.),  etiam  quae  ferventissimo  studio  rapitur,  ut  in- 
stanter ac  perseveranter  hoc  agat,  quis  ignorat?  Mens  vero  angelica,  pura  caritate 
inhaerens  Verbo  Dei,  posteaquam  illo  ordine  creata  est,  ut  praecederet  cetera, 
prius  ea  vidit  in  Verbo  Dei  facienda,  quam  facta  sunt;  ac  sic  prius  in  eius  fie- 
bant cognitione,  cum  Deus  dicebat,  ut  fierent,  quam  in  sua  propria  natura,  quae 
itidem  facta,  in  eis  ipsis  etiam  cognovit,  minore  utique  notitia,  quae  vespera 
dicta  est.  Quam  notitiam  sane  praecedebant  quae  fiebant,  quia  praecedit  cognitio- 
nem quidquid  cognosci  potest.  Nisi  enim  prius  sit  quod  cognoscatur,  cognosci 

res  flendas  in  Verbo  ».  Sed  qui  videt  res  flendas  in  Verbo 
videt  Verbum  necessario,  sicut  qui  videt  imaginem  in  speculo 
necessario  videt  speculum:  ergo  Angeli  videbant  ipsum  Ver- 
bum. Sed  visio  Verbi  secum  non  compatitur  fidem : ergo  etc. 

CONTRA: 

1.  In  omni  statu  est  fides  necessaria,  in  quo  aliquid  ex- 
spectatur, quod  nondum  habetur;  sed  tam  Angelus  quam  homo 
in  statu  primo  aliquid  exspectabant,  quod  nondum  habebant: 
ergo  fidem  habebant.  Minor  patet,  quoniam  exspectabant  com- 
pletam beatitudinem;  maior  probatur  per  Augustinum  XIII. 
de  Civitate  Dei  19  ubi  dicit,  quod  « tunc  est  fides,  quando  ex- 
spectatur in  spe  quod  in  re  nondum  habetur  ». 

2.  Item,  Hugo  in  I.  libro  de  Sacramentis  a dicit,  quod  « Deus 
homini  duo  bona  praeparavit:  unum  visibile,  alterum  invisi- 
bile; unum  corporale,  alterum  spirituale;  unum  transitorium, 
alterum  aeternum;  utrumque  plenum  et  utrumque  in  suo  ge- 
nere perfectum;  unum  carni,  alterum  spiritui,  ut  in  uno  sen- 
sus carnis  ad  iucunditatem  foveretur,  in  altero  sensus  mentis 
ad  felicitatem  repleretur:  carni  visibilia,  spiritui  invisibilia; 
carni  ad  solatium,  spiritui  ad  gaudium.  Ex  his  bonis  unum 
dedit,  alterum  promisit  ».  Tunc  aut  credidit  veritati  promitten- 
tis, aut  non  credidit.  Si  non  credidit,  ergo  peccavit  mortaliter: 
ergo  cecidit  per  infidelitatem;  quod  nullus  dicit.  Si  credidit: 
ergo  fidem  habuit,  quoniam  credere  est  actus  fidei.  Proprius 
autem  actus  et  determinatus  non  potest  esse  nisi  a proprio  et 
determinato  habitu. 


non  potest».  Ac  XI.  de  Civ.  Dei,  c.  9.  dicit  s.  doclor:  «Cum  enim  dixit  Deus: 
Fiat  lux,  et  facta  est  lux,  si  recte  in  hac  luce  creatio  intelligitur  Angelorum, 
profecto  facti  sunt  participes  lucis  aeternae,  quod  (quae  ?)  est  ipsa  incommutabilis 
sapientia  Dei,  per  quam  facta  sunt  omnia,  quem  (quam  ?)  dicimus  unigenitum  Dei 
Filium,  ut  ea  luce  illuminati,  qua  creati,  fierent  lux  et  vocarentur  dies  participatione 
incommutabilis  lucis  et  diei,  quod  est  Verbum  Dei,  per  quod  et  ipsi  et  omnia 
facta  sunt».  Cfr. 'etiam  c.  7.  et  c.  29,  ubi  tractatur  de  sanctorum  Angelorum 
scientia,  qua  Trinitatem  in  ipsa  eius  Deitate  noverunt  et  qua  causas  prius  in 
operantis  arte  quam  in  ipsis  operibus  artificis  intuentur.  — Vide  Bonav.,  II. 
Seni.  d.  4.  a.  3.  q.  1.  et  2.  cum  scholio. 

1 Gap.  4,  ubi  edit,  videtur  pro  habetur. 

2 Part.  VI.  c. 

3.  Item,  Augustinus  in  Enchiridio  1 2 : «In  Epistola,  inquit, 
ad  Hebraeos,  qua  teste  usi  sunt  illustres  catholicae  Regulae 
defensores,  fides  esse  dicta  est  convictio  rerum , quae  non  vi- 
dentur »;  et  ad  Hebraeos 2 : Fides  est  substantia  rerum  speran- 
darum, argumentum  non  apparentium.  Sed  certum  est,  quod 
tam  Angelus  quam  homo  in  primo  statu  Deum  cognovit  nec 
vidit,  quia  visio  facit  beatum:  ergo  uterque  fidem  habuit  et 
per  fidem  cognovit. 

4.  Item,  in  primo  statu  homo,  vel  Angelus  aut  videbat  fa- 
cie ad  faciem  3 Deum,  aut  videbat  per  speculum  et  imaginem . 
Sed  certum  est,  quod  non  videbat  facie  ad  faciem , quia  illa 
est  visio  beatifica:  ergo  videbat  per  speculum  et  imaginem. 
Sed  videre  per  speculum  et  imaginem  est  videre  per  fidem: 
ergo  fidem  habuerunt.  Probatio  minoris:  Secundum  Hugo 
nem,  I.  libro  de  Sacramentis4,  « videmus  nunc  per  speculum. 
Quod  est  speculum?  Speculum  est  cor  tuum,  imago  in  speculo 
est  fides  in  corde  tuo  »:  ergo  etc. 

5.  Item,  Augustinus  in  I.  libro  de  Doctrina  Christiana  5 
et  in  Enchiridio  dicit,  quod  « spes  sine  fide  esse  non  potest  »; 
sed  in  primo  statu  tam  Angelus  quam  homo  habuerunt  spem : 
ergo  habuerunt  fidem.  Probatio  minoris  in  promptu  est,  quo- 
niam «spes  est  certa  exspectatio  futurae  beatitudinis 6 »;  ipsi 
autem  beatitudinem  exspectabant:  ergo  etc. 


1 Cap.  8.  n.  2.  et  XIII.  de  Trin.  c.  1.  n.  3;  in  quo  textu  codd.  erronee  cognitio 
pro  convictio  (Graece  eXs y/o?,  quod  est  idem  ac  demonstratio,  ostensio,  probatio, 
certa  persuasio;  quam  ob  rem,  ut  dicunt  « Biblia  Maxima  » (auctore  loanne  de  la 
Haye,  0.  F.  Min.),  alii  legunt:  Fides  est  evidentia  eorum  quae  non  cernuntur 
pro  argumentum  non  apparentium,  ut  legit  Vulgata,  quae  deducit  argumentum 
ab  arguendo,  i.  e.  ostendendo,  probando).  — Notamus,  ab  Augustino  Regulam 
catholicam  vel  Regulam  fidei  semper  dici  solere  Symbolum  (vide  etiam  Enehirid. 
c.  56.  n.  15.).  Cfr.  Hugo  de  S.  Victore,  Summa  Sententiarum,  tr.  1.  c.  I.  de  fide, 
et  Petr.  Lombard.  III.  Sent.  d.  23.  c.  8.  (vide  Bonav.,  III.  pag.  468). 

2 Cap.  11,1.  3 I.  Cor.  13,  12. 

4 Part.  X.  c.  9;  cfr.  supra  pag.  169,  nota  3,  et  Bonav.,  II.  Sent.  d.  23.  a.  2.  q.  3. 

5 Cap.  37.  n.  41 ; Enehirid.  c.  8.  n.  2:  « Fides  credit,  spes  et  caritas  orant, 
sed  sine  fide  esse  non  possunt »,  et  in  fine:  « Nec  amor  sine  spe  est,  nec  sine 
amore  spes,  nec  utrumque  sine  fide  »;  cfr.  Hugo  de  S.  Victore,  Sum.  Sent. 

tr.  I.  c.  2.  et  supra  pag.  116,  nola  2. 

6 Ut  dicit  Magisier  Sent.  d.  26.  c.  1.  (cfr.  Bonav.,  IV.  pag.  553).  Vide 

etiam  llug.  de  S.  Victore,  Sum.  Sent.  tr.  I.  c.  2:  « Spes  est  fiducia  futurorum 

bonorum  ex  gratia  Dei  et  ex  bona  conscientia  veniens  ». 

6.  Item,  prima  cognitio  Angeli  necessario  fuit  cognitio  fulei: 
ergo  necessario  fidem  habuit.  Consequentia  plana  est;  'proba- 
tio antecedentis  apparet:  quoniam  Angelus  primo  actu  cogni- 
tionis necessario  ferebatur  in  primum  cognoscibile,  in  quo  idem 
est  obiectum  et  ratio  obiecti ; sed  sola  cognitio  fidei  est  illa, 
in  qua  idem  est  obiectum  cognoscibile  et  ratio  obiecti,  quo- 
niam assentit  primae  veritati  propter  se  ipsam : ergo  etc. 

7.  Item,  certum  est,  quod  tam  homo  quam  Angelus  habuit 
de  Deo  aliquam  cognitionem.  Demus,  quoniam  cognoscebat 
Deum  omnipotentem  ac  per  hoc  potentem  producere  infinita; 
et  certum  est,  quod  illa  infinita  possibilia  a divina  potentia 
nesciebat  nec  videbat:  ergo  illa  credebat.  Et  similiter  sciebat 
Deum  omnipotentem,  sed  tamen  eum  non  comprehendebat: 
ergo  aliquid  sciebat,  aliquid  nesciebat.  Sed  illud  quod  nescie- 
bat, credebat:  ergo  fidem  habebat,  quia  credere  non  est  nisi 
actus  fidei. 

8.  Item,  suppono,  quod  Angelus  et  homo  aut  fuerunt  creati 
in  gratia,  aut  saltem  postea  fuit  eis  addita.  Sed  gratia  est  quae- 
dam inchoatio  gloriae;  gloria  consistit  in  tribus:  in  perfrui- 
tione, tentione  et  in  cognitione  aperta  summi  boni.  Sicut  ergo 
fuit  in  eis  inchoatio  perfruitionis  in  caritate,  ita  et  tentionis 
debuit  esse  in  spe  et  perfectae  cognitionis  in  fide  et  per  fidem: 
ergo  necessario  fuit,  quod  fidem  haberent. 

9.  Item,  Iacobi  capitulo  secundo  1 dicitur,  quod  daemones 
credunt  et  contremiscunt : ergo  habent  fidem.  Tunc  arguo: 
constat,  quod  post  peccatum  nullus  habitus  eis  infusus  est: 
ergo  si  fidem  habent,  ergo  fidem  habuerunt;  sed  tunc  forma- 
tam, modo  informem. 

10.  Item,  Apostolus2:  Ut  innotescat  principatibus  et  po- 
testatibus per  Ecclesiam  multiformis  sapientia  Dei;  et  Ioan- 
nes  Chrysostomus  super  principio  Ioannis  aperte  dicit,  quod 
« Angeli  multa  mysteria  fidei  a Ioanne  didicerunt  ».  Sed  my- 
sterium fidei  non  possent  discere  nisi  illuminati  lumine  fidei  et 


1 Vers.  19. 

2 Epii.  3,  10.  — Sententia  Chrysost.  habetur  liomil.  I.  n.  2:  «Nihil  hu- 
manum dicet,  sed  quidquid  loquelur,  ex  spiritualibus  abyssis  haustum  est,  ex 
arcanis  illis,  quae  ne  Angeli  quidem,  antequam  illa  flerent,  noverant.  Nam  et  ipsi 
nobiscum  per  Ioannis  vocem  et  per  nos  didicerunt  ea  quae  nos  novimus.  Et 
hoc  quoque  significavit  alius  Apostolus  his  verbis:  Ut  innotescat  » etc. 

nisi  illa  crederent:  ergo  necessario  Angelus  et  homo  primus 
in  primo  statu  fidem  habuerunt. 

RESPONDEO. 

Circa  istam  quaestionem  sunt  diversae  et  variae  magistro- 
rum opiniones. 

Quidam  enim  dicunt,  quod  Angelus  et  homo  in  primo  statu 
fidem  habuerunt,  et  omnino  fides  necessaria  fuit,  nisi  forte  ve- 
limus dicere,  quod  eis  fuit  penitus  ignotum  id,  de  quo  fides 
est.  Ratio  autem  eorum  in  parte  tacta  est  in  opponendo,  quo- 
niam nec  primus  homo  nec  primus  Angelus  Deum  per  essen- 
tiam sive  facie  ad  faciem  videbat,  quoniam  illa  est  cognitio 
beatifica;  per  naturam  autem  ad  ea  cognoscenda,  quorum  no- 
titia habetur  per  fidem,  perveniri  non  potest:  unde  necesse  est, 
quod  fidem  habuerint,  quae,  secundum  Augustinum,  Apostolum 
et  Gregorium,  est  convictio  1 eorum  quae  non  videntur.  — 
Aliorum  vero  opinio  omnino  est  his  contraria,  asserentium,  quod 
nec  Angelus  nec  homo  in  primo  statu  fidem  habuerunt,  sed 
habuerunt  quendam  modum  contemplationis  sublimiorem,  sta- 
tum fidei  excedentem,  non  tamen  pertingentem  ad  illam  bea- 
tificam visionem. 

Nos  autem  sine  praeiudicio  sententiae  verioris,  nihil  temere 
asserentes,  dicimus,  quod  nec  Angelus  nec  homo  primus  pro 
statu  primo  fidem  habuerunt,  nec  eis  necessaria  fuit,  secundae 
opinioni  assentientes.  Ad  cuius  intelligentiain  et  declarationem 
potest  sumi  ratio: 

Primo  quantum  ad  illum  statum.  Status  enim  ille  adeo 
fuit  perfectus,  quod  nullus  error  sicut  et  nullum  peccatum  fuit 
ibi  possibile,  nulla  haesitatio,  nulla  dubitatio  circa  Deum,  nulla 
rebellio,  nulla,  obsistentia  sensuum  ad  rationem  vel  ad  intelle- 
ctum fuit  possibilis  propter  illius  status  rectitudinem.  Nam  ta- 
lis rebellio  omnino  introducta  est  propter  peccatum  et  est 
poena  peccati , secundum  Augustinum  XIV.  de  Civitate  Dei  2 et 


1 Codd.  iterum  inepte  cognitio;  cfr.  supra  pag.  188,  nota  1.  — August.,  Enchi- 

rid.  de  Fide  elc.  c.  8.  n.  2;  Apostoli  locus  est  Hebr.  II,  1,  et  Gregor.,  II.  Homil. 

in  Evang.  homil.  26.  n.  8:  « Apparentia  non  habent  (idem,  sed  agnitionem  » (vide 

IV.  Dialog.  c.  6.).  — Cfr.  etiam  Ilugo  de  S.  Victore,  I.  de  Sacramentis,  p.  X.  c.  2. 

2 Cap.  9.  seqq.  et  praesertim  c.  15.  n.  1.  seq.  et  c.  26.  — De  aliis  locis 

cfr.  I.  Retract.  c.  9.  n.  5,  c.  13.  n.  5,  c.  15.  n.  2,  c.  16.  n.  2*;  III.  de  Lib.  Arb. 

multis  aliis  locis.  Fides  autem  non  est  necessaria  nisi  propter 
errorem  possibilem  seu  haesitationem,  propter  sensuum  rebel- 
lionem obsistentium  rationi,  ad  purificandum  oculum  intellectua- 
lem. Et  ideo  in  illo  statu  fides  non  fuit  necessaria,  nec  Angelus 
vel  homo  pro  primo  illo  statu  fidem  habuit.  Hoc  videtur  insi- 
nuare expresse  Augustinus,  ut  est  supra  allegatum,  I.  libro  Soli- 
loquiorum * 19  ubi  dicitur,  quod  « et  quamcumque  habeat  quis  de 
Deo  perfectam  cognitionem,  tamen,  quamdiu  oportet  sensibus  re- 
sisti, unde  ambiguitas  causari  potest,  necessaria  est  fides,  qua  his 
resistitur  ».  Hoc  etiam  videtur  dicere  et  insinuare  et  assignare 
pro  ratione,  II.  de  Civitate  Dei  in  principio  2:  « Quia  ipsa  mens, 
inquit,  cui  ratio  at  intelligentia  naturaliter  inest,  vitiis  quibus- 
dam tenebrosis  et  veteribus  invalida  est,  non  solum  ad  inhae- 
rendum fruendo,  verum  etiam  ad  perferendum  incommutabile 
lumen  3,  donec  de  die  in  diem  renovata  atque  sanata,  fiat  tan- 
tae felicitatis  capax;  fide  primum  fuerat  imbuenda  atque  pur- 
ganda ».  Ergo  ratio  necessitatis  est  tenebrositas  per  peccatum 
introducta.  Hoc  videtur  Hugo  manifeste  sentire,  ut  supra  al- 
legatum est  in  I.  libro  de  Sacramentis  4,  quod  « quia  oculus  con- 
templationis exstinctus  est,  qua  videbat  Deum  et  quae  in  Deo 
erant»,  necessaria  est  fides.  Etiam  commentator,  super  YI.  Ethi- 


c.  18.  n.  51;  Enchirid.  de  Fide  elc.  c.  25.  seqq.  n.  8;  II.  de  Peccatorum  meri- 
tis et  remissione,  c.  22.  n.  36;  XIV.  de  Civ.  Dei,  c.  10;  Serm.  26.  in  Ps.  94. 
c.  2.  n.  2:  « Creatus  est  primus  homo  in  natura  sine  culpa,  in  natura  sine  vitio; 
creatus  est  rectus,  non  se  fecit  rectum.  Quid  se  autem  ipse  fecerit,  notum  est: 
cadens  a manu  figuli,  fractus  est  » ; Serm.  128.  de  Verbis  Evang.  c.  6.  n.  8:  « Non 
in  paradiso  caro  concupiscebat  adversus  spiritum,  aut  erat  ibi  ista  pugna,  ubi 
pax  erat  sola;  sed  facta  transgressione,  posteaquam  homo  noluit  servire  Deo 
et  donatus  est  sibi,  nec  sic  donatus  sibi,  ut  possit  saltem  possidere  se;  sed  ab 
eo  possessus,  a quo  deceptus,  coepit  caro  concupiscere  adversus  spiritum;  et  hoc 
in  bonis  concupiscit  adversus  spiritum,  nam  in  malis  non  habet  contra  quem  con- 
cupiscere. Ibi  enim  concupiscit  adversus  spiritum,  ubi  est  Spiritus  ».  Vide  etiam 
Bonav.,  III.  d.  29.  a.  1.  q.  1.  seqq.  et  a.  2.  q.  I.  seqq. 

1 Cap.  7.  n.  14;  ipsum  textum  videsis  supra  pag.  183,  nota  1. 

2 Potius  in  medio,  c.  2;  cfr.  supra  pag.  70,  nota  2. 

3 Ita  edit.,  ubi  in  nota  adiecla  dicitur:  Aliqui  codd.  legunt  ad  perfruendum 
incommutabili  lumine,  unus  vel  alter  ad  perferendam  merendo  incommutabile 
lumen . — In  nostro  cod.  hoc  loco  verba  non  solum  usque  lumen  desunt,  quae 
addidimus  ex  edit,  ipsa,  cuius  lectio  rectior  nobis  esse  videtur. 

4 Part.  X.  c.  2.  supra  pag.  182,  nota  2.  cit. 

eorum  capitulo  secundo  1,  videtur  hoc  idem  insinuare,  praemit- 
tens, quomodo  perfectus  creatus  est,  ita  quod  nihil  defuit  sibi 
conferentium;  postea  dicit:  «Siquidem  igitur  non  ordinem  et 
legem,  quam  ex  creante  assumsit,  transgressus  esset,  sed  ad 
ordinem  meliorem  sui  ipsius  aspiciens  et  annuens  permansisset 
et  a deterioribus  abstinuisset,  quantum  praecognovisset  ipsam 
secundum  proportionem  convenientis  ipsi,  et  ordinis  et  natu- 
rae permansisset  utique  ipsi  perfectum  et  inconcussum.  Quia 
autem  avidus  fuit  circa  deteriora  et  ea  quae  secundum  sensum 
est  vita  frui  praeconcupivit,  propter  hoc  a propria  excidit  per- 
fectione et  generationi  succubuit  et  corruptioni,  et  intellectualis 
oculus  ipsius  gravatus  est  et  convelatus  grossiori  carne  et  mor- 
tali perturbante  ipsum;  hinc  et  assensus  ligatus  est  ».  Supra  au- 
tem dicit,  quod  in  illo  statu  non  solum  ratiocinative,  sed  intelle- 
ctualiter  operatus  fuisset.  — Ex  quo  potest  colligi,  quod  in  illo 
statu  nulla  fuit  perturbatio  sensuum,  nullum  impedimentum, 
nullum  velamen,  sed  oculus  intellectualis  intellectualiter  cogno- 
visset; propter  quod  habitus  fidei  non  fuisset  necessarius. 

Secunda  ratio  est  quantum  ad  modum  cognoscendi.  Quem- 
admodum enim  status  ille  medius  fuit  inter  statum  gloriae 
et  statum  istius  miseriae,  ita  modus  cognoscendi,  qui  statui 
debet  correspondere,  oportet,  quod  medius  sit.  In  gloria  autem 
et  perfecta  beatitudine  vident  Beati  omnino  clare  et  aperte 
facie  ad  faciem;  in  statu  istius  miseriae  vident  per  speculum 
et  in  aenigmate . Ergo  si  ille  modus  medius  fuit,  sicut  non  co- 
gnoscebat facie  ad  faciem,  ita  nec  videbat  per  speculum  et 
in  aenigmate.  Propterea  fuit  quidam  modus  contemplationis 
et  cognitionis  medius , etsi  deficiens  ab  aperta  visione,  tamen 
transcendens  istam  quae  est  per  fidem  specularem  et  aeni- 
gmaticam  cognitionem.  Hoc  dicit  plane  Hugo  in  I.  libro  de  Sa- 
cramentis 2:  « Sciendum  plane,  quod  illam  primam  cognitionem 
hominis,  quam  de  Creatore  suo  habuit,  sicut  maiorem  et  cer- 
tiorem illa  cognitione,  quae  nunc  in  sola  fide  constat,  veraciter 
dicimus;  ita  etiam  illa  quae  postmodum  in  excellentia  contem- 

1 Ita  quidem  dicitur  in  cod.,  sed  quis  iste  commentator  sit,  non  possumus 
dicere;  nam  neque  apud  Averroem,  qui  per  excellentiam  « Commentator  » voca- 
tur, neque  apud  alterum  interpretem  decem  librorum  Ethicorum,  loannem  Argyro- 
pulum  Byzantinum  scilicet,  loc.  cit.  aut  alio  loc.  sententiam  invenire  potuimus. 

2 Pari.  VI.  c.  14. 

piationis  divinae  manifeste  revelabitur,  minorem  necesse  est 
confiteamur  ». 

Tertia  ratio  est  quantum  ad  fidei  habitum.  Fides  enim  est 
habitus,  quo  cognoscuntur  absentia.  Nam,  ut  dicit  Augustinus 
ad  Paulinam  Epistola  112  \ « inter  credere  et  videre  hoc  in- 
terest,  quod  videntur  praesentia,  creduntur  absentia  » ; quae 
absentia  cognoscuntur  per  speculum  medium  et  in  aenigmate, 
et  quo  de  non  visis  et  non  apparentibus  certificamur.  In  primo 
autem  statu  non  absens,  sed  praesens  cognoscebatur,  non  per 
speculum  medium  et  in  aenigmate,  sed  immediate  et  de  quo 
nullo  modo  poterat  dubitare.  Quamvis  enim  se  facie  ad  fa- 
ciem non  demonstraret,  quia  hoc  alii  statui  reservabat;  tamen 
aliquid  menti  influebat  vel  infundebat  aliquam  sui  similitudi- 
nem, aliquam  sui  notionem  adeo  expressam  et  exprimentem, 
quod  eum  praesentem  manifestabat  et  medio  alio  deductivo 
non  indigebat  et  de  ipso  dubitare  nullo  modo  sinebat.  Unde 
etsi  primus  homo  vel  Angelus  cognosceret  in  speculo  vel  in 
imagine,  non  tamen  proprie  potest  dici  cognoscere  per  spe- 
culum, quoniam  per  illam  immediatam  influentiam  suam  im- 
mediate et  praesentialiter  ferebatur  in  ipsum  et  ipsum  in  se 
praesentem  quasi  sensibiliter  experiebatur;  et  ista  erat  quasi 
quaedam  beatitudo.  Unde  dicit  Augustinus  XIV.  de  Civitate 
Dei 1  2,  quod  « vivebat  fruens  Deo  »,  quo  homo  beatus  erat.  Hunc 
cognoscendi  modum  vocat  Hugo  per  internam  aspirationem; 
unde  dicit  I.  libro  de  Sacramentis3:  «Cognovit  homo  Deum 


1 Num.  147.  c.  2.  n.  7;  cfr.  supra  pag.  129,  nota  2.  seq. 

2 Cap.  26;  « Vivebat  itaque  homo  in  paradiso,  sicut  volebat  quod  Deus  ius- 
serat;  vivebat  fruens  Deo,  ex  quo  bono  erat  bonus;  vivebat  sine  ulla  egestate, 
ita  semper  vivere  habens  in  potestate.  Cibus  erat,  ne  esuriret;  potus,  ne  siti- 
ret; lignum  vitae,  ne  illum  senecta  dissolveret.  Nihil  corruptionis  in  corpore  vel 
ex  corpore  ullas  molestias  ullis  eius  sensibus  ingerebat;  nullus  intrinsecus  mor- 
bus, nullus  ictus  metuebatur  extrinsecus,  summa  in  carne  sanitas,  in  anima  tota 
tranquillitas.  Sicut  in  paradiso  nullus  aestus  aut  frigus,  ita  in  eius  habitatore 
nulla  ex  cupiditate  vel  timore  accedebat  bonae  voluntatis  offensio.  Nihil  omnino 
triste,  nihil  erat  inaniter  laetum;  gaudium  verum  perpetuabatur  ex  Deo,  in  quem 
flagrabat  caritas  de  corde  puro  et  conscientia  bona  et  fide  non  ficta  » (I.  Tim. 
1,5.).  Cfr.  etiam  Bonav.,  IX.  Dominica  1 2.  post  Pentecosten  serm.  1 . (pag.  398  seqq.). 

3 Part.  VI.  c.  14,  ubi  inspirationem  pro  aspirationem ; cfr.  supra  pag.  181, 
nola  3,  quo  loco  auctor  noster  cum  Ilugone  legit  inspirationem,  quod,  secun- 
dum Du  Cange,  Glossarium,  idem  est  atque  aspirationem. 

Creatorem  suum  non  ea  cognitione,  quae  foris  auditu  solo  1 
percipitur,  sed  ea  quae  potius  intus  per  aspirationem  admini- 
stratur; non  ea,  qua  Deus  modo  a credentibus  absens  fide  quae- 
ritur, sed  ea,  qua  tunc  propter  praesentiam  contemplationis 
manifestius  cernebatur»;  et  post:  «Modum  vero  cognitionis 
divinae,  quam  ille  primus  homo  habuit,  explicare  difficile  est, 
excepto  eo  quod  diximus,  quia  per  internam  aspirationem  vi- 
sibiliter edoctus,  nullatenus  de  ipso  Creatore  suo  dubitare  po- 
tuit ».  Huic  concordat  Magister  Sententiarum,  in  II.  libro  2 re- 
citans quasi  eadem  verba. 

Sic  ergo  homo  videbat  et  cognoscebat  Deum  praesentia- 
liter  per  illam  aspirationem,  qua  se  manifestabat,  non  per  spe- 
culum 3 medium,  quo  deduceretur,  sed  immediate  in  ipsum 
ferebatur,  licet  in  illo  Deum  cognosceret  et  laudaret,  quemad- 
modum Angeli,  cognoscentes  res  cognitione  vespertina  in  pro- 
prio genere  atque  « referentes  in  laudem  et  gloriam  Creato- 
ris 4 »,  videbant  iterum  « in  Verbo  res  flendas  5 »,  et  sic  quasi 
illucescebat  et  fiebat  mane.  Certificabatur  etiam  adeo  illa  aspi- 
ratione, quod  alio  habitu  non  indigebat 6. 

Quarta  ratio  est  quantum  ad  fidei  actum.  Actus  autem 
fidei  est  credere  proprie;  «credere  autem  est,  ut  dicit  Augu- 
stinus de  Praedestinatione  Sanctorum  7,  cum  assensione  cogi- 
tare »,  in  quo  voluntas  trahit  et  inclinat  intellectum  contra 
suam  inclinationem  sive  suum  iudicium;  et  ideo  dicitur  eum 
captivare,  prout  dicit  Apostolus8:  Captivantes  omnem  intel- 
lectum in  obsequium  Christi . Ordo  autem  naturalis  est  po- 
tentiarum tam  in  homine  quam  in  Angelo,  quod  actus  intelle- 
ctus praecedit  actum  affectus  sive  voluntatis,  et  voluntas  se  et 
alias  vires  movet  secundum  iudicium  et  directionem  intellectus. 


1 Respicitur  Rom.  10,  6. 

2 Dist.  23.  c.  3.  (cfr.  Bonav..  II.  pag.  530),  ubi  de  triplici  scientia  hominis 
ante  lapsum  loquitur  et  dicit;  hominem  cognovisse  ex  quadam  interiori  aspi- 
ratione, qua  Dei  praesentiam  contemplabatur;  vide  et  Bonav.,  III.  pag.  537  seqq. 

3 Alluditur  ad  1.  Cor.  13,  12. 

4 Ut  dicit  Augusl.,  IV.  de  Gen.  ad  litt.  c.  25.  n.  42. 

5 Cfr.  Augusf.,  IV.  de  Gen.  ad  litt.  c.  32.  n 50.  et  c.  26.  n.  43. 

6 Cfr.  Bonav.,  II.  Sent.  d.  23.  a.  2.  q.  3.  et  IV.  Sent.  d.  1.  p.  I.  dub.  9. 

cum  scholio. 

7 Cap.  2.  n.  5. 


8 II.  Cor.  10,  5. 

Si  igitur  in  primo  statu  tam  in  homine  quam  in  Angelo  fuit 
perfecta  ordinatio  potentiarum  ad  invicem,  ergo  necessario  nec 
inclinatio  contraria  esse  potuit,  quia  haec  attestatur  corruptioni 
naturae  et  est  poena  peccati;  ergo  talis  tractio,  inclinatio,  capti- 
vatio  intellectus  esse  non  potuit,  sed  potius  voluntas  moveba- 
tur et  alias  vires  movebat  secundum  indicium  intellectus.  Ergo 
nec  fuit  ibi  actus  fidei  vel  fides,  quae  non  est  sine  ista  ca- 
ptivatione,  tractione,  inclinatione,  quod  attestatur  deordinationi 
naturae. 

Sic  igitur  dico  sine  praeiudicio,  quod  Angelus  in  statu 
primo  fidem  non  habuit  nec  homo,  nec  fides  fuit  ibi  necessa- 
ria, si  quis  bene  consideret  et  penset  illum  statum  et  cogno- 
scendi modum  et  fidei  habitum  et  actum. 

Ad  argumenta  in  contrarium  primo  respondendum  est. 

Et  ad  1.  dicendum,  quod  maior  argumenti  illius  non  ha- 
bet simpliciter  veritatem,  id  est,  quod  in  omni  statu,  in  quo 
exspectatur  aliquid,  quod  nondum  habetur,  est  fides.  — Ad 
auctoritatem  Augustini,  qui  dicit,  quod  tunc  est  fides,  quando 
« exspectatur  in  spe  quod  in  re  nondum  habetur  » ; dico,  quod 
non  assignat  totam  causam  et  rationem  fidei,  sed  debet  sup- 
pleri, quando  exspectatur,  nec  habetur  nec  videtur;  quando 
autem  videtur  illud  quod  exspectatur,  tunc  non  est  proprie 
spes  nec  fides,  quia  spes , quae  videtur,  non  est  spes,  ut  di- 
cit Apostolus  *.  Quamvis  autem  Angelus  vel  homo  non  videret 
in  re  quod  exspectavit,  tamen  videbat  in  causa,  in  quadam 
luce,  ita  quod  dubitare  non  potuit;  ideo  nec  proprie  spes  nec 
fides  erat. 

Ad  2.  potest  dici,  quod  veritati  promittentis  acquievit  et 
assensit,  non  ex  credulitate,  sed  potius  ex  manifesta  et  lucida 
cognitione;  et  tunc  inter  credere  et  discredere  est  medium,  sci- 
licet non  discredere  vel  credere,  id  est,  rei  non  cognitae  assen- 
tire;  sed  ex  aperta  et  clara  quadam  cognitione  acquiescere, 
non,  ut  dictum  est,  in  re,  quae  nondum  erat,  sed  in  causa,  in 
qua  videbat,  unde  ille  qui  promittebat  sibi  ostendebat.  — Vel 
potest  dici,  ut  elicitur  ex  verbis  Augustini  in  Enchiridio  2,  quod 
credere  duobus  modis  dicitur:  uno  modo  proprie,  quando  enim 
testibus  assentitur  de  re  non  visa;  alio  modo,  quando  rei,  quae 


1 Rom.  8,  24. 


Cap.  8.  n.  2. 

videtur,  fides  adhibetur.  Unde  dicit : « Quando  se  quisque  non 
verbis,  non  testibus,  non  denique  ullis  argumentis,  sed  praesen- 
tium rerum  evidentiae  credidisse,  hoc  est,  fidem  accommodasse, 
dicit,  non  absurde  credere  dicitur  ».  Sic  dico,  quod  hoc  modo 
potest  dici,  quod  credidit  promittenti,  id  est,  fidem  accommo- 
davit, quamvis  videret. 

Ad  3.  dicendum,  quod,  ut  dictum  est 1,  inter  videre  per  spe- 
ciem vel  facie  ad  faciem  et  videre  sive  cognoscere  per  fidem 
est  medium,  videre  scilicet  per  quandam  sublimiorem  contem- 
plationem et  certiorem,  qua  Deus,  etsi  non  sicuti  est,  tamen  per 
« internam  quandam  aspirationem  » se  ipsum  manifestat.  Hoc 
modo  videbatur  in  statu  illo.  Unde  minor  debet  interimi , haec 
scilicet:  cognoscebat  et  non  videbat;  quamvis  enim  non  videret 
visione  beatifica  facie  ad  faciem,  videbat  tamen  et  cernebat 
praesenter  in  sua  aspiratione  et  quasi  sensibiliter,  ut  ita  dicam, 
id  est,  intellectualiter  ipsum  experiebatur. 

Ad  4.  patet  responsio : quoniam  non  videbat  facie  ad  fa- 
ciem nec  omnino  videbat  per  speculum  sive  per  imaginem, 
licet  in  speculo  et  in  imagine,  haec  enim  multum  differunt; 
sed  medio  modo,  quia  immediate  eum  cernebat  et  cognoscebat 
et  contemplabatur  in  se  ipso  et  experiebatur  in  illa  et  per  il- 
lam suam  influentiam,  quam  Hugo  2 vocat  « internam  aspira- 
tionem »,  et  Magister  Sententiarum  in  I.  libro  vocat  imaginem 
illam  « similitudinem  » ; sed  quia  immediata  est,  ideo  est  illius 
modi,  qualis  est  cognitio  fidei,  quae  est  per  imaginem  imaginis. 

Ad  5.  pro  parte  etiam  patet  responsio.  Posset  enim  dici, 
ut  praedictum  est 3,  quod  proprie  non  est  ibi  spes,  nec  omnis 
exspectatio  est  spes,  sed  exspectatio  rei,  quae  non  videtur.  Ibi 
autem  id  quod  exspectabatur,  videbatur,  etsi  non  in  se,  tamen  in 
causa.  — Posset  tamen  dici  et  aliter  responderi,  quod  verbum 
Augustini,  quod  « spes  sine  fide  esse  non  potest  »,  intelligen- 
dum  est  pro  statu,  in  quo  videmus  per  speculum  in  aeni- 
gmate; sed  non  est  verum  pro  statu  illo,  in  quo  non  fundaba- 


1 Supra  pag.  194,  nota  3. 

2 Supra  pag.  193,  nola  3,  et  Magister  Seni.  loc.  cit.  d.  3.  et  II.  Sent.  d.  16. 
c.  3.  (cfr.  Bonav.,  I.  pag.  64  seq.  et  pag.  69  solut.  ad  5.  ac  II.  Sent.  d.  16.  a. 
2.  q.  3.).  Vide  etiam  August.,  XV.  de  Trin.  c.  9.  n.  15.  seq.,  ubi  ista  imago 
«similitudo  obscura»  dicitur;  et  c.  11.  n.  20. 

3 Supra  solut.  ad  1. 

tur  in  visione  speculari  et  aenigmatica,  ac  per  hoc  nec  in  fide, 
quae  ab  his  absolvi  non  potest,  sed  super  illa  contemplatione 
sublimiori  et  certiori,  de  qua  locuti  sumus;  et  ideo  pro  statu 
illo  non  est  consequens : quod  si  est  spes,  et  fides,  et  quod  spes 
sine  fide  esse  non  potest. 

Ad  6.  dicendum,  quod  illud  argumentum  deficit  in  duo- 
bus. Deficit  enim  primo  in  hoc  quod  dicit,  quod  necessario 
cognitio  Angeli  prima  ferebatur  in  primum  cognoscibile.  Hoc 
enim  fortasse  non  est  necesse,  sed  primo  forsitan  ferebatur  in 
se,  ita  quod  primo  cognoscebat  se  quam  primum  cognoscibile. 
Quamvis  enim  sit  primum  cognoscibile,  id  est  nobilius  et  prin- 
cipalius, non  tamen  prius  est  sibi  cognoscibile.  Et  hoc  videtur 
sentire  Augustinus  II.  et  IV.  super  Genesim  ad  litteram.  — 
Deficit  etiam  in  hoc  quod  dicit,  quod  sola  cognitio  fidei  est  illa 
cuius  idem  est  obiectum  et  ratio  obiecti ; hoc  enim  constat 
esse  falsum.  Nam  in  cognitione  gloriosa  et  forsitan  in  illa  co- 
gnitione et  contemplatione  primi  status  idem  erat  obiectum  et 
ratio  obiecti;  ratio,  inquam,  non  formalis,  sed  effectiva  et  mo- 
tiva,  quia  nec  hoc  est  in  fide.  Differt  enim  obiectum  et  ratio 
obiecti  formalis  informans  intellectum,  quae  est  lumen  quod- 
dam sive  species  intellectui  impressa. 

Ad  7.  dicendum,  quod  absque  dubio  et  Angelus  et  homo 
Deum  cognoscebat,  nec  tamen  ipsum  aut  suam  potentiam  com- 
prehendebat, aut  possibilia  omnia  ab  eo  fieri  sciebat.  Sciebat 
tamen,  eum  esse  incomprehensibilem,  et  sciebat,  plura  esse  Deo 
possibilia,  quam  ipse  comprehenderet,  sicut  etiam  Angelus  bea- 
tus. — Quod  autem  dicit:  aliquid  cognoscebat  et  aliquid  non; 
sane  intelligendum  est,  quia  in  Deo  non  est  aliquid  et  aliquid. 
Cognoscebat  igitur  et  videbat  Deum  totum , sed  non  totaliter 
secundum  omnem  modum,  secundum  omnem  gradum;  illum 
autem  gradum  vel  modum,  quo  non  videbat,  non  credebat  nec 
videbat,  sed  tamen  sciebat,  eum  esse,  quia  certissime  sciunt 
Beati  Deum  incomprehensibilem  et  sciunt,  quod  secundum  alium 
modum  et  alium  gradum  est  cognoscibilis,  non  tamen  credunt. 
Sic  dico  de  homine  et  Angelo  in  primo  statu. 

Ad  8.  dico,  quod  illud  argumentum  etiam  deficit  in  duo- 
bus: primo,  quia  falsum  supponit  pro  parte.  Angelus  enim 
vel  homo  in  gratia  non  fuerunt  creati,  nec  angelis  cadentibus 
unquam  fuit  gratia  gratum  faciens  collata,  licet  de  hominibus 

hoc  communiter  sentiatur.  Deficit  etiam  secundo,  in  hoc  quod 
dicit,  quod  inchoatio  beatitudinis,  quae  est  aperta  et  clara  Dei 
cognitio  facie  ad  faciem , sit  tantum  per  fidem,  immo  multo 
fortius  inchoatur  in  illa  sublimi  contemplatione;  et  ideo  vocatur 
quaedam  beatitudo. 

Ad  9.  duobus  modis  potest  responderi,  quod  in  daemoni- 
bus nec  est  fides  formata  nec  fuit.  — Quod  autem  dicit  beatus 
Iacobus,  quod  credunt  et  contremiscunt ; illud  credere  non  est 
ex  habitu  fidei,  vel  ex  aliquo  dono  Dei  infuso,  sed  ex  quadam 
arctatione  ex  miraculis  et  divinis  operibus,  quibus  arctantur 
et  quasi  coguntur  ad  credendum  quae  non  vident.  — Alio  modo 
posset  dici,  quod  in  Angelis  est  fides  informis,  nec  tamen  fuit 
fides  in  primo  statu ; sed  illa  cognitio  clara,  quam  habuerunt  in 
illo  statu  secundum  illum  gradum,  adveniente  obscuritate  pec- 
cati, facta  est  cognitio  quaedam  obscura  et  aenigmatica,  quae 
potest  dici  fides  informis , id  est  cognitio  obscura  sine  cari- 
tate non  de  novo  infusa,  sed  ex  illa  prima  cognitione  relicta. 

Ad  10.  dicendum,  quod  illud  exponit  Augustinus  V.  super 
Genesim  ad  litteram  *,  dicens,  quod  « istud  mysterium  incarna- 
tionis, quod  a saeculis  absconditum  est  in  Deo,  non  latuit 
Angelos,  quando  ipsum  semen,  quod  opportuno  tempore  adve- 
nit, per  eos  dispositum  est;  innotuit  ergo  principatibus  et  po- 
testatibus per  Ecclesiam,  id  est  in  Ecclesia  triumphante,  quae 
primo  in  Angelis  constituta  est  ».  Sed  quia  hoc  non  solvit  ad 

1 Cap.  19.  n.  38:  «Nam  nec  illud  eos  latuit  mysterium  regni  caelorum, 
quod  opportuno  tempore  revelatum  est  pro  salute  nostra,  quod  ex  hac  peregri- 
natione liberati,  eorum  coetui  coniungamur.  Neque  enim  hoc  ignorarent,  quando- 
quidem ipsum  semen,  quod  opportuno  tempore  advenit,  per  ipsos  dispositum  est 
in  manu  Mediatoris  (Gal.  3,  19.),  id  est  in  eius  potestate,  qui  Dominus  eorum 
est,  et  in  forma  Dei  et  in  forma  servi.  Dicit  idem  Apostolus  (Eph.  3,  8.  seqq.) : 
Mihi  minimo  omnium  Sanctorum  data  est  gratia  haec  annuntiare  in  gentibus 
investigabiles  divitias  Christi  et  illuminare,  quae  sil  dispensatio  sacramenti, 
quod  fuit  absconditum  a saeculis  in  Deo,  qui  universa  creavit,  ut  innotesceret 
principibus  et  potestatibus  in  caelestibus  per  Ecclesiam  multiformis  sapientia 
Dei  secundum  praefinitionem  saeculorum , quam  fecit  in  Christo  Iesu  Domino 
nostro.  Sic  ergo  fuit  hoc  absconditum  a saeculis  in  Deo,  ut  tamen  innotesceret 
principibus  et  potestatibus  in  caelestibus  per  Ecclesiam  multiformis  sapientia 
Dei,  quia  ibi  primitus  Ecclesia,  quo  post  resurrectionem  et  ista  Ecclesia  congre- 
ganda est,  ut  simus  aequales  Angelis  Dei  (cfr.  Malth.  22,  30.).  Illis  ergo  a sae- 
culis innotuit,  quia  omnis  creatura  non  ante  saecula,  sed  a saeculis  ».  Cfr.  Bo- 
nav.,  II.  Sent.  d.  3.  p.  11.  a.  2.  q.  1.  ad  oppositum  1. 

auctoritatem  Chrysostomi,  ideo  addendum  est,  quod  ibidem  1 
addit  Augustinus,  quod  « illud  quod  innotuit  Angelis  a prin- 
cipio in  Deo,  innotescit  eis  tum  cum  res  efficitur  atque  pro- 
palatur ».  — Potest  igitur  dici,  quod  discunt  ab  Ecclesia  et 
didicerunt  a Ioanne  non  incognitum  aliquid,  secundum  Augu- 
stinum, sed  secundum  aliquem  modum  sciendi.  Omnia  igitur 
mysteria  nostrae  fidei  Angeli,  secundum  Augustinum,  noverunt 
in  Deo,  discunt  tamen  quantum  ad  cognitionem  in  proprio 
genere,  quando  res  efficitur;  propter  hoc  tamen  non  potest 
concludi,  quod  habeant  fidem. 

Argumenta  alterius  partis  possent  concedi  ratione  conclu- 
sionis; tamen,  quia  aliqua  excedunt,  aliqua  non  recte  conclu- 
dunt, ad  illa  respondendum  est. 

Ad  6.  ergo  dicendum  est,  quod  illa  consequentia  non  est 
bona:  si  Angelus  primo  motu  cognitionis  non  cognovit  per 
fidem,  ergo  pro  illo  statu  non  habuit  fidem.  Non  enim  fuit  ne- 
cesse,  ut  primus  motus  cognitionis  esset  in  Deum,  ut  praedictum 
est  2,  sed  potuit  esse  in  semetipsum  vel  in  Deum  cognitione 
naturali;  alias  argumentum  non  valet.  — Quod  enim  suppo- 
nit, quod  fides  sit  circa  verum  complexum,  concedatur.  — Sed 
quod  addit,  quod  cognitio  incomplexa  praecedit  cognitionem 
complexam;  dico,  quod  non  oportet  ordine  durationis,  sed  or- 
dine naturae.  Prius  enim  ordine  naturae  oportet  apprehendi 
simplices  terminos,  quam  intellectus  componat  hoc  cum  hoc, 
non  tamen  oportet  prius  ordine  durationis. 

Ad  7.  dicendum,  ut  dictum  est3:  In  primo  statu  non  vidit 
Deum  per  essentiam.  — Quod  vero  dicit  Magister  Sententia- 
rum, quod  « homo  in  primo  statu  videbat  Deum  sine  medio  »; 
posset  dici,  quod  duplex  est  medium : adminiculans  et  obum- 
brans 4.  Vidit  ergo  Deum  per  medium  adminiculans,  quia  per 

1 Cap.  19.  n.  39:  «Quod  autem  non  in  Deo  tantum  innotescit  Angelis  quod 
absconditum  est,  verum  etiam  hic  eis  apparet,  cum  efficitur  atque  propalatur, 
idem  Apostolus  (I.  Tim.  3,  16.)  ita  testis  est:  Et  sine  dubio,  inquit,  magnum  est 
pietatis  sacramentum,  quod  manifestatum  est  in  carne,  iustificatum  est  in  spi- 

ritu, apparuit  Angelis,  praedicatum  est  in  gentibus,  creditum  est  in  mundo, 
assumlum  est  in  gloria.  Et  nisi  fallor,  mirum  est,  si  non  omnia,  quae  dicitur 
Deus  tanquam  ad  praesens  tempus  cognoscere,  ideo  dicitur,  quia  cognosci  facit 
sive  ab  Angelis,  sive  ab  hominibus  ».  2 Pag.  197  solui,  ad  6. 

3 Supra  pag.  190.  4 Cfr.  Bonav.,  IV.  Sent.  d.  1.  p.  1.  dub.  9. 

creaturas  et  per  fidem,  sed  tamen  vidit  sine  medio  obumbrante 
speculum  mentis,  quod  necdum  erat  peccato  obscuratum. 

Ad  8.  dicendum,  quod  si  habuerunt  fidem,  habuerunt 
eandem  in  specie.  — Quod  obiicit , quod  fides  accipitur  vel 
acquiritur  ex  articulis;  dico,  quod  in  fide  duo  est  considerare: 
id  quod  in  ipsa  est  formale , et  illud  est  lumen  quoddam  su- 
pernaturaliter  infusum,  quo  mens  illuminatur  ad  acquiescendum 
primae  veritati  propter  se;  aliud  vero  materiale  illud,  de  quo 
est  fides.  Fides  ergo  quantum  ad  suum  materiale  acquiritur 
ex  articulis,  sed  quantum  ad  suum  formale  a Deo  infunditur. 
Diversitas  autem  in  materia  vel  in  materiali  obiecto  non  facit 
diversitatem  in  specie  sive  in  modo  acquirendi. 

Ad  9.  posset  dici,  quod,  si  utrumlibet  detur,  nullum  se- 
quitur inconveniens.  Si  enim  detur,  quod  habuerunt  fidem  for- 
matam secundum  illam  opinionem,  quae  ponit,  quod  habuerunt 
gratiam,  nullum  est  inconveniens.  Si  detur,  quod  habuerunt 
fidem  informem , quoddam  videlicet  donum  gratis  datum,  sicut 
fortassis  multi  habuerunt,  nec  illud  est  inconveniens.  — Sed 
quod  obiicit:  « Credere  est  cum  assensu  cogitare  »,  et  actus 
omnis  deliberatus  est  meritorius;  dico,  quod  sic  habuerunt  ha- 
bitum, quod  non  habuerunt  usum,  nec  unquam  usi  sunt  illo 
dono,  sicut  illi  qui  ceciderunt.  In  primo  enim  motu  deliberato 
boni  confirmati  sunt,  et  mali  sunt  lapsi  et  obstinati. 

Ad  10.  dicendum,  quod  concesso,  quod  omne  corrumpens, 
quod  corrumpit  formam,  corrumpat  et  dispositiones  ad  for- 
mam; argumentum  non  valet.  Fides  enim  informis  non  est  sicut 
dispositio  ad  fidem  formatam,  sed  eadem  est  essentia  fidei  for- 
matae et  informis,  nec  dicitur  informis  ex  eo,  quod  non  sit  per- 
fecta in  suo  genere  vel  specie,  sed  quia  non  est  perfecta  in 
genere  morum  vel  in  esse  meritorio,  in  quo  etiam  eius  forma 
est  caritas,  sicut  ceterarum  virtutum;  et  ideo  fides  formata  dici- 
tur corrumpi  per  peccatum,  non  quod  corrumpatur  in  esse  suo 
naturali  vel  in  sua  specie,  sed  in  esse  morali  gratuito  et  meri- 
torio per  subtractionem  gratiae  et  caritatis.  Ista  autem  perfectio 
accidit  fidei,  et  ideo  non  oportet,  quod  corrumpatur  fides  informis. 

Ad  11.  dicendum,  quod  cognoscere  in  Verbo  est  duobus 
modis:  vel  in  Verbo  obiective,  vel  in  Verbo  effective.  Si  ac- 
cipiatur videre  in  Verbo  obiective,  ut  videlicet  intuerentur 
ipsum  Verbum  immediate  et  in  ipso  alia ; sic  non  viderunt  in 

Verbo  ante  conversionem,  quia  haec  visio  beatum  lacit.  Si  au- 
tem intelligatur  videre  effective  in  Verbo,  hoc  est  per  illumi- 
nationem a Verbo  susceptam  et  per  species  ab  ipso  Verbo  in- 
ditas; sic  viderunt  in  Verbo,  quia  a Verbo  acceperunt  species 
rerum  flendarum.  Hoc  autem  modo  videre  in  Verbo  secundum 
illam  opinionem  habitum  fidei  non  excludit  *. 


1 Solutio  praecedentis  quaestionis  penitus  dependet  a solutione  generalioris 
quaestionis,  utrum  scii.  Angeli  primique  homines  ab  ipsa  creatione  divinitus  ac- 
ceperunt statum  gratiae  sanctificantis.  Nam  manifestum  est,  sententiam  hoc  af- 
firmantem debere  eisdem  tribuere  fidem , cuius  habitus  inseparabiliter  coniunctus 
est  cum  habitibus  gratiae,  caritatis  et  spei.  Unde  S.  Thomas  in  Summa  II.  II. 
q.  5.  a.  I.  concludit:  «Cum  Angelus  ante  confirmationem  et  homo  ante  pecca- 
tum eam  beatitudinem  non  habuerint,  qua  Deus  per  essentiam  videtur,  necessa- 
rium fuit , cum  in  Dei  gratia  essent , illos  fidem  habuisse  ».  Si  vero  negatur, 
illos  creatos  esse  in  gratia,  congruum  est  ponere,  illos  non  theologicam  virtutem 
fidei,  sed  aliud  lumen  a Deo  praeter  rationem  accepisse,  cum  recti  et  suo  modo 
perfecti  creati  sint.  — In  illa  vero  generaliori  quaestione  antiquiores  Scholastici, 
Hugonem  a S.  Victore  secuti,  communiter  negativam  sententiam  tenebant,  quam 
ipse  S.  Thomas  in  Commentario  ad  Sententias  adhuc  ut  probabiliorem  asseruit, 
dum  postea  in  Summa  (loc.  cit.)  alteram  opinionem  defendit,  llanc  antiquam 
controversiam  scholasticam  Concilium  Trident.  (Sess.  V.  can.  I.)  decidere  con- 
sulto noluit.  De  omnibus  his  cfr.  Bonav.,  II.  Sent.  d.  4.  a.  I.  q.  2.  et  annexum 
scholion  (et  ibid.  d.  3.  p.  II.  a.  2.  q.  1.  seqq.  et  d.  29.  a.  2.  q.  I.  ac  d.  23.  a.  2.  q.  3. 
— Cfr.  etiam  Alexander  Halensis,  Sum.  Theologiae,  p.  III.  q.  68.  de  fide  formata, 
membr.  8.  a.  2:  «An  in  Angelis  ante  confirmationem  et  lapsum  fuerit  fides»,  et 
dicit  cum  auctore  nostro:  « Dicendum,  quod  in  Angelis  non  fuit  fides  primae  ve- 
ritatis; sed  fuit  quaedam  scientia  imperfecta  respectu  cognitionis  beatae  post  con- 
firmationem. — Ad  quod  inlelligendum  possunt  poni  tres  gradus  ex  parte  co- 
gnitionis intellectivae,  quemadmodum  invenimus  ex  parte  cognitionis  sensitivae. 
Est  enim  quaedam  cognitio  de  dulci  per  auditum,  quaedam  per  visum,  quaedam 
per  gustum.  Cum  auditur  de  re,  quia  dulcis;  si  interveniat  credulitas,  fides  est; 
si  vero  adveniat  visio,  cognitio  est  quaedam  speculativa;  si  vero  adveniat  gustus, 
experientia  est  et  completa  cognitio  de  dulcedine.  Ita  per  intellectum  acceptio 
quaedam  est  primae  veritatis  quasi  per  auditum,  cum  non  videtur,  et  est  fidei; 
quaedam  vero  veritatis  quasi  per  visum,  cum  scilicet  per  quandam  speculatio- 
nem lux  eius  percipitur,  sed  non  dulcedo;  quaedam  vero  est  acceptio  quasi  per 
gustum,  cum  scilicet  non  solum  speculatione  lucet,  sed  sensu  dulcedinis  plene 
et  perfecte  percipitur.  Prima  cognitio  non  est  ponenda  in  Angelis  ante  confirma- 
tionem et  lapsum,  sed  .ponitur  in  Angelis  post  lapsum,  prout  dicitur  daemones 
habere  fidem  informem ; tertio  vero  ponenda  est  in  Angelis  bonis  post  confirma- 
tionem. Media  vero  ponitur  in  Angelis  universaliter  ante  confirmationem  et 
lapsum  ».  Et  eiusdem  membri  a.  3.  tractat:  « An  in  Adam  ante  peccatum  vel 
lapsum  fuerit  fides»,  et  dicit:  « Dicendum,  quod  Adam  in  primo  statu  non  ha- 
buit fidem  in  ratione  fidei.  Et  hoc  patet,  si  quis  consideret  comparationem  co- 

QUAESTIO  VIII. 

Quaeritur,  in  qua  vi  animae  sit  fides  sicut  in  subiecto, 
utrum  in  affectu,  vel  intellectu,  aut  in  utroque. 

Quod  non  sit  in  intellectu , ostenditur  sic : 

1.  Omnis  habitus,  perficiens  aliquam  potentiam,  expedit 
eam  ad  actum  suum;  sed  fides  non  expedit,  immo  impedit 
actum  intellectus:  ergo  intellectum  non  perficit  nec  est  in  in- 
tellectu. Probatio  minoris  est:  quoniam  actus  intellectus  est 
syllogizando  devenire  in  cognitionem  alicuius.  Sed  fides  eva- 
cuat rationem  et  captivat  intellectum,  ut  sine  ratione  assentiat, 
sicut  dicit  Apostolus  1 : Captivantes  omnem  intellectum  in 
obsequium  Christi:  ergo  etc. 

2.  Item,  quia  dicebatur,  quod  non  impedit  actum  intelle- 
ctus circa  ea  quae  sunt  cognoscibilia  per  rationem,  utpote  vera 
creata,  sed  circa  ea  quae  sunt  supra  rationem,  sicut  est  verum 
increatum;  opponebatur:  quoniam  intellectus  natus  est  venire 
per  rationem  non  tantum  in  cognitionem  veri  creati,  sed  veri 
increati:  ergo  si  circa  verum  increatum  impedit  actum  ratio- 
cinandi, nullo  modo  videtur  perficere  intellectum  nec  esse  in 
ipso  tanquam  in  subiecto. 

3.  Item,  idem  est  obiectum  potentiae  et  habitus  perficien- 
tis potentiam  illam;  sed  obiectum  fidei  nullo  modo  potest  esse 
obiectum  intellectus:  ergo  fides  non  est  in  intellectu  tanquam 
in  subiecto.  Maior  est  manifesta;  minor  probatur:  quoniam 
obiectum  intellectus  est  verum  intellectum,  obiectum  fidei  est 
creditum ; creditum  autem  non  est  intellectum : ergo  etc.  Pro- 
batio: Augustinus  de  Utilitate  credendi* 1 2:  «Omnis,  qui  intel- 
ligit,  credit;  omnis,  qui  opinatur,  credit;  sed  non  omnis,  qui 
credit,  intelligit  ». 


gnitionis,  quae  per  fidem  est,  et  cognitionis,  quae  erat  in  Adam  ante  peccatum 
et  cognitionem  gloriae.  Cognitio  enim,  quae  est  per  fidem,  evacuatur,  adveniente 
gloria ; cognitio  vero  Adae  de  Deo  non  evacuaretur,  adveniente  gloria,  si  stetis- 
set, sed  perficeretur  ». 

1 II.  Cor.  10,  5. 

2 Cap.  II.  n.  25:  « Inlelligens  omnis  etiam  credit;  credit  omnis  et  qui  opi- 
natur; non  omnis,  qui  credit,  intelligit ; nullus,  qui  opinatur,  intelligit». 

4.  Item,  hoc  ipsum  confirmatur  per  Hilarium,  qui  dicit  in 
libro  de  Trinitate  1 : « Magnum  habes  stipendium  credere  quod 
ignoras  » : igitur  creditum  est  ignoratum.  Sed  obiectum  intel- 
lectus est  scitum  et  intellectum : ergo  idem  quod  prius. 

Item,  probatur  consequenter,  quod  esset  in  voluntate,  sic: 

5.  Hugo  I.  libro  de  Sacramentis  2 in  principio:  « Duo  sunt, 
inquit,  in  quibus  fides  constat:  cognitio  et  affectus,  id  est  con- 
stantia vel  firmitas  credendi.  In  altero  constat,  quia  ipsa  illud 
est;  in  altero  constat,  quia  ipsa  in  illo  est.  In  affectu  enim  sub- 
stantia fidei  invenitur,  in  cognitione  materia  ».  Sed  habitus  dici- 
tur esse  in  illa  potentia,  in  qua  est  illud  quod  formale  est : ergo 
fides  est  formaliter  in  affectu.  Nam  substantiam  vocat  formam. 

6.  Respondebatur,  quod  formam  fidei  appellat  Hugo  carita- 
tem, quae  non  est  forma  in  esse  suo  essentiali,  sed  accidentali, 
eo  quod  ipsam  movendo  reddit  eius  actum  meritorium;  sed  forma 
fidei,  qua  est  id  quod  est  in  esse  suo  essentiali,  est  in  intellectu. 
Contra:  Si  aliquis,  qui  nunquam  habuit  caritatem,  habet  fidem 
informem,  istius  fidei  caritas  forma  non  est;  hoc  constat  et  cer- 
tum est,  quod  fides  non  est  sine  voluntate:  ergo  Hugo  intelligit 
non  tantum  de  fide  formata,  sed  de  informi.  Si  ergo  non  potest 
intelligi  de  forma  fidei  in  esse  secundo:  ergo  necesse  est,  quod 
forma  fidei,  qua  est  in  esse  primo,  sit  in  affectu. 

7.  Item,  ista  expositio  omnino  est  contra  verba  Hugonis, 
quoniam  Hugo  appellat  materiam  fidei  ipsum  conceptum,  ut 
cum  mens  concipit  aliquod  credibile,  utpote  Deum  trinum  et 
unum;  formam  autem  vocat  assensum  et  illud  dicit  esse  in  vo- 
luntate. Dicit  enim  sic  3 : « Consequenter  aliud  est  fides,  qua 
creditur;  aliud,  quod  fide  creditur;  in  affectu  invenitur  fides, 
qua  creditur,  in  cognitione  id  quod  creditur.  Propterea  fides 
in  atfectu  habet  substantiam,  quia  affectus  ipse  fides  est;  in 

1 Scilicet  VIII.  c.  10.  (vel  n.  10.)  in  fine:  «Extra  evangelica  promissa  est 
quisquis  extra  fidem  eorum  est,  et  impiae  intelligentiae  crimen  spem  simplicem 
perdidit.  Ilabel  enim  non  tam  veniam  quam  praemium  ignorare  quod  credas; 
quia  maximum  stipendium  fidei  est  sperare  quae  nescias.  At  vero  ultimae  impie- 
tatis furor  est,  aut  intellecta  non  credere,  aut  intelligentiam  corrupisse  credendi ». 

2 Part.  X.  c.  3. 

8 Loco  supra  nola  1.  cit.,  in  quo  textu  edit,  in  fine  post  cognitione  addit: 
« Cognitionem  autem  hic  intelligimus  scientiam  rerum  non  illam,  quae  ex  prae- 
sentia ipsarum  comprehenditur,  sed  illam  quae  auditu  solo  percipitur  et  ex  ver- 
borum significatione  manifestatur  ». 

cognitione  habet  materiam,  quia  de  illo  et  ad  illud,  quod  in 
cognitione  est,  fides  est.  Credere  igitur  in  affectu  est,  quod  vero 
creditur  in  cognitione  est  » : ergo  etc. 

8.  Item,  Augustinus  in  libro  de  Praedestinatione  Sanctorum 
ante  medium  1 : « Credere  vel  non  credere  in  libero  arbitrio  est 
voluntatis  humanae.  Ideo  ad  ipsam  quoque  fidem,  quae  in  volun- 
tate est,  pertinet  quod  dicit  Apostolus : Quid  habes  quod  non  ac- 
cepisti»?  et  post 2:  « Multi  audiunt  verbum  veritatis;  sed  alii 
credunt,  alii  contradicunt.  Volunt  ergo  isti  credere,  nolunt  autem 
illi.  Quare  hoc?  Quia  praeparatur  illis  voluntas  per  misericor- 
diam, illis  non  praeparatur  per  iudicium  ».  Ex  his  tribus  vide- 
tur, quod  fides  sit  in  voluntate,  primo,  quia  credere  vel  non 
credere  est  in  voluntate;  secundo,  quod  ipsa  fides  est  in  volun- 
tate; tertio,  quod  ad  credendum  praeparatur  voluntas  per  mise- 
ricordiam, quae  praeparatio  non  videtur  esse  aliud  quam  fides. 

9.  Item,  Anselmus  de  Concordia  gratiae  cum  libero  arbi- 
trio 3:  « Quod  dicit  Apostolus:  Fides  ex  auditu;  intelligendum 
est,  quod  fides  est  ex  hoc,  quod  concipit  mens  per  auditum, 
neque  non  ita,  ut  sola  conceptio  mentis  faciat  fidem  in  homine, 
sed  quia  fides  esse  nequit  sine  conceptione.  Addita  namque  re- 
ctitudine volendi  conceptioni  per  gratiam,  fit  fides,  quia  credit 
quod  audit  ».  Si  igitur  conceptio,  quae  est  ex  parte  intellectus, 
non  est  nisi  illud,  sine  quo  non  est  fides;  et  rectitudo  volun- 
tatis est  illud,  in  quo  fides  consummatur:  ergo  formaliter  re- 
ctitudo voluntatis,  qua  assentit  auditui,  est  fides:  ergo  etc. 

1 Cap.  8.  n.  10.  in  fine;  in  quo  textu  citatur  1.  Cor.  4,  7. 

2 August.,  loc.  cit.  c.  6.  n.  II,  ubi  s.  doctor  post  illi  sic  pergit:  « Quis  hoc 
ignoret?  Quis  hoc  neget?  Sed  cum  aliis  praeparetur,  aliis  non  praeparetur  vo- 
luntas a Domino;  discernendum  est  utique,  quid  veniat  de  misericordia  eius, 
quid  de  indicio.  Quod  quaerebat  Israel,  ait  Apostolus  (Rom.  11, 7-10.),  hoc  non 
est  consecutus ; electio  autem  consecuta  est,  ceteri  vero  excaecati  sunt,  sicut 
scriptum  est  (Isai.  6,  9.):  Dedit  illis  Deus  spiritum  compunctionis,  oculos,  ut 
non  videant,  et  aures,  ut  non  audiant,  usque  in  hodiernum  diem.  Et  David 
dicit  (Ps.  6S,  23.) : Fiat  mensa  eorum  in  laqueum  et  in  captionem  et  in  retri- 
butionem et  in  scandalum  illis.  Obscurentur  oculi  eorum,  ne  videant  et  dor- 
sum eorum  semper  incurva.  Ecce,  misericordia  et  iudicium : misericordia  in  ele- 
ctionem, quae  consecuta  est  iustitiam  Dei;  iudicium  vero  in  ceteros,  qui  excaecati 
sunt;  et  tamen  illi,  quia  voluerunt,  crediderunt;  illi,  quia  noluerunt,  non  credi- 
derunt. Misericordia  igitur  et  iudicium  in  ipsis  voluntatibus  lacta  sunt.  Electio 
quippe  ista  gratiae  est,  non  utique  meritorum  ».  Clr.  ibid.  c.  3.  n.  7. 

3 Cap.  6.  (alias  16.),  in  quo  textu  citatur  Rom.  10,  17. 

10.  Item,  ad  fidem  necessario  concurrit  actus  voluntatis, 
sicut  actus  intellectus,  quia  affectus  intellectum  inclinat  et  mo- 
vet ad  assentiendum.  Unde  dicit  Augustinus  \ quod  « nullus 
potest  credere  nisi  volens  ».  Sed  quia  assentire  ex  parte  intel- 
lectus est  supra  facultatem  naturae,  necessario  requiritur  ha- 
bitus elevans  intellectum : ergo  similiter,  cum  velle  assentire 
vel  inclinare  intellectum  ad  assentiendum  sit  supra  facultatem 
voluntatis,  necessario  requiritur  aliquis  habitus  elevans  ipsam 
voluntatem.  Sed  ante  caritatem  non  videtur  quod  sit  aliquis 
habitus  nisi  fidei,  ut  in  his  qui  primo  habent  fidem  informem, 
quia  spes  fidem  consequitur:  ergo  necessario  videtur,  quod 
fides  sit  in  voluntate. 

11.  Dicebatur,  quod  voluntas  elevatur  propter  redundan- 
tiam habitus  fidei,  quae  est  in  intellectu,  in  ipsam  voluntatem, 
quia  potentiae  sunt  invicem  commixtae.  Contra : ordo  natura- 
lis est  potentiarum  in  anima,  ita  quod  voluntas  est  suprema  po- 
tentia movens  et  imperans  omnibus,  intellectus  autem  est  infe- 
rior; sed  perfectio  superioris  redundat  in  inferiorem,  non  e con- 
verso : ergo  perfectio  illa  intellectus  non  redundat  in  voluntatem. 

12.  Item,  prius  naturali  ordine  est  in  voluntate  velle  cre- 
dere et  movere  intellectum  ad  assentiendum  quam  ipsum  in- 
tellectum assentire:  ergo  prius  oportet,  elevari  voluntatem  et 
habituari  ad  volendum  assentire  quam  intellectum  ad  assentien- 
dum. Sed  non  est  intelligere  nisi  habitum  fidei:  ergo  etc. 

13.  Item,  Damascenus  libro  IV.  de  Fide  orthodoxa 1  2 : « Fi- 
des est  non  inquisitus  consensus  » ; sed  consensus  est  actus  vo- 
luntatis: ergo  fides  est  in  voluntate. 


1 In  loan.  Evang.  tr.  26.  n.  2 : « Intrare  quisquam  ecclesiam  potest  nolens, 
accedere  ad  altare  potest  nolens,  accipere  Sacramentum  potest  nolens,  credere 
non  potest  nisi  volens  »;  et  I.  Retract.  c.  23.  n.  3:  « Utrumque  (credere  et  velle) 
nostrum  (est),  quia  non  fit  nisi  volentibus  nobis  ».  Cfr.  libr.  de  Natura  et  gratia,  c. 
49.  n.  57.  et  de  Spiritu  et  littera,  c.  32.  n.  55:  « Fides,  qua  credimus  Deo  vel 
credimus  in  Deum,  in  nostra  potestate  est,  quoniam,  cum  vult  quisque,  credit,  et 
cum  credit,  volens  credit»;  et  c.  31.  n.  53.  ac  54,  ubi  s.  doctor  explicat,  quid 
sit  differentia  inter  velle  et  posse  quidque  sit  habere  in  potestate , et  in  fine  dicit, 
nisus  auctoritate  loci  s.  Scripturae  (Rom.  13,  1.):  Non  est  potestas  nisi  a Deo, 
omnem  quidem  potestatem  esse  a Deo,  non  vero  omnem  voluntatem;  alioquin 
Deus  esset  etiam  auctor  peccatorum,  quod  absit. 

2 Cap.  1 1 : « Fides  est  assensus  omni  curiosa  inquisitione  vacans  » (litaro;  84 
eariv  a7toXu7tpaYp.ovr)TOi;  auyxaraOeai?).  Cfr.  supra  pag.  65,  nota  3. 

14.  Item,  « nulla  potentia  potest  esse  subiectum  virtutis, 
secundum  Philosophum  \ nisi  quae  aut  est  voluntas  essentia- 
liter, aut  participat  rationem  voluntarii  »;  sed  « fides  est  virtus 
praecipua,  sine  qua  nullae  sunt  aliae  verae  virtutes  »,  ut  dicit 
Augustinus  XIII.  de  Trinitate  capitulo  ultimo  in  fine1 2:  ergo 
fides  est  in  voluntate. 

15.  Item,  opposita  sunt  necessario  in  eodem  subiecto;  fides 
et  infidelitas  sunt  opposita:  ergo  sunt  in  eodem  subiecto.  Sed 
infidelitas  est  involuntate  tanquam  in  subiecto:  ergo  et  fides. 
Probatio  minoris  apparet:  quoniam,  prout  est  in  intellectu, 
dicit  puram  ignorantiam,  quae  non  est  peccatum,  immo  pec- 
catum excusat:  ergo  etc. 

16.  Item,  forma  et  illud  cuius  est  forma,  sunt  in  eodem 
subiecto;  sed  forma  fidei  est  in  voluntate:  ergo  et  fides.  Pro- 
batio minoris  patet:  quoniam  « forma  fidei  caritas  » est,  sicut 
dicit  Ambrosius3:  ergo  etc. 

17.  Item,  quando  ad  aliquem  actum  duo  agentia  concur- 
runt, semper  actus  ille  attribuitur  principali  agenti;  sed  ad 
actum  fidei  concurrit  voluntas  et  intellectus,  ita  quod  princi- 
palius agens  est  voluntas,  quae  movet  intellectum:  ergo  actus 
fidei  debet  attribui  voluntati.  Sed  eius  est  habitus,  cuius  est 
actus:  ergo  habitus  fidei  est  in  voluntate. 

18.  Item,  Augustinus  in  libro  de  Natura  et  gratia  4:  «Ad 
fidem  praecepta  compellunt,  quia  lex  imperat  quod  fides  im- 


1 I.  Ethic.  c.  13:  « Duplex  erit  pars,  quae  rationem  habet:  altera  enim  pro- 
prie et  in  se  habebit;  altera  ita  ut  is  qui  dicto  patris  audiens  est,  id  est,  quodam 
modo  particeps  rationis  est,  quatenus  ipsi  obedit  imperioque  eius  obtemperat. 
Virtus  quoque  secundum  hanc  differentiam  (quatenus  scii,  rationem  aut  in  se  ha- 
bet, aut  ipsi  rationi  obtemperat)  distinguitur ».  — Cfr.  Bonav.,  111.  Sent.  d.  33.  q.  3. 

2 ld  est  c.  20.  n.  26:  « Fides  per  dilectionem  operatur  (Gal.  5,  6.),  ita  ut 
virtutes  quoque  ipsae,  quibus  prudenter,  fortiter,  temperanter  iusteque  vivitur, 
omnes  ad  eandem  referantur  fidem;  non  enim  aliter  poterunt  verae  esse  virtutes». 

3 Comment.  in  1.  Cor.  8,  2.  (inter  opera  Ambrosii),  ubi  caritas  dicitur  « ma- 
ter omnium  bonorum  »,  et  in  Rom.  14,  1 : « quasi  mater  animarum  »,  ac  Precat. 
II.  pro  praeparatione  ad  Missam,  n.  5:  « fundamentum  omnium  virtutum  et  bo- 
norum ».  Cfr.  Magister  Sent.,  qui  III.  Sent.  d.  23.  c.  3.  dicit:  « Caritas,  ut  ait 
Ambrosius,  est  mater  omnium  virtutum,  quia  omnes  informat,  sine  qua  nulla  est 
vera  virtus  ». 

4 Cap.  16.  n.  17.  circa  finem:  «Haec  est  fides,  ad  quam  praecepta  com- 
pellunt, ut  lex  imperet  et  fides  impetret».  Cfr.  Enchiridion  de  Fide  etc.  c.  117. 
n.  31  : « Fides  namque  impetrat  quod  lex  imperat » ; et  Serm.  16.  in  Ps.  118. 

petrat»;  sed  impetrare  est  actus  voluntatis,  non  intellectus: 
ergo  et  fides  est  in  voluntate,  non  in  intellectu. 

Probatur  ulterius,  quod  esset  actus  memoriae , sic: 

19.  Gilebertus  super  Cantica* 1  dicit:  «Fides  rectam  ve- 
ritatem tenet  et  possidet  » • sed  « tenere  et  possidere  sunt  actus 
memoriae  »,  secundum  Augustinum  XV.  de  Trinitate  2 : ergo  etc. 

20.  Item,  Augustinus  XIV.  de  Trinitate  3:  « Fidem,  inquit, 
memoria  tenemus  » ; sed  omne,  quod  tenet  memoria,  est  in  ea 
sicut  in  subiecto:  ergo  etc. 

Ulterius  ostendebatur,  quod  nullo  modo  pertinet  ad  volun- 
tatem nec  causaliter  nec  formaliter,  ita  quod  voluntas  nec  actum 
eius  elicit  nec  imperat,  sic: 

21.  « Habitus  et  privatio  sibi  opposita  sunt  in  eodem  sub- 
iecto 4 » ; sed  error,  qui  est  privatio  opposita  fidei,  nullo  modo 
est  in  voluntate:  ergo  etc.  Probatio  minoris:  Augustinus  in 
Enchiridio  5 dicit,  quod  « error  omni  cura  cavendus,  nec  ali- 
quis est,  qui  velit  errare  ». 

22.  Item,  nulla  vis  seu  potentia  potest  aliam  movere,  cuius 
actus  necessario  posterior  est;  sed  actus  voluntatis  necessario 
posterior  est:  ergo  non  potest  movere  intellectum.  Ergo  si  fides 


n.  2:  « Invocandus  est  igitur  (Spiritus  vivificans  scii.);  sic  enim  ab  eo  fides 
impetrat  quod  lex  imperat,  quoniam  qui  invocavit  nomen  Domini  salvus  erit  » 
(loel.  2,  32.);  ac  Serm.  17.  in  Ps.  118.  n.  4:  «Quia  itaque  credidi,  tua  esse 
mandata,  ipsa  fides  mea,  qua  id  credidi,  impetret  abs  te  gratiam,  qua  faciam 
quod  mandasti  ».  Vide  etiam  Magistrum  Sent.  II.  Seni.  d.  26.  c.  3.  (Bonav.,  III. 
pag.  627  seq.). 

1 Serm.  i.  n.  2.  (inter  opera  Bernardi). 

2 Gap.  21.  n.  40.  seqq.,  ubi  hoc  saltem  insinuatur.  Clarius  tamen  habetur 
XIV.  de  Trin.  c.  3.  n.  5;  c.  6.  n.  8:  «Sicut  multarum  disciplinarum  peritus 
ea  quae  novit,  eius  memoria  continentur,  nec  est  inde  aliquid  in  conspectu  eius, 
nisi  unde  cogitat;  celera  in  arcana  quadam  notitia  sunt  recondita,  quae  memoria 
nuncupatur  »;  et  c.  7.  n.  10.  Cfr.  Bonav.,  II.  Sent.  d.  16.  a.  2.  q.  3.  in  corpore 
circa  finem,  cum  nola  4,  ubi  loquitur  de*  actu  memoriae,  qui  est  tenere;  et  IX. 
Dominica  17.  post  Pentecosten  serm.  I.  p.  III.  (pag.  426  seq.). 

3 Cap.  3.  n.  5;  cfr.  supra  nola  2. 

4 Cfr.  Aristot.,  de  Praedicamentis,  c.  de  Oppositis. 

6 Cap.  17.  n.  5:  «Quamvis  enim  error,  quanta  possumus  cura,  cavendus 
sit,  non  solum  in  maioribus,  verum  etiam  in  minoribus  rebus  nec  nisi  in  rerum 
ignorantia  possit  errari;  non  est  tamen  consequens,  ut  continuo  erret  quisquis 
aliquid  nescit;  sed  quisquis  se  existimat  scire  quod  nescit,  pro  vero  quippe  ap- 
probat falsum;  quod  est  erroris  proprium  ».  Cfr.  supra  pag.  60,  nota  4. 

est  essentialiter  in  intellectu,  nullo  modo  potest  esse  ut  in  causa 
movente  in  voluntate.  Probatio  minoris:  Augustinus  XV.  de 
Trinitate  in  fine  1 dicit,  quod  « voluntas  de  cognitione  proce- 
dit ».  Nullus  enim  potest  velle,  qui  quod  vel  quale  sit  nescit. 

23.  Item,  inferius  nunquam  operatur  per  superius,  sed  e 
converso;  sed  fides  operatur  per  dilectionem  sive  caritatem, 
ut  dicit  Apostolus  2 : ergo  fides  est  superior  caritate : ergo  po- 
tius movetur  caritas  a fide  quam  e converso. 

CONTRA : 

1.  Habitus  est  in  illa  potentia  tanquam  in  subiecto,  quam 
habilitat  et  elevat  respectu  proprii  obiecti;  sed  fides  habilitat 
et  roborat  intellectum  respectu  obiecti  proprii : ergo  etc.  Pro- 
batio minoris:  Augustinus  XI.  de  Civitate  Dei  3 dicit,  quod 
« mens  fide  imbuitur  atque  purgatur,  ut  ambulet  ad  verita- 
tem » : ergo  etc. 

2.  Item,  Augustinus  IX.  de  Trinitate4:  « Illa  est  recta  in- 
tentio, quae  perficitur  a fide.  Certa  enim  fides  utcumque  in- 
choat cognitionem;  cognitio  vero  certa  non  perficietur  nisi  post 
hanc  vitam,  cum  videbimus  facie  ad  faciem  » ; sed  tam  per- 
fecta cognitio  quam  intentio  est  in  intellectu : ergo  et  fides, 


1 Cap.  27.  n.  50 : « Ipsa  (scii,  lux  illa,  qua  lucente  vidisti)  tibi  ostendit  in  te 
tria  illa,  in  quibus  tu  summae  ipsius,  quam  fixis  oculis  contemplari  nondum  vales, 
imaginem  Trinitatis  agnosceres.  Ipsa  ostendit  tibi,  verbum  verum  esse  in  te,  quando 
de  scientia  tua  gignitur,  id  est,  quando  quod  scimus,  dicimus,  quamvis  nullius 
gentis  lingua  significantem  vocem  vel  proferamus,  vel  cogitemus,  sed  ex  illo 
quod  novimus,  cogitatio  nostra  formetur;  sitque  in  acie  cogitantis  imago  simil- 
lima cogitationis  eius,  quam  memoria  continebat,  ista  duo  scilicet  velut  parentem 
ac  prolem  tertia  voluntate  sive  dilectione  coniungente.  Quam  quidem  voluntatem 
de  cogitatione  procedere;  nemo  enim  vult,  quod  omnino,  quid  vel  quale  sit,  ne- 
scit; non  tamen  esse  cogitationis  imaginem,  et  ideo  quandam  in  hac  re  intelli- 
gibili  nativitatis  et  processionis  insinuari  distantiam,  quoniam  non  hoc  est  cogi- 
tatione conspicere  quod  appetere,  vel  etiam  perfrui  voluntate,  cernit  discernitque 
qui  potest  ».  — Notamus,  auctorem  dicere  voluntatem  procedere  de  cognitione, 
dum  edit.,  ut  videtur,  rectius  legit,  quia  id  connexio  sententiarum  poscit,  volunta- 
tem procedere  de  cogitatione,  in  nota  dicens,  msc.  prope  omnes  legere  cogni- 
tione pro  cogitatione . 

2 Gal.  5,  6:  Fides,  quae  per  caritatem  operatur. 

8 Cap.  2.  Cfr.  supra  pag.  70,  nota  2.  et  pag.  14,  nola  3. 

4 Cap.  1 : « Ea  recta  intentio  est,  quae  proficiscitur  a fide  » . Cfr.  supra 
pag.  116,  nota  3. 

quae  perficit  intentionem  et  inchoat  cognitionem,  est  in  in- 
tellectu. 

3.  Item,  Augustinus  de  Praedestinatione  Sanctorum  1 dicit, 
quod  Deus  fidem  docet  Ecclesiae,  et  quod  fides  est  a Deo  intus 
docente;  sed  doctrina  intellectum  respicit  et  ad  intellectum  ter- 
minatur: ergo  fides  est  in  intellectu. 

4.  Item  Gilebertus  super  Cantica  2 dicit : « Erronea  est  ra- 
tio, si  non  ad  examen  fidei  reformatur  ».  Ratio  enim  a fide 
debet  esse  instructa  et  ad  fidem  restricta;  sed  examinatio,  in- 
structio et  ratio  pertinent  ad  intellectum : ergo  et  fides. 

RESPONDEO : 

Circa  istam  quaestionem  sunt  multae  doctorum  opiniones 
ab  antiquo  3. 

Quidam  enim  dixerunt,  quod  fides  nec  est  in  voluntate 
nec  est  in  intellectu,  sed  in  quadam  alia  potentia  supra  utram- 
que  constituta,  in  qua  sunt  omnes  virtutes,  et  ista  potentia  est 
liberum  arbitrium.  Quorum  ratio  est,  quoniam  « virtus,  secun- 
dum Philosophum  II.  Ethicorum  4,  est,  quae  agentem  perficit 
et  opus  eius  bonum  reddit  ».  Nullus  autem  est  actus  lauda- 
bilis, bonus,  meritorius  sive  de  congruo,  sive  de  digno,  nisi  qui 
est  a libero  arbitrio,  et  ideo  omnis  virtus  et  omnis  habitus  vir- 
tutis est  in  libero  arbitrio.  — Sed  ista  positio  non  videtur  pro- 
babilis: primo,  quia  videtur  deficere  in  natura  liberi  arbitrii. 
Liberum  enim  arbitrium  non  est  potentia  distincta  a ratione 
et  voluntate,  sed  vel  est  habitus  resultans  ex  utriusque  coniun- 


1 Cfr.  c.  2.  n.  6,  ubi  s.  Doctor  dicit:  « Operatur  Deus  fidem  nostram,  miro 
modo  agens  in  cordibus  nostris,  ut  credamus  » ; de  Deo  fidem  intus  docente  vide 
etiam  ibid.  c.  8.  n.  13:  « Valde  remota  est  a sensibus  carnis  haec  schola,  in  qua 
Pater  auditur  et  docet,  ut  veniatur  ad  Filium ; ibi  est  et  ipse  Filius,  quia  ipse 
est  Verbum  eius,  per  quod  sic  docet,  nec  agit  hoc  cum  carnis  aure,  sed  cordis. 
Simul  ibi  est  et  Spiritus  Patris  et  Filii ; neque  enim  ipse  non  docet  aut  sepa- 
ratim  docet;  inseparabilia  quippe  didicimus  esse  opera  Trinitatis». 

2 Serm.  4.  n.  2:  «Erronea  est  plane  (ratio),  si  non  cuncta  ad  eius  (fidei) 
examen  referat  et  citum  rationis  incessum  ad  fidei  maturitatem  castiget  ». 

3 De  his  et  seqq.  cfr.  Bonav.,  III.  Sent.  d.  23.  a.  1,  q.  3.  per  lotam. 

4 Gap.  6:  «Dicendum  est,  omnem  virtutem  et  ipsum  id  cuius  est  virtus, 
bene  affectum  reddere  et  opus  eius  bene  efficere.  Quodsi  in  omnibus  ita  se  ha- 
bet res,  virtus  quoque  hominis  nihil  aliud  erit  quam  habilus,  ex  quo  et  bonus 
homo  ipse  efficietur  et  bene  opus  suum  reddet». 

ctione,  sicut  dixerunt  aliqui;  vel,  quod  est  probabilius,  libe- 
rum arbitrium  est  essentialiter  ipsa  voluntas.  Et  hoc  dicit  Ioan- 
nes  Damascenus  in  III.  libro  de  Fide  orthodoxa  1 : « Liberum 
arbitrium  nihil  aliud  est  quam  voluntas  ».  Ista  enim  est  uni- 
versalis motrix  in  anima,  movens  se  et  omnes  alias  vires.  — 
Secundo,  quia  ponit  omnes  virtutes  in  libero  arbitrio,  quod  est 
falsum  omnino.  Sunt  enim  aliquae  virtutes  intellectuales,  quae 
necessario  sunt  in  intellectu.  — Tertio,  quia  non  videtur  distin- 
guere actum  virtutis,  ut  est  ab  aliqua  potentia  imperative,  vel 
elicitive;  a movente,  vel  eliciente,  quod  tamen  necessarium  est. 

Ideo  alii  dixerunt,  quod  habitus  fidei  est  non  tantum  in 
intellectu , nec  tantum  in  voluntate,  sed  in  utroque.  Quorum 
ratio  est,  quoniam  ad  actum  fidei  concurrit  necessario  actus 
utriusque  potentiae.  « Actus  enim  fidei  est  cum  assensione  co- 
gitare »,  ut  dicit  Augustinus  de  Praedestinatione  Sanctorum  2. 
Cogitare  est  actus  intellectus,  sed  assentire  est  actus  volun- 
tatis intellectum  inclinantis  et  moventis;  et  ideo  oportet,  quod 
habitus  fidei  sit  in  utraque  potentia.  — Sed  et  ista  positio  non 
videtur  usquequaque  probabilis,  quoniam  impossibile  est,  quod 
unus  simplex  habitus  sit  nisi  in  una  et  simplici  potentia;  nec 
potest  dici,  quod  in  una  sit  materialiter  et  in  alia  formaliter, 
quoniam  habitus  forma  simplex  est,  non  composita  ex  materia. 
Sed  materia  dicitur  esse  illud,  de  quo  est,  vel  circa  quod  est, 
— sicut  fides  est  de  credibili,  caritas  de  diligibili  — quae  non 
est  de  essentia  habitus.  Aliquis  enim,  qui  nihil  habet  temporale, 
potest  esse  largus  et  liberalis,  habens  habitum  liberalitatis  et 
largitatis.  Rursus,  puero  in  baptismo  infunditur  habitus  fidei, 
qui  tamen  nihil  cognoscit,  et  habitus  caritatis,  et  tamen  nihil 
diligit.  Praeterea,  assentire  non  est  actus  voluntatis  formali- 
ter, sed  intellectus.  Intellectus  enim  est  ille  qui  assentit  vero 
aut  per  demonstrationem,  aut  per  fidem. 

Ideo  alii  dicunt,  quod  fides  formaliter  et  essentialiter  est 
in  voluntate  tanquam  in  subiecto,  tamen  materia,  hoc  est  il- 
lud, de  quo  est  fides,  est  in  intellectu.  Materiale  enim  in  fide 
secundum  ipsos  est  ipsa  conceptio  alicuius  credibilis  auditi, 
sicut  Deum  esse  unum,  et  istud  est  in  intellectu;  sed  voluntas 


1 Cap.  14:  « Arbilrii  porro  libertas  nihil  aliud  est  quam  voluntas». 

2 Cap.  2.  n.  5. 

assentiendi  est  formale . Unde  habitus  fidei  non  est  aliud  nisi 
quaedam  voluntatis  rectitudo,  qua  vult  assentire  vero  credito 
et  captivat  seu  inclinat  ad  hoc  intellectum.  Et  ista  fuit  mani- 
feste opinio  Hugonis,  sicut  apparet  per  verba  sua  supra  1 al- 
legata. Unde  dicit,  quod  « fides  est  ipse  affectus,  quo  vult  as- 
sentire ».  Cui  videtur  consentire  Anselmus,  sicut  apparet  per 
auctoritatem  suam  supra  2 allegatam.  — Sed  ista  positio  non 
videtur  bene  intelligibilis.  Nam  assensus  non  est  actus  volunta- 
tis, qui  est  proprie  actus  fidei,  sed  intellectus,  ut  dictum  est. 
Licet  enim  intellectus  assentiat,  voluntate  inclinante,  tamen  ne- 
cessario requiritur  habitus  perficiens  et  elevans  intellectum,  ut 
imperium  voluntatis  exsequatur.  Cum  enim  intellectus  cogatur 
ratione,  vero  alicui  proposito  supra  rationem,  vel  contra  appa- 
rentem rationem  nunquam  assentiret,  quantumcumque  volun- 
tas imperaret,  nisi  esset  aliquis  habitus  habilitans,  perficiens, 
elevans  et  illuminans  intellectum  ad  assentiendum  vero  non  viso. 

Ideo  dicendum  est  sine  praeiudicio,  quod  fides  est  in  vo- 
luntate causaliter  et  tanquam  a qua  eius  actus  imperatur.  Est 
enim  virtus , et  actus  eius  est  laudabilis  et  meritorius,  quantum 
est  de  se;  et  ideo  necesse  est,  quod  sit  a voluntate  aut  elici- 
tus, aut  imperatus;  formaliter  autem  et  essentialiter  est  in 
intellectu.  — Huius  autem  multiplex  ratio  est: 

Una,  ex  parte  obiecti.  Nam,  ut  in  opponendo  tactum  est 3, 
habitus  est  in  illa  potentia  tanquam  in*  subiecto,  cuius  obie- 
cturn  formale  essentialiter  respicit.  Certum  est  autem,  quod 
fides  respicit  essentialiter  verum,  quod  est  obiectum  formale 
intellectus : ergo  necesse  est,  ut  fides  sit  in  intellectu  tanquam 
in  subiecto.  Et  hoc  dicit  Dionysius  4,  quod  « fides  est  circa 
immobilem  et  superexistentem  veritatem,  in  qua  collocat  cre- 
dentes ». 

Secunda  ratio  est  ex  parte  actus  proprii.  Omnis  enim  ha- 
bitus est  in  potentia  illa  tanquam  in  subiecto,  cuius  actus  ab 
illa  potentia  elicitur.  « Actus  autem  fidei,  secundum  Augusti- 
num de  Praedestinatione  Sanctorum  circa  principium  5,  est  cum 

1 Pag.  203,  nota  2.  et  3.  2 Pag.  204,  nola  3. 

8 Supra  pag.  208. 

4 De  Divinis  Nominibus,  c.  7.  § 4.  Cfr.  supra  pag.  115,  nota  4,  ubi  habetur 

integer  textus. 

5 Cap.  2.  n.  5. 

assensione  cogitare  »;  sed  certum  est,  quod  tam  cogitare  quam 
vero  concepto  et  cogitato  assentire  est  actus  intellectus:  ergo 
necesse  est,  quod  habitus  fidei  sit  formaliter  in  ipso  intellectu. 

Tertia  ratio  est  ex  parte  sui  oppositi.  Oppositum  autem 
fidei  est  error;  error  vero  est  in  intellectu.  Si  igitur  opposita 
necesse  est  esse  in  eodem  subiecto,  necesse  est,  quod  fides  sit 
in  intellectu.  Quod  autem  error  sit  in  intellectu  formaliter  eo 
modo,  quo  privatio  formam  dicit,  ostendit  Augustinus,  qui  di- 
cit in  Enchiridio  1,  quod  « error  est  existimare  falsa  pro  veris  ». 
Sed  certum  est,  quod  existimatio  actus  est  intellectus,  et  « fal- 
sum intellectum  respicit  »,  immo  « non  est  nisi  in  intellectu  », 
secundum  Philosophum  VI.  Metaphysicorum  2 3.  Ergo  necesse 
est,  quod  fides  sit  in  intellectu  tanquam  in  subiecto. 

Quarta  ratio  est  ex  parte  sui  complementi.  Fides  enim  or- 
dinatur ad  visionem  apertam,  et  illa  succedit  sibi  in  patria.  Id 
ipsum  namque,  quod  nunc  credimus  absens  et  non  visum,  tunc 
praesens  aspiciemus  et  contuebimur  et  videbimus  aperte,  sicut 
dicit  Apostolus  3 : Videmus  nunc  per  speculum  et  in  aeni- 
gmate, tunc  autem  facie  ad  faciem;  et  ideo,  sicut  visio  rei 
praesentis  est  in  intellectu,  sic  oportet,  quod  fides  absentis  rei 
sit  in  intellectu.  Unde  Augustinus  XIII.  de  Trinitate 4 dicit, 
quod  « fides  non  est  dicenda  perire,  quando  ea  quae  credeban- 
tur, videntur,  et  eam  inventa  veritas  pellit,  quoniam  fides  transit 
in  veritatem  » ; et  I.  de  Doctrina  Christiana  in  fine5  dicit,  quod 


1 Cap.  17.  n.  5.  Cfr.  supra  pag.  7,  nola  6.  in  fine. 

2 Text.  8.  (V.  c.  4.)  Cfr.  supra  pag.  123,  nota  3. 

3 I.  Cor.  13,  12. 

4 Cap.  1.  n.  3:  «Cum  itaque  propterea  credere  iubeamur,  quia  id  quod 
credere  iubemur,  videre  non  possumus,  ipsam  tamen  fidem,  quando  inest  in 
nobis,  videmus  in  nobis,  quia  et  rerum  absentium  praesens  est  fides,  et  rerum, 
quae  foris  sunt,  intus  est  fides,  et  rerum,  quae  non  videntur,  videtur  fides;  et  ipsa 
tamen  temporaliter  fit  in  cordibus  hominum,  et  si  ex  fidelibus  infideles  fiunt, 
perit  ab  eis.  Aliquando  autem  et  rebus  falsis  accommodatur  fides;  loquimur  enim 
sic,  ut  dicamus:  habita  est  ei  fides,  et  decepit.  Qualis  fides,  si  tamen  et  ipsa  di- 
cenda est  fides,  non  culpabiliter  de  cordibus  perit,  quando  eam  inventa  veritas 
pellit.  Optabiliter  autem  rerum  verarum  in  easdem  res  fides  transit.  Perit,  quando 
ea  quae  credebantur,  videntur  ». 

5 Cap.  38.  n.  42.  — Quoad  alios  locos  cfr.  Orationes  de  Symbolo,  serm.  2. 
c.  2.  (inter  opera  Augustini) : « Sic  crede,  ut  desideres  videre  quod  credis.  Fides 
opus  est,  visio  Dei  merces  est»;  in  loan.  Evang.  tr.  110.  n.  4:  «Credendo  ten- 
dimus ad  videndum»,  et  tr.  111.  n.  3:  «Merces  fidei  est  visio  rerum,  quae 


QUAESTIO  VIII.  DE  FIDE.  213 

« fidei  succedet  veri  species,  quam  videbimus  ».  Idem  dicit  in 
multis  locis. 

Sic  ergo  dico,  quod  fides  est  in  intellectu  formaliter , sed 
in  voluntate  causaliter;  in  intellectu  sicut  in  subiecto,  in  vo- 
luntate sicut  in  causa;  in  intellectu  sicut  in  potentia,  a qua 
eius  actus  elicitur,  sed  in  voluntate  tanquam  in  ea  potentia,  a 
qua  eius  actus  imperatur.  — Propter  quod  notandum  ad  in- 
telligentiam  quorundam  obiectorum,  quod,  sicut  ad  intellectum 
elevandum  ad  hoc,  quod  assentiat  vero  non  viso  supra  facul- 
tatem naturae  ad  imperium  voluntatis,  necessarius  est  aliquis 
habitus  ad  hoc  elevans,  perficiens,  habilitans;  ita  ad  hoc,  quod 
voluntas  moveat  et  inclinet  intellectum  ad  assentiendum  necesse 
est  pari  modo,  perfici  voluntatem  aliquo  habitu.  Sed  ille  ha- 
bitus non  est  essentialiter  fides,  quamvis  sine  illo  fides  non  sit. 
Primo  igitur  habilitatur  voluntas  naturae  ordine  aliquo  ha- 
bitu, ut,  quando  verum  auditum  concipitur,  ad  assentiendum 
moveat  et  inclinet  intellectum.  Habilitatur  nihilominus  et  intel- 
lectus ad  hoc,  quod  in  assentiendo  sequatur  voluntatis  impe- 
rium. Sed  ex  parte  intellectus  essentialiter  est  fides,  ex  parte 
vero  voluntatis  sive  affectus  est  quoddam  donum  gratis  datum, 
quod  intelligitur  in  voluntate  ante  caritatem,  utpote  si  alicui 
infunderetur  fides  informis,  et  manet,  caritate  recedente.  Potest 
autem  vocari  quaedam  voluntatis  rectificatio,  licet  non  perfecta, 
quia  illa  est  per  caritatem;  et  hae  duae  perfectiones  ita  con- 
nexae sunt,  ut  non  possint  invicem  separari.  Et  est  exemplum: 
videmus  enim,  quod  voluntas  non  potest  moveri  nisi  intellectu 
indicante  et  dirigente,  et  sicut  ad  aliquod  bonum  super  facul- 
tatem naturae  suae  diligendum  non  potest  moveri  sine  ha- 
bitu aliquo  elevante,  ita  intellectus  ad  illud  non  potest  dirigere 
nec  illud  potest  indicare  eo  modo,  quo  diligendum  est,  nisi  ad 


creditae  sperabantur  »,  ac  tr.  75.  n.  4:  « Fides  est  praesentis  vitae,  species  futu- 
rae » ; Enchiridion,  c.  4.  n.  I : a Fide  mens  imbuta  tendit  bene  vivendo  ad  spe- 
ciem venire»;  Enarrat,  in  Ps.  109.  n.  8:  «Merces  fidei  est  videre  quod  credi- 
dimus, antequam  videremus»,  et  Enarrat,  in  Ps.  44.  n.  25:  « Credendo  videbi- 
mus » , Serm.  346.  n.  2:  « Per  fidem  ambulamus  ad  speciem;  fide  nobis  (Christus) 
via  est,  in  specie  autem  veritas  et  vita»-,  Serm.  88.  (alias  18.  de  verbis  Do- 
mini) c.  4.  n.  4.:  «Antequam  videas  quod  videre  non  potes,  crede  quod  nondum 
vides.  Ambula  per  fidem,  ut  pervenias  ad  speciem.  Species  non  laetificabit  in 
patria  quem  fides  non  consolatur  in  via  ». 

illud  intellectus  per  aliquem  habitum  elevetur;  et  hoc  ideo,  quo- 
niam potentiae  sunt  invicem  ordinatae  et  connexae,  et  vix  una 
sine  alia  perficitur,  maxime  in  his  quae  ad  salutem  pertinent 
et  sunt  de  necessitate  salutis. 

Ad  1.  in  contrarium  dicendum,  quod  fides  non  impedit, 
immo  expedit  actum  intellectus.  Aperit  enim  viam  et  disponit 
ad  intelligendum  aliqua,  quae  nunquam  alias  intelligerentur. 
Unde  Isaiae  septimo  \ secundum  aliam  translationem : Nisi  ere* 
dideritis,  non  intelligetis . Syllogizare  igitur  circa  ea  quae  sub- 
sunt facultati  naturae,  est  actus  intellectus,  in  quem  per  se 
potest;  syllogizare  autem  circa  ea  quae  facultatem  intellectus 
excedunt,  est  actus  intellectus,  sed  in  quem  non  potest  per  se, 
sed  primo  disponitur  per  habitum  fidei,  postmodum  vero  per- 
ficitur per  donum  intellectus.  Per  hoc  patet 

Ad  2,  quoniam  de  vero  increato  aliqua  sunt  cognoscibilia 
per  rationem,  utpote  quod  Deus  est  unus,  quod  est  omnipotens, 
quod  aeternus;  aliqua  sunt,  ad  quae  per  rationem  cognoscenda 
intellectus  non  potest,  nisi,  ut  praedictum  est  2,  prius  dispona- 
tur per  habitum  fidei,  postea  perficiatur  per  donum  intellectus, 
qui  ad  hoc  ordinatur. 

Ad  3.  dicendum,  quod  obiectum  fidei  est  obiectum  intel-  # 
lectus,  et  obiectum  fidei,  scilicet  creditum,  est  verum  intelle- 
ctum. Sed  intellectum  aliquid  ad  praesens  est  duobus  modis, 
scilicet  intellectum  per  rationem  demonstrativam  probatum; 
et  hoc  modo  creditum  non  est  intellectum  in  quantum  huius- 
modi;  hoc  ideo  dico,  quoniam  aliquid  idem  potest  esse  credi- 
tum et  scitum.  — Alio  modo  dicitur  intellectum,  intellectu  sci- 
licet apprehensum  vel  perceptum,  et  sic  dico,  quod  creditum 
est  intellectum,  immo  non  est  nisi  ab  intellectu  perceptibile. 
Unde  non  tantum  scire  est  actus  intellectus,  sed  dubitare,  opi- 
nari, credere  et  scire. 

Ad  4.  de  auctoritate  Hilarii  dicendum,  quod  non  est  in- 
conveniens, idem  esse  uno  modo  scitum,  alio  modo  ignoratum: 
ignoratum  per  demonstrativam  rationem,  sed  scitum  per  alio- 
rum testimonium  vel  per  divinam  revelationem.  Unde  Augu- 
stinus I.  Retractationum  3 dicit,  quod  scire  duobus  modis  di- 


1 Vers.  9,  secundum  Septuaginta.  2 Hic  ad  1. 

3 Cfr.  supra  pag.  72,  nota  2.  et  pag.  133,  nota  3.  ac  pag.  152,  nota  1. 

citur,  scilicet  «proprie,  et  tunc  scire  dicitur,  cum  certa  ratione 
aliquid  comprehendimus;  alio  modo  scire  dicitur  communiter 
et  secundum  consuetudinem  Scripturae,  non  dubitemus,  nos  di- 
cere scire  quod  percipimus  corporis  sensibus  et  quod  fide  di- 
gnis testibus  credimus  ».  Haec  Augustinus. 

Ad  5.  dicendum,  quod  Ilugo  videtur  expresse  sentire,  quod 
fides  nihil  dicat  ex  parte  intellectus  nisi  conceptionem  credi- 
bilium, quod  est  materiale  in  fide,  et  quod  formaliter  sit  aut 
voluntas,  aut  quaedam  rectitudo  voluntatis  moventis  intellectum 
et  captivantis  ad  assentiendum.  Unde  non  est  aliud  credere 
quam  velle  assentire,  secundum  ipsum;  et  tunc  respondendum 
esset,  quod  non  est  necesse  in  parte  ista  stare  suae  opinioni. 
Si  tamen  propter  reverentiam  velimus  eum  exponere,  dicemus, 
quod  omnes  illae  locutiones  sunt  causales.  Unde  fides  est  affectus, 
quia  affectus  movet  ad  assentiendum;  substantia  fidei  est  in 
affectu  tanquam  in  causa,  quia  affectus  causa  est  assensus  in 
intellectu,  nec  fides  unquam  est  in  intellectu,  nisi  prius,  ut  di- 
ctum est1,  naturae  ordine  praeintelligatur  quoddam  donum  re- 
ctificans  et  habilitans  affectum  ad  inclinandum  et  movendum 
ipsum  intellectum. 

Per  hoc  patet  responsio  ad  duo  sequentia  (6.  et  7.).  Con- 
cedo enim,  quod  in  habente  tantum  fidem  informem  est  aliquid 
ex  parte  voluntatis,  quo  inclinat  intellectum. 

Ad  8.  dicendum,  quod  auctoritas  Augustini  plana  est.  « Cre- 
dere enim  vel  non  credere  est  in  libero  arbitrio  voluntatis  hu- 
manae »,  non  ut  eliciente,  sed  movente  et  imperante;  fides  in 
voluntate  eodem  modo,  quia  voluntas  movet  ad  credendum,  quia, 
ut  dicit  alibi  2 Augustinus,  « nullus  potest  credere  nisi  volens  ». 
Ideo  dicit  consequenter:  « Illi  non  credunt,  quia  nolunt,  et  ideo 
illi  nolunt,  quia  per  iudicium  non  praeparatur  voluntas;  illi 
volunt,  quia  illis  per  misericordiam  praeparatur  ».  Ut  enim  vo- 
luntas velit  assentire  auditui  et  inclinare  ad  hoc  intellectum, 
voluntas  utique  a Domino  praeparatur  eo  modo,  quo  dictum  est. 

Ad  9.  de  auctoritate  Anselmi  eodem  modo  respondendum 
est.  Quod  enim  dicit,  quod  fides  non  est  conceptus  verbi  auditi, 
sed  ex  illo  est,  verum  dicit;  et  quod  rectitudo  volendi  addita 


1 Supra  pag.  211  et  213. 

2 In  Ioan.  Evang.  tr.  26.  n.  2;  cfr.  supra  pag.  205,  nota  i.  et  pag.  204,  nota  2 . 

conceptioni  facit  fidem,  verum  est  similiter,  sed  non  formaliter, 
sed  causaliter,  quia  voluntas  rectificata  facit  assentire  intelle- 
ctum conceptui  illi.  Sed  ille  habitus,  quo  intellectus  habilitatur 
ad  assentiendum,  est  essentialiter  fides. 

Ad  10.  patet  responsio:  quoniam  actus  utriusque  potentiae 
ad  fidem  concurrit,  sed  actus  voluntatis  tanquam  moventis  et 
imperantis,  actus  autem  intellectus  tanquam  elicientis,  et  habi- 
tus perfectivus  utriusque  potentiae  et  elevativus  requiritur.  Sed 
habitus  perficiens  intellectum  est  essentialiter  fides;  habitus  au- 
tem perficiens  voluntatem  est  fides  causaliter ; ille  autem  est, 
ut  praemisi  1,  quaedam  rectitudo  voluntati  infusa,  qua  vult  mo- 
vere et  movet  intellectum  ad  assentiendum. 

Per  hoc  patet  ad  duo  sequentia  (11.  et  12.).  Non  enim  dico, 
quod  illa  elevatio  voluntatis  sit  a natura,  quia  hoc  est  erroneum; 
nec  per  redundantiam  perfectionis,  quae  est  in  intellectu,  sed 
prius  ordine  naturae  infunditur  illa  rectitudo  voluntati  quam 
lumen  fidei  intellectui. 

Ad  13.  dicendum,  quod  Sancti  et  doctores  aliquando  ex- 
tendunt nomina  et  frequenter  utuntur  uno  pro  alio,  sicut  Au- 
gustinus dicit,  quod  utimur  nomine  scientiae  pro  sapientia,  et 
e converso.  Ita  dico,  quod  Damascenus  utitur  hoc  nomine  con- 
sensus pro  assensu;  assentire  autem  veritati  est  actus  intelle- 
ctus, non  affectus,  nisi  forte  causaliter  et  imperative,  non  eli- 
citi ve;  et  tunc  dicerem,  quod  illa  definitio  praedicatio  est 
causalis , non  formalis. 

Ad  14.  dicendum,  quod  omnis  virtus  aut  in  voluntate  est 
formaliter,  utpote  quia  voluntas  elicit  actum  eius;  aut  causali- 
ter, utpote  quia  voluntas  imperat  et  movet  potentiam  ad  illum 
actum  exsequendum.  Sic  est  fides  in  voluntate  causaliter  et  ut 
imperante,  in  intellectu  ut  formaliter  et  essentialiter  et  ut  actum 
eius  eliciente. 

Ad  15.  dicendum,  quod,  quemadmodum  fides  est  in  intel- 
lectu sicut  in  subiecto,  in  voluntate  sicut  in  causa,  in  quantum 
imperat  actum  eius,  ita  infidelitas  formaliter  est  in  intellectu 
et  tanquam  in  subiecto,  sed  in  voluntate  causaliter  sive  sicut 
in  causa,  in  quantum  enim  imperat  actum  eius;  et  ideo  actus 
eius  est  demeritorius. 


Supra  ad  5. 

Ad  16.  dicendum,  quod,  prout  alias  1 dictum  est,  caritas 
non  est  forma  fidei  essentialis.  Habet  enim  fides  suum  esse 
specificum  a caritate  distinctum  et  in  suo  genere  sine  caritate 
perfectum;  sed  est  forma  eius  sicut  ceterarum  virtutum  in  esse 
meritorio,  eo  quod  nullus  actus  est  meritorius  nisi  aut  a ca- 
ritate elicitus,  aut  imperatus,  pro  eo  quod  ipsa  respicit  finem 
sub  ratione  finis ; et  ideo  omnes  alias  movet  et  ordinat  in  finem. 

Ad  17.  dicendum,  quod,  quando  ad  unum  actum  duo  agen- 
tia uniformiter  conveniunt,  semper  actus  attribuitur  principali, 
sicut  apparet  in  tractu  navis,  ad  quem  plures  trahentes  con- 
veniunt uniformiter,  ideo  fortiori  magis  attribuitur.  Ubi  autem 
unum  concurrit  sicut  imperans,  alterum  sicut  eliciens  vel  ex- 
sequens, ita  attribuitur,  sicut  concurrunt:  illi  sicut  moventi  et 
imperanti,  isti  sicut  exsequenti,  sicut  apparet  in  artibus  ordi- 
natis. Ita  est  in  proposito.  Quia  enim  non  eodem  modo  neque 
uniformiter  ad  actum  fidei  concurrit  voluntas  et  intellectus,  ideo 
eodem  modo,  quo  concurrunt,  attribuitur  eis. 

Ad  18.  dicendum,  quod  impetrare  quod  lex  imperat  non 
est  nisi  per  viam  meriti;  inchoatio  autem  vel  initium  seu  dis- 
positio meriti  est  ex  fide,  eo  quod  fides  est  prima  virtus,  quae 
elevat  mentem  supra  se  in  Deum;  consummatio  autem  et  com- 
plementum est  ex  caritate,  quae  ordinat  in  finem  et  coniungit 
et  reddit  Deo  acceptum.  Pro  tanto  ergo  dicit  Augustinus  2,  quod 
« fides  impetrat  quod  lex  imperat  »,  quia  inchoatio  et  initium 
seu  dispositio  meriti  incipit  a fide,  ac  per  hoc  et  ratio  impe- 
trationis. 

Ad  19.  dicendum,  quod,  utrum  memoria  et  intellectus  sint 
diversae  potentiae,  aut  una,  modo  non  curo;  sed  ad  formam 
argumenti  respondeo,  quod  tenere  non  solum  est  actus  memo- 
riae, sed  aliarum  potentiarum.  Nam  et  voluntas  tenet  et  pos- 
sidet bonum,  sicut  memoria  verum.  Actus  ergo  memoriae  est 
tenere  et  conservare  species  intelligibiles,  quaelibet  autem  alia 
potentia  tenet  et  possidet  suum  obiectum,  quando  sibi  adhaeret. 

Ad  20.  dicendum,  quod  memoria  eo  modo,  quo  tenet  fidem, 
tenet  et  caritatem  et  spem,  nec  tamen  sunt  in  memoria  sicut  in 
subiecto.  Ergo  esse  in  memoria  est  duobus  modis:  aut  secundum 


1 Supra  pag.  206,  nota  3. 

2 Cfr.  supra  pag.  206,  nota  4. 

speciem  sive  notitiam,  aut  secundum  rem  et  essentiam  suam. 
Secundum  notitiam  sive  speciem  omnes  virtutes  sunt  in  me- 
moria, quia  earum  species  in  memoria  continentur;  sed  secun- 
dum suam  essentiam  et  secundum  rem  est  caritas  in  affectu, 
fides  in  intellectu  eo  modo,  quo  dictum  est  h 

Ad  21.  dicendum  est,  quod  error  fidei  oppositus  non  so- 
lum est  in  intellectu,  sed  in  voluntate  movente;  alias,  ut  fuit 
dictum,  ex  alia  parte,  si  esset  solum  in  intellectu,  esset  igno- 
rantia pura  nec  esset  peccatum,  sed  potius  excusaret  pecca- 
tum. — Quod  autem  dicit  Augustinus,  quod  « nemo  est,  qui 
velit  errare  » ; dico,  quod,  sicut  malum  nemo  appetit  per  se, 
sed  per  accidens , quia  appetit  aliquid,  ad  quod  necessario  se- 
quitur malum,  ita  dico,  quod  nemo  vult  errare  per  se,  sed  per 
accidens.  Cum  enim  error  sit  existimare  verum  quod  falsum 
est,  approbare  vel  movere  ad  illud  existimandum  vel  assen- 
tiendum  est  velle  id  quod  est  error,  aut  cui  est  annexus;  ad 
quod  sequitur  error  necessario. 

Ad  22.  dicendum,  quod  intellectus  et  voluntas  secundum 
alium  et  alium  modum  habent  inter  se  prioritatem  et  posterio- 
ritatem  et  habent  se  in  ratione  moventis  et  moti.  Intellectus 
enim  prior  est  et  movet  voluntatem  per  modum  indicantis  et 
dirigentis.  « Nullus  enim,  ut  dicit  Augustinus 1  2,  potest  velle  qui 
quod  vel  quale  sit  nescit  ».  Sed  e converso  voluntas  prior  est 
et  movet  intellectum  per  modum  imperantis  et  inclinantis,  et 
ideo,  cum  quis  audit  verbum  fidei,  intellectus  concipit  et  innuit 
voluntati,  voluntas  autem  inclinat  et  movet  intellectum  ad  as- 
sentiendum. 

Ad  23.  dicendum,  quod  maior  est  falsa.  Nam  et  superior 
operatur  per  inferiorem,  et  inferior  per  superiorem:  superior, 
per  inferiorem  tanquam  per  subditum  et  ministrum  exsequen- 
tem, sed  inferior  per  superiorem  tanquam  per  motorem  impe- 
rantem. Primo  modo  operatur  rex  per  ballivum,  secundo  modo 
operatur  ballivum  per  regem.  Hoc  modo  operatur  fides  per 
dilectionem  tanquam  per  principium  motivum,  et  ideo  argu- 
mentum non  valet. 


1 Supra  pag.  213. 

2 XV.  de  Trin.  c.  27.  n.  50;  Cfr.  Bonav.,  III.  Seni.  d.  23.  a.  1.  q.  2.  eum 
scholio;  cfr.  supra  pag.  208,  nota  1. 

QUAESTIO  I. 

Quaestio  est,  utrum  ad  cognitionem  rei  requiratur  ipsius 
rei  existentia,  aut  non-ens  possit  esse  obiectum  intellectus  \ 

Quod  autem  ad  cognitionem 1  2 requiratur  rei  existentia,  et 
non-ens  non  possit  intelligi,  ostenditur  sic: 

1.  Anselmus  de  Veritate3  dicit,  quod  est  quaedam  veritas 
efficiens  tantum,  quaedam  effecta  tantum,  quaedam  efficiens  et 
effecta.  Veritas  efficiens  tantum  est  veritas  prima;  effecta  tan- 
tum est  veritas  in  intellectu  vel  enuntiatione;  efficiens  et  effecta 
est  veritas  rei,  quae  a prima  veritate  efficitur  et  efficit  verita- 
tem in  intellectu  vel  enuntiatione.  Veritas  autem  cognitionis 
vel  enuntiationis  nullius  sunt  causa  veritatis.  Sed  si  non  esset 
veritas  prima,  non  esset  veritas  in  re,  quia  est  causa  illius: 
ergo  si  non  esset  veritas  in  re,  non  esset  veritas  in  intellectu, 
cum  veritas  rei  sit  causa  illius. 

2.  Item,  dicebatur,  quod  veritas  non  est  in  re,  sed  in  in- 
tellectu, sicut  dicit  Philosophus  VI.  Metaphysicorum  4,  quod 
« bonum  et  malum  sunt  in  rebus,  sed  verum  et  falsum  sunt 
in  intellectu»;  et  hoc  ideo,  quoniam  veritas  dicit  adaequatio- 
nem,  quae  formaliter  est  in  intellectu;  ipse  enim  est,  qui  adae- 
quat. Contra  hoc  obiiciebatur , quoniam  adaequatio  quaedam 
relatio  est;  nihil  enim  sibi  ipsi  dicitur  adaequari,  sed  necesse 
est,  adaequari  aliquid  alicui.  Si  ergo  veritas  est  adaequatio 

1 In  hac  quaestione  edenda  adhibuimus  etiam  codicem  Musei  Britannici  sub 
nomine  D,  de  quo  in  Prolegomenis  locuti  sumus.  — In  titulo  pro  aut  non-ens, 
quod  legitur  clare  in  autographo  A,  alii  codd.  habent  an  non-ens. 

2 D addit  rei  et  mox  post  requiratur  adiicit  eius,  denique  quod  ante 
non-ens. 

3 Cap.  10.  secundum  sensum. 


4 Text.  8.  (V.  c.  4.). 

rei  ad  intellectum  \ et  e converso:  ergo  necessario  requirit 
existentiam  rei.  Et  si  sic,  cum  non  intelligitur  nisi  verum;  et 
verum  non  est  in  intellectu,  nisi  quia  est  in  re:  ergo  ad  co- 
gnitionem necessario  requiritur  existentia  rei. 

3.  Item,  Avicenna  I.  Metaphysicae 1  2 dicit,  quod  ens  est 
prima  impressio  intellectus;  primum  enim,  quod  imprimitur  in 
intellectu,  est  ens:  ergo  intellectus  non  intelligit  nisi  ens:  ergo 
non-ens  non  potest  intelligi. 

4.  Item,  Philosophus3:  «Unumquodque  sicut  se  habet  ad 
esse,  ita  se  habet  ad  verum  » ; sed  verum  est  obiectum  intel- 
lectus: ergo  sicut  se  habet  ad  esse,  ita  se  habet  ad  cognitio- 
nem: ergo  quod  non  est  non  est  cognoscibile. 

2.  Item,  Augustinus  XII.  super  Genesim  ad  litteram4: 
« Intellectus  aut  intelligit,  et  est  verum;  aut  si  non  est  verum, 
non  intelligit».  Sed  quod  non  est  non  est  verum:  ergo  quod 
non  est  non  intelligitur.  Probatio  minoris:  Augustinus  II. 
Soliloquiorum  post  principium  5 : « Verum  est  id  quod  est  ». 

6.  Item,  ad  cognitionem  necessario  tria  exiguntur,  scilicet 
potentia  cognoscitiva,  quae  est  intellectus,  medium  sive  ratio 
cognoscendi,  quae  est  species  rei,  et  obiectum  ipsum.  Re  igi- 
tur non  existente,  potest  esse  potentia  cognoscitiva,  potest  esse 
ratio  cognoscendi;  sed  quaero,  quod  est  obiectum?  Si  res  extra 
existens , habeo  propositum,  quod  non-ens  non  cognoscitur.  Si 
species  sive  ratio  cognoscendi ; contra : medium  sive  ratio  co- 
gnoscendi nullo  modo  potest  esse  obiectum  in  quantum  huius- 
modi,  quoniam  non  est  cognitum,  sed  ratio  cognoscendi,  non  est 
intellectum,  sed  ratio  intelligendi : ergo  necesse  est  ponere  ali- 
quid ens,  quod  sit  intellectus  obiectum. 

7.  Dicebatur , quod  intellectus  quidditatis  abstrahit  ab 
esse;  nam  in  omni  creato  differt  quidditas  et  esse,  et  ideo 
non  oportet,  quod  sit  actu  existens,  sed  quod  apprehendatur 
ab  intellectu  et  sit 6 intellectui  repraesentata.  Contra  hoc  obii - 
ciatur,  quia,  re  non  existente,  nihil  manet  nisi  apud  intelle- 
ctum; sed  quidquid  est  apud  intellectum,  se  habet  in  ratione 


1 Cfr.  Bonav.,  I.  Sent.  d.  40.  a.  2.  q.  1.  ad  1.  2.  3.  (vide  ibid.  notam  5.). 

2 Cap.  6. 

3 II.  Metaph.  text.  4.  (I.  brevior,  c.  1.). 

5 Cap.  5.  n.  8. 


4 Cap.  25.  n.  52. 
6 A sic,  D tunc. 

medii  in  ratione  speciei,  nec  est  ipsum  intellectum  sive  obie- 
ctum,  sed  ratio  intelligendi  obiectum  repraesentans.  Ergo  ne- 
cesse  est  ponere,  rem  esse,  quae  sit  intellectus  obiectum : ergo 
non-ens  non  intelligitur. 

8.  Item,  dicebatur , quod,  licet  non  sit  in  se  vel  in  actu, 
est  tamen  in  causa  vel  in  potentia.  Obiiciebatur : omni  causa 
creata  circumscripta  *,  adhuc  intellectus  intelligit  hominis  quid- 
ditatem:  ergo  si  est  obiectum  inlellectus,  non  prout  est  in  re, 
quia  hoc  supponimus,  nec  prout  est  in  causa  creata,  ergo 
prout  est  in  causa  prima  et  increata.  Sed  illa  non  potest  esse 
obiectum  nisi  beatificum,  quod  non  potest  esse  in  vita  ista; 
aut  sequeretur,  quod  intellectus  per  naturalia  sua  posset  per- 
tingere ad  cognitionem  esse  primae  causae,  quod  est  erroneum 
et  unus  de  articulis  reprobatis  et  excommunicatis 1  2:  ergo  adhuc 
oportet  dare  aliquod  obiectum  in  re  extra:  ergo  etc. 

9.  Item,  si  cognoscit  non-ens,  non  cognoscit  nisi  per  spe- 
ciem illam,  quam  intellectus  habet  apud  se.  Tunc  quaero:  aut 
cognoscit  rem  secundum  esse,  quod  habet  in  proprio  genere, 
aut  non.  Si  non:  ergo  non  cognoscit  secundum  verum  esse 
eius,  quoniam  in  proprio  genere  habet  verum  suum  esse,  non 
in  3 intellectu;  et  tunc  sequitur,  quod  non  vere  cognoscit.  Si 
secundum  esse,  quod  habet  in  proprio  genere:  ergo  non  co- 
gnoscit sive  intelligit  non-ens,  sed  aliquid  actu  ens. 

10.  Item,  secundum  Philosophum  4 de  ente  per  accidens 
non  est  scientia,  nec  speculativa  nec  practica.  Et  causa  sive  ra- 
tio huius  est  propter  defectum  essendi  sive  propter  defectum 
entitatis;  sed  certum  est,  quod  non-ens  magis  recedit  a ratione 
entis  quam  ens  per  accidens:  ergo  de  non-ente  multo  minus 
potest  esse  scientia  speculativa  vel  practica. 

11.  Item,  unumquodque  magis  est  in  sua  causa  quam  in 
effectu;  sed  veritas  cognitionis  causatur  a veritate  rerum  in 


1 Id  est,  praescindendo  ab  omni  causa  creata. 

2 Cfr.  D.’  Argenlre,  Collectio  ludiciorum,  I.  ad  an.  1276,  pag.  194-  (ed.  Pa- 
ris. 1728).  Propositio  censurata  est  29  \ Quod  inlellectus  noster  per  sua  natura- 
lia potest  pertingere  ad  cognoscendam  essentiam  primae  causae . Censura  adie- 
cla  haec  est:  Hoc  male  sonat ; et  est  error , si  intelligatur  de  cognitione  imme- 
diata. — In  fine  argumenti  B C pro  extra  habent  esse.  — Post  hoc  argumentum 
<D  ponit  argumentum  ex  Anselmo,  quod  infra  est  3.  arg.  sub  Contra. 

3 In  B deest  in.  4 VI.  Metaph.  text.  4.  seqq.  (V.  c.  2.). 

proprio  genere:  ergo  veritas  magis  est  in  rebus  quam  in  in- 
tellectu vel  cognitione:  ergo  sine  veritate  rerum  non  manet 
veritas  in  cognitione. 

12.  Item,  Augustinus  XI.  de  Civitate  Dei  1 : « Occurrit  qui- 
busdam mirum,  sed  tamen  verum,  quod  iste  mundus  nobis 
notus  esse  non  posset,  nisi  esset;  Deo  autem  nisi  notus  esset, 
esse  non  posset  ».  Ex  quo  colligitur,  quod  scientia  Dei  est 
causa  rerum  nec  a rebus  dependet;  scientia  autem  nostra  est 
causata  a rebus,  et  ideo  a rebus  dependet.  Sed  quia  res  de- 
pendent a divina  scientia  tanquam  a causa,  impossibile  est, 
res  esse  sine  divina  scientia.  Ergo  eodem  modo,  quia  scientia 
nostra  dependet  a rebus  tanquam  a causa,  scientia  nostra  non 
potest  esse,  nisi  existentibus  rebus. 

13.  Item,  « sicut  se  habet  sensus  ad  sensibile,  ita  intellectus 
ad  intelligibile  2 » ; sed  sensus  nullo  modo  rem  potest  sentire, 
nisi  re  sensibili  existente : ergo  intellectus  similiter  non  potest 
intelligere  nisi  rem  intelligibilem  actu  entem. 

15.  Item,  suppono  duo:  unum  est,  quod  cognitio  sive 
scientia  non  est  sine  assimilatione,  et  hoc  dicit  Augustinus  IX. 
de  Trinitate3:  «Omnis  secundum  speciem  notitia  similis  est 
rei,  quam  novit  ».  Secundum  est,  quod  simile  non  est  simile 
sibi,  sed  simili.  Oportet  autem  ponere  in  qualibet  assimilatione 
quatuor:  duo  extrema  similia  et  duas  rationes  assimilationis. 
Ex  parte  ergo  intellectus  est  ipse  intellectus  et  species,  per 
quam  assimilatur;  ex  parte  rei  cognitae  quidditas  est  ratio  as- 
similationis; sed  terminus  vel  extremum  non  potest  esse  nisi 
res  similis : ergo  scientia  vel  cognitio  rei  non  potest  esse  sine 
eius  existentia. 

15.  Item,  confirmabatur  argumentum,  quoniam  accidens 
non  potest  esse  sine  subiecto  4 : ergo  accidens  requirit  et  exi- 

1 Gap.  10.  n.  3;  qui  locus  incipit  in  editione  sic:  Ex  quo  occurrit  animo 
quiddam  mirum  etc.  Cfr.  etiam  XV.  de  Trin.  c.  13.  n.  22.  — C videtur  loco 
colligitur. 

2 Arislot.,  III.  de  Anima,  text.  3.  (c.  4.);  cfr.  supra  pag.  60,  nota  3.  — In 
fine  argumenti  posuimus  cum  A entem,  pro  quo  alii  codd.  exislentem. 

3 Cap.  10.  n.  16;  cfr.  etiam  Arislot.,  VI.  Ethic.  c.  1 : « Ex  similitudine  atque 
affinitate  cognitio  ipsis  (potentiis)  contingit  ».  — B semper  habet  assimulatio  pro 
assimilatio  et  assimulatur  pro  assimilatur. 

4 Arislot.,  VII.  Melaph.  text.  3.  (VI.  c.  1.).  — D bene  non  est  loco  non  pot- 
est esse.  Paulo  post  D addit  est  ante  sine  subiecto. 

git,  rem  esse;  sed  similitudo  illa  accidens  est:  ergo  non  sine 
subiecto.  Si  igitur  vera  est  assimilatio  vel  vera  similitudo  in- 
tellectus ad  rem  et  rei  ad  intellectum,  ergo  necesse  est  po- 
nere rem  assimilatam,  in  qua  sicut  in  subiecto  sit  assimilatio. 

16.  Item,  maior  est  convenientia  et  minor  distantia  exi- 
stentis  ad  superexistens  quam  non-existentis  ad  existens;  sed 
quoniam  Deus  omnino  est  superexistens,  non  est  cognoscibilis 
nec  intelligibilis,  secundum  Dionysium  de  Divinis  Nominibus1: 
ergo  multo  minus  non-existens  vel  non-ens  erit  cognoscibile. 

17.  Item,  Deus  cognoscit  res  non  existentes,  quia  habet 
earum  rationes;  sed  intellectus  humanus  non  habet  non-exi- 
stentium  rationes:  ergo  nullo  modo  potest  cognoscere  vel  in- 
telligere  non-existentia. 

18.  Item,  scientia  et  scibile  dicuntur  relative  2,  ita  tamen, 
quod  realis  relatio  est  ex  parte  scientiae,  quae  dependet  a sci- 
bili; sed  realis  relatio  non  potest  esse  nisi  ad  rem  realiter  exi- 
stentem : ergo  non  potest  esse  scientia,  nisi  sit  reale  et  in  actu 
scibile  sive  res  scita.  Probatio  minoris  apparet  per  Philoso- 
phum in  Praedicamentis  3,  qui  dicit,  quod  relativorum  esse  est 
ad  aliud  se  habere,  ita  quod  relatio  non  minus,  immo  multo 
magis,  ut  relatio  est,  dependet  ab  obiecto  quam  a subiecto: 
ergo  etc. 

19.  Item,  secundum  Philosophum  III.  de  Anima  4,  intelli- 
gere  quoddam  pati  est,  et  certum  est,  quod  non  nisi  ab  in- 
tellecto. Quaero  igitur:  aut  a similitudine,  aut  a re?  Sia  si- 
militudine, tunc  non  est  scientia  nisi  de  conceptibus;  si  a re 
sive  ab  obiecto,  necesse  est,  quod  illud  sit  realiter;  quoniam, 
ut  dicit  Philosophus  5,  impossibile  est,  quod  realis  proprietas 
sit  nisi  in  eo  quod  realiter  est:  ergo  etc. 

1 Cap.  i.  % 1. 

2 Aristot.,  de  Praedicam,  c.  de  Relatione  (c.  5.).  — Mox  B I)  pro  realiter 
legunt  realem  et  deinde  B realis  pro  reale. 

3 Loc.  nota  praecedenti  cit.  4 Text.  2.  et  12.  (c.  4.). 

6 Cfr.  VII.  Metaph.  text.  2.  (VI.  c.  1.),  ubi  ostendit,  quod  accidentia,  ad  quae 

reducuntur  proprietates,  sunt  semper  alicuius  entis,  scii,  substantiae.  « Quoniam 
subieclum  eis  determinatum  est;  hoc  autem  substantia  et  singulare  est,  quod  in 
tali  praedicatione  apparet;  bonum  enim  aut  sedens  absque  hoc  non  dicitur  ». 
Vide  etiam  IV.  Phys.  text.  67.  et  71.  (c.  8.),  ubi  ait:  « Sicuti  nihili  nulla  est 
differentia,  ita  etiam  non-entis  » ; et:  « Nihil  nullam  habet  proportionem  ad  nu- 
merum (ens  reale)». 


224 


QUAESTIONES  DISPUTATAE. 


20.  Item,  secundum  Philosophum  1 voces  sunt  signa  earum 
passionum,  id  est  conceptionum,  quae  sunt  in  anima;  intelle- 
ctus seu  conceptiones  autem  sunt  signa  rerum.  Certum  est  au- 
tem, quod  magis  dependent  a rebus  conceptus  quam  voces,  quia 
immediatius  se  habent  ad  ipsas.  Sed  non  existentibus  rebus,  non 
sunt  verae  enuntiationes:  ergo  multo  fortius,  non  existentibus 
rebus,  non  erunt  veri  intellectus  vel  conceptus.  Probatio  minoris 
est  per  Boethium  V.  de  Consolatione  philosophiae 2,  per  Philoso- 
phum de  Praedicamentis,  per  Anselmum  de  Yeritate,  qui  dicunt, 
quod  ab  eo,  quod  res  est  vel  non  est,  dicitur  oratio  vera  vel  falsa. 

21.  Item,  Augustinus  XV.  de  Trinitate3:  Ad  veritatem 
verbi  exiguntur  duo,  id  est,  quod  sit  ita  in  re  et  in  cognitione ; 
alias,  altero  deficiente,  non  est  verum  verbum.  Sed  in  omni  co- 
gnitione necessario  requiritur  verbum : ergo  necessario  exigitur 
rei  existentia. 

22.  Item,  scibile  est  mensura  scientiae4:  res  ergo  sunt 
mensura  nostri  intellectus.  Certum  est  autem,  quod  mensura 
est  perfectior  mensurato;  sed  res  non  mensurat  nisi  per  adae- 
quationem:  ergo  ratio  adaequationis  vel  adaequatio  ipsa  per- 
fectius est  in  re  quam  in  intellectu:  ergo  et  veritas,  cum  ve- 
ritas sit  adaequatio.  Si  igitur  non  est  mensuratum  sine  mensura: 
ergo  non  est  veritas  in  intellectu  sine  veritate  rei,  ergo  nec 
intelligitur  sine  rei  existentia. 

CONTRA : 

1.  Avicenna  in  primo  Metaphysicae  5 dicit,  quod  manife- 
stum est,  quod  illud  quod  enuntiatur  de  aliquo,  necesse  est,  ut 


1 1.  Periherm.  c.  I.  — In  textu  BD  omittunt  id  est  conceptionum  et  postea 
seu  conceptiones. 

2 Prosa  3;  locus  Aristotelis  est  in  libr.  Praedicam,  c.  de  Substantia  in  fine; 
locus  Anselmi  ibi  c.  2.  Verba  illa  sunt  ex  Aristotele.  — Boethius,  prosa  3 : « Ete- 
nim si  quispiam  sedeat,  opinionem,  quae  eum  sedere  coniectat,  veram  esse  ne- 
cesse est;  atque  e converso  rursus,  si  de  quopiam  vera  sit  opinio,  quoniam  se- 
det, eum  sedere  necesse  est»;  prosa  4:  «Omne  etenim  signum  tantum,  quid 
sit,  ostendit,  non  vero  efficit  quod  designat». 

3 Cap.  13.  n.  24.  4 Aristol.,  V.  Metaph.  text.  20.  (IV.  c.  15.). 

5 Cap.  6 : « Nec  potest  enuntiari,  eo  quod  enuntiatio  semper  est  de  eo  quod 

certificatum  est  in  intellectu;  unde  dc  non-esse  absolute  non  enuntiatur  aliquid 
affirmative.  Sed  si  enuntiatur  aliquid  negative,  etiam  certe  iam  posuerunt  ei  esse 
aliquo  modo  in  intellectu  ».  — D omittit  quod. 

aliquo  modo  habeat  esse  in  anima.  Enuntiationes  enim  re  vera 
non  sunt,  nisi  per  id  quod  habet  esse  in  anima,  et  secundum 
accidens  sunt  per  id  quod  est  in  exterioribus:  ergo  eodem 
modo  conceptiones,  super  quibus  fundantur  enuntiationes,  sunt 
per  accidens  per  ea  quae  sunt  in  exterioribus.  Sed  ea  quae 
sunt  per  accidens,  non  sunt  necessaria  ad  esse  alicuius:  ergo 
verae  conceptiones  et  verae  enuntiationes  sunt,  rebus  non  exi- 
stentibus. 

2.  Item,  Commentator  super  VI.  Ethicorum1:  «Sicut  se 
habet  ars  inferior  ad  superiorem,  puta  dolativa  ad  architecto- 
nicam, ita  se  habet  sensus  ad  intellectum  ».  Sed  ita  se  habet 
ars  inferior  ad  superiorem,  quod,  postquam  ministravit  mate- 
riam, ea  deficiente,  ars  superior  operatur  et  complet  opus  in 
materia  ministrata:  ergo  eodem  modo,  deficiente  sensu  et  re- 
bus sensibilibus,  ministratis  speciebus  intelligibilibus  2,  poterit 
intellectus  circa  illa  negotiari  et  per  illa  intelligere. 

3.  Item,  Anselmus  in  Monologio3:  «Opus,  quod  fit  se- 
cundum aliquam  artem,  non  solum  quando  fit,  verum  etiam, 
antequam  fiat  et  postquam  dissolvitur,  semper  est  in  ipsa  arte 
non  aliud  quam  ipsa  ars  » ; sed  constat,  quod  artifex  praevidet 
et  praecognoscit  opus  fiendum  secundum  illam  artem,  quod 
tamen  non  4 est : ergo  cognoscit  non-ens : ergo  etc. 

4.  Item,  efficacior  est  potentia  intellectiva  quam  imagina- 
tiva;  sed  imaginativa  vere  potest  imaginari  quod  non  est  per 
imaginem  rei  in  se  derelictam : ergo  multo  fortius  intellectus 
per  speciem,  quam  habet  apud  se,  potest  rem  non  existentem 
intelligere.  Probatio  minoris  apparet  experimentaliter,  quo- 
niam per  imaginem,  quam  apud  me  habeo,  hominum,  qui  non 
sunt,  vere  imaginor  eos  et  recordor  eorum. 

5.  Item,  apud  intellectum  nostrum  sunt  impressae  rationes 
rerum  aeternae  et  impermutabiles,  sicut:  omne  totum  est  ma- 
ius sua  parte,  et:  de  quolibet  affirmatio  vel  negatio;  sed  illae 


1 Cap.  7.  de  sapientia. 

2 Inlellige:  postquam  sensus  et  res  sensibiles  ministraverunt  species  sensi- 
biles et  per  intellectum  factas  actu  intelligibiles,  intellectus  potest  circa  illas  spe- 
cies seu  res,  quatenus  speciebus  repraesentantur  nobis  et  sunt  in  nobis,  nego 
liari  et  res  ipsas  intelligere,  licet  et  sensus  et  res  sensibiles  iam  defecerint. 

3 Gap.  34;  in  hoc  textu  editio  legit  et  pro  etiam,  et  in  fine:  quam  quod 

est  ars  ipsa.  4 Ita  codd.,  melius  esset  nondum. 

rationes  non  dependent  a rebus:  ergo  secundum  1 illas  rationes, 
rebus  non  existentibus,  potest  intelligere. 

6.  Item,  omnis  propositio  est  necessaria,  quae  destruendo  ne- 
cessario ponitur;  et  hoc  modo  probat  Augustinus,  veritatem  esse 
necessario,  quia  destructio  2 veritatis  ponit  veritatem,  sic  in  II. 
Soliloquiorum  3:  «Si  veritas  non  est,  verum  est,  veritatem  non 
esse;  et  omne  verum  veritate  verum  est  »:  ergo  si  veritas  non 
est,  veritas  est,  et  ideo  necesse  est,  veritatem  esse.  Ita  arguo  in 
proposito : si  non-ens  non  est  intelligibile,  non-ens  non  esse  intel- 
ligibile  intelligibile  est;  quia  hoc  verum  est,  et  omne  verum  in- 
telligibile: ergo  ista  propositio  est  necessaria,  non-ens  esse  in- 
telligibile. 

7.  Item,  secundum  Philosophum  4 verum  se  extendit  ad  ens 
et  ad  non-ens.  Quemadmodum  enim  verum  est,  esse  quod  est,  ita 
et  verum  est,  non  esse  quod  non  est;  sed  omne,  quod  est  verum, 
est  intelligibile  et  potest  esse  obiectum  intellectus:  ergo  etc. 

8.  Item,  existere  vel  non-existere  rei  non  est  necessarium 
sive  requiritur  ad  cognitionem,  nisi  quia  per  existere  rei  in- 
tellectus est  in  alia  et  alia  dispositione;  sed  intellectus  non  mu- 
tatur de  una  dispositione  in  aliam,  non  est  in  alia  dispositione 
propter  rerum  existentiam  vel  non-existentiam : ergo  existentia 
vel  non-existentia  non  requiritur  ad  cognitionem  rei. 

9.  Item,  obiectum  intellectus  est  quod  quid  est,  secundum 
Philosophum  5 ; sed  circa  quod  quid  est  nullo  modo  contingit 
error  — abstrahitur  enim  a loco  et  tempore,  esse  et  non  esse  — 
ergo  intellectus,  existente  vel  non  existente  re,  potest  intelligere 
sine  errore  quod  quid  est:  ergo  ad  rei  cognitionem  non  exigitur 
rei  existentia,  immo  non-ens  potest  esse  obiectum  intellectus. 

RESPONDEO : 

Quaestio  praesens  non  est  de  nominum  sive  vocum  signi- 
ficatione; utrum  enim  idem  significent  voces,  rebus  existen- 


1 B per.  2 B destructa  veritate,  et  paulo  ante  omittit  modo. 

3 Cap.  2.  n.  2;  cfr.  ibi  1.  c.  '15.  n.  28.  seq. 

4 Libr.  Praedicam,  c.  de  Substantia  in  fine;  cfr.  IV.  Melaph.  text.  10. 
seqq.  (III.  c.  4.). 

5 III.  de  Anima,  text.  9.  26.  (c.  4.  et  6.):  Quod  quid  est  vel  quod  quid 
erat  esse  (6  ti  qv  elvai)  idem  est  ac  essentia.  Text.  26.  continet  etiam  minorem 
argumenti,  quae  et  text.  21.  (c.  6.)  asseritur.  — Cfr.  supra  pag.  41,  nola  1. 

tibus  vel  non  existentibus,  utrum  nomina  imponantur  rebus 
vel  conceptibus  \ illa  quaestio  est  logica  et  nihil  pertinet  ad 
nos.  Omni  enim  voce,  omni  nomine,  omni  enuntiatione  cir- 
cumscripta, manet  eadem  quaestio,  eadem  quaestionis  diffi- 
cultas. 

Tunc  ergo  ad  quaestionem  propositam  distinguendum  mihi 
videtur  et  ex  parte  non-entis  vel  entis  et  ex  parte  intelle- 
ctus cognoscentis. 

Ex  parte  non-entis  distinguo,  quod  non-ens  duobus  modis 
postest  accipi,  scilicet  non  ens  simpliciter,  hoc  est  nullo  modo 
ens,  nec  in  se  nec  in  causa,  nec  in  potentia  nec  in  actu,  quod 
nec  fuit  nec  erit,  nec  est  nec  possibile  est  esse;  et  tunc  dico 
simpliciter,  quod  non-ens  nullo  modo  potest  esse  obtectum 
intellectus.  Nam,  ut  dicit  Avicenna 1  2,  primum,  quod  occurrit 
intellectui,  et  primum,  quod  est  ab  intellectu  apprehensibile, 
est  ens.  Ideo,  sicut  nihil  non  est  intelligibile,  ita  non-ens. 

Alio  modo  potest  intelligi  non-ens  non  non-ens  simpliciter, 
sed  non-ens  aliquo  modo,  utpote  non-ens  actu,  ens  tamen  po- 
tentia; non-ens  in  se,  ens  tamen  in  sua  causa  efficiente  vel 
exemplari.  Et  sic  dico,  quod  non-ens  potest  esse  obiectum  in- 
tellectus et  est  intelligibile. 

Hoc  autem  primo  apparet  ex  prophetica . illuminatione 
et  futurorum  praevisione.  Si  enim  non  est  scientia  certa  de 
non-ente,  cum  futurum  sit  non-ens;  tunc  nullum  futurum  pot- 
est sciri  aut  praecognosci,  quod  est  contra  sacram  Scripturam 
et  fidem  catholicam. 

Apparet  secundo  ex  rerum  fiendarum  dispositione.  Si 
enim  nulla  esset  non-entium  cognitio  certa;  nullus  autem  ope- 
ratur volens  nisi  cognoscens : tunc  nullus  aliquid  facere  dispo- 
neret, et  tunc  perit  omnis  dispositio,  omnis  artificialis  operatio. 
Hoc  ostendit  optime  Augustinus  IX.  de  Trinitate  3 : « Nihil  agi- 
mus per  membra  corporis  in  dictis  factisque  nostris,  quibus  vel 
approbantur  vel  improbantur  mores  hominum,  quod  non  verbo 
apud  nos  intus  edito  praevenimus.  Nemo  enim  volens  aliquid 

1 B D addunt  quia,  quod  etiam  in  A fuit,  sed  expunctum  est.  Paulo  ante  D 
legerat  utrum  videlicet  pro  utrum  enim.  — Has  quaestiones  solvit  Scotus,  in  1. 
Periherm.  opus  I.  q.  2.  3;  opus  II.  q.  1.  2. 

2 I.  Metaph.  c.  6;  cfr.  supra  pag.  109,  nota  2. 

3 Cap.  7.  n.  12.  — Paulo  ante  D apertissime  pro  optime. 

facit,  quod  non  in  corde  suo  prius  dixerit  » ; et  XV.  de  Trini- 
tate 1 dicit:  « Sicut  de  Verbo  Dei  dictum  est:  Omnia  per  ipsum 
facta  sunt,  ubi  Deus  per  unigenitum  Verbum  suum  praedicatur 
universa  fecisse;  ita  hominis  opera  nulla  sunt,  nisi  prius  in  corde 
dicantur.  Et  in  hoc  est  verbi  nostri  similitudo  Verbi  Dei,  quia 
potest  esse  verbum  nostrum,  etiamsi  non  sequatur  opus;  opus 
autem  esse  non  potest,  nisi  praecedat  verbum;  sicut 2 Verbum  Dei 
potuit  esse,  nulla  existente  creatura,  creatura  vero  nulla  esse 
posset,  nisi  per  ipsum,  quo  facta  sunt  omnia  ».  Si  igitur  nihil  co- 
gnosci potest  non-ens  vel  non  actualiter  existens,  nulla  esset 
dispositio  flendorum,  et  omnia  casu  fierent  ab  homine;  quod 
omnino  absurdum  est.  Ergo  necesse  est,  quod  aliquid  non-ens 
intelligatur;  nec  ad  cognitionem  requiritur  rei  existentia,  immo 
in  aliquibus  necessario  praecedit. 

Tertio  apparet  ex  praeteritorum  recordatione.  Certum 
est  enim,  quod  quae  praeterierunt,  non  sunt.  Igitur  si  non-ens 
nullo  modo  cognoscitur  seu  intelligitur,  igitur  nulla  est  praeter- 
itorum memoria  sive  praeteritorum  recordatio,  quod  omnino 
falsum  est;  nam  recordamur  diei  hesterni  et  quae  in  ipso 
transierunt.  — Rursus,  si  non  esset  recordatio,  nulla  es- 
set vel  in  verbis  vel  in  factis  continuatio,  nec  ordo  nec  con- 
nexio. Qui  enim  non  recordatur  praeteritorum  non  potest  scire, 
ubi  dimisit,  ubi  debet  incipere,  sicut  ostendit  Augustinus  X. 
Confessionum  3,  XII.  super  Genesim  ad  litteram  et  II.  libro  de 
Doctrina  Christiana. 

Quarto  apparet  ex  intellectus  virtute  et  operatione.  In- 
tellectus enim  sua  virtute  activa,  suo  lumine  agentis  potest 
abstrahere  universalia  a particularibus,  species  intelligibiles  a 
sensibilibus,  quidditates  a rebus  actualiter  existentibus.  Certum 
est  autem,  quod  tam  universalia  quam  species  intelligibiles, 
quam  rerum  quidditates  nullam  concernunt  rem  actu  existen- 
tem,  immo  indifferenter  se  habent  ad  existens  et  non-existens, 
nec  locum  concernunt  aut  tempus,  et  ideo  ad  intelligendum 
huiusmodi  existentia  rei  vel  non-existentia  nihil  facit;  et  ideo, 

1 Cap.  11.  n.  20,  in  quo  textu  citatum  est  loan.  1,  3. 

2 Ita  B cum  editione,  alii  codd.  sic.  Mox  D cum  editione  per  quod  facta 
loco  quo  facta. 

3 Cap.  8.  et  seqq.;  secundus  locus  est  XII.  super  Gen.  ad  litt.  c.  16.  n.  33; 
tertius  II.  de  Doctr.  ehrist.  c.  9.  n.  14.  Insuper  cfr.  XI.  Confess.  c.  27.  n.  34. 

sicut  potest  intellectus  intelligere  rei  quidditatem  per  speciem 
intelligibilem,  re  existente,  ita  potest  et  re  non  existente. 

Secundo , distinguendum  est  ex  parte  intellectus  cogno- 
scentis. 

Est  enim  intellectus  dupliciter  dictus,  prout  est  duplex 
operatio  intellectus.  Est  enim  quidam  intellectus  simplex  et 
absolutus  1,  qui  apprehendit  et  concipit  simplices  rerum  quid- 
ditates;  alius  est  intellectus  concretivus  et  compositivus,  qui 
intelligit  et  apprehendit,  rem  subesse  vel  inesse  sub  determi- 
nata circumstantia  temporis. 

Si  igitur  quaeratur,  utrum  ad  cognitionem  rei  exigatur 
necessario  rei  existentia ; respondeo,  quod,  si  loquamur  de  illa 
operatione  vel  de  illo  modo  intelligendi 2,  prout  res  intelligitur 
esse  sub  determinata  circumstantia  temporis , necessario  re- 
quiritur existentia  rei  secundum  exigentiam  temporis,  ut  in- 
telligatur  esse,  quando  est,  et  futura,  quando  futura  est,  et 
fuisse,  quando  fuit;  alias  intellectus  esset  falsus,  ac  per  hoc 
nec  intellectus.  «Aut  enim  intelligit,  et  est  verum;  aut  si  non 
est  verum,  non  intelligit  »,  ut  dicit  Augustinus  XII.  super  Ge- 
nesim ad  litteram  3 et  tactum  fuit  in  opponendo.  Sed  veritas 
futuri  fundatur  in  causa,  ut  dicit  Augustinus  XI.  libro  Con- 
fessionum, ubi  dicit,  quod  nihil  videtur  nisi  praesens.  « Cum 
ergo  videri  dicantur  futura,  non  ipsa  quae  nondum  sunt,  id 
est,  quae  futura  sunt,  sed  eorum  causae  vel  signa  forsitan  vi- 
dentur, quae  iam  sunt;  ideo  non  futura,  sed  praesentia  sunt 
iam  videntibus,  ex  quibus  futura  praedicantur  animo  concepta ; 
verbi  gratia:  intueor  auroram,  oriturum  solem  praenuntio; 


1 Clr.  Aristot.,  III.  de  Anima,  text.  21.  (c.  6.)  et  VI.  Metaph.  texi.  8.  (V. 
c.  4.);  S.  Thom.,  Sum.  Iheol.  I.  q.  85.  a.  5.  Prima  operatio  intellectus  vocatur 
etiam  indivisibilium,  intelligentia  seu  simplex  apprehensio,  altera  composilio  et 
divisio  seu  indicium  vel  immediatum  vel  mediatum  (ratiocinium).  Secundum 
primam  operationem  intellectus  vocatur  simpliciter  apprehendens,  secundum  al- 
teram componens  et  dividens.  Nomen  concretivus  seu  compositivus  inde  v idetur 
impositum,  quia  intellectus  hac  secunda  operatione  non  apprehendit  puram  et 
nudam  rei  quidditatem,  sed,  ut  dicit  S.  Thomas  1.  c.,  proprietates  et  accidentia 
et  habitudines  circumstantes  rei  essentiam.  — D concretus  vel  compositus. 

2 B de  ista  operatione  vel  de  isto  modo  loquendi  vel  intelligendi.  — Infra  pro 
ut  intelligatur  B G ut  enim  intelligatur. 

* Gap.  25.  n.  52.  — Locus  sequens  est  XI.  Confess.  c.  18.  n.  24.  — Paulo 
post  D praedicuntur  pro  praedicantur. 

quod  intueor  praesens  est;  quod  praenuntio,  futurum».  Veri- 
tas autem  praesentis  fundatur  super  re  actualiter  existente; 
veritas  praeteriti  fundatur  super  imagine  vel  specie  rei,  re- 
manente apud  intellectum,  cum  comparatione  ad  rem,  quae  fuit, 
sed  iam  non  est,  sicut  ibidem  dicit  Augustinus  1 : « Pueritia 
mea,  quae  iam  non  est,  in  tempore  praeterito  est,  quod  iam 
non  est,  sed  cum  eam  recolo  et  narro,  imaginem  eius  in  prae- 
senti tempore  intueor,  quae  adhuc  est  in  memoria  mea  ». 
Utrum  autem  rerum  futurarum,  sicut  et  causae  iam  existentes, 
praesentiantur  imagines,  dicit,  se  ignorare. 

Si  vero  loquamur  de  intellectu  quantum  ad  operationem 
illam  simplicem , absolutam  et  puram , qua  apprehendit  et 
concipit  rerum  quidditates  absolutas;  sic  dico,  quod  ad  istius- 
modi  cognitionem  rei  existentia  non  requiritur,  immo  nihil  fa- 
cit existentia  vel  non-existentia  rei.  Cuius  ratio  in  parte  tacta 
est,  tum  ex  parte  quidditatis  ipsius,  tum  ex  parte  intellectus, 
tum  ex  parte  speciei  intelligibilis. 

Ex  parte  quidditatis,  quoniam,  ut  dicit  Avicenna  V.  Me- 
taphysicae  2 et  in  multis  locis : In  omni  creato  differt  quiddi- 
tas  et  esse,  nec  esse  est  de  intellectu  quidditatis,  immo  indif- 
ferenter se  habet  ad  esse  et  non-esse;  et  ideo  nihil  refert  in- 
telligere  quidditatem  rei  absque  eo,  quod  res  sit  in  actu.  Hoc 
enim  quod  dico : homo  est  animal,  quae  est  essentia  vel  quid- 
ditas  hominis  per  nomen  explicata  3,  non  respicit  hominis  exi- 
stentiam  vel  non-existentiam,  immo  nullo  homine  existente,  ista 
est  vera:  homo  est  animal. 

Ex  parte  speciei  intelligibilis , quoniam  non  solum  spe- 
cies intelligibilis,  sed  species  imaginabilis  non  repraesentat, 
rem  esse  vel  non  esse,  sed  repraesentat  rem  simpliciter,  sicut 
imago  sculpta  in  pariete  repraesentat  mihi  Socratem  vel  Her- 
culem, non : existentem  vel  non  4 existentem.  Si  enim  existen- 
tem  tantum,  tunc  non  repraesentaret  eum  mortuum;  si  non 


1 IX.  Confess.  c.  18.  n.  23.  In  originali  ultima  verba  leguntur  quia  esi  adhuc. 

2 Cap.  2 : « Dicemus  ergo,  quod  naturae  hominis  ex  hoc,  quod  est  homo,  ac- 
cidit, ut  habeat  esse,  quamvis  ex  hoc,  quod  habet  esse,  non  habet  esse  homo 
nec  aliquid  eius  nec  intrans  in  illum  ».  Cfr.  ibid.  1.  c.  8.  et  VIII.  c.  4.  seq.,  ubi 
ostendit,  tantum  quidditali  principii  primi  essentialiter  convenire  existentiam,  ce- 
teris autem  quidditatibus  accidentaliler . 

3 Ita  D,  alii  explicita,  et  deinde  D haec  pro  ista. 


4 D omittit  non. 

existentem  tantum,  tunc  non  repraesentaret  eum  vivum.  Nunc 
autem  indifferenter  repraesentat  eum  vivum  vel  mortuum. 

Ex  parte  intellectus , quoniam,  ut  dictum  est  1,  intellectus 
habet  vim  quandam  abstractivam,  et  ideo  habet  quandam,  ut 
dictum  est,  operationem  absolutam,  quae  non  concernit,  rem 
esse  vel  non  esse,  sed  apprehendit  rem  tantum  vel  quiddita- 
tem  rei,  sicut  intelligit  hominem,  non  hunc  vel  illum , hic  vel 
ibi,  heri  vel  hodie,  sed  hominem  tantum.  Unde  sicut  intelligit 
hominem,  homine  existente  2,  ita  quod  homo  existens  non  est 
obiectum  eius,  quia  ab  illo  abstrahit,  ita  intelligit,  homine  non 
existente.  Nec  est  maior  difficultas  hic  quam  ibi,  ut  videtur, 
et  per  istam  eandem  vim  dividit  coniuncta  et  separata  coniun- 
git,  quae  tamen  non  sunt  incompossibilia. 

Sed  tunc  manet  difficultas,  quod  est  obiectum  intellectus, 
cum  non  possit  terminari  ad  non-ens.  Et  tunc  posset  dici,  quod, 
ut  dictum  est,  non-ens  simpliciter  non  est  obiectum  intellectus 
nec  potest  esse;  sed  non-ens  actu  vel  aliquid,  quod  de  ratione 
sui  non  concernit  esse  actuale,  tamen  intelligibile,  apprehen- 
sibile, intellectui  repraesentabile  est  et  potest  esse  obiectum 
intellectus.  Intellectus  igitur  habens  apud  se  speciem  quiddi- 
tatis  humanae  vel  cuiuscumque,  illa  species  repraesentat  sibi 
illam  quidditatem,  non  tanquam  ens  actu  vel  non-ens,  sed  sim- 
pliciter eam  repraesentat,  ut  dictum  est;  et  ex  illa  intellectus 
format  sibi  quendem  conceptum  et  intelligit  quidditatem  ho- 
minis vel  cuiuscumque  simpliciter,  non  concernendo  esse  vel 
non  esse;  at  hoc  sufficit  ad  rationem  obiecti.  Nam,  nec  re  exi- 
stente, quidditas,  ut  est  in  rebus,  est  intellectus  obiectum. 

Iste  modus  est  philosophicus  et  congruus;  non  tamen  puto, 
quod  sufficiat,  et  fortassis  hic  deficiunt  principia  philosophiae  3, 
et  recurrendum  ad  principia  theologica.  Et  hoc  apparet  sic. 


1 Supra  pag.  228. 

2 B legit  existentem  pro  homine  existente.  D in  fine  propositionis  post 
abstrahit  pro  ita  legit  quia,  et  mox  falso  omittit  verba,  quae  sunt  inter  obie- 
ctum intellectus  prima  et  secunda  vice  positum. 

8 B potius  physica  et  paulo  superius  physicus  pro  philosophicus,  quod  idem 
sonat.  — Quoad  rem  cfr.  cl.  P.  Albertus  M.  Lepidi  0.  Pr.  et  Profess.  Lovanii,  in 
quodam  opusculo  de  Ente  generalissimo,  prout  est  aliquid  psychologicum \,  lo- 
gicum, ontologicum,  quod  impressum  est  in  folio  periodico  Divus  Thomas,  1881, 
n.  11.  seqq.,  et  de  Hum.  Cognit.  ratione  pag.  20-22. 

Si  enim  nihil  obiicitur  intellectui  nisi  non-ens,  vel  species, 
vel  aliquis  conceptus,  tunc  intelligere  esset  omnino  vanum, 
sicut  videtur. 

Rursus,  cum  intelligo  rationem  hominis  definitivam  \ vel 
cuiuscumque  rei  habentis  quidditatem,  non  intelligo  nihil,  nec 
intelligo  ens  in  potentia,  nec  intelligo  tantum  aliquid  appre- 
hensibile, sed  intelligo  verum  necessarium,  verum  incommu- 
tabile, verum  aeternum.  Nam,  ut  dicit  Augustinus  de  Immor- 
talitate animae 1  2,  nihil  adeo  aeternum  est  sicut  ratio  circuli; 
et  II.  de  Libero  Arbitrio:  «Nunquam  non  fuit,  nunquam  non 
erit,  sed  semper  fuit,  semper  erit,  quod  septem  et  tria  decem 
sunt  ».  Et  Philosophus  YI.  Ethicorum  3 dicit,  quod  « scientia 
non  est  nisi  de  necessitate  entibus  et  non  contingentibus  aliter  se 
habere  et  aeternis».  Necesse  est  igitur  fundari  in  aliquo:  non 
in  rebus,  quoniam,  omnibus  intereuntibus  4,  manent  istae  verita- 
tes, et  nulla  re  existente,  ista  vera  sunt  — nullo  enim  homine 
existente,  verum  est,  quod  homo  est  animal  rationale,  mortale 
— nec  in  intellectu  creato,  quia  intellectus  omnis  mutabilis 
est,  et  nullo  intellectu  creato  existente,  adhuc  ista  vera  sunt: 
ergo  non  nisi  in  aeterno  exemplari,  ubi  « rerum  mutabilium 
immutabiles  manent  origines,  et  rerum  transeuntium  non  trans- 
eunt rationes»,  ut  dicit  Augustinus  in  I.  libro  Confessionum  5. 

Ulterius,  veritas  creata  non  est  aliud  nisi  quaedam  ex- 
pressio veritatis  increatae;  et  unumquodque  in  tantum  verum 
est,  in  quantum  illud  exemplar  imitatur.  Si  igitur  ista  vera  im- 
mutabilia non  possunt  intelligi,  nisi  ubi  sunt,  nec  sunt  immuta- 
bilia nisi  in  arte:  ergo  necesse  est,  quod  intelligantur  in  arte. 

Amplius,  si  veritas  rei  non  est  nisi  expressio  et  imitatio 
quaedam  aeternae  artis,  et  illius  veritatis  exprimentis  primum 
exemplar  similitudo  est  in  nostro  intellectu ; impossibile  est, 

1 O definitam. 

2 Cap.  1.  — Sequens  locus  est  II.  de  Lib.  Arb.  c.  8.  n.  21  : « Quidquid  sensu 
corporis  tango,  veluti  esi  hoc  caelum  et  haec  terra,  et  quaecumque  in  eis  alia 
corpora  sentio,  quamdiu  futura  sint,  nescio;  septem  autem  et  tria  decem  sunt,  et 
non  solum  nunc,  sed  etiam  semper;  neque  ullo  modo  aliquando  septem  et  tria 
non  fuerunt  decem,  aut  aliquando  septem  et  tria  non  erunt  decem  ».  Et  alibi, 
ut  IV.  super  Gen.  ad  lilt.  c.  7.  n.  13;  II.  Soliloq.  c.  11.  n.  21. 

3 Cap.  3.  Cfr.  supra  pag.  40,  nota  2. 

4 D veterantibus  manent  illae ; et  saepe  ponit  ille  pro  iste.  — Cfr.  Thomas,  q. 

1.  de  Veritate,  a.  6.  n.  3.  et  responsio.  6 Cap.  6.  n.  9;  cfr.  supra  pag.  4,  nota  2. 

quod  intelligam  vere  et  certitudinaliter  aliquam  rem,  nisi  per 
applicationem  quodam  modo  et  relationem  ad  exemplar  aeter- 
num. Cum  ergo  intelligimus  alicuius  rei  quidditatem  et  suam 
rationem  definitivam,  obiectum  intellectus  non  est  ipse  mentis 
concentus  tantum , nec  ipsa  quidditas  tantum , quae  non  est 
in  rerum  natura;  nec  exemplar  aeternum  est  obiectum  quie- 
tam et  terminans , quia  hoc  est  solum  obiectum  intellectus 
beati  et  beatificans;  sed  est  quidditas  ipsa  concepta  ab  intel- 
lectu nostro , relata  tamen  ad  artem  sive  exemplar  aeternum, 
in  quantum,  tangens  mentem  nostram,  se  habet  in  ratione  mo- 
ventis; et  inde  concipimus  rerum  veracem  notitiam,  et  mini- 
strata materia  ab  inferiori  per  sensus,  inde  fluunt  principia 
omnium  artium.  Unde  Augustinus  I.  Retractationum 1 contra 
Platonem,  qui  dicebat,  artes  secum  animas  afferre,  quia  ne- 
scientes et  imperiti  de  his  vera  respondent,  dicit:  «Credibi- 
lius est,  inquit,  propterea  vera  respondere  de  quibusdam  di- 
sciplinis etiam  imperitos  earum,  quando  bene  interrogantur, 
quia  praesens  est  eis,  quando  id  capi  possit,  lumen  rationis 
aeternae,  ubi  haec  immutabilia  vera  conspiciunt  ».  Et  capi- 
tulo 8.  eiusdem  libri  tangens  eundem  errorem,  et  quod  discere  2 
sit  reminisci,  quia  vera  respondet  quis,  quando  interrogatur 
ordinate,  dicit : « Fieri  potest,  ut  hoc  ideo  possit,  quia  natura 
intelligibilis  est  et  connectitur  non  solum  intelligibilibus,  verum 
etiam  immutabilibus  rebus,  eo  ordine  facta  est,  ut  cum  se  ad  eas 
res  movet,  quibus  connexa  est,  vel  ad  se  ipsam,  in  quantum  eas 
videt,  in  tantum  de  his  vera  respondeat  ».  Et  X.  Confessio- 
num3: « Pulcra,  traiecta  per  animas  in  manibus  artificiosis, 
ab  illa  pulcritudine  veniunt,  quae  super  animas  est  ». 

Haec  pauca  praelibando  praetetigi,  quia  modus,  quo  omnia 
mens  videt  in  arte  sive  aeternis  rationibus,  videbitur  planius 
in  sequentibus4  quaestionibus. 

1 Cap.  4.  n.  4,  in  quo  textu  pro  quando  id  capi  possit  edit,  legit  quantum 
id  capere  possunt;  cfr.  supra  pag.  50,  nota  1.  — Sequens  textus  est  ibi  n.  2, 
ubi  codd.  contra  edit,  male  legunt  ut  connectatur  pro  est  et  connectitur ; cfr. 
supra  pag.  52,  nota  2. 

2 B habet  in  margine  a manu  posteriore  falso  additum  verbum  non. 

3 Cap.  34.  n.  53,  ubi  pro  in  manibus  artificiosis  originale  habet  in  manus 
artificiosas. 

4 Vide  Quaest.  2.  3.  — Paulo  ante  B ab  alia  manu  in  margine  ostendetur 
pro  videbitur , quod  idem  cod.  habet  primitus. 

Ad  1.  argumentum  in  contrarium  dicendum,  quod  veritas 
'primo  et  principaliter  et 1 in  rebus  et  in  intellectibus  est  a ve- 
ritate prima ; nihilominus  tamen  originaliter  est  a rebus  et  in 
rebus  respectu  intellectus  in  naturali  cognitione;  sed  formaliter 
est  in  ipso  intellectu,  prout  concipit  rem,  sicuti  est;  tunc  enim 
est  adaequatio  rei  et  intellectus.  Quamvis  autem  in  intellectu 
causetur  veritas  a rebus  quantum  ad  originem,  non  tamen  quan- 
tum ad  conservationem  et  continuationem;  immo  rebus  per- 
euntibus, manet  veritas  in  intellectibus,  tamen  cum  irradiatione 
luminis  increati.  Nec  valet  quod  obiicit,  quod  veritate  prima  de- 
sistente per  impossibile,  non  maneret  veritas  in  rebus:  ergo  etc. ; 
quoniam  causa  prima  est  causa  effectiva  et  conservativa,  ita 
quod,  eius  influentia  subtracta,  nihil  maneret;  sed  res  extra, 
etsi  sunt  causa  effectiva  veritatis  in  intellectibus,  non  tamen 
sunt  causa  conservativa.  Subtracta  enim  influentia  secundae 
causae,  adhuc  manet  influentia  causae  primae.  Quomodo  au- 
tem causetur  veritas  in  intellectu  a rebus  extra,  videbitur 
alias  2. 

Ad  2.  dicendum,  quod  adaequatio  quaedam  relatio  est  et 
ad  aliud.  Sed  quia  inter  scientiam  et  scibile  ex  parte  scientiae 
est  relatio  secundum  esse,  quia  dependet  a scibili;  in  scibili 
autem  solum  secundum  rationem,  quia  a scientia  non  dependet 
nec  (illa)  aliquid  ponit : ideo  non  oportet,  quod  sit  secundum  rem, 
sed  solum  secundum  rationem,  utpote  intellectum  vel  appre- 
hensum ab  intellectu,  tamen  cum  relatione  ad  primum  exem- 
plar, in  quo  est  ratio  immutabilis  quidditatis.  — Praeterea, 
dico,  quod  est  adaequatio,  quia  intellectus  apprehendit  vel  in- 
telligit  quidditatem  eo  modo,  quo  est;  quia  non  intelligit  eam 
concernendo  esse  vel  non  esse,  locum  vel  tempus,  sicut  nec 
de  ratione  sua  concernit : ideo  intellectus  sibi  adaequatur. 

Ad  3.  dicendum,  quod  re  vera,  ut  dicit  Avicenna,  primum, 
quod  occurrit  intellectui,  est  ens,  et  ideo  omnino  non-ens,  ut 
dictum  est,  non  intelligitur.  Sed  illud  ens  non  est  aliquid  de- 
terminatum nec  actu  nec  potentia,  nec  praesens  nec  futurum, 
nec  homo  vel  equus  et  huiusmodi,  sed  ens,  quod  est  superius 
ad  omnia  ista;  et  ego  dico,  quod  quidditas  illa  est  ens  in  in- 


1 Ita  legunt  B D,  alii  habent  solum  principaliter  in. 

2 Infra  in  Quaest.  quarta. 

tellectu  A,  in  exemplari  aeterno,  licet  non  sit  ens 1  2 actu  in  re- 
bus, quia  nec  hoc  est  de  intellectu  suo. 

Ad  4.  patet  responsio,  quoniam  Philosophus  non  vult  plus 
dicere,  nisi  quod  eo  modo,  quo  res  est,  eo  modo  est  cognosci- 
bilis. Si  sit  actu,  cognoscitur  esse  actu;  si  sit  in  potentia,  co- 
gnoscitur esse  in  potentia;  si  abstrahatur  ab  actu  et  potentia 
et  ab  omni  differentia  essendi,  eo  modo  est  cognoscibilis;  et 
universaliter,  quoties  dicitur  ens,  toties  dicitur  verum,  et  quo- 
ties vel  quot  modis  potest  dici  verum,  tot  modis  3 est  cogno- 
scibilis, ut  visum  est. 

Ad  5.  patet  similiter  responsio,  quia  intellectus  intelligendo 
quidditatem  rei,  quae  est  eius  proprium  obiectum,  verum  in- 
telligit.  Quod  quidem  verum  non  est  nihil,  immo  est  illud  quod 
quid  est , vel  est  illud  quod  res  est;  et  ideo  proprie  verum 
est,  et  proprie  competit  sibi  ratio  Augustini.  Cum  enim  intel- 
ligo,  quid  est  homo,  intelligo  hominem  rationalem,  et  hoc  est 
id  quod  homo  est  immutabiliter.  Nec  intelligit  Augustinus  id4 
quod  est  esse  actu , quoniam  illud  esse  corrumpitur;  veritas  au- 
tem secundum  ipsum  non  corrumpitur 5,  rebus  corruptis;  sem- 
per  enim  manet  ratio  rei. 

Ad  6.  patet  responsio  per  ea  quae  dicta  sunt  in  princi- 
pali solutione.  Dico  enim,  quod  aliquid  est  ibi  obiectum;  nec 
oportet,  quod  sit  aliquid  actu  existens,  nec  hoc  est  de  ratione 
obiecti  intellectus;  sed  sufficit,  quod  sit  intellectui  repraesen- 
tatum et  ab  intellectu  apprehensum.  — Vel,  ut  dictum  fuit, 
obiectum  est  ipsa  quidditas,  concepta  ab  intellectu,  prout  ta- 
men relata  est  ad  aeternum  exemplar,  quod  se  habet  ad  in- 
tellectum in  ratione  moventis. 

Ad  7.  obiectum  6,  quod,  omni  re  circumscripta,  nihil  ma- 
net nisi  apud  intellectum;  dico,  quod  falsum  est,  immo  manet 
ratio  immutabilis.  Est  enim  immutabiliter  verum,  quod  homo 
est  animal  etc. ; sed  est  in  aeterno  exemplari,  quod  se  habet 
in  ratione  moventis  ad  nostrum  intellectum.  Unde  quidditas 


1 D addit  etiam. 

2 In  B deest  ens. 

3 Supple:  res. 

4 lia  bene  B,  alii  per  illud. 

6 Cfr.  August.,  1.  Soliloq.  c.  15.  n.  27.  et  28;  II.  Soliloq.  c.  2.  n.  2. 

6 Codices  falso  dicendum;  melius  neutrum  verbum  poneretur. 

concepta  et  ad  illud  exemplar  relata  est  obiectum  intellectus. 
— Sed  quod  addit,  quod  quidquid  est  apud  intellectum,  se 
habet  in  ratione  medii  et  rationis  cognoscendi;  posset  dici, 
quod  falsum  est.  Intellectus  enim  ex  specie  sibi  repraesentante 
aliquid,  sive  sit,  sive  non  sit  in  re,  format  sibi  quendam  con- 
ceptum — quod1  obiicit  sibi  ipsi;  illud  tamen  non  sistit  in- 
tellectui, sed  ducit  in  aliud;  illud  autem  non  oportet  quod  sit 
in  re,  nec  hoc  est  de  ratione  obiecti,  sed  sufficit,  quod  possit 
esse  in  conceptu  mentis. 

Ad  8.  dicendum,  quod,  omni  causa  creata  circumscripta, 
adhuc  manet  ratio  quidditatis  rei  immutabilis,  manet  etiam 
species  apud  intellectum,  per  quam  potest  sibi  formare  con- 
ceptum rei.  Quamvis  ergo  quidditas  ipsa  non  possit  per  se  esse 
obiectum  intellectus,  nec  ipse  conceptus  tantum,  quia  sic  esset 
vanus,  nec  intelligeret  rem,  sed  suum  conceptum;  nec  tamen 
dico,  quod  ipsum  exemplar  sit  obiectum  terminans  aut  2 quie- 
tans  intellectum;  sic  enim  argumentum  procederet;  sed  omnia 
ista  concurrunt  ad  faciendum  unam  perfectam  rationem  obie- 
cti, ut  explicatum  est,  et  illud  est  quidditas  ipsa  concepta  vel 
apprehensa  ab  intellectu,  prout  tamen  refertur  ad  aeternum 
exemplar,  quod  se  habet  ad  intellectum  in  ratione  moventis. 

Ad  9.  dicendum,  quod  cognoscit  per  speciem,  non  secun- 
dum esse,  quod  habet  in  proprio  genere,  quia  nec  est  in  pro- 
prio genere,  et  tamen  vere  cognoscit  rem;  cognoscit  enim 
quidditatem,  quae  differt  ab  esse,  nec  esse  est  de  eius  intel- 
lectu, immo  eius  intellectus  abstrahit  omnino  ab  esse,  ut  fre- 
quenter dictum  est.  Cognoscit  tamen  referendo  in  primam  cau- 
sam et  exemplar,  quae  ipsum  movet  in  ista  cognitione. 

Ad  10.  dicendum : quod 3 de  ente  per  accidens  non  est 
scientia,  non  est  propter  defectum  entitatis,  sed  magis  propter 

1 D quem  obiicit  sibi;  illud  tamen.  — Verbum  quod  secundum  sensum 
refertur  ad  aliquid  intellectui  repraesentatum.  Fortasse  clarius  ita  legeretur : Illud 
quod  formando  conceptum  sibi  obiicit,  non  tamen  sistit  etc.  Sensus  enim  est : 
conceptus  habet  non  solum  rationem  medii , sed  etiam  rationem  obiecti , in  quan- 
tum repraesentat  illud  quod  cognoscitur,  sive  in  quantum  est  ipsum  obiectum 

in  esse  repraesentativo,  et  in  quantum  intellectus  in  actu  exercito  fertur  directe 
in  ipsum  eodem  actu,  quo  intelligit  rem  conceptu  sive  verbo  repraesentatam; 
cfr.  Philippus  a Ss.  Trinit.,  Sum.  Philos.  11.  II.  q.  44.  a.  2.  2 B nec. 

3 A legit  quod  quia.  — Post  quod  nec  habent  supple:  accidentia  vel  entia 
per  accidens;  D congruentius  legit  habet  et  bis  potest. 

defectum  determinationis,  eo  quod  nec  habent  causam  deter- 
minatam nec  unum  modum  essendi,  immo  possunt  quasi  ex 
infinitis  causis  et  infinitis  modis  contingere  1 ; et  ideo  nec  in  se 
nec  in  suis  causis  possunt  cognosci  cognitione  naturali.  Quid- 
ditates  tamen  rerum,  quamvis  non  habeant  esse  actu,  quia  nec 
est  de  earum  ratione,  habent  tamen  immutabilem  veritatem,  se- 
cundum Augustinum  et  Philosophum  2. 

Ad  11.  dicendum,  quod  veritas  non  est  eodem  modo  in 
rebus  et  intellectu . In  rebus  est  originaliter  et  causaliter 
per  respectum  ad  intellectum,  sed  in  intellectu  est  formaliter , 
ut  supra  3 dictum  est.  Et  quia  non  est  eodem  modo,  ideo  non 
est  uniformis  comparatio;  causaliter  enim  magis  est  in  rebus, 
formaliter  magis  est  in  intellectu. 

Ad  12.  dicendum,  quod  alio  modo  Deus  est  causa  rerum, 
et  res  causa  nostrae  scientiae.  Deus  enim  causa  rerum  est  tota 
et  totius:  ideo  res  dependent  a sua  providentia.  Sed  res  non 
sunt  causa  necessaria  nostrae  scientiae;  posset  enim  Deus  im- 
primere nostris  intellectibus  rerum  species,  per  quas  cognosce- 
remus, sicut  indidit  Angelis.  Adhuc , non  sunt  causa  tota  et  sola , 
immo  cum  lumine  nostri  intellectus  agentis  et  cum  lumine  di- 
vino; et  ideo,  si  sint  aliquo  modo  causa  originalis,  tamen  non 
sunt  causa  conservativa,  nec  quantum  ad  sui  conservationem 
nostra  scientia  dependet  a rebus. 

Ad  13.  dicendum,  quod  non  est  simile:  quoniam  sensus  non 
habet  vim  conservativam  specierum  sensibilium,  sicut  intellectus 
intelligibilium;  et  ideo  sensus  non  sentit,  nisi  praesente  re  sen- 
sata, intellectus4  intelligit,  re  destructa.  Et  quia  apud  intelle- 
ctum habemus  species  intelligibiles,  non  autem  apud  sensum 
sensibiles,  ideo  dicit  Philosophus  II.  de  Anima5,  quod  intelligi- 
mus,  quando  volumus,  non  tamen  sentimus. 


1 Aristot.,  XI.  Melaph.  c.  7.  (X.  c.  8.):  « Huius  vero  (accidentis)  inordina- 
tae et  infinitae  causae  sunt». 

2 Aristot.,  VII.  Metaph.  text.  35.  (VI.  c.  10.):  «Cum  vero  (v.  g.  circuli 

aenei  et  lignei)  abeant  ab  actu,  non  est  manifestum,  utrum  sint  aliquando,  an 
non  sint;  tamen  semper  dicuntur  et  cognoscuntur  universali  ratione».  «Ratio 
vero  est  ipsius  universalis»,  ibid.  Porro  1.  Poster,  c.  24.  (c.  31.):  «Universale... 
neque  hoc  aliquid  est  neque  nunc  neque  ubi ; neque  enim  utique  esset  univer- 
sale; quod  enim  semper  est  et  ubique  universale  dicimus  esse».  — Quoad  Au- 
gust.  cfr.  supra  pag.  232,  nota  2.  3 Pag.  234,  ad  1. 

4 D addit  tamen.  5 Text.  60.  (c.  5.). 

Ad  14.  dicendum,  quod,  ut  praedictum  1 est,  scibilis  ad 
scientiam  non  est  relatio  nisi  secundum  rationem;  ideo  et  as- 
similatio  solum  secundum  rationem;  et  propter  hoc  non  oportet 
ponere,  aliquid  secundum  rem  existere  ex  parte  intelligibilis, 
sed  solum  in  apprehensione;  nec  est  inconveniens,  ut  ad  non-ens 
aliquid  referatur  secundum  rationem.  Video  enim,  quod  inter 
aliqua  est  relatio  secundum  esse  ex  parte  utriusque  extremi; 
quando  enim  extrema  dependent  a se  invicem,  et  relatio  in  utro- 
que extremo  aliquid  ponit,  sicut  inter  patrem  et  filium.  — Inter 
alia  est  relatio  ex  parte  alterius  extremi  secundum  esse , sed 
ex  parte  alterius  secundum  rationem ; et  ideo  ex  parte  huius 
extremi  nihil  ponit 2,  qualis  est  inter  scientiam  et  scibile.  — Inter 
alia  est  relatio  ex  parte  utriusque  extremi  secundum  rationem, 
ut  inter  Deum  et  creaturas  ab  aeterno.  Fuerunt  enim  in  Deo 
ab  aeterno  ideae  rerum  flendarum,  quae  dicunt  relationem  ad 
res  secundum  rationem , quia  nihil  ponit  ex  parte  divinae  es- 
sentiae, nec  ex  parte  rerum,  quae  non  fuerunt.  Ubi  igitur  est 
relatio  vel  assimilatio  secundum  rationem,  non  oportet  ponere 
extrema  nisi  secundum  rationem. 

Ad  15.  patet  responsio.  Dictum  est  enim,  quod  illa  simi- 
litudo nihil  ponit  ex  parte  scibilis  secundum  rem,  sed  secun- 
dum rationem  tantum;  et  ideo  non  oportet  propter  hoc  rem 
ponere.  Adhuc , illa  similitudo  accidens  verum  est  ex  parte  al- 
terius 3,  ideo  oportet  ponere  subiectum  secundum  rei  veritatem; 
sed  quia  ex  alia  parte  est  solum  accidens  secundum  rationem, 
ideo  non  oportet  ponere  subiectum  nisi  secundum  rationem.  — 
Si  urgeatur,  sicut  urgebat  de  illa  quidditate,  si  est  aliquid  aut 
nihil : si  aliquid,  aut  accidens,  aut  substantia,  aut  creator,  aut 
creatura ; dico,  quod  non  nihil,  sed  aliquid.  Sed  quia  non  ali- 
quid actu,  nec  4 substantia  nec  accidens,  nec  hoc  nec  illud ; illa 
enim  est  divisio  rerum  actu  existentium.  Praeterea,  intellectus 
quidditatis  abstrahit  ab  omni  esse. 

Ad  16.  dicendum,  quod  superexistens  5 est  cognoscibilis  et 


1 Pag.  234,  ad  2. 

2 Scilicet  relatio.  — Paulo  ante  adiecimus  huius,  ut  contextus  requirit. 

3 Scilicet  scientis.  — Infra  pro  urgeatur  D urgeretur,  cui  favet  etiam  A. 

4 Intellige:  ideo  nec  est  substantia  etc. 

5 Scilicet  Deus.  — D legit  cognoscibile  et  intelligibile  pro  cognoscibilis  et 
intelligibilis. 

intelligibilis.  Quod  autem  dicit  Dionysius,  Deum  non  esse  co- 
gnoscibilem vel  intelligibilem,  intelligendum  est:  plene,  sicut  est 
cognoscibilis,  et  scientia  comprehensiva,  quia  soli  sibi  est  com- 
prehensibilis ; est  tamen  cognoscibilis  notitia  apprehensiva  e t 
quia  est  et  quid  est,  licet  non  plene  et  perfecte. 

Ad  17.  dicendum,  quod  Deus  cognoscit  res  flendas,  quia 
habet  rationes  earum  practicas  et  exemplares;  intellectus  autem 
humanus  non  potest  cognoscere  futura,  quae  non  habent  causas 
in  natura  nisi  per  divinam  1 revelationem,  apud  quem  sunt  ra- 
tiones flendorum.  Tamen  quia,  rebus  existentibus,  acquirit  sibi 
species  rerum;  ideo,  rebus  desinentibus,  cognoscit  res  per  spe- 
cies illas;  quamvis  enim  non  habeat  rationes  f activas,  habet 
tamen  rationes  factas. 

Ad  18.  posset  responderi  per  superiora.  Quia  ibi  est  re- 
latio secundum  dici  sive  secundum  rationem  ex  parte  scibilis, 
secundum  esse  ex  parte  scientiae:  ideo  non  oportet  ponere  sci- 
bile in  esse,  sed  in  ratione.  — Sed  quod  dicit,  quod  realis  re- 
latio non  est  nisi  ad  rem  2,  et  quod  magis  dependet  ab  obiecto 
quam  a subiecto,  quia  relativorum  esse  est  ad  aliud  se  habere ; 
dico,  quod,  prout  relatio  dicit  accidens,  magis  dependet  a sub- 
iecto, in  quo  est;  prout  ad  aliquid  sive  habitudinem,  magis 
dependet  ab  obiecto,  quia  ad  illud  est;  et  addo,  quod  realis  re- 
latio est  ad  rem ; ad  rem  utique  est,  sed  ad  rem  secundum  mo- 
dum et  exigentiam  rei.  Et  quia  de  ratione  illius  non  est,  quod 
sit  actu  nec  quod  habeat  esse,  sed  quod  sit  tantum  apprehen- 
sibilis et  concepta  ab  intellectu  et  relata  ad  primum  exemplar; 
ideo  ad  talem  rem  talis  est  realis  relatio. 

Ad  19.  dico,  quod  intelligere  quantum  ad  sui  initium  quod- 
dam pati  est,  sed  quantum  ad  sui  complementum  est  in  actu. 
Recipere  enim  est  pati,  sed  iudicare  et  discernere  actionem  di- 
cunt. Primo  ergo  patitur  — eo  modo,  quo  recipere  est  pati  — 
a rebus,  a 3 quibus  accipit,  vel  a phantasmatibus,  postmodum 
vero  agit;  et  ideo  non  oportet,  quod  semper  sit  agens,  nisi  forte 
velimus  dicere,  ut  dictum  est,  quod  patitur  in  eo,  quod  movetur 
a rationibus  aeternis. 

1 Ita  incongrue  codd.  loco  Dei,  proindeque  D male  legit  apud  quam.  Mox 

A B habet  pro  habeat.  2 D esse. 

3 Supplevimus  praepositionem  a,  quae  propter  praecedens  a excidisse  vide- 
tur. In  principio  solutionis  D suum  loco  sui. 

Ad  20.  dicendum,  quod  non  est  simile  omnino  de  cogni- 
tione sive  conceptione  et  enuntiatione , quia  enuntiatio  semper 
enuntiat,  aliquid  esse  vel  non  esse;  et  ideo  non  est  vera,  nisi 
quando  enuntiat  esse  quod  est,  vel  non  esse  quod  non  est.  Et 
simili  modo  intellectus  noster  secundum  operationem  relatam 
ad  existentias  1 rerum  sub  determinata  circumstantia  temporis 
non  est  verus,  nisi  quando  concipit  vel  apprehendit  esse  quod 
est,  vel 2 non  esse  quod  non  est.  Tamen,  ut  dictum  est,  intel- 
lectus habet  aliam  operationem  absolutam  et  simplicem,  quae 
omnino  abstrahit  ab  illis;  ideo  non  dependet  ab  esse  vel  non- 
esse  rerum. 

Ad  21.  dicendum,  quod  verum  est  de  operatione  intellectus, 
quae  concernit  rerum  existentias;  sed  non  est  verum  de  illa 
operatione,  quae  abstrahit  ab  istis.  — Vel  potest  dici,  quod  cum 
intellectus  apprehendit  simplicem  quidditatem  rei,  verum  ver- 
bum concipit,  quia  ita  est  in  re,  sicut  in  cognitione.  Quia  enim 
quidditas  dicit  quandam  rem,  cuius  ratio  vel  intentio  non  con- 
cernit nec  esse  nec  non-esse,  et  intellectus  ita  eam  intelligit; 
ideo  intelligit,  sicut  est,  et  propterea  verum  est  verbum. 

Ad  22.  dicendum,  quod  scibile  est  mensura  scientiae,  et 
res  sunt  mensura  nostri  intellectus,  hoc  est  dictu,  quod  tunc 
est  vera  scientia  et  cognitio,  cum  adaequatur  rei;  et  hoc  est, 
cum  cognoscit  rem,  sicuti  est  et  secundum  modum  suum.  Et 
ideo  ratio  adaequationis  vel  veritas  originaliter  est  a rebus, 
sed  formaliter  est  in  intellectu,  exemplariter  tamen  est  in 
Deo.  Et  quia  3 sunt  diversi  modi  essendi,  non  est  uniformis 
comparatio,  immo  semper  est  fallacia  a 4 secundum  quid  ad 
simpliciter;  certum  est  tamen,  quod  in  Deo  simpliciter  est  per- 
fectius. — Quod  obiicit , quod  mensuratum  dependet  a men- 
sura; potest  dici,  quod  res  scibilis  est;  est , inquam,  non  in 
actu,  sed  in  conceptu  5 mentis  et  in  exemplari  aeterno,  et  hoc 
sufficit  ad  rationem  mensurae. 


1 B existentiam. 

8 Ita  B,  alii  et. 

3 B addit  ibi. 

4 Ita  A;  ceteri  codd.  omittunt  a. 

6 Ita  B D,  alii  conspectu. 

Secundo  quaeritur,  utrum  quidquid  certitudinaliter  cognoscitur  co- 
gnitione intellectuali,  cognoscatur  in  aeternis  rationibus,  vel 
in  lumine  primae  veritatis. 

Quod  autem  lumen  naturale  sufficiat  ad  certam  cognitio- 
nem sine  influentia  illarum  rationum,  ostenditur  sic. 

1.  Philosophus  III.  de  Anima  1:  « Sicut  in  omni  natura  est 
aliquid,  quo  est  omnia  fieri,  et  aliquid,  quo  est  omnia  facere, 
ita  est  in  intellectu  sive  in  anima  »;  quia 2 ibi  est  quo  est 
omnia  facere,  et  ille  est  intellectus  agens;  et  quo  est  omnia  fleri, 
et  iste  est  intellectus  possibilis.  Sed  ubicumque  est  sufficiens 
principium  activum  et  sufficiens  principium  passivum  ad  omnia, 
non  requiritur  ulterius  agens.  Ergo  anima  per  suum  activum 
et  suum  passibile  sufficit  ad  certam  cognitionem  sine  irradia- 
tione speciali  vel  influentia  rationum  aeternarum. 

2.  Item,  Anselmus  de  Conceptu  virginali3  distinguit  tri- 
plicem cursum  rerum,  scilicet  naturalem,  voluntarium  et  mi- 
rabilem. Secundum  cursum  naturalem  fiunt  naturalia;  secun- 
dum cursum  voluntarium  voluntaria,  quae  pendent  a voluntate 
creata;  secundum  cursum  mirabilem  ea  quae  fiunt  supra  na- 
turam per  divinam  potentiam.  Sed  certum  est,  quod  actus  co- 
gnitionis pertinet  ad  cursum  naturalem,  non  mirabilem,  quia 
nec  cognitio  est  miraculosa:  ergo  potest  esse  a naturali  vir- 
tute intellectiva  sine  supernaturali  agente  vel  influentia  ab  eo4. 

3.  Item,  Hugo  libro  I.  de  Sacramentis  5 in  flne  dicit,  quod 
« aliqua  sunt  supra  rationem,  aliqua  infra  rationem,  aliqua 
praeter  rationem,  aliqua  secundum  rationem  ».  Sed  ad  omnia 
illa,  quae  subiacent  virtuti  alicuius  agentis,  sufficit  virtus  agen- 
tis illius  sine  alio 6 adminiculo  superiori:  ergo  ad  naturalem 


1 Text.  17-18.  (c.  o).  — Codd.  bis  aliquid  ante  quo  est  omittunt,  excepto 
B,  qui  ut  textus  Philosophi  illud  exhibet.  Mox  C pro  ita  est  legit  ita  et. 

2 C (et  B primitus)  legit  quod ; A est  dubiae  lectionis. 

3 Cap.  11. 

4 C addit:  supposita  semper  generali  conservatione  vel  influentia  a Deo. 

6 Part.  111.  c.  30.  Cfr.  supra  pag.  130,  nota  1. 

6 C aliquo  et  in  fine  quae  pro  qua. 

cognitionem  eorum  quae  subsunt  rationi  nec  eius  facultatem 
excedunt,  sufficit  lumen  naturale,  supposita  communi  influentia, 
quae  conservat  omnem  creaturam. 

4.  Item,  sicut  divina  potentia  se  habet  ad  operabilia  \ ita 
divina  sapientia  se  habet  ad  cognoscibilia  sive  intelligibilia.  Sed 
quantum  ad  operabilia,  quae  non  excedunt  facultatem  naturae, 
sufficit  virtus  naturae  cum  influentia  communi:  ergo  ad  cogno- 
scibilia, quae  non  excedunt  facultatem  naturae,  sufficit  lumen  na- 
turale cum  generali  influentia,  quae  nulli  subtrahitur  creaturae. 

5.  Item,  pono  speciem  abstractam  a phantasmatibus,  pono 
potentiam  intellectivam 1  2 dispositam,  pono  conversionem  aciei 
intellectus  super  illam,  et  suppono  communem  influentiam;  sed 
ad  cognitionem  non  videntur  plura  requiri:  ergo  sine  aliqua 
influentia  speciali  a superiori  potest  anima  certitudinaliter  co- 
gnoscere, cum  omnia  ista  sint  in  potestate  naturae. 

6.  Item,  quicumque  videt  aliquam  rem  in  luce  vel  in  arte 
aliqua,  necesse  est,  quod  videat  illam  lucem  vel  artem  vel  re- 
gulam, in  qua  videt.  Sed  certum  est,  quod  intellectus  viatoris 
illam  aeternam  artem,  lucem  et  regulam  non  videt,  quia  3 illa 
visio  facit  beatum:  ergo  nec  in  illa  videt. 

7.  Item,  si  omnia  videntur4  in  illa  luce  et  per  specialem 
influentiam  illius  lucis,  ergo  qui  magis  sunt  illi  luci  propinqui, 
magis  vident,  quam  illi  qui  sunt  ab  illa  luce  aversi.  Sed  cer- 
tum est,  quod  multi  ab  illa  luce  aversi  magis  et  plura  vident 
quam  conversi  et  plura  cognoscunt:  ergo  illa  lux  non  est  ra- 
tio videndi,  nec  in  luce  illa  videtur  quidquid  videtur. 

8.  Item,  Philosophus  II.  Metaphysicorum  5 : «Sicut  se  ha- 
bent res  ad  esse , ita  se  habent  ad  cognitionem  » ; sed  ad  esse 
sufficit  forma  creata  cum  generali  influentia  Creatoris:  ergo 
similiter  ad  cognitionem:  ergo  non  est  necessaria  aliqua  spe- 
cialis influentia  lucis  aeternae. 


1 B superflue  addit:  quae  non  excedunt  facultatem  naturae,  et  post  sapien- 
tia omittit  se  habet. 

2 13  omittit  intellectivam , et  circa  finem  argumenti  ante  potest  addit  po- 
tentia. 

3 C eo  quod. 

4 B viderentur,  et  deinde  sibi  constans  viderent  post  magis. 

5 Text.  4.  (I.  brevior,  c.  I.):  «Quare,  ut  secundum  esse  unumquodque  se 
habet,  ita  etiam  secundum  veritatem  » (cfr.  infra  q.  2.  arg.  4.  pro  parte  affirmat.). 

9.  Item,  Augustinus  IX.  de  Trinitate1:  «Mens  sicut  cor- 
porearum rerum  notitiam  per  sensus  corporis  colligit,  ita  in- 
corporearum per  semetipsam,  cum  sit  incorporea  »;  sed  si  in- 
digeret alieno  vel  superiori  auxilio,  non  per  semetipsam  cogno- 
sceret: ergo  altiori  auxilio  non  indiget. 

10.  Item,  idem  XII.  de  Trinitate2  dicit,  quod  ista  immu- 
tabilia vera  vel  scientiarum  spectamina  anima  videt  « in  qua- 
dam luce  sui  generis  incorporea,  sicut  oculus  carnis  quae  adia- 
cent  in  luce  corporea  » ; sed  certum  est,  quod  nulla  lux  est 
eiusdem  generis  cum  anima  nostra  nisi  lux  creata,  quia  lux 
increata  non  est  in  genere : ergo  non  cognoscit  in  luce  increata, 
sed  creata. 

11.  Item,  secundum  Philosophum  3,  « natura  nihil  facit  fru- 
stra nec  deficit  in  necessariis»;  sed  certum  est,  quod  creatura 
rationalis  creata  est  a Deo  propter  aliquam  operationem,  et 
haec  est  operatio  intellectualis:  ergo  natura  non  deficit  sibi: 
ergo  ex  natura  sua  et  in  natura  habet  anima  ea  quae  ad  ope- 
rationem intellectualem  requiruntur,  sine  aliqua  superiori  in- 
fluentia, supposita  semper  influentia  generali 4. 

12.  Item,  Philosophus  III.  de  Anima  5 comparat  intellectum 
possibilem  oculo,  colorem  phantasmati,  intellectum  agentem 
luci;  est  enim  habitus  quidam  ut  lumen;  sed  ad  visionem  sen- 
sualem sufficit  praesentia  6 obiecti  visibilis,  potentia  visiva  dis- 
posita videntis,  et  lux  solaris:  ergo  similiter  ad  visionem  in- 
tellectualem sufficit  praesentia  phantasmatis  et  potentia  rece- 
ptiva intellectus  possibilis  et  lux  intellectus  agentis  facientis 
species  intellectas  in  potentia  intellectas  in  actu. 

13.  Item,  certum  est,  quod  actus  cognitionis  est  actus  qui- 
dam naturalis;  sed  ad  operationes  naturales  non  requiritur  ali- 


1 Cap.  3.  n.  3.  In  textu  originali  post  colligit  sic  continuatur:  sic  incorpo- 
rearum per  semetipsam. . Ergo  et  semetipsam  per  se  ipsam  novit,  quoniam  est 
incorporea.  Haec  additio  est  etiam  in  C,  paucis  mutatis. 

2 Cap.  15.  n.  24.  — Similiter  I.  Soliloqu.  c.  8.  n.  15.  Augustinus  docet: 
« Illa  quae  in  disciplinis  traduntur  (paulo  ante  ea  vocavit  disciplinarum  specta- 
mina) non  posse  intelligi,  nisi  ab  alio  quasi  suo  sole  illustrentur». 

3 III.  de  Anima,  texi.  45.  (c.  9.). 

4 B naturali.  5 Text.  18.  (c.  5.). 

6 Ita  bene  B,  alii  potius  praesentatio ; mox  C post  disposita  (pro  quo  B dis- 

positio) addit  ex  parte. 

quid  supernaturale:  ergo  aut  operatio  intellectus  in  ea  quae 
non  excedunt  facultatem  naturae,  non  est  naturalis,  aut  si  est 
naturalis,  nihil  supernaturale  requiritur.  Sed  illa  influentia, 
quidquid  sit,  supernaturalis  est:  ergo  etc. 

14.  Item,  si  quidquid  videmus,  videmus  in  illa  luce,  hoc 
non  est  nisi  duobus  modis:  aut  sicut  in  speculo , et  hoc  est 
impossibile,  quia  quicumque  videt  aliquid  in  speculo,  videt 
speculum  ipsum;  aut  sicut  in  medio  vel  cognoscendi  ratione; 
et  tunc  aut  ipsa  lux  divina  per  essentiam  est  cognoscendi  ra- 
tio. Quod  non  potest  esse,  quia  quidquid  illud  sit,  illud  est 
aliquid  animae  vel  intellectui  inhaerens,  divina  autem  1 essen- 
tia nulli  potest  inhaerere;  aut  est  aliquid  ab  ea  influxum,  in 
mentem  cognoscentem.  Sed  illud,  quidquid  sit,  est  creatura; 
omnis  autem  creatura  mutabilis:  ergo  non  sufficit  ad  certam 
cognitionem;  aut  oportet  abire  in  infinitum , quod  est  incon- 
veniens. 

15.  Item,  certum  est,  quod  lux  divina  est  de  invisibilibus 
Dei,  quia  lux  divina  non  est  nisi  ipse  Deus;  sed,  ut  dicit  Apo- 
stolus 2,  invisibilia  Dei  a creatura  mundi  per  ea  quae  facta 
sunt , intellecta  conspiciuntur:  ergo  si  lux  divina  est  ratio 
cognoscendi  creaturam,  et  creatura  est  medium  et  ratio  cogno- 
scendi divinam  lucem;  tunc  cognitio  est  circularis,  quod  vide- 
tur esse  inconveniens. 

16.  Item,  quia  dicebatur,  quod  cognoscitur  3 per  quandam 
divinam  influentiam;  contra:  ubi  est  res  ipsa,  non  est  neces- 
saria rei  illius  species;  sed  Deus  sive  lux  divina  est  praesen- 
tissima  nostro  intellectui:  ergo  non  est  necessaria  aliqua  in- 
fluentia. 

17.  Item,  illa  influentia  aut  est  Creator,  aut  est  creatura. 
Non  Creator,  quia  fluit  et  infunditur  a Deo:  ergo  non  est  Deus. 
Non  creatura,  quoniam  est  velut  quoddam  lumen  fluens  a sole; 
sed  lumen  non  est  de  nihilo  nec  est  de  aliquo  materialiter4: 


1 B omittit  autem.  Mox  pro  est  creatura,  quod  habet  bene  B (cfr.  infra  in 
respons.  ad  14.),  alii  codd.  est  creatum,  qui  et  dein,  excepto  C,  continuant: 
omne  autem  creatum  mutabile.  Denique  C aut  est  abire. 

2 Kom.  1,  20. 

3 B a secunda  manu  quod  cognitio  est  (primitus  cognoscibilia). 

4 C legit  nec  est  de  materiali,  ergo;  et  paulo  post  adiungit  omnino  post 
nihil. 

ergo  nec  illa  influentia,  ergo  non  est  creatura:  ergo  nihil  est, 
cum  nec  Creator  nec  creatura. 

18.  Item,  omnis  1 agens  virtutis  infinitae  potest  super  suam 
operationem  per  se  sine  alieno  auxilio;  sed  intellectus  noster 
est  virtutis  infinitae:  ergo  potest  in  operationem  suam  intelle- 
ctualem sine  alieno  auxilio.  Maior  manifesta  est;  minor  pro- 
batur per  Commentatorem  super  XII.  Metaphysicorum 2 3,  ubi 
dicit,  quod  motores  orbium  caelestium  sunt  virtutis  infinitae 
et  possunt  perpetuare  motum,  quia  sunt  virtus  non  in  materia; 
sed  intellectus  noster  est  virtus  non  in  materia:  ergo  etc. 

19.  Item,  quia  dictum  erat,  quod  illa  lux  videtur  quodam 
modo  in  omni  viso  et  cognoscitur  in  omni  cognito,  arguebat* : 
quod  videmus  non  cognoscimus  per  fidem;  sed  de  illo  bono 
aeterno  non  habemus  cognitionem  nisi  per  fidem : ergo  non  il- 
lud videmus.  Minor  probatur  per  Augustinum  VIII.  de  Trini- 
tate4, qui  dicit:  Quamdiu  per  fidem  ambulamus,  non  per 
speciem,  nondum  utique  videmus  Deum. 

20.  Item,  secundum  Philosophum  II.  Caeli  et  Mundi 5, 
quanto  natura  superior,  tanto  paucioribus  indiget  ad  suam 
perfectionem;  sed  creatura  rationalis  est  perfectior  creatura 
in  ordine  universi:  ergo  paucioribus  indiget  ad  suam  perfe- 
ctionem. Sed  creaturae  inferiores  non  indigent  influentia  aliqua 
speciali  divina  ad  suas  perfectiones  consequendas:  ergo  multo 
minus  creatura  rationalis. 

21.  Item,  si  influentia  lucis  divinae  vel  lux  ipsa  necessa- 
ria est  ad  cognitionem,  non  est  necessaria  tantum  ut  medium 
elevans,  sed  ut  ratio  assimilationis.  Sed  cum  intellectus  natus 
sit  omnia  cognoscere,  oportet,  quod  per  illam  influentiam  assi- 
miletur  illi  luci  quantum  ad  omnia  cognoscibilia.  Sed  nulla  in- 
fluentia sufficit  ad  omnia  cognoscibilia  repraesentanda,  nec  ali- 
quod attributum  cognitum  assimilat  seu  repraesentat  nisi  se- 
cundum illam  rationem,  ut  bonitas  bona:  ergo  necesse  est,  quod 
aut  ipse  Deus  per  essentiam  suam  sit  ratio  assimilationis,  quod 


1 C omne;  et  mox  aliquo  auxilio  pro  alieno  auxilio . 

2 Text.  41.  (XI.  c.  7.). 

3 B arguebalur. 

4 Gap.  4.  n.  6,  in  quo  textu  respicitur  II.  Cor.  5,  7. 

6 Text.  62.  seqq.  (c.  12.).  — Mox  in  minori  BC  omittunt  creatura  post 
perfectior. 

est  falsum;  aut  nihil  aliud  sufficit:  ergo  non  cognoscitur1  in 
Deo  aut  in  influentia  aliqua  speciali. 

22.  Item,  certitudo  cognitionis  est  ex  parte  medii;  sed 
illud  medium  aequaliter  se  habet  ad  omnes:  ergo  omnes  ae- 
qualiter cognoscerent.  Sed  hoc  falsum  est:  ergo  non  cogno- 
scunt in  illa  luce. 

23.  Item,  secundum  Augustinum  X.  de  Trinitate 2,  actus 
voluntatis  necessario  supponit  actum  cognitionis;  sed  ad  actum 
voluntatis  non  requiritur  aliqua  superior  influentia,  ad  actum 
dico  naturalem,  quia  naturaliter  inclinatur  ad  diligendum  bo- 
num : ergo  nec  ad  actum  cognitionis. 

24.  Item,  confirmatur  sic  argumentum : quoniam  omne, 
quod  movetur  vel  tendit  ad  aliquid,  necessario  habet  aliquid 
illius3,  ad  quod  movetur;  sed  voluntas  naturaliter  movetur  in 
Deum:  ergo  habet  per  naturam  aliquid  Dei:  ergo  non  requiri- 
tur influentia  ulterior. 

25.  Item,  ratio  cognoscendi  oportet  quod  sit  proportiona- 
lis intelligenti  et  obiecto;  sed  aliqua  lux  magis  est  proportio- 
nalis quam  lux  divina,  nec  illa  4 est  proportionalis:  ergo  illa 
non  est  ratio  cognoscendi.  Quod  autem  alia  lux  magis  sit  pro- 
portionalis, videtur,  quia  lux  Angeli  beati,  quae  est  quasi  uni- 
genea  nostro  intellectui.  Quod  illa  non  sit  proportionalis,  patet, 
quoniam  excedit  in  infinitum  et  nostrum  intellectum  et  cogno- 
scibile obiectum;  et  cum  hoc,  si  esset  proportionalis,  posset  5 6 
videre  eam. 

26.  Item,  omnis  potentia0  super  se  reflexiva  iudicat  de  se 
et  de  omnibus,  quae  sunt  in  ipsa;  sed  de  luce  divina  [mens 
nostra]  non  iudicat  nec  de  aliqua  influentia  lucis,  quoniam  per 
illam  et  secundum  illam  de  omnibus  iudicat:  ergo  non  est  talis 
lux  vel  influentia  in  mente  nostra. 


1 B C cognoscimus. 

2 Cap.  I.  et  2.  3 C de  illo. 

4 Intellige  divina  lux,  sicut  addit  C,  qui  infra  legit  ergo  non  est  pro  ergo 

illa  non  est,  et  infra  Quod  autem  illa  non  est  pro  Quod  illa  non  sit. 

5 Supple:  intellectus,  vel  est  legendum:  possemus.  Auctor  cum  hoc  adhi- 
Bet  pro  insuper. 

6 A C addunt  sui,  quod  error  esse  videtur;  mox  A et  B omittunt  mens 
nostra.  — Quoad  ipsum  argumentum  cfr.  S.  Bonav.,  I.  Sent.  d.  3.  p.  I.  q.  I. 
ad  4 

27.  Item,  si  illa  lux  est  ratio  cognoscendi  in  omni  cogni- 
tione, cum  illa  lux  omnia  aequaliter  repraesentet,  omnia  ae- 
qualiter cognoscerentur,  praesentia  [et | futura,  occulta  et  ma- 
nifesta, necessaria  et  contingentia;  sed  istud  est  falsum: 
ergo  etc. 

28.  Item,  quaero:  cum  video  aliquod  verum  immutabile, 
ut:  omne  totum  maius  est  sua  parte,  et  septem  et  tria  decem 
sunt;  quid  video?  Aut  aliquid  creatum,  aut  aliquid  increatum; 
non  creatum,  quoniam  nullum  creatum  *,  immutabile  vel  aeter- 
num; non  increatum,  quia  istud  video  perspicue,  Deum  videre 
perspicue  est  beatum  esse;  sed  hic  non  sumus  beati,  nec  qui- 
cumque videt1  2 est  beatus:  ergo  etc. 

29.  Item,  si  in  3 qualibet  cognitione  certitudinali  Deus  vel 
lux  divina  necessario  aliquid  influit,  cum  cognoscere  secun- 
dum Philosophum  4 sit  in  potestate  nostra,  tunc  illa  lux  vel 
influentia  illius  lucis  esset  in  potestate  nostra;  sed  istud  est 
falsum:  ergo  nec  lux  divina  nec  aliqua  specialis  eius  influentia 
necessario  requiritur  ad  certam  cognitionem. 

CONTRA: 

1.  Augustinus  XI.  de  Civitate  Dei5:  «Licet  quibusdam 
animalibus  ad  istam  lucem  contuendam  multo  quam  nobis  sit 
acrior  sensus  oculorum,  sed  lucem  illam  incorpoream  contin- 
gere nequeunt,  qua  mens  nostra  quodam  modo  irradiatur,  ut 
de  his  omnibus  iudicare  possimus.  Nam  in  quantum  eam 
capimus,  in  tantum  id  possumus  ».  Ergo  per  illustrationem 
illius  lucis  et  attingendo  cognoscimus,  quidquid  certitudinali- 
ter  cognoscimus. 

2.  Item,  Augustinus  XII.  super  Genesim  ad  litteram6: 
« Lumen,  quo  illustratur  anima,  ut  omnia  vel  in  se  vel  in  illo 


1 C bene  addit  est.  Mox  B a secunda  manu  videmus  pro  video;  et  deinde 
post  Deum  C bene  addit  autem. 

2 Subintellige : verum  aliquod  immutabile. 

3 A omittit  praepositionem  in. 

4 Libr.  II.  de  Anima,  text.  60.  (c.  5.).  — Pro  tunc  G legit  ergo. 

5 Cap.  27.  n.  2. 

6 Cap.  31.  n.  59,  in  quo  textu  edit,  post  intelligit  pergit:  « sicut  valet.  Cum 
ergo  illuc  rapitur  et  a carnalibus  subtracta  sensibus,  illi  visioni  expressius  prae- 

veraciter  intellecta  conspiciat,  ipse  Deus  est.  Sed  cum  conatur *  1 
lumen  illud  intueri,  palpitat  et  minus  valet;  inde  tamen  est 
quidquid  intelligit;  sicut  valet,  videt 2 quae  supra  se,  et  illo 
adiuta  videt  etiam,  quidquid  in  se  intelligendo  videt».  Ergo  etc. 

3.  Item,  XII.  Confessionum  3 : « Si  ambo  videmus,  verum 
esse  quod  dicis , si  ambo  videmus,  verum  esse  quod  dico ; non 
ego  in  te  nec  tu  in  me,  sed  ambo  in  ea  quae  super  mentes 
nostras  est  incommutabili  veritate  ». 

4.  Item,  idem  VIII.  de  Trinitate4:  «Cum  animus  ita  no- 
bis placet,  ut  eum  omni  etiam  luci  corporeae,  cum  bene  intel- 
ligimus,  praeferamus;  non  ipse  in  se  ipso  nobis  placet,  sed  in 
illa  arte,  qua  factus  est.  Inde  enim  approbatur  factus,  ubi  vi- 
detur fuisse  faciendus;  haec  est  veritas  et  simplex  bonum». 

5.  Item,  idem  libro  IX.  de  Trinitate  5 6 4 « Neque  enim  cor- 
poreis sensibus  multas  mentes  videndo  per  similitudinem  col- 
ligimus generalem  vel  specialem  humanae  mentis  notitiam,  sed 
intuemur  immobilem  veritatem,  ex  qua  [perfecte],  quantum  pos- 
sumus, definimus,  non  qualiscumque  sit  hominis  mens,  sed 
qualis  esse  sempiternis  rationibus  debeat».  Et  in  eodem  capi- 
tulo : « Itaque  de  istis  sensibus  secundum  illam  7 iudicamus 
et  eam  cernimus  rationalis  mentis  intuitu  ».  Et  in  principio 
capituli  septimi8:  «In  illa  aeterna  veritate,  per  quam  facta 
sunt  omnia,  formam,  secundum  quam  sumus,  et  secundum  quam 
vel  in  nobis  vel  in  corporibus  vera  et  recta  ratione  aliquid 


senta  tu  r non  spatiis  localibus,  sed  modo  quodam  suo,  etiam  supra  se  videt  illud, 
quo  adiuta  videt  quidquid  etiam  in  se  » etc. 

1 Scii,  anima,  vel,  ut  ait  August.,  loc.  cit.,  « creatura  rationalis  et  intelle- 
ctualis, ad  eius  imaginem  (acta  ». 

2 G addit  autem , trahendo  sicut  valet  ad  praecedentem  terminum  intelligit, 
sed  minus  bene.  In  fine  habet  intelligendum  pro  intelligendo. 

3 Cap.  25.  n.  35.  — Editio  post  dico  continuat:  Ubi  quaeso  id  videmus? 
Nec  ego  utique  in  te,  nec  tu  in  me,  sed  ambo  in  ipsa,  quae  etc. 

4 Gap.  3.  n.  5.  — In  fine  huius  loci  ante  est  veritas  B C addunt  enim. 

5 Gap.  6.  n.  9.  — G pro  per  similitudinem  habet  per  rerum  similitudi- 
nem. Editio  pro  corporeis  sensibus  habet  oculis  corporeis,  inviolabilem  loco 
immobilem  et  pro  qualiscumque  sit  vero  qualis  sit  uniuscuiusque.  — Verba 
hic  et  postea  in  parenthesi  posita  ex  editione  adiecta  sunt. 

6 Num.  II. 

7 Subaudi:  formam  aeternae  veritatis. 

8 Num.  12,  ubi  edit,  ex  qua  temporalia  pro  per  quam. 

operamur,  visu  mentis  aspicimus  ».  Ergo  non  tantum  videmus 
et  cognoscimus  in  illa,  sed  illam  videmus. 

6.  Item,  in  I.  libro  de  Doctrina  Christiana  1 : «Sapiens, 
adepta  sapientia,  sapiens  est;  antequam  adipisceretur,  non  erat 
sapiens;  at  vero  ipsa  sapientia  nec  fuit  unquam  insipiens  nec 
esse  unquam  potest.  Quam  si  non  viderent,  nullo  modo  plena 
fiducia  vitam  incorrimutabiliter  sapientem  vitae  commutabili 
anteponerent.  Ipsam  quippe  regulam  veritatis,  qua  illam  cla- 
mant esse  meliorem,  [incommutabilem]  vident,  nec  uspiam  nisi 
supra  suam  naturam  vident,  quandoquidem  se  vident  mutabi- 
les. Unde  omnibus  ad  contemplandum  communiter  atque  in- 
commutabiliter  praesto  est.  Et  hoc  qui  non  videt,  ita  est  quasi 
caecus  in  sole,  cui  nihil  prodest  ipsis  locis  oculorum  [eius] 
tam  clarae  atque  praesentis  2 lucis  fulgor  infusus  ».  Ergo  idem 
quod  prius. 

7.  Item,  Dionysius  in  libro  Angelicae  Hierarchiae3 : «In 
tria  dividuntur  supermundana  ratione  divini  intellectus:  in  sub- 
stantiam, virtutem  et  operationem  »;  sed  anima  rationalis  non 
producitur  nisi  per  aliquam  influentiam  Dei  specialem : ergo 
nec  operatur  nisi  per  aliquam  influentiam  specialem.  Sed  ope- 
ratio eius  propria  est  cognitio  intellectualis:  ergo  etc. 

8.  Item,  omne,  quod  factum  est,  secundum  aliquam  ratio- 
nem 4 factum  est.  Quod  autem  rationabiliter  factum  est,  opor- 
tet per  aliquam  rationem  cognosci:  aut  ergo  per  illam,  per 
quam  factum  est,  aut  per  aliam.  Si  per  aliam:  non  cognosci- 
tur veraciter;  si  per  eandem;  sed  omnia  sunt  facta  aeternis 
rationibus:  ergo  tantum  aeternis  rationibus  cognoscuntur. 

9.  Item,  talis  est  ordo  in  potentiis  animae,  quod  semper 
potentia  inferior  consulit  superiorem.  Unde  sensus  particula- 
ris 5 sensum  communem,  sensus  communis  imaginationem,  ima- 

1 Cap.  8.  n.  8.  et  9.  — In  textu  originali  legitur:  Sapiens  enim  mens,  id 
est  adepta  sapientiam,  antequam  etc.  Codicum  lectio  utitur  participio  adepta 
in  sensu  passivo,  quod  etiam  non  raro  fit  ab  auctoribus  classicis.  — A verbis 
Unde  omnibus  ea  quae  sequuntur  sumta  sunt  ex  c.  9.  n.  9. 

2 B praesentiatis.  3 Cap.  1 I . 

4 Pro  explicatione  servire  possunt  verba  S.  August.,  83  Quaest.  q.  46.  n.  2: 

« Quis  audeat  dicere,  Deum  irrationabiliter  omnia  condidisse?  Quod  si  recte 
dici  vel  credi  non  potest,  restat,  ut  omnia  ratione  sint  condita.  Nec  eadem  ra- 
tione homo,  qua  equus  » etc. 

5 B particulares,  per  incuriam  amanuensis. 


250 


QUAESTIONES  DISPUTATAE. 


ginatio  rationem  inferiorem,  portio  inferior  superiorem  secun- 
dum Augustinum  XII.  super  Genesim  ad  litteram  1,  quoniam 
omnes  visiones  referuntur  iudicandae  per  intellectualem  visio- 
nem. Superior  igitur  portio  aut  iudicat  secundum  semetipsam, 
aut  per  aliquid,  quod  est  supra  se.  Si  per  aliquid,  quod  est  supra 
se;  nihil  est  autem  supra  animam  nisi  incommutabilis  veritas: 
ergo  etc.  Si  secundum  se  ipsam:  ergo  nihil  est  ea  2 superius, 
ut  dicit  Augustinus  de  Vera  Religione  3.  Si  igitur  aliquid  est 
supra  mentem:  ergo  secundum  illud  et  per  illud  iudicat;  sed 
illud,  ut  dictum  est,  est  4 incommutabilis  veritas:  ergo  etc. 

RESPONDEO: 

Quoniam  anima  rationalis  quasi  in  medio  constituta  est 
inter  Creatorem  et  creaturas,  et  ad  Creatorem  ordinatur  se- 
cundum sui  partem  superiorem,  ad  creaturas  autem  secundum 
sui  partem  inferiorem,  sicut  dicit  Augustinus  in  multis  locis, 
ideo  de  cognitione  et  ratione  cognoscendi  fuerunt  ab  antiquo 
plures  opiniones. 

Plato  enim  cum  suis  sequacibus  posuit,  totam  rationem 
cognoscendi  venire  a mundo  archetypo  sive  intelligibili  et  a 
rationibus  idealibus,  et  posuit,  illam  lucem  aeternam  concurrere 
ad  certitudinalem  cognitionem  in  sua  evidentia  et  sicut  totam 
et  solam  rationem  cognoscendi,  sicut  Augustinus  in  pluribus 
locis  recitat,  et  maxime  VIII.  de  Civitate  Dei5:  «Lumen  men- 
tium ad  cognoscenda  omnia  Deus  ipse  est,  qui  condidit  omnia  ». 


1 Gap.  11.  n.  24.  et  c.  24.  n.  51.  2 A omittit  ea. 

3 Cap.  30.  31  ; cfr.  etiam  II.  de  Lib.  Arb.  c.  5.  n.  12:  « Nulli  dubium  est, 

eum  qui  iudicat,  eo,  de  quo  iudicat,  esse  meliorem  ».  Ibid.  c.  6.  n.  14:  « Ipsa 
ratio  nostra  mutabilis  « per  se  ipsam  cernit  aeternum  aliquid  et  incommutabile, 
simul  et  se  ipsam  inferiorem;  et  illum  oportet  Deum  suum  esse  fateatur  ». 

4 A et  B omittunt  secundum  esi. 

5 Cap.  7.  — Hoc  tamen  loco  S.  Augustinus  Platonem  non  vituperat,  sed 
laudat  et  eius  verba  approbat,  non  tamen  intellecta  in  sensu,  quo  excluditur 
lumen  creatum  mentium.  Platonem  sensisse,  duos  esse  mundos  etc.,  docet  Au- 
gustinus, 111.  contra  Acad.  c.  17.  n.  37;  pluries  ipsum  reprehendit  de  palinge- 
nesia  sive  praeexistentia  et  migratione  animarum,  et  rationem,  cur  ita  docuerit, 
ut  improbabilem  reiicit,  I.  Retract.  c.  4.  n.  4,  c.  8.  n.  2;  XII.  I).  c.  15.  De  dif- 
ferentia scientiae  et  sapientiae  vide  August.,  de  Trin.  XII.  c.  15.  n.  25;  XIII. 
c.  19.  n.  24;  XIV.  c.  I.  n.  I. 

Sed  ista  positio  omnino  erronea  est.  Quamvis  enim  videa- 
tur stabilire  viam  sapientiae,  destruit  tamen  viam  scientiae  1. 
— Praeterea , si  lux  illa  esset  ratio  cognoscendi  tota  et  sola , 
non  differret  cognitio  rerum  in  Verbo  a cognitione  in  proprio 
genere,  nec  cognitio  rationis  a cognitione  revelationis,  nec  co- 
gnitio philosophica  a cognitione  prophetica,  nec  cognitio  per 
naturam  a cognitione  per  gratiam. 

Alia  positio  fuit  Aristotelis,  ut  videtur,  qui  totam  ratio- 
nem cognoscendi  dixit  causari  et  venire  ab  inferiori  via  sen- 
sus, memoriae  et  experientiae  cum  lumine  naturali  nostri  in- 
tellectus agentis,  abstrahentis  species  a phantasmatibus  et  fa- 
cientis eas  intellectas  in  actu.  Et  ideo  posuit,  lucem  aeternam 
non  esse  necessariam  ad  cognitionem  cerlitudinalem,  nec  un- 
quam de  ea  locutus  est.  Et  ista  eius  opinio  apparet  in  II.  Po- 
steriorum 2. 

Hanc  positionem,  licet  non  omnino,  tamen  quidam  philo- 
sophantes  sequuntur,  asserentes,  quod  lux  illa  est  generalis 
causa  certitudinalis  cognitionis,  nullo  modo  tamen  eam  attingi, 
nec  aliquam  eius  influentiam  specialem  in  naturali  cognitione 
esse  necessariam;  sed  3 sufficit  lumen  intellectus  agentis  cum 
speciebus  et  rerum  similitudinibus  a rebus  acceptis  et  abstra- 
ctis; alias  evacuaretur  operatio  naturae,  et  intellectus  noster 
non  intelligeret  nisi  per  accidens,  et  nostra  cognitio  non  esset 
naturalis,  sed  supernaturalis.  Quod  autem  dicit  Augustinus  4, 
per  illam  lucem  et  in  illa  luce  omnia  videri,  non  est  intelli- 
gendum,  quod  intellectus  illam  lucem  aliquo  modo  attingat, 
neque  quod  lux  illa  aliquid  specialiter  influat,  sed  quod  Deus 
aeternus  lucem  nobis  intellectualem  naturaliter  indidit,  in  qua 
omnia  cognoscibilia,  quae  subsunt  rationi,  naturaliter  cogno- 
scimus et  videmus. 

Sed  et  ista  positio  multum  videtur  deficere.  Nam  etsi 
astruat  viam  scientiae,  omnino  destruit  viam  sapientiae.  Videtur 


1 Haec  et  quae  proxime  sequuntur  fere  ad  verbum  sumta  sunt  ex  quae- 
stione disputata  S.  Bonaventurae,  de  qua  cfr.  de  Hum.  Cognit.  ratione,  pag. 
61  seqq. 

2 Gap.  18.  (c.  15.);  cfr.  etiam  I.  Poster,  c.  14.  (c.  18.);  III.  de  Anima,  text. 
39.  (c.  4-8.);  I.  Metaph.  c.  1.  — Paulo  ante  BC  transponunt  non  legendo  non 
posuit...  esse. 

3 Post  sed  supple:  dicunt  quod. 


Vide  supra  p.  92,  93. 

etiam  multum  derogare  rationi  et  naturae  imaginis.  Creatura 
enim  rationalis  hoc  ipso,  quod  est  ad  imaginem  Dei 1,  secun- 
dum sui  supremum  aeternis  regulis  inhaerescit,  ut  dicit  Au- 
gustinus XII.  de  Trinitate  2.  Videtur  nihilominus  evertere  et 
subvertere  omnia  fundamenta  beati  Augustini,  cuius  auctorita- 
tes nullo  modo  possunt  (aliter)  exponi.  Quod  videtur  inconve- 
niens, cum  ipse  sit  doctor  praecipuus,  et  quem  doctores  catho- 
lici et  maxime  theologi  debent  sequi. 

Et  ideo  viam  mediam  puto  sine  praeiudicio  esse  tenen- 
dam, dicendo,  quod  nostra  cognitio  causatur  et  ab  inferiori  et 
a superiori,  a rebus  exterioribus  et  rationibus  idealibus. 

Ad  cuius  intelligentiam  notandum  est,  quod  nihil  cogno- 
scitur nec  intelligitur  nisi  verum.  Veritas  autem  triplex  est 
vel  tripliciter3,  prout  quaelibet  res  tripliciter  habet  esse,  vide- 
licet in  genere  proprio,  in  intellectu  creato  et  in  exemplari 
aeterno,  sicut  dicit  Augustinus  V.  super  Genesim  ad  litteram  4, 
et  Anselmus  in  libro  de  Veritate  capitulo  decimo.  Ergo  possu- 
mus loqui  de  veritate  tribus  modis:  vel  per  comparationem 
ad  materiam,  quam  informat;  quoniam  omnis  natura  creata, 
eo  quod  repraesentat  secundum  gradum  suum  artem,  per  quam 
facta  est,  forma  ipsa  vel  natura  sive  essentia,  per  quam  ipsam 
artem  et  exemplar  imitatur,  est  sua  veritas;  et  in  tantum  vera 
est,  in  quantum  illud  exemplar  exprimit.  Secundo  possumus 
considerare  5 6 veritatem  per  comparationem  ad  intellectum, 
quem  excitat;  et  iste  est  intellectus  creatus  et  maxime  huma- 
nus, quia  de  ipso  loquimur  modo.  Nulla  enim  est  natura,  quae 
non  se  manifestet  intellectui  et  declaret,  ut  potest.  Tertio  pos- 
sumus considerare  veritatem  per  comparationem  ad  exemplar, 
a quo  emanat;  haec  est  divina  lux  et  ars,  per  quam  facta 
sunt  omnia. 


1 Gen.  \,  27. 

2 Cap.  1.  seqq. 

3 B C legunt  vel  ul  triplex  ; A est  dubiae  lectionis.  Lectio  in  textum  recepta 
nobis  visa  est  probabilior. 

4 Cap.  12.  n.  28.  — August.  hoc  loco  solum  de  duobus  modis  essendi 
disserit,  qui  tamen  praecipue  ad  rem  faciunt,  de  qua  agitur.  — Sententiam 

S.  Anselmi  habes  supra  q.  I.  arg.  1.  pro  parte  affirmativa. 

6 C accipere.  Paulo  post  ante  intellectum  C addit  subiectum,  id  est.  Haec 
tamen  verba  etiam  in  A desiderantur. 

Veritas  autem  secundum  rationem  suam  est  ratio  cogno- 
scendi et  manifestandi,  prout  dicit  Hilarius  1,  quod  veritas  est 
declarativa  esse.  Ista  ratio,  ut  est  impressa  creaturae,  hoc  est 
ipsa  sua  forma  vel  quidditas,  non  est  sufficiens  ad  se  manife- 
standum vel  declarandum  nec  movendum  intellectum.  Inde  pro- 
vidit Deus  nostrae  menti  quoddam  lumen  intellectuale,  quo 
species  rerum  obiectarum  abstrahit 2 a sensibilibus,  depurando 
eas  et  accipiendo  earum  quidditates,  quae  sunt  per  se  obie- 
ctum  intellectus.  Indidit  nihilominus  naturale  iudicatorium,  quo 
discernat  et  indicet  bona  a malis  et  vera  a falsis.  Sed  nec 
istud  lumen  est  sufficiens,  quia  defectivum  est  et  opacitati3 
admixtum,  nisi  subiungatur  et  connectatur  illi  lumini  aeterno, 
quod  est  perfecta  et  sufficiens  ratio  cognoscendi,  et  illud  at- 
tingat et  quodam  modo  contingat  intellectus  secundum  sui  su- 
premum. 

Attingit  autem  illud  lumen  sive  illas  aeternas  rationes  ut 
rationem  cognoscendi,  non  tamen  solam,  quia  sic  non  differ- 
ret, ut  dictum  est,  cognitio  in  Verbo  a cognitione  in  proprio 
genere,  nec  cognitio  sapientiae  a cognitione  scientiae;  nec  to- 
tam, quia  sic  non  indigeremus  speciebus  et  similitudinibus 
rerum;  quod  falsum  est,  quoniam  dicit  Philosophus4  et  expe- 
rientia docet,  quod  amittentes  unum  sensum  necesse  est,  eos 
amittere  scientiam,  quae  secundum  illum  sensum  fit;  ergo, 
quamvis  secundum  Augustinum  mens  secundum  sui  supremum 
illas  regulas  attingat,  tamen  indubitanter  verum  est  quod  dicit 
Philosophus  5,  cognitionem  aggenerari  in  nobis  via  sensus,  me- 
moriae et  experientiae,  ex  quibus  colligitur  universale,  quod 
est  principium  artis  et  scientiae;  nec  nudam,  quia  sic  non  dif- 
ferret cognitio  patriae  a cognitione  viae;  nec  propriam,  sed 
quodam  modo  generalem.  Et  ideo  necessario  cum  his  indiget 
rerum  similitudinibus  a rebus  abstractis  tanquam  propriis, 
determinatis  et  distinctis  cognoscendi  rationibus.  Et  hoc  osten- 


1 Colligitur  ex  V.  de  Trin.  n.  3.  4.  Cfr.  Bonav.,  I.  pag.  79. 

2 C non  male  abstrahat . Paulo  ante  B C Ideo  pro  Inde. 

3 B legit  a secunda  manu  et  opacitatem  habet  admixtam. 

4 I.  Poster,  c.  1 4.  (c.  1 8.) ; in  quo  textu  ante  amittere  solummodo  B habet 
eis  pro  eos.  Melius  utrumque  deesset.  Cfr.  de  Ilum.  Cognit.  rat.  sermo  S.  Bonav., 
pag.  80  et  81. 

5 Vide  supra  pag.  95.  notam  1,  ac  pag.  46  seqq. 

dit  Augustinus  IX.  de  Trinitate  S dicens,  quod  a superiori,  id 
est  a luce,  veritas  lumen  est,  sed  ab  inferiori,  hoc  est  a phan- 
tasmatibus, tenebra.  « Viget  et  claret,  inquit,  indicium  verita- 
tis desuper,  ac  sui  iuris  incorruptissimis  regulis  firmum  est; 
et  si  corporalium  imaginum  quasi  quodam  nubilo  subtexitur, 
non  tamen  involvitur  atque  confunditur.  Sed  interest,  utrum 
ego  sub  ulla  vel  nulla  caligine  tanquam  a caelo  perspicuo  se- 
ducar, aut,  sicut  in  altissimis  montibus  accidere  solet,  utcum- 
que aere  libero  fruens,  et  serenissimam  lucem  [supra]  et  den- 
sissimas tenebras  subter  aspiciam  ». 

Attingit  autem  mens  sive  intellectus  cognoscens  lucem  il- 
lam et  rationes  ideales  et  cernit  quodam  modo  eas,  non  ut 
obiectum  quietans,  terminans,  et  in  se  ducens,  sed  ut  obie- 
ctum  movens  et  in  aliud  ducens;  non  ut  obiectum  visionis, 
in  quo  defigatur  ratiocinantis  aspectus,  sed  ut  obiectum  mo- 
tivum  et  rationem  videndi;  non  plene,  sed  ex  par  te;  non  in 
sua  claritate,  sed  in  quadam  obscuritate,  quia  necdum  est 
plene  deiformis.  Et  ideo  sic  videmus  per  illam,  quod  illam 
non  videmus;  sic  videmus,  quod  videre  nos  non  percipimus, 
nisi  cum  resolvimus,  ascendendo  gradatim  a corporis  sensibus, 
usquequo  veniatur  ad  naturam  mentis  rationalis,  et  tandem 
transcendendo  mentem  ipsam  perveniatur  ad  regulas  incommu- 
tabiles, ut  docet  Augustinus  VII.  libro  Confessionum1  2.  Unde 
dicit  in  libro  XV.  de  Trinitate:  Sic  videmus  per  illum,  quod 
illum  non  videmus  nisi  per  speculum  et  in  aenigmate.  Et  An- 
selmus  Proslogio,  cap.  14  3 : «Cur  te,  Domine,  non  sentit  anima 
mea,  si  invenit  te?  Aut  non  invenit  te,  quando  invenit  lucem  et 
veritatem?  An  potuit  de  te  aliquid  intelligere,  nisi  per  lucem  et 
veritatem  tuam?  Si  ergo  vidit  lucem  et  veritatem,  vidit  te;  si 

1 Cap.  6.  ».  10.  II.  — Immediate  post  C tenebrae  pro  tenebra.  — In  ipso 
textu  editio  habet:  sub  illa  vel  in  illa  caligine...  perspicuo  secludar  an  sicut... 
solet,  inter  utrumque  aere. 

1 Quasi  per  totum  librum;  efr.  etiam  IV.  de  Genesi  ad  litt.  c.  32.  n.  49; 
de  Vera  Kelig.  c.  29.  seqq.  — Sequens  text.  habetur  quoad  sensum  loc.  cit. 
c.  6.  n.  10  et  c.  9.  n.  16. 

3 In  ed.  Veneta  a.  1744  legitur:  Cur  non  te  sentit,  Domine  Deus,  anima- 
te ? An  non  invenit,  quem  invenit  esse  lucem  et  veritatem  ? Quomodo  nam- 
que intellexit  lioc , nisi  videndo  lucem  et  veritatem?  Aut  potuit  omnino  aliquid 
intelligere  de  te,  nisi  per  lucem  tuam  et...  lucem  nec  veritatem.  An  et  veritas 
et  lux  est,  quod  vidit,  et  tamen... 

non  vidit  te,  non  vidit  lucem  et  veritatem,  aut  lux  est  et  veri- 
tas, quam  vidit,  et  tamen  nondum  te  vidit,  quia  vidit  te  aliqua- 
tenus, sed  non  vidit  te,  sicuti  es  ».  Lumen  ergo  illud,  movendo 
nostrum  intellectum,  influit  quoddam  lumen  menti  nostrae,  ita 
quod  per  lucem  divinam  videt  obieclive  et  quasi  effective,  sed 
per  illud  et  in  illo  lumine  videt  formaliter ; quod  quidem 
lumen  continuatur  et  conservatur  in  mentibus  nostris  ad  prae- 
sentiam divinam.  Nec  alicui  subtrahitur  cognoscenti,  immo 
omnibus  bonis  et  malis  indifferenter  assistit  secundum  ordina- 
tionem et  dispositionem  immutabilem  suae  sapientiae,  qua  coo- 
peratur in  intellectuali  operatione. 

Rationes  autem  ad  istius  confirmationem  possunt  plures 
adduci. 

Et  prima  ratio  potest  sumi  ex  parte  naturae  cognoscen- 
tis mentis , scilicet  intellectualis.  Cum  enim  mens  nostra,  se- 
cundum Augustinum  XII.  de  Trinitate  per  totum,  duplicem 
habeat  portionem,  unam  inferiorem , deputatam  administrandis 
temporalibus,  aliam  superiorem , contemplandis  aeternis;  sicut 
ad  plenum  iudicium  in  administratione  rerum  istarum  non  suf- 
ficit portio  inferior  sine  superiore,  sic  nec  sufficit  portio  su- 
perior sine  aeterna  luce.  Haec  autem  portio  est  illa,  in  qua  est 
imago  Dei;  et  aeternis  regulis  inhaerescit,  per  quas  definit  et 
iudicat  quidquid  certitudinaliter  cognoscit.  Praeterea , cum  in- 
veniatur in  creatura  1 triplex  modus  vel  gradus  conformitatis  ad 
Deum,  videlicet  sicut  vestigium , sicut  imago , sicut  similitudo  ; 
vestigium  dicit  comparationem  ad  Deum  ut  ad  principium 
causativum,  similitudo  dicit  comparationem  ad  Deum  sicut  ad 
donum  infusum  : ergo  imago , quae  medium  tenet,  dicit  com- 
parationem ad  Deum  ut  ad  obiectum  motivum.  Ergo  in  ope- 
rationibus creaturae,  quae  sunt  ipsius,  in  quantum  est  vesti- 
gium, cooperatur  sicut  principium  et  causa,  cuiusmodi  sunt 
operationes  naturales.  In  his  vero,  quae  sunt  ipsius,  in  quan- 
tum est  similitudo , cooperatur  ut  donum  infusum,  ut  sunt 
operationes  meritoriae  et  Deo  gratae.  In  his  autem,  quae  sunt 
ipsius  ut  imago,  cooperatur  ut  obiectum  motivum  et  ratio, 


1 C creaturis;  mox  B scilicet  pro  videlicet,  el  ad  Deum  sicut  pro  ad 
Deum  ut. 

ut1  sunt  operationes  intellectuales,  in  quibus  percipit 2 verita- 
tem incommutabilem.  Unde  Augustinus  VIII.  de  Civitate  Dei 3, 
dicit,  quod  « ipse  est  causa  subsistendi  et  ordo  vivendi  et  ra- 
tio intelligendi  »;  «effector  naturarum  et  bonum  agendarum  et 
lumen  cognoscendarum  4 »;  «principium  nostrum,  bonum  no- 
strum, lumen  nostrum  5 »;  « causa  constitutae  universitatis, 
fons  potandae  felicitatis  et  lux  percipiendae  veritatis6». 

Secunda  ratio  sumitur  ex  parte  rei  cognoscibilis.  Omne 
enim,  quod  certitudinaliter  scitur,  necesse  est  esse  7 immuta- 
bile; et  hoc  verum  est  non  tantum  quantum  ad  actum  intel- 
lectus, qui  est  in  perceptione  terminorum,  sed  primarum  pro- 
positionum et  illationum.  — Capit  enim  noster  intellectus  ter- 
minorum significata,  cum  apprehendit  unumquodque  per  defini- 
tionem. Definitio  autem  habet  fieri  per  superiora,  et  illa  superiora 
per  alia  superiora,  quousque  veniatur  ad  generalissima,  quibus 
ignoratis,  definitive  sciri  inferiora  non  possunt.  Nisi  enim  co- 
gnoscatur, quid  est  ens  per  se,  non  potest  sciri  definitio  sub- 
stantiae; nec  ens  per  se  potest  cognosci,  nisi  cognoscatur  cum 
suis  conditionibus,  quae  sunt  unum,  verum  et  bonum.  Ens 
autem  cum  possit  cogitari  ut  diminutum,  ut  completum,  ut  in 
potentia,  ut  in  actu,  ut  ens  secundum  quid,  ut  ens  simpliciter, 
et  sic  de  ceteris  conditionibus,  quae  sunt  entis  ut  qns  — « pri- 


1 C cuiusmodi. 

2 Supple:  creatura  vel  intellectus. 

3 Cap.  i:  «Fortassis  aliquid  de  Deo  sentiunt  (scii,  qui  Platonem  secuti  sunt), 
ut  in  illo  inveniatur  ut  causa  subsistendi  et  ratio  intelligendi  et  ordo  vivendi. 
Quorum  trium  unum  ad  naturalem,  alterum  ad  rationalem,  tertium  ad  moralem 
partem  intelligitur  pertinere  ».  In  nostris  codd.  verba,  quae  ad  rationalem  par- 
tem spectant,  ter  occurrunt  ultimo  loco,  apud  Augustinum  rectius  secundo  loco. 
— Pro  ordo  vivendi  B male  ordo  movendi. 

4 Loc.  cit.  c.  9 : « Rerum  creatarum  effector,  et  lumen  cognoscendarum  et 
bonum  agendarum;  principium  naturae  et  veritas  doctrinae  et  felicitas  vitae». 

5 Loc.  cit.  c.  10.  n.  I. 

6 Loc.  cit.  c.  10.  n.  2:  « Causa  constitutae  universitatis  et  lux  percipiendae 
veritatis  et  fons  bibendae  felicitatis  ».  — Pro  universitatis  B minus  bene  univer- 
salitatis. — Tria  capita  haec,  quae  relationem  Dei  ad  naturam,  ad  intellectum,  ad 
voluntatem  exprimunt,  sumsit  Augustinus  ex  Platone,  et  occurrunt  apud  ipsum 
loc.  cit.  c.  L 6.  7.  9.  10. 

7 C legit  necessario  est  incommutabile  et  hoc  manifestum.  — Tota  doctrina, 
quae  proxime  sequitur,  sumta  est  ex  Itinerario  mentis  in  Deum  S.  Bonaventu- 
rae,  c.  3.  et  5.  Multae  propositiones  ad  verbum  inde  acceptae  sunt. 

vationes  autem  non  possunt  cognosci  nisi  per  positiones  » se- 
cundum Augustinum  et  Philosophum  1 — non  potest  venire 
intellectus  ut  plene  resolvens  in  intellectum  alicuius  entium 
creatorum,  nisi  iuvetur  ab  intellectu  entis  purissimi,  actualis- 
simi et  completissimi.  Non  igitur  potest  scire  ens  imperfectum, 
defectivum  et  incompletum,  « nec  scire,  hoc  plurimum  differre 
ab  illo,  nisi  id  quod  omnino  perfectum  est,  mente  videatur  », 
ut  dicit  Augustinus  de  Yera  Religione 2. 

Quantum  ad  perceptionem  propositionum , tunc  veraciter 
comprehendit  et  intelligit,  quando  scit  eas  veras,  et  circa  eas 
falli  non  potest,  ut:  omne  totum  maius  est  sua  parte.  Scit 
enim,  quod  hoc  non  potest  aliter  se  habere;  scit  igitur,  veri- 
tatem hanc  esse  immutabilem.  — Quantum  ad  perceptionem 
illationum , tunc  3 videt,  comprehendit  et  intelligit,  quando  vi- 
det, quod  conclusio  necessario  sequitur  ex  praemissis;  et  hoc 
non  solum  in  terminis  necessariis,  sed  in  contingentibus,  non 
solum  in  entibus,  sed  in  non-entibus.  Istam  igitur  necessitatem 
tam  in  propositionibus  quam  in  illationibus  et  habitudinibus  non 
videt  in  materia , quia  omnis  pars  et  omne  totum  interire  pot- 
est; nec  in  anima , cum  « anima  mutabilis  sit  et  mutabilitatem 
pati  possit  erroris»,  ut  dicit  Augustinus  de  Yera  Religione4  et 
XIY.  de  Trinitate.  Ergo  videt  in  exemplari  artis  aeternae  et 
in  rationibus  idealibus,  ubi  res  habent  immutabilem  habitudi- 
nem secundum  illius  artis  repraesentationem.  Omnis  igitur  vere 
ratiocinantis  lumen  accenditur  ab  illa  veritate  et  ad  illam  niti- 
tur pervenire,  ut  dicit  Augustinus  de  Yera  Religione  5. 


1 Aristot.,  III.  de  Anima,  text.  25.  (c.  6.):  «Punctum  autem  omnisque  di- 
visio et  id  quod  sic  est  individuum,  perinde  atque  privatio,  manifestum  evadit. 
Similis  et  in  ceteris  ratio  est,  v.  gr.  quomodo  malum  cognoscat  vel  nigrum; 
contrario  namque  quodam  modo  cognoscit».  Item  II.  de  Caelo,  text.  18.  (c.  3.): 
« Affirmatio  privatione  est  prior  ».  Cfr.  etiam  Averroes,  in  III.  de  Anima,  text. 
25 : « Et  universaliter  omnes  privationes  non  cognoscuntur  nisi  per  contraria, 
scilicet  per  cognitionem  habitus  et  per  cognitionem  defectus  habitus  ». 

2 Cap.  30.  n.  55:  «Unde  enim  qualiscumque  in  corporibus  appeteretur  ae- 
qualitas, aut  unde  convinceretur  longe  plurimum  differre  a perlecta,  nisi  ea  quae 
perfecta  est,  mente  videretur  » ; cfr.  et  n.  54.  seqq.  — Vide  Bonav.,  V.  Itinerar, 
mentis  in  Deum,  c.  3.  n.  3.  (pag.  304). 

3 Ha  A;  B addit  veritatem,  C veraciter. 

4 Cap.  30.  n.  56;  alius  locus  est  ibi  c.  15.  n.  21. 

5 Cap.  39.  n.  72. 

Rursus , ut  in  quaestione  praecedenti 1 fuit  tactum,  veri- 
tas non  est  aliud  in  creatura  nisi  quaedam  expressio  artis  et 
exemplaris  aeterni,  secundum  quod  facta  est;  et  omnis  crea- 
tura in  tantum  vera  est,  in  quantum  secundum  gradum  suum 
illud  exemplar  imitatur.  Ergo  impossibile  est,  quod  cognosca- 
tur veraciter  nisi  per  quandam  applicationem  et  relationem 
ad  illam  regulam  et  rationem,  per  quam  facta  est.  Unde  Au- 
gustinus I.  libro  Soliloquiorum2:  « Intelligibilis  est  Deus,  in- 
telligibilia  etiam  illa  disciplinarum  spectamina,  tamen  pluri- 
mum differunt.  Nam  et  terra  visibilis  et  lux,  sed  terra  nisi 
luce  illustrata  videri  non  potest.  Ergo  et  illa  quae  in  discipli- 
nis traduntur,  quae  quisque  verissima  [esse]  nulla  dubitatione 
concedit,  credendum  est  tamen  non  posse  intelligi,  nisi  ab  illo 
quasi  suo  sole  illustrentur.  Ergo  sicut  in  isto  sole  tria  quaedam 
licet  advertere:  quod  est,  quod  fulget,  quod  illuminat;  ita  in 
illo  secretissimo  Deo  tria  quaedam  sunt:  quod  est,  quod  in- 
telligit,  quod  cetera  intelligi  facit  ». 

Tertia  sumitur  ratio  ex  parte  medii  cognoscendi.  Medium 
autem  in  cognitione  certitudinali  necesse  est  esse  certum.  Cer- 
tum autem  non  esset,  nisi  esset  omnibus  3 commune,  immu- 
tabile et  infallibile. 

Quod  patet,  quoniam  secundum  eandem  rationem  aequali- 
tatis cognosco  omnia  aequalia,  et  secundum  eandem  4 [rationem 
veritatis  cognoscit]  quicumque  cognoscit  vere  et  certitudinali- 
ter;  secundum  eandem  rationem  pulcritudinis  omnes  cognoscunt 
omnia  pulcra,  secundum  eandem  rationem  unitatis,  omnia  una. 
Oportet  esse  immutabilem  5,  quia  nihil  immutabiliter  potest 


1 Supra  pag.  232. 

2 Gap.  8.  n.  15.  Edit,  legit:  quae  quisquis  intelligit  verissima  esse...  nisi  ab 
alio  quasi...  Ergo  quomodo  in  hoc  sole...  licet  animadvertere,  quod...  Deo  quem 
vis  intelligere,  tria  quaedam  sunt,  quod  est,  quod  intelligilur , et  quod  cetera 
facit  intelligi.  — Intelligit  pro  intelUgitur  illa  aetate  erat  lectio  recepla. 

3 13  obiectum  pro  omnibus. 

4 Post  eandem  A et  13  omittunt  rationem  veritatis,  A etiam  verbum  co- 
gnoscit; 13  denique  verba  omnes  cognoscunt.  Locus  in  omnibus  codd.  est  cor- 
ruptus. 

5 Ita  codices,  sicut  auctor  mox  infallibilem;  loquitur  de  medio  cognoscendi, 
pro  quo  tamen  in  propositione  praecedente  posuit  ratio,  ad  quod  verbum  ge- 
nus femininum  referri  debet.  Medium  cognoscendi  et  ratio  cognoscendi  idem  sunt. 
— Post  Oportet  in  B non  bene  additur  a secunda  manu  igitur.  Probantur  enim 

cognosci  nisi  per  immutabilem  rationem.  Oportet  esse  infalli- 
bilem, alias  non  esset  certa  ratio  cognoscendi,  quia  non  posset 
dare  infallibilitatem. 

Si  igitur  omnis  creatura  et  omne  lumen  creatum  est  coar- 
ctatum  et  limitatum  et  terminabile  et  mutabile;  ratio  autem 
certa  est  incoarctabilis,  immutabilis,  interminabilis:  ergo  nul- 
lum lumen  creatum  seu  creata  ratio  potest  esse  medium  in 
cognitione  certitudinali.  Ergo  necesse  est,  omnia,  quae  certitu- 
dinaliter  cognoscuntur,  in  lumine  veritatis  aeternae  et  in  re- 
gulis incommutabilibus  cognosci.  Ista  est  ratio  Augustini  de 
Yera  Religione  \ ubi  dicit,  quod  ratio  pulcritudinis  nec  [loco] 
tumida  est,  nec  instabilis  tempore.  Non  enim  recte  dici  potest, 
secundum  eam  iudicari  rotundum  vasculum,  et  non  secundum 
eam  iudicari  rotundum  denarium;  aut  secundum  eam  iudicari 
aequales  annos,  et  non  secundum  eam  iudicari  aequales  men- 
ses. Ceterum  loci  aut  temporis  spatio  nec  maior  nec  minor 
est,  quia,  si  maior  esset,  non  secundum  eam  iudicaremus  mi- 
nora, si  minor,  non  secundum  eam  iudicaremus  maiora.  Nunc 
autem  secundum  eandem  quadraturae  legem  cognoscuntur 
omnia  quadrata,  et  secundum  eandem  aequalitatis  legem  omnia 
aequalia:  ergo  locorum  intervallis  ac  temporum  nec  maior  nec 
minor  est,  sed  potentia  superat  omnia.  — Idem  II.  de  Libero 
Arbitrio * 1  2,  ubi  ostendit,  leges  iustitiae  et  leges  numerorum  omni- 
bus esse  communes,  concludit:  «At  illa  veritatis  et  sapientiae 
pulcritudo,  nec  multitudine  audientium  stipata,  secludit  ve- 
nientes, non  peragitur  tempore  nec  migrat  locis  nec  nocte  in- 
tercipitur nec  umbra  intercluditur  nec  sensibus  corporis  subia- 
cet;  de  toto  mundo  ad  se  conversis  occurrit,  omnibus  praesto 
est,  omnibus  sempiterna,  nulli  loco  deest,  foris  admonet,  intus 
docet»,  omnibus  contemplantibus  praesto  est. 


hic  tria  membra  divisionis  supra  posita,  quod  ratio  cognoscendi  (medium)  debeat 
esse  communis,  immutabilis,  infallibilis. 

1 Cap.  30.  n.  50,  quibusdam  omissis  et  aliis  paululum  immutatis. 

2 Cap.  14.  n.  38.  Codd.  legunt  in  textus  principio  veritas,  sed  editio  et  S. 
Bonaventura  supra  in  sua  Quaest.  arg.  3.  affirm.  habet  veritatis.  Post  verba : ad  se 
conversis  editio  sic  continuat:  qui  diligunt  eam,  omnibus  proxima  est,  omnibus 
sempiterna;  nullo  loco  est,  nusquam  deest ; foris  admonet,  intus  docet;  cer- 
nentes se  commutat  omnes  in  melius,  a nullo  in  deterius  commutatur  etc.  — 
Ultima  verba : omnibus  contemplantibus  etc.  desunt  in  Augusl.  et  superfluunt. 

Quarta  ratio  sumitur  ex  parte  iudicii 1 : quoniam  in  omni 
cognitione  cerfitudinali  necessarium  est  iudicium  rectum.  Iu- 
dicat  autem  mens  recte  de  omnibus  sensibilibus , iudicat  de 
omnibus  pulcritudinibus , ratione  cuius  dicimus,  quod  hoc  de- 
lectat — et  hoc  facit  convenientia,  hoc  facit  aequalitas  — iu- 
dicat de  omnibus  naturis , quid  cui  praeponenendum  sit  lege 
naturae ; iudicat  de  hominum  moribus , quid  laudandum, 
quid  vituperandum  sit.  Omne  autem  iudicium  rectum  oportet 
esse  secundum  aliquam  regulam  et  legem  omnino  indiiudica- 
bilem.  Ista  igitur  lex  aut  est  infra  animam,  aut  in  ipsa  anima, 
aut  ipsamet , aut  supra  ipsam.  Infra  ipsam  non  est,  quia  de 
omnibus,  quae  infra  ipsam  sunt,  iudicat;  nec  ipsa  vel  in  ipsa , 
quia  ipsa  mutabilis  est  et  omnis  habitus,  qui  in  ipsa  est,  et 
etiam  de  se  ipsa  et  de  omni,  quod  in  ipsa  est,  iudicat:  ergo 
est  supra  ipsam.  Supra  animam  autem  nulla  lex  est  nisi  lex 
incommutabilis  veritatis.  Ergo  per  legem  incommutabilis  veri' 
tatis  iudicat  quidquid  recte  iudicat.  Et  hoc  est  quod  dicit  Au- 
gustinus de  Vera  Religione 1  2:  Mens,  si  secundum  se  ipsam  iu- 
dicat, nulla  est  natura  praestantior.  Cum  ergo  ipsa  sit  muta- 
bilis, alia  lex,  quae  sit  praestantior,  quaerenda  est.  « Haec 
autem  lex  omnium  artium  cum  sit  [omnino]  immutabilis,  mens 
vero  humana,  cui  talem  legem  videre  concessum  est,  mutabi- 
litatem pati  possit  erroris,  [satis]  apparet,  supra  mentem  no- 
stram esse  legem,  quae  veritas  dicitur.  Nec  iam  illud  ambi- 
gendum est,  incommutabilem  naturam,  quae  supra  animam 
est,  Deum  esse;  et  ibi  esse  primam  vitam,  primam  essentiam, 
primam  pulcritudinem  et  aequalitatem,  ubi  est  prima  sapientia. 
Nam  haec  est  illa  incommutabilis  veritas,  quae  lex  omnium 
artium  recte  dicitur  et  lex  omnipotentis  artificis  ».  Hoc  idem 
de  Libero  Arbitrio,  libro  II. 3 et  VI.  Musicae,  sed  optime  XIV. 
de  Trinitate  4.  « Hinc  est,  inquit,  quod  impii  cogitant  aeterni- 


1 Cfr.  Itinerar,  mentis  in  Deum,  c.  3.  (V.  tom.  Bonav.). 

2 Cap.  30.  n.  54.  ac  56.  et  c.  3 1 . n.  57.  — Godd.  contra  edit,  in  fine  lex  pro  ars. 

3 Cap.  12.  n.  34,  et  VI.  Music.  c.  12.  n.  34.  seqq. 

4 Cap.  15.  n.  21.  In  hoc  textu  editio  habet:  Neque  enim  in  sua  natura... 

eorumque  mentes...  quisquis  in  eis  hoc  videre  potuerit , nec...  mentes  vero  eo- 
rum... Ubinam  sunt...  habendum  esse  quod...  Ubi  ergo  scriptae  sunt...  et  in  cor 
hominis...  sed  tanquam  imprimendo  transfertur  ; sicut  imago  ex  anulo  et  in 
ceram  transit  et...  — Cfr.  supra  pag.  8,  nota  1.  et  pag.  55,  nota  I. 

tatem,  et  multa  reprehendunt  recte  recteque  laudant  in  ho- 
minum moribus.  Quibus  ea  tandem  regulis  iudicant,  nisi  in 
quibus  vident,  quemadmodum  quisque  vivere  debeat,  etiamsi 
nec  ipsi  eodem  modo  vivant?  [Ubi  eas  vident?]  Nec  enim  vi- 
dent in  sua  natura , cum  proculdubio  mente  ista  videantur, 
mentesque  eorum  constet  esse  mutabiles,  has  vero  regulas  im- 
mutabiles videat  quisquis  in  eis  hoc  videt.  Nec  in  habitu  suae 
mentis,  cum  illae  regulae  sint  iustitiae,  mentesque  eorum  con- 
stet esse  iniustas.  Ubi  igitur  sunt  istae  regulae  [scriptae],  ubi, 
quid  sit  iustum,  et  iniustus  1 agnovit,  ubi  cernit  habendum  quod 
ipse  non  habet?  Ubi  ergo  sunt  scriptae  nisi  in  libro  lucis  illius, 
quae  veritas  dicitur,  unde  omnis  lex  iusta  describitur  et  in 
animum  hominis,  qui  operatur  iustitiam,  non  migrando,  sed 
imprimendo  transfertur,  quemadmodum  figura  in  ceram  transit 
et  anulum  non  relinquit?  Qui  vero  non  operatur,  et  tamen  vi- 
det, quid  operandum  sit,  ipse  est  qui  ab  illa  luce  avertitur,  a 
qua  tamen  tangitur  ». 

Ad  hoc  etiam  valent  auctoritates  in  quaestione  praece- 
denti allegatae.  Sic  igitur  dico,  quod  quidquid  cognoscitur  cer- 
titudinaliter  cognitione  intellectuali,  cognoscitur  in  rationibus 
aeternis  et  in  luce  primae  veritatis  eo  modo,  quo  fuit  expli- 
catum, concludente  hoc  et  natura  cognoscente  et  re  cogno- 
scibili et  medio  certo  et  etiam  iudicio  recto  2,  ita  quod 
ratio  cognoscendi  materialis  est  ab  exterioribus,  unde  mini- 
strantur species  rerum  cognoscendarum,  sed  ratio  formalis 
partim  est  ab  intra,  scilicet  a lumine  rationis,  partim  a supe- 
riori, sed  completive  et  consummative  a regulis  et  rationibus 
aeternis. 

Argumenta,  quae  hoc  probant,  concedenda  sunt. 


1 A C inimlum;  deinde  G animam  pro  animum.  In  fine  huius  loci  ante 
tangitur  B omittit  tamen. 

2 Verba,  quae  sequuntur  usque  ad  Argumenta  quae,  in  A ad  calcem  le- 
guntur, ab  eadem  tamen  manu  auctoris  exarata.  Porro,  quia  in  laudato  codice 
non  satis  clare  indicatur,  ubi  haec  verba  in  textu  ponenda  sint,  ipsa  in  cod. 
apographo  B (sed  in  calce  ab  alia  manu  scripta)  sequuntur  post  Argumenta... 
concedenda  sunt;  in  C vero  melius  ut  in  nostro  textu.  — Idem  B pro  intra 
legit  infra,  quod  licet  sequenti  superiori  forte  corresponderet,  non  convenit  toti 
contextui,  in  quo  exhibetur  haec  duplex  climax:  ab  exteriori  — ab  interiori 
— a superiori;  materialiter  — formaliter  — completive. 

Ad  argumenta  in  contrarium  dicendum: 

Ad  1,  quod  philosophia  Aristotelis  ad  hoc  non  pervenit; 
nec  est  mirum.  Propterea  dico,  quod,  licet  sit  in  anima  intel- 
lectus agens,  quo  est  omnia  facere,  et  intellectus  possibilis, 
quo  est  omnia  fieri,  non  tamen  sufficit.  Differt  enim  dicere 
omne  et  totum  L.  Sufficit  ad  omnia,  sed  tamen  non  totaliter, 
quia  cum  hoc  exigitur  necessario  ulterius  et  superius  lumen. 

Ad  2.  dicendum,  quod  operatio  intellectualis  circa  natura- 
lia naturalis  est.  Deus  autem  operatur  et  cooperatur  in  ope- 
rationibus creaturarum  secundum  modum  et  exigentiam  suae 
naturae,  ut  visum  est.  Et  quia  creatura  rationalis  imago  Dei 
est  vel  ad  imaginem,  ipsa  ratio  imaginis 1  2 exigit,  ut  in  eius 
operationibus  cooperetur  secundum  modum  obiecti  moventis, 
eo  quod  mens  nata  est  moveri  et  illuminari  illa  luce.  Nec  pro- 
pter hoc  debet  dici  operatio  supernaturalis  vel  miraculosa, 
quia  cooperatur  naturae  naturaliter  operanti  secundum  gra- 
dum et  modum  suae  naturae,  quam  operationem  nulli  sub- 
trahit. 

Ad  3.  dicendum,  quod  re  vera,  ut  dicit  Hugo,  aliqua  sunt 
supra  rationem,  et  aliqua  infra  rationem;  et  quamvis  subsint 
virtuti  naturae,  non  tamen  in  illa  potest  nisi  superiori  lumine  3, 
quia  hoc  est  de  ratione  et  exigentia  naturae  et  nobilitate  ipsius; 
sicut  oculus  potest  in  ea  quae  subsunt  potestati  visivae,  non 
tamen  sine  lumine  solis  vel  alio  lumine  extrinseco,  quia  hoc 
exigit  talis  potentia  et  talis  operatio. 

Ad  4.  dicendum,  quod  in  omni  opere  naturae  rationalis, 
ut  rationalis  est,  cooperatur  Deus  quodam  specialiori  modo  et 
quadam  specialiori  influentia,  quam  in  operibus  aliarum  crea- 
turarum. Si  autem  argumentum  currat  de  comparatione  ad 
alias  naturas,  in  quibus  non  cooperatur  'potentia  per  aliquam 
specialem  influentiam,  ergo  nec  sapientia  in  operationibus  4 in- 
tellectualibus; patet,  quod  non  est  simile,  quoniam  hoc  ipso. 


1 Aristot.,  V.  Metaph.  text.  31.  (c.  26.). 

2 Cod.  B perperam  imaginationis. 

3 Ita  legit  originale  sive  A non  male.  B legit  natura  sine  superiori  lumine ; 
G vero  natura  nisi  superiori  lumine  adiula.  Pro  natura  supplendum  esset  po- 
tius virtus  naturae. 

4 G bis  operibus  pro  operationibus,  cui  videtur  concordare  A.  In  tine  B 
omittit  et  ante  ideo,  quod  tamen  deletum  est.  — Post  imago  Dei  supple:  est. 

quod  imago  Dei,  ordinatur  ad  Deum  sicut  ad  obiectum;  et 
ideo  Deus  cooperatur  in  eius  operationibus  sicut  obiectum  rno- 
tivum. 

Ad  5.  dicendum,  quod  nec  lumen  intellectus  agentis  suffi- 
cit ad  abstrahendum  species  intelligibiles,  nec  naturale  iudica- 
torium  sufficit  ad  indicandum,  nec  species  intelligibilis  facta 
sufficit  ad  rem  perfecte  manifestandam,  etiam  supposita  com- 
muni et  generali  influentia,  nisi  ipsa  lux  divina  assistat,  tan- 
gens et  movens  mentem  nostram  et  illuminans  ipsam  ad  hoc, 
quod  certitudinaliter  et  indubitanter  possit  cognoscere,  propter 
rationes  praedictas. 

Ad  6.  patet  responsio.  Dictum  est  enim,  quod  intellectus 
necessario  illam  lucem  attingit,  illam  lucem  cernit;  non  tamen 
ut  obiectum  quietans,  in  quod  1 defigat  aspectum,  quia  talis 
visio  facit  beatum,  sed  ut  obiectum  movens , nec  ducens  in  se, 
sed  ducens  in  aliud ; sicut  oculus  videns  in  luce  solis  videt 
lucem  solis,  non  ut  obiectum,  sed  ut  ratio  est  et  medium 
videndi. 

Ad  7.  patet  responsio,  quoniam,  si  illae  rationes  essent 
tota  et  sola  ratio  cognoscendi,  verum  esset,  quod  propinquior 
magis  et  plura  in  illis  videret;  sed  quoniam  nec  tota  nec  sola 
ratio  sunt,  sed  cum  rationibus  creatis,  ideo  non  propinquior, 
sed  qui  plures  rationes  acquirit,  plura  in  illis  rationibus  videt. 
— Vel  dicendum  2,  quod  illi  plus  vident,  qui  magis  ad  illas 
se  movent.  Si  autem  aliqui  magis  sint  propinqui  illi  luci  in 
ratione  moventis  affectum;  non  tamen  ratione  moventis  intel- 
lectum, quia  nec  movent  se  ad  ipsas  ut  ad  lucem,  sed  potius 
ut  ad  ignem,  et  ideo  sic  recipiunt  plus  de  calore,  quod  tamen 
non  plus  de  splendore;  alii  autem  e contrario. 

Ad  8.  dicendum,  quod  illud  intelligendum  est,  quod  quanto 
aliquid  magis  habet  de  esse,  tanto  magis  est  cognoscibile  de 
ratione  sui.  Alias  non  est  simile,  quoniam  esse  rei  quoddam 
absolutum  est;  et  ideo  ad  illud  sufficiunt  propria  principia 


1 B (a  secunda  manu)  qua,  referendo  ad  lucem;  mox  A omittit  ut  ante 
ratio,  et  cum  B est  post  ratio,  quod  C bene  supplevit. 

2 B dic ; mox  C plura  pro  plus,  et  magis  propinqui  sunt  illi  pro  magis 
sint  propinqui  illi.  In  nostra  lectione  post  non  tamen  supple:  sunt  propinqui. 
In  fine  solutionis  C non  bene  omittit  quod  post  calore. 


/ 

cum  generali  manutenentia  Creatoris.  Sed  cognosci  dicit  com- 
parationem ad  intellectum,  quem  res  movet;  ideo  plus  requi- 
ritur ad  cognitionem  quam  ad  1 esse , tam  ex  parte  rei  cogno- 
scibilis quam  ex  parte  intellectus  cognoscentis. 

Ad  9.  dicendum,  quod  Augustinus  non  intendit  excludere 
adminiculum  illius  lucis  sive  illarum  rationum,  sed  adminicu- 
lum sensuum.  Unde  non  vult  plus  dicere,  nisi  quod  2 res  cor- 
poreas cognoscit  mediantibus  sensibus,  sed  res  incorporeas 
sine  sensus  adminiculo;  sicut  si  diceremus,  oculus  per  se  vi- 
det colorem;  non  propter  hoc  excluditur  beneficium  lucis. 

Ad  10.  dicendum,  quod  illa  auctoritas  Augustini  omnino 
est  in  contrarium,  sicut  apparet  diligenter  consideranti.  Vult 
enim  ibi  per  totum,  quod  illi  luci  aeternae  quoddam  nostrum 
subiungitur 3 naturali  ordine,  et  in  illa  videt  quidquid  videt. 
Nec  vocat  Augustinus  genus 4 propter  aliquam  naturae  com- 
munitatem, sicut  loquitur  communiter  de  genere,  sed  vocat 
propter  quandam  conformitatem,  quia  lux  illa  est  intelligibilis, 
et  anima  nostra  est  intellectualis;  illa  spiritualis,  et  ista  spi- 
ritualis, eo  modo,  quo  dicitur  Actuum  17  5 : Genus  Dei  sumus. 

Ad  11.  dicendum,  quod  re  vera  natura  non  deficit  in  ne- 
cessariis creaturae  rationali,  immo  providit  sibi  sublimiori  modo 
quam  ceteris  naturis.  Et  quamvis  sine  influentia  illius  lucis 
non  possit  exire  in  actum  certitudinalis  cognitionis,  tamen  non 
dicitur  deesse  sive  deficere,  quia  semper  sibi  illa  lux  assistit 
et  semper  praesto  est.  Nec  hoc  derogat  suae  nobilitati,  sed 
potius  attestatur  magnae  dignitati. 

Ad  12.  dicendum,  quod,  ut  vult  Philosophus6,  intellectus 
agens  est  ut  lumen,  possibilis  ut  oculus,  phantasma  ut  color. 
Sed  tunc  similitudo  non  valet,  quoniam,  sicut  ad  visionem  cor- 


1 A B non  repetunt  praepositionem  ad,  quae  tamen  male  deest. 

2 Supple  cum  C : anima. 

3 Cfr.  August.,  XII.  de  Trin.  c.  2.  n.  2:  «His  (rationibus  incorporalibus, 
sempiternis,  incommutabilibus  supra  mentem  humanam)  nisi  subi  ungeretur  ali- 
quid nostrum,  non  secundum  eas  possemus  iudicare  de  corporalibus  ». 

4 Cfr.  S.  Bonav.,  II.  Seni.  d.  17.  a.  1.  q.  1.  ad  6.  — Paulo  inferius  post 
vocat  C supplet  genus. 

5 Vers.  28. 

6 Cfr.  III.  de  Anima,  text.  18.  (c.  5.).  — Paulo  post  C praemittit  intellectus 
ante  possibilis.  — In  B solut.  ad  12.  et  13.  incongrue  commutata  est. 

poralem  non  sufficit  color  ipse  et  organum  visivum  et  virtus 
cum  naturali  et  complantato  lumine  sine  beneficio  lucis  supe- 
rioris, sic  nec  ad  visionem  intellectualem  sufficit  phantasma 
ad  movendum,  nec  intellectus  possibilis  ad  recipiendum,  nec 
lux  ad  abstrahendum  et 1 faciendum  species  actu  intellectas 
sine  auxilio  et  beneficio  lucis  divinae.  Lux  enim  intellectus 
agentis  est  sicut  lux  oculo  connaturalis,  sed  lux  divina  est 
sicut  lux  solaris. 

Ad  13.  dicendum,  quod  absque  dubio  cognitio  operatio 
quaedam  est  naturalis  naturae  intellectualis,  et  ista  influentia 
sive  cooperatio  quodam  modo  potest  dici  naturalis.  Propterea 
distinguendum  est,  quod  naturale  potest  dici  duobus  modis: 
vel  quod  causatur  ex  principiis  naturae,  et  hoc  modo  non  est 
naturalis,  sed  supernaturalis;  alio  modo,  quod  nunquam  deest 
naturae  et  naturam  inseparabiliter  concomitatur,  et  hoc  modo 
illa  influentia  potest  dici  naturalis. 

Ad  14.  dicendum,  quod  non  videt  in  illa  luce  sicut  in  spe- 
culo, quia  tunc  videret  illam  lucem  aperte,  sed  ut  in  ratione, 
ita  quod  lux  divina  per  suam  essentiam  est  ratio  effectiva  et 
motiva , sed  illa  influentia,  quam  ponimus,  est  ratio  formalis. 

Et  quod  obiicil 2,  quod  illa  creatura  est  et  mutabilis;  dico, 
quod  quamvis  creatura  sit  et  de  se  sit  mutabilis,  tamen  non 
est  inconveniens,  quod  cognitio  certitudinalis  sit  ab  ea  formali- 
ter,  quoniam  a Deo  est  effective.  Sicut  dicimus  de  gratia, 
quod  elevat  animam  supra  se  et  movet  eam;  non  est  intelli- 
gendum  effective,  sed  formaliter,  quia  Deus  per  gratiam.  Ita 
est  in  proposito. 

Ad  15.  dicendum,  quod  non  est  inconveniens,  quod  secun- 
dum alium  et  alium  modum  sit  Creator  ratio  cognoscendi  crea- 
turam, et  creatura  ratio  cognoscendi  Creatorem.  Creator  enim 
est  ratio  cognoscendi  motiva  et  effectiva,  sed  creatura  est  ratio 
cognoscendi  Creatorem  manuductiva ; et  ideo  non  est  circularis 
cognitio,  quia  non  secundum  eundem  modum. 

Ad  16.  dicendum,  quod  immo,  ubi  est  res  ipsa,  necessaria 
est  sua  species;  quia,  etsi  sit  Deus  intimus  menti  3,  tamen  ut 

1 B vel. 

2 0 Quod  autem  obiicitur. 

8 C addit  nostrae  ut,  B addit  est.  — Intellige:  tamen,  ut  sit  praesens  in  ra- 
tione moventis  etc. 

in  ratione  moventis  necessaria  est  influentia  vel  species  sua, 
qua  mediante  movet,  quia  non  posset  moveri  19  nisi  aliquid  in 
ea  fieret.  Est  etiam  necessaria  in  ratione  informantis;  Deus 
enim  non  potest  esse  forma  intellectus;  ratio  autem  cognoscendi 
forma  est  intellectui  inhaerens. 

Ad  17.  dicendum,  quod  illa  influentia  creatura  est  et  de 
nihilo.  Quod  dicit  de  lumine  corporali,  dico,  quod  lumen  cor- 
porale factura  est  et  creatura.  Non  tantum  enim  dicitur  crea- 
tura, quia  immediate  de  nihilo,  sed  quia  est  ex  aliquo  vel  de 
aliquo,  quod  fuit  de  nihilo  2.  Unde  est  igitur?  Dico,  quod  est 
ex  luminoso  non  materialiter,  sed  originaliter,  sicut  species  rei 
est  de  ipsa  re. 

Ad  18.  dicendum,  quod  infinitum  aliquid  potest  dici  duo- 
bus modis  3,  scilicet  actualitate  vel  duratione.  Nec  igitur  mo- 
tores orbium,  nec  intellectus  sunt  infiniti  infinitate  actualitatis; 
et  si  hoc  diceret  Commentator,  erraret;  sed  sunt  infiniti  dura- 
tione, et  ideo  possunt  perpetuare  motum.  Argumentum  autem 
procedebat  de  infinitate  actualitatis,  et  ideo  non  valet. 

Ad  19.  dicendum,  quod  non  quaelibet  visio  tollit  cognitio- 
nem, quae  est  per  fidem,  sed  visio  illius  lucis  ut  obiecti  quie- 
tantis  et  terminantis  et  in  sua  claritate;  quo  modo  non  vide- 
tur in  via,  sed  videtur  ut  obiectum  movens  et  ut  ratio  videndi , 
ut  saepe  dictum  est. 

Ad  20.  dicendum,  quod  secundum  Philosophum  ibidem, 
aliqua  sunt  integra  bonitate;  et  ista  nullo  motu  acquirunt  suam 
perfectionem,  ut  Deus.  Alia  sunt  propinquissima  integrae  bo- 
nitati; et  illa  paucissimis  motibus  suam  perfectionem  acqui- 
runt. Alia  sunt,  quae  ordinantur  ad  magnam  bonitatem,  sed 
tamen  ab  illa  perfectione  sunt  remota ; ideo  multis  motibus 
suam  perfectionem  acquirunt.  Aliqua  sunt,  quae  ordinantur  ad 
modicam  perfectionem;  et  huiusmodi  4 paucis  motibus  ad  illam 
perveniunt.  Aliqua  ad  nullam;  et  illa  sunt  immobilia,  quia  mo- 
tus est  propter  aliquam  perfectionem  acquirendam.  Primus  est 
Deus;  secundus  est  ordo  Angelorum;  tertius  est  ordo  creatu- 


1 Supple:  mens. 

2 B addit  factum. 

3 C addit  vel,  et  deinde  B legit  Non  ergo  pro  Nec  igitur. 

4 B C habent  illa  pro  huiusmodi. 

rarum  rationalium,  ut  hominum ; quartus  1 est  ordo  animalium 
brutorum;  quintus  est  ordo  elementorum  superiorum;  ultimo 
et  infimo  loco  est  terra.  Nec  est  simile  de  homine  et  de  crea- 
turis inferioribus  2,  quia  ille  ordinatur  ad  aliquam  operationem 
tam  nobilem,  ut  lux  divina  sit  sibi  sicut  obiectum  movens  et 
ratio  operandi;  et  hoc  est  magnae  nobilitatis,  sicut  nobilitatis 
est  in  visu,  qui  cum  sit  praestantior  ceteris  sensibus,  tamen 
indiget  auxilio  lucis,  quae  est  sibi  ratio  videndi,  quod  non 
oportet 3 in  operationibus  aliorum  sensuum. 

Ad  21.  dicendum,  quod  ipse  Deus  per  essentiam  suam  est 
ratio  assimilandi  effectiva;  sed  illa  influentia  est  ratio  assimi- 
landi  formalis.  In  Deo  autem  relucent  omnia;  tamen  non  influit 
ad  cognoscenda  naturali  cognitione  nisi  ea  solum,  quorum  spe- 
cies accipiuntur  a rebus  vel  corporalibus  4 vel  spiritualibus. 
Et  puto,  quod  alia  sit  influentia  et  alia  species  secundum  di- 
versitatem cognitorum,  secundum  pluralitatem  rationum  rerum 
diversarum. 

Ad  22.  patet  responsio  sic 5 : quoniam  illa  lux  non  est  tota 
et  sola  ratio  videndi,  sed  cum  rationibus  et  speciebus  a rebus 
acceptis.  Et  ideo  non  omnes  aequaliter  vident,  quia  non  omnes 
aequaliter  species  a rebus  accipiunt.  — Adhuc , quamvis  ae- 
qualiter se  habeat,  quantum  est  ex  parte  sua,  non  6 omnes 
aequaliter  se  movent  vel  convertunt  ad  illam,  propterea  nec 
aequaliter  vident. 

Ad  23.  dicendum,  quod  minor  argumenti  est  falsa;  quo- 
niam, sicut  intellectus  nunquam  aliquid  cognosceret  certi  tudi- 
naliter  sine  illius  veritatis  illustratione,  ita  nec  affectus  aliquid 
ordinate  diligeret  sine  illius  bonitatis  affectione;  immo  plane  7 


1 B alius. 

2 G irrationabilibus , quia  non  ordinantur  ad  operationem  tam  nobilem. 
A B legunt  quia  enim  ordinatur  pro  quia  ille  (scii,  homo)  ordinatur. 

3 G quod  non  est;  in  B oportet  desideratur.  Pro  operationibus  A legit  ope- 
ribus. 

4 G habet  materialibus.  5 In  B omittitur  sic. 

6 C addit  bene  tamen.  — Quoad  rem  cfr.  August.,  11.  de  Lib.  Arbitr.  c.  12. 
n.  34:  «Si  autem  esset  aequalis  mentibus  nostris  haec  veritas,  mutabilis  etiam 

ipsa  esset.  Mentes  enim  nostrae  aliquando  eam  plus  vident,  aliquando  minus,  et 
ex  hoc  fatentur,  se  esse  mutabiles;  cum  illa  in  se  manens  nec  proficiat,  cum  » etc. 

7 C legit  plus.  — August.,  in  Ps.  32.  Enarrat.  3.  n.  15;  Epist.  130.  (alias 
121.)  n.  9. 

vult  Augustinus,  quod  in  peccatis  non  appetitur  nisi  beatitudo. 
Et  quamvis  naturaliter  moveatur,  tamen  hoc  est  de  natura  sua; 
et  sicut  intellectui  assistit  veritas  illustrans,  ita  affectui  bonitas 
quodam  modo  afficiens. 

Ad  24.  dico,  quod  aliquid  habet;  et  hoc  est  illa  influentia 
afficiens  nostrum  affectum,  quam  naturaliter  habet  non  ex  suis 
principiis,  nec  a se,  sed  quia  sibi  nunquam  deest.  Habet  etiam 
conformitatem  secundum  imaginem.  — Si  dicatur,  utrum  natura 
sibi  relicta  posset  moveri ; dico , quod  non.  Et  nunquid  est  imago 
Dei?  Est  1 utique.  Sed  tamen  de  ratione  imaginis  est,  quod  in 
illud  feratur  sicut  in  obiectum  motivum,  propterea  ista  non 
possunt  separari. 

Ad  25.  dicendum,  quod  lux  divina  proportionalis  est  et 
virtuti  cognoscitivae  et  obiecto  cognoscibili,  non  proportione 
commensurationis,  sed  cuiusdam  ordinis;  quia  natura  ratio- 
nalis, hoc  ipso  quod  imago,  ordinatur  ad  illud  obiectum;  etiam 
cognoscibile  natum  est  illa  luce  illustrari  tanquam  quodam  suo 
sole,  secundum  Augustinum.  Lumen  autem  angelici  intellectus, 
quantumcumque  beati,  non  est  sibi  proportionalis  proportione 
ordinis,  quamvis  proportione  comparationis  et  commensuratio- 
nis. Nec  in  hoc  est  superior  anima  rationali.  Nam,  sicut  dicit 
Augustinus  de  Yera  Religione  2 et  83  Quaestionum,  « eo  quod 
imago  Dei  est,  immediate  ab  ipsa  veritate  formatur,  nulla  in- 
terposita creatura  »;  et  X.  de  Civitate  Dei:  «Eadem  luce  il- 
lustratur angelicus  spiritus  et  rationalis  ».  Est  autem  propor- 
tio 3 naturalis,  ut  per  naturam  feratur  in  ipsum  tanquam  in 
obiectum  movens,  non  tamen  quietans. 

Ad  26.  dicendum,  quod  duplex  est  iudicium  de  re.  Est 
enim  4 iudicium  discretionis , utrum  res  sit,  et  quod  haec  non 
est  illa;  et  iudicium  auctoritatis  et  quasi  definitionis,  ut  qualis 
res  debeat  esse.  Primo  modo  iudicat  de  divina  luce,  aliter  non 
cognosceret;  secundo  modo  non  iudicat.  Hoc  modo  argumentum 
procedebat,  ideo  non  valet. 


1 In  B deest  Est. 

2 Cap.  44.  n.  82;  secundus  locus  est  83  Qq.  q.  51.  n.  2.  et  4;  tertius  est 
X.  de  Civit.  Dei,  c.  2. 

3 C proportionalis , ut  per. 

4 B scilicet  iudicium.  — Cfr.  August.,  de  Vera  Relig.  c.  31.  n.  57.  et  58; 
S.  Bonav.,  I.  Sent.  d.  3.  a.  1.  q.  4.  ad  4. 

Ad  27.  dicendum,  quod  quando  illae  rationes  conspicien- 
tur et  videbuntur  in  sua  claritate  et  ut  tota  et  sola  ratio  co- 
gnoscendi, aeque  videbuntur  futura  ut  praesentia,  contingentia 
ut  necessaria.  Sed  quia  hic  non  sic  videntur,  ideo  nec  omnia 
aequaliter  videntur.  Intelligendum  est  tamen,  quod,  quamvis 
Deus  sit  omnino  simplex  et  uniformis,  tamen  lux  illa  aeterna,  ut 
est 1 exemplar,  quaedam  repraesentat  quasi  exterius  et  aperte, 
quaedam  quasi  profunde  et  occulte.  Prima  sunt  quae  fiunt  se- 
cundum necessariam  ordinationem  artis  divinae,  secunda  vero 
quae  fiunt  secundum  dispensationem  voluntatis  occultae;  et  ideo 
naturalia  cognoscuntur  in  luce  illa  naturali  iudicatorio  rationis, 
supernaturalia  vero  et  futura  non  nisi  dono  supernae  revelationis. 

Ad  28.  dicendum,  quod  cum  video  ista  vera  immutabilia 
ut  obiectum  terminans , video  quid  creatum ; ut  movens , video 
quid  increatum.  Istud  autem  creatum  non  est  immutabile  sim- 
pliciter, sed  ex  suppositione ; ideo  nec  ab  his  veris  venit  certi- 
tudo simpliciter , sed  secundum  quid.  Video  ergo  obiective 
quoddam  verum  in  anima  mea  conceptum  ex  praesentia  specie- 
rum  cognoscibilium,  relatum  tamen  ad  rationes  incommutabiles. 

Ad  29.  dicendum,  quod  influentia  illius  lucis  non  est  in 
nostra  potestate,  tanquam  nos  vel  faciamus  vel  educamus  eam, 
seu  cogamus  Deum  ad  influendum;  sed  tamen  secundum  im- 
mutabilem ordinationem  liberalitatis  divinae  semper  praesto 
est,  nec  cuiquam  subtrahitur  cognoscenti,  immo  semper  assistit; 
et  pro  tanto  posset  dici  esse  in  potestate  nostra. 

QUAESTIO  III. 

Tertio  quaeritur,  utrum  cognoscens2  accipiat  seu  recipiat  species 
a rebus,  an  formet  de  se  vel  habeat  in  se. 

Quod  autem  de  se  formet,  nec  a rebus  recipiat 3,  osten- 
ditur : 

1.  Augustinus  X.  de  Trinitate  cap.  5.  in  fine 4 : « Illas  animae 
partes,  quae  corporum  similitudinibus  informantur,  etiam  cum 


1 Ita  G alii  et  exemplar. 

2 D utrum  cognoscens  recipiat  species. 

3 B accipiat. 


4 Num.  7. 

bestiis  sentimus  nos  habere  communes  ».  Sed  intellectus  rationa- 
lis naturae  est  proprius,  et  per  hunc  homo  a ceteris  anima- 
libus distinguitur:  ergo  intellectus  non  informatur  similitudi- 
nibus corporum : ergo  nec  recipit  a corporibus  sive  rebus  cor- 
poreis species.  Sed  certum  est,  quod  res  corporeas  intelligit: 
ergo  species  corporearum  rerum  intelligibiles  format  de  se- 
metipso. 

2.  Item,  idem  in  eodem  capitulo,  supra  in  medietate 1 : 
« Quia  non  potest  corpus  inferre  in  regionem  incorporeae  na- 
turae, imagines  eorum  convolvit,  et  rapit  factas  in  semetipsa 
de  semetipsa.  Dat  enim  eis  formandis  quiddam  substantiae 
suae;  servat  autem  aliquid,  quod  de  specie  talium  imaginum 
iudicet,  et  hoc  est  mens  vel  rationalis  intelligentia  ».  Ergo 
imagines  sive  similitudines  rerum  corporearum  anima  non  re- 
cipit, sed  facit  de  se  in  se  et  format  ex  se. 

3.  Item,  Augustinus  XII.  super  Genesim  ad  litteram 2 : 
« Nec  sane  putandum  est,  facere  aliquid  corpus  in  spiritu,  ut 
corpori  facienti  materiae  vice  subdatur.  Omni  enim  modo  prae- 
stantior  est  qui  facit  ea  re,  in  qua  aliquid  facit;  neque  ullo 
modo  spiritu  praestantius  est  corpus,  immo  perspicuo  modo 
spiritus  corpore.  Quamvis  ergo  prius  videamus  aliquod  corpus, 
quod  antea  non  videbamus,  atque  inde  incipiat  imago  eius  esse 
in  spiritu  nostro,  quo  illud,  cum  absens  fuerit,  recordamur; 
tamen  eandem  imaginem  eius  non  corpus  in  spiritu,  sed  ipse 
spiritus  in  se  facit  celeritate  mirabili  ».  Et  post  dicit,  quod 
« cum  vult  recordari,  invenit  illas  imagines  factas  a se  in  se»: 
ergo  etc. 

4.  Item,  idem  eodem  libro  3 : « Eodem  momento,  quo  cor- 
pus aliquod  sensu  corporis  tangitur,  fit  in  animo  tale  aliquid, 


1 Ibid.  — C magis  convenit  cum  textu  originali,  legendo:  quia  anima  non 
potest  introrsus  corpus  inferre.  Editio  sic  legit:  Quia  illa  corpora  sunt,  quae 
foris  per  sensus  carnis  adamavit  eorumque  diuturna  quadam  familiaritate  impli- 
cata est,  nec  secum  potest  introrsum  tanquam  in  regionem  incorporeae  naturae 
ipsa  corpora  inferre...  servat  autem  aliquid  quo  libere  de  specie...  et  hoc  est 
magis  mens,  id  est  rationalis... 

2 Num.  33.  In  editione  legitur:  spiritu,  tanquam  spiritus  corpori...  ea  re  de 
qua  (pro  in  qua)  recordemur  (pro  recordamur)...  videramus  (pro  videbamus)... 
ipse  spiritus  in  se  ipso  facit... 

3 Scii.  Xll.  super  Gen.  ad  litt.  c.  14.  n.  51.  Editio:  in  se  ipsa,  quod  extrin- 
secus pro  in  se  quod  exterius. 

non  quod  hoc  sit,  sed  quod  simile  sit 5 quod  si  non  fieret,  nec 
sensus  ille  esset».  Et  post:  «Neque  enim  corpus  sentit,  sed 
anima  per  corpus,  quo  velut  nuntio  utitur  ad  formandum  in 
se  quod  exterius  nuntiatur  ».  Ergo  idem  quod  prius. 

5.  Item,  VI.  Musicae 1 : « Diligenter  considerandum  est, 
utrum  re  vera  nihil  sit  aliud  quod  dicitur  audire,  nisi  aliquid 
a corpore  in  anima  fleri.  Sed  perabsurdum  est  fabricatori  cor- 
pori materiam  quoquo  modo  animam  subdere.  Nunquam  enim 
est  anima  corpore  deterior,  et  omnis  materia  fabricante  dete- 
rior. Nullo  modo  igitur  anima  fabricatori  corpori  est  subiecta 
materies;  esset  autem,  si  aliquos  in  ea  numeros  corpus  ope- 
raretur. Non  ergo,  cum  audimus,  fiunt  in  anima  numeri  ab 
his  quos  in  sonis  cognoscimus».  Et  post:  « Poterimusne  ope- 
ranti corpori  et  numeros  imponenti  animam  subdere,  ut  illud 
sit  fabricans  illud  2,  haec  autem  materies,  de  qua  et  in  qua 
numerosum  aliquid  fabricetur?  Quod  si  credimus,  deteriorem 
illam  credamus  necesse  est.  Quo  quid  miserius,  quid  detesta- 
bilius credi  potest  »?  Ergo  etc. 

6.  Item,  Hugo,  Didascalion,  libro  I.  in  principio3,  recitans 
opinionem  Pythagoricorum,  qui  dicunt,  animam  ex  omnibus  na- 
turis compositam,  eo  quod  simile  non  apprehenditur  nec  co- 
gnoscitur nisi  simili,  dicit,  quod  Pythagoras  dicebat,  animam 
ex  omnibus  constare  naturis,  « non  secundum  compositionem, 
sed  secundum  compositionis  rationem.  Neque  enim  [haec]  re- 
rum omnium  similitudo  aliunde  aut  extrinsecus  [animae]  ad- 
venire credenda  est,  sed  [ipsa]  potius  [eam]  in  se  et  ex  se 
nativa  quadam  potentia  et  propria  virtute  capit  ».  Ergo  etc. 

7.  Item,  Philosophus  et  suus  Commentator  super  III.  de 
Anima 4 comparat  animam  sive  intellectum  materiae:  ergo 
sicut  se  habet  materia  ad  formas  naturales,  ita  se  habet  no- 
ster intellectus  ad  species  intelligibiles.  Sed  materia  ita  se  ha- 


1 Cap.  5.  n.  8.  Editio  legit:  fabricatore  deterior  pro  fabricante  deterior. 

2 In  editione  deest  illud.  Primum  illud  referendum  est  ad  corpus,  alterum 
vero  ad  id  « quod  in  audiente  contingit  » seu  fit,  et  « quod  fortasse  explicare 
non  possumus  » (August , ibidem). 

3 Gap.  2. 

4 Text.  17.  (c.  5.).  — Respectu  propositionis  minoris  cfr.  Aristot.,  II.  de 
Generat,  animal,  c.  3,  ubi  et  ait:  « Restat  igitur,  ut  mens  sola  extrinsecus  ac- 
cedat ». 

bet  ad  formas,  quod  non  veniunt  in  eam  ab  extra,  sed  de 
potentia  materiae  educuntur:  ergo  similiter  ita  se  habet  intel- 
lectus ad  species  intelligibiles,  quod  non  veniunt  in  intellectum 
ab  extra,  sed  potius  de  ipso  formantur,  praecipue  cum  intel- 
lectus sit  in  potentia  multo  magis  actuali  respectu  specierum, 
quam  materia  respectu  formarum. 

8.  Item,  omne,  quod  educit  aliquid  de  potentia  ad  actum, 
oportet,  quod  sit  ens  actu  respectu  illius,  et  maxime  in  gene- 
ratione univoca  1 : ergo  si  intellectus  agens  educit  intellectum 
possibilem  de  potentia  in  actum,  et  species  in  phantasia  intel- 
lectas in  potentia  facit  actu  intellectas,  oportet 2,  quod  sit  in 
actu  respectu  illarum:  ergo  oportet,  quod  habeat  species  intelli- 
gibiles actu.  Sed  si  habet  actu,  potest  illis  informare  intelle- 
ctum possibilem:  ergo  nulla  receptio  ab  extra  est  necessaria. 

9.  Item,  omnes  perfectiones,  quae  reperiuntur  in  inferio- 
ribus, reperiuntur  multo  fortius  in  superioribus.  Certum  est 
autem,  quod  anima  rationalis  multo  sublimior  est  et  perfectior 
quam  caelum;  sed  forma  caeli  adeo  est  perfecta,  quod  omnino 
terminat  appetitum  et  inclinationem  materiae  suae,  ita  quod 
nullo  extrinseco  indiget 3 : ergo  multo  fortius  forma  nostri  in- 
tellectus ita  perficiet  suam  materiam,  quod  ad  sui  perfectio- 
nem nullo  indigebit  extrinseco  in  esse  intellectuali,  nec  aliquid 
ab  extrinseco  recipiet:  ergo  nec  species  intelligibiles. 

10.  Item,  lucis  ad  illuminabile  necessaria  est  proportio; 
sed  lucis  spiritualis  sive  intellectualis  ad  speciem  sive  simili- 


1 Cfr.  Gregor.,  in  Evang.  II.  homil.  30.  n.  3 : « Nisi  idem  Spiritus  cordi 

adsit  audientis,  otiosus  est  sermo  doctoris:  nemo  ergo  docenti  homini  tribuat, 
quod  ex  ore  docentis  intelligit,  quia,  nisi  intus  sit  qui  doceat,  doctoris  lingua 
exterius  in  vacuum  laborat.  Ecce  unam  loquentis  vocem  omnes  pariter  auditis, 
nec  tamen  pariter  sensum  auditae  vocis  percipitis.  Cum  ergo  vox  dispar  non 
sit,  cur  in  cordibus  vestris  dispar  est  vocis  inlelligentia,  nisi  quia  per  hoc,  quod 
vox  loquentis  communiter  admonet,  est  magister  interior,  qui  de  vocis  intelli- 
gentia  quosdam  specialiter  docet».  — Mox  A contra  alios  codd.  habet  sed  pro 
ergo  si;  cum  autem  post  facit  actu  intellectas  in  ipso  deletum  sit  igitur,  et 

ita  constructio  sit  incongrua,  lectionem  aliorum  codicum  recepimus.  Praeterea 

A C post  in  potentia  non  bene  omittunt  facit  actu.  Deinde  pro  illarum  B C D 
legunt  illorum,  id  est  intellectus  possibilis  et  specierum. 

2 B praefigit  igitur  et  deinde  legit  ergo  et  quod  pro  ergo  oportet  quod. 

3 Cfr.  S.  Bonav.,  I.  Seni.  d.  1.  a.  3.  q.  2.  ad  1.  et  111.  Sent.  d.  13.  a.  1. 

q.  3.  ad  6. 

tudinem  corporalem  nulla  est  proportio,  nulla  convenientia : 
ergo  intellectus  agens,  qui  est  lux  spiritualis,  nullo  modo  phan- 
tasmata illustrat,  ut  faciat  eas,  intellectas  in  potentia,  intelle- 
ctas in  actu.  Sed  aut  intellectus  possibilis  recipit  per  irradia- 
tionem agentis,  aut  habet  in  se,  aut  intellectus  agens  facit  et 
format  de  possibili;  sed  non  recipit  per  irradiationem  eius,  ut 
probatum  est:  ergo  etc. 

11.  Item,  si  intellectus  agens  facit  speciem  intelligibilem 
in  potentia  intellectam  in  actu;  aut  fit  intellecta  in  phantasma- 
tibus, aut  in  intellectu  possibili.  Si  in  phantasmatibus:  ergo  est 
intellecta,  antequam  sit  in  intellectu,  quod  est  falsum;  et  cum 
hoc 1 est  impossibile,  quoniam  in  phantasmatibus  adhuc  est 
materialis.  Si  sit  intellecta  in  intellectu  possibili:  ergo  prius 
est  in  intellectu,  quam  sit  intelligibilis : ergo  in  intellectu  est 
materialis,  quod  est  omnino  falsum.  Si  igitur  utrumque  horum 
est  impossibile:  ergo  species  intelligibilis  non  abstrahitur  a 
phantasmatibus,  sed  formatur  de  ipso  intellectu. 

12.  Item,  si  intellectus  recipit  species  intelligibiles  ab  extra, 
hoc  non  est  nisi  mediantibus  sensibus;  sed  mediantibus  sensi- 
bus non  recipit:  ergo  etc.  Probatio  minoris:  Augustinus  83 
Quaestionum2:  «Omne  sensibile  transmutabile;  sed  nullum 
transmutabile  est  scientia  perceptibile,  quia  quod  non  manet, 
percipi  non  potest.  Non  est  igitur  exspectanda  sinceritas  veri- 
tatis a sensibus  corporis  »:  ergo  etc. 

13.  Item,  nihil  potest  recipere  intellectus  a rebus  nisi  mi- 
nisterio sensuum;  sed  species  intelligibiles  non  potest  recipere 
mediantibus  sensibus  seu  ministerio  sensuum:  ergo  etc.  Pro- 
batio minoris:  quia  in  sensibus  non  cadunt  nisi  sensibiles 
qualitates  vel  earum  species;  sed  obiectum  intellectus  est  quid- 
ditas  secundum  Philosophum3:  ergo  species  quidditatis  rerum 
nullo  modo  recipit  intellectus  a rebus. 

14.  Item,  secundum  Philosophum  II.  de  Anima  4,  anima  se 
habet  respectu  corporis  in  triplici  genere  causae,  scilicet  for - 


1 Id  est:  insuper.  — In  B deest  est  post  Itoc,  qui  etiam  deinde  legit  primo 
pro  prius. 

2 Quaest.  9,  in  qua  B expetenda  loco  exspectanda  (ita  et  editio:  « Quod  non 
manet  percipi  non  potest;  illud  enim  percipitur  quod  scientia  comprehendatur. 
Comprehendi  autem  non  potest  quod  sine  intermissione  mutatur.  Non  est  igitur  etc. 

3 Cfr.  supra  pag.  226,  nota  5.  4 Text  36.  et  37.  (c.  4.). 

18 

malis,  in  quantum  perficit;  efficientis,  in  quantum  movet; 
finalis,  quia  corpus  est  propter  animam  et  ad  illam  ordinatur. 
Sed  forma  nihil  recipit  a materia,  agens  vel  efficiens  nihil  re- 
cipit a patiente,  finis  nihil  recipit  ab  his  quae  sunt  ad  finem. 
Ergo  anima  nihil  recipit  a corpore. 

15.  Item,  homo  dicitur  a Damasceno1  minor  mundus:  idem 
ergo  ordo  debet  esse  in  homine,  qui  est  in  mundo  maiori;  sed 
in  maiori  mundo  superiora  nihil  recipiunt  ab  inferioribus:  ergo 
in  homine  intellectus,  qui  est  superior,  nihil  recipit  a sensibus 
corporis,  qui  sunt  inferiores. 

16.  Item,  nullus  effectus  excedit  naturam  suae  causae;  sed 
intellectualis  cognitio  excedit  omnia  sensibilia:  ergo  intellectua- 
lis cognitio  nullo  modo  potest  esse  causata  a sensibilibus2; 
esset  autem  causata,  si  intellectus  reciperet  ab  eis  species  in- 
telligibiles : ergo  etc. 

17.  Item,  omne,  quod  ducit  in  alicuius  cognitionem,  opor- 
tet, quod  sit  unigeneum  illi  et  eiusdem  naturae,  alias  in  co- 
gnitionem illius  non  duceret;  sed  species  intelligibilis  existens 
in  intellectu  differt  plus  quam  secundum  genus  a rebus  cor- 
poralibus : ergo  nullo  modo  per  species  potest  cognoscere  ista 
corporea  3,  igitur  nec  eorum  recipit  speciem,  cum  non  propter 
aliud  recipiat,  nisi  ut  veniat  in  eorum  cognitionem. 

18.  Item,  nihil  potest  intelligi  vel  cognosci  ab  intellectu, 
nisi  quod  prius  fuit  in  memoria;  sed  species  illa,  quae  venit 
a sensu,  nunquam  fuit  in  memoria  retenta:  ergo  per  illam 
speciem  non  potest  aliquid  intelligi.  Probatio  minoris  est, 
quoniam,  si  species  aliqua  acciperetur  a sensibus,  prius  esset 
in  intellectu  quam  in  memoria. 

19.  Item,  species  in  phantasia 4 est  corporea  et  quanta  et 
dimensionata,  species  intelligibilis  est  spiritualis,  simplex  et 
indivisibilis.  Sed  ex  corporeo  non  potest  fieri  incorporeum: 
ergo  ex  specie,  quae  est  in  phantasia  sive  ex  phantasmate, 


1 Libr.  II.  de  Fide  orthodoxa,  c.  12. 

2 D sensibus. 

3 C corpora;  deinde  CD  ergo  nec  el  deinde  species  pro  speciem. 

4 Contradicente  A,  alii  codd.  phantasmate ; deinde  in  B deest  est  spiritua- 
lis, et  legit  cum  C D sive  in  phantasmate  loco  sive  ex  phantasmate. 


QUAESTIO  III.  DE  COGNITIONE.  275 

nullo  modo  potest  fieri  species  intelligibilis,  et  multo  minus 
species  corporea  potest  facere  incorpoream  1 : ergo  etc. 

20.  Item,  ad  actum  intelligendi  duo  concurrunt,  scilicet 
informatio  aciei  intelligentis  a specie  intelligibili  et  passio; 
quia  intelligere  quoddam  pati  est2.  Modo  quaero:  intellectus 
aut  informatur  a phantasmate;  et  hoc  est  falsum,  quia  illa 
species  est  materialis  et  quanta3 4;  materiale  autem  et  quantum 
non  potest  informare  subiectum  omnino  simplex  et  spirituale. 
Aut  4 transmutatur  in  aliquam  speciem , quae  informet;  et  hoc 
est  impossibile,  quoniam,  quemadmodum  corpus  non  transmu- 
tatur in  spiritum,  ita  nec  species  corporalis  in  spiritualem.  Aut 
ex  se  gignit  speciem . informantem;  et  istud  pari  modo  est 
impossibile,  quoniam  ex  corporeo  non  potest  fieri  incorporeum 
nisi  divina  virtute,  cum  sint  res  diversorum  generum. 

Similiter  quaero:  a quo  patitur ? Non  a re  extra  vel  spe- 
cie corporali,  quoniam  omne  agens  nobilius  est  patiente;  in- 
tellectus autem  nobilior  est  omni  corpore  et  omni  specie  cor- 
porea. — Igitur  si  non  informatur  phantasmate,  nec  aliquo, 
in  quod  phantasma  transmutetur,  nec  aliqua  specie  genita  a 
phantasmate,  nec  potest  ab  illo  pati:  ergo  speciem  intelligi- 
bilem  format  et  facit 5 ex  se  ipso,  et  a se  ipso  patitur. 

CONTRA: 

1.  Augustinus  X.  libro  de  Trinitate6:  «Alia,  quae  (mens) 
non  corporeo  sensu  internuntio,  sed  per  se  ipsam  nosse  debet, 
cum  in  ea  venit,  invenit  aut  in  superiori  substantia,  id  est  in 
Deo,  aut  in  ceteris  animae  partibus,  sicut  de  ipsis  imaginibus 
corporum  cum  iudicat;  intus  enim  in  anima  eas  invenit  per 


1 B falso  incorporeum . 

2 Aristot.,  III.  de  Anima,  text.  2.  et  12.  (c.  4.). 

8 Ita  ceteri  codd.  (B  a secunda  manu),  sed  autographum  habet  tantum  spe- 
cies materialis  quanta;  materiale  quantum.  Auctor  supponit  distinctionem  com- 
munem quantitatis  in  quantitatem  molis  et  virtutis. 

4 Supple:  phantasma,  sicut  etiam  in  principio  duarum  sequentium  propo- 
sitionum. 

5 B addit  et. 

6 Cap.  7.  n.  10.  — B imaginationibus  pro  imaginibus. 

corpus  impressas  ».  Ergo  species  rerum  cognoscibilium  impri- 
muntur per  sensus  sive  corpus  in  animam. 

2.  Item,  XI.  de  Trinitate  *:  « Pro  specie  corporis,  quae 
sentitur  extrinsecus,  succedit  memoria  retinens  illam  speciem, 
quam  per  corporis  sensum  combibit  anima  ».  Et  capitulo  9.  in 
principio:  «In  hac  distributione,  cum  incipimus  a specie  cor- 
poris et  pervenimus  usque  ad  speciem,  quae  fit  in  contuitu 
cogitantis,  quatuor  species  reperiuntur,  quasi  gradatim  natae 
altera  de  altera:  secunda  de  prima,  tertia  de  secunda,  quarta 
de  tertia.  A specie  quippe  corporis,  quod  cernitur,  exoritur 
ea  quae  fit  in  sensu  cernentis,  et  ab  hac  ea  quae  fit  in  me- 
moria, et  ab  ea  quae  fit  in  memoria1 2,  ea  quae  fit  in  acie  co- 
gitantis ».  Si  igitur  anima  combibit  rerum  species,  et  species 
de  specie  gignitur  secundum  istos  gradus : ergo  recipit  species 
intelligibiles  ab  extra,  nec  facit  aut  format  de  se. 

3.  Item,  contra  Iulianum  Pelagianum  libro  Y 3 : « Rerum 
corporalium  qualitates  in  res  incorporeas  transeunt,  quod  fit, 
quando  formas  corporum,  quas  videmus,  haurimus  quodam 
modo  et  in  memoria  recondimus,  nec  illae  recesserunt  a cor- 
poribus suis,  et  tamen  ad  nos  quodam  modo  affectis  sensibus 
transierunt  ».  Ergo  etc. 

4.  Item,  X.  libro  Confessionum  4 : « In  memoria  sunt  the- 
sauri innumerabilium  imaginum  de  huiusmodi  rebus  invecta- 
rum ».  Et  post:  «Haec  omnia  recipit  recolenda  grandis  me- 
moriae recessus,  et  nescio  qui  secreti  et  indestruibiles  sinus, 
quae  omnia  suis  quaeque  foribus  intrant  ad  animam  ».  Ergo  etc. 

5.  Item,  Gregorius  XXYI.  libro  Moralium,  non  multum 
post  principium5 6,  tractans  illud  Ezechielis  8:  Et  universa 


1 Gap.  3.  n.  6.  Sequens  locus  est  c.  9.  n.  16. 

2 Ita  A B C;  sed  D cum  originali  Augustini  brevius:  memoria  et  ab  hac 
ea  quae  fit  in  acie. 

3 Gap.  14.  n.  51.  — In  principio  huius  argumenti  solus  D addit  idem  post 
Item.  Editio  sic:  Mirabilius  est  autem,  quando  rerum...  transeunt,  et  tamen  fit... 
recondimus,  et  quocumque  pergimus,  nobiscum  ferimus  nec  illae...  tamen  ad 
nos  mirabili  modo  affectis  nostris  sensibus  transierunt. 

4 Gap.  8.  n.  12;  et  sequens  locus  est  n.  13;  in  quo  textu  post  recolenda 

editio  addit:  cum  opus  est  et  retractanda  grandis;  post  secreti  et  habet:  inef- 
fabiles, pro  quo  n habet  lectionem : indestr adibiles  vel  indetr adibiles. 

6 Gap.  6.  n.  7.  — Locus  Scripturae  est  Ezech.  8,  10. 

idola  domus  Israel  depicta  erant:  « Bene  dicitur:  depicta 
erant , quia,  dum  exteriorum  rerum  species  intrinsecus  attra- 
huntur, in  corde  quasi  depingitur  quidquid  fletis  imaginibus 
cogitatur  ».  Ergo  etc. 

6.  Item,  Hugo  super  illud  Ecclesiastae 1 : Non  satiatur 
oculus  visu , nec  auris  impletur  auditu , dicit:  «Sane  duo 
sunt,  quae  ex  rerum  specie  per  visum  intrant  ad  animam 1  2, 
et  duo,  quae  ex  vocum  perceptione  ingrediuntur  per  auditum. 
Per  visum  namque  ad  animi  cognitionem  ex  rebus  pervenit 
substantia  'et  forma,  ex  vocibus  per  auditum  significatio  et  me- 
lodia  ».  Ergo  etc. 

7.  Item,  phantasmata  sunt  necessaria  ante  3 cognitionem, 
hoc  certum  est;  aut  igitur  ut  ex  phantasmate  abstrahatur  spe- 
cies intelligibilis;  et  tunc  habetur  propositum,  quod  intellectus 
recipit  a phantasmatibus;  aut  ut  excitetur  et  excitatus  for- 
met in  se  consimilem  speciem.  Sed  tunc  quaero:  aut  format 
sciens , aut  casu  et  fortuna  sive  nesciens?  Si  sciens:  ergo 
non  fuit  necessaria  excitatio  a phantasmate;  vel4,  si  sciens , 
tunc  prius  apprehendit  speciem:  ergo  per  speciem;  et  tunc 
aut  oportet  abire  in  infinitum,  aut  oportet  dicere,  quod  ex 
phantasmate  species  intelligibilis  gignitur.  Si  casu  et  for- 
tuna; hoc  est  inconveniens,  cum  sit  agens  secundum  rationem 
et  a proposito.  Ulterius , tunc  non  magis  formaret  unam  quam 
aliam.  Si  igitur  ista  sunt  inconvenientia,  et  phantasmata  sunt 
necessaria : ergo 5 non  nisi  quia  a phantasmatibus  recipit  spe- 
cies intelligibiles. 

8.  Item,  si  format:  aut  de  nihilo,  aut  de  aliqua  specie 
existente  in  intellectu,  aut  de  essentia  6.  Non  de  nihilo,  quia 
hoc  solius  Dei  est  aliquid  de  nihilo  facere.  Nec  de  essentia 
sua , quia  tunc  potius  esset  species  animae  cognoscentis  quam 
rei  cognoscibilis  et  magis  illam  repraesentaret;  et  cum  hoc 


1 Homil.  II.  in  Ecclesiasien,  c.  1,8,  ubi  Vulgata:  Non  saturatur  pro  sa- 
tiatur. 

2 B animam. 

3 B ad;  et  infra  idem  habet  casu  fortuito  loco  casu  et  fortuna. 

4 Haec  est  altera  ratio  contra  primam  hypothesim. 

6 B igitur. 

6 Solummodo  B addit  (in  margine  ab  alia  manu)  sua,  quod  certe  subintel- 
ligendum  est.  — Quod  sequitur  infra  et  cum,  hoc,  inlellige:  insuper. 

non  videtur  probabile,  quod  fiant  species  de  essentia  animae, 
quemadmodum  fiunt  aliqua  artificiata  de  aliqua  materia.  Nec 
de  aliqua  vel  aliquibus  speciebus,  quia,  secundum  Philosophum 
in  III.  de  Anima  \ « anima  sive  intellectus  creatur  ut  tabula, 
in  qua  nihil  est  depictum  » : ergo  necesse  est  ponere,  quod  re- 
cipiat a rebus  extra. 


RESPONDEO: 

Repulso  errore  famoso  Platonis 1  2,  qui  posuit,  animas,  cum 
ad  corpora  veniunt,  deferre  secum  artes  et  scientias  et  rerum 
species  de  alio  mundo,  in  quo  per  multa  millia  annorum  vixe- 
runt, sed  propter  impedimentum  corporis  quasi  obliviscuntur, 
et  ideo  paulatim  reminiscuntur  cognita  potius,  quam  nova  ad- 
discant, et  addiscere  non  est  nisi  reminisci:  quae  Augustinus 
recitat  XII.  de  Trinitate3  et  Epistola  VII.  et  est  ad  Nebridium 
— repulso  nihilominus  errore  Avicennae 4 et  Algazelis,  quod 
anima  species  intelligibiles  a rebus  non  recipit,  sed  intelligen- 
tia  ultima  decimi  orbis,  quae  irradiat  super  animas  rationales, 
imprimit  in  nostros  intellectus;  et  illa  intelligentia  est  agens 


1 Text.  14.  (c.  4.).  — B ibi  legit  depingitur  igitur  loco  est  depictum : igi- 
tur nullo  modo  (scii,  formatur):  ergo. 

2 Gfr.  Phaedo,  I.  pag.  72  seqq.;  Menon,  II.  pag.  81  seqq.;  Phaedrus,  111. 
pag.  249  seqq.  (edit.  I.  Serrani  1578). 

3 Cap.  15.  n.  24;  Epist.  7.  (alias  72.)  n.  2. 

4 IX.  Metapli  c.  3,  ubi  secundum  edit.  Venet.  1508  haec  habentur:  « Uni- 
cuique autem  caelo  est  intelligentia,  quae  est  principium  sibi  proprium  et  pro- 
pinquum, scilicet  principium  separatum,  cuius  comparatio  ad  eius  animam  est 
sicut  comparatio  intelligentiae  agentis  ad  nostras  animas;  et  hoc  est  exemplum 
universale  intelligentiae  speciei  suae  actionis,  et  huic  assimilatur  ipsum...  Primum 
autem  eorum  est  intelligentia,  quae  non  movetur,  cuius  est  movere  sphaeram 
corporis  ultimi;  deinde  id  quod  sequitur  est,  quod  movet  sphaeram  fixarum; 
deinde  sequitur  quod  movet  sphaeram  Saturni.  Similiter  est  quousque  perveni- 
tur ad  inlelligentiam,  a qua  fluit  super  nostras  animas;  et  haec  est  intelligentia 
mundi  terreni,  et  vocamus  eam  inlelligentiam  agentem  ».  — Quod  attinet  ad  Al- 
gazelem  (Abu  Hamed  Muhamed  Ben  Achmed  al  Ghazali,  f 1 1 1 1 ),  haec  notamus. 
Ipse  composuit  duos  libros,  quorum  mentionem  facit  Averroes  (Abul  Walid  Mu- 
hamed lbn  Achmed  lbn  Muhamed  Ibn  Rodsch,  f 1198)  in  Prologo  sui  operis 
«Destructio  destructionum»  (edit.  Venet.  1560).  Primus  intitulatur:  «Intentio 
philosophorum  » (Makacid  al-falasifa),  secundus:  « Destructio  philosophorum  » 
(Tehafot  al-falasifa).  In  primo  ipse  refert,  duce  Avicenna  (Abu  Ali  Al  Ilosain  lbn 

intellectus  — quorum  1 primus  tollit  animarum  creationem  et 
ponit  animarum  circulationem  et  revolutionem,  secundus  ponit 
Angelos  creatores  et  derogat  nobilitati  et  dignitati  imaginis, 
ratione  cuius  intellectus  humanus,  sicut  angelicus,  immediate 
a prima  veritate  formatur  et  illuminatur  — hoc  duplici  errore 
repulso,  circa  istam  quaestionem  fuerunt  et  sunt  adhuc  opinio- 
nes 2 inter  catholicos  doctores  et  magistros. 

Quidam  enim  dicunt,  sequentes  viam  Aristotelis,  ut  vide- 
tur, quod  intellectus  recipit  species  a rebus  sensibilibus,  ita 
quod  res  extrinsecae  imprimunt  suas  imagines  non  tantum  in 
sensum,  immo  in  3 imaginationem  et  in  intellectum,  non  tantum 
coniunctum,  immo  separatum,  non  tantum  humanum,  immo 
angelicum. 


Sina,  f 1037),  diversa  systemata  philosophorum  Arabum  una  cum  eorum  ratio- 
nibus, et  de  hoc  videtur  Averroes  loc.  cit.  locutus  fuisse  his  verbis:  « In  philo- 
sophia eximia  construxit  (Algazel)  volumina,  in  quibus  sapientum  opiniones  cla- 
rius quam  deberet  et  diffusius  ostendit».  Impressus  est  liber  iste  Venetiis  1506 
sub  titulo:  « Logica  et  philosophia  Algazelis  Arabis  ».  De  secundo  Algazelis  libro 
ait  Averroes:  « Ad  manus  nostras  quidam  liber  Algazeli  attributus  pervenit,  cuius 
Destructio  philosophorum  titulus  est,  de  quo  libro  ab  eodem  Algazele  editum 
fuisse  non  est  ambigendum;  ipse  enim  in  principio  et  fine  cuiusdam  sui  libri 
Philosophorum  intentio  nuncupati  praedictum  promiserat  librum  compilare... 
Deinde  excitatus  est  hunc  librum  texere,  in  quo  et  stipites  lotius  sapientiae  pro- 
mittit evellere,  turres  et  castra  veritatis  meditatus  est  irruere,  itaque  philosophia 
ratione  huius  libri  periculala  abominationi  extilit  deinde  ».  Huic  libro  opposuit 
Averroes  librum  « Destructio  destructionum  »,  in  quo,  recitatis  verbis  et  ratio- 
nibus Algazelis,  ipsa  destruere  conatur,  in  eoque,  disputat.  3,  etiam  illa  sententia 
de  intelligentia  irradiante  super  animas  rationales  invenitur,  Algazele  opponente 
et  Averroe  solvente.  Quae  autem  fuerit  vera  de  hoc  Algazelis  sententia,  non  nisi 
ex  secundo  eius  libro  videri  posset,  cum  expositio  adversarii,  Averrois,  non  suf- 
ficiat. Unde  mirum  esse  nequit,  quod  Algazelis  sententia  a diversis  diversimode 
allegetur  et  explicetur.  In  aliis  suis  operibus  Algazel,  doctrinam  Gnosticorum  se- 
cutus, mysticismum  et  doctrinam  de  omnimoda  absorptione  sive  interitu  animae 
in  Deo,  ita  quod  personis  individuis  nulla  existentiae  veritas  sit  tribuenda,  tra- 
didisse fertur.  De  quo  cfr.  Schmoelders,  Ussui  sur  les  ecoles  philosophiques  chez 
les  Arabes  (Paris  1842  pag.  106  seqq.),  Tholuck,  Ssufismus  sive  Theosophia 
Persarum  pantheislica  (Berolini  1 S2 1 pag.  17),  Sc  Pococke,  Specimen  hisl.  Arab. 
pag.  263,  seqq.  — Paulo  infra  B ordinis  pro  orbis. 

1 Ita  B (a  secunda  manu)  D;  sed  A B (primitus)  C non  bene  quorum... 
prima...  secunda , in  quo  textu  post  quarum  suppleri  debet  vel  opinionum  vel 
positionum. 

2 G addit  diversae. 

3 In  B hic  et  deinde  ante  intellectum  desideratur  verbum  in. 

Nec  hoc  dicunt  esse  inconveniens,  nec  derogare  naturae 
spirituali  propter  ordinem  universi  K Omnia  enim,  quae  sunt 
de  universi  integritate,  habent  quandam  naturam  communem, 
qua  possunt  in  invicem  agere  et  pati,  et  si  non  actione  trans- 
mutante 1 2,  saltem  actione  immutante  et 3 afficiente,  qua  me- 
diante communicant  sibi  suas  similitudines.  Aliqui  etiam  ad- 
dunt, quod  res  sensibiles  non  tantum  imprimunt  suas  species, 
imrno  educunt  eas  de  potentia  intellectus,  sicut  formae  natura- 
les educuntur  de  materia  per  agentia  extrinseca. 

Sed  ista  positio  omnino  repugnat  sententiae  Augustini, 
sicut  apparet  per  multas  auctoritates  supra  allegatas,  ut  XII. 
super  Genesim4,  ad  litteram  et  in  YI.  Musicae,  ubi  dicitur,  quod 
omnino  praestantius  est  agens,  patiente,  et  inconveniens  est5, 
animam  corpori  materiam  subdere,  ut  aliquos  numeros  vel  spe- 
cies sive  imagines  corpus  in  anima  operetur  sive  fabricetur. 
Est  etiam  contra  Aristotelem  in  III.  de  Anima6,  ubi  ponit,  quod 
agens  est  honorabilius  patiente,  et  principium  materia.  Et  quod 
corporeum  in  rem  incorpoream  agat  aut  imprimat  actione  na- 
turali, non  videtur  multum  consonum  rationi,  et  multum  vide- 
tur derogare  nobilitati  substantiae  spiritualis. 

Ideo  alii  dicunt,  quod  anima  sive  intellectus  nihil  omnino 
a rebus  recipit  nisi  solam  excitationem.  Sed  isti  * bipartiti 
sunt. 

Quidam  enim  eorum  dicunt,  quod  anima  a suae  conditio- 
nis principio  hoc  ipso,  quod  est  natura  intellectiva,  habet  sibi 
concreata,  indita  et  innata  quaedam  seminaria  vel  radices  et 
quasi  activas  potentias  respectu  omnium  7 specierum  intelligi- 
bilium,  omnium  artium  et  scientiarum,  quemadmodum  materia 


1 C D universitatis ; paulo  inferius  in  13  deest  verbum  in  ante  invicem. 

2 Actio  transmutans  est,  secundum  quam  forma  immutantis  recipitur  in 
immutato  secundum  esse  naturale,  sicut  calor  in  calefacto;  actio  vero  immutans 
est,  secundum  quam  forma  immutantis  recipitur  in  immutato  secundum  esse  in- 
tentionale,  ut  forma  coloris  in  pupilla,  quae  non  fit  per  hoc  colorata  (cfr.  S.  Thom., 
S.  I.  q.  78.  a.  3.). 

3 In  13  deest  et. 

4 Cap.  16.  n.  33;  alter  locus  est  VI.  Musicae,  c.  5.  n.  8.  Cfr.  supra  pag.  140, 
nota  5. 

5 In  B deest  est,  et  deinde  potius  legit  in  animam  operetur. 

6 Text.  19.  (c.  5.). 

7 AD  transponunt  verba  sic:  potentias  omnium  respectu. 

naturalis  habet  in  se  rationes  seminales  et  activas  quasdam 
potentias,  quae  non  sunt  de  essentia  materiae,  sed  materiae 
inditae  et  superadditae  in  prima  mundi  formatione;  ita  quod 
sicut  formae  non  adveniunt  ab  extra  in  materiam,  sed  illa  quasi 
semina,  excitata  per  agentia  extrinseca  convenientia  1,  prodeunt 
in  actum,  ita  anima  excitata  a sensibus  virtute  sui  agentis 
educit  de  suo  possibili,  ubi  haec  latent,  et  deducit  in  actum. 

Inconveniens  enim  videtur  secundum  eos,  ut  anima  intel- 
lectiva, quae  est  ad  imaginem  Dei,  sit  nuda;  immo,  sicut  dicit 
auctor  libri  de  Causis  2:  « Omnis  intelligentia  plena  est  formis  », 
sicut  intelligentia  angelica,  ita  et  humana.  Sed  aliter  est  plena 
intelligentia  divina,  aliter  angelica,  aliter  humana.  Nam  divina 
intelligentia  habet  in  se  actu  distinctas  species  et  ideas  sive 
rationes  tam  universalium  quam  particularium.  Intelligentia 
angelica  universalium  tantum  habet  species  distinctas  in  actu; 
sed  humana  intelligentia,  quae  est  postrema  in  ordine  essendi, 
tantum  in  potentia  in  radice  et  in  quadam  confusione.  Huic 
positioni  videtur  favere  Augustinus  II.  de  Libero  Arbitrio  3, 
ubi  dicit,  quod  anima  habet  in  se  seminaria  virtutum,  et  in 
VIII.  de  Trinitate  dicit,  quod  habet  impressam  humanae  natu- 
rae notitiam;  et  Boethius  III.  de  Consolatione4:  « Latet  intror- 
sum quoddam  semen  veri,  quod  excitatur  ventilante  doctrina»; 
et  in  V : « Excitat  interim  quiescentes  [intrinsecus]  formas  ». 

Sed  ista  positio,  licet  non  sit  erronea,  immo  catholicorum 
et  subtilium  magistrorum,  tamen  non  videtur  multum  proba- 
bilis. 

Primo,  quia  omnino  videtur  contraria  Philosopho,  qui 
dicit  III.  de  Anima5 6,  quod  « intellectus  noster  creatur  ut  tabula, 
in  qua  nihil  est  depictum  ». 


1 C D continuo ; mox  A B (primitus)  I)  post  latent  omittunt  et. 

2 Propositione  10. 

3 Cap.  10.  n.  29,  ubi  editio  lumina  virtutum  pro  seminaria  virtutum.  Sed 
inter  Scholasticos  communis  et  melior  lectio  erat  semina,  cTr.  S.  Thom.,  S.  1. 
q.  79.  a.  12.  arg.  3;  et  Bonav.,  II.  Seni.  d.  39.  a.  I.  q.  2.  et  111.  Sent.  d.  23. 
a.  2.  q.  5.  ad  6.  ac  supra  pag.  92,  nota  I.  Secundus  locus  est  VIII.  de  Trin. 
c.  4.  n.  7. 

4 Melr.  II  ; alter  locus  est  ibi,  pros.  5.  — In  primo  loco  B (a  secunda  manu, 

primitus  in  cursum)  C D introrsus  loco  introrsum;  edit.  Haeret  pro  Latet. 

6 Text.  14.  (c.  4.). 

Secundo,  quia  non  videtur  consona  dictis  Augustini.  Non 
enim  dicit,  quod  habeat  talia  in  se,  sed  dicit,  quod  videt  haec 
immutabilia  vera  in  lumine  rationum  aeternarum  sibi  praesente; 
et  ideo  respondent  pueri  vera,  cum  sapienter  et  ordinate  in- 
terrogantur. Et  quamvis  principia  artium  intellectualium  habeat 
in  quadam  virtute  propter  naturale  lumen  et  iudicatorium,  per 
quod  statim,  cum  obiicitur  vel  offertur  sibi  aliquod  verum  evi- 
dens, statim  approbat  et  iudicat  verum  esse;  tamen  nori  habet 
materiam  sive  terminos  \ Unde  non  potest  scire,  quod  omne 
totum  est  maius  sua  parte,  nisi  habeat  speciem  totius  et  par- 
tis, quam 1  2 non  habet,  nisi  accipiat  per  sensus,  ut  dicit  Philo- 
sophus II.  Posteriorum3.  Et  ideo  dicit,  quod  «principia  cogno- 
scimus in  quantum  terminos  ». 

Tertio  vero,  quoniam  per  istum  modum  non  possunt  eva- 
dere receptionem.  Illa  enim  principia  sunt  universalia,  ut  ipsi- 
met  dicunt;  ideo  nunquam  ducerent  in  aliquod  determinatum 
cognoscibile,  nisi  determinarentur 4 per  aliquid  ab  extra;  et 
illud,  quidquid  sit,  oportet  in  animam  5 recipi.  Et  hoc  apparet, 
quoniam  ab  illo  oportet  animam  immutari,  et  necesse  est,  ani- 
mam quodam  modo  illi  applicari.  Et  ulterius,  quomodo  potest 
anima  illa  specie  excitari,  nisi  illa  specie  immutetur?  Quomodo  6 
potest  immutari,  nisi  vel  illa  species  attingat  animam  ipsam 
vel  agat  in  ipsam  et  moveat,  aut  aliqua  alia  species  ab  illa 
nata  vel  genita?  Hoc  autem  necessario  ponit  receptionem. 

Aliorum  positio  est  huic  opinioni  conformis  in  hoc,  quod 
non  ponit  receptionem  ab  extra,  sed  solum  excitationem  sive 
occasionem  formandarum  in  se  speeierum;  sed  in  modo  ponendi 
non  parum  discordant.  Dicunt  enim  isti,  quod  anima  nullas  ha- 
bet tales  species  inditas  vel  concreatas  tanquam  seminales  ra- 
tiones vel  radices,  sed  dicunt,  quod  anima  est  omnium  simili- 
tudo et  quantum  ad  sensum  et  quantum  ad  intellectum.  Nam, 


1 Cfr.  S.  Bonav.,  !.  Sent.  d.  17.  p.  I.  q.  i.  et  II.  Sent.  d.  39.  a.  1.  q.  2. 

2 B quod. 

3 Cap.  18.  (c.  15.)  et  I.  Poster,  e.  17.  (c.  18.)  et  I.  Metaph.  c.  I.  — Alius 
locus  est  I.  Poster,  c.  3,  in  quo  textu  C D repetunt  cognoscimus  post  terminos. 

4 B determinaretur . 

5 A D in  anima. 

6 G addit  autem. 

ut  dicit  Philosophus  *,  intellectus  est  omnia  intelligibilia,  et  sen- 
sus omnia  sensibilia,  et  intellectus  est  species  specierum,  sicut 
manus  organum  organorum.  Habet  igitur  et  quo  assimilatur  et 
quod  assimilat,  et  principium  assimilandi  activum  et  passivum. 
Et  principium  assimilativum  est  intellectus  agens,  qui  est  quasi 
lux;  principium,  quo  est  assimilabilis,  est  intellectus  possibilis. 
Anima  autem  sic  assimilabilis  unitur  corpori  ut  perfectio.  Uni- 
tur autem  secundum  rationem  diversarum  virium1  2 et  secun- 
dum dispositiones  diversas.  Quando  igitur  fit  aliqua  immutatio 
in  organo  sensus , puta  in  organo  virtutis  visivae,  per  aliquam 
speciem  alicuius  visibilis,  anima,  quae  secundum  illam  virtu- 
tem est  perfectio  et  motrix  organi 3,  admonita,  excitata  et  pul- 
sata ex  organi  immutatione,  configurat  se  et  assimilat  sive 
coaptat  illi  motui  proportionaliter  et  immutatur  consimili  im- 
mutatione, et  illud  est  quod  dicitur  sentire,  ut  videre  vel  au- 
dire. Similiter,  quando  fit  aliqua  immutatio  in  organo  poten- 
tiae imaginativae  per  aliquam  speciem  imaginabilem,  anima, 
quae  secundum  virtutum  imaginativam  est  perfectio  et  motrix 
illius  organi,  admonita  4 et  excitata  ad  organi  immutationem, 
secundum  illius  organi  dispositionem  coaptat,  configurat  et  as- 
similat se  illi  motui,  et  immutatur  consimili  immutatione;  et 
illud  est  actu  imaginari . Quando  autem  fit  immutatio  in  ul- 
timo organo  sensitivo  per  aliquam  speciem,  tunc  transformat 
se  et  configurat  illi  motui  vel  in  illam  speciem  secundum  in- 
tellectum. Et  hoc  modo  videntur  sibi  salvare  illos  gradus  abstra- 
ctionis,  quos  ponit  Philosophus 5.  Non  quod  aliquid  extrinse- 
cum  ingrediatur  in  essentiam  animae,  hoc  enim  nefas  est  di- 
cere, sed  proportionaliter  transformat  et  assimilat  sive  confi- 
gurat et  coaptat  se  secundum  gradus  organorum,  propter  na- 
turalem colligantiam  et  connexionem  potentiarum  cum  organis. 

Et  innituntur  isti  suis  rationibus. 


1 III.  de  Anima,  text.  37.  seqq.  (c.  8.). 

2 C virtutum. 

3 L)  organica,  B C addunt  illius  post  organi;  et  B (a  secunda  manu)  pro 
admonita  legit  commota  (commonita?  uti  infra),  deerant  enim  primitus  verba 
admonita,  excitata  et  pulsata,  quae  sunt  in  margine  addita. 

4 B C commonita. 

6 III.  de  Anima,  text.  38.  seq.  (c.  8.),  ubi  distinguit  species  sensibiles,  phan- 
tasmata et  species  intelligibiles. 

Una  est,  quia  tunc  intellectus  per  receptionem  et  acqui- 
sitionem talium  specierum  fieret  compositior l,  cum  illa  species 
sit  materialis,  et  si  gigneretur  a re,  magis  saperet  naturam 
sui  principii  quam  subiecti. 

Secunda  est,  quia  derogat  multum  nobilitati  animae  ratio- 
nalis, quod  perficiatur  re  ignobiliori.  Omnis  autem  corporalis 
species  est  ignobilior  anima. 

Tertia  est,  quoniam  ex  intellectu  et  specie  intelligibili  nun- 
quam fieret  vere  unum,  si  aliunde  sibi  adveniret,  quod  oportet 
secundum  Commentatorem,  qui  dicit  super  III.  de  Anima 2, 
quod  verius  fit  unum  ex  intellectu  et  intelligibili  quam  ex  ma- 
teria et  forma.  Et  hoc  dicunt  sensisse  Augustinum  in  auctori- 
tatibus praeallegatis. 

Ista  positio  magnorum  magistrorum  est  et  multum  subti- 
lium, tamen  hanc  videntur  sequi  aliqua  inconvenientia. 

Primum  est,  quoniam  est  contra  beatum  Augustinum  ex- 
presse in  quadam  Epistola  ad  Nebridium,  in  numero  Epistola- 
rum septima  3,  ubi  dicit,  quod  « nihil  est  aliud  imago  quam 
plaga  inflicta  per  sensus,  quibus  non,  ut  tu  asseris,  comme- 
moratio quaedam  fit,  ut  talia  formentur  in  anima,  sed  ipsa 
huius  falsi  tatis  illatio  sive,  ut  expressius  dicatur,  impressio  ». 
Ergo  talis  falsitatis,  id  est  imaginis  impressio,  fit  per  sensus 
in  animam,  et  non  tantum  excitatio  sive  commemoratio. 

Est  etiam  contra  Anselmum,  qui  dicit  in  Monologio 4,  quod 
nullam  speciem  potest  anima  de  novo  formare,  sed  per  illas 
species,  quas  in  memoriam  attraxit,  potest  componendo,  ordi- 
nando, dividendo  fingere  aliquid.  Et  hoc  dicit  Augustinus  de 
Vera  Religione5  et  in  illa  Epistola  ad  Nebridium  supra  alle- 
gata. Et  inde  fingit  imagines  in  somniis. 

Praeterea , si  anima  format  de  se  talem  speciem  sive  si- 
militudinem, per  talem  similitudinem  potius  deveniret  in  co- 
gnitionem sui  quam  in  cognitionem  rei,  quia  similitudo  ab  ali- 


1 B probabilius  legit  compositum. 

2 Contexi.  5.  — Supplevimus  de  Anima,  quod  codd.  omittunt. 

3 Num.  3,  in  quo  textu  etiam  sicut  B falso  editio  pro  imago  legit  imagina- 
tio ; mox  scribis  pro  asseris. 

4 Cap.  11. 

6 Cap.  34.  n.  64 ; in  Epistola  locus  est  n.  3.  seqq.  (cfr.  XI.  de  Trin.  c.  5. 
n.  8,  c.  7.  n.  12.). 

quo  originata  magis  repraesentat  suum  originale  principium 
quam  aliquid  aliud.  Et  cum  hoc  Augustinus  non  dicit,  quod 
anima  transformet  se  in  speciem  1,  sed  potius  quod  species 
sive  imagines  transformat  in  se  seu  format. 

Et  ideo  est  alia  'positio  fortassis  magis  concors  dictis  beati 
Augustini  et  Philosophi,  quae  medium  tenet  inter  istas. 

Dico  ergo,  quod  duo  sunt  genera  rerum  cognoscibilium, 
scilicet  corporearum  et  incorporearum.  Incorporearum  re- 
rum notitiam  anima  a sensu  corporis  non  accipit  nec  recipit, 
sed  aut  in  semetipsa  videt,  dum  ad  semetipsam  se  movet,  in 
quantum  est  connexa  regulis  immutabilibus,  aut  in  regulis  il- 
lis. Et  inde  est,  quod  huiusmodi  etiam  imperiti  vera  respon- 
dent quaerentibus,  dum  prudenter  interrogantur,  ut  dicit  Au- 
gustinus I.  libro  Retractationum,  et  XII.  de  Trinitate  2.  Corpo- 
rearum vero  rerum  notitiam  per  sensus  corporis  colligit. 

Hanc  distinctionem  ponit  Augustinus  IX.  de  Trinitate  3,  et 
ad  Nebridium  Epistola  septima  4.  Colligit  autem  notitiam  re- 
rum corporearum  et  sensibilium  non  ab  ipsis  rebus  aliquid  pa- 


1 C D species;  mox  C addit  illas  ante  species. 

2 I.  Retract.  c.  8.  n.  2.  et  XII.  de  Trin.  c.  IS.  n.  24. 

3 Cap.  3.  n.  3 : « Mens  sicut  corporearum  rerum  notitias  per  sensus  corpo- 
ris colligit,  sic  incorporearum  per  semeiipsatn.  Ergo  et  semetipsam  per  se  ipsam 
novit,  quoniam  est  incorporea.  Nam  si  non  se  novit,  non  se  amat».  Simile  le- 
gitur XV.  de  Trin.  c.  12.  n.  21  : « Duo  sunt  genera  rerum,  quae  sciuntur,  unum 
earum  quae  per  sensus  corporis  percipit  animus,  alterum  earum  quae  per  se 
ipsum  ».  Paulo  ante  ibid.  iam  dixerat:  « Exceptis  quae  a sensibus  corporis  in 
animum  veniunt,  quantum  rerum  remanet,  quod  ita  sciamus,  sicut  nos  vivere 
scimus»?  Etiam  Vlll.  de  Civit.  Dei,  c.  7:  «Hi  (Platonici),  quos  merito  celeris 
anteponimus,  discreverunt  ea  quae  mente  conspiciuntur,  ab  iis,  quae  sensibus  at- 
tinguntur; nec  sensibus  adimentes  quod  possunt,  nec  eis  dantes  ultra  quam  pos- 
sunt ».  Idem  in  Epist.  147  ad  Paulinam,  seu  in  libro  de  Videndo  Deo,  n.  3.  seqq.; 
Epist.  13.  n.  4. 

4 In  dicta  Epist.  n.  1.  et  2.  distinguit  duplicem  memoriam  pro  duplici  re- 
rum genere:  unam,  quae  non  est  sine  imaginibus  vel  imaginariis  visis,  et  est 
« rerum  praetereuntium  » ; alteram,  quae  est  sine  ulla  imaginatione,  et  est  « re- 
rum, quae  nondum  interierunt  ».  « Quamobrem  si,  ut  alia  omittam,  ipsa  aeter- 
nitas semper  manet,  nec  aliqua  imaginaria  figmenta  conquirit,  quibus  in  mentem 
quasi  vehiculis  veniat,  nec  tamen  venire  posset,  nisi  eius  meminissemus,  potest 
esse  quarundam  rerum  sine  ulla  imaginatione  memoria  ».  August.  clarius  hanc 
distinctionem  ponit  in  Epist.  13.  ad  Nebridium  (cfr.  X.  Confess.  c.  15.  et  17. 
n.  23-26.). 

tiendo,  ut  eis  vice  materiae  subdatur,  tanquam  aliquos  nume- 
ros corpus  in  ipsa  fabricetur,  quia  hoc  perabsurdum  est,  ut 
dicit  Augustinus  et  Philosophus  1,  quoniam  omnino  praestan- 
tius et  honorabilius  est  agens  patiente.  Sed  anima  colligata  est 
corpori  ut  perfectio,  non  pars  parti,  sed  tota  toti  et  tota  cui- 
libet parti,  colligata,  inquam,  et  copulata  secundum  aliquam 
dispositionem,  qua  stante  et  manente,  stat  unio  et  colligatio ; 
cessante,  cessat.  Et  colligatur  diversis  organis  secundum  diver- 
sas sui  vires  et  diversas  dispositiones,  excepta  intellectiva,  quae 
nullius  partis  corporis  est  actus,  ut  dicit  Philosophus  2.  Quando 
autem  fit  immutatio  in  aliquo  organo  corporeo  per  aliquam 
speciem,  non  potest  latere  animam  secundum  illam  potentiam 
organi  perfectricem  et  motricem,  sed  statim  percipit  eam;  per- 
cipiendo vero  format  eam  in  se  secundum  illius  organi  propor- 
tionem, ita  quod  vel  sensibilem  vel  imaginabilem.  Nam,  ut  vult 
Augustinus 3,  et  videtur  velle  Avicenna,  potentiae  sensitivae 
non  tantum  sunt  passivae,  immo  et  activae.  Est  autem  talis 
ordo.  Primo  defertur  species  rei  visibilis,  puta  coloris  vel  lu- 
cis, virtute  luminis  abstrahentis  usque  ad  pupillam;  nec  stat 
in  superficie,  ut  ibi  visio  perficiatur,  sed  transit  per  humidum 
glaciale  usque  in  profundum.  Immutato  igitur  organo,  vis  4 vi- 
siva,  quae  ibi  viget  et  vivificat  oculum,  transformat  eam  in 
se  et  facit  in  se  spiritualiori  modo,  quam  sit  in  organo,  illi 
tamen  proportionatam.  Et  istius  signum  est,  quod  frequenter, 
organo  immutato  visus,  non  videmus,  distracta  in  aliud  inten- 
tione, ut  dicit  Augustinus  XI.  de  Trinitate 5 ; sed  intentione  ad- 
hibita, consummatur  visio  et  tamdiu  stat,  quamdiu  manet  in- 


1 larn  supra  pag.  280  citati,  scilicet  August.,  VI.  Musicae,  c.  5.  n.  8,  ac  XII. 

super  Gen.  ad  litt.  c.  16.  n.  33.  (cfr.  supra  pag.  140,  nota  5.)  et  Arislol.,  III.  de 

Anima,  lext.  19.  (c.  5.). 

2 III.  de  Anima,  text.  6.  (c.  4.);  cfr.  S.  Bonav.,  I.  Sent.  d.  8.  p.  II.  q.  3. 
arg.  3.  ad  oppositum. 

3 Yidesis  argum.  4.  et  5.  pro  parte  affirm.,  et  VI.  Music.  c.  5.  n.  10.  et 

XI.  de  Trin.  c.  2.  — Avicenna,  I.  de  Anima  seu  Sexto  naturalium,  c.  5.  Est  sen- 
tentia communis  Scholasticorum,  quia  sentire  est  actio  vitalis,  et  si  sensitivae 

potentiae  dicantur  passivae,  hoc  est  solum  respectu  obiecti,  a quo  prius  pati 
debent,  ut  agant. 

4 B (a  secunda  manu  in  margine)  D virtus;  mox  D addit  visus  post  in 
organo. 

5 Passim,  praesertim  c.  4.  n.  7.  et  c.  8.  n.  15. 

tentio  copulans  et  tenens  aciem  videntis  cum  specie  rei  visae. 
Deinde  a sensu  particulari  per  nervum  opticum  defertur  usque 
ad  sensum  communem,  ad  quem  deterunt  sensus  particulares 
sua  sensata,  tanquam  ad  iudicem,  ut  dicit  Augustinus  II.  de 
Libero  Arbitrio1.  Habet  enim  iudicare  de  obiectis  sensuum  par- 
ticularium et  de  differentiis  ipsorum,  eo  quod  omnibus  praesi- 
det tanquam  iudex.  Postmodum  vero,  immutato  organo  phan- 
tasiae sive  imaginativae,  vis  imaginativa,  quae  ibi  viget  et  or- 
ganum illud  vegetat,  quae,  quamvis  corpus  non  sit,  imagines 
tamen  corporum  accipit 2 et  transformat  in  se  celeritate  mira- 
bili. Fit  autem  ista  delatio  mediantibus  spiritibus  subtilissimis, 
qui  deserviunt  viribus  illis,  et  sunt  subtiliores  et  minus  subti- 
les secundum  exigentiam  et  naturam  organorum,  ita  quod  spe- 
cies, quanto  magis  ascendit  per  organa  diversa  delata  spiriti- 
bus illis  subtilissimis,  tanto  magis  illa  species  simplificatur ; 
non  tamen  est  eadem  species,  sed,  ut  dicit  Augustinus  XI.  de 
Trinitate  3,  est  species  nata  altera  de  altera.  Quando  autem  est 
in  ultimo  sensitivo,  in  quo  est  ultimum  organi  complementum, 
quod  est  dispositio,  qua  mediante  unitur  intellectus  corpori, 
illa  species  est  in  ultima  dispositione  simplicitatis  et  depura- 
tionis  secundum  exigentiam  organi  corporalis;  et  tunc  est  quo- 
dam modo  apta  intellectui,  et  dicitur  esse  intentio  intellecta 
in  potentia  a Commentatore4.  Intellectus  agens,  quo  est  omnia 
facere,  transformat  eam  in  intellectum  possibilem  et  facit  eam 
intellectam  actu;  et  illud  vocat  Philosophus  abstrahere. 

Non  igitur  patitur  anima  aliquid  a rebus  sensibilibus  sive 
corporeis,  sed  potius  facit  ex  illis  et  de  illis,  et  format  sibi 
species  aptas  et  proportionatas  secundum  exigentiam  organo- 
rum et  virium,  quousque  det  sibi  esse  intelligibile  et  coaptet 
eam  et  formet  sive  transformet  eam  in  intellectum  possibilem, 
quo  est  omnia  fieri. 


1 Gap.  5.  n.  12.  — Paulo  post  G D addunt  omnibus  ante  obiectis  sensuum. 

2 J3  in  margine  capit. 

3 Gap.  9.  n.  16. 

4 III.  de  Anima,  text.  4.  seq.  — Paulo  ante  G D non  bene  apud  intellectum 
pro  apta  intellectui;  in  principio  sequentis  propositionis  solummodo  G bene  ad- 
dit autem.  — Sequens  textus  Philosophi  est  Ili.  de  Anima,  text.  18.  et  39. 
(e.  5.  et  8.). 

Sed  attendendum  est  hic,  quod  de  illa  specie  possumus 
loqui  duobus  modis:  aut  secundum  quod  species , aut  secun- 
dum quod  sensibilis,  imaginabilis  sive  intelligibilis.  Quod  sit 
species,  hoc  habet  a suo  principio  originali,  quoniam  quaeli- 
bet res  nata  est  suam  speciem  diffundere  et  multiplicare.  Sed 
quod  sit  sensibilis  aut  imaginabilis  aut  intelligibilis,  hoc  ha- 
bet a virtute  animae,  quae  facit  eam  in  se  et  proportionat  eam 
sibi.  Unde  non  tam  recipit  a rebus,  quam  accipit  vel  capit, 
vel  facit  seu  1 format  non  de  se,  ut  dictum  est,  sed  ex  illis 
et  de  illis. 

Ratio  autem  ad  istius  intelligentiam  multiplex  potest  esse. 

Prima  2 ex  parte  intellectus  agentis,  quoniam  actus  in- 
tellectus agentis  est  abstrahere  species  a phantasmatibus,  se- 
cundum Philosophum  et  Commentatorem  3,  et  facere  intentio- 
nes intellectas  in  potentia  intellectas  in  actu,  cuius  comparatio 
ad  phantasmata  est  sicut  lucis  ad  colores,  ad  possibilem  sicut  4 
ad  oculum.  Iste  autem  actus  non  haberet  locum  in  anima,  nisi 
anima  caperet,  acciperet  vel  raperet  aliquid  a rebus  extra. 

Secunda  ratio  est  ex  parte  intellectus  possibilis,  qui, 
secundum  Philosophum  5,  creatus  est  ut  tabula,  in  qua  nihil 
est  depictum;  et  ideo  est  potentia  omnino  nuda,  et  ideo  est  in 
potentia  omnia  intelligibilia.  Cum  igitur  non  habeat  species 
concreatas  nec  recipiat 6 a superiori,  nec  ipse  per  essentiam 
potest  esse  species,  quia  tunc  informaretur  semetipso,  cum  in- 
tellectus possibilis  informetur  speciebus;  nec  intellectus  potest 
esse  materia,  de  qua  species  formetur,  sicut  cultellus  de  ferro : 
ergo  necesse  est,  quod  ab  extra  per  virtutem  agentis  recipiat. 
Obiectum  enim  intellectus  possibilis  sunt  phantasmata,  quorum 
comparatio  est  ad  intellectum  possibilem,  sicut  color  ad  visum. 
Et  hoc  dicit  plane  Philosophus  II.  de  Anima  7,  « quod  sensus 


1 B legit  potius  et  melius  capit  pro  rapit  et  clein  primitus  facit  format , sed 

facit  ab  eadem  manu  expunctum  est. 

2 C D addunt  est.  3 III.  de  Anima,  texi.  18.  (c.  5.). 

4 Supple:  lucis.  5 III.  de  Anima,  text.  Ii.  (c.  4.). 

6 lia  G et  mox  possit,  A B recipit,  D recipiat,  at  deinde  cum  A B potest. 

Infra  pro  formetur  C D formentur,  et  pro  color  bene  legunt  coloris. 

7 Text.  121.  (c.  12.);  sequens  locus  est  ibi  text.  3.  (c.  4.),  in  quo  textu  B 
contra  originale  (quod  in  fine  formae  loco  speciei  exhibet)  passivam  legit  pro 
impassibilem. 

est  susceptivus  specierum  sensibilium  sine  materia  »,  et  in  prin- 
cipio III.  de  Anima  dicit,  quod  « intellectum  oportet  esse  im- 
passibilem, susceptivum  autem  speciei  ».  Et  Ioannes  Damasce- 
nus II.  libro  de  Fide  orthodoxa  1 : « Anima  sensibilia  quidem 
per  sensus  suscipit,  et  fit  opinio;  intelligibilia  vero  per  intel- 
lectum, et  fit  intelligentia  ». 

Tertia  ratio  est  ex  parte  phantasmatis , quoniam  ibi  non 
stat  actus  animae,  immo  ordinatur  ad  actum  perfectiorem;  iste 
autem  est  actus  intelligendi.  Omnes  enim  potentiae  inferiores 
subministrant  intellectui.  Ordinatur  autem  phantasma  tanquam 
obiectum  motivum,  quemadmodum  color  ad  visum,  secundum 
Philosophum  2,  non  tantum  sicut  excitatimim;  quoniam  cum 
intellectus  sit  praesens  sensui  sicut  phantasiae,  ita  posset  ex- 
citari per  sensum  sicut  per  phantasma.  Quodsi  istud  est  fal- 
sum et  contra  Sanctos  et  philosophos,  manifestum  est,  quod  ex 
phantasmatibus  sive  intentionibus  imaginatis  accipiuntur  inten- 
tiones intelligibiles. 

Quarta  ratio  est  ex  parte  rei  intellig ibitis,  quoniam  res 
non  intelliguntur 3 per  essentiam,  sed  per  species  suas;  nec 
res  sunt  in  anima,  sed  species  rerum.  Species  autem  rerum 
gignuntur  ab  ipsis  rebus,  et  ideo  in  cognitionem  ducunt  ipsa- 
rum rerum.  Si  autem  illa  species  de  intellectu  formaretur,  ma- 
gis duceret  in  cognitionem  sui  quam  in  cognitionem  rei;  et 
cum  hoc,  etsi  posset  dici  imago,  quemadmodum  pictor  pingit 
aut  sculpit  alicuius  rei  imaginem,  tamen  species  dici  non  pos- 
set, et  magis  esset  fictio  quam  aliquid  vere  intellectum.  Et  hoc 
dicit  Augustinus  IX.  de  Trinitate4:  « Omnis  res,  quamcumque 
cognoscimus,  congenerat  in  nobis  sui  notitiam.  Ab  utroque  enim 
notitia  paritur:  et  a cognoscente  et  a cognito».  Hoc  idem  di- 
cit Anselmus  in  Monologio  5. 


1 Gap.  20,  in  quo  textu  codd.  corrupte  legunt  ipsa  pro  opinio , et  B habet 
intellectiva  pro  intelligibilia  ac  sensitiva  loco  sensibilia. 

2 II.  de  Anima,  text.  67.  seqq.  (c.  7.).  et  III.  de  Anima,  text.  IS.  et  39. 
(c.  5.  ac  8.).  — Mox  post  quoniam  A per  errorem,  ut  videtur,  omittit  cum. 
Paulo  inferius  D legit  phantasiam  loco  phantasma ; et  deinde  in  tine  huius  ra- 
tionis habet  accipiantur  pro  accipiuntur. 

3 B G intelligilur , et  mox  B (a  secunda  manu)  D speciem  suam  pro  spe- 
cies suas. 

4 Gap.  12.  n.  18. 


5 Gap.  62. 
19 

Quinta  ratio  est  ex  parte  rationis  cognoscendi.  Ratio 
enim  cognoscendi  unamquamque  rem  est  species  vel  similitudo 
eius,  ut  dicit  Augustinus  IX. 1 et  XV.  de  Trinitate.  Similitudo 
autem  duplex  est,  scilicet  originativa  rei,  sicut  idea  arcae  in 
mente  artificis  est  causa  productiva  et  causativa  arcae  in  ma- 
teria. Alia  est  similitudo  originata  a re,  sicut  ille  qui  nescit 
facere  arcam,  cognoscit  arcam  per  speciem  ab  ipsa  arca  ori- 
ginata m.  Similitudo  igitur,  quae  est  ratio  cognoscendi  in  hu- 
mano intellectu,  certum  est,  quod  non  est  causativa  rerum,  quia 
talis  est  ratio  idealis  in  summo  artifice;  nec  est  deducta  sive 
impressa  immediate  ab  illo2,  quia  talis  est  angelica:  ergo  opor- 
tet, quod  sit  originata  a rebus.  Ergo  necesse  est,  quod  intel- 
lectus accipiat  species  intelligibiles  a rebus  extra,  nec  formet 3 
de  se. 

Sexta  ratio  est  ex  connexione  potentiarum  et  virium 
ad  invicem,  quae  ita  sunt  connexae,  ut  nihil  fiat  in  superiori, 
quod  prius  non  fuit  in  inferiori.  Unde  dicit  Philosophus  de 
Sensu  et  sensato 4,  et  Augustinus  IV.  super  Genesim  ad  litte- 
ram et  X.  Confessionum,  quod  nihil  sit  in  intellectu,  quod 
prius  non  fuerit  in  sensu.  Hoc  autem  fit  mediante  phantasmate, 
quod,  ut  dicit  Augustinus  de  Vera  Religione5,  est  figmentum 
attractum  per  sensum.  Et  ideo  impossibile  est,  caecum  a 6 na- 
tivitate fingere  imaginem  coloris,  aut  surdum  fingere  imagi- 
nem soni,  ut  dicit  Augustinus  in  Epistola  praeallegata  7 et  VI. 
Musicae.  Ergo  necesse  est,  ut  in  cognitione  talium  accipiat  spe- 
cies a rebus  sensibilibus,  quae  ita  se  habent  gradatim  natae 
altera  de  altera,  quousque  fiant  in  acie  cogitantis,  sicut  et  po- 
tentiae ipsae  sunt 8 ad  invicem  ordinatae.  Istius  autem  signum 
est,  quod  intellectus  obnubilatur  a phantasmatibus;  quod  non 
esset,  nisi  ab  ipsis  acciperet  species  intelligibiles.  Unde  Augu- 


1 Cap.  II.  n.  16;  sequens  locus  est  ibi,  c.  12.  n.  22. 

2 B non  bene  illa;  D legit  impressa  in  mente , quia. 

3 B format . 

4 Cfr.  supra  pag.  39,  nota  I,  ubi  etiam  habetur  locus  Augustini  super  Gen. 
ad  litt. ; et  pag.  276',  nota  4-,  ubi  indicatur  textus  Confessionum. 

5 Cap.  10.  n.  18.  6 B ex. 

7 Scii.  7.  n.  6;  sequens  locus  est  VI.  Musicae,  c.  1 1.  n.  32. 

8 In  A et  B primitus  exciderunt  verba  sunt  ad;  in  eodem  infra  ad  margi 

nem  et  ab  alia  manu  habentur  ab  extra  acciperet  pro  ab  ipsis  acciperet. 

stinus  IX.  de  Trinitate1:  «Phantasias  rerum  corporalium  per 
sensum  corporis  haustas  et  quodam  modo  infusas  memoriae, 
ex  quibus  [etiam]  ea  quae  non  visa  sunt,  ficto  phantasmate 
cogitantur,  approbare  vel  reprobare  quibusdam  regulis  supra 
mentem  positis  nititur.  Sed  claret  desuper  iudicium  veritatis, 
sed  corporalium  imaginum  nubilo  subtexitur  ».  Unde  intelligen- 
tia  constituta  est  inter  lucem  et  tenebras. 

Sic  igitur  dico  sine  praeiudicio,  quod  anima  sive  intelle* 
ctus  accipit  sive  capit  species  a rebus  extra,  non  virtute  rerum 
corporalium  agentium  in  animam  vel  intellectum,  sed  intelle- 
ctus sua  virtute  facit  et  format 2.  Huic  sententiae  Augustinus 
concordat  in  auctoritatibus  adductis  in  opponendo;  concordat 
nihilominus  Philosophus:  et  ideo  huic  positioni  ad  praesens 
adhaereo. 

Ad  argumenta  in  contrarium  facile  est  respondere. 

Ad  1.  dico,  quod  de  similitudinibus  corporum  possumus 
loqui  duobus  modis:  uno  modo,  ut  corpora  sunt,  utpote  sub 
dimensione  signata 3 et  ceteris  accidentibus  corporalibus;  et 
hoc  modo  illae  partes,  quae  talibus  imaginibus  informantur, 
sunt  communes  nobis  cum  bestiis;  et  illa  vis,  quae  maxime 
his  deputatur,  est  phantasia,  quam  Augustinus  4 vocat  spiri- 
tum. Alio  modo  possumus  loqui  de  corporum  similitudinibus 
ut  abstractis  a dimensionibus,  figura  5 et  huiusmodi,  et  omnino 
factis  intellectis  in  actu.  Et  tunc  dico,  quod  intellectus  infor- 
matur similitudinibus  corporum. 


1 Gap.  6.  n.  10.  In  editione  post  verba  phantasmate  cogitantur  ita  continua- 
tur: «sive  aliter  quam  sunt,  sive  fortuitu  sicut  sunt,  aliis  omnino  regulis  supra 
mentem  nostram  i ncoin mu  labiliter  manentibus  vel  approbare  apud  nosmetipsos 
vel  improbare  convincimur,  cum  recte  aliquid  approbamus  aut  improbamus.  Nam 
et  cum  recolo  Carthaginis  moenia,  quae  vidi,  et  cum  fingo  Alexandriae,  quae  non 
vidi,  easdemque  imaginarias  formas  quasdam  quibusdam  praeferens  rationabili- 
ter praefero;  viget  et  claret  desuper  iudicium  veritatis,  ac  sui  iuris  incorruptis- 
simis regulis  firmum  est:  et  si  corporalium  imaginum  quasi  quodam  nubilo  sub- 
texitur, non  tamen  involvitur  atque  confunditur  ».  Propositio,  quae  sequitur  post 
hunc  locum,  continet  summam  doctrinae  Augustini  sub  n.  II.  loc.  cit.  fusius  ex- 
positae. — C pro  intelligentia  legit  anima  intellectiva. 

2 C D informat.  — Paulo  inferius  13  introductis  pro  adductis. 

3 13  figura  et  paulo  ante  corporum  sunt  pro  corpora  sunt. 

4 Scii.  XII.  de  Genesi  ad  lilt.  c.  7.  n.  16.  et  c.  16.  n.  33.  Cfr.  supra  pag.  270, 

nota  2.  5 C D signatis. 

Ad  2.  dicendum,  quod  diligenter  consideranti  seriem  ver- 
borum sancti  Augustini  illa  auctoritas  magis  est  ad  oppositum 
quam  ad  propositum.  Yult  enim  dicere  Sanctus,  quod  animus,, 
qui  adamavit  corpora,  vellet  intus  ferre  corpora  ipsa,  quae 
adamavit,  in  regionem  incorporeae  naturae,  hoc  est  in  ipsam 
mentem,  sed  non  potest;  et  ideo  imagines  corporum  convolvit 
et  rapit  factas  in  se,  de  se  — vis  autem  illa,  quae  deputata 
est  talibus  imaginibus,  est  phantasia,  quam  Augustinus  vocat 
sppivntum  — igitur  factas  de  se,  hoc  est  de  memoria  phanta- 
stica, ubi  tales  imagines  conservantur;  in  se,  hoc  est  in  intel- 
lectu possibili  per  virtutem  agentis.  Id  autem,  quod  dat  eis 
formandis,  est  ipsemet  intellectus  possibilis,  non  sicut  materiam, 
ut  de  qua  vel  ex  qua  fiant,  sed  in  qua,  sicut  dicitur  subiectum 
dari  formandis  accidentibus.  Id  quod  servat,  quo  de  talibus 
imaginibus  iudicet,  est  mens  sive  intelligentia,  quae  discernit 
eas  a rebus.  Et  huic  concordat  textus  sequens.  Sequitur  enim, 
quod  illae  partes,  quae  talibus  imaginibus  informantur,  sunt 
nobis  communes  cum  pecoribus. 

Ad  omnes  alias  auctoritates  Augustini  (3.  4.  5.)  patet  re- 
sponsio per  solutionem  principalem. 

6.  Ad  auctoritatem  Hugonis  dici  posset,  quod  ipse  loqui- 
tur recitans  opinionem  Pythagorae,  et  ex  verbis  suis  elicit  in- 
tellectum, qui  potest  inde  saniori  modo  haberi;  non  tamen  lo- 
quitur tanquam  asserens  et  astruens  modum  illum.  — Vel  pos- 
set dici,  quod,  ut  dictum  est,  dicit  non  advenire  ab  extrinseco, 
scilicet  corporeo,  tanquam  efficiente,  sed  anima  sua  potentia  et 
yi  nativa,  id  est  innata,  rapit  \ Et  hoc  ipso  quod  dicit,  dat  in- 
telligi,  quod  non  facit  de  se  ipsa,  sed  aliunde  accipit. 

Ad  7.  dicendum:  et 2 similiter  se  habent  et  dissimiliter . 
Similiter  se  habent,  quod  sicut  materia  est  in  potentia,  ita  et 
intellectus  possibilis,  et  nullam  habet  formam  in  actu ; dissimi- 
liter autem,  quia  est  in  potentia  multo  actualiori  anima  sive 
intellectus  possibilis  quam  materia;  quoniam  materia  nullum 
habet  intra 1 2  3 se  principium  activum,  quod  agat  et  educat  for- 


1 B capit,  et  mox  pro  dicit  repetit  (a  secunda  manu  in  margine)  bene  capit . 

2 C D quod  pro  et. 

3 C D in,  etiam  infra.  — In  codicibus  post  hanc  solutionem,  ordine  immu- 
tato, sequitur  solutio  ad  10.  et  II,  et  deinde  ad  8.  et  9. 

mas  in  actum;  sed  anima  habet  intra  se  suum  activum,  quod 
sua  virtute  et  lumine  format  species  intelligibiles  et  informat 
possibilem,  non  tamen  de  se,  ut  dictum  est. 

Ad  8.  dicendum,  quod  intellectus  agens  est  in  actu  respe- 
ctu specierum  abstrahendarum  a phantasmatibus  et  respectu 
intellectus  possibilis  informandi  per  illas.  Tamen  non  oportet, 
quod  sit  in  actu  consimili;  sed  sufficit,  quod  sit  in  actu  nobi- 
liori, sicut  sol  facit  potentia  calidum  actu  calidum  : oportet 
ergo,  quod  sit  in  actu,  sed  non  calidus,  quia  est  in  actu  no- 
biliori. 

Ad  9.  dicendum,  quod  anima  rationalis  re  vera  perfectior 
est  et  nobilior  quam  caelum.  Et  sicut  forma  caeli  terminat  to- 
tum appetitum  et  inclinationem  materiae,  multo  magis  forma 
animae  rationalis  materiam  suam,  si  habet.  Sed  esse  duplex 
est.  Quoddam  est  esse  'primum;  et  de  hoc  verum  est,  quod 
tam  forma  haec  quam  illa  suam  materiam  terminat  et  eius 
appetitum  et  inclinationem  figit.  Est  et  aliud  esse  secundum 
et  accidentale;  et  de  hoc  neutrum  suam  materiam  perficit.  Nam 
anima  acquirit  scientias  et  virtutes,  et  caelum  movetur  ab  In- 
telligentia. 

Ad  10.  dicendum,  quod  illius  lucis  ad  phantasmata,  etsi 
non  sit  proportio  naturalis  convenientiae,  est  tamen  1 proportio 
moventis  et  moti.  Quia  enim  intellectus  est  motor  et  perfectio 
corporis,  sicut  agit  in  corpora2,  potest  agere  in  phantasmata, 
et  illud  vocatur  illuminare.  Est  etiam  alia  proportio,  quoniam 
illud  organum  est  vicinissimum  spiritui  et  fortassis  est  illud, 
quo  mediante  anima  unitur,  et  ideo  magis  potest  recipere 
actionem  intellectus. 

Ad  11.  dicendum,  quod  non  est  ibi  talis  ordo.  Simul  enim, 
dum  fit  intellectio3,  est  in  intellectu  et  e converso;  nec  est 
prius  fieri  intellectam  quam  esse  in  intellectu,  vel  e converso; 
sed  simul  sunt;  sicut  anima  simul  creatur  et  infunditur,  nec 
prius  est  creari  quam  infundi.  Dum  enim  species  est  in  ultimo 
sensitivo,  est  in  ultima  dispositione  ad  hoc,  quod  fiat  actu  in- 
tellecta. Et  ideo  intellectus  agens  sua  virtute  format  et  coaptat 


1 In  B desideratur  tamen. 

2 B corpus. 

3 B intellecta;  C L)  male  intellectus.  Post  est  supple:  species  intelligibilis. 

eam  intellectui  possibili  et  facit  eam  intellectam  in  actu,  simul 
tamen  utrumque. 

Ad  12.  dicendum,  quod  veritas  sive  veritatis  notitia  non 
concipitur  a sensibus  effective  vel  formaliter , tamen  conci- 
pitur materialiter  et  quasi  ministerialiter ; inde  enim  aliquid  1 
ministratur,  quo  est  cognitio  veritatis.  Propter  quod  2 ad  noti- 
tiam veritatis  concurrunt  tria : scilicet  species  accepta  a sen- 
sibus quasi  materiale;  et  lumen  naturale  intellectus  agentis 
quasi  efficiens  secundarium;  et  species  facta  actu  intellecta 
per  actum  eius,  sed  imperfecta  3 quasi  formale , sed  incom- 
pletum; tertium  est  lumen  divinum  irradians  quasi  efficiens 
primarium  et  principale,  et  lumen  ab  eo  fluxum  quasi  for- 
male completivum  et  consummativum,  ut  in  quaestione  prae- 
cedenti visum  est.  His  tribus  vel  quatuor  concurrentibus,  con- 
cipitur perfecta  4 veritatis  notitia. 

Ad  13.  dicendum,  quod  cadere  aliquid  in  sensu  5 6 est  duobus 
modis:  vel  tanquam  sensu  perceptibile  vel  apprehensibile;  et 
sic  non  cadit  in  sensu  nisi  qualitas  sensibilis;  vel  tanquam  inde 
transiens , sed  involutum  et  investitum  illis  qualitatibus  sensi- 
bilibus; et  sic  species  quiddi tatis  cadit  in  sensu;  simul  enim 
cum  speciebus  accidentium  multiplicatur  species  substantiae. 
Sed  sicut  substantia  investitur  accidentibus,  ita  et  species  sub- 
stantiae speciebus  accidentium.  Utrisque  igitur  speciebus  mul- 
tiplicatis, sensus  apprehendit  quod  suum  est,  donec  veniatur 
usque  ad  intellectum,  qui  abstrahit  species  '5  quidditatis,  quae 
est  per  se  obiectum  eius;  et  hoc  dicit  Hugo  in  auctoritate  al- 


1 G D vi  enim  sensus  aliquid  pro  inde  enim  aliquid.  Mox  13  quod  est  co- 
gnitionis materia  loco  quo  est  cognitio  veritatis  (primitus  legebat  quod  est  co- 
gnitionis veritatis). 

2 B addit  intelligendum,  quod. 

3 Verba  sed  imperfecta  deficiunt  in  B,  loco  quorum  exhibet  verbum  perfecta 
delinealum  et  expunctum;  in  A vero  sed  delinealum  videtur  et  im  ante  perfecta 
abrasum  est.  Mox  CD  legunt  influxum  pro  fluxum,  quod  videtur  habere  A;  B 
vero  fluens.  Verbum  quasi,  quod  immediate  sequitur,  deesl  in  B C D,  et  in  A 
eius  loco  habetur  aliquod  signum,  quod  legi  non  potest,  quod  tamen  ob  prae- 
cedentia interpretati  sumus,  ut  in  textu  est.  Pro  completivum  B C potius  legunt 
completum. 

4 Ita  B. 

5 B hic  et  paulo  inferius  adhuc  bis  sensum. 

6 BC  speciem. 

legata  in  opponendo.  Dicit  enim,  quod  per  visum  ad  animi 
cognitionem  intrant  substantia  et  forma. 

Ad  14.  posset  responderi  per  interemptionem  minoris. 
Nam  et  forma  aliquid  accipit  a materia,  sustentamentum  sci- 
licet et  fundamentum;  et  agens  physicum  etiam  patitur  a pa- 
tiente1; et  finis  non  ultimus,  sed  finis  sub  fine  aliquid  recipit 
ab  his  quae  sunt  ad  finem  illum.  Nam  homo,  qui  est  finis  crea- 
turarum inferiorum,  recipit  auxilia  ab  inferioribus  creaturis. 
— Possumus  tamen  dicere  ad  propositum,  quod,  ut  dictum 
est,  anima  non  recipit,  tanquam  a corpore  patiatur,  sed  potius 
ipsa  facit  ex  ipso  et  agit  in  ipsum. 

Ad  15.  dicendum,  quod  in  maiori  mundo  superiora  non 
recipiunt  ab  inferioribus,  tanquam  agentibus  et  moventibus 
ipsa,  sed  tanquam  ministrantibus.  Unde  non  recipiunt,  tan- 
quam agentibus  per  dominium,  sed  potius  tanquam  obsequen- 
tibus per  ministerium;  sicut  dictum  est,  quod  homo  recipit  mi- 
nisterium ab  omni  creatura,  tanquam  sibi  deserviente.  Similiter 
vires  inferiores  in  anima  ministrant  superioribus. 

Ad  10.  dicendum,  quod  cognitio  intellectualis  non  causatur 
a sensibilibus  2 effective  et  principaliter  sive  formaliter,  sed 
tantum  materialiter  et  ministerialiter,  quia  materiam  cognitio- 
nis accipit  anima  a sensibus;  hoc  autem  non  est  inconveniens. 

Ad  17.  posset  responderi  per  interemptionem  maioris, 
quoniam  aliqua  ducunt  in  aliquorum  cognitionem,  quae  non 
sunt  eiusdem  naturae  cum  illis;  sicut  patet,  quod  imago  de- 
picta vel  formata  ducit  in  cognitionem  rei  omnino  differentis 
secundum  genus,  et  circulus  ducit  in  cognitionem  vini  appen- 
sus ante  tabernam,  et  tamen  differt  in  natura  a vino.  — Aliter 
potest  dici,  quod  species  in  intellectu  vel  quomodocumque,  quia 
non  est  res  aliqua  fixa,  non  est  in  genere  proprie,  tamen  per 
reductionem  est  in  genere  illius  rei,  cuius  est  species  tanquam 
ab  ea  originata  de  substantia  sua. 


1 Aristot.,  IV.  de  Animalium  generatione,  c.  3.  circa  medium:  «Omne 
agens  patitur  etiam  a patiente,  ut  quod  secal,  hebetatur  ab  eo  quod  secatur, 
quod  calefacit,  refrigeratur  a calescente;  denique  quodcumque  movet,  excepto 
primo,  mutuo  movetur  aliquo  motu,  v.  gr.  quod  pellit,  pellitur  quodam  modo, 
quod  premit  reprimitur  ».  — Mox  solummodo  A,  et  quidem  in  margine,  habet 
bene  sub  fine. 

2 C D sensibus. 

Ad  18.  dicendum,  quod  duplex  est  actus  intellectus : unus 
in  via  acquisitionis  et  adeptionis,  alius  post  acquisitionem  et 
adeptionem,  quod  quidam  vocant  intelligere  ad  habitum  et  ab 
habitu.  Quantum  ad  actum  intellectus,  qui  est  post  acquisi- 
tionem et  adeptionem  sive  ab  habitu,  verum  est,  quod  nihil 
in  teli  igitur,  nisi  quod  prius  in  memoria  retinetur.  Quantum  ad 
actum  vero  intellectus,  qui  est  in  via  acquisitionis  sive  ad 
habitum,  dico,  quod  falsum  est;  sed  tunc  ipsum  phantasma 
est  loco,  memoriae.  — Yel  posset  dici  1,  quod  hoc  verum  est, 
quod  nihil  intelligitur,  nisi  quod  prius  est  in  memoria,  quia 
memoria  secundum  essentiam  est  intellectus  possibilis,  differens 
solum  secundum  rationem. 

Ad  19.  posset  dici,  quod  species  in  phantasia  non  est 
quanta  nec  dimensa  nisi  per  accidens  ratione  subiecti,  quia 
organum  est  quantum.  Et  hoc  dicit  Hugo  super  Ecclesiasten  2 3: 
« Purum,  inquit,  atque  sincerum  hoc  alimentum  [sine  omni 
mole  corporea  totum]  in  refectionem  animae  transit;  quia,  licet 
emanet  a specie  corporali  et  per  corporis  sensus  transeat,  non 
potest  tamen  retineri  a corpore,  quia  corporeum  nihil  habet 
nec  ingerit  corpulenter  3 ».  — Rursus,  si  esset  corporea,  nullo 
modo  possent  esse  in  eodem  puncto  medii  plures  species 'Cor- 
porum, alias  essent  plura  corpora  in  eodem  loco.  Si  tamen  di- 
catur, quod  sit  quanta,  adhuc  nullum  est  inconveniens.  Non 
enim  corporea  quanta  fit  non  quanta,  quoniam  non  est  eadem 
species  numero  in  phantasia  et  in  intellectu;  in  illa  autem,  quae 
est  in  phantasia,  est  aliquid,  quod  non  est  quantum,  ipsa  sci- 
licet species  quidditatis,  quae  latet,  ut  dictum  est,  quae  4 simul 
cum  speciebus  accidentium  multiplicatur  et  quae  nata  est  esse 
in  intellectu.  Praeterea,  quod  inconveniens,  si  de  quanto  fiat 
non  quantum,  cum  de  non  quanto  fiat  quantum,  sicut  de  se- 
mine, quod  nullo  modo  tumet,  producitur  res  maximae  molis  5? 


1 B Tamen  posset,  C D Et  posset. 

2 Homil.  2. 

3 Cum  editione  (Migne)  D corpulentum. 

4 B (a  secunda  manu  in  margine)  et.  Mox  C D et  quae  manet  pro  et  quae 
nata  est  esse.  Deinde  post  inconveniens  C D addunt  est. 

5 B (i.  e.  secunda  manus  in  margine)  addit  ut  dicit  Augustinus  de  Vera 
Religione  (cfr.  c.  42.  n.  79.). 

Ad  20.  patet  responsio,  quoniam  intellectus  non  informatur 
phantasmate,  nec  phantasma  transmutatur  in  aliquam  speciem, 
quae  informet  intellectum;  sed  ex  phantasmate  gignitur  species 
illa,  quae  intellectum  informat;  nec  spirituale  gignitur  ex  cor- 
porali proprie,  quia  non  virtute  sua,  sed  virtute  agentis.  — 
Ulterius , licet  illa  species  sit  corporalis,  aliquid  tamen  ibi  la- 
tet, quod  non  est  corporale,  sed  intellectuale;  et  ideo  illa  spe- 
cies est  intellecta  in  potentia,  quae,  dum  abstrahitur  et  depu- 
ratur, fit  intellecta  in  actu;  nisi  dicatur  corporale,  quia  species 
corporis:  hoc  modo  semper  remanet  corporalis,  etiam  si  ab 
ipsa  anima  formaretur,  posset  dici  corporalis. 

Ad  argumenta  pro  parte  affirmativa. 

Ad  secundam  partem  pariter  responsum  est  A,  quia  non 
patitur  a corpore  sive  re  corporali,  sed  potius  anima  agit  in 
phantasmata,  faciendo  et  formando  sibi  ex  ipsis  speciem  intel- 
ligibilem;  patitur  tamen  possibilis  ab  agente.  Unde  anima  se- 
cundum aliam  sui  vim  agit,  et  secundum  aliam  patitur  hoc 
modo  passionis. 

Ad  penultimum  argumentum  in  contrarium  oportet  re- 
sponderi, quoniam  argumentum  est  cornutum , et  posset  fieri 
ita  ad  oppositum  sicut  ad  propositum.  Ideo  dicendum,  quod, 
ut  praedictum  est,  non  est  ibi  ille  ordo,  ut  possit  dici : aut 
cognoscens  aut  non.  Intellectus  enim  agens,  qui  semper  est  in 
actu,  statirn  cum  obiicitur  sibi  aliquod  phantasma,  irradiando 
super  illud  abstrahit  inde  speciem  intelligibilem.  Per  quid  au- 
tem determinatur  ad  abstrahendum  plus  unum  quam  aliud 1  2? 
Dico,  quod  non  per  cognitionem  intellectivam,  sed  quodam  modo 
experimentalem.  Praecedit  enim  quidam  tactus,  quo  anima 
ipsa  tangitur  a specie  in  organo  existente.  Anima  autem  tacta 
agit  in  illam  per  vim  suam  activam,  et  recipit  per  vim  suam 
passivam.  Quod  autem  hoc  magis  tangat  quam  illud,  aliquando 


1 C D palet  responsio  pi  o pariter  responsum  esi.  13  in  margine  argumenta 
alterius  partis  pro  secundam  pariem  pariter,  (ut,  omisso  verbo  pariter,  pri- 
mitus legebat,  quod  explicat  mentem  auctoris,  qui  deinde  eiiam  aliqua  argumenta 
pro  parte  affirmativa  accuratius  explicat. 

2 G D alterum. 

est  ex  superiori  virtute,  utpote  angelica,  quae  movet  illud 
phantasma  plus  quam  aliud;  aliquando  est  ex  rememoratione 
sensus,  utpote  quando  audimus  1 aliquid,  incipimus  inde  cogi- 
tare; aliquando  ex  assuefactione,  quia  sumus  assueti  circa  ali- 
quid unum,  et  tunc  redimus  ad  illud;  aliquando  ex  specie  et 
voluntate;  ista  enim,  ut  dicit  Philosophus  de  Problematibus  2, 
faciunt  visiones  in  somniis,  et  magis  de  uno  quam  de  alio,  et 
eodem  modo  in  vigilia. 

«•* 

QUAESTIO  IV. 

Quarto  quaeritur,  utrum  intellectus  humanus  intelligat  singularia. 

Quod  non , ostenditur: 

1.  Boethius  super  Porphyrium  3 4 dicit,  quod  « similitudo 
singularis  est  in  singularibus,  et  similitudo  universalis  in  uni- 
versalibus »;  et  post : « Singulare,  dum  sentitur,  universale, 
dum  intelligitur  » : ergo  sicut  universale  non  sentitur,  ita  nec 
singulare  intelligitur. 

2.  Item,  Augustinus  in  Epistola  ad  Nebridium  in  numero 
Epistolarum  13  4 quae  sic  incipit:  «Nova  tibi  scribere»,  dicit, 
quod  « quidquid  loco  movetur,  non  esse  intelligibile,  clarum  est; 
quidquid  autem  intelligibile  non  est  intelligi  non  potest  ».  Sed 
omnia  singularia,  de  quibus  loquimur,  vel  moventur  vel  saltem 
sunt  mobilia  secundum  locum:  ergo  singularia  non  sunt  intel- 
ligibilia : ergo  nec  intelliguntur. 

3.  Item,  idem,  83  Quaestionum  5 distinguens  tria  genera 
credibilium  dicit,  quod  « quaedam  sunt,  quae  semper  creduntur 
et  nunquam  intelliguntur,  sicut  est  omnis  historia  temporalia 
et  humana  gesta  percurrens  ».  Sed  certum  est,  quod  ista  sunt 
singularia : ergo  singularia  non  intelliguntur. 


1 C D audivimus. 

2 Sect.  30.  probi.  13.  (14.). 

3 Scii.  I.  Commentariorum  circa  finem,  ubi  cogitatur  pro  intelligitur. 

4 Alias  218.  n.  2;  quae  potius  sic  incipit:  «Usitata  tibi  scribere  non  libet, 
nova  non  licet  ». 

5 Quaest.  48;  textum  integrum  videsis  supra  pag.  139,  nola  3. 

4.  Item,  Anselinus,  in  Proslogio  cap.  2 1 : Omne  « quod  in- 
telligitur est  in  intellectu  »;  sed  singularia  nec  sunt  nec  pos- 
sunt esse  in  intellectu  nec  per  se  nec  per  suas  species:  ergo 
singularia  non  intelliguntur.  Probatio  minoris:  Quod  *per  se 
non  sunt 2 in  intellectu,  planum  est,  nam  et  Phdosophus  dicit 
III.  de  Anima  3 et  Augustinus  IX.  de  Trinitate,  quod  « in  anima 
non  sunt  res  ipsae,  sed  species  rerum  »;  quod  autem  non  per 
species  suas , quoniam  speciem,  quae  est  in  intellectu,  oportet 
esse  abstractam  a materia  et  conditionibus  materialibus,  sine 
quibus  non  est  singulare. 

5.  Item,  quod  semper  est  intellectum  in  potentia  nunquam 
est  intellectum  in  actu;  sed  singulare  semper  est  intellectum 
in  potentia:  ergo  nunquam  intelligitur  in  actu.  Probatio  mi- 
noris est,  quoniam  aut  species  manet  materialis,  et  tunc  non 
intelligitur;  aut  est  facta  immaterialis,  et  tunc  est  universalis. 

6.  Item,  ut  dicit  Philosophus  VI.  Ethicorum  4 5 : « Contingen- 
tia, si  extra  speculari  flant,  nescitur,  utrum  sint  vel  non  sint ». 
Tunc  arguo : Duplex  est  cognitio  de  re,  scilicet  an  est  et  quid 
est*\  ergo  remotis  singularibus  a conspectu  mentis,  non  intel- 
liguntur, an  sint.  Si  igitur  intelliguntur,  intelliguntur,  quid  sint; 
sed  in  eo  quod  quid  est  sive  in  quidditate  non  distinguuntur 
singularia;  omnia  enim  singularia  eiusdem  speciei  6 conveniunt 
in  ratione  quidditatis:  ergo  non  intelliguntur  distincta,  ergo 
nec  intelliguntur  singularia. 

7.  Item,  secundum  sententiam  Philosophi  II.  de  Anima  7, 
« potentiae  distinguuntur  per  actus,  et  actus  per  obiecta  »;  sed 
certum  est,  quod  sensitiva  et  intellectiva  sunt  diversae  poten- 
tiae : ergo  quod  est 8 per  se  obiecturn  sensus  non  potest  esse 


1 Cap.  2.  — C post  in  legit:  intellectu  vel  per  se  vel  per  suas  species ; 

sed  singularia  non  sunt  in  intellectu.  2 A legit  sint. 

3 Text.  38.  (c.  5.);  locus  Awgust.  est  IX.  de  Trin.  c.  II.  n.  16. 

4 Cap.  3.  (Cfr.  Thomas,  in  VI.  Ethic.  lectio  3.  versio  antiqua:  «Contingen- 
tia autem  aliter,  cum  extra  speculari  fiant  latius,  vel  si  sint,  vel  non  sunt»). 

5 Cfr.  Aristot.  II.  Poster,  c.  1.  et  August.  X.  Confess.  c.  10.  n.  17,  ubi  de 

tribus  quaestionum  generibus  sermo  est:  scii.  « an  sit,  quid  sit,  quale  sit  »;  cfr. 

supra  pag.  57,  nola  I. 

6 Ita  AC,  13  eadem  specie. 

7 Text.  33.  (c.  5.).  Cfr.  L3onav.,  tom.  IV.  p.  320,  nota  3. 

8 Ita  B,  A legit  etiam  pro  quod  est,  loco  cuius  C et  habet. 


300 


QUAESTIONES  DISPUTATAE. 


obiectum  intellectus ; sed  singulare  est  per  se  obiectum  sensus : 
ergo  non  potest  esse  obiectum  intellectus. 

8.  Item,  secundum  gradum  potentiarum  sunt  gradus  spe- 
cierurn  magis  et  minus  ab  intellectu,  quae  est  potentia  suprema, 
distantium  1 ; sed  intellectus  non  potest  intelligere  rem  singula- 
rem, prout  est  in  phantasmate:  ergo  multo  minus,  prout  est 
in  sensu  aut  in  re  extra.  Probatio  minoris  est,  quoniam,  dum 
est  in  phantasmate,  non  est  in  intellectu  possibili  nec  irradia- 
tur ab  agente:  ergo  non  intelligitur,  quia  nec  ad  eum  pertingit 
actus  agentis  nec  possibilis. 

9.  Item,  « sensus  materialis  est  et  permixtus,  intellectus 
omnino  immaterialis  est  et  immixtus  2 »;  sed  quia  sensus  ma- 
terialis est  et  permixtus,  nullo  modo  assurgit  ad  apprehenden- 
dum obiectum  intellectus:  ergo  intellectus,  quia  immaterialis 
est  et  immixtus,  non  descendit  ad  intelligendum  obiectum  sen- 
sus. Sed  singulare  est  obiectum  sensus:  ergo  etc. 

10.  Item,  sicut  dicit  Philosophus  II.  de  Anima  3,  « sicut 
trigonum  in  tetragono  et  tetragonum  in  pentagono,  sic  est  ve- 
getativum  in  sensitivo  et  sensitivum  in  intellectivo  ».  Sed  forma 
trigoni  4 nullo  modo  potest  esse  forma  tetragoni,  nec  forma  te- 
tragoni potest  esse  pentagoni:  ergo  nec  forma  sensitivi  potest 
esse  forma  intellectivi.  Sed  singulare  est  forma  sensitivae  par- 
tis: ergo  non  potest  esse  forma  partis  intellectivae;  sed  intel- 
lectum est  forma  intellectus:  ergo  etc. 

11.  Item,  secundum  Philosophum  III.  de  Anima  5 6,  « pars 
animae,  quae  intelligit  et  sapit,  est  intellectus  possibilis  »;  « in- 
telligere autem  quoddam  pati  est»:  ergo  intellectus  patitur  ab 
obiecto  intelligibili;  sed  non  potest  pati  a rebus  singularibus: 
ergo  non  potest  intelligere  singularia.  Probatio  minoris:  Dicit 


1 C falso  distantia. 

2 Cfr.  Arislot.,  III.  de  Anima,  texi.  3:  « Sicut  se  habet  sensus  ad  sensibilia, 
sic  se  habet  intellectus  ad  intelligibilia  »:  texi.  4.  seqq.:  « Necesse  est  itaque, 
quoniam  omnia  intelligit,  immixtum  esse,  sicut  dicit  Anaxagoras,  ut  domine- 
tur,  hoc  autem  est,  ut  cognoscat ; nam  alienum,  iuxla  apparens,  prohibet  et 
obstruit  » . 

3 Texi.  31. 

4 B contra  AC  legit  brevius:  Sed  trigonum  nullo...  tetragoni,  nec  tetra- 

gonum, (A  nec  tetragoni)  pentagoni:  ergo  etc. 

6 Text.  I.  et  5;  deinde  sequitur  ibi.  text.  2.  et  12. 

Philosophus  III.  de  Anima  1,  et  Augustinus  XII.  super  Genesim 
ad  litteram,  quod  « agens  est  praestantius  patiente  et  princi- 
pium materia  »:  ergo  etc. 

12.  Item,  quaedam  sunt  singularia  corporalia  2,  quaedam 
singularia  spiritualia;  sed  intellectus  non  intelligit  singularia 
spiritualia  nec  corporalia:  ergo  etc.  Probatio  minoris:  Quod 
non  spiritualia,  apparet,  quoniam  secundum  Philosophum,  de 
Sensu  et  sensato  3,  « nihil  est  in  intellectu,  quod  prius  non  fue- 
rit in  sensu»;  sed  spiritualia  non  possunt  esse  in  sensu: 
ergo  etc.  — Item,  quod  nec  corporalia,  quoniam  quod  appre- 
henditur necessario  ut  hic  et  nunc  non  potest  esse  apprehen- 
sum ab  intellectu;  sed  singularia  necessario  apprehenduntur  ut 
hic  et  nunc:  ergo  etc. 

1 3.  Item,  « omne  receptivum  debet  esse  denudatum  a natura 
recepti  4 »,  quia  « receptivum  soni  debet  esse  absonum  »,  se- 
cundum Philosophum  II.  de  Anima  5;  sed  intellectus  non  est 
denudatus  a singulari:  ergo  non  recipit  singulare:  ergo  nec  in- 
telligit. Probatio  minoris  est,  quia  intellectus  in  se  ipso  sin- 
gularis est:  ergo  etc. 

14.  Item,  intellectus  non  est  nisi  necessariorum,  secundum 
Philosophum  VI.  Ethicorum  6,  sed  singularia  non  sunt  neces- 
saria, immo  possunt  esse  et  non  esse:  ergo  singularia  non  sunt 
intellecta  ab  intellectu. 

15.  Item,  intellectus  non  recipit  magis  et  minus,  ut  dicit 
Augustinus,  83  Quaestionum  7 : « Quisquis  ullam  rem  aliter, 
quam  ea  res  est,  intelligit,  fallitur;  et  omnis,  qui  fallitur,  id, 
in  quo  fallitur,  non  intelligit  » ; sed,  ut  dicit  Augustinus  VIII.  de 
Trinitate  8,  qui  fratrem  diligit  « magis  novit  dilectionem,  qua 
diligit,  quam  fratrem,  quem  diligit  »:  ergo  non  novit  fratrem: 
ergo  eadem  ratione  non  cognoscit  alia  singularia. 

16.  Item,  nulla  virtus  superior  circa  actum  proprium  et 
obiectum  indiget  adminiculo  virtutis  inferioris;  sed  singularia 


1 Text.  19.  — Locus  August.  est  ibi  c.  16.  n.  33. 

2 C addit  hic  et  ac  sunt  post  quaedam. 

4 Cfr.  Averroes,  II.  de  Anima,  text.  67. 

5 Text.  71. 

6 Cfr.  tract.  I.  c.  I.  3.  6. 

7 Quaesi.  32. 

8 Cap.  8.  n.  12. 


3 Cap.  6. 

nullo  modo  possunt  apprehendi  ab  intellectu  nisi  mediante 
sensu:  ergo  singularia  non  apprehenduntur  ab  intellectu. 

CONTRA : 

1.  Avicenna  VI.  Naturalium  1 dicit,  quod  « virtutes  anima- 
les adiuvant  animam  rationalem  in  multis.  Primum  est,  quod 
ratio  separat  unum  universalium  a singularibus,  abstrahendo 
eorum  intentiones,  et  considerat,  in  quo  conveniunt  et 2 diffe- 
runt, et  cuius  esse  est  essentiale  et  cuius  accidentale  ».  Ex  hoc 
arguitur  primo,  quod  considerat;  secundo,  quod  novit  eorum 
differentias.  Sed  Commentator  dicit  hoc  super  II.  de  Anima  in 
fine  3,  quod  differentia  duorum  extremorum  non  potest  cogno- 
sci, nisi  cognoscatur  utrumque  extremum.  Igitur  si  intellectus 
novit  differentiam  universalis  et  particularis,  ergo  necessario 
novit  et  intelligit  particulare. 

2.  Item,  illa  proprie  intelliguntur,  circa  quae  sunt  habitus, 
qui  sunt  in  intellectu;  sed  habitus  veridici,  ut  ars,  scientia  et 
prudentia4,  qui  sunt  in  intellectu,  sunt  circa  singularia:  ergo 
singularia  intelliguntur. 

3.  Item,  sicut  ars  se  habet  ad  operabilia,  ita  intellectus 
ad  intelligibilia  5;  sed  eadem  arte  cognoscit  artifex  totum  et 
partes,  alias  partes  non  posset  ordinare  in  toto:  ergo  eadem 
ratione  intellectus  intelligit  totum  et  partes.  Sed  intellectus  syl- 
logizat  sic:  « Omne  singulare  est  hic  et  nunc  6 »;  nullum  uni- 
versale est  hic  et  nunc:  ergo  nullum  singulare  est  universale: 
ergo  cognoscit  necessario  singulare  et  particulare. 

4.  Item,  quidquid  cognoscitur,  cognoscitur  aut  sensu,  aut 
intellectu;  sed  aliqua  particularia  sive  singularia  sunt  cognita 
et  non  per  sensum:  ergo  per  intellectum  necessario.  Probatio 

1 Sive  cie  Anima,  parte  V.  c.  3.  in  principio. 

2 C repetit  verba  in  quo. 

3 Conlext.  154;  cfr.  Aristot.,  text.  I it,  146.  et  149.  (III.  c.  2.  et  3.). 

4 Cfr.  Aristot.,  VI.  Elhic.  c.  3,  ubi  enumerat  virtutes  animae  rationalis  dicens: 
« Sunt  ea  <|uibus  anima  affirmando  aut  negando  verum  dicit,  numero  quinque: 
ars,  scientia,  prudentia,  sapientia,  intellectus  ».  — Pro  qui  C non  bene  le- 
git quae. 

5 Cfr.  Aristot.,  VI.  Elhic.  c.  4.  et  6. 

6 Aristot.,  I.  Poster,  c.  24.  (c.  31);  cfr.  Bonav.,  II.  pag.  439,  nota  7. 

minoris  patet  1 per  Scripturam,  IV.  Regum  2,  ubi  dicitur,  quod 
Eliseus  absens  vidit,  quod  Giezi  accepit  munera  a Naaman, 
quod  fuit  quoddam  factum  singulare:  ergo  etc. 

5.  Item,  omne,  quod  appetitur  appetitu  rationali  sive  in- 
tellectuali, necessario  intelligitur,  quia  dicit  Philosophus  III.  de 
Anima  3:  « Obiectum  appetitus  est  bonum  apprehensum  »;  sed 
certum  est,  quod  appetitus  est  circa  bonum  singulare:  ergo 
intellectus  necessario  intelligit  singulare. 

6.  Item,  naturalia  nunquam  possunt  separari  a materia ; 
nam,  ut  dicit  Philosophus  III.  de  Anima  4 5,  « et  si  sit  aliud  ma- 
gnitudo et  magnitudinis  esse,  tamen  idem  est  caro  et  carnis  es- 
se »;  sed  omne,  quod  habet  materiam  est  singulare:  ergo  omnia 
naturalia  sunt  singularia.  Sed  manifestum  est,  quod  naturalia  in- 
telliguntur  ab  intellectu : ergo  singularia  necessario  intelliguntur. 

7.  Item,  probabat,  quod  singulare  nullo  modo  apprehenda- 
tur nisib  intellectu : Illa  vis  sola  apprehendit  aliquid,  quae  ap- 
prehendit causam  et  rationem  illius;  sed  sola  vis  intellectiva  ap- 
prehendit causam  et  rationem  individui  sive  singularis:  ergo  sola 
apprehendit  et  cognoscit  singulare  sive  individuum.  Probatio 
minoris  est  per  Richardum  II.  de  Trinitate  6,  ubi  distinguit  tri- 
plicem substantialitatem:  universalem,  specialem  7 et  individua- 
lem  sive  singularem;  et  omnis  substantia  est  per  suam  sub- 
stantialitatem, universalis  per  universalem,  specialis  8 per  spe- 
cialem, individualis  sive  singularis  per  singularem;  et  vocat 
substantialitatem  formam,  ut  substantialitas  hominis  est  huma- 
nitas. Sed  formam  solus  apprehendit  intellectus : ergo  solus  in- 
tellectus apprehendit  singulare:  ergo  nullo  modo  sensus,  qui 
non  apprehendit  substantialitatem  9. 


1 A est  pro  patet. 

2 Gap.  5,  26. 

3 Texi.  51.  et  54. 

4 Texi.  9. 

5 G addit  ab. 

6 Gap.  12. 

7 G hie  falso  spiritualem. 

8 G iterum  falso  spiritualis  pro  specialis. 

9 Inlellige:  singulare  apprehendit,  cpiae  verba  B exhibet  in  margine  ab  alia 
manu  addita  post  substantialitatem,  dum  A ista  verba  omittit,  et  G brevius,  sed 
falso  sensus  qui  non  etc. 

RESPONDEO: 

Dicendum  indubitanter,  quod  intellectus  noster  cognoscit  sive 
intelligit  singularia ; et  hoc  necessario  convincit  veritas  fidei , 
auctoritas  divini  praecepti  et  violentia  argumenti. 

Veritas  fidei  hoc  convincit,  quoniam  fides  nostra  ut  in 
pluribus  est  circa  singularia , et  omnes  fidei  articuli  de  sin- 
gularibus et  particularibus  sunt,  utpote  de  incarnatione,  pas- 
sione, morte  Christi,  sepultura,  resurrectione  et  ascensione  et 
huiusmodi,  quae  omnia  singularia  et  particularia  sunt,  quae 
oportet  credere;  credere  autem  est  actus  intellectus  vero  non 
viso  assentientis  x,  quia,  ut  dicit  Augustinus,  de  Praedestina- 
tione Sanctorum1 2 3,  «credere  est  cum  assensione  cogitare»; 
impossibile  est  ergo,  aliquid  credi,  quod  non  intelligitur;  oportet 
autem,  credi  singularia:  ergo  necesse  est,  singularia  intelligi. 

Secundo  hoc  convincit  auctoritas  divini  praecepti.  Prae- 
cipit enim  Dominus,  diligi  proximum  sicut  semetipsum,  Mat- 
thaei 22  3 : Diliges  Dominum  Deum  tuum  ex  toto  corde  tuo 
et  ex  tota  anima  tua  et  ex  tota  virtute  tua  et  proximum 
tuum  sicut  te  ipsum;  et  loannis  13  4:  Hoc  est  mandatum 
meum , ut  diligatis  invicem.  Sed,  ut  dicit  Augustinus  X.  de 
Trinitate  5 6 et  XIV.  de  Trinitate,  nullus  potest  diligere,  qui  quid 
vel  quale  sit,  nescit:  ergo  si  secundum  praeceptum  divinum 
diligimus  fratrem  et  proximum  dilectione  et  amore,  qui  est 
actus  voluntatis  6 intellectualis,  necesse  est,  fratrem  et  proxi- 
mum cognosci  cognitione  intellectuali.  Sed  non  diligimus  fra- 
trem vel  proximum  in  universali,  sed  in  particulari,  quia  hunc 


1 Cfr.  supra  quaest.  8.  de  fide  in  corpore  (pag.  211  seqq.). 

2 Cap.  2.  n.  5. 

3 Vers.  37.  seqq. 

4 Vers.  34:  Mandatum  novum  do  vobis,  ut  etc.;  cfr.  cap.  15,  12:  Hoc  est 
praeceptum  meum,  ut  etc. 

5 Cap.  I.  seqq.,  et  deinde  XIV.  c.  14.  n.  18,  ubi  legitur:  «Nemo  diligit 
cuius  non  meminit  et  quod  penitus  nescit  »;  codd.  citant  falso  XV.  cap.  penul- 
limo ; cfr.  tamen  XV.  de  Trin.  c.  27.  n.  50:  « Nullus  potest  velle  qui  quod  vel 
quale  sit,  nescit».  ■ — Pro  qui  quid,  ut  bene  legit  C (A  solum  quid  exhibet  pro 
qui  quid),  B tantum  quod  habet. 

6 C legit  assensu  volibilitatis  pro  actus  voluntatis. 

fratrem  et.  hunc  proximum:  ergo  necesse  est,  quod  cognosca- 
mus in  particulari  et  in  singulari. 

Tertio  hoc  convincit  violentia  argumenti , et  sumitur  prima 
ratio  ex  parte  potentiae  intellectivae , quoniam  in  potentiis 
ordinatis  ad  invicem  quod  potest  virtus  inferior  necessario 
potest  virtus  superior  et  amplius.  Si  igitur  potentiae  sunt  ad  1 
invicem  ordinatae,  ita  quod  primo  est  sensus,  secundo  ima- 
ginatio, tertio  ratio,  quarto  intellectus  sive  intelligentia,  necesse 
est  2,  quod  id  quod  potest  sensus,  possit  imaginatio  et  amplius, 
et  quod  potest  imaginatio  possit  ratio  et  amplius,  et  quod  pot- 
est sensus,  imaginatio  et  ratio,  possit  intellectus  et  amplius. 
Si  igitur  sensus  et  imaginatio  cognoscunt  et  apprehendunt  par- 
ticulare, non  autem  universale,  ergo  ratio  et  intellectus  non 
tantum  universale,  sed  universale  et  particulare  sive  singulare 
cognoscit.  Et  hoc  est  quod  dicit  Boethius  V.  de  Consolatione  3 
circa  finem:  «Superior,  inquit,  comprehendendi  vis  amplecti- 
tur inferiorem,  inferior  vero  ad  superiorem  nullo  modo  con- 
surgit. Neque  enim  sensus  aliquid  extra  materiam  valet,  vel 
universales  species  imaginatio  contuetur,  vel  ratio  capit  sim- 
plicem formam;  sed  intelligentia  quasi  desuper  spectans,  con- 
cepta forma,  quae  subsunt  etiam  cuncta  diiudicat;  sed  eo  modo 
quo  formam  ipsam,  quae  nulli  alii  nota  esse  poterat,  compre- 
hendit. [Nam]  et  rationis  universum  et  imaginationis  figuram 
et  materiale  sensibile  cognoscit,  nec  ratione  utens  nec  imagi- 
natione nec  sensibus».  Augustinus  etiam  XII.  super  Genesim  ad 
litteram  4,  dicit,  quod  « error  potest  esse  in  visione  corporali  et  5 
imaginaria,  sed  in  intellectuali  visione  error  esse  non  potest, 
aut  enim  intelligit  et  verum  est;  aut  si  non  est  verum,  non 
intelligit  ».  Et  ideo  adhibetur  intellectus  ad  discernendum,  quid 
significent  corpora  aut  corporum  imagines;  nullo  autem  modo 
posset  discernere,  nisi  cognosceret  sive  intelligeret : ergo  ma- 
nifestum est,  quod  intellectus  cognoscit  singularia. 

Secundo  sumitur  ratio  ex  parte  actus  intellectus  specu- 
lativi. Componere  enim  propositionem  et  syllogizare  est  actus 


1 Ita  C,  A in,  B solummodo  invicem. 

2 Adiunximus  est  ex  C. 

3 Prosa  4. 

4 Cap.  25.  n.  52. 

5 In  B abest  et,  et  deinde  desideratur  in  A B verbum  in  post  sed. 

20 


306  QUAESTIONES  DISPUTATAE. 

intellectus  speculativi.  Componit  autem  frequenter  et  facit  pro- 
positionem, in  qua  necessario  est  terminus  singularis,  et  syllo- 
gizat  sic:  omnis  homo  est  animal;  Socrates  est  homo:  ergo 
Socrates  est  animal.  Ergo  necessario  intelligit  et  cognoscit  sin- 
gulare. — Rursus,  intellectus  colligit  et  abstrahit  universale 
ex  particularibus  sive  singularibus;  ex  incognitis  autem  nullo 
modo  posset  intentionem  cognoscibilem  colligere : ergo  necesse 
est,  quod  singularia  et  particularia  cognoscat. 

Tertia  ratio  sumitur  ex  parte  actus  intellectus  practici. 
Disponere  enim  et  consiliari  de  agendis  est  actus  practici  intel- 
lectus 1 ; sed  agenda  sunt  necessario2  particularia  sive  singularia, 
secundum  Philosophum  II.  Ethicorum  3,  quoniam  « omnis  actus 
et  operatio  circa  singularia  ».  Ergo  si  disponit  et  consiliatur 
de  agendis,  necesse  est,  quod  agenda  intelligat  sive  cognoscat, 
alias  nullo  modo  posset  veram  rationem  agendorum  invenire. 

Quarto  4 sumitur  ratio  ex  parte  obiecti.  Per  se  enim  obie- 
ctum  intellectus  est  verum,  nec  aliqua  alia  potentia  verum 
apprehendit  nisi  intellectus.  Omne  autem  ens  est  verum,  quia 
« verum  et  ens  convertuntur  5 » : ergo  hoc  ens  est  hoc  verum. 
Sed  hoc  verum  est  cognoscibile  ab  intellectu : ergo  hoc  ens  est 
ab  intellectu  cognoscibile.  Igitur  oportet  necessario  ponere,  quod 
intellectus  cognoscit  singularia.  Et  hoc  dicit  Augustinus  XXII. 
de  Civitate  Dei6:  «Illam  ratiocinationem  philosophorum,  qua 
disputant,  ita  mentis  aspectu  intelligibilia  videri  et  sensu  cor- 
poris sensibilia  et  corporalia,  ut  nec  intelligibilia  per  corporis 
sensum,  nec  corporalia  per  se  ipsam  mens  valeat  intueri,  et 
vera  ratio  et  prophetica  7 irridet  auctoritas.  Quis  enim  ita  est 
aversus  a vero,  ut  dicere  audeat,  Deum  corporalia  ista  ne- 
scire »?  Et  tunc  allegat  auctoritatem  Scripturae  8,  quando  vidit 


1 Cfr.  Aristot.,  III.  Ethic.  c.  3. 

2 A C legunt  necessaria  sunt  pro  sunt  necessario. 

3 Cap.  7;  et  I.  Metaph.  c.  I. 

4 C Quarta. 

5 Haec  propositio,  innititur  verbis  Aristot.,  II.  Metaph.  text.  4.  (I.  brevior,  c. 
■1 .):  « Quare,  ut  secundum  esse  unumquodque  se  habet,  ita  etiam  secundum  ve- 
ritatem ».  Cfr.  Bonav.,  II.  pag.  874,  nota  3. 

6 Cap.  29.  n.  3. 

7 C male  philosophica. 

8 IV.  Reg.  c.  3,  26. 

Eliseus  Giezi  accipientem  munera  a Naaman,  quod  utique  cor- 
poraliter gestum  est,  et  tamen  ille  non  per  corpus,  sed  per 
spiritum  vidit. 

Quamvis  autem  hoc  indubitanter  tenendum  sit  et  contra- 
rium vergat  in  errorem,  tamen  modum  videre,  quo  intelle- 
ctus singularia  cognoscat,  difficile  est.  Et  circa  hoc  sunt  opi-j 
niones  magistrorum. 

Quidam  enim  dicunt,  quod,  quia  1 obiectum  intellectus  est 
quod  quid  est 2 et  universale,  intellectus  nunquam  per  se  sin- 
gulare cognoscit,  immo  abstrahit  speciem  intelligibilem  ab  omni- 
bus principiis  individuantibus;  cognoscit  tamen  per  accidens, 
dum  3 singularibus  se  immiscet,  in  quantum  enim  continuatur 
viribus  sensitivis,  quae  circa  singularia  versantur.  Haec  autem 
continuatio  dupliciter  fit4:  uno  modo,  in  quantum  motus  ter- 
minatur ad  mentem,  sicut  accidit  in  motu,  qui  est  in  rebus  ad 
animam,  et  sic  intellectus  singulare  cognoscit  per  quandam 
reflexionem,  prout  scilicet  mens  cognoscendo  obiectum,  quod 
est  aliqua  natura  universalis,  redit  ad  cognoscendum  actum 
suum  et  ulterius  in  speciem,  quae  est  actus  principium,  et  ul- 
terius in  phantasma,  a quo  species  est  abstracta.  Et  sic  accipit 
aliquam  cognitionem  de  5 singulari.  — Alio  modo  fit  ista  con- 
tinuatio secundum  quod  motus,  qui  est  ab  anima  ad  res,  in- 
cipit a mente  et  procedit  in  partem  sensitivam,  prout  regit 
inferiores  vires,  et  sic  singularibus  se  immiscet  mediante  ra- 
tione particulari,  quae  est  quaedam  potentia  sensitivae  partis 
componens  et  dividens  intentiones  individuales;  haec  autem 
potentia  alio  nomine  dicitur  cogitativa  et  habet  organum  deter- 
minatum in  media  parte  cerebri.  Universalem  vero  sententiam, 
quam  mens  habet  de  operabilibus,  impossibile  est  applicari  ad 
actum  particularem  nisi  per  aliquam  potentiam  mediam  appre- 
hendentem particulare  sive  singulare,  ut  sic  fiat  quidam  syl- 
logismus, cuius  maior  sit  universalis,  quae  est  sententia  men- 


1 In  G desideratur  quia. 

2 Cfr.  Aristot.,  III.  de  Anima,  text.  9.  seq.  (c.  4.)  et  26.  (c.  6)  ac  supra 
pag.  41,  nota  1.  et  pag.  226,  nola  5. 

3 Ita  BG,  A cum. 

4 De  sequentibus  cfr.  S.  Thomas,  de  Veritate,  q.  2. 

5 G legit  perperam:  Et  sic  accidit  aliqua  cognitio  de. 


308 


QUAESTIONES  DISPUTATAE. 


tis,  minor  autem  singularis,  quae  est  applicatio  singularis  ra- 
tionis, conclusio  vero  sit  electio  singularis  operis. 

Sed  iste  modus  ponendi  non  videtur  multum  bene  intelli- 
gibilis,  et  primo,  quod  1 ponit,  mentem  sive  intellectum  co- 
gnoscere singulare  per  reflexionem  ad  phantasma.  Aut  enim 
cognoscit  singulare  in  phantasmate,  aut  in  semetipso  2.  Non 
in  phantasmate,  quia  in  phantasmate  non  est  intelligibile  in 
actu  et  adhuc  in  phantasmate  non  potest  cognoscere,  quia 
oportet,  cognitum  esse  in  cognoscente,  phantasma  autem  non 
est  in  intellectu.  Si  cognoscit  in  se  ipso:  ergo  singulare  est  in 
•intellectu;  quod  falsum  est  secundum  eos,  quia  species,  quae 
est  in  intellectu,  abstracta  est  ab  omnibus  principiis  et  condi- 
tionibus individu  antibus,  etsi  cognoscit  per  speciem  illam  uni- 
versalem, non  cognoscit  nisi  in  universali,  et  sic  singulare  non 
cognoscitur.  — Secundo  vero,  quia  3 ponit,  intellectum  sive 
mentem  cognoscere  singularia,  prout  movet  vires  inferiores 
mediante  ratione  particulari  sive  cogitativa,  ita  quod  fit  unus 
syllogismus,  cuius  maior  est  universalis,  quae  est  sententia 
mentis,  minor  autem  particularis,  quae  est  applicatio  cogi- 
tativae  virtutis  4,  et  tunc  sequitur  conclusio,  quae  est  ele- 
ctio singularis  operis.  Non  videtur  intelligibile:  primo,  quia, 
quod  duae  potentiae  unum  syllogismum  componant,  non  vi- 
detur multum  probabile.  Secundo  vero,  quia,  etsi  maior  pro- 
positio sit  mentis,  minor  cogitativae  virtutis,  cuius  igitur  erit 
conclusio  ? Si  intellectus,  et  conclusio  est  singularis,  ergo  co- 
gnoscit singulare;  si  cogitativae,  ergo  illa  eligit5;  quod  falsum 
est,  quia  electio  est  actus  voluntatis  deliberativae.  Tertio,  quo- 
niam impossibile  est,  minorem  sub  maiori  assumi,  nisi  ab  illa 
potentia,  quae  apprehendit  maiorem.  Cum  ergo  maior  sit  uni- 
versalis, tunc  cogitativa  apprehendit  universale;  quod  est  ab- 
surdum. Ulterius,  necesse  est,  in  minori  propositione  replicari 
aliquem  terminum,  qui  fuit  in  maiori,  et  ille  est  universalis6, 


1 Forte  melius  C quia. 

2 C solummodo  se  ipso. 

3 Ita  legit  hic  recte  B;  AC  Secundum  vero  quod , et  C addit  incongrue  sci- 

licet post  ponit.  4 partis. 

5 Ita  AC,  B elegit. 

6 Solummodo  A legit  maiori  propositione  universalis  pro  maiori,  et  ille  est 
universalis. 

verbi  gratia:  bonum  est  faciendum;  hoc  est  bonum:  ergo  est 
faciendum.  Certum  est,  quod  bonum  est  universale.  Quodsi  ista 
sunt  inconvenientia,  iste  modus  nullo  modo  potest  stare. 

Et  ideo  alii  dixerunt,  quod  intellectus  vere  et  proprie  et 
per  se  intelligit  singulare  et  per  speciem  suam,  quae  fit  apud 
intellectum.  Eadem  tamen  est  species,  qua  cognoscit  1 singu- 
lare et  universale,  quoniam  universale  non  est  realiter  nisi  in 
singularibus;  nec  differt  re  a singularibus,  immo  2 eadem  res 
est  universalis  et  singularis.  Cum  ergo  ab  aliqua  re  multipli- 
catur species  et  defertur  usque  ad  intellectum,  eadem  species 
illius  rei  est  ratio  cognoscendi  universale,  ut  universale  est,  et 
singulare,  ut  singulare  est.  Unde  per  eandem  speciem,  per 
quam  ego  cognosco  Socratem,  cognosco  hominem. 

Sed  et  iste  modus  non  videtur  sufficiens,  quoniam  speciem 
universalis  oportet  esse  abstractam  a conditionibus  individuan- 
tibus,  speciem  autem  singularis  oportet  esse  concretam;  dica- 
mus ita,  cum  illis  conditionibus.  Impossibile  autem  videtur, 
quod  una  species  sit  simul  abstracta  et  concreta.  — Praeter- 
ea, per  speciem  hominis,  ut  homo  est,  cognosco  omnem  ho- 
minem, ut  homo  est,  ergo  ad  cognoscendum  omnem  hominem, 
ut  homo  est,  sufficit  una  species,  sicut  omnes  homines  conve- 
niunt in  hoc  quod  est  esse  hominem.  Secundum  autem  istam 
positionem  oportet  3 tot  species  hominum  habere,  quot  homines 
cognosceret.  — Et  praeterea,  secundum  Augustinum  ad  Ne- 
bridium,  Epistola  in  numero  Epistolarum  15  4,  quae  incipit: 
« Recentissimis  litteris  tuis  »,  apud  Deum  alia  est  ratio,  per 
quam  cognoscit  hominem  et  per  quam  cognoscit  hunc  homi- 
nem: ergo  multo  fortius  apud  humanum  intellectum. 

Propterea  dicendum  sine  praeiudicio,  quod  re  vera  intel- 
lectus cognoscit  et  intelligit  singularia  per  se  et  proprie,  non 
per  accidens,  ita  quod  singularia  cognoscit  per  species  singu- 
lares, universalia  per  species  universales,  nec  species  univer- 
salis sufficit 5 ad  cognoscendum  singularia,  et  fortassis,  licet 


1 C habet  cognoscitur. 

2 C quinimmo  et  paulo  inferius  pro  multiplicatur  et  defertur  habet  multi- 
plicantur et  deferuntur. 

3 A legit  potius  oporteret. 

4 Nunc  14.  n.  4. 

5 C universales  sufficiunt. 

prius  in  habitu  cognoscat  hominem  universalem,  quia  impres- 
sam habet  humanae  naturae  notitiam,  ut  dicit  Augustinus  VIII. 
de  Trinitate  \ tamen  prius  actus  cognoscit  hunc  hominem;  prius 
enim  defertur  species  singularis  ad  intellectum  et  ex  illa  col- 
ligit intentionem  universalem,  quam  ipsum  universale  intelligat; 
oportet  enim  cognoscere  ea,  ex  quibus  intentionem  cognoscibi- 
lem colligit  sive  abstrahit,  ut  praedictum  est.  Is  est  ergo  mo- 
dus, quod  per  speciem  universalem  hominis  vel  cuiuscumque 
omnem  hominem  cognoscit,  in  quantum  homo  est.  Sed  ad  hoc, 
quod  cognoscat  et  intelligat  hunc  hominem,  necesse  est,  quod 
species  huius  hominis  singularis  fiat  apud  intellectum,  ita  quod, 
quot  homines  vel  quot  cognoscit  singularia,  tot  species  habet 
differentium  singularium.  Acquirit  autem  primo 1  2 notitiam  sin- 
gularis per  sensus,  quibus  mediantibus  defertur  species  singu- 
laris ad  intellectum.  Sed  specie  habita  et  facta  apud  intelle- 
ctum absque  omni  sensu  et  phantasmate  potest  illud  singulare 
cognoscere. 

Verumtamen  quia  species  in  intellectu  et  imaginatione 
non  repraesentat,  rem  esse  vel  non  esse,  sed  rem  tantum  sim- 
pliciter, ut  imago  Herculis  in  cera  3 repraesentat  Herculem  non 
mortuum  vel  vivum,  tunc4  est  verum  quod  dicit  Philosophus  5, 
quod,  si  singularia  contingentia  extra  speculari  fiant,  nescitur, 
utrum  sint  vel  non  sint.  Cognoscit  tamen  intellectus  singulare 
illud  absolute  utpote  quendam  hominem  cum  talibus  conditio- 
nibus, cum  talibus  circumstantiis,  quibus  differt  a quolibet  alio 
homine;  sed  hic  non  determinamus  de  causa  individuationis. 
Sed  illud  idem  singulare  non  potest  cognoscere  esse,  ut  scilicet 
ipsum  intueatur  vel  speculetur,  nisi  per  sensus,  quibus  me- 
diantibus defertur  species  eius  6,  loci  et  actus  usque  ad  intel- 
lectum, in  qua  7 intueatur  ipsum;  iterum  autem  remoto  8 a con- 
spectu mentis,  remaneret 9 sibi  notitia  illa  absoluta,  qua  cogno- 


1 Gap.  4.  n.  7. 

2 C prius. 

3 lia  C.  Cfr.  supra  pag.  230. 

4 G ideo  pro  tunc. 

6  VI.  Elhic.  c.  3. 

6 In  B ad  marginem  ab  alia  manu  non  incongrue  additum  est  et. 

7 Supple:  specie;  C male  legit  quo. 

8 Intellige : singulari.  9 Ita  B,  A C remanet. 

scit  talem  hominem.  Sed  non  cognoscit,  eum  esse , vel  esse  hic, 
vel  ibi;  sed  per  species,  quas  accepit,  potest  recordari  etiam 
intellectualiter , eum  fuisse  in  tali  loco,  in  tali  tempore,  et  hoc 
vel  illud  fecisse.  Hoc  modo  faciliter  possunt  vitari  omnia  in- 
convenientia. Tamen  ad  intelligentiam  ampliorem  quaestionis 
et  quorundam  argumentorum  distinguendum  est,  quod  1 intel- 
ligibile  vel  intelligi  potest  aliquid  dici  duobus  modis.  Uno  modo 
dicitur  aliquid  intelligibile  vel  intelligi,  quod  scitur  per  de- 
monstrativam rationem;  et  hoc  modo  non  intelliguntur  singu- 
laria, quae  demonstrari  non  possunt,  ac  per  hoc  nec  de  his 
potest  esse  scientia,  cum  sint  contingentia  et  transeuntia  2,  sed 
tantum  est  de  universalibus,  quae  sunt  principia  artis  et  scien- 
tiae. Alio  modo  potest  dici  aliquid  intelligibile  vel  intelligi, 
quod  intellectu  percipitur  vel  apprehenditur3;  et  sic  singularia 
et  quidquid  est  ve!  habet  esse,  potest  intelligi  et  est  intelligi- 
bile. His  visis,  facile  est  responderi  4 ad  omnia  obiecta. 

Ad  1.  dicendum,  quod  sensus  apprehendit  tantum  singu- 
lare, ad  universale  autem  apprehendendum  non  assurgit;  sed 
intellectus  apprehendit  et  universale  et  particulare.  Hoc  autem, 
quod  dicit  Boethius,  dictum  est  cum  praecisione  ex  parte  sen- 
sus, non  ex  parte  intellectus,  quia  sensus  alterum  tantum,  in- 
tellectus utrumque  apprehendit. 

Ad  2.  posset  dici,  quod  ista  mobilia  dicuntur  ab  Augu- 
stino non  intelligibilia,  eo  quod  de  eis  non  potest  esse  scientia, 
quae  tantum  est  de  intransmutabilibus,  sed  tamen  intelligibilia 
sunt,  quia  intellectu  apprehendi  et  percipi  possunt.  — Vel  di- 
cendum secundum  mentem  Augustini,  quod  quae  moventur  loco 
ut  corporalia,  non  sunt  intelligibilia  ab  intellectu  per  se  solum, 
sed  ministerio  sensuum,  quibus  mediantibus  defertur  species 
usque  ad  intellectum.  Et  hoc  dicit  postmodum  Augustinus  ibi- 
dem 5,  quod  intelligere  duobus  modis  in  nobis  fit:  « uno  modo 
commonitione  a corporis  sensibus,  ut  intelligimus  esse  corpus; 
alio  modo  ipsa  per  se  mente  atque  ratione  intrinsecus,  sicut 
intelligimus  esse  ipsum  intellectum  ». 

1 C,  addito  hic  verbo  est,  paulo  inferius  omittit  dici  post  aliquid. 

2 C transmutabilia. 

3 G comprehenditur.  4 C respondere. 

6 Scii,  in  Epist.  13.  ad  Nebridium  n.  4.  — Post  quod  C addit  est  et  omittit 

deinde  fit  post  nobis. 

Ad  3.  patet  responsio,  quoniam  hoc  ipso,  quod  creduntur, 
intellectu  percipiuntur  et  apprehenduntur.  Sed  dicuntur  non  in- 
telligi,  quia  non  possunt  demonstrative  sciri , et  hoc  patet  per 
hoc  quod  ibidem  1 subdit  Augustinus.  Dicit  enim,  quod  « aliqua 
primo  intelliguntur  et  postea  creduntur,  ut  sunt  ea  quae  per- 
tinent ad  disciplinas,  in  quibus  argumentum  facit  fidem;  aliqua 
sunt,  quae  primo  creduntur  et  postea  intelliguntur,  ut  ea  quae 
de  divinis  intelligimus,  in  quibus  fides  aperit  viam  intellectui, 
quia,  ut  dicitur  Isaiae  septimo2:  Nisi  credideritis , non  in- 
telligetis  ». 

Ad  4.  etiam  patet  responsio.  Dico  enim,  quod  singularia 
sunt  in  intellectu  non  per  se,  sed  per  suas  species.  — Quod 
vero  dicit,  quod  species,  quae  est  in  intellectu,  est  abstracta 
a materia  et  conditionibus  materialibus;  dico,  quod  verum  est 
de  specie  universali  et 3 quae  est  ratio  cognoscendi  universale, 
non  de  specie  singulari  et  quae  est  ratio  cognoscendi  singulare, 
nisi  fortassis  vocet ‘abstractionem,  quia  facta  est  actu  intellecta 
et  intellectu  apprehensa  et  quae  erat  in  phantasia  quanta  et 
dimensa,  ut  quidam  volunt,  facta  est  non  quanta,  sed  tamen 
species  non  quanta  ducit  in  cognitionem  quanti  et  species  non 
dimensa  in  cognitionem  dimensi. 

Ad  5.  dicendum,  quod  singulare  intelligitur  per  speciem, 
quae  est  apud  intellectum,  quae  quidem  quodam  modo  manet 
materialis,  quodam  modo  fit  immaterialis.  Materialis  quidem 
manet,  quia  repraesentat  et  ducit  in  cognitionem  totius  aggre- 
gati ex  materia  et  forma,  fit  autem  immaterialis,  quia  abstra- 
hitur a re  extra  nec  habet  esse  in  materia.  Unde  frequenter 
vocat  Philosophus  4 materiale  vel  immateriale,  non  prout  ma- 
teria dividitur  contra  formam,  sed  prout  dicimus,  materiale 
esse  reale  extra  animam,  immateriale  esse  intentionale  apud 
animam  sive  intellectum. 

Ad  6.  patet  responsio,  quoniam,  ut  dictum  est,  quamvis, 
amotis  a conspectu  mentis  singularibus,  nesciatur,  utrum  sint 


1 Scii.  83  Qq.  q.  48;  cfr.  supra  pag.  139,  nota  3. 

2 Vers.  9.  (secundum  Septuaginta);  Vulgata:  Si  non  credideritis,  non  per- 
manebitis. — Cfr.  supra  pag.  137,  nota  3.  et  4. 

3 C omittit  et. 

4 Cfr.  II.  de  Anima,  texi.  121.  et  111.  de  Anima,  text.  39,  ubi  species  sensi- 
bilis vocatur  immaterialis. 

vel  non  sint,  tamen  manent  apud  intellectum  species  diverso- 
rum singularium,  quibus  distincte  cognoscantur.  — Quod  au- 
tem arguit 1 : Non  cognoscit,  an  sint,  ergo  quid  sint  tantum, 
in  eo  autem,  quod  quid  est , non  distinguitur,  quia  eadem  est 
quidditas;  dico,  quod  quamvis  eadem  sit  quidditas,  sicut  ea- 
dem forma  specifica  2,  eadem  dico  in  specie,  alia  tamen  et  alia 
est  forma  individualis,  et  secundum  Richardum  de  sancto  Vi- 
ctore 3,  alia  substantialitas;  et  pro  tanto  fortassis  non  est  in- 
conveniens, quod  alia  quidditas  singularis.  Unde  quidditas  ge- 
neralis hominis  est  humanitas,  quidditas  Danielis  est  Danielitas, 
ut  dicit  Richardus  II.  libro  de  Trinitate  4.  Et  si  velim  expli- 
care per  nomen,  dicam,  quod  homo  est  animal  rationale,  Daniel 
autem  est  homo  in  tali  gradu  participans  humanam  naturam 
et  cum  talibus  conditionibus. 

Ad  7.  dicendum,  quodsi  intelligatur,  quod  singulare  sit 
per  se  obiectum  potentiae  sensitivae,  hoc  est  non  per  accidens, 
verum  est.  Si  autem  per  se  intelligatur  praecise,  hoc  est  non 
alterius  potentiae,  falsum  est,  quoniam,  ut  visum  est,  superior 
potentia  complectitur  obiectum  potentiae  inferioris,  non  e con- 
verso ; et  ideo  singulare  potest  esse  obiectum  intellectus  5,  sed 
universale  non  potest  esse  obiectum  sensus. 

Ad  8.  dicendum,  quod  intellectus 6 intelligit  singulare  et 
ut  in  re  extra  et  ut  est  in  sensibus  et  phantasia,  sed  tamen 
singulare  extra  intelligit  ministerio  sensuum  et  phantasiae  7 
ministrantium  sibi  speciem  ipsius,  quae  species  est  in  intelle- 
ctu et  est  ratio  cognoscendi  singulare. 

Ad  9.  dicendum,  quod,  si  sit  argumentum  a simili,  non  est 
simile,  quoniam  intellectus  est  sublimior  et  efficacior  potentia 
quam  sensus;  et  ideo,  licet  sensus  non  possit  assurgere  8 pro- 

1 Ita  A;  B in  margine  obiicit  et  C obiicitur  pro  autem  arguit;  cfr.  lainen 
supra  arg.  6. 

2 C legit  respondeo , quod  eadem  est  forma  pro  eadem  dico. 

3 Cfr.  supra  arg.  7.  in  Contra  (pag.  303,  nota  6.). 

4 Cap.  12.  Dixerat  enim  Richardus:  ad  designandum  individualem  aliquam 
substantialitatem  nomen  in  usu  non  habemus. 

5 C legit  intellectuale  pro  intellectus. 

6 In  B desideratur  hoc  verbum  intellectus,  et  immediate  post  A legit  sin- 
gulare pro  singularia. 

7 C sensus  et  phantasiarum,  B legit  potius  phantasmatum  pro  phantasiae. 

8 C attingere. 

pter  sui  alligationem  et  permixtionem  ad  apprehendendum  obie- 
ctum  intellectus,  tamen  intellectus,  qui  complectitur  obiectum 
inferioris  potentiae,  tanquam  superior  potest  apprehendere  il- 
lud; nec  obstat,  quia  illud  est  materiale1,  intellectus  immate- 
rialis, quia  intellectus  immaterialiter  2 potest  materialia  cogno- 
scere, hoc  est  per  species  immateriales  eo  modo,  quo  dictum 
est.  — Si  autem  sit 3 argumentum  a commutata  'proportione  4, 
ut:  sicut  se  habet  sensus  ad  suum  obiectum,  ita  se  habet  in- 
tellectus ad  suum;  ergo  permuta tim,  sicut  sensus  ad  obiectum 
intellectus,  ita  intellectus  ad  obiectum  sensus;  sed  sensus  non 
apprehendit  obiectum  intellectus:  ergo  etc.,  dico,  quod  ibi  non 
est  commutata  proportio;  in  commutata  enim  proportione  debet 
fleri  comparatio  primi  ad  tertium  et  secundi  ad  quartum5; 
unde  sic  debet  commutari,  quod,  sicut  se  habet  sensus  ad  in- 
tellectum, ita  obiectum  sensus  ad  obiectum  intellectus;  et  tunc 
nihil  sequitur  ex  hoc. 

Ad  10.  dicendum,  quod  duplex  est  forma  perficiens,  scilicet 
in  esse  primo  et  in  esse  secundo.  Sicut  ergo  trigonum  non  pot- 
est esse  forma  tetragoni,  nec  tetragonum  pentagoni,  ita  nec  id 
quod  est  in  sensu  potest  esse  forma  intellectus  in  esse  primo 
et  substantiali,  potest  tamen  in  esse  secundo  et  accidentali,  et 
hoc  non  est  inconveniens.  — Vel  potest  dici,  quod  argumen- 
tum verum  concludit,  quia  forma,  quae  est  in  sensu,  dum  est  in 
sensu,  non  est  forma  intellectus  nec  illa  unquam  migrata  sensu 
ad  intellectum,  sed  species  de  illa  nata;  singulare  autem  per  se 
non  est  forma6,  nec  sensus  nec  intellectus,  sed  per  suam  speciem. 


1 C addit  falso  et. 

2 C male  immaterialis;  cfr.  supra  pag.  57,  ad  9.  in  fine. 

3 G fit. 

4 Boeth.,  II.  de  Differ,  lopic.  de  proportione  ait:  « Hic  autem  locus  distat 
ab  eo  qui  a similibus  ducitur.  Ibi  enim  una  res  unicuilibet  alii  comparatur,  in 
proportione  vero  non  est  similitudo  rerum,  sed  quaedam  habitudinis  compara- 
tio... Maxima  propositio:  quod  in  unaquaque  re  evenit,  id  in  eius  proportionali 
evenire  necesse  est  ».  Cfr.  Aristot.,  1.  Poster,  c.  5.  et  II.  c.  17.  (c.  14.)  et  Bonav., 
III.  pag.  684,  nota  3. 

5 Cfr.  Boeth.,  VI.  in  libro  de  Interpretatione,  editio  secunda  circa  finem  (in 
edit.  Migne  tom.  64.  coi.  634),  ubi  legitur:  «Ergo  in  omni  propositione  hoc  re- 
spicitur, dum  est,  quod  si  de  quatuor  propositis  rebus  sicut  prima  est  ad  secun- 
dam ita  tertia  ad  quartam,  erit  ut  prima  ad  tertiam,  ita  secunda  ad  quartam». 

6 C contra  alios  falso  scientia  pro  forma. 

Ad  11.  responsum  est  quaestione  praecedenti.  Non  enim 
intellectus  aliquid  patitur  a rebus,  ut  eis  vice  subdatur  mate- 
riae, tanquam  ex  ipsa  vel  in  ipsa  aliquas  species  operentur; 
sed  intellectus  potius  sua  virtute  ex  illis  facit  et  format  in  se 
species,  ut  plenius  fuit  supra  declaratum  1. 

Ad  12.  dicendum  ad  praesens,  quod  2 cognoscit  singularia 
spiritualia,  ut  fidem  et  spem  et  alios  3 habitus  in  se  existentes 
et  semetipsam  et  singularia  corporalia.  — Sed  quod  dicit:  nihil 
est  in  intellectu,  quod  prius  non  fuerit  in  sensu;  dic,  quod 
verum  est  de  his  quae  animus  novit  ex  rebus  corporalibus,  quae 
non  cognoscit  nisi  ministerio  sensuum  secundum  viam  naturae; 
sed  non  est  ita  de  intelligibilibus  et  incorporeis,  quae  nata  est 
nosse  per  semetipsam.  Unde  dicit  Augustinus  IX.  de  Trinitate  4, 
quod  « sicut  [mens]  rerum  corporearum  notitias  per  sensus 
corporis  colligit,  sic  incorporearum  per  semetipsam,  quoniam 
est  incorporea  ».  — Quod  ulterius  dicit 5,  quod  apprehenditur 
necessario  ut  hic  et  nunc,  non  potest  esse  apprehensum  ab  in- 
tellectu; dico,  quod  falsum  est,  quia  intellectus  apprehendit  et 
singulare  et  hic  et  nunc  et  quidquid  est.  Verum  tamen  est 6, 
quod  intellectus  universalis  abstrahit  ab  his. 

Ad  13.  dicendum,  quod  intellectus  est  denudatus  a singu- 
lari, quod  recipit,  nec  illud  habet,  et  quia  ipse  singularis  est, 
semetipsum  non  recipit,  nisi  in  quantum  a semetipso  accipitur 
ut  absens  in  ratione  intelligibilis,  et  tunc  recipit  speciem  sui 
ipsius.  Hoc  tamen  spectat  ad  quaestionem  sequentem. 

Ad  14.  iam  patet  responsio,  quoniam,  ut  intellectus  dicit 
notitiam  demonstrativam,  sic  non  est  nisi  necessariorum  et  in- 
transmutabilium ; aut  si  de  transmutabilibus  7,  in  quantum  ha- 
bent rationes  intransmuta biles.  Sed  prout  dicit  apprehensionem 
certam  cuiuscumque8,  sic  est  non  tantum  necessariorum,  immo 
et  contingentium  et  universalium  et  singularium. 


1 C determinatum. 

2 Supple:  mens;  ideo  dicitur  infra  semetipsam , vel  intellectus,  sicut  sup- 
plere debet  C,  qui  infra  habet  semetipsum. 

3 C aliquos. 

4 Cap.  3.  n.  3. 

5 G obiicit  pro  dicit. 

6 Solummodo  B habet  bene  est  a secunda  manu  additum. 

7 C addit  hoc  est. 


C cuiusdam. 

Ad  15.  dicendum,  quod  aliter  vel  plus  et  minus  possunt 
esse  modi  determinantes  actum  intelligendi  ex  parte  rei  intel- 
lectae; et  sic  verum  est  quod  dicit  Augustinus  l,  quod  quisquis 
aliter  aliquam  rem  quam  est  intelligit,  non  intelligit,  aut  plus 
aut  minus,  ut 2 si  intelligit  asinum,  equum  vel  hominem,  capram ; 
possunt  etiam  esse  modi  determinantes  actum  intelligendi  ex 
parte  intelligentis,  et  sic  non  est  verum,  quoniam  3 eandem 
rem  alius  clarius  et  perspicacius  alio  4 intelligit,  et  unus  et 
idem  plus  et  minus  clare  et  postea  magis  unam  et  eandem  rem 
intelligit.  Unde  sunt  multi  gradus  in  cognitione  unius  et  eius- 
dem veritatis,  unus  tamen  est  intellectus  perfectissimus,  qui 
perfectissime  intelligit  omnia,  et  ille  non  recipit  magis  et 
minus. 

Ad  16.  dicendum,  quod  maior  illius  argumenti  est  falsa. 
Nam  vires  ordinatae  sunt  et  inferiores  ministrant  superioribus, 
et  superiores  ministerio  inferiorum  utuntur. 

Ad  penultimum  argumentum  5 pro  alia  parte  dicendum, 
quod  naturalia  non  possunt  separari  a materia  naturali  sim- 
pliciter, sed  tamen  abstrahi  a materia  hac;  et  licet 6 caro  non 
possit  abstrahi  a commixtione  tali  elementorum,  potest  tamen 
ab  hac.  — Ulterius,  quod  dicit:  omne,  quod  habet  materiam, 
est  particulare,  non  est  verum;  nam,  secundum  Philosophum, 
VII.  Meta  physicorum  7,  partes  hominis  sunt  materia  et  forma 
ut  universaliter,  ut  Socratis 8 vero  haec  forma  et  haec  ma- 
teria. 

Ad  ultimum  argumentum  dico,  quod  maior  illius  argu- 
menti similiter  est  falsa.  Multi  enim  cognoscunt  rem,  qui  9 ta- 
men non  cognoscunt  rationem  vel  causam  eius.  Unde  distin- 
guendum est,  quia  est  cognitio  propter  quid,  et  de  illa  verum 

1 Cfr.  supra  in  obiectione  15. 

2 C legit  minvs  aut  si  intelligis  asinum  esse  equum. 

3 A C quia. 

4 Ita  B;  A alius  et  alius  clarius  perspicacius  intelligit,  C vero  alius  alio 
certius  et. 

5 Scii.  n.  6.  Addidimus  argumentum  post  penultimum  ex  C,  (pii  deinde 
habet  materialia  pro  naturalia. 

6 C legit  sed  cum  abstrahitur  a materia  hac,  et  ideo  licet. 

7 Texi.  35;  cfr.  text.  10. 

8 C universaliter  sumla,  Socratis. 

9 G et  pro  qui. 

est,  quod  qui  cognoscit  rem  cognoscit  causam,  propter  quam 
res  est;  et  est  cognitio  quia,  et  de  hac  non  est  verum  l. 

QUAESTIO  V. 

Quinto  quaeritur,  utrum  anima  cognoscat  semetipsam  et  habitus, 
qui  in  ea  sunt,  per  essentiam  suam,  an  per  actus  tantum. 

Quod  per  actus  tantum , videtur. 

§ 

1.  Per  illud  anima  cognoscit  se  et  habitus,  qui  in  ea  sunt, 
quod  solum  facit  ad  cognitionem,  et,  quo  remoto,  non  potest 
cognoscere.  Sed  actus  sive  operationes  sunt  huiusmodi : ergo  etc. 
Probatio  minoris:  Si  enim  cognoscit  se  et  habitus  in  se  exi- 
stentes  per  semetipsam,  non  per  actus,  tunc  non  cognoscit  se 
vel  habitus  a superiori  — hoc  suppono  — nec  ab  inferiori  — 
hoc  constat2;  tunc  haec  cognitio  esset  omnibus  communis,  et 
quilibet  posset  animam  suam  cognoscere,  quod  falsum  est. 
Nam,  ut  dicit  Augustinus  XVIII.  de  Civitate  Dei  3,  quidam 
bibit  venenum  in  caseo,  et  tunc  [sibi]  videbatur  esse  caballus 
et  portare  onera  inter  iumenta : ergo  etc. 

2.  Item,  si  anima  semetipsam  videret  aut  intueretur,  nul- 
lus circa  animae  naturam  erraret;  sed  multi  circa  animae  na- 
turam erraverunt,  alii  putantes  eam  cor,  alii  cerebrum,  alii 
sanguinem,  alii  atomos,  alii  aerem,  alii  ignem,  ut  dicit  Augu- 
stinus X.  de  Trinitate4:  ergo  anima  semetipsam  per  semeti- 
psam non  cognoscit  neque  se  videt  aut  intuetur. 

3.  Item,  quicumque  cognoscit  rem  aliquam  per  propriam 
speciem,  cognoscit  sine  discursu,  sicut  apparet,  quoniam  visus 
corporalis  sine  discursu  videt,  quia  per  speciem  corporalem  rem 
apprehendit;  sed  anima  nec  se  nec  habitus,  qui  in  se  sunt,  co- 
gnoscit sine  discursu : ergo  non  cognoscit  se  vel  habitus,  qui  sunt 
in  se,  per  propriam  speciem  sive  per  essentiam,  ergo  per  actus. 


1 Ita  AC;  supplendum  est:  quod  qui  cognoscit  rem  causam  cognoscit,  pro- 
pter quam  res  est,  ut  legit  B ponendo  pro  aliis  verbis  post  causam  tantum  etc. 
— De  cognitione  (vel  demonstratione)  propter  quid  et  quia  dr.  supra  pag.  135, 
nola  2.  et  pag.  I 46,  ad  7. 

2 B in  margine  a secunda  manu  addit  quoniam. 

3 Cap.  18.  n.  2. 


4 Cap.  7.  n.  9. 

4.  Item,  actus  virium  superiorum  non  impedirentur  1 per 
impedimentum  virium  inferiorum,  nisi  actus  interiorum  sub- 
ministrarent et  deservirent  actibus  superiorum;  sed  nos  vide- 
mus, quod  per  impedimentum  actuum  inferiorum  actus  supe- 
riorum impediuntur,  sicut  apparet,  quoniam,  impeditis  actibus 
inferiorum,  ligantur  vires  superiores:  ergo  subministrant  et 
deserviunt  superioribus.  Cum  igitur  intellectus  ligetur  propter 
infirmitates  et  ineptitudinem  organorum,  quibus  actus  virium 
inferiorum  impediuntur  2,  ita  quod  non  potest  se  vel  habitus  suos 
intelligere:  ergo  actus  inferiorum  necessarii  sunt  ad  intelligen- 
dum : ergo  per  actus  cognoscit  se  et  habitus  in  se  existentes. 

5.  Item,  Avicenna  YI.  Naturalium  3,  parte  dicit,  quod 
vires  apprehensivae  non  apprehendunt,  nisi  immutentur  ab  ob- 
iectis.  Si  igitur  anima  se  ipsam  aut  habitus,  qui  sunt  in  ipsa, 
apprehenderet  per  essentias  suas  aut  per  suas  proprias  spe- 
cies 4,  necesse  esset,  animam  a se  ipsa  aut  ab  habitibus  ipsis 
immutari.  Sed  istud  est  impossibile:  ergo  etc.  Probatio  mi- 
noris est,  quia  dicit  Philosophus  I.  de  Anima5,  quod  intelligere 
est  actus  totius  coniuncti : ergo  quidquid  cognoscit,  cognoscit 
mediantibus  sensibus  et  phantasmatibus:  ergo  etc. 

6.  Item,  impossibile  est,  aliquid  apprehendi  ab  aliqua  po- 
tentia nisi  aut  obiectum  proprium,  aut  mediante  obiecto  pro- 
prio; quod  apparet:  nam  sensata  communia  non  apprehen- 
duntur nisi  mediantibus  sensatis  propriis;  sed  proprium  obie- 
ctum intellectus  est  phantasma,  secundum  Philosophum  III.  de 
Anima  6 : ergo  intellectus  aut  nihil  intelligit  nisi  phantasma, 
aut  mediante  phantasmate:  ergo  semetipsam  vel  habitus,  qui 
sunt  in  ipsa,  non  cognoscit  per  semetipsam  aut  per  essentias 
suas  vel  per  species,  sed  per  actus. 

7.  Item,  qui  cognoscit  rem  aliquam  per  essentiam  suam, 
vel  per  eius  speciem  immediate  ab  ea  genitam  vel  expressam, 
si  illa  res  sit  omnino  simplex  et  indivisibilis,  cognoscit  omnem 
motum,  omnem  operationem,  omnia  accidentia  illius;  sed  anima 

1 Ita  C;  alias  impedirentur. 

2 B impeditur  pro  impediuntur. 

3 Sive  de  Anima. 

4 A (et  B primitus)  omittit  species , et  C eius  loco  habet  naturas. 

5 Text.  64.  seqq.  (c.  4.);  vide  etiam  text.  12.  (c.  I.). 

6 Text.  32.  et  39.  (c.  7.  et  8.). 

non  cognoscit  omnem  motum,  omnem  operationem,  omnia  ac- 
cidentia sua,  et  tamen  omnino  est  simplex  et  indivisibilis:  ergo 
non  cognoscit  se  per  essentiam  suam,  vel  per  speciem  imme- 
diate a se  expressam  vel  genitam;  sed  aut  cognoscit  se  per 
essentiam,  aut  per  actus:  ergo  etc. 

Quod  autem  nullo  modo  cognoscat  per  actus , ostenditur  sic : 

1.  Augustinus  VIII.  de  Trinitate  1 dicit,  quod  animus  cer- 
nit speciem  rei  in  se  ipso.  Certum  est  autem,  quod  non  in 
memoria , ergo  in  acie  intellectus;  sed  habitus  scientiae  est 
in  ipso  intellectu:  ergo  habitum  scientiae  cernit.  Quod  autem 
habitus  scientiae  sit  in  intellectu,  probatur,  quia  eius  est  ha- 
bitus, cuius  est  actus,  et  e converso2;  sed  certum  est,  quod 
actus  scientiae  est  actus  intellectus:  ergo  habitus  est  in  intel- 
lectu: ergo  absque  omni  actu  potest  illum  habitum  cernere. 

2.  Item,  secundum  Augustinum  X.  de  Trinitate  3,  anima 
actum  suum  nullo  modo  cognosceret  suum  esse,  nisi  primo  se 
nosset.  Dicit  enim:  «Ubi  suum  nosse  novit,  si  se  non  novit? 
Cum  se  nosse  [mens]  quaerit,  mentem  se  esse  iam  novit,  alio- 
quin  utrum  se  quaerat,  ignorat  ».  Si  ergo  prius  novit  se  mens, 
quam  novit  suum  actum  esse:  ergo  non  cognoscit  se  per  actum 
suum. 

3.  Item,  omne  illud,  per  quod  aliquid  scitur  vel  cognosci- 
tur, est  immediatius  cognoscenti  quam  cognitum  ipsum  vel 
scitum;  sed  certum  est,  quod  actus  nullo  modo  est  immediatior 
animae  quam  ipsa  sibi:  ergo  non  cognoscit  se  per  actum  suum. 

Quod  autem  cognoscat  per  essentiam, 
ita  quod  non  per  speciem  aliquam  mediam,  ostenditur  sic: 

1.  Tria  concurrunt  ad  cognitionem,  scilicet  cognoscens, 
cognitum  et  ratio  cognoscendi,  sive  quo  cognoscitur.  Sed  anima 


1 Cap.  6.  n.  9. 

2 Arislot.,  de  Somno  et  Vigilia,  c.  I : « Cuius  enim  est  potentia,  huius  est 
et  actus  ». 

3 Cap.  3.  in  line  et  c.  4.  in  principio,  scilicet  n.  5.  et  6.  — In  quo  textu 
A pro  nosse  legit  esse.  Paulo  post  13  male  legit:  quam  noverit  suum  actum 
vel  suum  esse  (quae  verba  in  margine  ab  alia  manu  addita  sunt). 

in  cognitione  sui  est  cognoscens  et  cognitum  et  ratio , sive  quo 
cognoscitur:  ergo  sic  per  semetipsam  cognoscit,  quod  non  per 
actus.  Probatio  minoris : Augustinus  IX.  de  Trinitate  1 dicit, 
quod  « novit  semetipsam  per  semetipsam  ». 

2.  Item,  Augustinus  XII.  super  Genesim  ad  litteram2: 
« Illud  quod  non  imaginabili  ter,  sed  proprie  non  per  corpus 
videtur,  illud  videtur  visione  intellectuali  ».  Hoc  modo  videtur 
dilectio.  Et  post : Hoc  genus  visionis,  « quo  dilectio  intellecta 
conspicitur,  eas  res  continet,  quae  non  habent  imagines  3 sui 
similes,  quae  non  sunt  quod  ipsae  ».  Ergo  dilectio  cernitur  et 
videtur  aut  per  essentiam  aut  per  speciem  omnino  a se  indif- 
ferentem. 

3.  Item,  Commentator  super  III.  de  Anima  4 dicit,  quod  in 
rebus  separatis  a materia  non  est  aliud  intentio,  per  quam  intel- 
liguntur,  et  aliud  forma,  per  quam  sunt  id  quod  sunt;  sed  certum 
est,  quod  tam  anima  quam  habitus,  qui  sunt  in  anima,  sunt  a 
materia  separata : ergo  non  intelliguntur  per  aliquam  intentio- 
nem sive  speciem  a se  differentem:  ergo  intelliguntur  per  es- 
sentias suas  tantum. 

4.  Item,  quandocumque  aliqua  5 proveniunt  ex  duobus,  ita 
quod  quasi  ex  duobus  compositio  sit,  necesse  est,  quod  unum 
sit  velut  forma,  aliud  velut  materia,  sicut  Commentator  dicit 
super  III.  de  Anima  6.  Si  igitur  actio  intelligendi  se  ipsam  ma- 
nat ab  ipsa  anima  et  specie  sive  aliqua  similitudine  media, 
necesse  est,  quod  anima  sit  velut  materia,  et  species  sicut 
forma,  quia  species  illa  non  potest  esse  sicut  materia.  Sed  cer- 
tum est,  quod  actio  principalius  procedit  a forma  quam  a ma- 
teria: ergo  principalius  provenit  ex  illa  specie,  quam  a se 
ipsa.  Hoc  autem  falsum  est : ergo  non  cognoscit  se  per  speciem 
mediam. 

5.  Item,  confirmatur  argumentum  sic:  Augustinus  IX.  de 
Trinitate  7 : « Mens  cum  se  ipsam  cognoscit,  sola  parens  est 


1 Cap.  3.  n.  3. 

2 Cap.  6.  n.  15. 

3 B C et  etiam  A.  sed  a secunda  manu,  species. 

4 Context.  15. 

5 C aliqua  actio  (sed  hoc  verbum  actio  est  a secunda  manu  in  margine  ad- 
ditum) provenit,  et  mox  cum  C compositum  est  pro  compositio  sit. 

6 Context.  36.  7 Cap.  12.  n.  18. 

notitiae  suae;  nam  et  cognitum  et  cognitor  ipsa  est »;  sed 
notitia  dicit  actum  cognoscendi  sive  intelligendi : ergo  anima 
per  semetipsam  sine  aliqua  specie  est  causa  suae  cognitionis. 

6.  Item,  anima  est  in  ordine  entium,  et  in  ordine  intelli- 
gentium  et  intelligibilium;  sed  anima  existit  per  semetipsam: 
ergo  intelligit  et  intelligitur  per  semetipsam,  ergo  non  per 
speciem. 

7.  Item,  non  videtur  esse  aliqua  ratio,  quare  ad  cognitio- 
nem alicuius  rei  species  sit  necessaria,  nisi  quia  res  materialis 
est,  et  quia  non  potest  esse  per  essentiam  in  intellectu  \ opor- 
tet, speciem  abstrahi  a re;  sed  anima  et  habitus,  qui  in  ea 
sunt,  omnino  sunt  immateriales:  ergo  non  cognoscit  aut  intel- 
ligit se  vel  habitus  suos  per  aliquam  speciem,  sed  per  se- 
metipsam. 

8.  Item,  « propter  quod  unumquodque  et  illud  magis 1  2 ». 
Species  habet  rationem  intelligibilis  ab  intellectu  agente,  qui 
abstrahit  species  a phantasmatibus  et  facit  species  intelligibiles 
in  potentia  intellectas  in  actu;  intellectus  agens  habet  ratio- 
nem intellectus  intelligentis  vel  intelligibilis  ab  essentia  animae, 
a qua  fluit,  quia  est  vere  3 intellectualis:  ergo  anima  per  es- 
sentiam suam  multo  magis  est  intellectiva  et  intelligibilis,  non 
ergo  per  speciem. 

9.  Item,  omnis  cognitio  est  per  assimilationem  4:  ergo  quod 
se  ipso  simile  est,  non  per  aliquam  speciem  assimilantem,  per 
semetipsum  cognoscit,  non  per  speciem.  Sed  anima  sibi  similis 
est  per  semetipsam:  ergo  semetipsam  per  essentiam  suam  co- 
gnoscit, non  per  aliquam  speciem. 

10.  Item,  Commentator  super  XII.  Metaphysicae,  super  il- 
lud « movet  sicut  desideratum  5 6 » dicit,  quod  forma  balnei  est 
in  anima  et  in  materia,  et  illa  quae  est  in  anima,  movet  sicut 
agens,  illa  quae  est  in  materia,  movet  sicut  finis,  quia  illa  quae 


1 B (in  margine  ab  alia  manu)  addit  et  ideo. 

2 B addit  tale  post  unumquodque , sicut  nunc  communiter  citatur  hoc  axioma 
Aristotelis,  I.  Poster,  c.  2.  et  II.  Metaph.  text.  4.  (I.  brevior,  c.  1.). 

3 B potius  legit  natura. 

4 Arislot.,  VI.  Ethic.  c.  1.  — Mox  B (a  secunda  manu)  cognoscitur  pro  co- 

gnoscit. 

6 Text.  36.  (XI.  c.  7.),  iuxta  versionem  Arabico-latinam.  B legit  desiderium 
pro  desideratum. 

est  in  anima,  movet  propter  illam  quae  est  in  materia;  si  au- 
tem forma  balnei  esset  in  anima  immaterialis,  esset  in  anima 
per  essentiam  suam  et  moveret  sicut  agens  et  sicut  finis.  Sed 
certum  est,  quod  anima  ipsa  et  habitus  virtutum  sunt  imma- 
teriales et  sunt  praesentes  ipsi  animae  per  essentias  suas:  ergo 
per  essentias  suas,  non  per  species  movent  intellectum. 

11.  Item,  secundum  Commentatorem  et  Philosophum  1 opor- 
tet, quod  intellectus  sit  absque  forma,  ut  sit  susceptibilis  for- 
mae; sed  intellectus  non  caret  forma  sui,  immo  habet  eam: 
ergo  non  recipit,  ergo  nec  se  per  suam  speciem  intelligit. 

Quod  autem  se  cognoscat  et  habitus , qui  in  ea  sunt , 
per  speciem , ostenditur: 

1.  Anselmus,  in  Monologio2:  «Nulla  ratione  negari  pot- 
est, cum  mens  rationalis  se  ipsam  cogitando  intelligit,  imagi- 
nem ipsius  nasci  in  sua  cogitatione,  immo  ipsam  cogitationem 
sui  esse  3 suam  imaginem,  ad  eius  similitudinem  tamquam  ex 
eius  impressione  formatam.  Quamcumque  enim  rem  mens  vel 
per  corporis  imaginem  seu  per  rationem  cupit  veraciter  cogi- 
tare, eius  utique  similitudinem,  quantum  valet,  in  ipsa  sua  co- 
gitatione conatur  exprimere;  quod  quanto  verius  facit,  tanto 
verius  rem  ipsam  cogitat».  Ergo  tam  se  ipsam  quam  habitus, 
qui  sunt  in  ipsa,  cognoscit  per  species  suas. 

2.  Item,  Philosophus  III.  de  Anima  4 dicit,  quod  anima  in- 
telligit se  sicut  alia  intelligibilia ; sed  alia  intelligibilia  intelligit 
per  speciem:  ergo  et  semetipsam  et  habitus  in  ea  existentes 
intelligit  per  species  suas. 

3.  Item,  intellectum  et  cognitum  est  perfectio  intellectus, 
non  per  essentiam,  sed  per  speciem,  quia  res  ipsae  non  sunt 
in  intellectu,  sed  rerum  species  5.  Si  igitur  anima  intelligit  se, 


1 III.  cie  Anima  text.  4.  et  5.  (c.  4.).  — In  fine  argumenti  B ergo  nec  per 
se  nec  per  suam  speciem  intelligit  se. 

2 Gap.  33. 

3 Editio  post  sui  esse  habet  suam  pro  sui,  et  mox  post  similitudinem  ad- 
dit tanquam ; pro  corporis  imaginem  B habet  imaginationem  corporis. 

4 Text.  15.  (c.  4.),  ubi  versio  Graeco-latina  habet:  « Et  ipse  (intellectus) 
autem  intelligibilis  est  sicut  intelligibilia  ». 

5 Aristot.,  III.  de  Anima,  text.  38.  (c.  8.). 

se  ipsa  perficitur;  sed  non  perficitur  se  ipsa,  quia  perfectio 
differt  a perfectibili : ergo  sua  specie  vel  similitudine. 

4.  Item,  Augustinus  XIV.  de  Trinitate  1 dicit,  quod  quando 
fides  non  erit,  cognoscetur  per  quoddam  imaginarium  vestigium 
in  memoria  derelictum,  unde  formabitur  acies  recordantis;  sed 
aliam  nunc  facit  trinitatem,  aliam  tunc  factura  est.  Sed  certum 
est,  quod  per  illud  res  cognoscitur,  per  quod  recolitur  sive  re- 
memoratur: ergo  si  anima  recordatur  fidei  per  speciem,  ergo 
et  per  speciem  cognoscit. 

Quod  autem  per  essentiam , ostenditur  sic: 

1.  Augustinus  XIII.  de  Trinitate  2 : « Non  sic  videmus  fidem 
in  nobis,  sicut  videmus  hominem  [vivum],  cuius  animam  etiamsi 
non  videmus,  ex  nostra  conficimus,  et  ex  motibus  corporalibus 
hominem  [vivum],  sicut,  vivendo  didicimus,  intuemur  etiam  co- 
gitando. Non  sic  videtur  fides  in  corde,  in  quo  est,  ab  eo  cuius 
est;  sed  eam  tenet  certissima  scientia  clamatque  conscientia. 
Cum  itaque  propterea  credere  iubeamur;  quia  id  quod  credere 
iubemur,  videre  non  possumus;  ipsam  tamen  [fidem],  quando  3 
inest  in  nobis,  videmus  in  nobis;  quia  et  rerum  absentium  prae- 
sens est  fides,  et  rerum,  quae  foris  sunt,  intus  est  fides,  et 
rerum,  quae  non  videntur,  videtur  fides  ».  Non  igitur  confi- 
ciendo 4 ex  actibus,  sed  per  semetipsam  fidem  intuemur. 

2.  Item,  idem  in  Epistola  ad  Paulinam  de  Videndo  Deum, 
in  numero  Epistolarum  147 5,  distinguit  duplicem  sensum,  sen- 
sum scilicet  corporis  et  sensum  mentis.  « Et  sensu  corporis 
videt  anima  corporalia,  quae  extra  nos  sunt,  cum  ipsis  sensi- 
bus corporis  praesto  sunt.  Sensu  autem  mentis  videt  spiritua- 
lia, quae  intra  nos  sunt,  quae  praesto  sunt  sensibus  mentis. 
Primo  sensu  videmus  montes,  arbores,  lucem,  colorem ; secundo 
sensu,  scilicet  mentis,  videmus  vitam  nostram,  voluntatem,  in- 


1 Cap.  3.  n.  5. 

2 Cap.  1.  n.  3,  in  quo  lexlu  B convincimus  pro  coniicimus,  et  deinde  editio 
pro  vivendo  didicimus  habet  videndo  dicimus. 

3 B quae.  4 B convinciendo. 

6 Codices  habent  numero  Epistolarum  62.  In  editione  est  ibi,  Prooem.  n. 

3.  seqq.;  et  sequens  locus  ibid.  c.  2.  n.  7.  — In  fine  argumenti  C legit  ibidem 
hoc  pro  ibi  de  hoc. 

quisitionera,  scientiam,  fidem  et  huiusmodi;  haec  enim  intuitu 
mentis  conspicimus».  Et  post:  «Sicut  lucem  corpoream  cor- 
poris sensu,  sic  voluntatem  meam  plane  video,  quia  praesto 
est  animi  mei  sensibus  atque  intus  mihi  praesens  est  ».  Et 
multa  similia  ponit  ibi  de  hoc:  ergo  etc. 

3.  Item,  idem  ad  Nebridium,  in  numero  Epistolarum  16  1 : 
« Intelligere  duobus  modis  in  nobis  fit  »,  scilicet  « ipsa  per  se 
mente  atque  ratione  intrinsecus,  ut  [cum]  intelligimus,  esse 
ipsum  intellectum,  aut  admonitione  a corporis  sensibus,  ut  cum 
intelligimus,  esse  corpus  ».  Igitur  intellectus  intelligit  semet- 
ipsum  per  semetipsum  sine  admonitione  a corporis  sensibus : 
ergo  nec  per  actus. 

4.  Item,  idem  VII.  super  Genesim  ad  litteram  2 : « His  nun- 
tiis, scilicet  sensibus,  accipit  anima  quidquid  eam  corporalium 
non  latet,  ipsa  vero  usque  adeo  aliud  quiddam  est,  ut  cum 
vult  intelligere  divina  vel  Deum  vel  omnino  se  ipsam  suasque 
considerare  virtutes,  ut  aliquid  veri  certique  comprehendat,  ab 
hac  ipsa  quoque  se  luce  oculorum  avertat  eamque  ad  hoc  ne- 
gotium non  tantum  nullo  adiumento,  verum  etiam  nonnullo 
impedimento  esse  sentiens,  [se  in  obtutum  mentis  attollat  »].  Et 
post:  « Habetque  ipsa  innumerabilia  longe  dissimilia  cuncto 
generi  corporum,  quae  non  nisi  intellectu  atque  ratione  con-* 
spicit,  quo  nullus  carnis3  sensus  aspirat».  Ergo  non  persen- 
sus aut  phantasmata,  quae  magis  sunt  impedimento  quam 
adiumento,  sed  per  semetipsam  conspicit  se  et  suos  habitus. 

5.  Item,  ubi  nullus  sensus,  aut  usus  sive  actus  sensus,  nul- 
lum est  phantasma.  Nam,  ut  dicit  Augustinus  VI.  Musicae4, 
impossibile  est,  caecum  natum  fingere  imaginem  coloris;  sed 
anima  semetipsam  intelligeret,  si  nullum  usum  vel  actum  sen- 
sus alicuius  haberet:  ergo  non  intelligit  se  mediante  phantas- 
mate. Probatio  minoris  apparet  per  Avicennam  YI.  Natura- 
lium tractatu  primo  capitulo  1,  ubi  dicit,  quod,  si  crearetur 
unus  homo  suspensus  in  aere,  ita  quod  eius  membra  essent 
omnino  distincta,  nec  se  aliquo  modo  contingerent,  nec  aliquid 


1 Nunc  13.  n.  4,  B falso  CVI. 

2 Cap.  14.  n.  20,  in  quo  textu  B quoddam  pro  quiddam.  — Ultima  textus 
verba  se  in  obtutum  mentis  attollat  desiderantur  in  codd.  hoc  loco,  sed  infra 
in  responsione  ponuntur. 

3 B corporis. 


Cap.  11.  n.  32. 

omnino  sentiret,  non  dubitaret  affirmare,  se  esse;  et  post  di- 
cit, quod  « non  eget  corpore  ad  hoc,  ut  sciat  animam  et  per- 
cipiat eam  »:  ergo  etc. 

RESPONDEO: 

Ad  istius  quaestionis  intelligentiam  praenotandum  est,  quod 
tripliciter  dicitur  aliquid  cognosci,  vel  triplex  de  aliquo  potest 
cognitio  haberi 1 2.  Contingit  enim,  aliquid  cognosci  per  manudu- 
ctivam  arguitionem  sive  ratiocinationem,  ut  videndo  fumum 
arguo  ignem,  videndo  hominem  loqui  arguo,  ipsum  habere  ani- 
mam rationalem.  Secundo  contingit,  aliquid  cognosci  per  con- 
tuitivam  inspectionem  sive  inspectivam  contuitionem,  sicut 
cum  ignem  praesentem  oculis  meis  intueor  et  in  ipsum  dirigo 
obtutum.  Tertio  contingit,  aliquid  cognosci  per  simplicem  quid - 
ditatis  speculationem  in  universali,  non  concernendo  hoc  vel 
illud,  in  hoc  vel  in  illo,  sicut  cum  considero,  quid  est  ignis. 

Primo  modo  cognoscitur  de  re  vel  deprehenditur,  an  est 
vel  inest,  sed  ipsa  res  non  videtur,  sicut  videndo  fumum  de- 
prehendo, quod  ibi  est  ignis,  sed  ipsum  ignem  non  video.  Se- 
cundo 2 modo  videtur  res  ipsa.  Tertio  modo  cognoscitur,  quid 
est  res  in  generali,  non  cogitando,  si  est  vel  inest . 

Si  igitur  quaeratur,  quomodo  anima  cognoscat,  quid  anima 
est,  vel  quid  sunt  habitus  mentis,  quam  (cognitionem)  vocavi 
simplicem  quidditatis  speculationem;  iste  modus  communis  est 
omni  animae,  nec  plus  respicit  animam  propriam  quam  alie- 
nam; communis  est  etiam  tam  habentibus  quam  non  habentibus 
tales  habitus.  Non  habens  enim  fidem  potest  scire,  quid  est  fides, 
sicut  habens;  et  hoc  modo  anima  vel  habitus  in  se  existentes 
cognoscuntur  partirn  per  impressam  notionem,  quoniam  anima 
habet  impressam  naturae  suae  notitiam,  ut  dicit  Augustinus 
VIII.  de  Trinitate  c.  4. 3 in  fine;  habet  nihilominus  virtutum  et 
habituum  notiones,  ut  dicit  II.  de  Libero  Arbitrio 4 et  VIII.de 


1 Cfr.  August.,  VIII.  de  Trin.  c.  4.  n.  7.  ei  seq. 

2 Codd.,  ordine  immutato,  sub  secundo  modo  falso  ponunt  propositionem, 
quae  correspondel  tertio  modo. 

3 Num.  7.  — Paulo  ante  post  impressam  solummodo  A habet  suae,  pro 
quo  B hominis,  C humanae. 

4 Cap.  '10.  n.  29.  et  c.  15.  n.  40.  Sequens  textus  est  loc.  cit.  c.  3.  n.  4.  — 
Post  de  Libero  Arbitrio  C addit  dicit. 

Trinitate,  quod  habet  impressam  notionem  boni;  partim  per 
subtilem  investigationem  et  inquisitionem;  sed  consummative 
per  lucis  aeternae  irradiationem,  in  illa  enim  forma  et  in 
libro  lucis  illius,  quid  sit  animus  iustus,  etiam  iniustus  agnovit. 
Huius  rei  testis  est  Augustinus  IX. 1 et  XIV.  de  Trinitate,  sicut 
patet  aspicientibus.  Sed  de  hoc  nihil  ad  praesens. 

Si  autem  quaeratur,  quomodo  anima  cognoscat  se  ipsam 
et  habitus,  qui  sunt  in  ea,  per  arguitionem ; dico,  quod  co- 
gnoscit per  signa  et  a posteriori:  ab  obiectis  deveniendo  in 
cognitionem  actuum,  et  ex  actibus  deveniendo  in  cognitionem 
habituum  et  potentiarum,  ex  potentiis  autem  et  habitibus  in 
cognitionem  ipsius  animae  essentiae.  Nam,  secundum  Philoso- 
phum in  principio  Physicae  2,  « innata  est  nobis  via  ex  certio- 
ribus et  notioribus  nobis  in  certiora  naturae  et  notiora  »,  et 
in  II.  de  Anima  dicit,  quod  « potentiae  cognoscuntur  per  actus 
et  actus  per  obiecta  ».  In  his  duobus  modis  omnes  conveniunt, 
nec  est  discordia  inter  doctores. 

Utrum  autem  anima  se  ipsam  vel  habitus,  qui  sunt  in  ipsa; 
possit  videre  et  intueri  — et  iste  est  secundus  modus  cogno- 
scendi per  intuitionem  — dicunt  aliqui,  quod  anima  coniun- 
cta  corpori,  quamdiu  coniuncta  est,  nec  se  ipsam  nec  habitus, 
qui  in  ea  sunt,  immo  nec  aliquid  omnino  spirituale  valet  in- 
tueri directo  aspectu;  sed  tantum  deprehendit  sive  percipit,  se 
esse  et  habitus  sibi  inesse,  per  actus;  non  quod  ipsos  actus 
intueatur  tanquam  obiectum  visionis,  cum  sint  ita  spirituales, 
sicut  habitus  et  essentia  ipsa,  sed  quia  percipit  et  deprehen- 
dit sibi  inesse,  dum  percipit  intelligibilia  per  species  a phan- 
tasmatibus abstractas.  Dum  enim  intellectus  dirigitur  vel  tendit 
in  ea  quae  per  phantasmata  apprehenduntur,  percipit  actum 
suum;  percipiendo  actum  percipit  species  et  habitus  et  po- 
tentias; demum  essentiam  ipsam  3 mentis,  semper  a posteriori, 
non  quod  aspectum  dirigat  tanquam  in  obiectum  aut  in  actum 
aut  in  habitum. 

Ratio  autem  eorum  est  duplex : una,  quae  pro  parte  tacta 
est,  quia  proprium  obiectum  intellectus  coniuncti,  maxime  pro 


1 Cap.  6.  n.  11;  alius  locus  est  ibi  c.  15.  n.  21. 

2 Texi.  2.  — Alius  locus  est  ibi  text.  33.  (c.  4.). 

3 B C ipsius. 

statu  viae,  tam  agentis  quam  possibilis,  est  phantasma : agen- 
tis obiectum,  quia  ipse  est  actus  quodam  modo  phantasmatum; 
possibilis  vero,  quia  fit  actu  per  ipsa,  dum  intentiones  imagi- 
natae, quae  erant  intellectae  in  potentia,  fiunt  intellectae  in 
actu;  et  ideo  nihil  apprehendit  ut  obiectum  nisi  phantasma; 
non  quod  phantasma  intelligat,  sed  quia  per  phantasma  intel- 
ligit  id  cuius  est  phantasma,  et  sine  phantasmate  nihil  inlelli- 
git,  ut  dicit  Philosophus  III.  de  Anima  h 

Secunda  ratio  est,  quia  nihil  intelligitur,  nisi  in  quantum 
actu  ens  et  prout  actu  est;  quod  patet,  quia  visus  non  perci- 
pit coloratum  in  potentia,  sed  coloratum  in  actu.  Similiter  in- 
tellectus non  cognoscit,  nisi  quod  actu  est;  et  quia  intellectus 
non  est  actu,  antequam  intelligat,  ideo  non  potest  intelligere  se 
nisi  actu  intelligentem.  Quemadmodum  enim  materia  est  ultima 
in  genere  sensibilium,  ita  intellectus  sive  anima  est  ultima  in 
genere  intelligibilium,  quia,  sicut  materia  est  potentia  pura  re- 
spectu sensibilium,  ita  intellectus  est  potentia  pura  respectu 
intelligibilium.  Ideo  sicut  materia  non  est  sensibilis  nisi  per 
formas  sensibiles  supervenientes,  ita  nec  intellectus  noster  est 
intelligibilis  nisi  per  speciem  superinductam.  Unde  semetipsum 
non  apprehendit;  sed  ex  hoc,  quod  alia  apprehendit,  devenit  in 
cognitionem  sui;  sicut  et  natura  materiae  primae  ex  hoc  ipso 
cognoscitur,  quod  est  talium  formarum  receptiva.  Ex  hoc  ergo, 
quod  anima  humana  immateriales  species  recipit,  cognoscit,  se 
esse  quandam  naturam  immaterialem.  Et  breviter1 2,  ut  dicunt, 
sicut  materia  non  cognoscitur  nisi  per  analogiam,  id  est  com- 
paratione ad  formam,  ita  anima  non  cognoscit  semetipsam  nisi 
per  quandam  analogiam  ad  species  intelligibiles. 

Sed  ista  positio,  quamvis  magnorum  sit  et  videatur  viae 
philosophicae  convenire,  tamen  videtur  non  parum  deficere  et 
multa  inconvenientia  implicare. 

Quod  enim  primo  ponit,  intellectum  nec  se  nec  aliquid 
omnino  spirituale  intueri,  omnino  est  contra  sententiam  Augu- 
stini in  Epistola  ad  Paulinam,  ubi  dicit,  ut  praeallegatum  est, 
quod,  sicut  sensu  corporis  videmus  lucem,  montes,  arbores,  ita 
sensu  mentis  videt  anima  vitam  suam,  suam  inquisitionem, 


1 Text.  30.  32.  (c.  7.). 

2 C consequenter,  et  mox  per  comparationem  pro  comparatione. 

suam  voluntatem,  quae  aspicit,  sicut  visus  corporis  solem  vel 
montem;  et  XIII.  de  Trinitate1,  quod  videt  [quisque]  et  cernit 
fidem  in  corde  suo  non  coniiciendo,  sicut  animam  alterius,  quam 
non  videt,  conficit  ex  motibus,  sed  eam  intuetur  et  tenet  cer- 
tissima scientia. 

Quod  secundo  dicit,  quod  obiectum  intellectus  coniuncti, 
dum  in  via  est,  non  est  nisi  phantasma,  directe  est  contra 
sententiam  Augustini  in  Epistola  ad  Nebridium  praeallegata, 
quod  intelligere  non  tantum  fit  in  nobis  ex  commonitione  sen- 
suum, sed  intrinsecus  ipsa  mente  atque  ratione  nostrum  intel- 
ligimus  intellectum;  et  IX.  de  Trinitate2,  «quod  sicut  corpo- 
rearum rerum  notitiam  per  sensus  corporis  colligit,  ita  incor- 
porearum per  semetipsam,  quoniam  est  incorporea  ». 

Utrumque  autem  videtur  esse  contra  rationem  et  multum 
derogare  nobilitati  animae.  Quod  enim  anima  rationalis,  quae 
est  natura  intellectualis,  ita  sit  phantasmatibus  concreta  3,  ita 
immersa  in  sensus  corporis,  ita  alligata  sit  corpori,  ut  nihil 
sine  phantasmate  intelligat,  semetipsam  et  habitus,  qui  in  ea 
sunt,  nullo  modo  apprehendat  nisi  per  accidens,  non  videtur 
multum  consonum  rationi.  — Ulterius  constat,  quod  anima  ratio- 
nalis duplicem  habet  portionem,  duplicem  aspectum  sive  faciem, 
secundum  doctrinam  Augustini  XII.  de  Trinitate4:  superiorem, 
quae  deputatur  contemplandis  aeternis  et  spiritualibus,  etiam 
per  viam  naturae,  et  « contuetur  immobilem  veritatem  » et  eam 
« cernit  rationalis  mentis  intuitu  » et  « aspicit  visu  mentis  »,  ut 
dicit  Augustinus  VIII.  et  IX.  de  Trinitate5;  aliam  inferiorem , 
quae  deputatur  istis  temporalibus  et  corporalibus  administran- 
dis. Illa  ergo  saltem  superior  portio  quantum  ad  actum  suum 
a sensibus  et  phantasmatibus  non  dependet,  illa  semetipsam 
et  habitus,  qui  in  ea  sunt,  intuetur.  — Rursus,  omnino  ab- 
surdum videtur  ponere  ita  caecum  intellectum,  ut  semetipsum 
non  videat,  cum  anima  per  intellectum  omnia  cognoscat. 


1 Cap.  I.  n.  3;  in  quo  textu  B ut  superius  iterum  falso  legit  convinciendo 
et  convincit  pro  coniiciendo  et  coniicit. 

2 Cap.  3.  n.  3.  — Paulo  ante  post  ratione  B addit  (in  margine  ab  alia  manu)  ut. 

3 Cfr.  August.,  X.  de  Trin.  c.  8.  n.  II.  in  fine.  — Paulo  infra  C colligata 
corpori  pro  alligata  corpori. 

4 Cap.  3.  n.  3.  et  c.  7.  n.  12. 

6 Scii.  VIII.  c.  6.  n.  9.  et  c.  9.  n.  13;  IX.  c.  6.  n.  II.  et  c.  7.  n.  12. 

Et  ideo  sine  praeiudicio  dico,  quod  de  cognitione  mentis, 
quantum  ad  se  et  quantum  ad  habitus,  qui  in  ea  sunt,  duobus 
modis  possumus  loqui:  uno  modo  quantum  ad  istius  cognitio- 
nis sive  notitiae  initium  et  inchoationem,  alio  modo  quantum 
ad  istius  notitiae  complementum  et  consummationem.  Si  quan- 
tum ad  notitiae  sive  cognitionis  initium  et  inchoationem,  sic 
dico  absque  dubio,  quod  anima  nec  semetipsam  nec  habitus 
in  se  existentes  potest  intueri,  nec  primus  actus  cognitionis 
potest  esse  in  semetipsam,  aut  in  ea  quae  in  ipsa  sunt.  Cuius 
ratio  est,  secundum  Augustinum  XIV.  de  Trinitate  x,  quoniam 
anima  « intenta  nimis  in  eas  res,  quas  per  corporis  sensus 
coepit  delectatione  sentire,  etsi  ignorare  se  non  possit,  tamen 
se  cogitare  non  potest »;  et  ideo  quantum  ad  cognitionis  initium 
et  ad  primum  cognitionis  actum  indiget  commonitione  et  exci- 
tatione a corporis  sensibus  hoc  modo:  dirigendo  se,  intendendo 
in  ea  quae  per  phantasmata  apprehendit,  percipit  actum  suum; 
percipiendo  actum  percipit  et  species  in  se  existentes,  demum 
potentias  et  habitus;  tandem  ipsam  mentis  essentiam  quasi 
arguendo  et  ratiocinando  apprehendit.  Sed  postquam  facta  est 
in  actu  per  species  a phantasmatibus  abstractas,  admonita  sive 
commonita  et  excitata  ab  exteriori,  quadam  spirituali  conver- 
sione in  semetipsam  revocata  est,  quae  tota  quasi  in  exterio- 
ribus erat  distracta,  semetipsam,  sua  interiora  et  ea  quae  in 
eius  interioribus  sunt,  directo  aspectu  potest  cernere  et  intueri, 
ita  quod  semetipsam  et  habitus 1  2 existentes  non  cognoscit  tan- 
tum per  arguitionem,  sed  per  intuitionem  et  inspectionem,  ita 
quod  tanquam  in  obiectum  in  semetipsam  et  in  ea  quae  sunt 
in  ipsa,  potest  dirigere  intellectualem  obtutum. 

Huius  autem  ratio  ex  quatuor  colligitur,  quae  integrant 
unam  perfectam  rationem.  Ad  visionem  enim  intellectualem, 
sicut  ad  sensualem,  non  nisi  quatuor  tanquam  necessaria  con- 
currunt, scilicet  obiecti  visibilis  et  ut  visibilis  praesentia , po- 
tentia visiva  disposita  et  ad  obiectum  conversa,  proportio 
mutua  et  lucis  irradiatio  sive  refulgentia,  — quoniam  quid- 
quid videtur,  videtur  in  lumine  et  sub  lumine. 


1 Cap.  5.  n.  7. 

2 G addit  in  ea,  melius  legeretur  in  se.  In  fine  propositionis  13  addendo 
legit  aspectum  sive  obtutum. 


330 


QUAESTIONES  DISPUTATAE. 


Hic  autem  concurrit  obiecti  visibilis  et  ut  visibilis  prae- 
sentia, quoniam  anima  sibi  ipsi  praesens  est,  et  ideo  se  igno- 
rare non  potest,  ut  dicit  Augustinus  X.  de  Trinitate  1 : « Quid 
enim,  inquit,  tam  cognitioni  adest,  quam  [id]  quod  menti  ad- 
est? Et  quid  tam  menti  adest  quam  ipsa  sibi  »?  Habitus  etiam, 
qui  in  ea  sunt,  intellectui  praesentes  sunt  per  essentias  suas,  ut 
dicit  Augustinus  X.  libro  Confessionum  2,  et  certum  est,  quod 
tam  ipsa  quam  habitus  sui  formae  sunt  intelligibiles  et  habent 
rationem  veri,  ac  per  hoc  natae  sunt  movere  intellectum. 

Secundo  concurrit  potentia  visiva  intellectualis  disposita, 
ipsa  scilicet  intelligentia,  quae  hoc  ipso,  quod  est  immaterialis, 
absoluta  et  libera,  a corporali  organo  non  dependens  neque 
alligata,  potest  se  super  se  et  super  ea  quae  in  se  sunt,  refle- 
ctere et  convertere;  et  in  hoc  differunt  sensus  et  intellectus, 
secundum  Augustinum  X.  de  Trinitate 3,  nec  ad  hoc  indiget 
phantasmate,  ut  dicit  Augustinus,  ut  saepe  dictum  est,  ad  Ne- 
bridium ; et  VII.  super  Genesim  ad  litteram  4 dicit,  quod,  cum 
vult  aliquod  verum  intelligere,  ut  Deum  vel  divina,  et  semet- 
ipsam  suasque  considerare  virtutes,  ab  ipsa  se  avertit  luce 
oculorum,  eamque  ad  hoc  negotium  non  tantum  nullo  adiu- 
mento,  verum  etiam  nonnullo  impedimento  esse  sentiens,  se  in 
obtutum  mentis  attollit. 

Tertio  concurrit  proportio  mutua.  Utrumque  enim  intel- 
lectuale, utrumque  finitum,  nec  aliquid  est  ita  proportionale 
menti,  atque  ideo  nihil  tam  sibi  cognoscibile,  sicut  ipsa  sibi  et 
ea  quae  sunt  in  ipsa.  Unde  dicit  Augustinus  XIV.  de  Trini- 
tate 5 : « Quid  scimus,  si  quod  est  in  nostra  mente  nescimus, 
cum  omnia,  quae  scimus,  non  nisi  mente  scire  possimus  »? 

Quarto  concurrit  lucis  aeternae  irradiatio  sive  refulgen- 
tia, quam  de  omnibus  consulit  et  in  qua  videt  intellectualia, 
sicut  oculus  carnis  videt  corporalia  et  sensibilia  in  luce  corpo- 
rea, secundum  doctrinam  Augustini  XII.  de  Trinitate6,  et  in 
locis  aliis  innumeris  librorum  suorum. 


1 Cap.  7.  n.  10.  Editio  aut  quid  pro  et  quid,  et  quam  mens  pro  quam  ipsa. 

2 Cap.  9.  n.  16.  seqq. 

3 Cap.  3.  n.  5;  cfr.  IX.  c.  3.  n.  3. 

4 Cap.  14.  n.  20. 

5 Cap.  5.  n.  8. 

6 Cap.  15.  n.  24. 

His  quatuor  concurrentibus  manifestum  est,  quod  anima 
videt  et  cognoscit  semetipsam  et  habitus,  qui  sunt  in  ipsa,  non 
tantum  arguendo  aut  per  actus  deprehendendo,  sed  etiam  con- 
tuendo. 

Utrum  autem  per  suam  essentiam , vel  habituum  suorum 
se  et  habitus,  qui  sunt  in  ipsa,  videat;  dico,  quod  per  essen- 
tias suas  obiective,  ita  quod  ipsa  mens  et  habitus,  qui  sunt 
in  ipsa,  per  essentias  suas  sunt  obiectum  aspectus,  et  in  ipsas 
dirigit  suum  intellectualem  obtutum;  sed  formaliter  non  per 
essentiam,  ita  quod  essentia  sit  ratio  cognoscendi , sed  per 
suas  species  sive  similitudines  expressas  in  acie  cogitantis,  se- 
cundum doctrinam  Augustini  et  Anselmi. 

Huius  autem  quadruplex  est  ratio:  una  ex  parte  obiecti 
intelligibilis.  Obiectum  enim  intelligibile,  ut  intelligibile,  lux  est, 
sive  habet  rationem  lucis.  Si  ergo  lux  non  potest  percipi  aut 
cognosci,  nisi  irradiet  et  illuminet,  quod  quidem  lumen  est  si- 
militudo lucis;  neque  obiectum  intelligibile  potest  cognosci  sive 
videri,  quantumcumque  praesens,  nisi  illuminet,  id  est,  suum 
lumen,  id  est  speciem  in  aciem  intelligentis  diffundat.  Hoc  ma- 
nifestum est  in  luce  corporali.  Nam  quantumcumque  lux  esset 
praesens  oculo,  nisi  suo  lumine  illuminaret  et  informaret  aciem 
pupillae,  nunquam  videretur.  Ita  lux  spiritualis,  id  est  res  in- 
telligibilis, quantumcumque  praesens  intellectui,  non  videtur, 
nisi  suam  speciem  1,  quae  est  quasi  suum  lumen,  faciat  in  acie 
intelligentis  et  aspicientis. 

Secunda  ratio  est  ex  parte  potentiae  intelligentis.  Poten- 
tiam enim  intelligibilem  oportet  informari  re  intellecta,  quia  in- 
tellectum est  forma  intellectus;  et  non  per  essentiam  suam,  quia 
res  intelligibilis  per  essentiam  suam  non  est  in  intellectu,  sed 
aut  sunt  extra  animam,  aut  in  memoria,  sicut  ea  quae  actu 
non  cogitamus,  ut  sunt  habitus  artium  et  scientiarum,  secun- 
dum Augustinum  X.  libro  Confessionum  2,  aut  sunt  in  affectu, 
sicut  habitus  virtutum,  aut,  si  sunt  in  intellectu,  non  sunt  in 
eo  ut  in  ratione  obiecti  intelligibilis  3 sive  moventis,  licet  forte 


1 A sua  specie,  in  qua  lectione  aliquid  supplendum  esset. 

2 Cap.  9.  n.  16. 

3 A videtur  habere  cognoscibilis , quod  etiam  Ii  exhibet  ab  alia  manu  in 
margine  praefigendo  vel  et  deleto  verbo  intelligibilis. 

in  ratione  perficientis:  ergo  oportet,  quod  informetur  specie  vel 
similitudine  rei  intelligibilis.  — Amplius , oportet  potentiam 
intellectivam  immutari  et  fleri  in  actu  a re  intelligibili,  quo- 
niam intellectus,  dum  est  in  potentia  intelligens,  non  potest  fieri 
in  actu  nisi  per  aliquid,  quod  est  actu.  Hoc  autem  non  est  es- 
sentia rei,  quoniam  cum  illa  uniformiter  ^se  habeat  et  semper 
sit  praesens  intellectui,  semper  actu  intelligeret : ergo  necesse 
est,  ut  quando  fit  ex  intelligente  in  potentia  intelligens  actu, 
quod  fiat  per  speciem  rei  intelligibilis.  — Rursus,  cum  intel- 
lectus sit  potentia  passiva,  et  operatio  eius  perficiatur  non 
agendo  in  extrinsecum,  sed  suscipiendo,  non  potest  fieri  de  non: 
intelligente  intelligens,  nisi  aliquid  suscipiat  de  novo  et  patia- 
tur ab  obiecto,  non  per  essentiam,  quia  essentia  non  fit  de 
novo:  ergo  per  eius  similitudinem  sive  speciem  de  novo  ge- 
nitam sive  expressam,  qua  formatur  acies  intelligentis.  — Prae- 
terea, nihil  agit  nisi  aliquid  efficiendo  in  passum  1 ; id  autem 
non  est  nisi  species  rei.  Ergo  necesse  est,  quod  tam  ipsammet 
essentiam  animae  quam  habitus,  qui  sunt  in  ipsa,  cognoscat 
formaliter  per  suas  species  sive  similitudines. 

Tertia  ratio  sumitur  ex  parde  intellectualis  cognitionis. 
Nam  intellectualis  cognitio  non  est  sine  actuali  cogitatione , 
actualis  cogitatio  non  est  sine  actuali  locutione,  actualis  locu- 
tio non  est  sine  verbi  conceptione,  verbi  autem  conceptio  non 
est  sine  speciei  gignitione.  Quod  quidem  verbum,  quod  est 
parta  2 notitia,  ex  cognito  et  mente  cognoscente  gignitur  et 
est  similitudo  rei  notae,  secundum  Augustinum  IX.  de  Trini- 
tate 3 : « Liquido,  inquit,  tenendum  est,  quod  omnis  res  quam- 
cumque  cognoscimus,  congenerat  in  nobis  sui  notitiam.  Ab  utro- 
que enim  notitia  paritur,  et  a cognoscente  et  cognito  ».  Si  quis 
autem  dicat,  mentem  formare  sibi  verbum  rei,  ubi  ipsam  rem 
videat,  et  ex  re  visa  imago  exprimitur  in  acie  cogitantis,  fal- 
litur, quia  non  tam  est  verbi  conceptio  quam  fictio.  Nam,  ut 
dicit  Augustinus  VIII.  de  Trinitate  4,  quando  aliquam  rem  vidi 
et  eius  species  in  memoria  remansit,  volo  autem  illam  rem  co- 

1 Constructio  est  haec : nihil  agil  in  passum  nisi  aliquid  efficiendo  in  ipso. 

2 Ita  A a secunda  manu,  et  B primitus  (a  secunda  manu  tamen  aperta ), 
sicut  C experta,  utrumque  est  mendum. 

3 Cap.  12.  n.  18. 

4 Cap.  6.  n.  9. 

gitare,  ex  illa  specie  formatur  imago,  quae  est  verbum  eius; 
({uando  autem  non  vidi,  sed  dicitur  mihi,  tunc  eius  imaginem 
fingo  quasi  verbum,  sed  non  est  verum  verbum,  quia  non  sic 
imaginor,  sicuti  est.  Aliquando  verum  est  quidem,  sed  casu 
contingit,  quod  aliquis  rei  non  visae  veram  fingat  imaginem. 

Quarta  ratio  est  ex  ratione  imaginis.  Anima  enim  ra- 
tionalis est  imago  Dei,  quae  maxime  repraesentatur  in  cogni- 
tione sui  et  rerum  spiritualium,  ut  Augustinus  dicit  XI.  et  XIV. 
de  Trinitate  \ Et  in  his  assignat  potissime  imaginem  Trinita- 
tis, ita  quod  obiectum  visibile , si  est  praesens  apud  animam, 
tenens  locum  memoriae,  vel  memoria  ipsa  conservans  speciem 
alicuius  rei  absentis,  est  velut  parens;  notitia  genita  ab  obiecto 
vel  a specie,  quae  est  in  memoria  sive  intelligentia  formata 
ex  similitudine  expressa  vel  ab  obiecto  praesente,  vel  a specie, 
quae  est  in  memoria,  est  loco  prolis  sive  verbi;  illa  autem 
forma  vel  species  expressa  de  memoria  vel  de  obiecto  prae- 
sente tamdiu  manet,  quamdiu  acies  cogitantis  ad  illam  manet 
conversa.  «Cum  autem  acies  cogitantis  inde  aversa  fuerit,  at- 
que id  quod  in  memoria  cernebatur,  destiterit  intueri,  nihil 
formae,  quae  impressa  erat,  in  eadem  acie  remanebit  »,  ut 
dicit  Augustinus  XI.  de  Trinitate 1  2.  Voluntas  autem  vel  volun- 
tatis intentio,  copulans,  iungens  et  tenens  aciem  cogitantis  cum 
obiecto  sive  specie,  quae  est  in  memoria,  quasi  prolem  cum 
parente,  est  velut  nexus  et  amor.  Si  autem  anima  vel  habitus, 
qui  sunt  in  ipsa,  per  suas  essentias  formaliter  viderentur,  non 
per  species,  claudicaret  ratio  imaginis.  Etsi  enim  esset  ibi 
memoria  et  voluntas,  deesset  tamen  verbum  sive  notitia  genita. 
Hoc  idem  suo  modo  reperitur  in  visione  corporali,  ubi  est 
corpus  obiectum  loco  memoriae,  similitudo  vel  species  genita 
in  acie  videntis  loco  notitiae  sive  verbi,  et  intentio  dopulans 
loco  voluntatis,  ut  dicit  Augustinus  XI.  de  Trinitate  3.  Si  igi- 
tur in  cognitione  sui  et  habituum  maxime  repraesentatur  Tri- 
nitatis increatae  imago,  trinitas  autem  perfecta  non  sit,  si  per 
suas  essentias  formaliter,  non  per  suas  species  vel  simili tudi- 

1 Scii.  XI.  c.  5.  n.  8;  XIV.  c.  2.  n.  i.  et  c.  3.  n.  6.  se.q. 

2 Cap.  3.  n.  6.  — Mox  ante  iungens  B addit  et,  ac  C legit  copulans  imagi- 
nes et  tenens. 

3 Cap.  5.  n.  9.  et  c.  7.  n.  II.  ac  12,  ubi  etiam  praecedentia  habentur,  de 
quibus  et  vide  IX.  c.  12.  n.  18. 

nes  acies  cogitantis  formaretur;  necessarium  videtur,  quod  anima 
semetipsam  et  habitus,  qui  in  ipsa  sunt,  cognoscat  1 per  suas 
essentias  obiective , sed  formaliter  non  nisi  per  suas  similitu- 
dines ex  ipsis  expressas  in  acie  cogitantis.  Et  hoc  dicit  plane 
Augustinus  de  cognitione  animae  XIV.  de  Trinitate  2.  Licet 
autem  anima  sibi  nota  sit  habitualiter,  sicut  ea  quae  sunt  in 
memoria  nostra,  de  quibus  tamen  non  cogitamus,  tamen  actua- 
liter  non  se  cogitat,  nisi  se  in  conspectu  suo  ponat,  ut  de  illa 
suus  formetur  obtutus.  « Ideo  trinitatem  sic  commendabamus, 
ut  illud,  unde  formatur  cogitans  obtutus,  in  memoria  ponere- 
mus, ipsam  vero  conformationem  tanquam  imaginem,  quae  inde 
imprimitur,  atque  illud  quo  utrumque  coniungitur,  amorem  seu 
voluntatem.  Mens  itaque,  quando  cogitatione  se  conspicit,  in- 
telligit  et  recognoscit  se;  gignit  ergo  hunc  intellectum  et  co- 
gitationem suam  ».  De  cognitione  autem  habituum  dicit  in 
eodem3:  «Fides,  quae  nunc  inest  nobis  tanquam  corpus  in 
loco,  ita  in  nostra  memoria  constituta  est,  de  qua  informatur 
cogitatio  recordantis,  sicut  ex  corpore  acies  intuentis.  Quibus 
[duobus],  ut  trinitas  impleatur,  annumeratur  tertia  voluntas , 
quae  fidem  in  memoria  constitutam  et  quandam  eius  effigiem 
in  contuitu  recordantis  impressam  connectit  et  coniungit;  sicut 
in  illa  corporalis  trinitate  visionis  formam  corporis,  quod  vi- 
detur, et  conformationem,  quae  fit  in  cernentis  aspectu,  coniun- 
git intentio  voluntatis  ».  Sic  ergo  dico,  quod  anima  semetipsam 
et  habitus,  qui  sunt  in  ipsa,  cognoscit  non  tantum  arguendo, 
sed  intuendo  et  cernendo  per  essentias  suas  obiective , sed  for- 
maliter per  species  ex  ipsis  expressas,  unde  formatur  acies 
cogitantis  sive  intelligentis.  His  visis  plana  est  responsio  ad 
obiecta. 

Ad  argumenta,  quae  probant,  quod  tantum  per  actus . 

Ad  1.  Dicendum  per  interemptionem  minoris ; quoniam 
actus  non  sunt  id  solum,  quod  facit  cognitionem,  nec  remoto 


1 Ita  C.  Verbum  cognoscat  in  A excidit,  unde  B in  margine  post  in  acie 
cogitantis  addit  intelligat  et  cognoscat. 

2 Cap.  6.  n.  8,  ubi  AB  utraque  pro  utramque.  — In  fine  huius  loci  so- 
lummodo A habet  cogitationem,  BC  cognitionem,  et  prius  B commendabimus' 
loco  commendabamus. 

3 Scii.  XIV.  de  Trin.  c.  3.  n.  5. 

semper  removetur.  — Ad  auctoritatem  Augustini  dicendum, 
quod  istud  argumentum  quaerit  rationem  sive  causam  ligatio- 
nis intellectus;  hoc  autem  non  est  propter  hoc,  quod  anima 
semetipsam  cognoscat  per  actum,  qui  est  in  phantasmata  \ sed 
quia  anima  est  perfectio  corporis,  habens  ad  corpus  naturalem 
inclinationem,  et  cuius  unio  cum  corpore  exigit  ex  parte  cor- 
poris dispositionem,  et  maxime  in  organo  et  membro  principa- 
liori, sicut  est  cor  et  cerebrum.  Quando  autem  illa  dispositio 
corrumpitur,  anima  a corpore  necessario  separatur;  quando 
autem  impeditur  vel  aliquo  modo  turbatur,  propter  colligan- 
tiam  naturalem  et  inclinationem,  qua  vult  obviare 1  2 passioni 
corporis,  etsi  non  a corpore  separatur,  tamen  in  sua  operatione 
nobiliori  impeditur,  ut  dicit  Augustinus  XII.  super  Genesim  ad 
litteram  3,  et  sic  quodam  modo  operatio  intellectus  ligatur.  Ita 
fuit  de  illo,  qui  bibit  venenum  in  caseo,  quo  fuit  cerebrum 
perturbatum;  ita  contingit  in  ebriosis  et  phreneticis,  ita  etiam 
quodam  modo  in  dormientibus. 

Ad  2.  dicendum,  quod  quilibet  posset  animam  suam  videre 
et  intueri,  nec  circa  eam  erraret,  si  plene,  relictis  exterioribus 
formis,  ad  semetipsum  rediret.  Sed  quia  versantur  multi  circa 
imagines  corporum,  nihil  credunt  esse  nisi  corpus;  et  ideo 
circa  animae  naturam  errant,  ut  dicit  Augustinus  X.  de  Tri- 
nitate 4.  Igitur  secernat  se  et  discernat  a phantasmatibus,  in 
quibus  versatur,  et  semetipsum  ad  se  revocet,  et  sine  errore 
se  cognoscet,  ut  dicit  idem  5. 

Ad  3.  respondendum  est  per  interemptionem  minoris ; quo- 
niam anima  et  semetipsam  et  habitus,  qui  in  ea  sunt,  cogni- 
tione contuitiva  sine  discursu  cognoscit. 

Ad  4.  patet  responsio,  quoniam  actus  intellectus  sive  vi- 
rium superiorum  non  impediuntur  propter  impedimentum  actuum 
inferiorum  eo  6,  quod  vires  inferiores  vel  eorum  organa  parti- 


1 B probabiliter  exhibet  'phantasia. 

2 B curare,  et  paulo  post  est  a corpore  separata  pro  a corpore  separatur. 

3 Gap.  20.  n.  42.  et  43.  — G post  et  sic  ingerit  patet,  et  legit  quomodo 
loco  quodam  modo. 

4 Gap.  7.  n.  9. 

6 Scii.  X.  de  Trin.  c.  10.  n.  13.  scqq.  secundum  sensum. 

6 B omittit  eo;  in  A fortasse  legi  potest  quasi  pro  quod. 

cipent  vel  cooperentur  in  omni  cognitione  intellectiva ; sed  quia, 
ut  dictum  est,  anima  est  perfectio  naturalis  corporis;  quamvis 
ad  suum  esse  a corpore  non  dependeat,  tamen  ad  suum  esse 
in  corpore  exigit  dispositionem  ex  parte  corporis,  qua  corru- 
pta, solvitur  unio,  et  necessario  a corpore  separatur.  Ita  quam- 
vis operatio  eius  a corpore  non  dependeat,  tanquam  in  intel- 
iigendo  cooperetur,  tamen  exigit  dispositionem  ex  parte  cor- 
poris: qua  impedita,  impeditur  eius  operatio;  ergo  actus  in- 
feriores non  sunt  necessarii  ad  actum  intelligendi  inferiora 
vel  superiora  tanquam  causa  coagens , sed  sicut  causa  sine 
qua  non. 

Ad  5.  dicendum,  quod  anima  se  ipsa  immutatur  obiective, 
ut  dictum  est,  sed  formaliter  specie  sive  similitudine  ex  ipsa 
expressa  in  acie  sui  se  cogitantis;  et  simili  modo  immutatur 
ab  habitibus  in  ea  existentibus.  — Quod  autem  dicit  Philoso- 
phus, quod  intelligere  est  actus  coniuncti;  dico,  quod  dicitur 
actus  coniuncti , non  quod  utraque  pars  coagat,  sed  quia  to- 
tum compositum  agit.  Tamen  aliquae  actiones  et  passiones  at- 
tribuuntur toti  ratione  utriusque  partis , sicut  homo  dicitur 
sentire  et  dormire;  aliquae  ratione  corporis,  sicut  dicitur  per- 
cuti  et  iacere,  et  tamen  solum  ratione  corporis;  aliquae  ratione 
intellectus  tantum,  sicut  intelligere;  nisi  fortassis,  ut  praedi- 
ctum est,  coni  uncto  attribuatur,  quia  impeditur  propter  malam 
corporis  dispositionem.  Non  tamen  nego,  quin  corporalium  et 
inferiorum  notitiam  per  sensus  corporis  colligat,  ut  dicit  Au- 
gustinus. 

Ad  6.  dicendum,  concedendo  maiorem  illius  argumenti; 
sed  minor  est  interimenda.  Auctoritas  autem  Philosophi  intel- 
telligenda  est  de  rebus  corporalibus,  quarum  notitiam  acquirit 
per  sensus,  quae  sine  phantasmate  non  intelliguntur. 

Ad  7.  dicendum,  quod  maior  illius  argumenti  est  falsa. 
Deus  enim  cognoscitur  a Beatis  per  suam  essentiam  obiective, 
per  sui  similitudinem  formaliter,  qui  est  omnino  simplex  et 
indivisibilis,  et  tamen  cognoscentes  et  videntes  ipsum  non  co- 
gnoscunt neque  vident  omnia,  quae  sunt  in  ipso  et  quae  sunt 
ipse.  — Alias  posset  dici,  quod  quamvis  anima  sit  simplex, 
non  habens  partes  quantitativas,  est  tamen  multiplex  in  virtute 
et  in  proprietatibus  et  operationibus,  quae  omnia  cognoscuntur 
suis  propriis  speciebus. 

Ad  argumenta,  quae  probant,  quod  [per  essentiam  el\ 
nullo  modo  per  actus  \ 

1.  2.  3.  4.  Prima  quatuor  ex  auctoritatibus  Augustini  con- 
cedenda sunt,  quia  verum  concludunt  nec  excludunt  viam  co- 
gnoscendi per  actus,  sed  tantum  probant,  quod  possit  contui- 
tive  per  semetipsam  cognosci  eo  modo,  quo  dictum  est. 

Ad  5.  De  Avicenna  dicendum,  quod  Avicenna  voluit,  quod 
tota  ratio  intelligendi  esset  a superiori,  ab  intelligentia  scilicet 
agente,  quae  est  ultima  in  ordine  intelligentiarum,  et  ideo  sine 
omni  actu  aut  officio  sensuum  posset  anima  intelligere  se;  in 
hoc  tamen  ipse  erravit.  Ego  autem  non  nego,  quin  anima  vir- 
tute superiori  sine  excitatione  aut  commonitione  a sensibus  pos- 
set intueri  et  conspicere  semetipsam. 

Ad  6.  potest  multipliciter  responderi : primo , quod  intelle- 
ctus non  cernit  illam  speciem,  quae  est  in  acie  sui,  sed  illam, 
quae  est  in  memoria,  ut  dicit  Augustinus  XI.  de  Trinitate 1  2,  et 
illam  intuetur;  illa  autem,  quae  est  in  acie  intelligentiae,  non 
cernitur,  sed  est  ratio  cernendi  et  intuendi.  — Secundo  potest 
dici,  quod  habitus  scientiae  non  est  in  intelligentia,  sed  in  me- 
moria, secundum  Augustinum  X.  Confessionum  3 et  XIV.  de 
Trinitate. 

Quod  obilcit:  eius  est  habitus,  cuius  est  actus;  dico,  quod 
memoria  et  intelligentia  aut  sunt  una  4 potentia,  habens  dupli- 
cem vim,  scilicet  retinendi  et  iudicandi;  aut  si  sunt  duae,  ita 
sunt  connexae,  ordinatae  et  a se.  invicem  dependentes,  quod  ne- 
cessario ad  omnem  actum  simul  concurrunt;  et  ideo  habitus 
etiam  communis  est. 

Tertio  potest  dici,  quod  etsi  ita  sit,  adhuc  non  concludit 
contrarium;  quoniam,  etsi  mens  novit  habitus  suos  cernendo  et 
contuendo,  novit  nihilominus  arguendo  et  ratiocinando,  unde 
unus  modus  alium  non  excludit. 

Ad  7.  patet  responsio  per  Augustinum  ibidem5.  Dicit  enim, 
quod  anima  et  se  novit  et  se  ignorat.  Novit  se  quidem  habitu 

1 Codkl.  omiilunt  verba  in  parenthesi,  quae  addi  debuit,  cum  solutiones  re- 
ferantur primo  ad  quinque  argg.  pag.  323,  .324,  deinde  ad  tria  pag.  319. 

2 Cap.  3.  n.  6. 

3 Cap.  9.  n.  16;  alius  locus  est  ibi  c.  6.  n.  8. 

4 B unica. 

5 Scilicet  X.  de  Trin.  c.  3.  n.  5.  seqq.  — Infra  pro  sparsim  B similiter. 

et  in  generali,  sed  non  se  cogitat  in  actu  et  in  speciali,  nisi 
cum  primum  exit  in  actum ; et  tunc  ita  novit,  se  esse,  ut  tamen 
non  noverit,  quid  sit,  nec  se  ab  aliis  discernit ; et  ideo  quaerit 
non  tanquam  sibi  ignotam,  sed  tanquam  ab  aliis  discernendam; 
et  ideo  praecipitur  ei,  ut  se  noverit,  id  est,  se  ab  aliis  discernat 
et  in  se  ipsam  redeat  et  semetipsam  conspiciat  et  secundum  na- 
turam suam  vivat.  Haec  Augustinus  ponit  sparsim  ibidem. 

Ad  8.  dicendum  secundum  Augustinum  in  XIV.  de  Trini- 
tate *,  qui  dicit,  quod  quamvis  anima  sibi  praesentissima  sit, 
tamen  quodam  modo  longe  est  a se  sive  a conspectu  suo,  nisi 
quando  se  cogitando  in  conspectu  suo  se  ponit;  et  ideo  per 
actus  commonetur,  ut  ad  se  cogitandum  redeat.  Dico  igitur, 
quod  quamvis  mens  immediatior  sit  sibi  quam  actus  suus  in 
ratione  essendi,  tamen  actus  immediatior  est  in  ratione  consi- 
derandi: et  ideo  per  actus  reducitur  ad  sui  considerationem. 

Ad  argumenta,  quae  probant,  quod  per  essentiam , ita 
quod  non  per  speciem. 

Ad  1.  patet  responsio;  quoniam  novit  semetipsam  per  se- 
metipsam obiective , sed  per  speciem  sui  novit  se  foi^maliter. 
Et  hoc  modo  intelligit  Augustinus.  Unde  per  semetipsam  non 
excludit  speciem  a se  expressam. 

Ad  2.  dicendum,  quod  auctoritas  solvit  semetipsam.  Vult 
enim  dicere  Augustinus,  quod  non  habent  species  sive  similitu- 
dines sicut  corpora  absentia,  ita  quod  aliud  genus  visionis  fa- 
ciunt, cum  praesentia  conspiciuntur,  et  aliud,  cum  absentia  co- 
gitantur; sed  habent  species,  quae  sunt  eiusdem  generis  et  ad 
idem  genus  visionis  pertinentes;  tam  enim  caritas  quam  sua 
species  intellectualis  est. 

Ad  3.  respondendum  est  eodem  modo.  Vult  enim  dicere 
ille  Commentator,  quod  res  a materia  separatae  non  habent 
species  abstractas  a phantasmatibus,  sicut*  2 res  materiales ; sed 
res  ipsae  et  species,  per  quas  formaliter  cognoscuntur,  sive  in- 
tentiones, sunt  eiusdem  generis,  quia  utraque  est  intellectuale. 

Ad  4.  dicendum,  quod  similitudo  rei,  quae  est  ratio  cogno- 
scendi, est  quodam  modo  velut  forma  intellectus,  et  intellectus, 


J Cap.  6.  n.  8. 

2 A addil  el,  et  B legit  sed  el  res  pro  sed  res . — In  fine  solutionis  post 
utrnque  esi,  pro  quo  B vtrumque  est,  supple:  quid. 

•quamvis  sit  principium  agendi  vel  intelligendi,  est  velut  mate- 
riale U Non  est  autem  inconveniens,  quod  actio  intelligendi  sit 
quodam  modo  principalius  ab  ipso  intellectu  ut  ab  agente , et1  2 
a specie  illa  ut  a forma;  ut  in  ratione  formae  sit  principa- 
lius ab  illa  specie,  ut  in  ratione  agentis  principalius  ab  in- 
tellectu. — Vel  posset  dici,  quod  ibi  non  est  principalius  et 
miifus  principale,  quia  unum  est  propter  alterum ; et  ideo  unum 
tantum  est  nec  unum  sine  altero 3. 

Ad  5.  dicendum,  quod  illa  auctoritas  magis  est  ad  opposi- 
tum quam  ad  propositum.  Illa  enim  notitia  vel  verbum,  tan- 
quain  proles  a parente  ab  anima  procedens,  vel  est  eius  spe- 
cies seu  similitudo  expressa  in  acie  cogitantis,  vel 4 cogitatio 
formata  per  ipsam. 

Ad  6.  dicendum,  quod,  ut  in  quaestionibus  praecedentibus 
visum  est,  non  est  simile  de  esse  et  intelligi,  quia  esse  est  quid 
absolutum;  et  ideo  ad  esse  rei  sufficiunt  sua  principia  cum 
manutenentia  Creatoris.  Sed  intelligi  dicit  relationem  ad  intel- 
ligentem  in  ratione  moventis  et  informantis,  et  ideo  necessaria 
est  species,  qua  mediante  moveat  et  informet  intellectum.  — 
Vel  dicendum,  quod  sicut  est  per  formam  suam  in  se 5 6 existen- 
tern  et  perficientem,  ita  intelligitur  per  speciem  suam  aciem 
intelligentis  informantem.  Unde  intelligi  per  se  non  excludit  in- 
telligi per  speciem,  sicut  nec  videri  lucem  per  se  excludit  vi- 
deri per  lumen  suum. 

Ad  7.  dicendum,  quod  alia 6 ratio  est  propter  actualem 
informationem  intellectus  ab  intellecto  et  cognito;  alias  semper 
intelligeret  omne,  quod  esset  essentialiter  in  ea,  cum  semper 
sint  sibi  praesentia.  Haec  autem  informatio  non  est  a specie 


1 B,  qui  nunc  legit  materia,  primitus  habebat  cum  G materialis,  contradi- 
cente A. 

2 Supple:  quodam  modo;  et  ut  ante  in  ratione  formae  intellige  ita  ut. 

3 Aristol.,  III.  Topic.  c.  2:  «Si  alicubi  alterum  alterius  gratia;  nihil  enim 
eligibiliora  utraque  quam  unum;  ut  sanum  fleri  et  sanitas,  quam  sanitas,  eo  quod 
sanum  fieri  propter  sanitatem  eligimus».  Ex  quibus  verbis  haec  formata  videtur 
propositio:  ubi  unum  propter  alterum,  ulrobique  tantum  unum. 

4 B C addunt  est. 

5 B re,  et  mox  ante  perficientem  C addit  se ; deinde  C intelligil  pro  intel- 
ligitur. 

6 Intellige:  praeter  rationem  in  opponendo  propositam. 

abstracta  a materia,  sed  expressa  ex  ipsa  rei  immaterialia 
essentia. 

Ad  8.  dicendum,  quod  illud  verum  est  de  specie  a mate- 
ria abstracta , quae  quidem  abstrahitur  lumine  et  virtute  in- 
tellectus agentis,  sed  non  est  verum  de  specie  expressa  a re 
immateriali.  — Alias  argumentum  non  valet,  quoniam  species 
est  causa  intelligibilis  formalis,  intellectus  autem  efficiens , sed 
ipsa  animae  natura  et  essentia  quasi  originalis,  supposito,  quod 
potentiae  fluant  ab  essentia. 

Ad  9.  dicendum,  quod,  ut  dictum  est  supra  in  alio  argu- 
mento 1,  quamvis  anima  sit  sibi  simillima,  immo  non  similis, 
sed  eadem  in  ratione  essendi  sive  in  ratione  entis ; tamen  sicut, 
dum  non  se  cogitat,  longe  est  a se  in  ratione  cognoscibilis,  ita 
sibi  quodam  modo  dissimilis  est : et  ideo  oportet  sibi  assiinilari. 
Assimilatur  autem  sibi,  dum  semetipsam  cognoscit  per  simili- 
tudinem ex  se  expressam  in  acie  sui  se  cogitantis. 

Ad  10.  dicendum,  quod  verbum  Commentatoris  pro  tanto 
potest  habere  veritatem,  quia  balneum  res  artificialis  est ; ideo, 
exclusa  materia,  non  habet  esse  nisi  in  anima  artificis.  — Quod 
autem  obiicit,  quod  tunc  moveret  ut  agens  et  ut  finis;  esto, 
tamen  non  moveret  ut  forma  in  ratione  obiecti  cognoscibilis 
nisi  per  speciem  ex  illa  forma  expressam ; sic  dico  in  proposito. 

Ad  11.  dicendum,  quod  intellectus  habet  formam  suam  et 
recipit,  sed  aliter  et  aliter 2.  Habet  enim  eam  in  ratione  entis 
sive  perfectibilis,  et  hoc  modo  non  recipit;  non  habet  autem 
eam,  immo  recipit  in  ratione  obiecti  actu  moventis;  et  ideo  ad 
hoc,  quod  semetipsum  cognoscat,  necesse  est,  ut  ex  se  in  se 
suam  similitudinem  exprimat. 

Ad  argumentum  pro  opinione 3,  quod  nihil  intelligitur  nisi 
actu  ens;  dico,  quod  duplex  est  actus:  primus,  qui  est  esse, 
et  secundus,  qui  est  operari.  Quamvis  autem  intellectus  non 
sit  in  actu  secundo,  qui  est  operari  sive  intelligere,  nisi  per 
speciem  intelligihilem,  est  tamen  actu  ens  quantum  ad  actum 
primum,  qui  est  esse;  et  ideo  est  intelligibilis  et  potest  se  in- 

1 Supra  pag.  338,  ad  1. 

2 Ita  et  B primitus,  ab  alia  manu  tamen  in  margine,  deleto  secundum  et 
aliter,  legit  aliter  habet,  aliter  recipit. 

3 Quod  sequitur  spectat  ad  secundam  rationem  primae  opinionis  in  respon- 
sione pag.  326,  327. 

telligere  per  speciem  suam.  Unde  quamvis  primo  non  intelligat 
,se  actu  intelligentem,  intelligit  se  tamen  actu  existentem. 

QUAESTIO  VI. 

Sexto  quaeritur,  utrum  intellectus  coniunctus  possit  intelligere 
sive  cognoscere  substantias  separatas. 

Quod  non  ostenditur: 

1.  Avicenna  YI.  Naturalium  tractatu  Y.  cap.  5. 1 dicit, 
« quod  intellectus  non  possit  formare  ea  quae  sunt  in  ultimo 
intelligibilitatis  et  abstractionis  a materia,  hoc  non  habet  ex 
aliquo,  quod  sit  in  essentia  illarum  rerum,  neque  ex  aliquo, 
quod  sit  in  intellectu 2,  sed  ex  gravitate  corporis,  sicut  quod 
visus  non  possit  videre  solem,  non  est  ex  aliquo,  quod  sit  in 
sole  neque  in  visu,  sed  ex  infirmitate  oculi  ».  Sed  intellectus 
coniunctus  pro  statu  viae  semper  est  unitus  corpori  gravi  et 
corruptibili:  ergo  intellectus  coniunctus,  quamdiu  in  via  est, 
non  potest  intelligere  substantias  separatas. 

2.  Item  Dionysius  1 . cap.  Angelicae  Hierarchiae 3 : « Neque 
enim  possibile  est  aliter  nobis  resplendere  thearchicum  radium 
nisi  varietate  sacrorum  velaminum  anagogice  circumvela  tum  » ; 
et  post : « Quapropter  perfectionis  principis  (?)  sancta  positio... 
immateriales  hierarchias  materialibus  signis  et  formativis  com- 
positionibus tradidit 4 ».  Ergo  impossibile  est,  quod  intellectus 


1 Circa  finem,  paucis  mutatis. 

2 Textus  originalis  habet  in  nnlura  intellectus. 

3 Parag.  2,  ubi  secundum  abbat.  Vercellensem  legitur:  « Non  est  possi- 
bile, aliter  nobis  in  hac  vita  supersplerulere  divinum  principalem  radium  nisi 
circumvelatum  variis  velaminibus  sensibilibus  formarum  ». 

4 Paragr.  3.  Cod.  C legit:  Quapropter  et  sanctissimam  hier ar chiam  nostram 
perfectionis  principis  sancta  positio  immateriales  hierarchias  principiis  materia- 
libus signis  etc.  Paraphrasis  abbat.  Vercellensis  ita  hunc  locum  exhibet:  «Qua- 
propter sancta  ordinatio  Dei,  quae  est  principium  perfectionis,  dignata  facere  no- 
stram sanctissimam  hierarchiam,  supermundane  imitatricem  angelicarum  hierar- 
chiarum,  ipsas  angelicas  hierarchias  in  se  immateriales  in  sacris  Scripturis  desi- 
gnavit variis  materialibus  figuris  et  formis  compositis,  ut  nos  iuxta  singulorum 
capacitatem  per  sanctas  significationes  formarum  sensibilium  reducamur  ad  con- 
templationem simplicium  et  non  formabilium  et  semper  similiter  se  habentium 
supernarum  virtutum  ». 

coniunctus  intelligat  pure  substantias  separatas,  sed  sub  corpo- 
ralibus figuris. 

3.  Item,  super  illud  2.  capituli 1 : « Simplicium  in  se  ipsis, 
et  ignotorum  et  incontemplabilium  nobis  existentium  »,  Com- 
mentator dicit : « Quoniam  eorum  quippe  natura  non  est  com- 
posita ex  carne  et  anima  sicut  nostra,  sed  simplex  et  subtilis  2 
existit  et  ignota  nobis  est  et  invisibilis  per  se  ipsam  ».  Et  post: 
« Unde  constat,  eos  in  propria  non  posse  videri  substantia  ». 

4.  Item  Anselmus  in  Proslogio  cap.  2 : « Omne,  quod  in- 
telligitur,  est  in  intelligente  » aut  per  se  sive  per  essentiam  aut 
per  suam  speciem;  sed  Angelus  non  potest  esse  in  intellectu 
humano  neque  per  essentiam  suam  neque  per  suam  speciem: 
ergo  non  potest  ab  humano  intellectu  intelligi.  Probatio  mi- 
noris apparet.  Quod  enim  per  suam  essentiam  non  possit  esse 
in  intellectu,  manifestum  est,  quoniam  nulla  creatura  animae 
illabi  potest 3.  Quod  non  per  speciem,  manifestum  est  per  Au- 
gustinum dicentem  X.  Confessionum : « Omnia,  quorum  non  per 
corporis  sensus  haurimus  imagines,  sunt  per  se  ipsa 4 in  intel- 
lectu » ; sed  constat,  quod  species  substantiarum  separatarum 
non  haurimus  per  sensus:  ergo,  si  cognoscantur  ilut  sunt  in 
intellectu,  sunt  ibi  per  se  ipsas.  Sed  hoc  falsum  est:  ergo  etc. 

5.  Item,  quia  dicebatur,  quod  intellectus  potest  etiam  An- 
gelum directo  aspectu  intellectuali  videre  per  quandam  appli- 
cationem substantiae  angelicae  ad  ipsum;  contra : ad  visionem 
necessario  requiritur  praesentia,  necessario  etiam  requiritur  di- 
stantia 5;  sed  si  Angelus  penetrat  omnia  organa  corporalia,  es- 
sentia Angeli  immediate  coniungitur  essentiae  animae  vel  in- 
tellectus: ergo  impossibile  est,  quod  ipsum  videat. 

6.  Item,  si  Angelus  posset  praesentialiter  ab  intellectu  vi- 
deri, cum  multo  maius  solatium  et  certiora  documenta  impen- 
deret apparens  in  sua  specie  quam  in  corporibus  assumtis,  ergo 
non  oporteret  apparuisse  Sanctis  in  assumtis  corporibus,  cum 


1 Scii.  Angel.  Hierarch.  Dionysii,  §2.  — Pro  sequentibus  cfr.  Hugo  a S.  Viet, 
in  hunc  locum. 

2 Ita  G;  alii  legunt  substantialis  et  infra  habent  mereri  pro  videri. 

3 Vide  S.  Bonav.,  tom.  II.  d.  8.  p.  2.  q.  2.  — Sequitur  August.,  X.  Con- 
fess.  c.  11.  n.  18. 

4 B G hic  legunt  se  ipsam  et  infra  ita  pro  ibi. 

5 Cfr.  Aristot.,  11.  de  Anima  lext.  74.  (c.  7.).  — Infra  pro  organa  G legit  arcana . 

tamen  et  beatae  Mariae  Virgini 1 et  aliis  Sanctis  legantur  appa- 
ruisse superni  in  nssumtis  corporibus  et  nunquam  in  sua  specie. 

7.  Item,  si  Angeli  videntur  immediate  ab  intellectu,  viden- 
tur per  suam  speciem;  sed  hoc  est  impossibile : ergo  etc.  Pro- 
batio minoris  est,  quoniam  omnis  species  aliquam  rem  reprae- 
sentans oportet,  quod  adaequetur  rei  cognitae;  sed  species  re- 
cepta in  humano  intellectu  est  multo  inferior  et  grossior  et 
materialior  Angelo,  quia  « receptum  est  in  recipiente  per  mo- 
dum recipientis2)';  ergo  illa  species  nullo  modo  Angelum  re- 
praesentat, ergo  nec  per  illam  videri  potest. 

8.  Item,  per  speciem  alterius  rationis  nunquam  devenitur 
in  cognitionem  alicuius  rei;  quod  patet,  quia  per  speciem  soni 
nunquam  devenitur  in  cognitionem  coloris,  nec  e converso ; sed 
species  in  intellectu  humano  omnino  est  alterius  rationis  quam 
Angelus : ergo  per  illam  speciem  nullo  modo  potest  cognoscere. 

9.  Item,  potentia  passiva  non  excedit  potentiam  activam 
propriam ; sed  intellectus  possibilis,  secundum  Philosophum  3, 
est  potentia  passiva,  cuius  potentia  activa  est  intellectus  agens : 
ergo  passibilis  nunquam  excedit  agentem;  excederet  autem,  si 
intelligeret  substantias  separatas:  ergo  etc.  Probatio  conse- 
quentiae est:  quoniam  actus  intellectus  agentis  est  abstrahere 
species  a phantasmatibus;  ergo  in  cognitione  substantiarum  se- 
paratarum nullum  habet  actum.  Ergo  magis  elevatur  intelle- 
ctus possibilis  quam  agens:  ergo  etc. 

10.  Item,  quia  dicebatur,  quod  videbat  substantias  separa- 
tas secundum  faciem  sive  portionem  superiorem;  contra:  por- 
tio superior  et  inferior  non  sunt  diversae  substantiae,  sed  una 
omnino,  differens  solum  secundum  aspectum 4 : ergo  ita  nuda 
est  pars  superior  sicut  inferior,  quia  tota  potentia  intellectiva 
est  nuda  sicut  tabula  5 : ergo  si  non  cognoscit  secundum  partem 
inferiorem,  nec  secundum  superiorem. 

11.  Item,  proprium  passivum  non  potest  pati  nisi  a pro- 
prio activo;  proprium  autem  activum  respectu  intellectus  pos- 
sibilis est  intellectus  agens  vel  phantasia  mediante  virtute  agen- 

1 Luc.  1,  26.  seqq. 

2 Cfr.  lib.  de  Causis  proposit.  10.  12.  20.  2 i. 

3 iil.  de  Anima  lext.  17.  seqq.  (e.  5.). 

4 Cfr.  Bonav.,  II.  Sent.  d.  24.  p.  I.  a.  2.  q.  2. 

6 Aristot.,  III.  de  Anima  text.  14.  (c.  4.). 

tis : ergo  intellectus,  quamdiu  coniunctus  est,  nihil  potest  intel- 
ligere  nisi  mediante  phantasmate  et  virtute  intellectus  agentis; 
sed  substantiae  separatae  non  possunt  intelligi  mediante  phan- 
tasmate nec  virtute  intellectus  agentis,  qui  non  est  nisi  circa 
phantasmata:  ergo  etc. 

12.  Item,  si  intellectus  coniunctus  intelligit  substantias  se- 
paratas, aut  hoc  est  virtute  intellectus  agentis,  aut  possibilis, 
aut  utriusque;  non  possibilis,  quia  non  agit;  nec  agentis,  quia 
non  agit  nisi  per  lumen  suum.  Sed  lumen  angelicum  maius 
est  et  efficacius  est  quam  intellectus  agentis;  lumen  autem  mi- 
nus nullo  modo  illuminat  maius,  immo  obfuscatur  a maiori: 
ergo  non  potest  intelligere  virtute  intellectus  agentis,  nec  utrius- 
que per  consequens:  ergo  nullo  modo  intelligit  substantias  se- 
paratas. 

13.  Item,  Avicenna  X.  Metaphysicae  cap.  1 *:  «Excellentis- 
simus status  hominis  est  videre  Angelos  transfiguratos  coram 
se  in  forma,  qua  possunt  videri  et  audire  ab  eis  divinas  reve- 
lationes ».  Si  ergo  status  excellentissimus  est  videre  Angelos 
et  non  in  propria  forma,  ergo  in  forma  propria  nunquam  vi- 
dentur ab  intellectu  coniuncto. 

14.  Item,  Augustinus  83  Quaestionum  quaest.  231  2.  dicit, 
quod  mens  humana,  eo  quod  « est  ad  imaginem  Dei,  immediate 
et  nulla  creatura  vero 3 interposita  ab  ipsa  virtute  formatur  ». 
Si  autem  intellectus  videret  substantias  separatas,  cum  non  vir- 
tute intellectus,  sed  ipsius  intelligentiae  sive  separatae  substan- 
tiae videret,  et  visum  sive  intellectum  est  forma  videntis,  sal- 
tem per  suam  speciem,  ergo  intellectus  in  visione  substantiae 
separatae  informaretur  eius  specie,  quod  est  contra  Augustinum. 

15.  Item,  quia  dicebatur,  quod  Angelus  exhibet  se  praesen- 
tem intellectui  coniuncto  et  manifestat  semetipsuin  ei;  obiicitur 
contra  hoc,  nam,  ut  dicitur  94.  propositione  de  Causis,  « omnis 
intelligentia  plena  est  formis  » ; sed  qua  ratione  potest  suam 
substantiam  manifestare  intellectui,  potest  et  ea  quae  in  ipso 
sunt:  ergo  et  potest  imprimere  vel  influere  intellectui  speciem 
coloris.  Sed  hoc  est  inconveniens,  quia  sic  posset  caecus  cogno- 

1 In  initio;  pro  divinas  revelationes  textus  originalis  habet  verbum  Dei. 

2 Potius  quaest.  51.  n.  2. 

3 Deesl  in  textu  originali. 

4 Habetur  potius  propos.  10. 

scere  colores,  quod  falsum  est.  Nam,  ut  dicit  Augustinus  YI. 
Musicae  1,  impossibile  est,  quod  caecus  natus  fingat  imaginem 
coloris.  — Ulterius  videtur  inde  sequi  error  Avicennae 2,  qui 
posuit,  quod  intellectus  noster  intelligit  per  influxum  specierum 
ab  intellectu  3 agente,  quae  est  substantia  separata. 

16.  Item,  si  Angelus  sua  virtute  potest  se  facere  videri  ab 
intellectu  per  suam  speciem,  aut  praesens  aut  absens;  si  absens, 
ita  posset  anima  rationalis,  maxime  cum  corpus  non  obsistat 
influentiis  spiritualibus;  si  praesens,  ergo  sibi  illabetur,  quod 
est  impossibile.  Probatio : si  applicatur,  vel  contingit  secundum 
essentiam  suam  intellectum  aut  secundum  partem  aut  secun- 
dum totum;  si  secundum  partem,  tunc  habet  partem  et  partem, 
quod  est  falsum;  si  secundum  totum,  cum  sint  substantiae 
omnino  indivisibiles,  ergo  simul  sunt;  nam  secundum  Philoso- 
phum YI.  Physicorum  4 indivisibilia  se  contingentia  necesse  est 
simul  esse:  ergo  una  alii  illabitur.  Si  igitur  hoc  est  falsum, 
ergo  etc. 

17.  Item,  11.  Metaphysicorum  5 dicit  Philosophus,  quod  «in- 
tellectus noster  se  habet  ad  manifestissima  naturae  sicut  ocu- 
lus vespertilionis  ad  lucem  solis  ».  Manifestissima  autem  natu- 
rae vocat  substantias  separatas;  sed  oculus  vespertilionis  nun- 
quam potest  videre  lucem  solis:  ergo  nec  intellectus  noster  sub- 
stantias separatas. 

18.  Item,  impossibile  est,  aliquid  cognosci  per  suum  actum, 
nisi  cognoscatur,  suum  actum  esse.  Et  impossibile  est,  cognosci, 
actum  esse  alicuius,  nisi  cognoscatur  illud  cuius  est  actus.  Nam 
dicit  Augustinus6,  quod  impossibile  est,  cognosci  signum,  nisi 
cognoscatur  illud  cuius  signum  est;  non  enim  possum  cogno- 
scere signa  animi  iusti,  nisi  cognoscam,  quid  est  animus  iustus : 
ergo  non  possunt  cognosci  substantiae  separatae  per  effectus 
suos,  cum  cognitio  causae  praecedat  cognitionem  effectus. 


1 Gfr.  c.  II.  n.  32;  sed  verbotenus  habetur  Epist.  7.  (alias  72.)  c.  3.  n.  6. 

2 VI.  Natural.  sive  de  Anima,  p.  V.  c.  5.  seqq.;  Mctaph.  tr.  9.  c.  3.  seq. ; 
de  Inlelligentiis  c.  4. 

3 Ita  C;  AB  habent  intellig entia. 

4 Text.  I.  seqq. 

5 Gap.  I.  texi.  I.  (alias  ii b.  I.  brevior  c.  I.). 

6 Lib.  de  Magistro,  c.  10.  n.  33.  seq. 

CONTRA : 

1.  Illud  sufficienter  intelligitur,  quod  per  demonstrationem 
scitur;  sed  substantiae  separatae  possunt  sciri  per  demonstra- 
tionem; ergo  possunt  sufficienter  intelligi.  Probatio  minoris: 
philosophi  demonstrative  pervenerunt  ad  notitiam  noni  coeli, 
quod  tamen  nullo  modo  apprehenditur  per  sensum : ergo  simi- 
liter possunt  demonstrative  sciri  substantiae  separatae,  quam- 
vis sensu  non  apprehendantur. 

2.  Item,  Avicenna  III.  Metaphysicae  cap.  81:  «Idem  est 
iudicium  de  separatis  sicut  de  aliis  substantiis  corporalibus  in- 
tellectis, excepto  uno,  scilicet  quod  illae  egent  abstractione, 
quousque  abstrahatur  ab  eis  intentio,  per  quam  possint  intel- 
ligi;  istae  vero  non  indigent  aliquo,  nisi  ut  intelligantur  esse, 
ut  sunt,  et  sigilletur  anima  per  eas  » : ergo  etc. 

3.  Item,  Augustinus  XII.  super  Genesim  ad  litteram  cap.  9 2. 
dicit,  « quod  Angeli  possunt  videre  nostras  cogitationes,  etiamsi 
nolimus,  nos  vero  eorum  cogitationes,  nisi  nobis  ostendantur, 
videre  non  possumus,  quia  sic  habent  eas  in  potestate  occul- 
tandi spiritualibus  modis,  quemadmodum  nos,  quibusdam  inter- 
iectis  obstaculis,  corpora  nostra,  ne  aliorum  oculis  videantur, 
abscondimus,  et  aliquando  pleniore  demonstratione  in  spiritu 
ipsas  et  mente  videt  ».  Sed  certum  est,  quod  cogitationes  pure 
intellectuales  sunt : ergo  nullo  modo  cadunt  in  phantasiam,  sed 
in  ipsum  intellectum : ergo  intellectus  potest  videre  cogitatio- 
nes angelicas  intellectuales.  Sed  qua  ratione  potest  videre  co- 
gitationes, potest  et  substantiam  angelicam:  ergo  etc. 

4.  Item,  intellectus  noster  intelligit  rerum  quidditates,  quae 
sunt  ipsius  obiectum  secundum  Philosophum3.  Tunc  quaero: 


1 Circa  finem ; pro  per  quam  possint  textus  originalis  habet  quae  possit. 

2 Potius  e.  22.  n.  48.  — In  fine  huius  loci  post  verbum  abscondimus  textus 
originalis  sic  continuat:  «et  quid  fiat  in  spiritu  nostro,  ut  aliquando  cernantur 
tantummodo  significantes  imagines,  et  utrum  aliquid  significent,  ignoretur;  ali- 
quando autem  aliquid  significare  sentiantur,  sed  quid  significent,  nesciatur;  ali- 
quando vero  tanquam  pleniore  demonstratione  anima  humana  et  spiritu  ipsas  et 
mente  quid  significent,  videat;  et  scire  difficillimum  est,  et  si  iam  sciamus,  dis- 
serere atque  explicare  operosissimum  ». 

3 Cfr.  III.  de  Anima,  text.  9.  seq.  (c.  4.)  et  26.  (c.  6.);  vide  supra  pag.  41, 
nota  I. 

aut  quidditas  intellecta  est  pura  quidditas  aut  composita.  Si 
composita,  et  ab  omni  composito  nata  est  abstrahere  quiddita- 
tem,  tunc  ex  illa  quidditate  extrahet  aliam  quidditatem,  et  sic 
quaeram  de  illa;  ergo  vel  oportet  in  infinitum  abire,  aut  de- 
venire ad  aliquam  purissimam  quidditatem  nullo  modo  compo- 
sitam. Sed  qua  ratione  intelligit  aliquam  quidditatem  omnino 
puram  et  simplicem,  potest  intelligere  substantias  separatas: 
ergo  etc. 

5.  Item,  intellectus  agens  abstrahit  quidditates  a rebus, 
quibus  informatur  et  perficitur  intellectus  possibilis.  Cum  au- 
tem intellectus  possibilis  erit  perfectus  et  omnino  in  actu  per 
species  intelligibiles,  tunc  nulla  erit  necessaria  a phantasmati- 
bus abstractio:  ergo  poterit  intelligere  sine  phantasmate,  ergo 
poterit  intelligere  substantias  separatas. 

6.  Item,  secundum  Philosophum  III.  de  Anima  x,  « scientiae 
secantur,  quemadmodum  et  res».  Rerum  autem  absolutarum 
tres  sunt  gradus  vel  genera,  scilicet  qualitas,  quantitas  et  quid- 
ditas sive  substantia;  alia  autem  genera  non  dicunt  nisi  dispo- 
sitionem vel  habitudinem  istorum.  Et  tres  sunt  potentiae  gra- 
datim  ordinatae,  deputatae  ad  istarum  rerum  cognitionem,  sci- 
licet sensus  deputatus  percipiendis  qualitatibus,  imaginatio  de- 
putata percipiendis  quantitatibus  et  intellectus  deputatus  per- 
cipiendis substantiis  sive  quidditatibus.  Si  ergo  est  aliqua  quid- 
ditas sine  quantitate,  oportet,  quod  intellectus  cognoscat  eam; 
sed  ista  est  quidditas  substantiarum  separatarum:  ergo  etc. 

7.  Item,  quod  nullo  modo  est  de  esse  vel  de  ratione  ali- 
cuius, nihil  facit  ad  cognitionem  illius;  sed  quantitas  nullo 
modo  est  de  esse  substantiae,  nam  substantia  potest  esse  sine 
omni  quantitate;  nec  est  de  ratione  illius,  quia  nec  eius  intrat 
definitionem:  ergo  nihil  facit  ad  intellectum  eius  vel  cognitio- 
nem. Ergo  substantia  potest  intelligi  sine  omni  quantitate  et 
phantasmate.  Sed  non  propter  aliud  ponimus,  intellectum  non 
posse  intelligere  substantias  separatas,  nisi  quia  intellectus  no- 
ster intelligit  cum  phantasmate:  ergo  etc. 

8.  Item,  istae  potentiae  sunt  ordinatae  ad  invicem : sensus, 
imaginatio,  intellectus  sive  intelligentia;  sed  sensus  potest  co- 
gnoscere omnia  sensibilia  sine  aliquo  lumine  divino,  et  imagi- 


1 Text.  38.  (c.  8.). 

natio  imaginabilia ; ergo  multo  fortius,  cum  sit  altior  potentia, 
intellectus  potest  intelligere  omnia  intelligibilia  sine  aliquo  su- 
pernaturali  lumine:  igitur  per  se  potest  intelligere  substantias 
separatas. 

9.  Item,  intellectus  agens  est,  quo  est  omnia  facere  in 
anima,  intellectus  possibilis,  quo  est  omnia  fieri.  Ergo  intelle- 
ctu agente  faciente  et  intellectu  possibili  patiente  vel  recipiente 
potest  omnia  intelligere:  ergo  et  substantias  separatas,  quae 
sunt  de  numero  omnium. 

10.  Item,  Dionysius  cap.  61.  de  Divinis  Nominibus  dicit,  quod 
incontemplabilia  et  incognoscibilia  sunt  sensibus  intelligibilia  et 
compositis  simplicia  et  corporalibus  incorporalia;  sed  substan- 
tiae separatae  omnino  sunt  intelligibiles,  simplices  et  incorpo- 
rales: ergo  non  possunt  cognosci  sensibilibus,  compositis  et  cor- 
poralibus; ergo  cognoscuntur  se  ipsis.  Ergo  intellectus  potest 
videre  ipsos  Angelos  in  sui  natura. 

11.  Item,  difficilius  est  facere  separata  ea  quae  non  sunt 
separata,  quam  intelligere  ea  quae  secundum  se  separata  sunt; 
sed  intellectus  corpori  unitus  facit  separata  ea  quae  non  sunt 
separata,  dum  abstrahit  species  intelligibiles  a rebus  materia- 
libus, per  quas  intelligit  ipsas:  ergo  multo  fortius  potest  intel- 
ligere substantias  per  se  separatas. 

12.  Ilem,  si  organum  corporale  non  laederetur  ab  excel- 
lenti sensibili,  quanto  excellentius  esset  sensibile,  tanto  sensus 
magis  sentiret  ipsum;  sed  intellectus  nullo  modo  corrumpitur 
ab  excellenti  intelligibili,  sed  magis  perficitur:  ergo  quanto  ali- 
quid magis  est  intelligibile,  magis  intelligit;  sed  substantiae  se- 
paratae magis  sunt  intelligibiles:  ergo  et  magis  intelligit  sub- 
stantias separatas  quam  res  materiales. 

RESPONDEO: 

Istam  quaestionem  movit  Philosophus  in  libro  III.  de 
Anima  2 dicens : « Utrum  contingat  separabilium  aliquod  intel- 
ligere intellectum  existentem  non  separatum  a magnitudine,  an 
non,  considerandum  est  posterius  ».  Sed  quia  quaestionem  hanc 


1 Potius  c.  1.  § I,  secundum  versionem  Scoti  Erigenae. 

2 Text.  36.  (c.  7.),  ubi  pro  separabilium  aliquod  legitur  aliquid  separatorum. 

non  determinavit,  quod  sciatur,  a posterioribus  philosophis  in 
huius  quaestionis  solutione  multipliciter  elaboratum  est,  qui  ta- 
men non  nisi  vana  et  absurda  dixerunt. 

Alexander  enim,  suus  Commentator1,  posuit  intellectum 
possibilem  omnino  generabilem  et  corruptibilem  generatum  ex 
maxima  adaequatione  elementorum,  qui  tamen  non  est  nisi 
quaedam  aptitudo  ad  recipiendum  intelligibilia,  sicut  est  com- 
planatio tabulae  ad  recipiendum  picturam.  In  hac  autem  apti- 
tudine  intellectus  agens,  qui  est  ingenerabilis  et  incorruptibilis 
intelligentia,  separata  existens,  facit  formas  intelligibiles  edu- 
cendo eum  de  potentia  ad  actum  et  facit  paulatim  in  eo  intel- 
lectum speculativum;  quando  autem  possibilis  2 fuerit  perfectus 
per  intellectum  speculativum,  tunc  coniungitur  nobis  intellectus 
agens  sicut  forma.  Et  quia  intellectus  agens  est  substantia  se- 
parata, et  per  hoc  intelligit  alias  substantias  separatas  et  nos 
per  ipsum  intelligimus  substantias  separatas. 

Sed  Themistius  posuit  intellectum  possibilem  ingenerabi- 
lem  et  incorruptibilem  et  separatum,  intellectum  autem  nostrum 
esse  compositum  ex  agente  et  possibili,  et  utrumque  horum 
coniungi  nobiscum  per  intelligibilia  relata  ad  phantasmata.  Et 
sic  dixit,  intellectum  nobis  coniunctum,  compositum  ex  agente 
et  possibili,  esse  per  se  sufficientem  ad  intelligendum  substan- 
tias separatas;  et  magis  enim  videtur,  quod  intellectus  compo- 
situs ex  duobus  intelligat  intelligibilia  separata  quam  intelligi- 
bilia materialia. 

Avicenna  vero  posuit  intellectum  possibilem  ingenerabilem 
et  incorruptibilem,  unitum  tamen;  sed  intellectum  agentem  po- 
suit intelligentiam  separatam,  quae  quidem  imprimit  formas 
intelligibiles  in  intellectum  nostrum  possibilem.  Et  noster  intel- 
lectus possibilis,  secundum  quod  magis  et  magis  discit  et  effluunt 
in  ipsum  formae  intelligibiles  ab  intelligentia  agente,  magis  et 
magis  ad  ipsum  convertitur,  per  conversiones  multiplicatas  dis- 
ponitur, ut  uniatur  sibi  intelligentia  agens  ut  forma.  Quando 
autem  completa  et  perfecta  fuerit  conversio,  tunc  unitur  ei  in- 
telligentia agens  ut  forma  et  intelligit  per  ipsam  alias  substan- 
tias separatas. 


1 Cfr.  Averroes,  Comment.  in  III.  de  Anima,  ubi  et  de  sequentibus  loquitur. 

2 Pro  possibilis  A G legunt  plene. 

Avempace  autem  et  Alpijarabius  posuerunt  duplicem  vim 
intellectivam:  unam  humanam,  in  quantum  colligatur  phantas- 
matibus; aliam  divinam,  quam  habet,  prout  est  vestigium  in- 
telligentiae  separatae.  Et  per  illam  vim  humanam  intelligit  ma- 
terialia, per  divinam  autem  intelligit  separata,  ita  tamen,  quod 
per  illam  separatam  abstrahit  quidditates  rerum  materialium 
et  facit  species  intelligibiles  in  potentia  intellectas  in  actu.  Et 
quia  quidditates  rerum  materialium  compositae  sunt,  necesse 
est,  abstrahi  quidditatem  a quidditate,  donec  veniatur  ad  ali- 
quam quidditatem  omnino  puram  et  simplicem,  et  per  illius 
considerationem  intelligit  substantias  separatas,  quae  non  sunt 
nisi  quaedam  purae  et  simplices  quidditates. 

Omnes  istae  positiones  erroneae  sunt  et  adeo  manifestas 
continent  absurditates,  quod  non  debent  iudicari  dignae  repro- 
batione et  eas  pertractare  nimis  esset  longum.  Averroes  autem 
super  III.  de  Anima  eas  recitat  et  reprobat. 

Sed  et  sunt  circa  istam  quaestionem  aliae  positiones  ca- 
tholicorum 1 et  theologorum. 

Quidam  enim  sequentes  pro  magna  parte  Averroem  distin- 
guunt quadruplicem  intellectum,  scilicet  possibilem,  speculati- 
vum, agentem  et  adeptum.  Et  agens  quidem  intellectus  et  pos- 
sibilis sunt  potentiae  connaturales  animae  humanae;  uterque 
tamen  est  separatus,  tamen  agens  magis  quam  possibilis,  et 
possibilis  unitur  et  coniungitur  agenti  ut  formae,  non  in  primo, 
sed  in  postremo.  Causa  autem  coniunctionis  est  intellectus  spe- 
culativus. Coniunctus  autem  perfecte  agenti  ut  formae  vocatur 
intellectus  adeptus.  Coniungitur  autem  intellectus  agens  possi- 
bili triplici  coniunctione : primo  naturaliter,  pro  eo  quod  uter- 
que est  potentia  naturalis  animae  rationalis  et  coniungitur  sibi 
ut  efficiens  seu  agens  et  efficiens  intellectum  speculativum,  id 
est  abstrahens  species  a phantasmatibus  et  faciens  eas  intelle- 
ctas in  actu  per  lumen  suum,  ita  quod  abstrahendo  et  effi- 
ciendo intellectum  speculativum  et  reducendo  intellectum  pos- 
sibilem in  actum  communicat  sibi  lumen  suum ; intellectus  au- 
tem possibilis  recipiens  lumen  intellectus  agentis,  quanto  ma- 
gis illuminatur,  tanto  magis  disponitur,  ut  uniatur  ei  intelle- 
ctus agens  ut  forma.  Quando  autem  fuerit  illuminatus  et  per- 


1 Forte  legendum  est  philosophorum. 

lectus  1 intellectu  speculativo,  hoc  est  formis  intelligibilibus,  tunc 
intellectus  agens  unitur  ei  ut  forma.  Intellectus  ergo  possibilis 
perfectus  et  informatus  per  intellectum  agentem  vocatur  intel- 
lectus adeptus.  Intellectus  tamen  agens  habet  duplicem  opera- 
tionem : unam,  quae  est  abstrahere  species  intelligibiles  a phan- 
tasmatibus; alteram,  intelligere  et  discernere.  Quando  igitur 
intellectus  noster  adeptus  est,  tunc  potest  homo  operari  per  for- 
mam suam  operationes  proprias,  in  quantum  est  homo,  et  hoc 
est  per  intellectum  agentem  contemplari  substantias  separatas 
et  semetipsum.  Et  tunc  est  in  optimo  statu  et  similis  Deo,  agens 
divinas  operationes  et  largiri  sibi  et  aliis  multos  divinos  in- 
tellectus et  acoipere  omnia  intellecta  quodam  2 modo.  — Haec 
est  positio  quorundam  modernorum,  qui  videntur  sibi  optime 
solvisse  istam  quaestionem  et  evasisse  omnia  inconvenientia. 

Ista  positio,  licet  magnorum  sit  et  in  philosophia  et  in 
theologia,  tamen  non  modica  et  pauca  implicat  inconvenientia 
et  quae  non  videntur  multum  secura.  Primo  quidem,  quoniam 
non  est  bene  in  teli  igi  bilis  ista  continuatio  3 sive  coniunctio  isto- 
rum intellectuum  et  quomodo  agens  uniatur  possibili  ut  forma 
mediantibus  intellectis  speculativis,  cum  utraque 4 sit  potentia 
naturalis  radicata  in  una  essentia  animae.  — Secundo , quia 
minus  videtur  intelligibile,  quod  intellectus  agens  modo  intelli- 
gat  substantias  separatas  et  homo  non  intelligat,  cum  sit  po- 
tentia hominis.  — Tertio,  quoniam  eiusdem  potentiae  est  in- 
telligere omnia  intelligibilia,  sicut  unius  potentiae  visivae  est 
videre  omnia  visibilia  — eadem  enim  est  potentia  visiva,  qua 
videt  lucem  et  colorem  — ita  eadem  est  potentia  intellectiva, 
qua  intelligit  omnia  separata  et  materialia  sive  corporalia,  nec 
videtur  probabile,  quod  per  unam  potentiam  intelligat  primo 
et  per  aliam  postea.  — Quarto,  quia  videtur,  quod  per  natu- 
ram possit  quis  pervenire  ad  felicitatem  et  cognitionem  divino- 
rum. — Quinto,  quoniam,  quamdiu  intellectus  coniunctus  est, 
nunquam  pervenit  ad  omnium  intelligibilium  notitiam,  nisi  so- 
lus intellectus  Christi.  Multa  etiam  alia  sequuntur  inconvenien- 
tia istam  positionem,  quae  apparent  diligenter  considerantibus. 

1 C habet  illuminatus  perfecte. 

2 C legit  quoquo. 

3 C legit  conterminalio. 

4 Scii,  potentia. 

Ideo  alii  dicunt,  quod  intellectus  coniunctus,  quamdiu  con- 
iunctus  est,  non  potest  intelligere  substantias  separatas,  quid 
sunt.  Quorum  ratio  est,  quoniam  intellectus  coniunctus  omnino 
ad  phantasmata  inclinatus  est,  ideo  non  potest  aliquid  intelli- 
gere nisi  speciebus  et  formis  a phantasmatibus  acceptis  infor- 
matus, et  propterea  de  substantiis  separatis  non  potest  aliam 
habere  cognitionem,  quam  acquirit  manuductione  specie rum  a 
phantasmatibus  abstractarum.  Hoc  autem  est  de  eis  cognoscere, 
quid  non  sunt,  non  quid  sint,  potest  autem  de  eis  cognoscere, 
quia  sunt,  sicut  per  effectus  deficientes  devenitur  in  cognitio- 
nem excellentissimarum  causarum.  Dum  autem  cognoscimus, 
quia  sunt  causae  excellentes,  scimus  de  eis,  quia  non  sunt  ta- 
les, quales  sunt  eorum  effectus,  et  hoc  est  de  eis  cognoscere 
magis  quid  non  sunt  quam  quid  sunt. 

Sed  quidquid  sit  de  veritate  positionis,  fundamentum  ta- 
men non  est  bonum  nec  consonum  sententiis  Augustini,  dum 
ponit,  quod  intellectus  coniunctus  nihil  potest  intelligere  nisi 
informatus  speciebus  a phantasmatibus  abstractis.  Et  auctori- 
tates Augustini  sunt  in  quaestionibus  praecedentibus  1 adductae. 
Nam  dicit  ad  Nebridium  2,  quod  « aliqua  intelligit  admonitione 
a corporalibus  sensibus,  aliqua  per  semetipsam  ipsa  ratione  et 
mente  intrinsecus  »:  et  ad  Paulinam  3,  quod  contuitive  videt 
voluntatem,  fidem,  inquisitionem  suam.  Ultra  hoc  etiam  dicit 
in  epistola  ad  Dioscorum,  epistola  in  numero  epistolarum  52  4, 
reprobans  opinionem  Democriti,  quod 5 nihil  putavit  sine  corpo- 
rum imaginibus  intelligi;  ait  enim:  «Nullam  aliam  causam 
cuiuslibet  cognitionis  nostrae  opinantur,  nisi  cum  ab  his  corpo- 
ribus, quae  cogitamus,  veniunt  atque  intrant  imagines  in  ani- 
mas nostras,  quasi  non  multa  et  prope  innumerabilia  cogitan- 
tur incorporaliter  atque  intelligibiliter  ab  eis  qui  talia  cogitare 
noverunt,  sicut  ipsa  sapientia  et  veritas;  quam  si  non  cogitant, 
miror,  quomodo  de  ea  disputant  ».  Idem  etiam  super  Gene- 
sim IV.  libro  cap.  76:  «Istam  senarii  numeri  perfectionem 


1 Scii,  quaest.  3.  et  5. 

2 Epist.  13.  (alias  218.)  n.  4. 

3 Epist.  1 47.  (alias  1 1 2.)  c.  I . n.  3. 

4 Nunc  118.  (alias  56.)  c.  4.  n.  27. 

5 A C habent  qui. 

6 Num.  13. 

nec  extra  nos  ipsos  cernimus  sicut  oculis  corpora,  nec  ita  in- 
tra nosmetipsos,  quemadmodum  corporum  phantasias  et  visibi- 
lium imagines  rerum,  sed  alio  quodam  differenti  modo.  Quam- 
vis enim  se  obiectent,  aspectui  simulacra  quaedam  corpusculo- 
rum, cum  senarii  numeri  compositio,  ordo  vel  partitio  cogita- 
tur, tamen  validior  et  praepotentior  ratio  non  eis  annuit  inte- 
riusque  numeri  vim  contuetur,  per  quem  contuitum  fidenter 
dicit,  id  quod  dicitur  unum  in  numeris,  in  nullas  partes  dividi 
posse  ».  Et  ideo,  sicut  dicit  in  YII  \ cum  pure  aliquid  vult  in- 
telligere,  avertit  se  a sensibus  et  phantasmatibus,  quia  magis 
sunt  impedimento  quam  adiumento  cognitioni  veritatis.  Ulte- 
rius, quod  dicit,  non  posse  intelligi,  quid  Angelus  est,  ab  in- 
tellectu coniuncto,  falsum  videtur,  quia  potest  intelligi,  quid 
est  Deus,  quod  multo  est  excellentius  et  sublimius,  quam  quid 
est  Angelus,  licet  non  plene  et  perfecte. 

Et  propterea  dicendum  sine  praeiudicio,  quod  intellectus 
coniunctus  potest  scire  et  intelligere,  quia  Angelus  est,  per  ar- 
gui tionem  et  ratiocinationem  arguendo  ab  effectu  ad  causam. 
Unde  ex  effectibus  in  istis  inferioribus,  ex  motibus  caelorum 
philosophi  devenerunt  in  cognitionem  motorum,  similiter  ex  con- 
nexione et  combina tione  naturarum.  Si  enim  est  natura  corpo- 
rea tantum  et  est  natura  composita  ex  natura  corporea  et  in- 
corporea, ergo  est  natura  aliqua  spiritualis  nullo  modo  corpori 
unita.  Si  enim  est  in  natura  reperire  extremum  et  medium, 
necesse  est  reperire  aliud  extremum 1  2.  — Potest  etiam  scire  et 
intelligere  intellectus  coniunctus,  quid  Angelus  est,  non  tantum 
privative,  immo  positive,  sed  non  plene,  perfecte  et  determinate, 
sed  semiplene,  indeterminate,  imperfecte  et  in  quadam  genera - 
litate;  et  hoc  quidem  per  subtilem  investigationem,  quia  per 
effectus  venitur  in  cognitionem  quidditatis  causae,  licet  non  per- 
fecte; si  enim  est  motus  uniformis  et  perpetuus,  oportet  esse 
motorem  simplicem,  incorporeum  et  indivisibilem ; sed  magis  et 
sublimius  per  impressam  notionem;  habet  enim  intellectus  hu- 
manus impressam  quandam  generalem  naturae  angelicae  no- 
tionem, per  quam  statim,  cum  audit,  esse  quandam  naturam 


1 Cap.  14.  n.  20. 

2 Cfr.  Aristot.,  II.  de  Caelo  el  mundo,  text.  18.  (c.  3.)  et  111.  Eudem.,  c.  6. 
(c.  4.). 

simplicem,  immaterialem,  absolutam  a corpore,  assentit,  nec 
credit  dicenti,  sed  potius  ex  semetipso  et  in  semetipso  videt, 
ut  dicit  Augustinus  X.  libro  Confessionum  1 in  simili.  Ulterius, 
nisi  haberet  talem  notionem  impressam  et  intelligit,  cum  audit, 
esse  naturam  quandam  spiritualem  absolutam,  et  intelligendo 
verbum  concipit,  non  tam  esset  conceptio  quam  fictio,  ut  quae- 
stione praecedenti 2 visum  est,  et  dicit  Augustinus  VIII.  de  Tri- 
nitate, sed  consummative  per  lucis  aeternae  irradiationem,  in 
qua  secundum  doctrinam  Augustini  omnia  immutabilia  vera 
conspiciuntur.  — Utrum  autem  intellectus  coniunctus  contuitive 
recto  aspectu  possit  Angelum  intellectualiter  videre,  quidam  di- 
cunt, quod  sic,  non  tamen  virtute  intellectus  sive  potestate,  sed 
potius  voluntate  et  virtute  Angeli,  et  istius  assignant  quasi  du- 
plicem rationem.  Una  ratio  est  ex  parte  Angeli,  quoniam  An- 
gelus existens  omnino  spiritualis  et  simplex  et  incorporeus  nul- 
lum corporale  organum  sibi  obsistit;  ideo  penetrans  organa  cor- 
poralia praesentat  se  obtutibus  intellectus  diffundens  suam  si- 
militudinem in  intellectum  ipsum,  qua  mediante  ipsum  contem- 
platur et  intuetur.  Alia  est  ex  parte  intellectus  nostri.  Intelle- 
ctus enim  noster,  secundum  Augustinum  XII.  de  Trinitate  3,  ha- 
bet duplicem  faciem  sive  duplicem  aspectum:  inferiorem,  quo 
negotiatur  circa  ista  inferiora  corporalia  et  temporalia,  et  quan- 
tum ad  istum  aspectum  pertinet  ad  eum  scientia ; alium  supe- 
riorem, quo  versatur  circa  superiora  intellectualia  et  aeterna, 
et  quantum  ad  hunc  aspectum  pertinet  ad  eum  sapientia , et 
quoniam  quantum  ad  istum  aspectum  non  dependet  a phantas- 
matibus neque  speciebus  a phantasmatibus  acceptis  informa- 
tur, sed  potius  ad  superiora  aspicit,  ideo  Angelum  sibi  prae- 
sentem potest  videre  et  contueri  et  in  eum  defigere  suum  in- 
tellectualem aspectum,  quo  modo  et  semetipsum  et  ea  quae  in 
eo  sunt  intuetur.  Tamen  hoc  non  potest,  quia  distracta«et  quasi 
tota  circa  sensibilia  occupata,  nisi  in  semetipsam  redeat,  reli- 
ctis phantasmatibus. 

Alii  autem  dicunt,  quod  quamvis  intellectus  et  semetipsum 
et  ea  quae  in  eo  sunt  secundum  sententiam  Augustini  possit 

1 Cap.  9.  n.  16.  seqq. 

2 Supra  pag.  332.  — Locus  August.  est  VIII.  de  Trin.,  c.  6.  n.  9;  sequitur 
lib.  XII,  c.  IS.  n.  24. 

3 Gap.  3.  n.  3;  c.  14.  n.  22.  et  c.  15.  n.  25. 

intueri,  non  tamen  potest  Angelum  in  sua  puritate  conspicere: 
pruno,  propter  intelligentis  et  intelligibilis  improportionem. 
Substantia  enim  separata  in  sui  puritate  excedit  vires  et  sta- 
tum intellectus  coniuncti,  qui,  quamdiu  coniunctus  est  corpori, 
non  potest  pertecte  expiari  a labe  et  nube  phantasmatum  et 
idcirco  angelicam  substantiam  in  sua  specie  non  potest  contem- 
plari. — Secundo,  propter  intellectus  distractionem.  Quamdiu 
enim  intellectus  coniunctus  est  corpori  animali,  cura  eius  dis- 
trahitur, ita  quod  virtus  eius  multum  remittitur  et  gravatur 
ex  corporis  infirmitate  et  gravitate,  iuxta  quod  dicitur  Sapien- 
tiae 9 1 : Corpus , quod  corrumpitur,  aggravat  animam  et 
deprimit  terreyia  inhabitatio  sensum  multa  cogitantem.  Sic 
autem  aggravatus  intellectus  et  virtus  eius  remissa  non  potest 
elevari  ad  angelicam  substantiam  contuendam.  — Tertio,  pro- 
pter necessariam  intelligentis  sive  videntis  et  visi  coniunctionem. 
Non  est  enim  possibile,  ut  anima  videat  seu  contempletur  An- 
gelum extra  corpus  existentem;  ergo  necesse  est,  ut  penetret 
omnia  corporalia  organa  et  sic  spiritualiter  applicetur  et  fiat 
praesens  intellectui  nostro.  Quod  autem  Angelus  ii\tra  corpus 
existens  immediate  moveat  intellectum  nostrum,  non  est  possi- 
bile sine  raptu.  Nam  et  quando  movet  mediante  phantasmate,  ne- 
cesse  est,  mentem  « abripi  aut  alienari  a corporis  sensibus  »,  sicut 
apparet  fere  in  omnibus  revelationibus  imaginariis.  Et  hoc  dicit 
Augustinus  XII.  super  Genesim  ad  Litteram1 2;  et  ultra  hoc  non 
invenitur  hoc  scriptum  nec  in  novo  nec  in  veteri  testamento, 
quod  tamen  Scriptura  non  tacuisset;  immo  beatae  Mariae  Vir- 
gini apparuit  Gabriel  in  corpore  assumto. 

Quae  istarum  opinionum  sit  verior,  temere  affirmare  non 
audeo;  indubitanter  tamen  assero,  sive  possit  hoc  intellectus 
coniunctus  per  naturam  sive  non  possit,  quod  hoc  potest  per 
donum  gratiae  elevantis  et  virtute  divina.  Et  hoc  dicit  plane 
Gregorius  XXVIII.  libro  Moralium  3 distinguens  angelicam  lo- 
cutionem vel  potius  divinam  per  Angelum.  Ait  enim : « Ali- 
quando loquitur  Deus  homini  per  Angelum  imaginibus  impres- 
sis in  sensum  corporeum,  aliquando  imaginibus  impressis  in 


1 Yers.  15. 

2 Cap.  12.  n.  25.  Dein  alluditur  ad  Luc.  I,  26.  seqq. 

3 Cap.  1.  n.  3.  ei  deinde  n.  9. 

spiritum;  nonnunquam  per  Angelum  humanis  cordibus  ita  lo- 
quitur, ut  ipse  quoque  Angelus  mentis  obtutibus  praesentetur  ». 
Et  infra  bene  post:  « Humanum  cor  ipso  carnis  corporalis  pon- 
dere gravatum  hanc  ipsam  corpulentiam  suam  quasi  obicem 
sustinens  interna  non  penetrat  et  grave  exterius  iacet,  quia 
manum  sublevantem  [interius]  non  habet.  Unde  fit,  ut  Prophe- 
tarum sensibus  ipsa,  ut  est,  subtilitas  angelicae  virtutis  appa- 
reat, eorumque  mens  quo  subtili  spiritu  tangitur,  levetur;  et 
iam  non  [pigra  torpensque]  in  imis  iaceat,  sed  repleta  divinis1 
afflatibus  ad  superiora  conscendat,  atque  [inde  quasi]  de  quodam 
rerum  vertice  quae  infra  se  sunt  futura  praevideat  ».  Sed  quis, 
aut  qualis  sit  iste  contactus  sive  applicatio,  difficile  est  intelli- 
gere,  et  ideo  non  audeo  explicare. 

Sic  igitur  dico  ad  quaestionem,  quod  intellectus  coniunctus 
potest  intelligere  substantias  separatas  cognitione  quia  per  ef- 
fectuum manuductionem  et  cognitione  quid  est  imperfecte  et 
semiplene  tum  per  subtilem  inquisitionem,  tum  per  impressam 
notionem,  tum  per  divinae  lucis  irradiationem.  Utrum  autem 
contuiti  ve  possit  eam  in  sua  specie  cernere,  utrum  possit  vel 
non  possit  per  naturam,  nescio;  hoc  tamen  scio,  quod  potest 
per  donum  gratiae  et  virtutem  divinam. 

His  visis,  possumus  respondere  ad  obiecta. 

Ad  1.  pro  prima  parte,  quod  scilicet  intellectus  coniunctus. 
non  possit  intelligere  substantias  separatas;  dicendum,  quod 
verbum  Avicennae  intel figendum  est  secundum  legem  commu- 
nem et  quantum  est  de  communi  usu  hominum.  Tamen  non 
est  inconveniens,  aliquos  ita  esse  elevatos  per  aliquod  gratiae 
donum  et  ita  abstractos  a sensibus,  ut  Angelos  videre  possint. 

Ad  2.  et  3.  de  Dionysio  et  Commentatore  eodem  modo  re- 
spondendum est,  nisi  velimus  dicere,  quod  per  ista  signa  et 
figuras  manuducitur,  sed  manuducjus  et  admonitus  et  adiutus- 
atque  excitatus  in  semetipso  contemplatur. 

Ad  4.  dicendum,  quod  Angelus  cognitus  est  in  mente  co- 
gnoscente non  per  suam  essentiam,  sed  per  suam  speciem , non 
ab  Angelo  acceptam,  sed  a Deo  impressam,  quantum  est  do 
lege  communi.  Augustinus  tamen  ibi  loquitur  de  artibus,  quae 
per  semetipsas,  non  per  suas  species  sive  similitudines  sunt  in 


Textus  originalis  habet  intimis. 

anima.  Logica  enim  et  Grammatica  non  est  in  intellectu  per 
suam  speciem  vel  suam  intentionem,  sed  per  suam  essentiam; 
nam  nusquam  est  nisi  in  intellectu1. 

Ad  5.  dicendum,  quod  ad  visionem  corporalem  requiritur 
necessario  distantia  localis , quia  visibile  super  visum  positum 
non  videtur,  ut  dicit  Philosophus  II.  de  Anima  2.  Sed  ad  visio- 
nem intellectualem  non  exigitur,  et  ideo,  quamvis  praesens  An- 
gelus sit  menti,  bene  potest  videri,  tamen  sernper  accipitur  ut 
distans  in  ratione  obiecti. 

Ad  6.  patet  responsio,  quoniam  de  lege  communi  non 
potest;  et  si  Angelus  posset,  quantum  est  ex  parte  sua,  se  ob- 
tutibus mentis  praesentare,  intellectus  tamen  sine  aliqua  virtute 
elevante  non  posset  illum  videre. 

Ad  7.  dicendum,  quod  non  oportet,  ut  species  repraesen- 
tans rem  ipsi  rei  adaequetur.  Nam  supponimus,  quod  Deus 
videtur  ab  intellectu  beato  per  speciem  in  aciem  intellectus  im- 
pressam, ipsum  informantem,  et  tamen  multo  est  inferior.  Si- 
militer Angeli  inferiores  cognoscunt  superiores  per  species,  et 
tamen  constat,  quod  species  in  Angelis  inferioribus  multo  sunt 
inferiores  et  minus  simplices  quam  Angeli  superiores.  Propte- 
rea  dicendum  est,  quod  species  repraesentans  rem  adaequatur 
rei  non  simpliciter,  sed  secundum  exigentiam  virtutis  cognitivae, 
hoc  est,  tantum  repraesentat  et  exprimit  rem,  cuius  est  species, 
quantum  se  extendit  in  cognitione  virtus  cognoscitiva  secundum 
plus  et  minus,  perfectius  et  minus  perfecte;  et  ita  est  hic. 

Ad  8.  respondendum  per  interemptionem  minoris.  Illa 
enim  species  ab  Angelo  in  mentem  humanam  diffusa  est  eiusdem 
rationis  eo  modo,  quo  species  est  eiusdem  rationis  cum  eo  cuius 
est  species,  quia  ab  ipsa  re  originata  eam  exprimit  et  in  eius 
cognitionem  ducit,  tamen  secundum  exigentiam  virtutis  cogno- 
scitivae,  ut  dictum  est,  quia  receptum  est  in  recipiente  per  mo- 
dum recipientis,  non  per  modum  recepti  3. 

Ad  9.  dicendum,  quod  in  cognitione  substantiarum  separa- 
tarum, prout  eas  cognoscit,  concurrit  virtus  intellectus  agentis 

1 A C legum:  Nam  (A  non)  nunquam  est  nisi  in  intellectu;  et  B:  non 
nusquam  est  nisi  intellectu. 

2 Texi.  73.  (e.  7.):  « Si  quis  ponat  id  quod  habet  colorem,  super  ipsum  vi- 
sum, non  videbit ». 

3 Libr.  de  Causis,  propos.  10.  et  20. 

et  possibilis;  possibilis  ut  iniellig entis,  agentis  vero  non  ut 
abstrahentis  earum  species  a phantasmatibus,  sed  intellectum 
possibilem  confortantis , vigorantis  et  illustrantis.  — Quod  vero 
dicit,  quod  actio  agentis  non  est  nisi  abstrahere  phantasmata, 
falsum  est;  immo,  vigorare,  confortare  et  illustrare  possibilem 
intellectum. 

Ad  10.  dicendum,  quod  re  vera  portio  superior  et  inferior 
non  sunt  diversae  substantiae  seu  potentiae,  sed  eiusdem  poten- 
tiae diversa  officia , diversi  aspectus  et  facies:  una  respectu 
superiorum,  alia  respectu  inferiorum.  Nec  est  inconveniens,  quod 
una  et  eadem  potentia,  ut  respicit  superiora,  habeat  sibi  im- 
pressas intelligendorum  rationes,  non  autem,  ut  respicit  infe- 
riora. 

Ad  11.  iam  patet  responsio,  quia  in  cognitione  substantia- 
rum separatarum  intellectus  possibilis  patitur  suo  modo  et  mo- 
vetur ab  agente,  non  autem  ut  ab  abstrahente  species  eorum 
a phantasmatibus,  sed  ut  vigorante,  confortante  et  illustrante 
ipsum,  nec  actio  agentis  solum  est  in  phantasmata,  sed  in  ipsum 
possibilem,  ut  dictum  est. 

Ad.  12.  patet  etiam  responsio,  quoniam  ad  illam  cognitio- 
nem concurrit  virtus  1 utriusque  eo  modo,  quo  dictum  est.  Nec 
est  intelligendum,  quod  intellectus  agens  illuminet  Angelum, 
sed  illuminat  possibilem  intellectum,  vigorat  et  confortat  ipsum. 

Ad  13.  dicendum,  quod  Avicenna  nescivit,  quid  dixit,  quo- 
niam Angeli  leguntur  in  Scriptura  apparuisse  non  tantum  San- 
ctis, immo  iniquis,  et  viderunt  eos  transfiguratos,  ut  Adam  post 
peccatum,  ut  Cain,  ut  Balaam.  Et  tamen  argumentum  non  va- 
let, quia  nec  hoc  nec  illud  est  de  lege  communiter,  sed  de  im- 
perio Dei. 

Ad  14.  dicendum,  quod  mens  humana  absque  dubio  tantae 
nobilitatis  est,  ut  solus  Deus  possit  in  ipsam  influere  et  impri- 
mere et  eam  possit  informare  effective.  Cum  autem  Angelus 
dicitur  mentem  illuminare,  non  est  intelligendum  effective,  sed 
manuductive . Ipse  autem  Deus  est,  qui  interius  docet  et  illumi- 
nat mentes,  tamen  Angelus  ministrat  species  intelligibiles,  quas 
tamen  non  imprimit  aut  efficit  in  animam,  sed  offert,  et  anima 
facit  et  transformat  in  se,  ut  alias  visum  est. 


A B legunt  virtutis. 

Ad  15.  dico,  quod  hoc  non  potest  de  lege  communi;  et  si 
Angelus  possit,  quantum  in  se  est,  tamen  intellectus  non  potest 
capere,  nisi  elevetur.  Et  tunc  dico,  quod  non  esset  inconveniens, 
quod  miraculose  et  divina  virtute  caecus  colorem  cognosceret. 
Yel  dicendum,  quod  quamvis  posset  Angelus  species  rerum  in- 
tellectualium diffundere  in  nostrum  intellectum,  tamen  non  pos- 
set anima  recipere  species  rerum  sensibilium,  utpote  colorum, 
quoniam  intellectus  humanus  habet  determinatum  modum 
agendi  per  naturam.  Unde  secundum  Augustinum  1 rerum  cor- 
porearum notitiam  nata  est  capere  ministerio  et  adminiculo 
sensuum;  rerum  autem  incorporearum  per  semetipsam,  ut  saepe 
dictum  est. 

Ad  16.  dicendum,  quod,  ut  dictum  est,  illum  contactum, 
quem  ponit  Gregorius,  valde  difficile  est  intelligere,  tamen  ima- 
ginatio decipit  hic,  quia  nec  secundum  partem  nec  secundum 
totum,  non  enim  est  ibi  totum  et  pars  sicut  in  corporalibus. 
Tamen  sicut  corporalia  habent  suas  superficies  et  suum  pro- 
fundum et  dum  contingunt  se,  contingunt  se  in  suis  superficie- 
bus,  non  in  profundo,  ita  illae  substantiae  habent  suo  modo 
simplici  quasi  suum  exterius  suum  interius,  ita  quod  exterius, 
non  interius  se  contingunt  et  quasi  in  superficie,  non  in  pro- 
fundo. Sunt  enim  substantiae  fixae  et  per  se  subsistentes,  et 
ideo  quaelibet  in  se  subsistens  potest  aliam  modo  suo  sine  illa- 
psu contingere.  — Quod  obiicit  de  indivisibilibus,  dico,  quod 
Philosophus  loquitur  de  indivisibilibus  corporalibus,  quae  non 
habent  in  se  substantiam,  sed  dependent  ab  aliis.  — Si  ulterius 
urgeatur:  Si  Angelus  ingreditur  corpus,  et  anima  est  in  cor- 
pore, tunc  sunt  in  eodem  loco,  ergo  sunt  simul;  dico,  quod 
anima  non  est  in  corpore  proprie  ut  in  loco,  sed  ut  perfectio 
in  perfectibili,  Angelus  autem  ut  motor  et  ut  in  loco.  Nihil  au- 
tem refert,  duas  substantias  spirituales  esse  in  eodem  corpore 
secundum  diversum  modum  essendi.  Istud  autem  argumentum 
tangit  quaestionem  de  inhabitatione  et  obsessione  corporum  a 
daemonibus. 

Ad  17.  dico,  quod  illud  Philosophi  non  est  intelligendum, 
quod  intellectus  noster  nullo  modo  intelligat  substantias  sepa- 
ratas, sed  quia  exiguum  est  valde  quod  intelligit  et  exigue, 


1 VIII.  de  Trin.  c.  6.  n.  9.  et  lib.  X.  e.  7.  n.  10. 

tenuiter  et  debiliter  et  quasi  caecutiens  illud  modicum  cogno- 
scit, nisi  cum  elevatur  ad  eorum  contuitum  per  donum  gratiae 
specialis. 

Ad  18.  dicendum:  absque  dubio  ad  hoc,  quod  cognoscatur 
causa  per  effectum  vel  signatum  per  signum,  oportet,  aliquam 
cognitionem  praecedere  de  causa  vel  de  signato  \ sed  genera- 
lem, indeterminatam  et  in  habitu.  Postmodum  autem  per  effe- 
ctus et  per  signa  manuducitur  in  ampliorem  et  magis  determi- 
natam cognitionem.  Verbi  gratia:  video  motum;  scio,  quod 
ab  aliquo  movente  est;  habeo  ergo  notitiam  de  movente.  Sed 
tunc  investigando  manuducor,  quousque  venio  ad  aliquam  de- 
terminatam cognitionem.  Praecedit  etiam  cognitio  in  habitu. 
Statim  autem  commemoratus  intellectus  vel  per  verba  vel  per 
effectus  ducitur  in  cognitionem  actualem. 

Ad  argumenta  pro  altera  parte  dicendum : 

Ad  1,  quod  quamvis  auctoritati  Avicennae  non  sit  stan- 
dum in  ista  materia,  quia  ipse  erravit;  possumus  tamen  dicere, 
quod  ad  hoc,  quod  illae  substantiae  intelligantur,  non  est  de- 
fectus ex  parte  ipsarum,  quae  sunt  per  se  intelligibiles,  sed 
est  defectus  ex  parte  intellectus  nostri,  qui,  quamdiu  coniun- 
ctus  est,  gravatus  corpore  corruptibili  ad  illarum  contemplatio- 
nem elevari  non  potest  per  se. 

Ad  2.  patet  responsio.  Concedo  enim,  quod  demonstrative 
potest  probari,  tales  substantias  esse,  sicut  et  nonum  caelum, 
quod  non  deprehenditur  visu,  et  aliqualiter  venire  potest  intel- 
lectus ad  notitiam  quidditatis  earum,  ut  dictum  est. 

Ad  3.  dicendum,  quod  Angeli  possunt  videre  cogitationes 
phantasticas,  cogitationes  autem  intellectuales,  ut  dicit  Genna- 
dius 1  2,  videre  non  possunt,  nos  autem  cogitationes  eorum  intel- 
lectuales in  se  de  lege  communi  non  possumus  videre,  et  An- 
geli non  imprimunt  aut  in  phantasiam  nostram  aut  in  intelle- 
ctum species  intelligibiles;  sed  secundum  cogitationes  suas  for- 
mant et  quasi  transformant  phantasmata  nostra  commiscendo, 
componendo,  dividendo,  ordinando,  disponendo  secundum  omnem 
modum  et  omnem  figuram,  quam  volunt,  iuxta  exigentiam  re- 
rum revelandarum. 


1 Ita  videtur  habere  A ; B habet  signo  et  C legit  de  signo  vel  de  signato. 

2 De  Ecclesiast.  Dogma t.,  c.  81. 


QUAESTIO  VI.  DE  COGNITIONE. 


361 


Ad  4.  dicendum,  quod  intellectus  noster  potest  abstrahere 
quidditates  a rebus  materialibus  et  quidditatem  a quidditale, 
tamen  quidditates  rerum  materialium  nunquam  ducunt  perfe- 
cte in  cognitionem  illarum  quidditatum,  quia  quidditates  sub- 
stantiarum separatarum  excedunt  incomparabiliter  omnem  quid- 
ditatem rerum  materialium.  — Ulterius  istae  quidditates  sunt 
alterius  generis  et  rationis.  Species  autem  alterius  generis  et 
rationis  nunquam  ducit  in  cognitionem  rei  alterius  generis  et 
rationis,  sicut  species  soni  1 in  cognitionem  coloris.  Et  ideo 
species  rerum  materialium  nunquam  ducunt  in  cognitionem  sub- 
stantiarum separatarum. 

Ad  5.  dicendum,  quod,  ut  in  principali  solutione  dictum 
est,  nunquam  intellectus  in  vita  ista  perficitur  omnibus  intelli- 
gibilibus  speculativis,  et  si  perficeretur,  propter  hoc  illas  sub- 
stantias non  intelligeret  perfecte,  quia  ista  non  ducunt  perfecte 
in  earum  2 cognitionem.  — Ulterius  dato,  quod  non  esset  ne- 
cessaria abstractio  a phantasmatibus,  tamen  intellectus  coniun- 
ctus,  gravatus  corruptibili  corpore  et  distractus  cura  eius,  nun- 
quam est  proportionatus  ad  illas  substantias  perfecte  contem- 
plandas et  in  sua  substantia. 

Ad  6.  dicendum,  quod  intellectus  potest  sine  phantasmate 
intelligere  quidditates,  quae  sunt  sine  quantitate,  quidditates, 
inquam,  quarum  cognitio  non  excedit  vires  et  statum  suum. 
Cognoscere  autem  perfecte  quidditatem  substantiarum  separa- 
tarum vires  et  statum  intellectus  coniuncti  excedit. 

Ad  7.  dicendum,  quod  quamvis  quantitas  non  sit  de  ratione 
substantiae  nec  de  esse  eius,  tamen  nunquam  substantiae  cor- 
porales sunt  sine  quantitate  et  aliis  accidentibus  corporalibus, 
ita  quod  simul  defertur  species  substantiae  cum  speciebus  ac- 
cidentium usque  ad  phantasiam,  et  tunc  intellectus  abstrahit 
speciem  substantiae  a phantasmatibus;  abstracta  autem  specie 
per  illam  potest  intelligere  quidditatem  substantiae  sine  omni 
accidente,  ac  per  hoc  sine  phantasmate.  Tamen  non  est  illa  sola 
causa,  quare  intellectus  coniunctus  non  potest  intelligere  sub- 
stantias separatas,  quia  non  intelligit  sine  phantasmate;  sed 


1 Supple:  non  ducit. 

2 Ita  C;  alii  habent  eorum . 

potius,  quia  excedunt  vires  eius  et  sunt  sibi  improportionabi- 
les  pro  isto  statu. 

Ad  8.  dicendum,  quod  non  est  simile  de  sensu  et  intelle- 
ctu, quia  nullum  sensibile  excedit  vires  sensus  nec  est  supra 
facultatem  suae  virtutis,  immo  obiectum  suum  sibi  quasi  col- 
limitatum  est.  Sed  aliqua  sunt  intelligibilia,  quae  excedunt  in- 
tellectum non  solum  humanum,  sed  angelicum.  Hoc  autem  non 
est  propter  eius  imperfectionem  aut  indignitatem,  sed  potius 
propter  eius  nobilitatem,  quia  ordinatur  ad  ampliorem  et  su- 
blimiorem perfectionem. 

Ad  9.  dicendum,  quod,  cum  dicitur  intellectus  agens,  quo 
est  omnia  facere,  et  possibilis,  quo  est  omnia  fieri,  illud  signum 
distributivum  omne  non  distribuit  simpliciter,  sed  pro  his  quae 
subsunt  virtuti  suae  et  nec  eius  facultatem  excedunt.  Substan- 
tiae autem  separatae  excedunt  vires  intellectus  coniuncti  pro 
statu  isto. 

Ad  10.  dicendum,  quod  Dionysius  non  vult  dicere,  quod 
porporalia  et  composita  nullo  modo  manuducant  ad  cognoscenda 
aliquo  modo  spiritualia  et  simplicia,  quia  alibi  dicit  contrarium; 
sed  vult  dicere,  quod  per  ea  non  perfecte  cognoscuntur.  Unde 
si  possint  esse  medium  aliqualiter  manuductivum,  non  tamen 
perfecte  expressivum  vel  repraesentativum. 

Ad  11.  dicendum,  quod  si  fiat  comparatio  respectu  eius- 
dem, verum  est,  quia  difficilius  est  separare  non  separata  et 
intelligere  ea,  quam  intelligere,  postquam  sunt  separata.  Sed 
non  est  verum  respectu  alterius;  potest  enim  esse  tale  intelli- 
gibile  separatum  et  tantum  excedens  nostrum  intellectum,  quod 
propter  sui  excessum  difficilius  est  ipsum  intelligere  quam  alia 
separare  et  intelligere. 

Ad  12.  dicendum,  quod  ex  duplici  causa  potest  sensus  im- 
pediri a cognitione  sive  apprehensione  alicuius  sensibilis,  scili- 
cet propter  improportionem  et  propter  organi  corruptionem, 
ratione  cuius  post  magna  sensibilia  non  potest  sentire  sive  per- 
cipere minora.  Quamvis  autem  intellectus  non  laedatur  ab  in- 
telligibili  excellenti  et  post  maxima  non  minus  intelligat,  immo, 
magis,  minora;  non  tamen  illa  magna  intelligit  propter  impro- 
portionem sui  ad  illa,  quia  excedunt  facultatem  intellectus  con- 
iuncti, saltem  pro  illo  statu.  Sed  si  intellectus  intelligeret  sub- 
stantias separatas,  non  minus,  sed  multo  magis  intelligeret  alia. 

Septimo  quaeritur,  utrum  intellectus  in  statu  viae  possit  tantum 
elevari  per  donum  gratiae,  quod  videat  Deum  per  essentiam. 

Et  quod  non , ostenditur : 

1.  Magis  excedunt  divina  intelligibilia  simplicia  et  incor- 
poralia, quam  intelligibilia  simplicia  et  incorporalia  sensibilia 
composita  et  corporalia;  sed  secundum  Dionysium  1.  cap. 1 de 
Divinis  Nominibus  intelligibilia  simplicia  incorporalia  incontem- 
plabilia sunt  sensibilibus  compositis  et  corporalibus : ergo  multo 
magis  divina  intelligibilibus,  ergo  nunquam  intellectus  tantum 
potest  per  gratiam  elevari,  quod  Deum  per  essentiam  videat. 

2.  Item,  divina  Scriptura  inter  alios  facit  mentionem  de 
Moyse  2 in  veteri  testamento  et  de  Paulo  3 in  novo,  quod  Deum 
viderint;  sed  isti  non  viderunt:  ergo  nec  aliquis  in  vita  ista, 
quantumcumque  per  gratiam  elevatus,  potest  Deum  videre. 
Probatio  minoris:  quod  Moyses  non  viderit,  dicit  Dionysius 
de  Mystica  Theologia  1.  cap.4:  «Divinus  Moyses  audit  multa- 
rum vocum  buccinas  et  vidit  multa  lumina,  postea  a multis  se- 
gregatur et  cum  electis  sacerdotibus  divinarum  ascensionum 
summitatem  pertingit,  quamvis  per  hoc  quidem  non  sit  cum 
Deo  et  contemplatur  non  ipsum,  sed  locum,  ubi  est  ».  Quod 
autem  nec  Paulus  viderit,  dicit  idem  Dionysius  in  epistola  ad 
Dorotheum5:  « Divinus  Paulus  cognovisse  Deum  dicitur,  cogno- 
scens illum  super  omnem  existentem  intellectum  et  cognitionem  »; 
sed  cognoscere,  Deum  existentem  esse  super  omnem  intellectum 
et  cognitionem,  non  est  ipsum  aperte  videre:  ergo  etc. 

3.  Item,  Gregorius  XVIII.  Moralium  6 super  illud  Iob  28: 
Sapientia  abscondita  est  ab  oculis  omnium  viventium , enu- 
merans Patres  veteris  testamenti  dicit,  quod  « Iacob,  qui  Deum 


1 Cfr.  supra  pag.  348,  nota  1. 

2 Cfr.  Exod.  3,  2.  et  e.  33,  II.  18. 

3 Cfr.  II.  Cor.  12,  2.  seqq.  et  Cornei,  a Lapide  in  v.  4,  ubi  citat  auctores, 
qui  docent,  Paulum  «hic  divinam  essentiam  vidisse». 

4 Paragr.  3. 

5 Epist.  5. 

6 Cap.  54.  n.  88,  ubi  explicat  illud  Iob  28,  21. 

se  vidisse  testatur,  Deum  non  nisi  per  Angelum  vidit.  Moy- 
ses nihilominus  Deum  non  in  se  vidit;  si  enim  Deum  vidisset, 
non  dixisset:  Ostende  mihi  temetipsum  »;  et  post:  «Et  vide- 
runt ergo  Patres  testamenti  veteris  Dominum  et  tamen  iuxta 
beati  Iob  sententiam:  Sapientia  abscondita  est  etc.,  quia  in  hac 
mortali  carne  consistentibus,  et  videri  potuit  per  quasdam  cir- 
cumscriptas imagines  et  videri  non  potuit  per  incircumscri- 
ptum lumen  aeternitatis  ».  Ex  quo  habetur,  quod  Moyses  non 
vidit  et  quod  videri  non  potest. 

4.  Item,  in  quantacumque  gratia  et  quantumcumque  per- 
fecta anima  separetur,  per  illam  Deum  non  potest  videre;  alias 
gratia  viae  et  patriae  essent  omnino  aequales,  cum  tamen  se- 
cundum Sanctos  et  docto  res  oporteat,  aut  gratiam  novam  in- 
fundi, aut  eandem  gratiam  augmentari.  Sed  anima  separata 
expeditior  est  in  operationibus  intellectualibus  et  efficacior  quam 
anima  coniuncta : ergo  per  nullam  gratiam  quantumcumque 
perfectam  potest  Deum  videre  in  vita  ista. 

5.  Item,  status  patriae  et  status  viae  sunt  omnino  distincti, 
ita  quod  sunt  incompossibiles  nec  simul  possunt  esse  nisi  for- 
tassis in  Christo  propter  unionem  naturae  divinae  cum  humana. 
Ergo  quod  est  proprium  unius  status  non  potest  alii  statui  con- 
venire; sed  videre  Deum  per  essentiam  est  proprium  solius 
status  patriae : ergo  impossibile  est,  per  quantumcumque  donum 
gratiae  Deum  per  essentiam  videri  in  via. 

6.  Item,  quia  dicebatur,  quod  illa  visio  non  ponit  in  statu, 
quia  conceditur  quasi  raptim  et  perfunctorie,  et  donum  illud 
non  per  modum  habitus  manentis,  obiiciebatur : quoniam  qua 
ratione  Deus  potest  illud  donum  ad  tempus  concedere,  potest  et 
continuare  et  per  donum  continuatum  continuare  visionem ; sed 
visio  illa  beatum  facit,  iste  autem  est  status  mortalitatis  et 
miseriae : ergo  simul  et  semel  esset  quis  beatus  et  miser,  simul 
status  gloriae  et  miseriae,  quod  est  inconveniens;  ergo  [et]  il- 
lud, ex  quo  sequitur.  Ergo  per  nullum  donum  gratiae  potest 
elevari  intellectus,  ut  Deum  per  essentiam  videat. 

7.  Item,  Damascenus  lib.  II.  cap.  24. 1 : « Impossibile  est,  sub- 
stantiam expertem  esse  propriae  et  naturalis  operationis  »;  sed 


1 De  Fide  orthod.  c.  23,  ubi  dicit:  «Fieri  non  potest,  ut  substantia  ulla  actu 
seu  operatione  naturali  careat  ». 


QUAESTIO  VII.  DE  COGNITIONE.  365 

operationes  virium  inferiorum  ut  sensus  et  imaginationis  sunt 
i ncom possibiles  cum  illa  sublimi  contemplatione  divinae  visio- 
nis: ergo,  quamdiu  anima  utitur  actibus  virtutum  inferiorum, 
nullo  modo  potest  elevari  ad  illam  visionem.  Sed  quamdiu  in- 
tellectus coniunctus  est,  necesse  est,  animam  uti  talibus  opera- 
tionibus, secundum  Damascenum:  ergo  etc. 

8.  Item,  si  Paulus  vel  aliquis  Sanctus  in  vita  ista  Deum 
per  essentiam  vidisset,  nunquam  ab  huiusmodi  visione  fuisset 
separatus : ergo  nullus  Sanctus  in  vita  ista  Deum  per  essentiam 
vidit.  Probatio  consequentiae.  Quaero  enim  causam  separatio- 
nis. Sed  non  est  causa  ex  parte  videntis,  quod  velit  inde  sepa- 
rari, quoniam  in  illa  visione  satiatur  appetitus  iuxta  illud 
Psalmi 1 : Satiabor,  cum  apparuerit  gloria  tua;  nec  ex  parte 
Dei,  quoniam  divina  bonitas,  quae  liberalissima  est,  nunquam 
donum  collatum  alicui  subtrahit  sine  culpa:  ergo  etc. 

9.  Item,  quod  omnino  ponit  extra  statum  viae  in  statu 
viae  conferri  non  potest;  sed  visio  Dei  per  essentiam  omnino 
ponit  extra  statum  viae:  ergo  nullo  modo  potest  in  via  concedi. 
Probatio  minoris  est  per  illud  quod  dicitui*  Exodi  33  2 : Non 
videbit  me  homo  et  vivet. 

10.  Confirmabatur  argumentum  sic:  impossibile  est  simul 
esse  in  via  et  in  termino;  sed  videns  Deum  est  in  termino, 
quia,  ut  dicit  Augustinus  I.  de  Trinitate 1 2  3,  « illa  contemplatio 
promittitur  nobis  actionum  omnium  finis  et  aeterna  perfectio 
gaudiorum  » : ergo  impossibile  est,  quod  existens  in  via  Deum 
per  essentiam  videat. 

11.  Item,  qui  videt  Deum  per  essentiam  cognoscit  de  Deo, 
quid  est;  sed  in  vita  ista  non  potest  de  Deo  cognosci,  quid  est: 
ergo  in  vita  ista  non  potest  per  essentiam  videri.  Maior  vide- 
tur satis  manifesta;  minor  probatur  per  hoc  quod  dicit  loan- 
nes  Damascenus  in  I.  libro 4 cap.  4,  quod,  « quid  Deus  est,  se- 
cundum substantiam  omnino  incomprehensibile  est  » : ergo  etc. 

12.  Item,  sicut  se  habet  visus  corporalis  ad  videnda  cor- 
poralia visibilia,  ita  se  habet  visus  intellectualis  ad  videnda  vi- 


1 Ps.  16,  15. 

2 Vers.  20. 

3 Cap.  8.  n.  17;  cfr.  supra  pag.  34,  nota  2.  et  pag.  170,  nota  I. 

4 Scii,  de  Fide  orthod. 

sibilia  intellectualia;  secl  visus  corporalis  non  potest  elevari  ad 
videndum  aliquid  nisi  per  lumen  suum  naturale:  ergo  nec  vi- 
sus intellectualis  potest  elevari,  ut  videat  aliquid  nisi  per  lu- 
men suum  naturale.  Sed  per  lumen  naturale  nostri  intellectus 
Deus  videri  non  potest:  ergo  etc. 

13.  Item,  dilectio  et  cognitio  se  consequuntur;  tantum  enim 
quis  diligit,  quantum  novit.  Ubi  igitur  est  cognitio  sive  visio 
patriae,  necesse  est,  quod  simul  sit  ibi  amor  et  caritas  patriae; 
sed  in  via  ista  impossibile  est  haberi  caritatem  patriae:  ergo 
impossibile  est,  quod  videatur  Deus  per  essentiam,  quae  est 
visio  patriae.  Probatio  minoris:  quoniam  caritas  est  princi- 
pium merendi;  quamdiu  autem  quis  est  in  via,  est  in  statu 
merendi;  in  patria  autem  non  est  status  merendi,  nec  caritas 
ibi  erit  principium  merendi : ergo  impossibile  est,  in  via  haberi 
caritatem  patriae. 

14.  Item,  Augustinus  XII.  de  Trinitate  per  totum  1 2 distin- 
guit duplicem  portionem  rationis:  superiorem,  quae  deputatur 
contemplandis  aeternis;  inferiorem , quae  deputatur  tempora- 
libus tractandis  aique  administrandis.  Sed  quanto  anima  magis 
est  per  gratiam  ordinata,  tanto  melius  administrat  temporalia; 
quanto  autem  magis  administrat  temporalia,  tanto  minus  con- 
templatur aeterna : ergo  quanto  quis  magis  habet  de  gratia  in 
vita  ista,  tanto  minus  potest  Deum  contemplari. 

CONTRA: 

1.  Numerorum  12 2 : Quis  talis  sicut  Moyses  servus  meus ? 
Ore  enim  ad  os  loquor  ei,  \et  palam']  et  non  per  figuras 
neque  per  aenigmata  Deum  videt;  sed  hoc  est  videre  per  es- 
sentiam: ergo  Moyses  vidit  Deum  per  essentiam,  ergo  etc. 

2.  Item,  Gregorius  XVIII.  libro  Moralium3:  «A  quibus- 
dam in  hac  vita  adhuc  corporali  carne  consistentibus,  sed  ta- 
men inaestimabili  virtute  crescentibus  quodam  contemplationis 
acumine  aeterna  Dei  claritas  videri  potest  ».  Ergo  per  donum 
gratiae  elevantis  potest  Deus  per  essentiam  videri  in  vita  ista. 

1 Ex.  gr.  c.  1.  n.  1 ; c.  2.  n.  2;  c.  3.  n.  3.  etc. 

2 Vers.  7,  seq.,  ubi  Vulgata:  At  non  talis  servus  meus  Moyses,  qui  in  omni 
domo  mea  fidelissimus  est.  Ore....  Dominum  videt. 

3 Cap.  54.  n.  89.  Pro  corporali  textus  originalis  legit  corruptibili 

3.  Item,  quod  est  alicui  par  vel  aequale  in  natura,  est  par 
et  aequale  in  intelligentia;  sed  secundum  Augustinum,  III.  li- 
bro de  Libero  Arbitrio1,  «Angelus  et  anima  sunt  natura  pa- 
res, officio  dispares  » : ergo  homo  est  aequalis  Angelo  in  intel- 
ligentia,. Sed  sancti  Angeli  vident  Deum  per  essentiam:  ergo 
homo  potest  videre  Deum  per  essentiam,  etiam  ex  naturalibus. 

4.  Item,  Deus  est  causa  universalis  omnium,  ita  quod  sua 
essentia  est  causa  entium,  sua  vita  causa  viventium,  sua  boni- 
tas causa  bonorum ; et  hoc  dicit  Dionysius  4.  cap. 2 de  Divinis 
Nominibus.  Hoc  dicit  etiam  Augustinus  I.  libro  de  Doctrina 
Christiana  et  II.  libro  Confessionum,  « quia  est,  sumus,  et  quia 
bonus  est,  boni  sumus».  Sed  nullus  cognoscit  effectum,  nisi  co- 
gnoscat causam:  ergo  necessario  quicumque  videt  aliquod  en- 
tium videt  divinam  essentiam;  ergo  non  tantum  per  gratiam, 
immo  per  naturam  potest  Deus  videri  per  essentiam. 

5.  Item,  philosophi  cognoverunt  Deum  per  naturam  in  ef- 
fectibus suis,  ex  quibus  devenerunt  in  cognitionem  causae;  sed 
certum  est,  quod  gratia  simpliciter  clarificat  et  illuminat  intel- 
lectum ultra  lumen  naturale:  ergo  per  gratiam  simplicem  potest 
videri,  ultra  quam  viderunt  philosophi  per  naturam.  Sed  hoc 
est  videre  Deum  per  essentiam:  ergo  etc. 

RESPONDEO : 


Cum  quaeritur,  utrum  per  donum  gratiae  possit  elevari 
intellectus  in  vita  ista  ad  videndum  Deum  per  essentiam ; dico, 
quod  hoc  potest  intelligi  duobus  modis,  scilicet  de  lege  com- 
muni et  quantum  ad  gratiae  habitum,  vel  de  privilegio  sjoe- 
ciali  sive  singulari  et  quantum  ad  specialem  influxum.  Si  se- 
cundum legem  communem  intelligatur,  per  quodcumque  donum 
gratiae  intellectus  in  vita  ista  ad  illam  visionem  non  elevatur, 
licet  ad  illam  forsitan  disponatur.  Ad  cuius  declarationem  in- 
telligendum  est,  quod  Anselmus  in  libro  de  Libertate  arbitrii 
cap.  3. 3 distinguit  quadruplicem  potestatem,  quae  necessario  ad 


1 Gap.  11.  n.  32. 

2 Passim,  praesertim  § I.  2.  4.  et  10.  — Sequentes  loci  sunt  August.,  I.  de 
Doclr.  christ.,  c.  32.  n.  35.  et  VII.  Confess.,  c.  12.  n.  18.  et  lib.  XI.  c.  i.  n.  6. 

3 Circa  finem. 

visionem  corporalem  concurrit,  ita  et  conformiter  possumus  in 
visione  intellectuali  intelligere.  Ait  enim:  « Alia  est  potestas1 
in  re  vidente,  alia  in  re  visibili,  alia  in  medio,  alia  in  impe- 
diente vel  non  impediente  » ; verbi  gratia : potestas  in  re  vi- 
dente est,  quando  habet  potentiam  visivam  et  organum  sanum, 
quia  neque  lapis  neque  caecus  videre  potest.  Potestas  in  re 
visibili  est,  quando  obiectum  est  praesens  et  non  excedit  po- 
tentiam visivam;  si  enim  sit  potentia  in  vidente  et  si  non  sit 
praesens  obiectum,  non  potest  videre,  utpote  si  quis  haberet 
potentiam  videndi  montem,  si  mons  non  esset  praesens,  non 
posset  montem  videre;  eodem  modo  si  obiectum  esset  impro- 
portionale  visui.  Nam  oculus  vespertilionis  lucem  solis  non  pot- 
est videre  2.  Potestas  in  medio  est,  quando  adest  medium  et  est 
sufficiens.  Si  enim  sit  potentia  ex  parte  videntis  et  praesentia 
obiecti  proportionalis  ex  parte  visibilis,  si  desit  medium,  non 
potest  videre,  utpote  si  non  sit  lux;  quidquid  enim  videtur, 
videtur  in  lumine,  et  ideo  de  nocte  et  in  tenebris  non  possumus 
videre.  Potestas  in  non  impediente  est,  quando  ex  parte  viden- 
tis est  potentia,  ex  parte  obiecti  praesentia,  ex  parte  medii  vel 
lucis  sufficientia,  nec  est  aliquid  prohibens  aut  impediens.  Nam 
si  aliquid  interponatur  inter  rem  visibilem  et  videntem,  omni- 
bus aliis  concurrentibus,  non  potest  videre. 

Has  quatuor  potestates  necesse  est  ad  intellectualem  visio- 
nem concurrere.  Nam  necessaria  est  ex  parte  videntis  potentia 
disposita,  ex  parte  obiecti  praesentia  proportionata,  ex  parte 
medii  luminis  sufficientia,  et  ex  parte  non  impedientis  nulla  sit 
resistentia  vel  prohibentia.  Omnes  istae  tamen  potestates  oportet 
intelligi  ex  parte  videntis  secundum  alium  et  alium  respectum. 
Sed  ad  visionem  Dei  per  essentiam  sive  facie  ad  faciem  3 ista 
quadruplex  potestas  deest,  ex  qua  possunt  sumi  quatuor  ra- 
tiones. 

Et  primo  sumitur  ratio  ex  defectu  potestatis  ex  parte  vi- 
dentis ; nam  etsi  adsit  potentia,  quia  intelligentia  nata  ad  Deum 
contemplandum  et  videndum,  hoc  ipso  quod  est  Dei  imago  — 
eo  enim  imago  Dei,  quo  potest  cognoscere  eum,  a quo  facta  est, 


1 Scii.  « videndi  aliquod  corpus  ». 

2 Aristol.,  II.  Metapli.  text.  I.  (alias  lib.  I.  brevior  c.  1.). 

3 Respicitur  I.  Cor.  13,  12. 


QUAESTIO  VII.  DE  COON  ITIONE. 


369 

secundum  Augustinum  XIV.  de  Trinitate  \ tamen  est  infirma, 
et  ideo  ad  illam  aeternam  lucem  contemplandam  in  sua  clari- 
tate non  est  idonea,  quia  super  defectibilitatem  naturae  super- 
inducta est  obscuritas  poenae  ex  peccato  originali  contractae. 
Unde  dicit  Hugo  X.  parte  I.  libri 1  2,  quod  « oculus  contempla- 
tionis est  excaecatus  »,  qui  ordinatur  ad  contuenda  et  videnda 
intellectualia  et  divina.  Ista  est  ratio  Augustini  XV.  de  Trini- 
tate cap.  26  3 ; «quae  causa  est,  inquit,  ut  lucem  illam  fixa 
acie  videre  non  possis,  loquitur  sibi  ipsi,  nisi  utique  infirmitas, 
et  quis  4 eam  tibi  fecit  nisi  iniquitas»? 

Secundo  sumitur  ratio  ex  defectu  potestatis  ex  parte  rei 
visibilis , quoniam,  etsi  illa  lux  maxime,  quantum  est  de  ratione 
sui,  sit  visibilis,  tanquam  ratio  videndi  omnia,  tamen  aut  non  est 
praesens  in  ratione  obiecti  visibilis,  aut  si  est  praesens,  omnino 
est  impropor  dona  lis  intellectui  viatoris,  ipsum  in  infinitum  ex- 
cedens. Habitat  enim  lucem  inaccessibilem , quam  nemo  ho- 
minum vidit , sed  nec  videre  potest , I.  Timothei  6 5;  ideo  lu- 
cem illam  in  sua  claritate  non  potest  intueri.  Ista  est  ratio 
Anselmi  in  Proslogio  cap.  36;  quaerens,  cur  illam  lucem  vi- 
dere non  possit,  ait.  «Cur  hoc,  Domine?  Cur  hoc?  Tenebratur 
oculus  eius  in  infirmitate  sua,  aut  reverberatur  fulgore  tuo? 
Sed  certe  et  tenebratus  in  se  reverberatur  a te  utique  et  ob- 
scuratur sua  brevitate  et  obruitur  tua  immensitate,  vere  et 
contrahitur  angustia  sua  et  vincitur  amplitudine  tua  ». 

Tertio  sumitur  ratio  ex  defectu  potestatis  ex  parte  medii , 
scilicet  ex  parte  gratiae,  quae  est  quasi  lumen  quoddam,  quo 
Deus  videtur,  infusum  a sole  iustitiae,  quo  videtur  Deus.  Gratia 
autem  viae  ad  videndum  Deum  per  essentiam  non  ordinatur. 
Unde  cum  quantumcumque  gratia  anima  separaretur,  per  illam 
non  videret  Deum,  immo  necesse  est,  gratiam  per  essentiam 


1 Cap.  8.  n.  II:  «Eo  quippe  ipso  imago  eius  est,  quo  eius  capax  est,  eius- 
que  particeps  esse  potest  ».  I bi<i.  c.  12.  n.  15.  dicit:  « Haec  igitur  trinitas  mentis 
non  propterea  Dei  est  imago,  quia  sui  meminit  mens  et  intelligit  et  diligit  se, 
sed  quia  potest  etiam  meminisse  et  inlelligere  et  amare  a quo  facta  est  ». 

2 De  Sacrament.,  c.  2.  — Pro  excaecatus  textus  originalis  legit  extinctus. 

3 Potius  c.  27.  n.  50. 

4 Textus  originalis  habet  quid. 

5 Vers.  16.  Pro  quam  nemo  Vulgata  legit  quem  nemo. 

6 Potius  cap.  1 4. 

augrnentari,  aut  aliam  novam  gratiam  ampliorem  infundi,  ut 
in  opponendo  tactum  est,  alias  gratia  viae  esset  aequalis  gra- 
tiae patriae.  Nec  gratia  vel  lumen  gratiae  ordinatur  ad  quie- 
tandum  in  terminum,  sed  magis  ad  dirigendum  in  motu.  — 
Rursus,  gratia  in  statu  viae  non  sufficit  reddere  oculum  intel- 
lectualem perfecte  luci  conformem  ad  hoc,  quod  Deum  in  sua 
videat  claritate,  et  ideo  per  quantumcumque  donum  gratiae 
Deus  in  via  videri  non  potest.  Haec  est  ratio  Augustini  ad  Ita- 
licam, in  numero  Epistolarum  6 1 : « In  tantum  Deum  videmus, 
in  quantum  similes  sumus;  in  tantum  non  videmus,  in  quan- 
tum dissimiles  sumus.  Inde  ergo  videbimus,  unde  similes  eri- 
mus; tanto  autem  efficimur  similiores  illi,  quanto  magis  in 
eius  cognitione  et  caritate  proficimus,  ita  sane,  ut  in  hac  vita 
quantuscumque  provectus  longe  absit  ab  illa  perfectione  simi- 
litudinis, quae  idonea  erit  ad  videndum  Deum,  sicut  dicit  Apo- 
stolus I.  ad  Corinthios  13  2,  facie  ad  faciem  ». 

Quarta  sumitur  ratio  ex  defectu  potestatis  ex  parte  im- 
pedimenti. Nam,  ut  dicitur  Sapientiae  9 3,  corpus,  quod  cor - 
rumpitur , aggravat  animam,  ei  deprimit  terrena  inhabi- 
tatio sensum  multa  cogitantem.  Quamdiu  ergo  anima  aggra- 
vatur corruptibili  corpore  et  sarcina  corporis  deprimitur,  in 
quacumque  gratia  nou  potest  mens  elevari  ad  tam  sublimem 
contemplationem.  Unde  Exodi  33.  4 dixit  Dominus  Moysi:  Non 
videbis  faciem  meam.  Non  enim  videbit  me  hoyno  et  vivet ; 
viveti  scilicet;  carne  mortali.  Quando  autem  corruptibile  hoc  in- 
duerit incorruplionem  et  mortale  hoc  induerit  immortalita- 
tem, I.  ad  Corinthios  15 5,  ubi  «quod  fuit  sarcinae  erit  gloriae  », 
expeditius  fertur  in  Deum,  ut  dicit  Augustinus  XII.  super  Ge- 
nesim ad  litteram  in  fine  6.  Haec  est  ratio  Gregorii  IV.  libro  Mo- 
ralium7 super  illud:  Obtenebrentur  stellae  caligine  eius,  ubi 


1 Nunc  Upisl.  92.  n.  3. 

2 Vm.  12. 

3 Vers.  13. 

4 Vers.  20,  ubi  Vulgata:  Non  poteris  videre  faciem  etc. 

5 Vers.  53.  seq.,  ubi  Vulgata:  Oportet  enim  corruptibile  hoc  induere  incor- 
ruptionem,  et  mortale  hoc  induere  immortalitatem.  Cum  autem  mortale  hoc  in- 
duerit immortalitatem  etc. 

6 Gap.  35.  n.  68. 

7 Gap.  24.  n.  45,  ubi  explicat  lob  3,  9. 

dicit:  «Multi  in  tenebris  vitae  praesentis,  dum  superiora  de  se 
exempla  exhibent,  astrorum  more  nobis  desuper  fulgent.  Sed 
«quantalibet  coruscatione  operis  fulgeant,  quantolibet  igne  com- 
punctionis se  accendant;  nimirum  constat,  quia  dum  corruptibili 
adhuc  carne  gravati  sunt,  aeternum,  sicut  est,  videre  lumen 
nequaquam  possunt  ». 

Quia  igitur  ex  parte  obiecti  visibilis  est  improportionis  ex- 
cessus, ex  parte  videntis  est  infirmitatis  defectus,  ex  parte 
medii  gratiae  est  insufficientia,  ex  parte  corporis  corruptibilis 
est  resistentia  et  prohibentia ; ideo  dico,  quod,  quantum  est  de 
communi  lege,  per  quantamcumque  gratiam  in  vita  ista  intel- 
lectus Deum  videre,  sicut  est  in  sua  claritate,  non  potest. 
Quamvis  autem  hoc  non  possit  de  lege  communi  et  per  gratiae 
habitum,  potest  de  privilegio  speciali  et  per  specialem  influxum 
sive  donum.  Hoc  ideo  dico,  quoniam,  ut  puto  sine  praeiudicio, 
aliqui  ampliorem  et  maiorem  habitum  gratiae  habentes  ad  hanc 
contemplationem  non  sunt  elevati  et  aliqui  minorem  gratiae 
habitum  habentes  per  aliquod  speciale  donum  vel  influxum  ad 
hanc  contemplationem  provecti  sunt.  Supponimus  enim,  sicut 
iam  videbitur,  ad  hoc  assumtos  Moysen  et  Paulum,  quibus 
fortassis  Petrus  et  loannes  in  gratia  impares  non  fuerunt,  quos 
ad  istum  contemplationis  gradum  assumtos  non  legimus,  et 
ideo  hoc  non  attribuimus  gratiae  habitui,  sed  speciali  influxui, 
per  quem  quidem  influxum  et  specialis  gratiae  donum  et  au- 
xilium, dico  indubitanter,  Deum  in  vita  ista  per  essentiam  posse 
videri.  Cuius  rationem  sumo  ex  tribus. 

Primo,  ex  parte  divinae  potentiae , quae  in  creatura  potest 
quidquid  vult,  quod  non  implicat  contradictionem  nec  derogat 
suae  potentiae  et  sapientiae.  Unde  sicut  « ex  corporibus  potest 
quas  voluerit  qualitates  subtrahere,  aliis  remanentibus  »,  ut  ex 
igne  calorem,  remanente  luce,  et  ex  corporibus  terrenis,  re- 
manente corporeitate,  auferre  gravitatem  vel  simpliciter  vel  ad 
tempus,  ut  dicit  Augustinus  ad  Consentium,  in  numero  Epistola- 
rum 87  1,  ita  ex  spiritibus  potest  quas  voluerit  auferre  et  de- 
trahere proprietates  contrarias  et  alias  superinducere,  ut  de- 
trahere obscuritatem  et  superinducere  claritatem,  remanentibus 
aliis,  et  hoc  ad  tempus,  ac  per  hoc  assumere  animas,  quas 


1 Nunc  Epist.  205.  (alias  I4G.)  e.  I.  n.  4,  paucis  nmtaiis 

dignas  et  idoneas  iudicaverit  ex  causis,  quas  ipse  novit,  ad 
istam  excellentissimam  visionem. 

Secunda  ratio  est  ex  parte  humanae  intelligentiae , quae, 
ut  praedictum  est,  hoc  ipso,  quod  est  ad  imaginem  Dei,  ordi- 
nata est  ad  Deum  videndum  tanquam  obiectum  beatificum,  in 
quo  recipit  suae  naturae  complementum;  quia  igitur  ad  hoc 
habet  naturalem  aptitudinem,  Deus  ad  hoc  potest  eam  elevare, 
sopitis  ad  tempus  et  suspensis  actibus  virium  inferiorum. 

Tertia  ratio  est  ex  parte  gratiae.  Nullus  enim  est  defe- 
ctus naturae,  quem  gratia  supplere  non  possit  vel  simpliciter 
auferendo  vel  ad  tempus  remittendo,  ut  nullum  afferat  impe- 
dimentum operationibus  intellectualibus.  Et  ideo  intellectui  con- 
iuncto  adhuc  in  via  existenti  per  speciale  donum  et  influxum 
gratiae  elevantis  et  sopientis  et  quodam  modo  ad  tempus  quie- 
ta ntis  vires  inferiores  potest  concedere,  ut  elevetur  ad  Deum 
per  essentiam  atque  in  sua  claritate,  sicut  est,  contemplandum. 
Et  supponimus,  hoc  fuisse  concessum  Moysi  et  Paulo,  legisla- 
tori et  praecipuo  ministro  et  praedicatori  Evangelii.  Et  de  Paulo 
dicit  Augustinus  ad  Orosium  penultima  quaestione1:  « Ob  id 
raptus  fuerat  Paulus  in  tertium  caelum,  id  est  intellectualem 
visionem,  ut  Deum  non  per  corpus,  non  per  similitudinem  cor- 
poris, sed  sicut  est  ipsa  veritas,  cerneret.  Profecto  pervenerat 
Paulus,  ut  Deum  sic  in  ista  vita  videret,  sicut  Sancti  post  hanc 
vitam».  In  XII.  quoque  super  Genesim  cap.  12  2:  «Cur  non 
credamus,  quod  tanto  Apostolo,  docto ri  gentium,  rapto  usque 
ad  illam  visionem  excellentissimam  voluerit  Deus  demonstrare 
vitam,  in  qua  post  hanc  vitam  vivendum  est  in  aeternum?  Et 
cur  non  dicatur  hoc  paradisus  paradisorum»?  Et  in  14.  ca- 
pitulo : « Tertium  caelum  intelligitur  illud  genus  visionis,  quo 
anima  abrepta  a sensibus  corporis  atque  mundata,  ut  ipsam 
Dei  substantiam  Verbumque  Dei,  per  quod  facta  sunt  omnia  3, 
in  caritate  Spiritus  sancti  ineffabiliter  valeat  videre  atque  au- 
dire. Non  inconvenienter  arbitramur,  illuc  raptum  esse  Aposto- 
lum Paulum  ».  Idem  in  Epistola  ad  Paulinam  de  Videndo  Deo, 


1 Scii.  Dialog.  Quaest.  65  ad  Oros.  (inter  opera  Aiigust.),  quaest.  65. 

2 Scii,  super  Gen.  ad  liti.,  sed  c 23.  n.  56.  Expressio  « paradisus  paradi- 
sorum » habetur  ibici,  c.  34.  n.  67,  ubi  habetur  etiam  seq.  locus. 

3 Cfr.  loan.  I,  3. 

in  numero  Epistolarum  02  \ dicit  hoc  idem.  De  Moyse  autem 
dicit  in  Epistola  eadem,  cum  quaereret  a Domino,  Exodi  33 1  2 : 
Ostende  temetipsum  mihi  manifeste:  «Accepit  in  praesenti 3 
congruum  responsum,  quod  faciem  Dei  videre  non  posset,  quem 
nemo  potest  videre  et  vivere,  hoc  modo  Deo  significante,  vitae 
alterius  posterioris  hanc  esse  visionem  ».  Et  post:  « Desiderio 
eius  illud  quod  petierat,  concessum  est  in  libro  Numerorum 
cap.  12 4,  ubi  dicit,  aliis  Prophetis  in  visione  se  apparere  et  in 
somnis,  Moysi  autem  per  speciem,  non  per  aenigma,  ubi  addit 
dicens:  et  gloriam  Domini  vidit»;  et  post:  «Quemadmodum 
concupivit,  sic  vidit  Deum,  sicuti  est,  quae  contemplatio  cunctis 
filiis  in  fine  promittitur  ». 

Asserendum  est  ergo  indubitanter,  per  speciale  donum  et 
gratiae  influxum  intellectum  posse  elevari  ad  Deum  in  sua  cla- 
ritate videndum;  quod  istis  duobus,  scilicet  Moysi  legislatori  et 
Paulo  Evangelii  praedicatori,  duplici  ratione  fortassis  conces- 
sum est:  una  propter  utriusque  testamenti  auctoritatem  et  con- 
firmationem. Congruum  enim  videtur  et  consonum  rationi,  ut 
ille  qui  legem  tulit  vel  potius  promulgavit,  et  ille  qui  princi- 
paliter inter  gentes  recepturas  Evangelium  praedicavit,  ad  Legis 
et  Evangelii  confirmationem  de  ipso  veritatis  fonte  immediate 
uterque  hauserit  et  ibi  uterque  viderit  salutis  praecepta.  — 
Alia  ratio  est  propter  nostram  consolationem,  quia  Evangelium 
et  Lex  non  tantum  continet  praecepta,  immo  et  promissionem 
illius  beatissimae  visionis,  sed  Lex  implicite  et  occulte  et  in- 
volute, Evangelium  aperte  et  manifeste;  et  ideo  ad  consolatio- 
nem credentium  et  in  solatium  peregrinorum  dignum  fuit  et 
congruum,  ut  illa  gloria  repromissa  praecipuis  praedicatoribus 
revelaretur  Legis  et  Evangelii. 

Sed  notandum  ad  intelligentiain  obiectorum,  quod  illud 
gratiae  lumen  vel  ille  specialis  influxus  potest  duobus  modis 


1 Nunc  est  Epist.  147.  (alias  112.)  c.  13.  n.  31;  ibid.  n.  32.  habetur  alter 
locus  de  .Moyse. 

2 Vers.  is,  ubi  Vulgata:  Ostende  mihi  gloriam  tuam;  deinde  respicitur  vers.  20. 

3 Textus  originalis  hic  habet  in  praesentia  et  infra  legit  quam  nemo  pro 
quem  nemo. 

4 Vers.  6.  seqq.  — Textus  originalis  sic  habet:  « Desiderio  eius  etiam  illud, 
quod  petierat, .fuisse  concessum,  in  libro  Numerorum  postea  demonstratum  est, 
ubi  » etc. 

intelligi:  vel  ut  habitus  manens;  et  hoc  modo  nulli  fuit  conces- 
sum in  vita  ista,  sic  enim  beatum  facit  et  omnino  ponit  extra 
statum  viae;  vel  ut  passio  raptim  afficiens  et  transiens,  et  hoc 
modo,  quamvis  elevet  ad  participationem  alicuius  actus  confor- 
mis et  similis  gloriae,  non  tamen  facit  beatum,  nec  extra  sta- 
tum viae  ponit,  licet  statum  viae  pro  illo  momento  excedat. 
His  visis,  pro  magna  parte  patet  responsio  ad  obiecta. 

Ad  1.  dicendum,  quod  illud  argumentum  procedit  ex  falsa 
intellectu  auctoritatis.  Non  enim  vult  dicere  Dionysius,  quod 
creatura  intellectualis  non  possit  per  gratiam  immaterialia,  sim- 
plicia et  intellectualia  contemplari,  et  quod  ista  non  sint  con- 
templabilia et  cognoscibilia  creaturae  rationali,  sed  vult  dicere,, 
quod  materialia  et  composita  et  sensibilia  non  perfecte  ducunt 
in  cognitionem  immaterialium,  simplicium  et  intellectualium,, 
quamvis  aliquo  modo  ad  illa  cognoscenda  manuducant.  Unde 
illi  ablativi  potius  dicunt  habitudinem  et  rationem  medii  quam 
agentis. 

Ad  2.  dico,  quod  secundum  Augustinum  Moyses  vidit  Deum 
per  essentiam.  Sed  ut  ipse  dicit  in  supra  dicta  Epistola  et  XII. 
super  Genesim  et  II.  de  Trinitate  cap.  16  \ ubi  movet  istam 
quaestionem,  dicit,  quod  primo  in  monte  Sinai,  quando  Legem 
accepit,  Deum  per  essentiam  non  vidit,  sed  « in  sublecta  crea- 
tura » ; et  in  hoc  concordat  Dionysius.  Et  sic  vidit  per  figuram. 
Quod  ostendi  sibi  petiit  faciem  Domini  vel  divinam  substantiam: 
Si,  inquit  Exodi  33 1  2,  inveni  gratiam  coram  te,  ostende  mihi 
temetipsum.  Dicitur  et  ibi  loqui  ore  ad  os,  sicut  homo  solet 
loqui  ad  amicum  suum,  quia  in  creatura  subiecta  per  Ange- 
lum ita  voces  modificabantur,  quasi  essent  amici  loquentis  ad 
amicum.  Sed  postea  vidit  Deum  facie  ad  faciem,  sicut  concu- 
pivit et  petiit  a Domino,  ut  narratur  Numerorum  12.  et  Augu- 
stinus dicit  expresse  in  Epistola  supra  dicta  et  pluries  explica- 
tum est.  De  ista  autem  visione  Dionysius  mentionem  non  facit. 
— Quod  dicit  de  Paulo,  dico,  quod  indubitanter  tenendum  est, 
Paulum  in  raptu  Deum  per  essentiam  vidisse,  ut  Augustinus 


1 Num.  27.  seq. ; adhuc  clarius  habetur  ibici,  c.  15.  n.  25. 

2 Vers.  13;  ubi  Vulgata:  Si  ergo  inveni  gratiam  in  conspectu  tuo,  ostende 
mihi  faciem  luam;  deinde  v.  II,  ubi  Vulgata  facie  ad  faciem  pro  ore  ad  os, 
quae  verba  sunt  Num.  12,  8,  ut  deinde  sequitur. 


QUAESTIO  VII.  DE  COGNITIONE. 


375 

asseverat.  Nec  hoc  Dionysius  negat,  sed  dicit  tantum,  quod,  di- 
citur cognovisse,  cognoscens  illum  existentem  super  omnem  in- 
tellectum et  cognitionem,  non  tantum  cognoscens,  quia  talis, 
sed  talem  cognovit,  qui  est  super  omnem  cognitionem,  ipse  ta- 
men cognovit.  Et  hoc  dicit  in  commendationem  Pauli. 

Ad  3.  iam  patet  responsio,  quoniam,  quantum  est  de  lege 
communi,  nec  Patres  testamenti  veteris  nec  novi  Deum  per  es- 
sentiam viderunt.  Tamen  Gregorius  non  negat,  immo  concedit, 
quod  pe)'  donum  gratiae  specialis  videri  possit,  sicut  apparet 
per  verba  sequentia  superius 1 allegata.  — Quod  autem  dicit 
de  Moyse  intelligendum  est  de  visione  in  monte  Sinai,  quando 
fuit  Lex  data,  ut  supra  2 expositum  est;  qui  licet  tunc  non  vi- 
derit, tamen  postmodum  vidit,  sicut  petiit,  ut  dicit  Augustinus. 

Ad  4.  dicendum,  quod,  ut  dictum  est 3,  quod  mens  eleve- 
tur ad  Deum  videndum  in  vita  ista,  non  est  ex  habitu  gratiae, 
sed  ex  speciali  influxu , qui  non  manet,  sed  statim  transit  et 
quasi  raptim  animam  tangit  et  ideo,  in  quantacumque  gratia 
anima  separetur,  Deum  videre  non  potest,  nisi  amplior  gratia 
infundatur.  Si  tamen  ponatur,  quod  in  illo  statu  4,  quo  mens 
illo  influxu  gratiae  vel  illo  lumine  tangitur  et  afficitur,  sepa- 
raretur, non  esset  fortassis  inconveniens,  quod  per  illam  gra- 
tiam Deum  immediate  contemplaretur. 

Ad  5.  dicendum,  quod  status  re  vera  sunt  incompossibiles. 
Tamen  non  est  inconveniens,  quod  aliquis  in  statu  viae  existens 
illum  statum  ad  aliquod  momentum  excedat  et  aliquem  actum 
alterius  status  participet.  Ergo  visio  Dei,  prout  est  propria 
statui  patriae,  non  competit  statui  viae,  quia  nec  viatori  ut 
viatori  conceditur,  sed  in  quantum  statum  illum  excedit,  nec 
ut  est  propria  illi  statui,  quia  propria  est  illi  statui  ut  manens 
et  continua,  et  hoc  modo  facit  beatum.  Illa  autem  quasi  raptim 
et  perfunctorie  conceditur. 

Ad  6.  dicendum,  quod  fortassis  Deus  non  posset  illud  do- 
num continuare , statu  manente,  quia  tunc  sequeretur  statuum 
confusio,  et  quod  simul  esset  quis  beatus  et  miser,  mortalis  et 


1 Pag.  363,  nota  6.  et  pag.  366,  nota  3. 

2 Pag.  374,  nota  I. 

3 Pag.  371. 

4 Codd.  A C legunt  in  illo  instanti. 

immortalis;  bene  posset  tamen  tantam  plenitudinem  gratiae  in- 
fundere, quod  omnino  mortalitatem  et  miseriam  absorberet  et 
in  alium  statum  transferret.  Sed  hoc  melius  videbitur  quae- 
stione sequenti. 

Ad  7.  dicendum,  quod  operationes  possunt  duobus  modis 
intelligi,  scilicet  in  habitu  vel  in  virtute  et  in  actuali  usu  et 
exercitio.  Si  in  habitu  et  in  virtute  nulla  substantia  est  expers 
propriae  operationis  nec  ea  unquam  privatur,  quia  potest  exire 
in  actum  suum  loco  et  tempore  ; tamen  non  oportet,  quod  sem- 
per  sit  in  actuali  usu  et  exercitio.  Non  enim  oportet,  quod  sem- 
per  intellectus  intelligat  actu,  et  ideo  non  est  inconveniens,  ad 
tempus  suspendi  actus  virium  inferiorum,  quando  anima  ele- 
vatur ad  illam  excellentissimam  contemplationem. 

Ad  8.  dicendum,  quod  Paulus  et  aliquis  alius,  quicumque 
ad  illum  gradum  contemplationis  fuit  assumtus,  ab  illa  fuit 
subtractus  vel  illa  sibi  subtracta,  etsi  sine  culpa,  non  tamen 
sine  causa:  sine  culpa  quidem,  quia,  sicut  non  meruit  ad  illam 
assumi,  sed  gratis  ad  illam  fuit  elevatus,  ita  nec  eam  sibi  sub- 
trahi demeruit;  non  tamen  sine  causa,  quoniam  non  fuit  con- 
cessa nisi  ad  tempus,  nec  ut  habitus  manens.  Et  ideo  eadem 
ratione  et  causa,  qua  concessa  fuit  pro  illo  instanti,  eadem 
fuit  subtracta. 

Ad  9.  dicendum,  quod  illa  visio,  etsi  statum  viae  excedat, 
non  tamen  ponit  omnino  extra  statum  viae,  quia,  ut  saepe  di- 
ctum est,  actus  transiens  statum  non  facit  nec  in  statu  ponit, 
sed  habitus  manens.  Illa  autem  visio  et  illud  donum  fuit  con- 
cessum magis,  ut  passio  raptim  afficiens  quam  habitus  conti- 
nue manens.  Ad  id  autem,  quod  dicit  de  illa  auctoritate  Exodi 1 : 
Non  videbit  me  homo  et  vivet,  respondet  Augustinus  II. 
de  Trinitate  cap.  17. 2 dicens,  « faciem  illam  nemo  potest  vi- 
dere et  vivere,  sive  quia  post  hanc  vitam,  in  qua  peregrina- 
mur a Domino  3,  et  \ubi\  corpus,  quod  corrumpitur,  aggra- 
vat animam,  tantum  videmus,  sive  etiam  quod  nunc  in  quan- 
tum Dei  sapientiam,  secundum  quam  facta  sunt  omnia,  spiri- 


1 Cap.  33,  20. 

2 Num.  28. 

3 II.  Cor.  5,  6,  ubi  Vulgata:  Dum  sumus  in  corpore,  peregrinamur  elc. ; 
loc.  seq.  est  Sap.  9,  15. 

tualiter  videmus1,  in  tantum  carnalibus  morimur,  ut  mortuum 
nobis  hunc  mundum  deputantes  nos  quoque  ipsi  huic  inundo 
moriamur».  Hanc  eandem  sententiam  ponit  Gregorius  XVIII. 
libro  Moralium  2 super  illud:  Sapientia  abscondita  est  ab  ocu- 
lis omnium  viventium . 

Ad  10.  dicendum,  quod  videns  Deum  per  essentiam,  sic 
non  est  in  termino,  quamvis  aliquo  modo,  ut  dictum  est,  sta- 
tum viae  excedat.  Nec  ad  illam  contemplationem  fuit  assumtus 
tanquam  ad  finem  completum  et  ultimatum,  quia  non  habet 
rationem  finis,  nisi  ubi  manet  et  continuatur,  non  ubi  momen- 
tanee et  raptim  animum  afficit  et  transit. 

Ad  11.  potest  responderi  per  interemptionem  maioris  et 
minoris.  Per  interemptionem  maioris , quoniam  non  omnis,  qui 
videt  aliquam  rem,  novit  quidditatem  sive  quid  est,  sicut  docet 
experientia;  per  interemptionem  minoris , quoniam  in  vita  ista 
de  Deo  potest  sciri,  quid  est,  non  tantum  privative,  sed  posi- 
tive, non  tam  plene  et  perfecte,  sed  semiplene  et  imperfecte 
notitia  utcumque  apprehensiva,  non  comprehensiva,  ut:  quod 
Deus  est  summum  ens,  summum  bonum,  aeternum  et  his  si- 
milia. Et  hoc  dicit  Damascenus  ibi,  quod  quid  est  de  Deo  se- 
cundum substantiam  est  incomprehensibile. 

Ad  12.  dicendum,  quod  non  est  simile*  de  visu  corporali 
et  intellectuali;  quoniam  visus  corporalis  habet  obiectum  suum 
conproporiionatum  et  collimitatum,  quod  non  excedit  faculta- 
tem suae  naturae;  sed  visus  intellectus  propter  sui  excellentiam 
ordinatur  ad  aliquod  obiectum,  quod  omnino  excedit  facultatem 
suae  virtutis  et  luminis  naturalis,  et  ideo  ad  hoc,  quod  ad  il- 
lud videndum  elevetur,  indiget  auxilio  et  adiutorio  luminis  su- 
pernaturalis. 

Ad  13.  dicendum,  quod  sicut  mens  elevatur  ad  participan- 
dum aliquem  actum  visionis  beatificae,  non  habitum  manentem, 
ita  simul  elevatur  ad  participandum  aliquem  actum  illius  ca- 
ritatis et  dilectionis,  non  tamen  habitum  manentem,  qui  facit 
beatum.  Nam,  ut  dicit  Augustinus 3 de  Trinitate  in  fine,  illud 

1 Textus  originalis  sic  legit:  « spiritualiter  intelligimus,  in  tantum  carnalibus 
affectibus  morimur  » elc. 

2 Cap.  54.  n.  88. 

3 Forse  alludit  ad  c.  25.  n.  45:  « Ibi  veritatem  sine  ulla  difficultate  videbi- 
mus eaque  clarissima  et  certissima  perfruemur».  Cod.  C legit  I.  de  Trinit. ; vide 

est  tale  bonum,  quod  non  potest  videri  et  non  amari.  — Quod 
dicit,  quod  caritas  est  principium  merendi;  dico,  quod,  quam- 
vis sit  principium  merendi,  non  oportet,  quod  sernper  actu  me- 
reatur et  maxime  pro  illo  actu,  in  quo  statum  viae  excedit,  et 
ideo  pro  illo  tunc  non  meruit. 

Ad  14.  dicendum,  quod  duplex  est  status  gratiae,  status 
scilicet  activorum  et  contemplativorum ; et  contemplationi  se- 
cundum Augustinum  deservit  portio  rationis  superior,  actioni 
inferior.  Quanto  igitur  quis  plus  habet  de  gratia  in  statu  acti- 
vorum, tanto  melius  administrat  temporalia,  quae  quidem  ta- 
men administratio  quanto  ordinatior  est,  non,  ut  supponebat, 
retrahit  a contemplatione  aeternorum,  licet  administrando  non 
possit  contemplari  quis  actu,  sed  magis  administratio  ordinata 
ad  contemplationem  disponit  secundum  Gregorium *  1,  quia  actio 
ordinatur  ad  contemplationem.  Quanto  autem  aliquis  plus  ha- 
bet de  gratia  in  statu  contemplationis,  tanto  serenius  et  subli- 
mius contemplatur  aeterna. 

Prima  duo  argumenta  pro  altera  parte  concedenda  sunt, 
quia  verum  concludunt. 

Ad  3,  dicendum,  quod  paritas  non  dicit  ibi  naturae  aequa- 
litatem, sed  magis  conformitatem,  eo  quod  ordinantur  ad  eun- 
dem finem.  Ulterius  Angeli  sancti  per  naturam  non  vident 
Deum  per  essentiam,  quia  sic  viderent  daemones,  sed  per  ha- 
bitum gloriae,  quo  modo  et  anima  potest  videre  Deum,  scilicet 
per  lumen  gloriae  in  patria  vel  per  aliquid  illius  generis  in  via. 

Ad  4.  dicendum,  quod  in  illo  argumento  sunt  multi  defe- 
ctus. Primus,  quia  non  oportet,  quod  qui  cognoscit  vel  videt 
effectum,  cognoscat  vel  videat  causam  aperta  contui tione,  sed 
tantum  quia  est  vel  quid  est , imperfecte  tamen,  sicut  docet  ex- 
perientia. Secundus  est  quia  dato,  quod  qui  videt  effectum,  vi- 
deret causam,  non  oportet,  quod  videret  causam  primam  et 
universalem,  sed  causam  propriam  et  proximam,  causam  in 


ibi  c.  13.  n.  31  : « Vita  autem  aeterna  est  in  illa  contemplatione,  qua  non  ad 
poenam  videtur  Deus,  sed  ad  gaudium  ».  Sed  potius  pro  de  Trinitate  legendum 
esse  videtur  de  Civitate  Dei,  ubi  lib.  XXII.  e.  30.  n.  5.  legitur:  « Ibi  vacabimus 
et  videbimus;  videbimus  et  amabimus;  amabimus  et  laudabimus  ». 

1 Haec  sententia  ex  diversis  locis  colligi  potest,  e.  g.  V.  Moral.  c.  I I.  n.  19; 
VI.  Moral.  c.  37.  n.  59.  seqq.;  XVIII.  Moral.  c.  43.  n.  70;  XXVIII.  Moral.  c.  17. 
^ n.  37.  seqq.;  II.  Ilomil.  in  Ezech.  horni!.  2.  n.  II. 

genere,  non  causam  extra  genus.  Tertius  est,  quoniam  duplex 
potest  intelligi  cognitio  effectus,  scilicet  plena  et  perfecta,  et 
de  hac  concedo,  quod  qui  cognoscit  perfecte  effectum,  quod 
perfecte  cognoscit  causam,  quia  nunquam  cognoscitur  effectus 
perfecte  nisi  in  causa  perfecte  cognita,  secundum  Augustinum  \ 
Sed  quamdiu  sumus  in  vita  ista,  nunquam  perfecte  cognosci- 
mus naturam  alicuius  effectus  etiam  minimae  formicae,  mini- 
mae muscae  aut  vermis.  Et  ideo  non  oportet,  quod  eius  causa 
perfecte  et  immediate  videatur. 

Ad  5.  dico,  quod  illud  argumentum  nihil  valet:  Magis  co- 
gnoscitur per  gratiam  quam  per  naturam;  ergo  tantum  magis. 
Philosophi  enim  per  naturalem  investigationem  potuerunt  per- 
venire ad  aliqualem  notitiam  communium,  sed  fideles  per  gra- 
tiam perveniunt  ad  notitiam  propriorum,  illi  ad  aliquam  noti- 
tiam speculativam,  sed  illi  ad  notitiam  experimenta lem  et  sa- 
pientialem, quod  est  multo  magis. 

QUAESTIO  VIII. 

Octavo  quaeritur,  utrum  intellectus  possit  elevari  ad  videndum  di- 
vinam essentiam  sine  raptu,  sive  alienatione  ab  actibus  sen- 
sitivis. 

Quod  sic , ostenditur : 

1.  Quandocumque  aliqua  se  habent  per  ordinem,  ita  quod 
secunda  praesupponunt  prima,  mutatione  facta  in  secundis,  non 
oportet,  mutationem  fieri  in  primis,  verbi  gratia  secundum  au- 
ctorem libri  de  Causis  et  suum  Commentatorem  super  1.  pro- 
positione1 2: «Vivum,  sensibile  et  intellectuale  se  habent  per 
ordinem,  ita  tamen,  quod  amoto  intellectivo,  remanet  sensitivum, 
et  amoto  sensitivo,  remanet  vivum  ».  Sed  actus  sensus  et  in- 
tellectus ita  se  habent  per  ordinem,  quod  actus  sensus  prior 


1 Potius  legendum  esse  videtur  Aristotelem,  secundum  quem  unaquaeque  res 
perfecte  cognoscitur,  cum  cognoscitur  secundum  quadruplex  genus  causae,  I.  Metaph. 
c.  4.  (c.  3.).  Cfr.  S.  1'onav.,  tom.  IV.  pag.  661,  nota  1.  et  tom  I.  pag.  72,  nota  I.  Ce- 
terum, omnem  rem  certissime  et  nobilissime  per  causam  proximam  et  immediatam 
cognosci,  docet  August.,  II.  de  Gen.  ad  lilt.  c.  8.  n.  17.  seqq.,  ibid.  V.  c.  I i.  n. 
32.  seqq.,  et  XI.  de  Civ.  Dei,  c.  29.  Vide  S.  Bonav.,  tom.  1.  pag.  806,  nota  5. 

2 Cfr.  supra  pag.  155,  nota  4. 


380 


QUAESTIONES  DISPUTATAE. 


est  quam  actus  intellectus:  ergo  facta  mutatione  in  intellectu, 
remanere  potest  sensus  in  suo  actu.  Ergo  quantumcumque  in- 
tellectus elevetur,  remanet  sensus  in  actu;  sed  rapi  est  abstrahi 
animam  ab  actibus  sensuum:  ergo  etc. 

2.  Item,  maior  est  adhaerentia  et  dependentia  accidentis 
ad  subiectum  quam  sensus  ad  intellectum  et  e converso;  sed 
accidens  potest  esse  sine  subiecto  et  habere  actum  suum,  sicut 
apparet  in  Sacramento  altaris:  ergo  multo  fortius  intellectus 
praeter  hoc,  quod  a sensibus  abstrahatur,  potest  habere  actum 
suum  proprium  et  perfectum,  hoc  est  videre  Deum:  ergo  etc. 

3.  Item,  Augustinus  II.  de  Trinitate  cap.  17.  1 tractans  il- 
lud Exodi  33:  Non  videbit  me  horno  et  vivet ; dicit:  « Illam 
faciem,  id  est  Dei  formam,  in  qua  Filius  non  rapinam  arbi- 
tratas est  esse  aequalis  Deo  Patri,  nemo  potest  videre  et  vi- 
vere, sive  quia  post  hanc  vitam,  in  qua  peregrinamur  a Do- 
mino, videbimus  facie  ad  faciem,  sive  etiam  quia  nunc,  in 
quantum  Dei  sapientiam,  per  quam  facta  sunt  omnia,  spiritua- 
liter  intelligimus,  in  tantum  huic  mundo  morimur,  ut  deputan- 
tes nobis  hunc  mundum  mortuum,  nos  quoque  huic  mundo 
moriamur,  dicentes  cum  Apostolo  ad  Galatas  ultimo1 2:  Mihi 
mundus  crucifixus  est,  et  ego  mundo  ».  Hanc  eandem  senten- 
tiam et  fere  eadem  verba  ponit  Gregorius  XVIII.  libro  Mora- 
lium 3 super  illud  lob  28:  Sapientia  abscondita  est  ab  oculis 
omnium  viventium.  Igitur  ad  videndam  divinam  essentiam 
sufficit  mori  mundo.  Sed  mori  mundo  potest  aliquis  sine  raptu 
sicut  viri  perfecti,  qui  omnia  propter  Deum  relinquunt : ergo  illi 
possunt  Deum  videre  sine  raptu. 

4.  Item,  multo  difficilius  est  simul  ad  diversa  ferri  secun- 
dum eandem  potentiam  quam  secundum  diversas  potentias;  sed 
natura  spiritualis  secundum  eandem  potentiam  simul  ad  diversa 
fertur:  ergo  multo  fortius  anima  secundum  diversas  potentias 
ad  diversa  poterit  ferri;  ergo  simul  Deum  contemplari  et  exer- 
cere operationes  virium  inferiorum.  Maior  manifesta  est;  mi- 
nor probatur  per  Augustinum,  qui  dicit  IV.  super  Genesim  ad 
litteram  cap.  13 4,  quod  Angeli  simul  contemplantur  rationes 

1 Num.  28;  sequuntur  Exod.  33,  20;  Phil.  2,  6;  II.  Cor.  5,  6.  et  I.  Cor.  13,  12. 

2 Scii.  c.  6,  14. 

3 Cap.  54.  n.  88.  seq.,  ubi  explicat  lob  28,  21  ; cfr.  supra  pag.  363,  nola  6. 

4 Potius  c.  24.  n.  41.  seqq. 

creaturarum  in  Deo,  simul  vident  in  propriis  generibus,  simul 
in  se  ipsis  et  ad  laudem  referunt  Creatoris.  Et  haec  omnia  simul 
potest  natura  angelica  mirabili  facilitate.  Et  post:  simul  hoc 
totum  possunt,  hoc  totum  faciunt.  Simul  igitur  habent  diem  et 
vesperam  et  mane.  Certum  est  nihilominus,  quia  simul  contem- 
plantur et  ministrant.  Ergo  etc. 

5.  Item,  maior  est  colligantia  sensus  et  imaginationis1  quam 
sensus  et  imaginationis  ad  intellectum;  sed  ad  elevationem  ima- 
ginationis ad  aliquam  visionem  imaginariam  supra  se  non  oportet 
abstrahi  ab  actibus  sensuum,  immo  simul  potest  videre  unum 
hominem  per  imaginationem  et  simul  alium  per  sensum : ergo 
simul  potest  Deum  videre  per  intellectum  et  actu  exercere  ope- 
rationes sensus  et  imaginationis.  Probatio  minoris,  apparet  per 
Augustinum  XII.  super  Genesim  ad  litteram,  qui  dicit  cap.  12  2 : 
« Cum  admixtione  alicuius  spiritus  ita  corporalium  rerum  ex- 
primuntur imagines,  tanquam  ipsis  corporis  sensibus  corpora 
praesententur,  manente  tamen  etiam  in  corporis  sensibus  inten- 
tione, sic  videntur  quae  in  spiritu  faciunt 3 imagines  corporum, 
quemadmodum  corpora  ipsa  per  corpus,  ita  ut  simul  cernatur 
et  aliquis  homo  praesens  oculis  et  absens  alius  spiritu  tanquam 
oculis  ».  Ergo  etc. 

6.  Item,  ut  dicit  Anselmus  de  Casu  diaboli  cap.  12  4,  in 
his  quae  immediate  dependent  a divina  potentia,  idem  est  ea 
posse  fieri,  quod  Deum  ea  posse  facere,  et  non  posse  fieri,  quod 
Deum  ea  non  posse  facere.  Unde  idem  est  mundum  posse  creari 
quod  Deum  mundum  posse  creare.  Sed  elevari  ad  videndum 
divinam  essentiam  in  statu  viae  est  opus  solius  divinae  poten- 
tiae: ergo  non  posse  Deum  videre  sine  raptu  idem  est  quod 
Deum  non  posse  ad  hoc  elevare  intellectum.  Sed  Deus  hoc  potest: 
ergo  sine  raptu  potest  mens  elevari  ad  Deum  videndum.  Proba- 
tio minoris  est,  quoniam  Deus  potest  omne  illud,  quod  non  impli- 
cat contradictionem  vel  defectum  potentiae.  Sed  hoc  non  implicat 
contradictionem,  quia  fecit  hoc  in  Christo;  secundum  eandem 
naturam  enim  contemplabatur  continue  divinam  essentiam  et 
exercebat  divinas  operationes  sensuales  et  corporales : ergo  etc. 


1 Supple:  ad  se  invicem. 

3 Edit,  legit  fiunt. 

4 Textus  Anselmi  sententialiter  tantum  hic  occurrit. 


2 Num.  25. 

7.  Item.  Deus  potest  videri  ab  intellectu  creato  per  natu- 
ram suam;  ergo  potest  videri  sine  raptu.  Consequentia  videtur 
esse  manifesta.  Probatio  antecedentis  est,  quoniam  quod  ali- 
quid non  possit  videri,  hoc  contingit  ex  duplici  causa,  scilicet 
propter  defectum  praesentiae  vel  propter  defectum  evidentiae. 
Sed  Deus  est  praesentissimus  animae.  Nam,  ut  dicit  Augustinus 
VIII.  de  Trinitate  cap.  7. 1 2 et  III.  Confessionum  cap.  3,  Deus  est 
interior  intimo  nostro  et  superior  summo  nostro.  Est  etiam  evi- 
dentissirnus,  cum  sit  lux  clara  et  pura.  Ergo  etc. 

8.  Item,  Augustinus  XIV.  de  Trinitate  cap.  8.  2 dicit,  quod 
« anima  eo  imago  Dei  est,  quo  capax  eius  est  et  particeps  esse 
potest  »,  capax  et  particeps  per  cognitionem  et  amorem;  sed 
imago  Dei  est  per  naturam:  ergo  cognoscere  et  amare  potest 
per  naturam  sine  gratia.  Ergo  ad  hoc  non  est  necessarium  rapi. 

9.  Item,  Gregorius  in  II.  libro  Dialogorum  cap.  14.  3 narrat, 
quod,  cum  beatus  Benedictus  staret  in  oratione,  « vidit  lucem 
quandam  fusam  de  caelo,  ex  qua  nox  sicut  dies  claruit » ; et  post 
dicit,  quod  illa  visione  « totus  mundus  sub  uno  solis  radio  colle- 
ctus ante  oculos  eius  adductus  est  ».  In  illa  nihilominus  visione 
vidit  animam  Germani,  Capuani  episcopi,  ferri  in  caelum.  « Ad 
istud  autem  tantum  miraculum  volens  sibi  testem  adhibere,  vo- 
cavit quendam  diaconum,  nomine  Servandum,  qui  vidit  adhuc 
unam  illius  lucis  particulam  ».  Ergo  beatus  Benedictus  simul 
fuit  elevatus  a visione  Dei  et  simul  habuit  visum  sensuum,  quia 
fratrem  vocavit.  Ne  autem  dicatur,  quod  Deum  tunc  non  vidit, 
obviat  Gregorius  capitulo  sequenti4  respondens  Petro  quaerenti, 
quomodo  potuit  hoc  fieri;  et  dicit,  quod  « animae  videnti  Crea- 
torem angusta  est  omnis  creatura.  Quantumlibet  enim  parum  de 
illa  luce  aspiciat,  breve  fit  ei  omne,  quod  creatum  est,  et  dila- 
tato sinu  mentis,  supra  totum  mundum  fit  ». 

10.  Item,  si  oportet,  animam  rapi  a corporibus  sensibilibus, 
hoc  non  est,  nisi  quia  actus  sensuum  sunt  impedimento  actui 
intellectus;  sed  actus  sensuum  non  impediunt  actum  intellectus: 
ergo  etc.  Probatio  minoris  est,  quia  inferior  vis  non  impedit 
superiorem;  sensus  est  vis  inferior  intellectu;  ergo  etc. 

1 Num.  1 1,  ubi  dicit  « Exterius  conantur  ire  et  interiora  sua  deserunt,  quibus 
interior  est  Deus».  Sed  Verbotenus  habentur  III.  Conf.  c.  6.  n.  II. 

2 Num.  II.  3 Potius  c.  35. 

4 Potius  in  eodem  c.  35. 

11.  Item,  unitur  natura  corporea  animae,  unitur  anima 
Deo;  sed  natura  corporea  unitur  animae,  manentibus  disposi- 
tionibus corporalibus;  ergo  unitur  anima  Deo  in  visione,  ma- 
nentibus dispositionibus  suis.  Sed  disponitur  per  sensibilia,  in 
quibus  Deum  contemplatur:  ergo  sic  potest  Deum  videre,  quod 
sensibilia  contemplari. 

12.  Item, .omnis  perfectio  secundaria  quo  nobilior  est,  mi- 
nus inpedit  subiectum  suum  quoad  suum  esse  primum;  sed  ista 
visio  est  secundaria  perfectio  intellectus;  ergo  non  impedit  sub- 
iectum suum  quantum  ad  suum  esse  primum.  Sed  suum  esse 
primum  est  esse  in  corpore  et  corpus  perficere:  ergo  simul 
potest  et  Deum  videre  et  corpus  non  minus  perficere:  ergo  et 
exercere  operationes  corporeas. 

13.  Item,  omnis  res  quanto  minus  recedit  a sua  natura, 
tanto  magis  potest  in  operationes  suas;  sed  de  natura  animae 
est,  quod  perficiat  corpus:  ergo  quanto  magis  corpus  perficit, 
magis  potest  videre  Deum,  quae  est  eius  operatio  praecipua. 
Ergo  non  oportet  propter  hoc  alienari  a corpore  vel  rapi. 

14.  Item,  super  illud  II.  ad  Corinthios  12. 1:  raptum  usque 
ad  tertium  caelum , dicit  Glossa:  «contra  naturam».  Tunc 
quaero:  a quo  fuit  iste  raptus?  Non  ab  anima,  quoniam  anima 
faciendo  contra  na  luram  peccat;  non  a Deo,  quoniam,  ut  dicit 
Augustinus  VI.  super  Genesim  ad  litteram  2 et  de  Vera  Inno- 
centia, « auctor  naturae  tam  non  facit  contra  naturam  quam 
contra  semetipsum  non  facit  ».  Ergo  impossibile  est,  quod  anima 
rapiatur,  et  supponimus,  quod  per  gratiam  potest  videre  Deum  : 
ergo  sine  raptu. 

15.  Item,  nihil  impeditur  nisi  a suo  contrario;  sed  sensus 
non  est  intellectui  contrarius  in  actu  suo,  irnmo  sibi  subservit 
et  adminiculatur:  ergo  in  videndo  Deum  a sensibus  non  impe- 
ditur: ergo  nec  oportet  a sensibus  alienari. 

16.  Item,  si  actus  divinae  visionis  impedit  actum  sensus 
vel  e converso,  quanto  actus  intensior,  tanto  magis  praestatur 
impedimentum;  sed  certum  est,  quod  in  patria  actus  divinae  vi- 
sionis erit  intensior  et  similiter  actus  sensus,  quam  possit  esse 

1 Vers.  2.  — Glossa  est  ordinaria  apud  Lyranum : « Contra  naturam  elevatum  » . 

2 Cop.  13.  n.  2 i.  et  Prosper,  Lib.  Senient.  c.  284.  (alias  283.),  qui  liber 
habetur  etiam  inter  opera  August.  et  incipit:  «Innocentia  vera»;  sed  verbotenus 
habetur  apud  August.  lib.  XXVI.  contra  Faustum  c.  3. 

in  via.  Sed  in  patria  non  se  impe  lient  invicem:  ergo  multo 
minus  in  via. 

CONTRA : 

1.  Richardus  in  suo  Beniamin  cap.  50. 1 distinguens  tripli- 
cem gradum  divinae  cognitionis,  quasi  triplex  caelum,  dicit: 
« Aliter  siquidem  videtur  Deus  per  fidem,  aliter  cognoscitur 
per  rationem,  atque  aliter  cernitur  per  contemplationem.  Prima 
visio  ad  primum  caelum,  secunda  ad  secundum,  tertia  ad  ter- 
tium pertinet.  Prima  est  infra  rationem,  secunda  cum  ratione, 
tertia  supra  rationem.  Ad  primum  itaque  et  secundum  contem- 
plationis caelum  homines  sane  ascendere  possunt.  Sed  ad  illud 
quod  est  supra  rationem  nisi  per  mentis  excessum  supra  se 
ipsos  rapti  nunquam  pertingunt  ».  Igitur  etc. 

2.  Item,  Augustinus  XII.  super  Genesim  ad  litteram2: 
« Nisi  ab  hac  vita  quisque  quodam  modo  moriatur,  sive  omnino 
exiens  de  corpore,  sive  ita  aversus  et  alienatus  a carnalibus 
[sensibus],  ut  merito  nesciat,  utrum  in  corpore  vel  extra  cor- 
pus, sic  3 in  illam  non  rapitur  et  subvenitur  visionem».  Ergo 
idem  quod  prius.  Idem  ad  Paulinam  4. 

3.  Item,  maior  expeditio  requiritur  ad  cognitionem  aper- 
tam sive  per  essentiam  quam  ad  cognitionem  aenigmaticam; 
sed  ad  cognitionem  aenigmaticam,  quae  est  per  fidem,  neces- 
sario requiritur  abstractio  a naturalibus  rationibus:  ergo  multo 
fortius  ad  visionem  per  essentiam  requiritur  abstractio  a cor- 
poris sensibus. 

RESPONDEO: 

Cum  raptus  secundum  sui  statum  completum  sit,  prout 
loquimur  hic,  quidam  mentis  excessus,  quo  mens  abstracta  a 
corpore  et  a corporea  similitudine  alienata  ad  videndam  divi- 
nam essentiam  elevatur  vi  naturae  superioris,  prout  colligitur 
ex  verbis  Augustini  XII.  .super  Genesim  ad  litteram,  possumus 


1 Scii.  lib.  de  Praeparat,  animi  ad  contemplation.  sive  Beniamin  minor,  sed 
c.  74.  — Vide  etiam  eiusdem  libr.  de  Gratia  contemplation.  sive  Beniam.  mai., 
lib.  1.  c.  3.  et  Adnoiat.  in  Ps.  2. 

2 Cap.  27.  n.  55.  in  fine. 

3 Textus  originalis  legit:  «vel  extra  corpus  sil,  cum  in  illam  » etc. 

4 Epist.  147.  (alias  112.)  c.  13.  n.  31. 

loqui  de  ista  elevatione  duobus  modis:  vel  quantum  ad  istius 
elevationis  exigentiam , vel  quantum  ad  super  naturalem  po- 
tentiam, cuius  virtute  fit  ista  elevatio. 

Si  quantum  ad  potentiam  super  naturalem,  cuius  virtute 
fit  ista  elevatio;  dico  sine  praeiudicio,  quod  divina  potentia, 
quae  est  immensae  virtutis  et  cui  non  est  impossibile  omne 
verbum  x,  posset  mentem  adhuc  in  carne  mortali  existentem 
elevare  ad  illam  excellentissimam  visionem  absque  omni  alie- 
natione a corporis  sensibus  vel  imaginatione,  ita  quod  simul 
videret  Deum  et  exerceret  sensuales  et  imaginarias  operationes. 
Et  quamvis  hoc  non  sit  multum  bene  intelligibile,  tamen  faten- 
dum est.  Nam,  ut  dicit  Augustinus  ad  Volusianum  2  1  2.  Epi- 
stola in  numero  Epistolarum:  « Fateamur,  Deum  aliquid  posse, 
quod  nos  fateamur  cogitare  non  posse.  In  rebus  enim  mirabi- 
libus tota  ratio  facti  est  potentia  facientis  ».  Et  ratio  est,  quo- 
niam Deus  potest  omne  illud,  quod  contradictionem  non  impli- 
cat aut  potentiae  defectum,  ut  in  opponendo  3 dictum  est.  Hoc 
autem  nec  defectum  potentiae  implicat  nec  contradictionem, 
sicut  apparet  in  Christo.  Et  sicut  potuit  in  Christo,  puto,  quod 
posset  in  puro  homine,  quoniam  anima  Christi,  quae  erat  crea- 
tura, exercebat  illas  operationes:  nec  est  tutum  limitare  divi- 
nam potentiam  et  dicere:  hoc  non  potest,  praesertim  ubi  non 
apparet  manifesta  contradictio. 

Si  autem  loquamur  de  ista  elevatione  quantum  ad  sui  exi- 
gentiam, dico,  quod,  quantum  est  de  sui  natura  et  ratione, 
impossibile  est,  mentem  ad  illam  visionem  excellentissimam  ele- 
vari nisi  abreptam  et  alienatam,  secundum  Augustinum  4,  ab 
omni  corpore  et  corporea  similitudine,  ab  omni  actu  sensus  et 
imaginationis.  Istius  autem  ratio  ex  qua  tuor  colligi  potest. 
Prima  sumitur  ex  parte  obiecti.  Obiectum  enim,  ad  quod  vi- 
dendum mens  elevatur,  est  ipsa  divina  essentia  in  unitate  Pa- 
tris et  Filii  et  Spiritus  Sancti,  quod  est  tam  altum,  tam  sublime, 
ut  mentem  oporteat  supra  semetipsam  elevari  et  supra  omnem 
sensibilem  aut  imaginariam  similitudinem.  Impossibile  enim  est, 


1 Cfr.  Luc.  1,  37. 

2 Nunc  Epist.  137.  (alias  3.)  c.  2.  n.  8. 

3 Supra  pag.  381  n.  6. 

4 Vide  supra  pag.  355,  notam  2.  et  pag.  384,  notam  2. 

mentem  simul  ferri  ad  oppositos  terminos,  sursum  scilicet  et 
deorsum,  et  ideo  impossibile  est  simul  ferri  in  Deum  viden- 
dum, ad  quod,  quia  supra  naturam  est,  supra  semetipsam  men- 
tem elevari  oportet  et  ferri  in  ista  inferiora  aut  sentienda  aut 
imaginanda.  Et  ideo  dicit  Augustinus  libro  IV.  de  Trinitate 
cap.  15  1 : « Cum  aliquid  aeternum  mente  capimus,  non  in  hoc 
mundo  sumus  »;  et  Gregorius  II.  Dialogorum  cap.  5.  dicit,  quod, 
« quando  mens  illuc  elevatur,  dilatato  mentis  sinu  supra  totum 
mundum  fit  ». 

Secunda  ratio  sumitur  ex  parte  actus.  Actus  enim  ille  dif- 
ficillimus est  et  arduissimus;  ideo  oportet,  mentem  toto  impetu, 
toto  conatu,  tota  virtute  in  semetipsam  uniri  ad  actum  illum 
exercendum ; et  quia  ad  actus  sentiendi  et  imaginandi  necessa- 
ria est  intentio  voluntatis,  quoniam,  ut  dicit  Augustinus  XI.  de 
Trinitate  fere  per  totum  et  maxime  cap.  8 2,  in  actu  apprehen- 
sionis necessaria  est  intentio  voluntatis  copulantis  speciem  rei 
apprehensibilis  cum  acie  apprehendentis,  ita  quod,  quando  ces- 
sat copulatio,  cessat  et  apprehensio  sive  cognitio,  quamdiu  ma- 
net copulatio,  manet  cognitio;  propterea  in  actu  illo  dificillimo 
et  arduissimo,  in  quem  necesse  est  tota  virtute  intendi,  necesse 
est,  animam  abstrahi  et  alienari  ab  omnibus  his  actibus,  ubi 
necessaria  est  intentio  voluntatis.  Et  idcirco  beatus  Dionysius 
de  Mystica  Theologia  docet  Timotheum  dicens  1.  cap.  3:  «Tu 
autem,  o amice  Timothee,  circa  mysticas  visiones  forti  contra- 
dictione 4 et  sensus  derelinque  et  intellectuales  operationes  et 
omnia  sensibilia  et  intelligibilia  et  omnia  existentia  et  non  exi- 
stentia,  et  sicut  est  possibile,  ignote  consurge  ad  eius  unitio- 
nem, qui  est  super  omnem  substantiam  et  cognitionem,  et  ex- 
cessu tui  ipsius  et  omnium  irretentibili  et  absoluta  mente  ad 
supersubstantialem  divinarum  tenebrarum  radium  cuncta  aufe- 
rens 5 et  a cunctis  absolutus  sursum  agaris  ».  Ulterius  ille 
actus  est  actus  purissimus  et  serenissimus;  ideo  necesse  est, 
mentem  serenari  et  purgari  ab  omni  eo  quod  oculum  mentis 


1 Potius  c.  20.  n.  2S.  — Sequitur  Gregor.,  II.  Dialog.  c.  35. 

2 Nurri.  15;  cfr.  etiam  c.  2 n.  5;  c.  4.  n.  7.  et  c.  9.  n.  16. 

3 Paragr.  I , cfr.  Ronav.,  tom.  V.  pag.  313,  nola  I.  et  IX.  pag.  564,  nota  I I. 

4 C habet  contritione. 

5 13  offerens. 

obnubilat  et  labefacit.  Et  quoniam  imagines  phantasmatum  et 
rerum  sensibilium  serenitatem  mentis  obnubilant  et  sordidant, 
idcirco  in  illo  actu  tam  puro  tamque  sereno  necesse  est  animam 
abstrahi  et  alienari  ab  omni  similitudine  rerum  corporearum, 
ac  per  hoc  ab  actu  virium  sensitivarum.  Et  ita  est  doctrina 
Augustini  X.  1 de  Trinitate  cap.  8.  et  Dionysii,  ubi  supra. 

Tertia  ratio  sumitur  ex  parte  status.  Status  enim  ille  — li- 
ceat statum  vocare,  quia  parum  licet  ibi  immorari  — est  status 
summae  et  omnimodae  quietis2,  tranquillitatis  et  suavitatis.  Ideo 
necesse  est,  mentem  abstrahi  et  alienari  ab  omni  eo,  quod  pot- 
est eam  perturbare  et  inquietare,  ut  in  summo  otio  et  in  si- 
lentio contempletur  faciem  divinam  et  audiat  cum  Paulo,  II. 
ad  Corinthios  12  3,  arcana  verba,  quae  non  licet  homini  lo- 
qui. Et  quoniam  actus  sensus  et  imaginationis  et  curae  mun- 
danae et  forinsecae  animam  inquietant  et  perturbant  sabbatum 
mentis,  idcirco  necesse  est,  ab  omnibus  his  mentem  abstrahi  et 
alienari.  Et  haec  est  doctrina  Gregorii  V.  Moralium  4 5 super  il- 
lud Iob  4.  cap.:  Porro  ad  me  dictum  est  verbum  abscondi- 
tum, et  quasi  furtive  suscepit  auris  mea  venas  susurri  eius ; 
dicit:  « Cum  divina  aspiratio  sine  strepitu  mentem  sublevat, 
verbum  absconditum  auditur,  quia  sermo  sancti  Spiritus  in 
aure  cordis  silenter  sonat;  venas  autem  superni  susurri  auris 
cordis  furtive  suscipit,  quia  subtilitatem  locutionis  intimae  af- 
flata mens  raptim  et  occulte  cognoscit.  Nisi  enim  se  ab  exte- 
rioribus abscondat,  interna  non  penetrat.  Occultatur  autem,  ut 
audiat,  et  audit,  ut  occultetur,  quia  et  subtracta  a visibilibus 
invisibilia  conspicit  et  repleta  invisibilibus  visibilia  perfecte 
contemnit  ». 

Quarta  ratio  sumitur  ex  connexione  et  ordine  potentia- 
rum ad  invicem.  Vires  enim  sensitivae  et  intellectivae  aut 
radicantur  in  eadem  essentia,  ut  plerique  dicunt,  aut  saltem  ad 
invicem  ordinantur,  ita  quod  vis  intellectiva  omnibus  imperat, 
omnes  movet,  et  secundum  sententiam  Philosophi  III.  de  Anima 
cap.  de  Movente  5 et  secundum  doctrinam  Anselmi  de  Con- 


1 Vide  supra  pag.  386,  nolam  2.  el  3. 

2 Codices  legunt  quietatis. 

3 Vers.  4. 

4 Cap.  18.  n.  50.  seq.,  ubi  explicat  Iob  4,  12. 

5 Summa  2.  c.  2.  texi.  48.  seqq.  (c.  10.). 

cordia  gratiae  cum  libero  arbitrio  1.  Et  ideo  necesse  est  secun- 
dum Avicennam  2,  ut  quantum  intenditur  actus  unius  potentiae, 
nisi  in  quantum  alteri  subministrat  et  adminiculatur,  actum 
alterius  potentiae  remitti.  Quia  igitur  in  actu  illo  divinae  vi- 
sionis intenditur  actus  potentiae  intellectivae  summa  intensione, 
prout  possibile  est,  necesse  est,  omnino  suspendi  actum  cuius- 
libet potentiae  sensitivae.  Nam  quantum  anima  intenderet  in 
actum  illum,  tantum  oporteret,  remitti  actum  alterum,  scilicet 
divinae  visionis.  Hoc  dicit  plane  Augustinus  XII.  super  Gene- 
sim ad  litteram  cap.  12. 3,  parum  supra  locum  praeallegatum, 
sic:  « Tertium  genus  visionis,  quod  superius  est  non  solum 
omni  corporali,  quo  per  corporis  sensus  corporalia  sentiuntur, 
verum  etiam  omni  illo  spirituali,  quo  similitudines  corporum 
spiritu  et  non  mente  cernuntur,  tertium  caelum  appellavit  Apo- 
stolus. In  hoc  videtur  claritas  Dei,  cui  videndae  corda  mundan- 
tur non  per  aliquam  corporaliter  et  spiritualiter  figuratam  si- 
gnificationem, sed  facie  ad  faciem , qua  Deus  est  quidquid  est, 
quantumcumque  [eum]  mens  ab  omni  terrena  labe  et  ab  omni 
corpore  et  similitudine  corporis  alienata  et  abrepta  capere  pot- 
est ».  Idem  dicit  in  Epistola  ad  Paulinam  de  Videndo  Deo,  in 
numero  Epistolarum  62  4 : « Potest,  inquit,  movere,  quomodo 
ipsa  Dei  substantia  videri  potuerit  a quibusdam  in  hac  vita  po- 
sitis, propter  illud  quod  dictum  est  ad  Moysen;  Nemo  potest 
faciem  meam  videre  et  vivere , Exodi  33  5 : nisi  quia  potest 
humana  mens  divinitus  rapi  ex  hac  vita  ad  angelicam  vitam, 
antequam  per  istam  mortem  communem  carne  solvatur.  Sic 
enim  raptus  est  qui  audivit  arcana  verba , quae  non  licet  ho- 
mini loqui  6,  ubi  usque  adeo  facta  est  ab  huius  vitae  sensibus 


1 Expresse  in  hoc  libro  non  habetur;  fortasse  alluditur  ad  illa  verba  quaest. 
1.  c.  6:  «Ratio,  qua  intelligilur  rectitudo,  docet,  rectitudinem  illam  eiusdem  re- 
ctitudinis amore  semper  esse  servandam,  et  quidquid  obtenditur,  ut  deseratur, 
esse  contemnendum;  atque  voluntatis  est,  ut  ipsa  quoque  reprobet  ac  eligat, 
quemadmodum  rationis  intellectus  monstrat;  ad  hoc  enim  maxime  datae  sunt 
rationali  creaturae  voluntas  et  ratio».  Cfr.  etiam  quaest.  3.  c.  13.  (alias  23.): 
«...  ut  voluntas,  quae  est  instrumentum,  uteretur  ea,  quae  est  iustitia,  ad  impe- 
rium et  regimen,  docente  spiritu,  qui  et  mens  et  ratio  dic  itur  ». 

2 VI.  Natural.  sive  de  Anima,  parte  V.  c.  2:  «Cum  occupata  fuerit  circa 

unum,  retrahetur  ab  alia  ».  3 Potius  c.  28.  n.  56,  ubi  respicitur  1.  Cor.  13,  12. 

4 Epist.  147.  (alias  112.)  c.  13.  n.  31. 

6 Vers.  20;  vide  v.  23. 


6 II.  Cor.  12,  4. 

quaedam  intentionis  aversio,  ut,  sive  in  corpore  sive  extra  corpus 
fuerit,  nescire  se  diceret.  Unde  necesse  est,  ab  hac  vita  abstrahi 
mentem,  quando  in  illius  ineffabilitatem  visionis  assumitur  ». 

Sic  ergo  dico,  quod,  si  loquamur  de  ista  elevatione  quantum 
ad  potentiam  divinam,  quod  Deus  posset  mentem  ad  illam  vi- 
sionem elevare  et  cum  hac  anima  inferiores  operationes  exer- 
cere. Si  autem  secundum  illius  elevationis  actus  exigentiam, 
dico,  quod  necesse  est,  animam  abripi  et  alienari  et  ab  actibus 
sensitivarum  potentiarum,  utpote  imaginalivae  et  sensitivae, 
quia  in  his  necessaria  est  intentio  voluntatis;  in  actibus  vero 
vegetati  vae,  quia  pure  naturaliter  movetur,  nec  intentio  volun- 
tatis necessaria  est,  nec  illi  actus  ita  sunt  propinqui  et  cognati 
actibus  intellectualibus,  ideo  ab  huiusmodi  actibus  non  oportet 
fieri  abstractionem,  nisi  quatenus  aliquo  modo  redundant  in 
organa  sensitiva,  utpote  cum  vel  per  nimiam  exinanitionem  per 
actum  caloris  naturalis  agentis  in  proprium  subiectum  et  consu- 
mentis humidum  radicale  debilitantur  organa,  ita  quod  interdum 
efficiuntur  aliqui  furiosi  per  nimiam  abstinentiam,  vel  propter  su- 
perfluitatem ascendunt  fumi  et  vapores  ad  cerebrum  et  pertur- 
bant caput  et  imaginationem,  ut  apparet  in  crapula  et  ebrietate. 

His  visis  ad  argumenta  in  contrarium  respondendum  est. 

Ad  1.  dicendum,  quod  mutatio  illa  potest  duobus  modis 
intelligi,  scilicet  secundum  defectum  et  secundum  excessum.  Si 
secundum  defectum,  dico,  quod,  facta  mutatione  in  intellectu, 
non  oportet,  fieri  mutationem  in  sensu ; unde  impedito  actu  in- 
telligendi,  adhuc  manet  actus  sentiendi.  Si  autem  secundum 
excessum,  quoniam  virtutes  sunt  connexae  et  radicatae  in  ea- 
dem essentia  animae  rationalis  aut  saltem  ad  invicem  ordina- 
tae, ita  quod  inferiores  subsunt  superioribus  et  ad  actus  eorum 
necessario  requiritur  intentio  voluntatis,  cum  mens  ad  supe- 
riora elevatur,  necesse  est,  suspendi  actus  virium  inferiorum. 
Exemplum  autem  illius  Commentatoris  non  bene  applicatur, 
quoniam  non  intelligit  illam  amotionem  secundum  rem,  ut 
amoto  intellectivo,  in  eodem  maneat  sensitivum  vel  vivum,  quia 
videmus  contrarium,  sed  secundum  intellectum,  quoniam  per 
intellectum  possumus  abstrahere  intellectivum  a sensitivo  et  in- 
telligere  sensitivum,  intellectivo  amoto.  Et  tamen  male  exem- 
plificat,  quoniam  auctor  loquitur  de  causis  primis  et  secundis, 
quia,  subtracta  influentia  causae  secundae,  remanet  influentia 

causae  primae,  et  ipse  exemplificat  de  formis,  quarum  una  ab 
alia  dependet  et  una  ad  aliam  essentialiter  ordinatur.  Utrum 
autem  in  homine  intellectivum,  sensitivum  et  vegetativum  sint 
diversae  substantiae  aut  potentiae,  non  est  praesentis  inquisitionis. 

Ad  2.  dicendum,  quod  nec  est  similis  adhaerentia,  nec  est 
similis  dependentia  sensus  ad  intellectum,  et  e converso  et  ac- 
cidentis ad  subiectum ; et  cum  hoc  potius  videtur  argumentum 
concludere  oppositum  quam  propositum.  Volumus  enim,  quod 
actus  intellectus  possit  esse,  immo  sit,  sine  actu  sensus.  — Ul- 
terius, si  per  divinam  potentiam  ab  invicem  separarentur,  ita 
quod  per  se  subsisterent,  haberent  actus  suos  per  se,  sicut  ac- 
cidentia habent  in  Sacramento  altaris. 

Ad  3.  dicendum,  quod  Augustinus  et  Gregorius  non  assi- 
gnant causam  totam  et  praecisam,  sed  causam  remotam.  Ex 
hoc  enim,  quod  mens  per  contemptum  mundanorum  et  carna- 
lium quasi  spiritualiter  mundo  moritur,  disponitur,  ut  ad  illam 
visionem  elevetur.  Sed  hoc  non  sufficit,  nisi  cum  hoc  mens  ab 
imaginatione  et  sensibus  alienetur,  ut  dicit  Augustinus. 

Ad  4.  dicendum,  quod  non  est  simile  de  natura  angelica 
per  lumen  gloriae  elevata  et  dilatata  quodam  modo,  ut  possit 
plura  simul  capere  et  actu  considerare  et  non  tam  vi  sua  quam 
vi  Verbi  illustrantis  ad  omnem  cognitionem,  et  de  natura  hu- 
mana adhuc  misera,  licet  ad  momentum  ex  dono  spirituali  ele- 
vata et  evecta  ad  illum  gradum  sublimem  contemplationis;  et 
adhuc  non  est  simile,  quoniam,  licet  ibi  sit  una  potentia,  illa 
libera  est  nec  sibi  ipsi  repugnat,  et  ideo  per  gratiam  consum- 
matam sublimata  potest  in  diversa.  Sed  in  homine  sensus  adver- 
santur intellectui,  ut  dicit  Apostolus  ad  Galatas  5 1 : Caro  con- 
cupiscit adversus  spiritum,  spiritus  adversus  carnem,  et 
haec  sibi  invicem  adversantur , et  ideo  necesse  est  ad  hoc, 
quod  intellectus  vacet  operationibus  intellectualibus,  abstrahi 
ab  operationibus  sensualibus. 

Ad  5.  dicendum,  quod  non  est  simile.  Quamvis  enim  ma- 
gis sint  istae  duae  potentiae  ad  invicem  colligatae,  tamen  actus 
ille  intellectus,  de  quo  loquimur,  multo  est  sublimior  et  diffi- 
cilior quam  actus  imaginationis,  et  propterea  magis  requirit 
animae  intentionem;  quam  cum  ad  superiora  convertit,  oportet. 


1 Vers.  17. 

([iiod  eam  abstrahat  ab  inferioribus.  — Alias  potest  diei,  quod 
non  plene  convertebatur  nec  ad  speciem  imaginatam  nec  ad 
speciem  visam,  sed  semiplene.  Posset  autem  ita  vehementer 
converti  et  intendere  in  aliquod  imaginarium  visum,  quod  nihil 
posset  corporaliter  videre. 

Ad  6.  dicendum,  quod,  ut  dictum  est  in  principali  solu- 
tione, Deus  de  plenitudine  potestatis  suae  utique  posset  facere 
in  quolibet  homine  puro,  sicut  fecit  in  Christo.  Sed  non  est  ita 
congruum  fieri  in  quolibet.  — Alias  posset  dici,  quod  non  est 
simile,  quoniam  operationes  suppositorum  sunt,  non  naturae  \ 
In  Christo  autem  fuit  unum  solum  suppositum,  in  quo  susten- 
tabatur utraque  natura,  et  quod  agebat  omnes  operationes  se- 
cundum utramque  naturam.  Non  est  autem  mirum,  si  Deus 
vel  suppositum  divinum  secundum  diversas  potentias  animae 
sibi  unitae  simul  et  semel  agebat  diversa. 

Ad  7.  dicendum,  quod  licet  Deus  sit  praesentissimus  ani- 
mae et  evidentissimus,  quantum  est  de  se,  tamen  non  est  ne- 
que praesens  neque  evidens  in  ratione  obiecti  visibilis , sicut 
nec  lux  praesentissima  oculo  caeci  et  evidentissima  est  prae- 
sens vel  evidens  in  ratione  obiecti,  nec  requiritur  tantum  ad 
visionem  praesentia  et  evidentia  obiecti,  sed  dispositio  ex  parte 
potentiae  visivae. 

Ad  8.  dicendum,  quod  anima,  eo  quod  est  imago  Dei,  ha- 
bet potentiam  cognoscendi  et  amandi  Deum,  potentiam,  inquam, 
passivam  sive  receptivam,  et  hoc  videtur  dicere  nomen  capa- 
citatis. — Habet  et  potentiam  activam , sed  insufficientem,  nisi 
adiuvetur  a potentia  superiori,  qua  adiuta  potest.  Et  ideo  non 
inconvenienter  dicitur  posse;  dicitur  enim  non  inconvenienter 
posse  quod  auxilio  alterius  possumus. 

Ad  9.  dicendum,  quod  beatus  Benedictus  fuit  elevatus 
usque  ad  contuitum  divinae  essentiae,  ut  videtur  Gregorius  in- 
sinuare in  illa  ecstasi  sive  raptu ; dico  tamen,  quod  visio  divi- 
nae essentiae  momentanea  exstitit  et  modicum  fuit  in  ea  im- 
moratus; in  illo  autem  momento  totum  mundum  sub  se  con- 
spicere potuit,  dum  autem  fuit  in  illa  visione,  pro  illo  momento 
fuit  abstracta  mens  eius  ab  omni  actu  virium  sensitivarum, 


1 Cfr.  Aristot.,  I.  de  Anima,  lext.  64.  (c.  4.)  et  IX.  Metaph.  text.  13.  (VIII 
c.  8.),  nec  non  S.  Bonav.,  tom.  III.  pag.  126,  nota  I.  et  pag.  127,  nola  3. 

nec  tunc  aut  vidit  aut  vocavit  diaconum,  sed  visione  elapsa 
quia  adhuc  remanserat  lux  corporea,  in  qua  vidit,  animam  il- 
lius sancti  episcopi  ferri  in  caelum,  ad  testimonium  miraculi 
vocavit  illum  suum  diaconum  Servandum. 

Ad  10.  posset  dici,  quod  minor  illius  argumenti  est  falsa. 
Frequenter  enim  superius  ab  inferiori  impeditur,  sicut  rex  ab 
uno  comite.  Posset  tamen  dici,  quod  superius  et  inferius  inter- 
dum non  habent  connexionem  nec  colligandam,  sicut  rex  et 
miles  alterius  regni,  et  in  his  inferior  superiorem  non  impedit. 
Aliquando  autem  habent  connexionem  et  colligantiam,  et  tunc, 
si  non  unum  inferius,  tamen  unum  colligatum  et  connexum,  cum 
inferior  impedit  superiorem;  ita  est  in  sensu  et  intellectu. 

Ad  11.  dicendum,  quod  quaedam  sunt  dispositiones  in  fieri , 
quaedam  in  esse.  Dispositiones  in  fleri  non  manent,  re  completa 
sive  perfecta,  sicut  non  manet  embryo,  adveniente  anima  et 
corpore  perfecte  formato.  Dispositiones  in  esse  manent,  sicut 
manet  organizatio  et  complexio.  Ita  dico  ex  parte  ista,  quod 
dispositio  in  esse  contemplationis  manet,  sicut  gloria  et  influen- 
tia divina;  dispositiones  autem,  quibus  manuducitur  anima  ad 
illam,  non  manent,  ut  consideratio  creaturarum. 

Ad  12.  dicendum,  quod  perficere  corpus  non  est  primum 
esse  animae,  alias  anima  non  haberet  esse,  a corpore  separata. 
— Amplius,  anima  videns  Deum  non  minus  perficit  corpus  in 
esse  primo,  quia  perficere,  cum  sit  essentiae  animae  naturale, 
non  exigit  animae  intentionem;  sed  exercere  operationes  sensi- 
tivas, quia  intentionem  animae  necessario  requirunt,  cum  anima 
elevatur  ad  Deum  videndum,  necesse  est,  intentionem  ab  his 
averti  et  abstrahi,  ac  per  hoc  huiusmodi  operationes  suspendi. 

Ad  13.  dicendum,  quod  de  corpore  humano  possumus  lo- 
qui secundum  duplicem  statum,  scilicet  pro  statu  perfectae  sa- 
nitatis et  incorruptionis , cuiusmodi  erit  status  gloriae;  et  pro 
illo  statu  habet  veritatem,  quod  quanto  anima  magis  corpus 
perficiet,  clarius  Deum  contemplabitur,  quia  nulla  erit  disposi- 
tio ex  parte  corporis,  quae  operationi  animae  repugnet,  inimo 
« quod  fuit  sarcinae  erit  gloriae  »,  ut  dicit  Augustinus  XII. 
super  Genesim  1 ; si  autem  pro  statu  istius  corruptionis  et  mor- 
talitatis, in  quo  corpus,  quod  corrumpitur , aggravat  animam, 


1 Cap.  35.  n.  68. 

ut  dicitur  Sapientiae  9 \ non  habet  veritatem.  Quanto  enim 
anima  magis  intendit  circa  curam  corporis,  tanto  minus  potest 
ferri  ad  superiora,  ut  visum  est. 

Ad  14.  dicendum,  quod  raptus  ille  non  fuit  contra  natu- 
ram, sed  supra  naturam , nisi  fortassis  contra  inclinationem 
naturae  infirmae  et  corruptae.  Alias  argumentum  non  valet, 
quoniam  id  quod  dicit  Augustinus,  quod  Deus  non  facit  contra 
naturam,  intelligendum  est,  quoniam  quidquid  facit  in  natura, 
totum  est  naturale.  Naturale  enim  est  creaturae,  ut  in  ea  fiat 
quidquid  auctor  naturae  voluerit,  « cuius  utique  voluntas  cuius- 
que rei  creatae  natura  est  »,  ut  dicit  Augustinus  XXI.  de  Ci- 
vitate Dei  cap.  8 2,  quamvis  interdum  faciat  supra  usitatum 
cursum  naturae. 

Ad  15.  dicendum,  quod  intellectus  non  impeditur  a sensu 
in  actu,  in  quo  sibi  adminiculatur  et  subministrat;  impeditur 
tamen  in  actu  illo,  in  quo  intellectus  supra  semetipsum  eleva- 
tur nec  a sensu  adiuvatur,  immo  quia  necesse  est,  intentionem 
mentis  toto  impetu  illuc  ferri,  propterea  necesse  est,  ab  actu 
sentiendi  mentem  abstrahi. 

Ad  16.  dicendum,  quod  actus  sensus  non  impedit  actum 
intellectus  vel  actus  intellectus  excludit  actum  sensus,  quia 
actus,  sed  quia  actus  animae  in  corpore  gravi  et  corruptibili; 
ideo,  dum  intentio  animae  illuc  fertur,  a superiori  deflectitur, 
et  dum  ad  superiora  elevatur,  ab  inferiori  avertitur.  Ubi  autem 
erit  corpus  omnino  obediens  operationibus  animae,  perfecte  sa- 
num et  incorruptum,  tunc  actus  sentiendi  in  nullo  impediet 
actum  intelligendi,  nec  e converso,  ut  dictum  est. 

QUAESTIO  IX. 

Nono  quaeritur,  ad  quam  potentiam  magis  pertineat  raptus:  ad 
intellectum  vel  affectum,  et  quae  magis  in  raptu  elevetur. 

Quod  Intellectus  3,  ostenditur : 

1.  Ad  illam  pertinet  actus,  ad  quam  expediendam  accom- 
modatur habitus;  sed  habitus  vel  quidquid  illud  sit,  quod  se 


1 Vers.  Io. 

1 Melius  legendum  esset:  Quod  ad  intellectum. 


2 Num.  2. 

habet  per  modum  habitus,  in  raptu  accommodatur  ad  expedien- 
dum intellectum : ergo  raptus  pertinet  ad  intellectum.  Probatio 
minoris,  est,  quoniam,  ut  dicit  Hugo  de  Sacramentis  1 parte  X. 
cap.  1,  « oculus  contemplationis  est  excaecatus  »,  ideo  necesse 
est  elevari  in  raptu:  ergo  etc. 

2.  Item,  raptus  dicit  quendam  motum  violentum  et  quasi 
contra  naturam;  sed  voluntatis  motus  est  liber  et  spontaneus: 
ergo  motus  raptus  nullo  modo  convenit  voluntati,  sed  aut  per- 
tinet ad  voluntatem,  aut  ad  intellectum:  ergo  etc. 

3.  Item,  moveri  sursum  est  per  naturam  levis;  igitur  illa 
potentia,  quae  levior  est  et  agilior,  magis  sursum  elevatur,  et 
ea  quae  est  magis  pigra,  magis  infirma,  minus;  sed  intelle- 
ctus est  magis  levis  et  agilis  quam  voluntas  vel  affectus,  et 
voluntas  vel  affectus  est  magis  pigra  et  infirma:  ergo  etc.  Pro- 
batio minoris  apparet  per  Augustinum  super  illud  Psalmi2: 
Concupivit  anima  mea  desiderare  iustificationes  tuas;  « vi- 
demus, inquit,  nonnunquam,  quam  utiles  sint  iustificationes  Dei, 
sed  infirmitate  aliqua  non  desideramus.  Praevolat  enim  intelle- 
ctus, sequitur  aut  tardus  aut  nullus  affectus».  Si  igitur  volun- 
tas est  infirma  et  tarda,  et  intellectus  praevolat:  ergo  etc. 

4.  Item,  Augustinus  X.  de.  Trinitate  3 : «Nihil  diligitur  nisi 
cognitum  ».  Certum  est  autem,  quod  potest  cognosci  aliquid 
non  amatum.  Sed  quandocumque  aliqua  duo  ita  se  habent,  quod 
unum  potest  per  se  et  cum  alio,  aliud  non  nisi  cum  alio,  illud 
quod  potest  per  se  et  cum  alio  efficacius  et  eminentius  est 
quam  illud  quod  non  potest  nisi  cum  alio.  Ergo  intellectus 
multo  eminentior,  multo  efficacior  est  quam  affectus:  ergo  ma- 
gis elevatur:  ergo  etc. 

5.  Item,  in  omnibus  motibus  animae  intellectus  est  dux 
affectus:  sed  ex  duobus  habentibus  se  per  modum  ducentis  et 
ducti  ducens  tantum  elevatur  et  amplius  quam  ductum,  quia 


1 Lib.  I.  p.  X.  e.  2:  « Oculus  contemplationis  exstinctus  est,  ut  nihil  videret  ». 

2 Psalm.  118,  20,  serm.  8'.  n.  4 in  fine:  «Nam  quid  sunt  iustificationes  nisi 
opera  iusta,  non  verba?  Ac  per  hoc  possunt  infirmitate  animae  non  desiderari; 
et  ratione  mentis,  ubi  videtur,  quam  sint  utiles  atque  salubres,  potest  earum  de- 
siderium concupisci.  Saepe  enim  quid  agendum  sit  videmus,  nec  agimus,  quia 
non  delectat,  ut  agamus,  et  cupimus,  ut  delectet.  Praevolat  intellectus;  et  tarde 
sequitur  et  aliquando  non  sequitur  humanus  atque  infirmus  affectus  ». 

3 Cap.  I.  n.  I ; cfr.  supra  pag.  122,  nota  1. 

ubique  praeit  eum:  ergo  intellectus  altius  et  magis  elevatur 
quam  affectus:  ergo  etc. 

6.  Item,  sicut  se  habent  visus  et  tactus  inter  sensus  cor- 
poris, ita  intellectus  et  affectus  inter  potentias  mentis ; sed  vi- 
sus est  nobilior  inter  sensus  quam  tactus:  ergo  intellectus  in- 
ter potentias  est  nobilior  et  eminentior  quam  affectus:  ergo 
altius  et  sublimius  sublevatur. 

7.  Item,  II.  ad  Corinthios  12 ] : Veniam  ad  visiones  et 
revelationes  Domini.  Scio  hominem  in  Christo  raptum  usque 
ad  tertium  caelum;  et  audivit  arcana  verba , quae  non  licet 
homini  loqui;  sed  tam  visio  quam  revelatio,  quam  auditus  ar- 
canorum verborum  ad  intellectum  spectat:  ergo  etc. 

8.  Item,  super  illud  Psalmi 2 : Ego  dixi  in  excessu  meo 
vel  in  ecstasi  mea  etc.;  dicit  Glossa:  «Ecstasis  dicitur  hic, 
quando  mens  non  pavore  alienatur,  sed  aliqua  inspiratione  re- 
velationis sursum  assumitur»;  sed  assumi  ad  revelationes,  hoc 
est  intellectus,  non  affectus:  ergo  etc. 

9.  Item,  illius  potentiae  est  moveri  ad  aliquem  terminum, 
cuius  est  illum  terminum  consequi.  Terminus  autem,  in  quem 
est  raptus,  de  quo  modo  loquimur,  est  summum  bonum,  qui 
est  finis  ultimus;  sed  consequi  finem  est  intellectus,  non  affe- 
ctus: ergo  et  moveri  in  illum  non  est  affectus,  sed  intellectus. 
Maior  manifesta  est;  minor  probatur:  quoniam  si  voluntas 
finem  vel  terminum  consequitur,  non  consequitur  nisi  per  actum 
suum.  Actus  autem  voluntatis  est  duplex : unus  est  appetere 
vel  desiderare;  sed  quantum  ad  istum  actum  finem  non  conse- 
quitur, quia  iste  est  rei  futurae,  non  habitae  et  absentis.  Alius 
actus  voluntatis  est  complacere  vel  delectari;  sed  nec  quantum 
ad  istum  actum  consequitur,  quia  iste  praesupponit  finem  ha- 
bitum et  obtentum  et  non  nisi  per  actum  intellectus : ergo  etc. 

10.  Item,  quandocumque  aliquis  actus  convenit  aliquibus 
duabus  potentiis,  ita  quod  uni  per  se,  alii  per  aliam,  magis  et 
principalius  convenit  ei  cui  convenit  per  se  quam  cui  convenit 
per  aliud;  sed  moveri  vel  elevari  convenit  affectui  per  intelle- 
ctum : ergo  etc.  Probatio  minoris  est,  quoniam  bonum  non 


1 Vers.  I.  seqq. 

2 Ps.  115,  2.  Glossa  est  ordinaria  apud  Lyranum  in  hunc  locum  sec.  Au- 
gust.,  Enarrat,  in  Ps.  115,  2.  n.  3. 

movet  nisi  apprehensum  ab  intellectu,  secundum  Philosophum  1 : 
ergo  etc. 

11.  Item,  elevari  in  Deum  est  per  assimilationem;  nam, 
ut  dicit  Augustinus  VII.  de  Trinitate  in  fine  2,  « similitudine 
acceditur  ad  Deum  » ; sed  mens  magis  assimilatur  Deo  per  in- 
tellectum vel  per  actum  intellectus  quam  per  affectum  vel  per 
actus  eius:  ergo  magis  elevatur  in  Deum.  Probatio  minoris 
est  per  Philosophum  in  XI 3.  Metaphysicorum,  ubi  dicit,  quod 
primo  non  est  nobilitas,  nisi  quia  intelligit.  Si  autem  nobilitas 
Dei  est,  quia  intelligit:  ergo  nobilitas  creaturae  Deo  conformis 
est  assimilari  sibi  per  intellectum:  ergo  etc. 

12.  Item,  in  raptu  est  quaedam  praelibatio  futurae  beati- 
tudinis;  sed  beatitudo  magis  consistit  in  notitia  quam  in  laeti- 
tia: ergo  et  raptus  magis  consistit  in  notitia,  quae  est  actus 
intellectus,  quam  in  laetitia,  quae  est  actus  affectus.  Probatio 
minoris  est,  quoniam  beatitudo  est  illud  quod  principaliter  et 
maxime  est  appetibile;  sed  notitia  est  magis  appetibilis  quam 
laetitia:  ergo  etc.  Probatio  istius  est,  quoniam  magis  est  ap- 
petibilis notitia  cum  tristitia  quam  notitia  cum  errore.  Quili- 
bet. enim  magis  appeteret  scire  patrem  suum  mortuufti  certi- 
tudinaliter,  de  quo  tamen  tristaretur,  quam  fratrem  suum  falso 
vivere,  de  quo  tamen  gauderet,  et  esset  deceptus.  Tunc  arguo 
secundum  Philosophum  in  fine  II.  Priorum4:  Vera  notitia  et  er- 
ror sunt  opposita ; laetitia  et  tristitia  sunt  opposita,  et  vera  no- 
titia cum  tristitia  est  magis  appetenda  quam  laetitia  cum  er- 
rore: ergo  vera  notitia  simpliciter  magis  est  appetenda  quam 
laetitia:  ergo  etc. 

13.  Item,  illa  potentia  magis  rapitur,  quae  ab  obiecto  suo 
alienatur;  sed  intellectus  alienatur,  non  affectus:  ergo  etc.  Pro- 
batio minoris  esfi  quoniam  affectus  sive  voluntas  copulat,  unit 
et  separat  sive  disiungit  intellectum  a specie  intelligibili : ergo 
ad  intellectum  magis  pertinet  alienari : ergo  etc. 


1 Cfr.  II.  de  Anima  text.  20.  et  27.  seqq.  (c.  2.  seq.)  et  III.  text.  56.  seq. 
(c.  10.  seq.).  Vide  etiam  August.,  IX.  de  Trin.  c.  10.  n.  18.  et  X.  c.  1.  n.  I.  seqq. 

2 Cap.  6.  n.  12. 

3 Alias  lib.  XII.  c.  8.  text.  51.  (c.  9.):  «Eo  quod  intelligit,  ei  honorabilitas 
inest » . 

4 Alludi  potius  videtur  ad  I.  Poster,  c.  26.  (c.  33.),  ubi  in  toto  probat, 
« eiusdem  simul  non  posse  esse  scientiam  et  opinionem  ». 

14.  Item,  ut  pluries  dictum  est,  in  raptu  est  quaedam 
praelibatio  et  praegustatio  luturae  beatitudinis;  sed  aclus  bea- 
titudinis  et  quantum  ad  inchoationem  et  quantum  ad  consum- 
mationem pertinet  ad  intellectum:  ergo  etc.  Probatio  minoris: 
Quod  enim  quantum  ad  inchoationem  ad  intellectum  pertineat, 
patet  per  Avicennam  IX.  Metaphysicae  cap.  2 1,  ubi  ponit  qua- 
druplicem virtutem  inquisitivam  boni  et  dicit,  quod  « purae 
bonitatis  inquisitor  est  intellectus  ».  Quod  vero  quantum  ad 
consummationem,  patet  per  eundem  VIII.  libro  2 in  fine,  ubi 
dicit,  quod  « ultima  perfectio  animae  rationalis  est,  ut  descri- 
batur vel  fiat  in  ea  saeculum  intelligibile  ». 

15.  Item,  ad  illam  vim  raptus  magis  pertinet  quae  pro- 
prie et  magis  abstrahitur;  sed  intellectus  magis  abstrahitur 
quam  affectus;  sicut  patet,  quod  abstrahitur  a sensibilibus  et 
phantasmatibus;  non  sic  affectus.  Et  quanto  maior  abstractio, 
tanto  maior  cognitio,  et  perfecta  abstractio,  perfecta  cognitio; 
ergo  raptus  magis  pertinet  ad  intellectum  quam  ad  affectum, 
et  magis  in  raptu  elevatur:  ergo  etc. 

16.  Item,  super  illud  Psalmi:  Ostendam  illi  salutare,  di- 
cit Glossa  3 Augustini,  quod  « visio  est  tota  merces  ».  Sed,  ut 
idem  dicit  ad  Paulinam  de  Videndo  Deo 4,  « ad  illud  fuit  ra- 
ptus Moyses,  quod  filiis  repromittitur»;  illud  autem  est  mer- 
ces: ergo  raptus  est  ad  visionem  potissime;  sed  constat,  quod 
visio  pertinet  ad  intellectum:  ergo 'et  raptus. 

CONTRA : 

1.  Quandocumque  aliquis  actus  vel  perfectio  convenit  dua- 
bus potentiis,  quarum  una  est  perfectior,  alia  imperfectior,  ille 
actus  sive  perfectio  magis  respicit  et  pertinet  ad  perfectiorem ; 
sed  elevatio,  quae  est  in  raptu  convenit  intellectui  et  voluntati ; 
voluntas  autem  est  potentia  sublimior  et  perfectior  quam  intel- 
lectus: ergo  etc.  Quod  autem  voluntas  sit  potentia  multo  subli- 
mior et  perfectior  quam  intellectus,  patet  per  Anselmum  de 


1 Circa  medium. 

2 Potius  parte  9.  c.  7.  post  principium. 

3 Petr.  Lombardi  in  Ps.  90,  16,  qui  sequitur  August.,  Enarrat,  in  hunc  locum. 

4 Epist.  147.  (olim  112.),  c.  13.  n.  32.  in  fine. 

Similitudinibus  cap.  21;  qui  dicit,  quod  « omnes  animae  et  cor- 
poris sensus  aperiuntur  ad  imperium  voluntatis,  ut  memoria 
ad  memorandum,  cogitatio  ad  cogitandum,  intellectus  ad  discer- 
nendum ».  Ergo  voluntas  sublimior  est  et  perfectior  inter  ce- 
teras potentias  tanquam  imperatrix:  ergo  etc. 

2.  Item,  Dionysius  4.  cap.  de  Divinis  Nominibus  2 :«  Ecsta- 
sim  facit  divinus  amor  non  dimittens  sui  ipsius  esse  amatores, 
sed  amandorum»;  sed  ecstasis  idem  est  quod  raptus:  ergo 
amor,  qui  pertinet  ad  voluntatem,  facit  ecstasim  et  raptum: 
ergo  magis  ad  illam  pertinet. 

3.  Item,  quanto  potentia  est  liberior,  tanto  efficacior  et  ele- 
vatior;  sed  voluntas  liberior  est  quam  intellectus,  quia  intelle- 
ctus potest  cogi  per  rationem,  voluntas  autem  cogi  non  potest: 
ergo  voluntas  est  elevatior  et  efficacior  potentia  quam  intelle- 
ctus: ergo  magis  elevatur  in  raptu. 

4.  Item,  quanto  mens  est  ardentior  et  purior,  magis  ele- 
vatur. Ergo  per  illam  potentiam  magis  elevatur,  ad  quam  ma- 
gis pertinet  ardor  et  munditia;  sed  ista  est  voluntas:  ergo  etc. 
Minor  videtur  esse  manifesta;  maior  probatur  per  Augusti- 
num II.  de  Trinitate3:  «Illa  est  species,  quae  rapit  omnem 
animam  [rationalem]  desiderio  sui  tanto  ardentiorem  quanto 
nitidiorem,  tanto  nitidiorem  quanto  ad  superiora  resurgentem, 
tanto  ad  superiora  resurgentem  quanto  a carnalibus  morien- 
tem  » : ergo  etc. 

5.  Item,  experientia  docet,  quod  illi  qui  interdum  rapti 
sunt  et  rapiuntur,  magis  rapiuntur  per  verba,  quae  pertinent 
ad  affectum  quam  ad  intellectum,  utpote  quando  audiunt  loqui 
de  passione  dominica  vel  de  dulcedine  patriae  caelestis,  quam 
quando  audiunt  disputari  altas  quaestiones  de  Deo:  ergo  videtur, 
quod  raptus  magis  pertinet  ad  affectum  quam  ad  intellectum. 

6.  Item,  quando  anima  movetur  in  Deum,  aut  propter 
Deum  movetur,  aut  propter  se;  non  propter  se,  quia  ille  mo- 
tus vilis  est  et  mercenarius:  ergo  propter  Deum.  Ergo  in  eo 
actu,  qui  magis  placet  Deo,  et  quem  Deus  magis  approbat, 
magis  in  ipsum  movetur;  sed  iste  est  actus  amandi,  non  vi- 

1 Sed  secunda  pars  habetur  c.  3. 

2 Paragr.  13. 

3 Gap.  17.  n.  28.  in  fine,  ubi  in  edit,  quanto  mundiorem  et  tanto  mundio- 
rem quanto  ad  spiritualia  resurgentem  pro  tanto  nitidiorem...  resurgentem. 

dendi  vel  cognoscendi,  quia  Deus  magis  vult  amari,  quam  co- 
gnosci, et  magis  placet  sibi  et  magis  approbat:  ergo  in  illo 
actu  magis  elevatur  et  magis  appropinquat  ad  Deum. 

7.  Item,  beatitudo  est  summum  bonum  creaturae  rationa- 
lis; ergo  quod  facit  magis  bonum  facit  magis  beatum;  sed 
amare  facit  magis  bonum  quam  videre  vel  intelligere:  ergo  et 
magis  beatum:  ergo  in  actu  amoris  magis  consistit  beatitudo 
quam  in  actu  cognitionis.  Quod  autem  amare  faciat  magis  bo- 
num, apparet,  quoniam  Augustinus  XI.  de  Civitate  Dei  dicit 1 : 
« Non  dicitur  vir  bonus  qui  novit,  quod  bonum  est,  sed  qui 
diligit  ».  Et  ad  Macedonium  Epistola  48. 2 in  numero  Epistola- 
rum : « Non  faciunt  bonos  vel  malos  mores  nisi  boni  vel  mali 
amores  » : ergo  etc. 


RESPONDEO: 

Circa  istam  quaestionem  sunt  plures  modi  dicendi: 

Quidam  enim  magistri  dixerunt,  quod  de  raptu  possumus 
loqui  tripliciter,  scilicet  quantum  ad  causam,  quantum  ad  es- 
sentiam et  quantum  ad  concomitantiam  sive  redundantiam. 
Si  quantum  ad  causam , sic  potest  pertinere  ad  vim  appetiti- 
vam,  quia  ibi  potest  habere  causam.  Ex  hoc  enim,  quod  ap- 
petens vehementer  afficitur  ad  aliquid,  potest  contingere,  ut 
ex  violentia  affectus  ab  omnibus  alienetur.  Si  autem  loquamur 
de  raptu  quantum  ad  concomitantiam , sic  etiam  ad  appetitum 
pertinere  potest,  in  quantum  in  ipsum  redundat  aliquis  effectus 
ex  raptu,  quando  delectatur  in  his  ad  quae  rapitur.  Si  vero 
loquamur  de  raptu  quantum  ad  essentiam  suam,  utpote  quan- 
tum ad  id,  in  quod  aliquis  rapitur,  sic  proprie  loquendo,  raptus 
pertinet  ad  intellectivam;  ad  affeclivain  autem  pertinere  non 
potest.  Cuius  ratio  est,  quoniam  raptus  est  praeter  propriam 
inclinationem  eius  quod  rapitur;  ipse  autem  motus  appetitivae 
virtutis  est  quaedam  inclinatio  in  bonum  appetibile:  unde,  pro- 
prie loquendo,  ex  hoc  quod  homo  appetit  aliquid,  non  rapitur, 
sed  per  se  movetur,  et  ideo  raptus  ad  vim  appetitivam  sive 
affectivam  non  potest  pertinere. 


1 Cap.  28.  in  principio. 

2 Nunc  Episl.  155.  (alias  52.)  c.  4.  n.  13.  in  fine. 

Sed  ista  positio  non  habet  magnam  probabilitatem : primo, 
quoniam  raptus,  ut  magistri  definiunt  *,  est  quaedam  mentis  ele- 
vatio ad  aliquid  supra  naturam,  vi  naturae  superioris.  Constat 
autem,  quod  vis  amativa  sive  affectiva  ad  aliquid  amandum  et 
desiderandum  elevatur  supra  naturam  suam,  vi  superioris  na- 
turae; ergo  raptus  vere  et  proprie  convenit  affectui,  sicut  et 
intellectui.  — Praeterea , quod  dicit,  raptum  esse  motum  prae- 
ter propriam  inclinationem  eius  quod  rapitur,  iste  autem  mo- 
tus non  est  praeter  inclinationem  voluntatis,  quia  sua  inclina- 
tione movetur  in  bonum  amatum,  intellectus  autem  est  ille  qui 
praeter  propriam  inclinationem  movetur  in  terminum  raptus, 
dupliciter  deficit:  primo,  quia  sicut  appetitus  naturaliter  incli- 
natur ad  bonum  amandum,  sic  intellectus  naturaliter  inclinatur 
ad  verum  cognoscendum,  quia  omnis  potentia  naturaliter  incli- 
natur in  proprium  obiectum  tanquam  in  finem,  et  sic  qua  ra- 
tione affectus  non  rapitur  nec  intellectus.  Deficit  etiam,  quoniam 
raptus,  si  sit  praeter  naturalem  inclinationem  potentiae,  magis 
est  praeter  inclinationem  voluntatis  quam  intellectus.  Quod  patet, 
quoniam  voluntas  magis  est  infirmata  ex  peccati  originalis  cor- 
ruptione quam  intellectus  — quod  insinuat  Augustinus  super 
Psalmos  in  auctoritate  allegata 1  2 in  contrarium  — et  cum  hoc 
voluntas  in  natura  corrupta  non  solum  est  corrupta  corruptione 
culpabili,  sed  poenali  ex  peccato  originali.  Ex  indita  autem 
corruptione  inclinatur  ad  bonum  ut  nunc,  ad  bonum  commu- 
tabile ; intellectus  autem  non  sic,  et  ideo  philosophi  magis  po- 
tuerunt elevari  per  naturam  quantum  ad  intellectum  quam 
quantum  ad  voluntatem,  sicut  manifeste  apparet.  Ergo  maiori 
virtute  opus  est  ad  elevationem  affectus  ad  amandum  summum 
bonum  quam  intellectus  ad  cognoscendum  summum  verum; 
et  propterea  secundum  rationem  suam  raptus  magis  pertinet 
ad  vim  ainativam  quam  cognoscitivam.  — Amplius  non  vide- 
tur bene  intelligere  nomen  raptus.  Nomen  enim  raptus  in  spi- 
ritualibus, quamvis  sit  translatum  a raptu  in  corporalibus,  non 
tamen  secundum  omnem  modum,  quia  in  corporalibus  est  mo- 


1 Ita  August.  passim,  e.  gr.  II.  de  Div.  Quaest.  ad  Simplic.,  q.  I . n.  I ; 
Enarrat.  I.  in  Ps.  36.  n.  I ; Enarrat,  in  Ps.  115.  n.  3.  Vide  etiam  S.  Thom.  Aq., 
II.  II.  q.  175.  a.  I.  ad  1. 

2 Supra  pag.  394  n.  3. 

tus  violentus,  in  spiritualibus  autem  non  est  motus  violentus, 
quia  nullum  violentum  est  delectabile;  in  raptu  autem  mens 
delectatur  praecipue.  — Rursus , anima  rationalis  secundum 
omnem  sui  potentiam  intellectualem  nata  est  ferri  in  Deum,  et 
ideo  nullo  modo  potest  esse  motus  violentus.  Sed  est  motus,  ad 
quem  etsi  natura  rationalis,  ut  rationalis  est,  habet  inclina- 
tionem, tamen  illa  inclinatio  non  sufficit,  nisi  adiuvetur  vi  su- 
perioris virtutis.  Et  ideo  non  inconvenienter  dicitur  rapi  secun- 
dum utramque  potentiam. 

Et  propterea  dico,  quod  raptus  ad  utramque  pertinet  po- 
tentiam, et  utraque  potentia  in  raptu  elevatur,  tamen  princi- 
palius et  perfectius  pertinet  ad  potentiam  affectivam  sive  ama- 
tivam  quam  ad  intellectivam.  Sed  ne  procedamus  in  aequivoco, 
de  raptu  distinguendum  est.  Prout  autem  colligi  potest  ex  verbis 
Augustini  XII.  super  Genesim  1,  raptus  ex  triplici  causa  pot- 
est provenire,  scilicet  ex  vehementia  passionis , ex  vehementia 
imaginationis , ex  vehementia  devotionis.  Ex  vehementia  passio - 
nis  corporalis  vel  spiritualis ; ex  vehementia  passionis  corpo- 
ralis, sicut  ex  somno  vel  perturbatione  cerebri  alienatur  quis 
et  abstrahitur  a corporis  sensibus.  In  phrenesi  enim  et  in  so- 
mno intercluduntur  viae  spirituum  deferentium  intentionem 
sentiendi,  et  sic  anima  tanta  conversione  convertit  se  super  spe- 
cies et  similitudines  rerum,  quod  accipit  eas  pro  rebus.  Ex 
vehementia  vero  passionis  spiritualis , ut  irae,  tristitiae,  timoris, 
gaudii,  concupiscentiae.  Hae  enim  passiones  tam  sunt  fortes  et 
vehementes  in  aliquibus,  ut  a sensibus  corporis  alienent.  — Se- 
cundo contingit  ex  vehementia  imaginationis , quando  enim 
anima  tam  fortiter,  tam  vehementer  intendit  circa  alicuius  dif- 
ficilis et  ardui  imaginem,  ut  frequenter  a corporis  sensibus 
alienetur  et  tanta  vehementia  convertitur  super  corporis  simi- 
litudines, ut  pro  ipsis  corporibus  eas  accipiat.  Sed  ad  hoc,  quod 
huiusmodi  visio  sit  significativa,  assumitur  alicuius  spiritus  su- 
perioris virtute.  Cum  autem  ad  hoc  bonus  arripit  spiritus,  fa- 
cit fideles  mysteria  loquentes,  vel  accedente  intel figentia,  veros 
prophetas,  quando  vero  malus  arripit  spi ritus,  arreptitios  vel 
falsos  prophetas.  De  his  duobus  modis  nihil  ad  praesens,  et 


26 


1 Cap.  6.  n.  15.  seqq.  et  c.  12.  n.  25.  seqq. 

de  primo  quidem,  quia  ex  passione  1 magis  est  casus  quam  ra- 
ptus, magis  ruina  vel  depressio  quam  elevatio  mentalis;  de  se- 
cundo vero,  quia  est  communis  bonis  et  malis. 

Tertio  contingit  vel  provenit  ex  vehementia  devotionis : ut 
enim,  quando  anima  prae  desiderio  aeternorum  liquescens  et 
languens  velut  ebria,  omnium  et  sui  ipsius  oblita  et  a semetipsa 
deficiens,  secundum  doctrinam  Dionysii  de  Mystica  Theologia  2, 
elevatur  in  Deum  alienata  non  tantum  ab  omni  sensibili,  sed 
omni  phantastica  similitudine,  a sensibus  et  phantasia:  sed  hoc 
non  virtute  propria  aut  alicuius  creati  spiritus,  sed  virtute  di- 
vina. Iste  modus  proprius  est,  et  de  hoc  maxime  loquuntur 
Sancti.  Hoc  modo  fuit  raptus  Paulus  usque  ad  tertium  caelum. 
Iste  tantum  bonorum  est,  non  quorumcumque,  sed  perfectorum 
et  perfecte  amatorum,  qui  hoc  amore  ecstatico  a semetipsis 
deficientes  et  transeuntes  in  Deum  possunt  dicere:  Vivo  ego , 
iam  non  ego , vivit  vero  in  me  Christus  3,  ut  dicit  Dionysius 
4.  cap.  4 de  Divinis  Nominibus.  Hoc  modo,  dico,  raptum  maxime 
et  principaliter  ad  affectivam  sive  amativam  pertinere,  cuius 
ratio  ex  quinque  sumi  potest. 

Et  prima  ratio  sumitur  ex  parte  obiecti  moventis  et  ele- 
vantis. Obiectum  istud  est  Deus  ipse.  In  Deo  autem  est  veritas 
et  bonitas,  et  licet  in  ipso  idem  sint,  tamen  bonum  sub  ratione 
boni  magis  movet,  quam  verum  sub  ratione  veri,  quoniam  ve- 
rum habet  rationem  luminis  illustrantis,  bonum  habet  rationem 
dulcedinis  afficientis  et  reficientis;  lumen  movet  spiritualem  vi- 
sum, sed  dulcedo  movet  spiritualem  gustum.  Et  quia  amplior 
et  intimior  est  mutatio,  qua  movetur  gustus  dulcedine,  quam 
qua  movetur  visus  lumine,  ideo  in  raptu  magis  elevatur  et  in- 
tensius movetur  affectus  quam  intellectus. 

Secunda  .ratio  sumitur  ex  parte  virtutis  motae  et  eleva- 
tae. Yis  enim  nobilior,  altior  et  principalior  altius  et  elevatius 
movetur.  Affectus  autem  est  principalior  et  nobilior  vis  quam 
intellectus,  quod  patet,  tum  quia  ulterior;  inter  potentias  enim 
tantum  aliqua  nobilior,  quanto  ulterior;  affectus  autem  est  po- 


1 B addii  est. 

2 Cap.  1.  § I. 

3 Gal.  2,  20,  ubi  Vulgata: 

4 Paragr.  13. 


Vivo  autem,  iam  non  ego;  vivit  \ero  in  etc. 

tentia  ulterior,  et  ad  illam  ceterae  ordinantur,  et  habet  se  ad 
alias  in  ratione  moventis  et  imperantis  et  in  ratione  finis,  ut 
dicit  Augustinus1;  et  Anselmus  4.  cap.  2 de  Conceptu  virginali 
dicit,  quod  voluntas  ceteris  potentiis  imperat  ut  domina,  et  ideo 
peccatum  omnium  aliorum  sibi  imputatur.  — Tum  ratione  ha- 
bituum perficientium  utramque  potentiam,  quoniam  habitus 
perfectivi  affectus  sunt  nobiliores  quam  habitus  perfecti  vi  intel- 
lectus, ut  patet  de  caritate  et  fide.  — Tum  ratione  obiecti,  quia 
ratio  boni,  quod  est  obiectum  voluntatis,  altior  est  quam  ra- 
tio veri. 

Tertia  ratio  sumitur  ex  parte  ipsius  motus  vel  accessus. 
Hic  enim  motus,  quo  mens  in  Deum  elevatur  in  raptu,  non  est 
per  situs  aut  loci  mutationem,  sed  per  assimilationem,  ut  dicit 
Augustinus  VII.  de  Trinitate  cap.  ultimo  3 : « Similitudine  ac- 
ceditur ad  Deum  et  dissimilitudine  receditur  »;  ubi  igitur  est 
maior  assimilatio,  maior  est  elevatio,  sublimatio  et  accessus 
appropinquatio.  Constat  autem,  quod  motus  affectus  magis  est 
assimilativus  quam  motus  intellectus,  immo  non  tantum  assi- 
milativus,  sed  transformativus,  ut  dicit  Hugo  de  Arrha  spon- 
sae 4,  quod  « ipsa  vi  amoris  transformatur  amans  in  amatum  », 
et  Augustinus  VIII.  de  Trinitate  cap.  10 5 : « Amor  est  vita  quae- 
dam copulans  amantem  cum  amato  ».  Dionysius  etiam  dicit  4. 
cap.  6 de  Divinis  Nominibus,  quod  omnis  amor  sive  naturalis, 
sive  animalis,  sive  intellectualis  unitiva  quaedam  virtus  est. 
Ergo  per  motum  affectus  magis  elevatur  mens  in  Deum  quam 
per  motum  intellectus. 

Quarta  ratio  sumitur  ex  parte  modi  movendi.  Modus  enim 
movendi  intellectus  est  per  quandam  receptionem  et  apprehen- 
sionem vel  speciei  intelligibilis  vel  veritatis  intellectae.  Modus 

1 Ita  e.  gr.  tract.  46.  in  loan.  Evang.  n.  8.  dicit:  «Affectiones  nostrae  motus 
animorum  sunt»;  XIII.  Confess.  c.  9.  n.  10:  «Pondus  meum  amor  meus,  eo 
feror  quocumque  feror  ».  Et  libro  de  Spiritu  et  anima  (inter  opera  Augustini)  c.  4. 
dicitur:  « Quatuor  affectus  animae  omnium  sunt  vitiorum  et  virtutum  quasi  quae- 
dam principia  et  communis  materia.  Affectus  siquidem  operi  nomen  imponit». 
Vide  etiam  August.,  XI.  de  Civ.  Dei,  c.  28.  et  infra  pag.  408  ad  10. 

2 Post  medium,  paucis  mutatis. 

3 Cap.  6.  n.  12. 

4 Circa  initium  libri. 

5 Num.  14. 

6 Paragr.  15. 

autem  movendi  affectus  est  se  in  suum  obiectum  protendere  et 
per  quandam  protensionem  se  extra  se  dilatare;  affectus  autem 
sic  dilatatus  et  protensus  nimio  amore  excedit,  et  hoc  amore 
excessivo  rapitur  supra  semetipsum  et  fertur  in  ecstasi m et 
penetrat  et  intrat,  quo  vis  intellectiva  non  attingit,  immo  affe- 
ctu ingrediente,  intellectus  foris  remanet.  Unde  Hugo  tractans 
illud  7.  cap.  Angelicae  Hiera rchiae  1 de  Seraphim:  «Mobile 
eorum  semper  circa  divina  et  incessabile  et  calidum  et  acutum 
et  superfervidum  »,  dicit:  «Dilectio  supereminet  scientiae,  et 
maior  est  intelligentia.  Plus  enim  diligit  2 3 quam  intelligit,  et 
intrat  dilectio  et  appropinquat,  ubi  scientia  foris  stat.  Nec  mi- 
rum, quia  semper  dilectio  amplius  praesumit  et  ingerit  se  sine 
cunctatione.  Propterea  acutum  habet  et  liquidum,  penetrans 
omnia  et  impetum  sequens  ardentis  desiderii,  nec  dissimulare 
valens,  donec  ad  amatum  perveniat  ».  Dionysius  etiam  docet 
de  Mystica  Theologia  3 « ignote  ascendere  »,  quia  amor  excedit 
intellectus  naturam. 

Quinta  ratio  sumitur  ex  parte  finis.  Raptus  enim  videtur 
ordinari  ad  duo,  scilicet  ad  cognitionem,  non  tantum  specula- 
tivam et  visualem,  sed  practicam  et  experimentalem,  et  ad  de- 
gustationem et  quandam  praelibationem  divinarum  dulcedinum 
et  ad  experiendum  aliquid  illius  futurae  felicitatis,  quietis  et 
pacis,  quae  exsuperat  omnem  sensum , ad  Philippenses  4 4. 
Introducitur  enim  mens  in  sanctuarium  5,  in  cubiculum  et  thala- 
mum sponsi,  ubi  astringitur  castissimis  eius  amplexibus  et  de- 
gustat, quam  suavis  est  Dominus,  atque  inebriatur  ab  ubertate 
domus  Dei,  ut  raptim  quasi  praelibans  et  degustans  vehemen- 
tius et  ardentius  feratur  in  amorem  et  desiderium  aeternae 
beatitudinis,  quia  illa  dulcedo  similis  illi  est  et  illius  generis. 
In  istius  autem  designationem  non  tantum  fuit  raptus  Paulus 
usque  ad  tertium  caelum,  id  est  intellectualem  visionem,  sed 
etiam  in  paradisum,  id  est  in  illam  ineffabilem  divinae  dulce- 


1 Libr.  6.  Exposit.  Caelesl.  Hierarch.  circa  medium. 

2 Editio  habet  diligitur  et  post  intelligilur. 

3 Cap.  I.  § 1. 

4 Vers.  7 : Pax  Dei,  quae  etc. 

8 Ita  hoc  verbum  male  scriptum  interpretati  sumus;  deinde  in  margine  se- 
cunda manus  addit  Domini.  — Sequuntur  Ps.  33,  9.  et  Ps.  33,  9. 

dinis  degustationem.  Unde  potest  dici  raptus,  vel  quia  raptim  et 
quasi  momentanee  afficiens  mentem,  nec  ibi  potest  diu  immorari, 
vel  quia  non  virtute  propria,  sed  in  superiori,  id  est  divina,  tra- 
hitur et  elevatur  supra  semetipsam.  Et  hoc  dicit  Augustinus  XII. 
super  Genesim  cap.  11  1 : « Porro  [autem,  si]  quemadmodum 
raptus  est  a corporeis  sensibus,  ut  esset  in  illis  similitudinibus 
corporum,  quae  spiritu  videntur,  ita  [et]  ab  his  rapiatur,  ut  in 
illam  quasi  regionem  intellectualium  visionum  subvehatur,  ubi 
sine  corporis  similitudine  perspicua  veritas  cernitur  ».  Et  post: 
« Una  ibi  et  tota  virtus  est  amare  quod  videas  et  summa  feli- 
citas habere  quod  amas.  Ibi  beata  vita  in  fonte  suo  bibitur, 
unde  aspergitur  aliquid  modicum  huic  humanae  menti  ».  — Sed 
omni  auctoritate  et  ratione  circumscripta,  experientia  docet  hoc 
idem.  Experiuntur  enim  Sancti  elevati  et  exercitati,  his  menta- 
libus sursum-actionibus  se  magis  elevari  et  mente  excedere  se- 
cundum affectum  quam  secundum  intellectum.  Docet  nihilomi- 
nus experientia,  quod  viri  contemplativi  interdum  elevantur, 
rapiuntur  et  alienantur  non  solum  a sensibus,  sed  imaginatione, 
nec  tamen  in  illa  elevatione  aliquam  novam  suscipiunt  revela- 
tionem, sed  tamen  experiuntur  et  degustant  divinae  bonitatis 
dulcedinem;  et  dum  redeunt,  dicunt,  se  nihil  vidisse,  sed  tantum 
fuisse  absorptos  quadam  suavitate. 

Propterea  dico  indubitanter,  quod  raptus,  prout  provenit 
ex  vehementia  devotionis,  non  tantum  pertinet  ad  intellectum, 
sed  potius  et  principalius  et  perfectius  ad  affectum,  non  solum 
per  casum  aut  per  concomitantiam  aut  redundantiam,  sed  per 
essentiam. 

Ad  1.  argumentum  in  contrarium  dicendum,  quod  quid- 
quid sif  illud  quod  in  raptu  infunditur,  vel  habitus  vel  quid- 
quid sit,  non  tamen  accommodatur  ad  expeditionem  et  eleva- 
tionem intellectus,  sed  affectus,  et  magis.  Et  propterea  actus  vel 
motus  ille  non  tam  ad  intellectum  pertinet  quam  ad  affectum. 
— Quod  obiicit  de  Hugone,  quod  « oculus  contemplationis  est 
excaecatus  » ; dico,  quod  sicut  oculus  intellectus  est  excaecatus, 
ita  pes  affectus  est  obliquatus  et  incurvatus,  et  ideo  sicut  in- 
tellectus indiget  illuminatione,  ita  affectus  rectiflcatione  et  in- 
flammatione et  elevatione. 


1 Potius  c.  26.  n.  54. 

Ad  2.  dicendum,  quod,  ut  dictum  est,  raptus  in  spirituali- 
bus non  dicit  motum  violentum  et  contra  vel  praeter  inclina- 
tionem naturae,  sed  supra.  Elevatur  enim  mens  ad  illud,  ad 
quod  naturaliter  inclinatur.  Sed  quia  non  potest  per  se  et  ex 
sua  virtute,  ideo  vi  potentiae  superioris  adiuvatur  et  attollitur 
sive  assumitur,  et  hoc  est  rapi. 

Ad  3.  dicendum,  quod  Augustinus  loquitur  pro  statu  in- 
devotionis et  infirmitatis.  Voluntas  enim,  eo  quod  est  princi- 
pium et  causa  peccati,  ex  peccato  magis  est  infirmata  quam 
aliae  potentiae  rationales.  Et  ideo  contingit  interdum,  quod  in- 
tellectus videt,  quid  faciendum  sit,  sed  voluntas  infirma  et  te- 
pida non  desiderat  quod  videt  agendum  vel  diligendum.  Tamen 
voluntas  de  natura  sua  magis  est  nata  moveri  in  Deum  quam 
ratio  vel  intellectus,  et  ideo  spiritus  fervore  concepto,  multo  al- 
tius quam  intellectus  elevatur,  ut  visum  est.  Tamen  perfecta 
illuminatio  intellectus  non  est  sine  perfecto  amore,  sicut  nec 
obscuritas  ‘aeris  illuminatur,  donec  calor  solis  vapores  con- 
sumat. 

Ad  4.  patet  responsio  per  Hugonem.  Nam  quamvis  non 
possit  aliquid  diligi  nisi  cognitum,  hoc  est,  nisi  aliquo  modo 
cognitum,  non  tamen  oportet,  in  via  saltem,  quod  tanta  sit  co- 
gnitio quanta  dilectio,  quoniam  dilectio  semper  magis  praesu- 
mit et  ingerit  se  sine  cunctatione.  — Alias  potest  dici,  quod 
minor  est  falsa,  quoniam  sicut  nihil  diligitur  nisi  cognitum, 
ita  nihil  cognoscit  vel  cogitat  anima,  nisi  velit  cogitare  et  nisi 
voluntas  imperet,  quae  imperat  omnibus,  secundum  Anselmum  *, 
ac  per  hoc,  sicut  nihil  voluntas  diligit  nisi  intellectu  dirigente, 
ita  nec  intellectus  aliquid  actu  intelligit  nisi  voluntate  mo- 
vente et  imperante. 

Ad  5.  dicendum,  quod  intellectus  et  affectus  simul  currunt, 
et  quamvis  intellectus  praeeat  et  affectus  sequatur,  tamen  in- 
tellectus non  intrat,  immo  foris  remanet.  Affectus  autem,  ostenso 
sibi  et  indicato  obiecto  diligibili,  praecedit,  immo  excedit  intel- 
lectum et  penetrat,  ingreditur  et  unitur  dilecto.  Unde  dicit  Apo- 
stolus ad  Philippenses  41 2:  Pax  Dei , quae  exsuperat  omnem 
sensum ; ideo  docet  beatus  Dionysius  « ignote  ascendere  »,  et 


1 De  Conceptu  virg.,  e.  i. 

2 Vers.  20. 

beatus  Antonius1  dicebat,  quod  monachus  non  bene  orat,  si  se- 
rnet ipsum  intelligit.  — Yel  dico,  quod,  quamvis  intellectus  sit  dux 
affectus  quantum  ad  cognitionem  speculativam,  quia  necessario 
cognitio  speculativa  amorem  praecedit,  tamen  affectus  est  dux 
intellectus  quantum  ad  cognitionem  practicam,  quia  affectus 
necessario  praecedit  experientiam. 

Ad  6.  dicendum,  quod  non  est  simile  de  visu  et  tactu  cor- 
porali et  spirituali.  Cuius  ratio  est,  quoniam  obiectum  tactus 
corporalis  est  corporale  et  ideo  materiale,  obiectum  autem  vi- 
sus immaterialius  est.  Propterea  tactus  depressior  est  quam 
visus. 

Sed  obiectum  tactus  spiritualis  et  intellectualis,  maxime 
circa  bonum  summum,  ita  est  immateriale,  sicut  obiectum  visus 
et  intellectus.  Et  quoniam  ulterius  magis  intus  penetrat  et  in- 
timatur et  adhaeret,  propterea  efficacius  et  elevatius  movetur. 
Unde  affectus  animae  dicit  illud  Canticorum  1 2 : Osculetur  me 
osculo  oris  sui. 

Ad  7.  patet  responsio,  quoniam  Apostolus  utrumque  cir- 
cumlocutus est,  et  quod  fuit  ex  parte  intellectus,  scilicet  reve- 
lationes, visiones  et  his  similia,  et  quod  fuit  ex  parte  affectus 
et  gustus,  ut  paradisum;  sed  de  hoc  minus  locutus  est,  quia 
indicibilius  est  et  plus  experitur,  quam  possit  cogitare  vel  ex- 
primere. 

Ad  8.  dicendum,  quod  Glossa  illa,  licet  ponat  inspirationem 
vel  revelationem,  quae  respicit  intellectum,  tamen  non  excludit 
devotionem,  degustationem  vel  exsultationem,  quae  respiciunt 
affectum. 

Ad  9.  dicendum,  quod  argumentum  illud  supponit  falsum, 
scilicet  quod  non  sit  nisi  duplex  actus  voluntatis,  scilicet  appe- 
titus, qui  est  non  habiti,  et  delectatio  vel  complacentia,  quae 
supponit  iam  habitum  et  obtentum.  Quoniam  principalis  actus 
voluntatis  est  amare,  qui  est  alius  a desiderio  et  delectatione, 
quoniam  amor  est  causa  delectationis,  unde  habent  se  sicut 
causa  et  effectus.  Et  hoc  actu  voluntas  pertingit  ad  finem  et 
consequitur,  unitur  et  adhaeret  ei  perfectius  quam  per  intelle- 
ctum, immo  nec  actus  intellectus  potest  esse  perfectus  circa 


1 Vide  Cassian.,  Collat.  9.  c.  31. 

2 Vers.  1. 

Deum  vel  circa  finem,  nisi  compleatur  per  actum  affectus.  Unde 
dicit  Augustinus  83  Quaestionum,  q.  35  1 : « Bonum,  quod  non 
amatur,  nemo  potest  perfecte  habere  vel  nosse.  Quis  enim  pot- 
est nosse,  quantum  bonum  sit,  quo  non  fruitur?  Non  autem 
fruitur,  si  non  amat,  nec  habet  igitur  quod  amandum  est  qui 
non  amat  ».  Ac  per  hoc  ista  consecutio  vel  obtentus  summi 
boni  inchoatur  in  cognitione,  sed  perficitur  in  amore. 

Ad  10.  dicendum,  quod,  ut  iam  dictum  est 2,  in  omni  actu 
adiuvant  se  et  invicem  subministrant  intellectus  et  affectus,  et 
secundum  diversam  rationem  utraque  potentia  se  habet  aliquo 
modo  per  modum  moventis  et  motae.  Nam  intellectus  movet 
affectum  per  modum  luminis  dirigentis,  sed  affectus  movet  in- 
tellectum per  modum  domini  imperantis  et  per  modum  ponde- 
ris inclinantis. 

Ad  11.  dicendum,  quod,  ut  visum  est 3,  magis  assimilatur 
Deo  mens  per  affectum  quam  per  intellectum,  quia  habet  affe- 
ctus vim  non  tantum  assimilativam,  sed  transformativam.  — 
Ad  auctoritatem  Philosophi  dico,  quod,  cum  dicit  Philosophus : 
« Non  est  ei  nobilitas,  nisi  quia  intelligit »,  nisi  potest  teneri  con- 
secutive  vel  exceptive.  Si  consecutive,  tunc  propositio  est  vera, 
et  est  sensus : non  est  ei  nobilitas,  nisi  quia  intelligit,  id  est : 
si  non  intelligeret,  non  esset  ei  nobilitas.  Si  autem  exceptive, 
tunc  est  propositio  falsa ; est  enim  sensus : non  est  ei  nobilitas, 
nisi  quia  intelligit,  id  est,  solum  per  hoc  et  propter  nihil  aliud 
est  ei  nobilitas,  et  sic  propositio  falsa  est,  quia  in  primo  dili- 
gere est  actus  nobilis  sicut  intelligere.  Et  est  simile:  si  ego 
dico:  creatura  rationalis  non  est  imago  Dei,  nisi  quia  intelligit; 
si  nisi  accipiatur  consecutive,  sensus  est:  si  non  intelligeret, 
non  esset  imago  Dei,  et  istud  est  verum : quia  si  non  intellige- 
ret, nec  diligeret  nec  reminisceretur.  Si  autem  exceptive,  sen- 
sus est:  non  est  imago  Dei  propter  aliquid  aliud,  sed  solum 
propter  hoc  quod  intelligit;  hoc  autem  est  falsum,  quia  alii 
actus  sunt  de  ratione  imaginis,  scilicet  meminisse  et  amare. 

Ad  12.  dicendum,  quod  illa  argumentatio  in  Deo  non  ha- 
bet locum,  neque  pro  illo  statu,  quoniam  ibi  est  perfecta  noti* 


1 Num.  1. 

2 Supra  pag.  404  ad  4.  seqq. 

3 Supra  pag.  403,  nota  3.  et  4. 

tia  sine  errore  et  perfecta  laetitia  sine  tristitia,  perfecta  nihilo- 
minus laetitia  sine  errore  et  perfecta  notitia  sine  tristitia.  Et 
ideo  non  concludit,  quod  vera  notitia  summi  boni  sit  magis 
appetenda  vel  eligenda,  quam  eiusdem  perfecta  laetitia,  quae 
est  actus  voluntatis. 

Ad  13.  dicendum,  quod  voluntas  magis  alienatur  quam  in- 
tellectus, quoniam  per  actum  voluntatis  quasi  inebriatur  mens 
et  alienatur  a semetipsa.  — Quod  obiicit:  voluntas  separat  et 
coniungit  intellectum  cum  suo  obiecto,  dico,  quod  non  quaeli- 
bet separatio  est  alienatio  vel  facit  raptum.  In  illa  autem  se- 
paratione, qua  intellectus  ab  omni  corpore  et  corporea  similitu- 
dine alienatur,  quae  est  proprie  raptus,  ita  alienatur  affectus 
ab  omni  amore  carnali  et  temporali.  Et  istud  est  non  tantum 
alienari,  sed  etiam  spiritualiter  mori,  secundum  Augustinum  1. 
Non  nego  tamen,  quin  ex  parte  voluntatis  sit  causa  raptus, 
quoniam  « ecstasim  facit  divinus  amor  »,  secundum  Dionysium  2. 

Ad  14.  dicendum,  quod  beatitudo  inchoatur,  ut  dictum  est3, 
in  actu  cognitionis.  Unde  concedenda  est  illa  propositio  Avicen- 
nae,  quae  dicit,  quod  « intellectus  est  inquisitivus  purae  boni- 
tatis »,  sed  tamen  consummatur  in  actu  amoris,  ut  dictum  est. 
Quod  ergo  dicit  Avicenna,  quod  « perfectio  animae  est,  ut  de- 
scribatur in  ea  saeculum  intelligibile  »;  dico,  quod  saeculum  in- 
telligibile  vocat  bona  intelligibilia,  prout  complectuntur  et  bona 
pertinentia  ad  intellectum,  ut  cognitio  Dei  et  substantiarum  se- 
paratarum, et  nihilominus  dilectionem  et  amorem  verae  pulcri- 
tudinis,  sicut  et  intellectus  aliquando  nominat  potentiam  distin- 
ctam contra  voluntatem,  aliquando  totam  regionem  superiorem, 
prout  distinguitur  contra  partem  sensitivam  et  non  complecti- 
tur intellectum  et  voluntatem.  Yel  dico,  quod  philosophi,  quia 
nihil  habuerunt  de  amore  divino  nec  aliquid  gustaverunt  spi- 
ritualium et  affectualium  consolationum,  aliquid  autem  habue- 
runt de  cognitione  divinorum,  propter  hoc  nullam  fecerunt 
mentionem  de  felicitate  affectiva,  sed  tantum  speculativa. 

Ad  15.  dicendum,  quod  minor  illius  argumenti  est  falsa. 
Non  tantum  enim  abstrahitur  intellectus,  ut  dicit,  a phantasma- 


1 XII.  de  Gen.  ad  litt.,  c.  27.  n.  55.  et  lipist.  147.  (alias  1 12.),  c.  13.  n.  31. 

2 De  L)iv.  Nom.,  c.  4.  § 13. 

3 Supra  pag.  408  ad  10. 

tibus,  sed  abstrahitur  affectus  a carnalibus  et  mundialibus,  quae 
non  tain  abstractio  quam  avulsio  potest  dici. 

Ad  16.  dicendum,  quod,  cum  dicit  Augustinus:  « Visio  est 
tota  merces  »,  visio  non  accipitur  praecise,  sed  prout  comple- 
ctitur et  habet  dilectionem  annexam.  Nam,  ut  dicit  Augustinus 
1.  de  Trinitate  cap.  ultimo  1,  illud  est  tale  bonum,  quod  non 
potest  videri  et  non  amari.  Ideo  autem  magis  attribuitur  vi- 
sioni quam  dilectioni,  quia  est  actus  primus  et  praeambulus, 
ad  quem  alii  actus  sequuntur;  et  quia  visio  sola  est  propria 
illius  status,  dilectio  autem  est  communis  statui  viae  et  patriae. 
Sed  hic  inchoatur,  ibi  perficitur;  unde  fides  evacuabitur,  sed 
caritas  semper  manebit,  I.  ad  Corinthios  13  2.  — Alias  potest 
dici,  quod  visio  dicitur  tota  merces  non  per  exclusionem  amo- 
ris, sed  visionis  et  cognitionis  aliarum  rerum  quarumcumque, 
quae  non  facit  bonum  nec  beatum.  Unde  Augustinus  V.  libro 
Confessionum  cap.  33:  « Nunquid,  Domine  Deus  veritatis,  quis- 
quis novit  illa  iam  placet  tibi?  Infelix  homo,  qui  scit  illa  omnia, 
te  autem  nescit.  Beatus  autem,  si  te  scit,  [etiam]  si  illa  omnia 
nesciat.  Qui  autem  te  et  illa  novit,  non  propter  illa  beatior, 
sed  propter  te  tantum  beatus  ». 

QUAESTIO  X. 

Decimo  quaeritur,  utrum  intellectus  quantum  ad  suum  actum 
ligetur  per  corporis  infirmitatem  et  ineptitudinem. 

Quod  non , ostenditur: 

1.  Quoniam,  si  ligatur,  nonnisi  ex  duplici  causa  potest  con- 
tingere : aut  quia  concernit  phantasma  aut  propter  curam  cor- 
poris; sed  non  quia  concernit  phantasma,  quoniam  aliqua  in- 
telligit  sine  phantasmate,  ut  semetipsam  et  habitus,  qui  sunt 
in  ea;  ergo  saltem  quantum  ad  illa  non  impeditur.  Nec  pro- 
pter curam  corporis,  quia  virtus  etiam  sensitiva  non  debilitatur 
ex  corporis  defectu.  Unde  dicit  Philosophus4:  « Si  senex  acci- 


1 Vide  supra  pag.  377,  notam  3. 

2 Vers.  8 ; Vulgata : Caritas  nunquam  excidit,  sive  prophetiae  evacuabuntur  etc. 

3 Potius  c.  4.  n.  7. 

4 I.  de  Anima  text.  65.  (c.  4.). 

peret  oculum  invenis,  ita  videret  sicut  invenis  »;  ergo  multo 
mimis  debilitatur  virtus  intellectiva.  Ergo  nullo  modo  intelle- 
ctus quantum  ad  actum  suum  ligatur  per  corporis  infirmita- 
tem vel  ineptitudinem. 

2.  Item,  sensus  est  vis  magis  concreta  et  alligata  corpori 
quam  intellectus;  sed  sensus  non  ligatur  per  corporis  infirmi- 
tatem vel  laesionem ; quod  apparet,  quia  quantumcumque  phrae- 
netici  et  furiosi  habent  usum  et  actum  sensuum : ergo  multo 
minus  ligatur  intellectus. 

3.  Item,  illud  quod  vigorat  et  roborat  intellectum,  intelle- 
ctum non  impedit,  sed  magis  expedit  in  actu  suo,  quia  quanto 
potentia  est  validior,  tanto  in  agendo  efficacior;  sed  infirmitas 
corporis  vigorat  et  corroborat  mentem : ergo  etc.  Probatio  mi- 
noris est  per  Apostolum,  qui  dicit  II.  ad  Corinthios  12  1 : Quando 
infirmor,  tunc  fortior  sum;  et  certum  est,  quod  loquitur  de 
infirmitate  corporali  et  fortitudine  spirituali:  ergo  etc. 

4.  Item,  illius  potentiae,  cuius  actus  impedit  actum  intelle- 
ctus, defectus  actus  non  impedit,  sed  expedit;  sed  actus  poten- 
tiarum sensitivarum  impedit  actum  intellectus:  ergo  defectus 
actus  illarum  potentiarum  expedit  actum  intellectus.  Probatio 
minoris  est  per  Augustinum  VII.  super  Genesim  2 *,  ubi  dicit, 
quod,  quando  mens  vult  aliquod  verum  pure  intelligere,  aver- 
tit se  a sensibus  corporis  tanquam  non  sibi  adiumento,  sed  im- 
pedimento existentibus ; et  Dionysius  de  Mystica  Theologia  in 
1.  cap. 5 docet  contemplativos  relinquere  sensus  et  sensibilia: 
ergo  etc. 

5.  Item,  inter  passiones  sensitivae  partis  somnus  maxime 
videtur  impedire  actum  intellectus;  sed  somnus  non  impedit: 
ergo  etc.  Probatio  minoris  est  per  Augustinum  de  Immorta- 
litate animae  cap.  13  4,  qui  volens  ostendere,  quod  anima  est 
immortalis  et  a corpore  non  dependet,  accipit  ex  hoc  argumen- 
tum, quod  in  somnis  aliqui  contexerunt  veras  rationes,  et  licet 
sint  falsae  circumstantiae,  ut  locus  et  persona,  cum  qua  dispu- 
tatur, tamen  verae  sunt  rationes;  sed  rationes  contexere  est 


1 Vers.  10,  ubi  Vulgata:  Cum  enim  infirmor,  tunc  potens  sum. 

2 Cap.  14.  n.  20. 

8 Paragr.  1. 

4 Cap.  14.  n.  23. 

actus  intellectus;  ergo  actus  intellectus  in  somnis  non  impe- 
ditur. 

6.  Item,  triplex  est  gradus  potentiarum  secundum  magis 
et  minus  materiae  corporali  colligatarum  et  a corpore  depen- 
dentium, scilicet  sensus,  imaginatio  et  intellectus;  et  sensus, 
quia  maxime  alligatus  est  materiae,  ideo  propter  corporis  vel 
organi  laesionem  totaliter  impeditur  in  actu  suo;  imaginatio, 
quia  minus  est  alligata  et  magis  elongata  est  a corporali  ma- 
teria, minime  impeditur:  ergo  cum  intellectus  nullo  modo  a 
corpore  dependeat,  nullo  modo  per  corporis  infirmitatem  im- 
peditur. 

7.  Item,  maior  est  colligantia  et  dependentia  imaginationis 
ad  sensum  quam  intellectus  ad  imaginationem;  sed  imagi- 
natio propter  impedimentum  sensus  nullo  modo  impeditur, 
irnmo  tunc  magis  viget:  ergo  intellectus  minus  impeditur  ex 
impedimento  imaginationis. 

8.  Item,  quia  dicebatur,  quod  phantasia  non  impeditur, 
quia  retinet  speciem  imaginabilem,  corrupto  organo  sensus,  obii- 
ciebatur  secundum  doctrinam  Augustini  III.  de  Trinitate  cap.  21 1: 
«In  homine  est  quaedam  memoria,  quam  pecora  non  habent, 
et  in  ea  res  i ntelligibiles  continentur,  quae  nullo  sensu  in  eam 
venerunt  » ; et  5.  cap. 2 eiusdem  libri  dicit,  quod  memoriae  tri- 
buimus omne,  quod  scimus,  si  inde  non  cogitamus,  intelligen- 
tiae  vero  ipsam  actualem  considerationem.  Igitur  si  imagina- 
tio, quia  habet  species  praesentes  apud  se,  potest  habere  actum 
suum:  ergo  multo  magis  potest  habere  intellectus. 

9.  Item,  quia  respondebatur,  quod,  licet  memoria  habeat 
et  retineat  species  intelligibiles  factas  per  lumen  intellectus  agen- 
tis intellectas  in  actu,  tamen  oportet  aspicere  phantasma  et 
comparare  et  conferre  speciem  rei  exteriori;  opponebatur,  quo- 
niam secundum  Augustinum  3 aliqua  sunt  in  anima  per  essen- 
tiam, quae  per  nullum  corporis  sensum  in  animam  intrave- 
runt, ut  patet  in  auctoritate  praeallegata.  Et  hoc  idem  dicit  X. 
Confessionum  4.  Unde  dicit,  quod  grammatica  et  logica  sunt  in 


1 Potius  lib.  XV.  c.  23.  n.  43. 

2 Gap.  21.  n.  40. 

3 XV.  de  Trin.  c.  10.  n.  17.  et  c.  12.  n.  22.  et  VIII.  c.  6.  n.  9. 

4 Cap.  9.  n.  16;  c.  10.  n.  17;  c.  M.  n.  18. 

anima  per  essentiam  suam  nec  per  aliquem  sensum  in  animam 
venerunt.  Ergo  illa  nullum  habent  phantasma  nec  est  aliqua 
res  extra,  cui  oporteat  comparari,  respicere  autem  eas  in 
phantasmate  alieno  potius  esset  via  erroris  quam  cognitionis. 
— Rursus,  species  abstracta  a phantasmatibus  verius  repraesen- 
tat rem  quam  phantasma,  ergo  inde  oportet  aspici  phantasma.  — 
Ulterius,  aspiciendo  phantasma  aut  abstrahitur  species  aliqua, 
aut  non.  Si  non,  non  plus  cognoscis  mediante  phantasmate  quam 
sine  phantasmate.  Si  iterum  abstrahitur  species,  hoc  falsum 
est,  quia  species  inde  abstracta  est,  et  secundum  doctrinam 
Augustini x,  « ex  illa  quae  est  in  memoria  gignitur  simillima 
in  acie  cogitantis»,  et  intellectus  non  ad  phantasma  se  conver- 
tit, sed  ad  speciem,  quae  est  in  memoria:  ergo  potest  sine 
phantasmate  intelligere. 

10.  Item,  si  intellectus  ligatur  ex  corporis  infirmitate,  hoc 
non  est,  nisi  quia  est  perfectio  corporis;  sed  non  est  perfectio 
corporis:  ergo  etc.  Probatio  minoris  est,  quoniam,  si  est  per- 
fectio corporis:  aut  essentialiter  aut  accidentaliter;  non  acci- 
dentaliter,  quia  tunc  forma  humana  esset  forma  accidentalis, 
quod  falsum  est.  Si  essentialiter,  ergo  si  desinit  esse  perfectio, 
desinit  esse,  quia  dependet  a suo  perfectibili;  hoc  autem  fal- 
sum est,  quia  anima  est  immortalis  nec  perit,  pereunte  cor- 
pore : ergo  non  est  perfectio  corporis : ergo  etc. 

11.  Item,  potentia,  quae  nullum  organum  seu  partem  cor- 
poris perficit,  nullum  impedimentum  recipit  propter  organi  ali- 
cuius laesionem;  sed  intellectus  nullum  organum  seu  partem 
corporis  perficit:  ergo  etc.  Probatio  minoris  est  per  Philoso- 
phum III.  de  Anima 1  2,  qui  dicit,  quod  intellectus  nullius  partis 
corporis  est  actus. 

12.  Item,  actum,  qui  est  in  potestate  et  virtute  animae, 
anima  potest  per  se  exercere  sine  corpore,  ita  quod  impedi- 
mentum corporis  nullum  sibi  praestat  impedimentum;  sed  actus 
intelligendi  est  in  potestate  et  virtute  animae:  ergo  etc.  Pro- 
batio minoris  est  per  Avicennam  V.  Metaphysicae  cap.  23; 
qui  dicit,  quod  « intelligere  est  in  virtute  animae  ». 


1 XV.  de  Trin.  c.  27.  n.  50;  cfr.  etiam  ibid.  XI.  c.  3.  n.  6. 

2 Vide  pag.  236,  nolam  2. 

3 Post  medium. 

13.  Item,  non  plus  dependet  potentia  animae  a corpore 
quam  essentia ; sed  essentia  animae  propter  corporis  infirmita- 
tem non  impeditur  a corporis  perfectione:  ergo  minus  impe- 
ditur potentia  ab  operatione.  Maior  videtur  manifesta;  minor 
probatur  sic:  quoniam  certum  est,  quod  homo  infirmus  non 
minus  est  homo  quam  homo  sanus:  ergo  essentia  animae  non 
minus  perficit  corpus  infirmum  quam  sanum. 

14.  Item,  secundum  Augustinum1 2,  anima  habet  duplicem 
portionem,  scilicet  inferiorem  et  superiorem,  ita  quod  secun- 
dum superiorem  est  Dei  imago;  sed  ratio  imaginis  consistit  in 
actibus  memoriae,  intelligentiae  et  voluntatis:  ergo  secundum 
illam  partem  semper  est  in  actu:  ergo  si  nunquam  propter 
infirmitatem  aliquam  desinit  esse  imago,  ergo  secundum  illam 
partem  propter  nullius  corporis  infirmitatem  vel  laesionem  de- 
sinit memorari,  intelligere  et  velle. 

15.  Item,  si  intellectus  ligaretur  propter  corporis  infirmi- 
tatem vel  ineptitudinem,  maxime  ligaretur  propter  senium, 
quae  est  maxima  infirmitas;  sed  propter  senium  non  ligatur: 
ergo  nec  propter  aliquam  aliam  infirmitatem.  Probatio  mino- 
ris est  per  Scripturam  sacram,  Iob  12  2 : In  antiquis  est  sa- 
pientia et  in  multo  tempore  prudentia. 

16.  Item,  esse  et  operari  consequuntur  se : ergo  quod  non 
dependet  ah  alio  secundum  esse  non  dependet  ah  alio  secun- 
dum operari.  Sed  anima  secundum  esse  a corpore  non  depen- 
det : ergo  nec  secundum  operari.  Ergo  actus  eius  propter  cor- 
poris ineptitudinem  non  impeditur. 

17.  Item,  debilitatio  et  mortificatio  corporis  valet  ad  viva- 
citatem ingenii  et  intellectus:  ergo  debilitas  vel  infirmitas  cor- 
poris non  impedit  actum  intelligendi.  Consequentia  plana  est; 
probatio  antecedentis  patet  per  Commentatorem  super  X.  Ethi- 
corum3; qui  dicit,  quod  sapienti  sufficiunt  aqua  et  olera;  ergo 
abstinentia  valet  ad  sapientiam.  Sed  certum  est,  quod  abstinen- 
tia debilitat  organa  corporis:  ergo  etc. 

18.  Item,  quod  impedit  aliquid  per  sui  dispositionem  vel 
totaliter  illud  tollit  vel  saltem  magis  impedit  per  sui  corru- 

1 Lib.  XIV.  de  Trin.  c.  8.  n.  M ; lib.  XI.  de  Trin.  c.  5.  n.  8;  lib.  XVIV. 
contra  Faust.  Manich.  c.  2. 

2 Vers.  12. 

3 Cfr.  c.  8.  et  9,  ubi  probat,  sapienti  pauca  sufficere. 

ptionem;  ergo  si  corpus  non  tollit  aut  impedit,  irnirio  potius 
expedit,  ergo  nec  indispositio  impedit.  Sed  corporis  corruptio 
tota  non  tollit  nec  impedit,  immo  expedit  actum  intelligendi : 
quoniam  anima  separata  vivacius  et  efficacius  intelligit:  ergo 
infirmitas  corporis  actum  intelligendi  non  impedit. 

19.  Item,  ad  actum  intelligendi  non  plus  requiritur  quam 
quod  plantasma  moveat  intellectum,  et  per  lumen  intellectus 
agentis  abstrahatur  species  intelligibilis,  qua  formetur  intelle- 
ctus possibilis;  sed  nulla  aegritudo  impedit,  quin  phantasma 
moveat  intellectum:  ergo  nulla  aegritudo  impedit  actum  in- 
telligendi. 


CONTRA : 

1.  Algazel  tractatu  4 \ suae  philosophiae  dicit,  quod  vir- 
tus intelligibilis  impeditur  ab  apprehendendo  propter  infirmi- 
tatem, quae  est  in  complexione  corporis,  quia  anima  occupatur 
circa  curam  eius  et  retrahitur  a parte  intelligibilium : ergo  etc. 

2.  Item,  Philosophus  I.  de  Anima 1  2 : « Intellectus  corrum- 
pitur, quodam  interius  corrupto»;  et  certum  est,  quod  non 
quantum  ad  essentiam,  quae  incorruptibilis  est,  et  hoc  idem 
dicit  Philosophus3;  ergo  quantum  ad  actum  intelligendi:  ergo 
propter  corruptionem  organi  phantastici  corrumpitur  actus  in- 
telligendi. 

3.  Item,  tres  distinguuntur  cellulae  cerebri  a medicis  et 
ab  illo  auctore  de  Differentia  spiritus  et  animae4:  anterior, 
quae  deservit  imaginativae  sive  phantasiae,  et  dicitur  phanta- 
stica; posterior,  quae  deservit  memorativae  sive  memoriae,  et 
dicitur  memorialis;  media,  quae  deservit  rationali,  et  vocatur 
logistica.  Si  igitur  rationalis  habet  organum  determinatum  in 
media  parte  cerebri:  ergo  per  laesionem  et  infirmitatem  illius 
organi  impeditur  ab  actu  suo. 


1 Ita  in  libro  « Destructio  destructionum  philosophiae  Algazelis  »,  auctore 
Averroe  Cordub.,  parte  II.  in  Physicis,  disputat.  2,  Ratione  8. 

2 Text.  66.  (c.  4).  — Vide  etiam  Bonav.,  tom.  II.  d.  19.  a.  I.  q.  1.  ad  3. 

3 Loc.  cit.  et  111.  de  Anima  text.  14.  seqq.  15.  20.  (c.  4.  seq.). 

4 Cap.  2.  circa  finem.  Cfr.  Bonav.,  tom.  I.  pag.  204,  nota  4.  et  August., 
VII.  Gen.  ad  liti.,  c.  18.  n.  24. 

RESPONDEO: 

Dicendum,  quod  de  intellectu  possumus  loqui  duobus  mo- 
dis: vel  derelicto  suae  naturali  virtuti  vel  assumto  ab  aliqua 
virtute  supernaturali.  Si  assumto  ab  alia  virtute  superna turali 
angelica,  non  est  necesse,  eum  ligari  quantum  ad  actum  suum 
per  aliquam  corporis  ineptitudinem  vel  indispositionem ; facile 
enim  est  Angelis,  non  solum  bonis,  sed  etiam  malis,  commi- 
xtione sui  cum  spiritu  nostro  quadam  sua  praepotenti  virtute 
sua  visa  nobis  communicare1;  et  modus  alias  explicatus  est. 
Facile  est  etiam  assumere  spiritum  nostrum  ad  videnda  visa 
corpori  similia,  et  si  ad  hoc  bonus  arripuerit  spiritus,  facit 
fideles  mysteria  loquentes,  aut  accedente  intelligentia,  veros  pro- 
phetas; si  autem  malus,  arreptitios  vel  falsos  prophetas.  Sed 
cum  animus  assumitur  ad  talia  videnda,  ut  non  corpus,  sed 
corporum  similitudines  vel  visa  simillima  corporibus  se  nove- 
rit cernere,  divinae  admonitionis  indiget  adiutorio.  Deo  autem 
multo  facilius  est  animam  ipsam  elevare  non  tantum  ad  re- 
.gionem  corporalium  visionum,  sicut  vidit  Moyses  rubum  ardere 
et  non  comburi , Exodi  3 2,  nec  tantum  usque  ad  regionem  vi- 
sionum imaginariarum,  sed  spiritualium,  sicut  Petrus  vidit 
animalia  in  disco,  Actuum  10  3 4,  vel  Ioannes  vidit  illas  figuras 
in  Apocalypsi,  sed  etiam  sublimare  mentem  usque  ad  regio- 
nem visionum  intellectualium,  qua  ipsae  res  intelligibiles  intel- 
lectualiter  pura  intelligentia  videantur,  sicut  fuit  raptus  Pau- 
lus usque  ad  tertium  caelum,  quo  vidit  facie  ad  faciem  4 di- 
vinam essentiam.  Et  de  his  est  doctrina  Augustini  XII.  super 
Genesim  fere  per  totum  5 6.  Istae  autem  revelationes  magis  solent 
in  somnis  fieri,  in  quo  regulariter  solet  intellectus  ligari,  quam 
in  vigilia,  forte  propter  quadruplicem  rationem.  Una  est  pro- 
pter animae  ad  interiora  recollectionem ; secunda,  propter  sui 
occultationem ; qui  posuit  tenebras  latibulum  suum  6 ; tertia 


1 Cfr.  supra  pag.  355,  nota  3,  pag.  358  ad  14.  et  pag.  360  ad  3. 

2 Vers.  2. 

3 Vers.  II.  seq.  et  dein  Apoc.  4,  1-7. 

4 I.  Cor.  13,  12. 

5 Cfr.  c.  6.  n.  15.  seqq.;  c.  12.  n.  25.  seqq.  et  c.  26.  n.  53.  seqq. 

6 Ps.  17,  12. 


QUAESTIO  X.  DE  COGNITIONE. 


417 


est  propter  animae  supra  se  ipsam  sublima tionem ; in  somno 
enim  magis  agitur  homo  quam  agat;  in  tali  enim  revelatione 
natura  magis  se  habet  in  ratione  patientis  quam  agentis;  quarta 
est  propter  quandam  mortis  imaginem ; somnus  enim,  dum  me- 
dium tenet  inter  mortem  et  vitam,  similis  est  morti,  in  quo  est 
quasi  quidam  recessus  a vita  huius  mundi,  de  qua  dicitur 
Exodi  33  1 : Non  videbit  me  homo  et  vivet . 

Si  autem  loquamur  de  intellectu  suae  propriae  naturali  vir- 
tuti derelicto,  sic  manifestum  est,  quod  ligatur  in  actu  suo  et 
impeditur  ex  corporis  ineptitudine,  laesione  vel  mala  disposi- 
tione, et  hoc  docet  experientia.  Sed  tamen  modum  et  causam 
videre  difficile  est  valde  et  occultum.  Quamvis  autem  multi 
modi  et  causae  a diversis  assignentur,  possumus  tamen  ad 
praesens  quadruplicem  assignare  rationem.  Quoniam  actus  in- 
telligendi  est  actus  intimus  et  unitus , est  actus  tranquillus  et 
quietus , est  actus  certus  et  discretus ; quia  est  actus  iniimus 
et  unitus,  ideo  impeditur  propter  animi  distractionem  et  quasi 
extraneam  occupationem;  quia  est  actus  tranquillus  et  qliietus, 
ideo  impeditur  propter  animi  perturbationem;  quia  est  actus 
certus  et  discretus,  ideo  impeditur  propter  phantasmatum  ob- 
nubilationem et  confusionem.  Animus  autem  distrahitur,  per- 
turbatur et  inquietatur,  obnubilatur  phantasmatibus  ex  corpo- 
ris ineptitudine  et  indispositione  vel  propter  corporalis  organi 
laesionem  propter  animae  et  corporis  naturalem  colligantiam 
et  unionem  ad  hominis  constitutionem. 

Prima  igitur  ratio  est  ex  eo,  quod  actus  intellectus  est 
iniimus  et  unitus , et  ad  quem  maxime  necessaria  est  animae 
intentio,  et  ideo  impeditur  propter  distractionem  et  extrinsecam 
occupationem.  Ex  corporis  autem  indispositione  necessario  mens 
distrahitur  et  occupatur  circa  corpus  et  circa  corpus  ferri  po- 
test tanta  intentione,  tantum  distrahi  et  occupari,  ut  sui  et 
suorum  interiorum  oblita,  actum  intellectus  nec  etiam  in  sui 
cognitione  possit  habere.  Unde  Augustinus  XIV.  de  Trinitate 
cap.  5.1  2 admiratur  et  in  admirationem  inducit  de  animabus 
parvulorum  « in  tanta  dimersorum  rerum  ignorantia,  ut,  etsi 
se  nosse  credendi  sint,  tamen  se  cogitare  non  possint ».  Cuius 


1 Vers.  20. 

2 Num.  7. 

ratio  est,  ut  ibidem  dicit,  « propter  nimiam  intentionem  in  res 
corporeas,  quas  tanto  maiore  quanto  noviore  coepit  delecta- 
tione sentire ».  Signum  autem  est  huius  intentionis,  quod 
« sic  avida  est  in  sui  novitate  istius  lucis  hauriendae,  ut 1 si 
infans  iaceat,  ubi  possit  lumen  nocturnum  aliquod  intueri,  vix 
inde  cervix  possit  inflecti,  et  ex  hoc  fiunt  pueri  frequenter 
strabones».  Sic  igitur,  ut  ibidem  dicit,  non  solum  in  hunc,  sed 
« in  alios  sensus  ita  se  coarctant  animae  parvulorum,  ut  quid- 
quid per  carnem  aut  offendit  aut  allicit,  hoc  solum  abhorreant 
aut  appetant;  sua  vero  interiora  non  cogitent  ».  Huius  etiam 
signum  est,  quod  frequenter  ratio  vehementia  doloris  aut  de- 
lectationis adeo  absorbetur,  ut  in  actum  exire  non  possit;  et 
hoc  apparet  in  delectatione  carnali,  quae  est  in  actu  coniugali, 
ubi  ratio  omnino  absorbetur. 

Secunda  ratio  sumitur  ex  eo,  quod  actus  intellectus  est 
actus  quietus  et  tranquillus,  et  ideo  impeditur  propter  animi 
perturbationem  et  inquietationem.  In  sedendo  enim  et  quie- 
scendo fit  anima  sciens  et  prudens.  Ex  infirmitate  enim  et  lae- 
sione vel  passione  seu  turbatione  corporis  tanquam  naturalis 
et  proprii  organi  et  instrumenti  anima  perturbatur  adeo,  ut 
actum  illum  tam  tranquillum  omnino  exercere  non  possit.  Hoc 
apparet  in  parvulis  propter  cerebri  fluxibilitatem,  hoc  in  dor- 
mientibus propter  turbationem  cerebri  ex  fumositatibus  et  va- 
poribus ad  cerebrum  ascendentibus;  apparet  maxime  in  furiosis, 
in  quibus  propter  cerebri  laesionem  et  turbationem  anima  adeo 
turbatur,  ut  ab  actu  intelligendi  omnino  impediatur.  Hoc  osten- 
dit elegantissime  Augustinus  VII.  super  Genesim  cap.  6.  2 di- 
cens: « Cum  afflictiones  corporis  moleste  sentit,  actionem  suam, 
qua  illi  regendo  adest,  turbato  eius  temperamento,  impediri 
ostenditur3;  et  haec  offensio  dolor  vocatur»;  et  post:  «Deni- 
que cum  haec  eius  tanquam  ministeria  vitio  quolibet  seu  tur- 
batione omnino  deficiunt,  desistentibus  nuntiis  sentiendi  et  mi- 

1 Textus  originalis  melius  sic  continuat:  « si  quisquam  minus  cautus  aut 
nesciens,  quid  inde  possit  accidere,  nocturnum  lumen  posuerit,  ubi  iacet  infans, 
in  ea  parte,  ad  quam  iacentis  oculi  possint  retorqueri,  nec  cervix  possit  inflecti, 
sic  eius  inde  non  moveatur  aspectus,  ut  nonnullos  ex  hoc  etiam  strabones  fleri 
noverimus  ». 

2 Potius  c.  19.  n.  25. 

3 Editio  habet  offenditur. 

nistris  movendi,  tanquam  non  habens  cui 1 2 adsit,  abscedit.  Si 
autem  non  ita  deficiunt,  ut  in  morte  assolet,  turbatur  eius  in- 
tentio tanquam  conantis  reintegrare  labentia  nec  valentis.  Et 
in  quibus  rebus  turbatur,  inde  cognoscitur,  quae  pars  ministe- 
riorum in  causa  sit,  et  si  potuerit,  medicina  succurrat  ».  Hanc 
eandem  rationem  ponit  Algazel  tractatu  4. 2 suae  philosophiae, 
ubi  dicit,  quod  occupata  circa  curam  corporis  infirmi  retrahi- 
tur a parte  intelligi bilium,  et  ideo  impeditur  in  actu  intelli- 
gendi.  Si  autem  quaeratur,  quare  magis  ex  laesione  cerebri 
•quam  alterius  membri  turbatur,  ratio  est,  quoniam  cerebrum 
est  nobilissimum  membrum  et  instrumentum  motuum  et  actio- 
num animalium. 

Tertia  ratio  sumitur  ex  eo,  quod  actus  intellectus  est  actus 
certus  et  discretus,  et  ideo  impeditur  propter  phantasmatum  con- 
fusionem et  obnubilationem.  Est  autem  certus  actus  intellectus ; 
ut  dicit  Augustinus  83  Quaestionum,  quaest.  34  3,  « quisquis 
aliquam  rem  aliter,  quam  ea  res  est,  intelligit,  non  intelligit  »; 
et  hoc  ipso  discretus  est.  Nam  si  non  est  discretus,  non  est  cer- 
tus. Nullus  enim  cognoscit  rem  quid  est,  nisi  sciat  pariter,  quid 
non  est.  Ex  dispositione  autem  corporis  phantasmatibus  per- 
turbatis et  confusis,  versatur  anima  circa  phantasma  et  adeo 
confunditur  et  obnubilatur,  ut  discernere  nequeat  similitudines 
rerum  a rebus  nec  species  a corporibus,  immo  omnino  accipiat 
similitudines  et  species  pro  rebus.  Et  hoc  dicit  Augustinus  X. 
de  Trinitate  cap.  64:  « Yiget  quippe  in  ea  iudicium  discer- 
nendi corpus,  quod  foris  relinquit,  ab  imagine,  quam  de  illo 
secum  gerit,  nisi  cum  ita  exprimuntur  [eaedem]  imagines,  tan- 
quam foris  sentiantur,  non  intus  cogitentur,  sicut  dormientibus 
vel  furentibus  accidere  solet  ».  In  dormientibus  enim  ac  furio- 
sis adeo  exprimuntur  ex  memoria  species  sive  imagines  rerum 
et  sic  expressae  obiiciuntur  animi  aciei,  « ut  nec  ratio  eas  dis- 
cernere sinatur,  utrum  foris  corpus  ipsum  videatur,  an  intus 
tale  aliquid  cogitetur  »,  ut  dicit  Augustinus  XI.  de  Trinitate  cap. 
4 5.  Rationem  autem  istius  assignat  Augustinus  eleganter  ibi- 

1 Edit,  habet  cur. 

2 Vide  supra  pag.  415,  notam  1. 

3 Verius  q.  32. 

4 Num.  8. 

6 Num.  7. 

dem  et  XII.  super  Genesim  cap.  8 \ Quamvis  enim  talis  dece- 
ptionis « causa  sit  a corpore,  tamen  non  ea  corpus  exhibet,  nec* 
enim  habet  vim,  ut  formet  aliquid  spirituale,  sed  sopitis  viis 
intentionis  vel  ab  interiori  compage  turbatis  seu  etiam  interclu- 
sis per  somnum  vel  per  aliquam  laesionem  cerebri,  viis,  in- 
quam, intentionis  dirigentis  motum  sentiendi,  ut  ad  exteriora 
sentienda  ferri  non  possit;  quoniam  anima  a motu  suo  ces- 
sare non  potest  nec  amittit  vim  suam,  tanta  expressione  format 
sibi  similitudines  corporum  et  adeo  super  ipsas  corporum  ima- 
ginationes convertitur,  ut  non  possit  discernere  species  a rebus, 
immo  similitudines  et  rerum  species  pro  rebus  accipiat  et  dor- 
miens vigilare  sibi  videatur  ».  Quare  autem  magis  cum  sopitis 
sensibus,  ut  oculis,  quam  exstinctis  vel  clausis  ita  exprimun- 
tur huiusmodi  imagines,  et  intentio  sic  convertitur  super  ipsas, 
ratio  est,  quam  Augustinus  assignat  ibidem,  quoniam  in  vigi- 
lante, quamvis  oculi  sint  exstincti  vel  clausi,  et  ideo  non  patet 
aditus  ad  exteriora  sentienda,  « sola  impeditur  corporalium 
perceptio  »,  et  « quia  non  intercluditur  via  sentiendi,  quae  a 
cerebro  dirigitur  usque  ad  oculos,  quia  non  est  causa  in  sede 
cerebri,  cum  usque  ad  loca  oculorum  pervenerit,  quia  non  exe- 
ritur  foras,  ibi  remaneret,  ita  ut  vigilare  se  sentiat»;  et  ideo 
non  impeditur  iudicium  discernendi  speciem  a re  neque  ima- 
ginem corporis  a corpore,  et  idcirco  « cogitantur  imagines  cor- 
porum, sed  nullo  modo  pro  eis  habentur  corporibus,  quae  ex- 
terius per  oculos  sentiuntur.  In  dormiente  vero,  quia  via  sen- 
tiendi in  cerebro  consopitur,  quae  intentionem  ducit  ad  sensum, 
ideo 1  2 in  aliud  aversa  et  in  species  sive  similitudines  rerum  cor- 
poralium vehementer  conversa,  tanquam  species  corporales  as- 
sumit, ut  sibi  dormiens  vigilare  videatur  et  similitudinem  a re 
vel  speciem  a corpore  non  possit  discernere  ».  Ita  impeditur  et 
confunditur  iudicium  discernendi,  et  inde  est,  quod  magis  dor- 
mientes quam  vigilantes  vident;  ergo,  ut  dicit  Augustinus  ibi- 
dem 3,  dupliciter  potest  esse  in  corpore  et  ex  corpore  impedi- 
mentum corporalia  sentiendi.  « Si  enim  non  sit  nisi  in  ipsis  adi- 
tibus et  quasi  ianuis  sensuum,  velut  in  oculis,  in  auribus  ce- 

1 Cap.  20.  n.  42.  seq.  — Sequentes  loci  Augustini  habentur  ibid. , sed  mul- 
tis omissis  et  transpositis. 

2 Editio  legit:  ideoque  ipsa  intentio  in  aliud  etc. 

3 Num.  43  ubi  pro  sil  editio  legit  fit. 

(erisque  sensibus,  sola  impeditur  perceptio  [corporalium],  non 
autem  sic  avertitur,  ut  pro  corporibus  habeantur  imagines  cor- 
porum; si  autem  causa  est  intus  in  cerebro,  unde  diriguntur 
viae  ad  ea  quae  foris  sunt  sentienda,  ipsius  intentionis  sopiun- 
tur, turbantur  vel  intercluduntur  viae,  quibus  nititur  anima  in  ea 
quae  foris  sunt  intuenda  vel  sentienda,  quam  vim,  quoniam  anima 
non  amittit,  tanta  expressione  format  sibi  similia,  ut  imagines 
corporum  vel  rerum  corporalium  a corporalibus  discernere  non 
valens,  utrum  in  illis,  an  in  istis  sit,  nesciat.  Tantum  valet  ipsa 
animae  intentio,  utrum  perducatur  usque  ad  sensus,  licet  clau- 
sos, an  in  ipso  cerebro,  unde  in  hoc  nititur  anima,  alia  causa 
existente,  in  aliud  avertatur  ».  Eadem  ratio  et  causa  est  in 
phraeneticis  et  in  dormientibus,  et  similes  sunt  visiones  phrae- 
neticorum  et  somniantium.  Nam  utriusque  causa  in  cerebro  est, 
licet  diversimode. 

Quarta  ratio  est  propter  naturalem  animae  et  corporis 
unionem  ad  hominis  constitutionem,  et  ista  est  causa  radicalis 
et  originalis  omnium  aliorum.  Ideo  enim  anima  ex  dispositione 
corporis  aut  distrahitur,  aut  turbatur,  aut  confunditur,  aut  ob- 
nubilatur phantasmatibus,  quia  ad  corpus  naturaliter  inclinatur, 
cum  quo  constituit  vere  unum,  quod  est  unum  per  essentiam; 
propter  quod  omnes  operationes  sunt  coniuncti,  licet  aliquae 
conveniant  coniuncto  ratione  alterius  partis.  Quaedam  enim 
conveniunt  homini  ratione  animae,  sicut  ratiocinari,  intelligere 
et  his  similia;  quaedam  ratione  corporis,  sicut  uri,  secari,  augeri, 
non  enim  augetur  nisi  corpus;  quaedam  ratione  utriusque,  ut 
sentire.  Nam,  ut  dicit  Augustinus  XII.  super  Genesim  cap.  10  19 
« sentire  non  est  animae  vel  corporis,  sed  animae  per  corpus  ». 
Illas  igitur  operationes,  quae  sunt  coniuncti  ratione  utriusque 
partis,  ita  anima  exercet  in  corpore,  quod  nonnisi  in  corpore 
et  per  corpus;  ideo  corpori  communicantur.  Unde  dicimus:  ocu- 
lus videt,  et  auris  audit,  et  manus  tangit;  illas  vero  operatio- 
nes, quae  sunt  coniuncti  ratione  alterius  partis,  ut  animae,  sicut 
ratiocinari  et  intelligere,  non  communicantur  corpori,  et  sic 
anima  exercet  eas  in  corpore,  quod  non  per  corpus  sive  per 
organum  corporeum,  et  ideo  sine  corpore.  Unde  homo  intelligit 2 


1 Rectius  lib.  Ili.  c.  5.  n.  7. 

2 Codices  intelligat. 

et  anima,  non  corpus.  Tamen  quia,  ut  dictum  est  \ anima  cor- 
pori unitur  ut  substantialis  perfectio,  ad  quod  naturaliter  in- 
clinatur, cum  quo  facit  et  constituit  vere  unum,  cuius  sunt 
omnes  operationes,  sicut  esse  pendet  ab  utroque,  sic  et  operari. 
Quamvis  igitur  esse  animae  a corpore  simpliciter  non  depen- 
deat, tamen  esse  in  corpore,  cum  quo  unum  facit,  ex  corpore 
dependet,  quoniam  exigit  debitam  dispositionem  ex  parte  cor- 
poris, utpote  debitam  harmoniam  et  complexionem,  qua  soluta 
et  corrupta,  anima  abscedit  et  desinit  esse  homo.  Ita  quamvis 
intelligere  non  dependeat  simpliciter  ex  corpore,  quia  non  per 
corpus,  immo  sine  corpore  praedictam  exercet  operationem,  ta- 
men quamdiu  anima  est  in  corpore,  faciens  et  constituens  cum 
corpore  vere  hominem,  qui  intelligit,  requirit  et  exigit  debitam 
dispositionem;  qua  corrupta  vel  turbata,  desinit  intelligere,  ut, 
sicut  congrua  dispositio  respondet  existentiae,  ita  debita  dispo- 
sitio respondeat  operationi  intellectuali.  Illa  autem  dispositio 
consistit  et  attenditur  quantum  ad  nobilissimos  spiritus,  qui 
sunt  in  organis  nobilissimis  corporis,  cuiusmodi  est  cerebrum, 
quod,  ut  praedictum  est,  est  instrumentum  omnium  actionum 
et  motuum  animalium,  et  sicut  prius  est  esse  quam  operari, 
et  prius  aliquid  desinit  operari  quam  esse,  ita  prius  est  dispo- 
sitio in  corpore  ad  esse  quam  ad  operari,  et  prius  solvitur 
dispositio  ad  operari  quam  ad  esse.  Prius  enim  anima  est  in 
corpore,  quam  intelligat,  sicut  prius  est  homo  quam  intelligens, 
de  lege  communi,  et  prius  desinit  intelligere,  quam  desinat  esse 
homo,  quia  prius  solvitur  dispositio  ad  operari  quam  ad  esse, 
sicut  apparet  in  infantibus  et  senibus.  Quod  autem  actus  in- 
telligendi  exigat  dispositionem  ex.  parte  corporis,  signum  est, 
quoniam  secundum  corporis  dispositiones  et  aptitudines  diver- 
sas et  maxime  cerebri  sunt  homines  expeditiores  et  impeditio- 
res in  actu  intelligendi  et  hebetiores  et  acriores,  obtusiores  et 
perspicaciores.  Et  propterea,  ut  dictum  est,  propter  ineptitudi- 
nem  vel  infirmitatem  corporis  et  laesionem,  maxime  cerebri,  et 
perturbationem  impeditur  et  ligatur  intellectus  quantum  ad 
operationem  suam  intellectualem,  prout  dispositio  congrua  tol- 
litur ad  illum  actum  vel  simpliciter  vel  ad  tempus,  quod  con- 
tingit in  parvulis,  dormientibus,  furiosis,  phraeneticis. 


1 Supra  pag.  286. 

His  visis,  patet  responsio  ad  argumenta  pro  magna  parte; 
sed  tamen  in  eorum  solutione  declarabitur  melius  veritas  quae- 
stionis. 

Ad  1.  dicendum,  quod,  ut  dictum  est,  istud  impedimentum 
vel  ligatio  non  contingit  propter  concretionem  vel  aspectum  ad 
phantasmata,  quia  intellectus  habet  actum  aliquem  sine  phan- 
tasmatibus, nec  propter  debilitationem  virtutis  intellectivae,  sed 
propter  distractionem,  occupationem,  perturbationem  et  obnubi- 
lationem ex  corporis  infirmitate  et  phantasmatum  deordinatione. 

Ad  2.  dicendum,  quod  minor  argumenti  illius  est  falsa; 
sensus  enim  ligatur  ex  laesione  organi,  sicut  visus,  oculo  eruto 
vel  exstincto;  quantum  ad  sensum  tactus  redditur  homo  stu- 
pidus ex  laesione  humorum.  — Vel  dicendum,  quod  hoc  non 
est  solum  propter  potentiae  alligationem,  sed  propter  operatio- 
nis perfectionem.  Quanto  enim  operatio  perfectior,  tanto  facilius 
recipit  impedimentum,  et  quia  operatio  intellectus  perfectior  est 
quam  sensus,  ideo  citius  impeditur,  suppositis  causis  praedictis. 

Ad  3.  dicendum,  quod  spiritus  roboratur  ex  corporis  in- 
firmitate per  accidens;  nam  corpore  manente  in  naturali  dispo- 
sitione, quanto  fortius,  tanto  aptius  ad  operationes  animae.  Sed 
quia,  ut  dicit  Apostolus  ad  Galatas  *,  caro  concupiscit  adver- 
sus spiritum , spiritus  adversus  carnem , et  haec  sibi  invicem 
adversantur , eo  quod  ex  debilitate  corporis  enervatur  et  re- 
mittitur concupiscentia,  quia  debilitatur  caro,  quae  est  hostis 
spiritus.  Per  accidens  dicitur  spiritus  robora ri,  et  huic  attesta- 
tur Avicenna 1  2 et  Algazel 3,  qui  dicunt,  quod  « post  quadraginta 
annos  vigorantur  vires  intellectuales  ».  Sed  hoc  est  propter  di- 
minutionem  passionum,  quae,  quia  abundant  in  iuvenibus,  im- 
pediunt actum  intelligendi. 

Ad  4.  dicendum,  quod  actus  virium  sensitivarum  et  sunt 
adiumento  et  sunt  impedimento : adiumento  quidem  in  via  acqui- 
sitionis; sine  actu  enim  illarum  virium  nullam  notitiam  acqui- 
reret in  corpore  existens;  impedimento  autem  in  perfecta  ope- 
ratione, quia  actus  virium  illarum  distrahunt  et  obnubilant 
mentis  serenitatem.  Et  tunc  dico,  quod  defectus  potest  duobus 


1 Cap.  5,  17. 

2 VI.  Nalural.  sive  de  Anima,  tr.  5.  c.  2. 

3 Loco  supra  pag.  415,  nota  1.  citato. 

modis  contingere:  aut  virtute  mentis,  utpote  quando  vigore 
quodam  assurgit  et  attollit  se  usque  in  apicem  sui,  et  iste  de- 
fectus expedit;  alio  modo  contingit  ex  laesione  vel  infirmitate 
organi  corporalis,  et  hoc  modo  impedit,  quoniam  anima,  quae 
est  perfectio  corporis,  necessario  intendit  corpori  infirmo,  et 
ideo  distrahitur  et  perturbatur  et  propterea  impeditur. 

Ad  5.  dicendum,  quod  in  somno  ligatur  actus  intellectus, 
propter  quod  nihil  imputatur  dormienti,  ut  vult  Augustinus  XII. 
super  Genesim  1.  Sed  aliquando  contingit,  quod  homo  non  plene 
dormit,  nec  viae  intentionis  a cerebro  ad  sensus  plene  sunt  con- 
sopitae, et  tunc,  sicut  potest  quis,  licet  non  plene,  habere  actum 
sensuum,  sicut  dicit  Philosophus  de  Somno  et  vigilia 2,  quod 
in  somnis  aliqui  audiunt,  sic  habent  semiplene  actum  intelle- 
ctus. Aut  si  ponamus,  eos  plene  dormire,  quod  contexant  veras 
rationes  et  versus  conficiant,  hoc  non  est  ex  actu  deliberato, 
sed  vel  ex  naturali  inclinatione  vel  casu;  quod  apparet,  quo- 
niam si  aliquando  veras  rationes  et  versus  edant,  tamen  fre- 
quenter deficiunt. 

Ad  6.  dicendum,  quod  argumentum  illud  deficit  in  pluri- 
bus: primo,  quoniam  sicut  sensus  est  virtus  alligata  organo 
et  ab  eo  dependens,  ita  et  imaginativa ; secundo,  quoniam  sicut 
ex  laesione  organi  impeditur  actus  sensus,  ita  et  actus  imagi- 
nationis. Unde  sicut  corrupto  organo  sensus,  sensus  totaliter 
impeditur;  laeso,  aliquo  modo  impeditur:  ita  corrupto  organo 
imagina tivae,  omnino  amittitur  usus  imaginationis,  si  esset  pos- 
sibile; manente  vita  tamen,  aliquo  modo  impeditur  ex  organi 
laesione,  et  quamvis  videatur  habere  aliquem  actum,  ille  actus 
est  confusus  et  inordinatus  nec  debet  nomine  actus  censeri. 
Tertio,  quoniam  non  est  simile,  dato  quod  ita  esset;  eo  enim 
quod  actus  intellectus  est  perfectior,  facilius  impeditur,  ut  di- 
ctum est. 

Ad  7.  posset  responderi,  quod  non  est  tanta  colligantia 
imaginationis  ad  sensum,  quanta  intellectus  ad  imaginationem. 
Quamvis  enim  imaginatio  nihil  possit  imaginari,  nisi  quod  ac- 


1 Cap.  15.  n.  31. 

2 Cap.  3.  (2.),  ubi  dicit:  « Moventur  autem  quidam,  dum  dormiunt,  el  fa- 
ciunt multa,  quae  vigilantium  sunt,  non  tamen  absque  phantasmate  el  aliquo 
sensu  ». 

cepit  per  viam  sensus  aut  quantum  ad  totum  aut  quantum  ad 
partes,  quoniam,  ut  dicit  Augustinus  VI.  Musicae 1,  impossibile 
est,  quod  caecus  fingat  imaginem  coloris,  tamen  quia  organum 
phantasiae  est  instrumentum  omnium  actionum  et  motuum  ani- 
malium, et  in  quo  est  dispositio,  quae  requiritur  ad  esse  ani- 
mae et  operari  in  corpore,  propterea  secundum  hunc  respectum 
magis  colligatur  intellectus  imaginationi  quam  imaginatio  sen- 
sui. — Vel  posset  dici,  quod,  quamvis  imaginativa  nihil  possit 
imaginari,  nisi  quod  per  corporis  sensum  recepit,  tamen,  quia 
habet  vim  retentivam  specierum,  absente  re,  potest  negotiari 
circa  illas,  quantumcumque  sensus  laedatur. 

Ad  8.  dicendum,  quod  re  vera  secundum  doctrinam  Au- 
gustini oportet  ponere  memoriam  intellectualem,  in  qua  species 
intelligibiles  continentur,  et  corpore  existente  bene  disposito, 
anima  per  illas  species  potest  intelligere  sine  recursu  ad  phan- 
tasmata. Dum  ex  illis  gignuntur  simillimae  in  acie  intelligentiae, 
unum  verbum  formatur,  quod  ad  nullius  linguam  pertinet;  ta- 
men, quia,  ut  praedictum  est,  illo  organo  laeso  et  phantasma- 
tibus perturbatis,  eo  quod  phantasmata  importune  ingerunt  se 
intellectui  confuse  et  inordinate,  anima  etiam  propter  curam 
corporis  et  occupationem,  quia  necessario  intendit  in  corporis 
passionem,  retrahitur  a parte  intelligibilium,  non  potest  habere 
iudicium  discretum  nec  actum  completum. 

Ad  9.  patet  responsio.  Concedo  enim,  quod  sine  phantas- 
mate potest  intelligere,  postquam  species  intelligibiles  factae 
intellectae  per  lumen  intellectus  agentis,  repositae  sunt  in  me- 
moria intellectuali ; nihilominus  tamen  impeditur  in  actu  intel- 
ligendi,  quoniam  non  est  illa  ratio  impedimenti,  quia  intelle- 
ctus non  intelligit  sine  phantasmate,  sed  aliae,  quae  assignatae 
sunt. 

Ad  10.  dicendum,  quod  intellectus  est  perfectio  corporis 
essentialiter.  Sed  tunc  distinguo,  quod  perfectio  essentialiter 
potest  duobus  modis  intelligi:  uno  modo  essentialiter,  id  est, 
quia  non  habet  esse  nisi  ex  eo,  quod  corpus  perficit,  sicut  ani- 
mae brutorum,  quae  cum  corpore  prodeunt  et  cum  corpore  in- 
tereunt; et  hoc  est  falsum.  Nam  anima  rationalis  immortalis 
est,  nec  secundum  essentiam  a corpore  dependet.  Alio  modo  di- 


1 Vide  supra  pag.  345,  nolam  I . 

citur  esse  perfectio  essentialis,  eo  quod  per  ipsam  suam  essen- 
tiam est  perfectio  corporis  non  per  aliquod  accidens;  et  sic  est 
verum.  Propterea  argumentum  non  valet ; in  maiori  enim  ac- 
cipit essentialiter  primo  modo,  in  minori  secundo  modo,  et 
ideo  non  sequitur  conclusio.  — Vel  potest  dici,  quod  essentia- 
lis perfectio  est  et  essentialiter  nec  desinit  esse  perfectio.  Quam- 
vis enim  actu  non  perficiat,  tamen  semper  habet  essentialem 
inclinationem  ad  perficiendum,  ideo  separata  non  habet  perfe- 
ctum naturae  suae  modum,  immo  propter  istam  inclinationem 
retrahitur,  « ne  totaliter  feratur  in  ipsum  summum  caelum  », 
ut  dicit  Augustinus  XII.  super  Genesim  in  fine  l. 

Ad  11.  dicendum,  quod  verbum  Philosophi  intelligendum 
est,  quod  « intellectus  nullius  partis  corporis  est  actus  »,  id  est, 
non  habet  determinatum  organum  aliquod  in  corpore  tanquam 
instrumentum,  per  quod  operetur,  immo  habet  operationem 
absolutam;  tamen,  quia  est  perfectio  corporis,  cum  quo  facit 
vere  unum,  ac  per  hoc  operatio  est  coniuncti,  exigit  debitam 
dispositionem  ex  parte  corporis  secundum  spiritus  nobilissimos, 
qua  impedita  vel  turbata,  necessario  impeditur  actus  intellectus, 
ut  visum  est. 

Ad  12.  dicendum,  quod  actus  intelligendi  ita  est  in  virtute 
animae,  quod,  licet  non  exerat  illum  per  organum  corporale, 
tamen,  eo  quod  anima  est  perfectio  corporis,  ad  quod  natura- 
liter inclinatur,  necessario  recipit  impedimentum  ex  corpore 
propter  curam,  propter  occupationem,  propter  turbationem  et 
propter  indispositionem,  ut  praedictum  est. 

Ad  13.  dicendum  et  respondendum  est  per  interemptionem 
maioris ; quia  enim  ista  tria,  secundum  Dionysium  5. 2 cap.  de 
Angelica  Hierarchia,  se  habent  per  ordinem : substantia,  virtus 
et  operatio,  et  unum  addit  ad  aliud,  ideo  plura  requiruntur 
ad  operationem,  quam  ad  potentiam,  et  ad  potentiam  quam  ad 
essentiam,  et  ulterior  et  amplior  dispositio  requiritur  ad  ope- 
rari quam  ad  perficere;  et  ideo,  illa  dispositione  turbata  aut 
impedita,  sic  impeditur  in  operatione,  quod  non  in  perfectione. 

Ad  14.  dicendum,  quod  ratio  imaginis  radicaliter  et  ori- 
ginaliter consistit  in  potentiis,  promovetur  in  habitibus,  com- 


1 Cap.  35.  n.  6S. 

2 Cfr.  c.  II.  g 2. 

pletur  in  actibus;  tamen  non  in  actibus,  ut  actus  sunt  tantum, 
sed  in  ordine  potentiarum  ad  actus;  et  quoniam,  quantumcum- 
que  anima  turbetur  vel  impediatur  ab  actibus,  semper  rema- 
net ordo  et  aptitudo  ad  actus,  semper  remanet  ratio  imaginis. 

Ad  15.  dicendum,  quod  iinmo  in  senibus  ligatur  et  debi- 
litatur actus  intelligendi;  quod  patet,  quia  sunt  multo  hebetio- 
res et  fiunt  aliquando  omnino  immemores.  Incipit  autem  ista 
debilitatio  in  senio  circa  quadragesimum  quintum  annum.  Quod 
autem  dicit  Iob,  senes  et  antiquos  esse  sapientes,  hoc  non  est 
propter  vigorationem  virtutis  aut  actus  intelligendi,  sed  magis 
propter  sedationem  passionum  et  propter  longiorem  experien- 
tiam. 

Ad  16.  potest  duobus  modis  responderi:  primo,  quia,  ut 
dictum  est,  operari  addit  ad  esse,  plus  requiritur  ad  operari 
quam  ad  esse;  secundo,  quoniam,  sicut  operari  animae  in  cor- 
pore dependet  a corpore,  eo  quod  in  corpore  exigit  debitam 
dispositionem,  ita  et  esse  requirit,  qua  soluta,  abscedit  a cor- 
pore, et  sicut  separata  habet  esse,  ita  habet  operationem. 

Ad  17.  dicendum,  quod  ceteris  paribus,  quanto  corpus  sa- 
nius et  fortius  et  robustius,  tanto  aptius  est,  quantum  est  de 
se,  ad  operationes  animae;  cuius  signum  est,  quia  in  patria 
erit  aptissimum  et  nullum  praestabit  animae  impedimentum. 
Potest  tamen  contingere  propter  passiones,  quae  regnant  in 
statu  naturae  corruptae  magis  in  corpore  sano  et  forti,  quod 
impeditur  anima  in  actibus  intellectualibus,  et  ideo  temperata 
abstinentia,  quia  valet  ad  exstirpandas  passiones  et  concupi- 
scentiam enervandam,  per  accidens  valet  ad  actum  intelligendi, 
abstinentia  tamen  immoderata,  quia  debilitat  organa  sensitiva, 
impedit  actum  intelligendi;  unde  vidimus,  propter  immode- 
ratam abstinentiam  aliquos  incurrere  amentiam  et  factos  fu- 
riosos. 

Ad  18.  dicendum,  prout  dictum  est,  quamdiu  anima  est 
in  corpore,  sicut  esse  eius  a corpore  dependet  et  exigit  in  cor- 
pore debitam  dispositionem,  qua  soluta,  abscedit,  tunc  et  habet 
esse  sine  corpore,  ita  operatio  animae,  quamdiu  est  in  corpore, 
quia  est  coniuncti,  exigit  in  corpore  debitam  dispositionem,  qua 
sublata,  operari  non  potest;  si  autem  totaliter  corrumpatur, 
quia  separatur  a corpore  secundum  esse,  separatur  secundum 
operari,  et  tunc  operatur  sine  corpore. 


428 


QUAESTIONES  DISPUTATAE. 


Ad  19.  dicendum,  quod,  quamvis  phantasmata  importune 
se  ingerant  et  offerant  intellectui  in  aegritudine  vel  organi  lae- 
sione, tamen  confuse  et  inordinate;  et  quia  impeditis  viis,  qui- 
bus intentio  dirigitur  ad  exteriora  sentienda,  aversa  anima  ab 
exterioribus  tanta  conversione  convertit  se  super  phantasmata, 
ut  non  possit  discernere  species  vel  similitudines  a rebus : ideo 
impeditur  iudicium,  nec  potest  habere  actum  discretum  et  cer- 
tum, et  ideo  nec  actum  intelligendi  proprie,  qui  non  est  sine 
discretione. 


APPENDIX 


TRACTATUS  * 

de  aeterna  processione  Spiritus  sancti  a Patre  et  Filio  per 
triforme  testimonium,  auctoritatum  scilicet,  rationum 
et  revelationum,  septiformiter  comprobata 1  2. 

1.  Recusant  Graeci  confiteri  cum  Ecclesia  Latinorum,  quod 
Spiritus  sanctus  aeternaliter  procedat  a Filio,  confessionem  huius- 

1 Tractatus  de  processione  Spiritus  sancti,  primo  a nobis  editus  in  parvo 
fasciculo  an.  1895,  propria  auctoris  manu  scriptus  est  in  fine  Commentarii 
ipsius  in  1.  librum  Sententiarum,  cuius  autographum  conservatur  Tuderti  in 
bibliotheca  praeclara  S.  Fortunati,  nunc  ad  Municipium  pertinente,  et  ibi  signa- 
tur n.  122.  Huius  codicis  primum  folium  in  parte  anteriore  postea  tegumento 
affixum  fuit,  ubi  legitur  ab  antiqua  manu  scriptum:  Primus  fr.  Matthaei  manu 
sua.  Hoc  chirographum  litteris  cursivis  et  valde  contractis  exaratum  est  lectu 
difficillimum,  et  ultima  eius  pagina,  quae  finem  tractatus  exhibet  et  tegumento 
postea  affixa  fuit,  ita  decolor  facta  est,  ut  non  exigua  pars  legi  omnino  nequeat. 
Sed  valde  opportunum  fuit,  quod  P.  Fidelis  a Fanna  b.  m.  in  Hispania  ( Hispali , 
bibliotheca  Columbina,  cod.  membr.  fol.  parv.  saec.  XIII  in  fine,  sign.  E.  Y. 
tab.  130.  n.  40.  et  incipit  fol.  159.  v.)  huius  tractatus  satis  bonum  apographum 
(cod.  B.)  invenerit  et  sua  manu  descripserit,  quo  illi  defectui  et  paucis  aliis  in 
scribendo  originali  erratis  suppleri  potuit.  E converso  plures  errores  et  quandam 
lacunam  illius  apographi  correximus  ex  codice  Tudertino. 

In  locis  Patrum  Graecorum  citandis  auctor  utitur  antiquis  versionibus  Lati- 
nis plerumque  valde  duris  et  saepe  obscuris,  cum  textum  Graecum  fere  de  verbo 
ad  verbum  transferre  soleant.  Eandem  versionis  formam  observavimus  in  alio 
antiquo  tractatu  de  processione  Spiritus  sancti  in  illis  non  paucis  locis,  qui 
ulrique  opusculo  sunt  communes  (ulerque  enim  habet  alias  auctoritates  sibi  pro- 
prias). Hic  quem  memoravimus  tractatus  habetur  apud  Migne  (Patrolog.  Graeca 
tom.  140  coi.  485)  cum  titulo:  Panlaleonis  C.  P.  diaconi  tractatus  contra  Grae- 
corum errores.  Sed  prima  operis  pars  attribuenda  est  fratribus  Ordinis  Praedi- 
catorum. Nam  in  fine  (coi.  540)  legitur:  «Haec  autem  scripta  sunt  anno  Domini 
1252  in  civitate  Constantinopolis  a fratribus  Praedicatoribus  ad  aedificationem  Ec- 
clesiae et  profectum  animarum,  ad  laudem  et  gloriam  Patris  et  Filii  et  Spiritus 
sancti.  Arnen  ». 

2 Haec  inscriptio  habetur  in  solo  B;  loco  ipsius  in  autographo  est  spatium 
vacuum;  sine  dubio  tribuenda  est  ipsi  auctori. 

modi  abhorrentes,  tanquam.  non  innixam  auctoritati  nec  con- 
sonam rationi. 


Obiectiones  Graecorum. 

Cum,  ut  aiunt,  fides  sufficienter  expressa  sit  in  Scripturis 
sanctis,  et  declarata  sit  in  Conciliis,  nec  Scripturae  hoc  usquam 
in  veteri  vel  novo  testamento  inveniantur  exprimere,  nec  Con- 
cilia definire;  absurdum  videtur  et  contra  consuetudinem  uni- 
versalis Ecclesiae,  confessionem  huiusmodi  inter  articulos  fidei 
recitari,  praecipue  cum  a sanctis  Patribus  1 sit  decretum,  quod 
de  supersubstantiali  et  sancta  Deitate  nihil  audendum  est  di- 
cere praeter  ea  quae  nobis  ex  sacris  Eloquiis  claruerunt,  sit 
etiam  nihilominus  a sacris  Conciliis  2 definitum,  quod,  si  quis 
illorum  definitionibus  ausus  fuerit  addere  vel  mutare,  anathe- 
matis sententia  feriatur.  Igitur  si  confessio  huiusmodi  nec  a 
Scripturarum  nec  a Conciliorum  auctoritate  accipit  firmitatem, 
nequaquam  locanda  est  inter  fidei  solidissima  fundamenta,  quin 
potius  eadem  potest  facilitate  respui  qua  probari. 

2.  Insuper  tanquam  rationi  dissona  praedicta  confessio 
eis  respuenda  videtur.  Cum  enim  processionis  vocabulum  trans- 
latum sit  a creaturis  ad  Creatorem,  et  in  creaturis  processio 
dicatur  motus  progressivus  ab  uno  in  alterum;  si  Spiritus 
sanctus  procedit  a Filio  aeternaliter,  aut  procedit  in  Patrem, 
aut  in  Spiritum  sanctum,  aut  in  aliquem  alium.  Non  in  Patrem, 
quia  nihil  accipit  Pater  a Filio;  non  in  Spiritum  sanctum,  quia 
nihil  procedit  in  se  ipsum;  non  in  aliquem  alium,  quia  non  est 
quarta  in  Trinitate  persona.  Restat  ergo,  quod  impossibile  est 
intelligere,  Spiritum  sanctum  a Filio  aeternaliter  procedere. 

3.  Amplius,  nomina  verbi  et  spiritus  ab  imagine  creata 
transferuntur  in  Deum;  sed  videmus  in  creatura,  quod  spiritus 
est  vehiculum  verbi,  medium  tenens  inter  cor  et  verbum  ex- 
pressum, ita  quod  nullo  modo  ipse  spiritus  originatur  a verbo. 
Secundum  hanc  transsumtivam  similitudinem  nullatenus  vide- 
tur posse  intelligi,  quod  Spiritus  sanctus  a Filio  aeternaliter 
procedat,  cum  ex  ratione  Spiritus  a Patre  in  Filium  tendat. 


1 Cfr.  Dionys.,  de  Divin.  Nom.  c.  I ; Damasc.,  I.  de  Fide  orthod.  c.  2. 

2 Cfr.  Chalcedon.  IV,  Concilior,  tom.  VIII.  edit.  Paris,  pag.  355. 

4.  Arguunt  etiam,  quod  impossibile  est  *,  Spiritum  sanctum 
a Patre  et  Filio  simul  emanare.  Aut  enim  imperfecte  manat 
a Patre,  aut  perfecte.  Si  imperfecte:  ergo  imperfectus  est  Deus 
Pater,  imperfectus  Deus  Spiritus  sanctus.  Si  perfecte,  et  quod 
additur  ad  perfectum  superfluum  est:  ergo  superflue  ponitur 
emanare  a Filio.  Sed  in  illa  beatissima  Trinitate  nihil  potest 
intelligi  nec  esse  superfluum:  impossibile  est  igitur,  quod  ali- 
quis recta  ratione  intelligat,  quod  Spiritus  sanctus  a Patre  et 
Filio  aeternaliter  procedat. 

5.  Insuper,  si  Spiritus  sanctus  procedit  a Patre  et  Filio, 
aut  procedit  ab  eis,  in  quantum  sunt  unum,  aut  in  quantum  sunt 
plures.  Si  in  quantum  sunt  unum;  nec  sunt1  2 unum  nisi  natura, 
in  qua  Spiritus  sanctus  est  unum  cum  Patre  et  Filio : ergo  se- 
cundum hoc  Spiritus  sanctus  procederet  a se  ipso.  Si  vero  pro- 
cedat, in  quantum  sunt  plures:  ergo  alia  processione  ab  uno,  alia 
ab  alio:  ergo  vel  Spiritus  sanctus  est  plures  personae,  vel  una 
persona  composita;  quae  duo  adeo  sunt  absurda,  ut  ab  omni 
prorsus  et  rectitudine  rationis  et  pietate  fidei  videantur  aliena. 

6.  Quodsi  forte  dicat  Latinus,  hoc  se  non  percepisse  au- 
ctoritate nec  ratione,  sed  potius  revelatione;  cum  una  sit  co- 
lumba et  unus  Spiritus  sanctus,  apud  quem  non  est  acceptio 
personarum  3,  ut  quid  ille  Spiritus  veritatis,  desertis  Graecis, 
se  transtulit  ad  Latinos?  Qui  potius,  si  Spiritus  veritatis  fuit 
in  Latinis  ad  confessionem  huiusmodi  faciendam,  debuit  pariter 
esse  et  Spiritus  caritatis  et  amor  fraternae  salutis.  Ut  quid 
ergo  Graecos  non  vocaverunt  ad  id  pariter  confitendum?  Non 
videntur  ergo  Latini  in  hoc  ambulasse  secundum  caritatem , 
ac  per  hoc  nec  habuisse  Spiritum  veritatis , sed  arguendos  et 
respuendos  iuste  fore  a Graecis  tanquam  schismaticos  et  er- 
roneos et  anathematis  vinculo  innodatos. 

Responsio  Latinorum  per  triplex  testimonium. 

7.  Ad  haec  respondet  Latinus,  ad  huiusmodi  confessionem 
faciendam  non  solum  inductum  4,  verum  etiam  necessitate  com- 

1 B addit  intelligere. 

2 B cum  non  sint  pro  nec  sunt. 

3 Coloss.  3,  25. 

4 B addit  fore  (melius  fuisse). 

pulsum,  irrefragabili  veritate  triplici  sibi  testimonio,  auctorita- 
tis videlicet,  rationis  et  revelationis,  indubitabiliter  attestante. 

Primum  testimonium,  scilicet  auctoritatis  multiplicis, 
et  primo  Scripturae  cum  expositione  Patrum. 

Nam  quod  Spiritus  sanctus  aeternaliter  emanet  a Filio,  mul- 
tiplici confirmatur  testimonio  Scripturarum.  Dicit  enim  Fi- 
lius 1 2 de  Spiritu  sancto : Cum  autem  abiero,  mittam  eum, 
scilicet  Spiritum  sanctum,  ad  vos;  sed  in  divinis  nulla  persona 
dicitur  mitti  ab  alia,  nisi  quia  originatur  ab  ea;  unde  « Pater 
nusquam  dicitur  missus  »,  quia  a nullo  producitur.  Si  ergo 
Spiritus  sanctus  mittitur  a Filio,  necesse  est,  quod  manet  et 
producatur  ab  ipso.  — Quodsi  dicat,  eum  manare  et  a Filio 
procedere  non  ab  aeterno,  sed  ex  tempore;  necessario  sequi- 
tur, quod  simul  Spiritus  vel  Filius  est  mutatus.  — Quodsi  ite- 
rum addat,  hoc  intelligi  de  Spiritu  sancto  ratione  effectus  seu 
influentiae  charismatum  divinitus  infusorum;  cum  huiusmodi 
dona  sint  a tota  Trinitate,  non  solum  a Patre  et  Filio,  verum 
etiam  a Spiritu  sancto;  tunc  Spiritus  sanctus  temporaliter  mit- 
teretur et  procederet  a se  ipso;  quod  est  contrarium  tam  verae 
fidei  quam  Scripturis.  Restat  igitur,  quod  fhitti  dicitur  Spiri- 
tus sanctus  a Filio,  quia  ex  tempore  manifestatur,  quod  aeter- 
naliter manat  ab  ipso.  — Unde  et  Gregorius  Papa  in  homilia 
illa  2 : Cum  sero  esset  etc. : « Eo  ipso,  ait,  a Patre  Filius  mitti 
dicitur,  quo  a Patre  generatur.  Nam  Spiritum  quoque  sanctum, 
qui,  cum  sit  coaequalis  Patri  et  Filio,  non  tamen  incarnatus 
est,  idem  se  Filius  mittere  perhibet  dicens:  Cum  venerit  Pa- 
racletus, quem  ego  mittam  vobis.  Si  enim  mitti  solummodo 
incarnari  deberet  intelligi,  sanctus  procul  dubio  Spiritus  ne- 
quaquam diceretur  mitti,  quia  nequaquam  incarnatus  est,  sed 
eius  missio  ipsa  processio  est,  qua  de  Patre  procedit  ex  Filio. 
Sicut  itaque  Spiritus  mitti  dicitur,  quia  procedit,  ita  non  in- 
congrue Filius  mitti  dicitur,  quia  generatur  ». 

8.  Amplius,  Ioannis  decimo  sexto3:  Ille  me  clarificabit, 
quia  de  meo  accipiet  et  annuntiabit  vobis.  Constans  est  au- 


1 loan.  16,  7.  Verba:  Paler  etc.,  sunt  August.,  II.  de  Trin.  c.  5.  n.  8. 

2 Libr.  II.  Homil.  in  Evang.  homil.  26.  n.  2,  ubi  citatur  loan.  15,  26. 

3 Vers.  1 4. 

tem,  quod  Spiritus  nihil  accipit  particulare,  nihil  accidentale, 
nihil  ex  tempore;  si  ergo  accipit  de  Filio,  necessario  oportet, 
quod  totam  essentiam  ab  ipso  ab  aeterno  accipiat:  ergo  ae- 
ternaliter manat  ab  ipso.  — Quodsi  dicat  Graecus:  De  meo , 
hoc  est  ex  Patre  debere  intelligi;  tunc  pari  ratione  versa 
vice  posset  et  Spiritus  sanctus  dicere  de  Filio,  quod  accipit 
ab  eo,  quia  generatur  a Patre.  Sed  et  Athanasius  ad  Sera- 
pionem in  Epistola  de  Spiritu  sancto  1 huic  expositioni  mani- 
feste contradicit.  Ait  enim:  «Spiritus  ex  Filio  accipit.  Ex 
meo , inquit,  oxcipiel  et  annuntiabit  vobis  ».  Et  Epiphanius 
in  libro,  qui  Ancoratus  2 dicitur:  «Spiritus  sanctus,  Spi- 
ritus Dei  ens  cum  Patre  et  Filio,  non  est  alienus  a Deo.  A 
Deo  autem  ens,  a Patre  procedit  et  a Filio  accipit  ».  Idem  in 
eodem:  «Filius  revelat  Patrem,  dicens : Nullus  novit  Patrem 
nisi  Filius , et  nullus  novit  Filium  nisi  Pater.  Audeo  autem 
dicere:  nec  Spiritum  quis  novit,  nisi  Pater  et  Filius,  a quo 
procedit  et  a quo  accipit».  Quid  his  expressius  dici  potest? 

9.  Amplius,  idem  Prilius  in  Ioanne  3 dicit  de  eodem  Spi- 
ritu : Non  loquetur  a semetipso,  sed  quaecumque  audiet  lo- 
quelur.  Constans  est,  inter  audientem  et  eum  qui  auditur,  ne- 
cessario intervenire  locutionem  seu  sermonem:  ergo  si  Spiritus 
sancti  est  audire,  et  auditus  est  per  verbum  4,  neque  Spiritui 
sancto  aliud  est  audire  quam  esse;  necessario  sequitur,  quod 
Spiritus  sanctus  manat  a Patre  per  Verbum.  — Et  super  hoc 
dicit  Augustinus5:  « Cur  non  credamus,  quod  a Filio  procedit 
Spiritus  sanctus,  cum  similiter  ab  eo  loquatur»?  — Et  Rasi- 
lius in  sermone  de  Trinitate6,  qui  sic  incipit:  Cognitio  Pa- 
tris: « Antiquitus  Deitatis  Trinitas  non  ignorabatur.  Verbo 
enim,  inquit,  Dei  caeli  firmati  sunt,  et  spiritu  oris  eius  omnis 
virtus  eorum  etc.  Non  alio  verbo  quam  Filio,  nec  alio  spiritu 
quam  Spiritu  sancto;  unus  enim  est  Spiritus,  et  sicut  ex  ore 
Dei  proveniens  est  per  Filium,  sic  Trinitatem  Verbo  unit  et 


1 Epist.  1.  n.  20. 

2 Num.  96;  sequens  locus  ibid.  n.  73,  ubi  respicitur  Matlh.  II,  27. 

3 Cap.  16,  13. 

4 Rom.  10,  17. 

5 In  loan.  Evang.  tract.  99.  n.  7. 

6 Ilie  sermo  nunc  non  invenitur  in  Operibus  S.  Basii.  Clr.  Homil.  de  Spi- 
ritu S.  (inter  Opera  ipsius).  Allegatur  Ps.  32,  6. 

antiquitus  et  nunc».  Idem  in  eodem1:  «Naturalis  bonitas  et 
quae  secundum  naturam  sanctificatio  et  regalis  dignitas  ex  Pa- 
tre per  Unigenitum  ad  Spiritum  sanctum  pervenit  ».  Sed  na- 
turalis bonitas  non  est  aliud  quam  essentia,  nec  naturalis  bo- 
nitatis perventio  aliud  quam  Spiritus  sancti  processio.  Igitur 
si  naturalis  bonitas  a Patre  per  Unigenitum  ad  Spiritum  per- 
venit, Spiritus  sanctus  a Patre  per  Filium  ab  aeterno  procedit. 

10.  Item,  Ioannis  quinto2:  Sicut  Pater  habet  vitam  in 
semetipso , sic  dedit  et  Filio  vitam  habere  in  semetipso.  Sed 
vitam  habere  in  semetipso  non  est  aliud  quam  Spiritum  vi- 
tae habere  in  semetipso.  Si  igitur  Pater  sic  Spiritum  vitae  ha- 
bet in  semetipso,  quod  in  ipso  est  et  ab  ipso  manat  et  iugiter 
ab  ipso  procedit,  et  eodem  modo  dedit  Filio  vitam  habere  in 
semetipso:  ergo  sequitur,  quod  Spiritus  sanctus,  qui  est  Spi- 
ritus vivificans,  et  in  Filio  maneat  et  ab  ipso  procedat.  Et  hoc 
est  quod  Athanasius  asserit  in  sermone  contra  Arianos  3,  cuius 
initium  est:  Qui  malitiose,  ubi  in  fine  sic  dicit:  « David  psal- 
lens Deo  ait:  Quoniam  apud  te  est  fons  vitae.  Sciebat  enim, 
apud  Patrem  esse  Filium  fontem  Spiritus  sancti;  sicut  etiam 
per  Ieremiam  Filius  dicit:  Me  dereliquerunt  fontem  aquae 
vivae  ». 

11.  Amplius  idem  Filius,  Ioannis  vigesimo4,  post  resur- 
rectionem apparens  discipulis,  insufflavit  in  eos  dicens:  Acci- 
pite Spiritum  sanctum.  Si  ergo  insufflatio  corporalis  signum 
fuit  spirationis  sempiternalis  et  vere  utique  repraesentativum; 
sicut  flatus  ille  corporalis,  in  quo  innuebatur  Spiritus  sanctus, 
ex  tempore  procedebat  a Christi  humanitate;  sic  et  Spiritus 
ille  supersubstantialis  necessario  oportet  quod  procedat  ab  ipsa 
Dei  Yerbi  aeterna  plenitudinis  immensitate. 

12.  Unde  et  Augustinus  super  Ioannem5:  «Si  Spiritus 
sanctus  a Filio  non  procederet,  non  post  resurrectionem,  se  re- 
praesentans discipulis,  insufflasset  eis  dicens:  Accipite  Spiritum 


1 Potius  in  libr.  de  Spirit.  S.  c.  18.  n.  47. 

2 Vc»rs.  26. 

3 De  Incarnatione  Verbi  comra  Arianos,  n.  9.  10,  ubi  respiciuntur  Ps.  35, 
9.  et  ler.  2,  13. 

4 Vers.  22. 

5 Tract.  99.  n.  6,  ubi  allegantur  loan  20,  22.  et  Luc.  8,  46. 

sanctum  ».  Unde  super  illud  Lucae:  Ego  sensi,  virtutem  de 
me  exiisse,  Augustinus  1 : « Nomine  virtutis  Spiritus  sanctus 
i ntell igitur.  Sic  et  Lucae  primo:  Spiritus  sanctus  superveniet 
in  te,  et  virtus  Altissimi  obumbrabit  tibi».  — Et  Anastasius 
Antiochenus  Patriarcha  in  sermone  de  recta  veritate  dogma- 
tum 2:  « Etenim  Dominus  ipsum  Spiritum  ex  se  ostendens  exi- 
stere,  insufflans  discipulis  aiebat:  Accipite  Spiritum  sanctum  ». 
— Beatus  Cyrillus  in  libro  de  Thesauris3:  « Spiritus  sanctus 
in  nos  veniens  conformes  nos  ostendit  Deo;  provenit  autem  ex 
Patre  et  Filio.  Manifestum  est,  quia  divinae  essentiae  est,  es- 
sentialiter in  ipsa  et  ex  ipsa  proveniens,  velut  ex  humano  ore 
'excurrit  insufflatio  ». 

13.  Amplius,  Apostolus  ad  Galatas4:  Misit  Deus  Spiri- 
tum Filii  sui  in  corda  vestra.  Si  igitur  Spiritus  sanctus  di- 
tur  Spiritus  Filii  sui  in  corda  vestra,  aut  dicitur  esse  eius 
per  inhaerentiam,  aut  per  possessionem,  aut  per  origina- 
tionem, aut  propter  essentiae  identitatem.  Non  per  inhaeren- 
tiam, quia  Spiritus  sanctus  non  est  proprietas  alicui  inhaerens; 
non  per  possessionem,  quia  possidens  est  nobilius  possesso; 
non  per  essentiae  identitatem , quia  tunc  eadem  ratione  versa 
vice  dici  posset  Filius  Spiritus  sancti,  sicut  dicitur  Spiritus 
Filii.  Ergo  necesse  est,  quod  dicatur  per  originationem. 

14.  Unde  Augustinus  5:  « Cur  non  credamus,  quod  de  Filio 
procedit  Spiritus  sanctus,  cum  sit  Filii  Spiritus»?  Et  beatus 
Cyrillus  in  Recapitulariis  de  Spirilus  sancti  demonstrationibus6, 
XLYI.  demonstratione  sic  ait:  «In  Evangelio  Salvator  sic  ait: 
Ego  sum  veritas.  Beatus  autem  Ioannes  ex  Patris  essentia  et 
Filii  Spiritum  ostendens,  in  Evangelio  quidem  ait:  Spiritus 
Veritatis,  qui  a Patre  procedit  » . Concludit  ergo,  quod,  quia 
Spiritus  Veritatis,  eo  ipso  quod  Veritas  est,  sic  profluit  a Filio, 
qui  est  Veritas,  sicut  a Patre.  Unde  et  idem  in  Epistola  tertia 
ad  Nestorium7:  «Etsi  est  in  hypostasi  Spiritus  propria  et  in- 

1 Ibid. ; allegatur  Lue.  1,  34.  35. 

2 Oratio  1.  de  Ss.  Trin.  n.  37,  ubi  citatur  loan.  20,  22. 

3 Assert.  34. 

4 Cap.  4,  6. 

6 In  loan.  Evang.  tract.  99.  n.  7. 

6 Thesaurus,  assert.  34,  ubi  citantur  loan.  14,  6.  et  15,  26. 

7 Nunc  Episl.  17.  (olim  15.)  apud  Migne,  tom.  77.  coi.  118. 

lelligitur  secundum  se,  secundum  quod  Spiritus  est,  et  non  Fi- 
lius; tamen  non  est  alienus  ab  ipso  Filio:  Spiritus  e mm  veri- 
tatis nominatus  est;  et  est  Christus  veritas  et  effunditur  ab 
ipso,  quemadmodum  et  utique  ex  Patre  ». 

15.  Amplius,  Ioannes  in  Apocalypsi  1 ostensum  sibi  dicit 
fluvium  splendidum  tanquam  crystallum  procedentem  de 
sede  Dei  et  Agni . Constans  est  autem,  quod  de  sede  Dei  non 
procedit  fluvius  materialis;  sicut  igitur  illa  sedes  Dei  est  sta- 
bilitas aeternitatis,  sic  necesse  est,  fluvium  illum  manantem 
profluentiam  aeternam  habere.  Si  igitur  fluvius  ille  vivificus 
nihil  aliud  est  quam  Spiritus  sanctus,  qui  omnibus,  ad  quos 
pervenit,  donat  vitam,  sicut  idem  Ioannes  in  Evangelio  2 3 ex- 
ponit, necessario  sequitur,  quod  per  revelationem  Ioannes  co- 
gnovit, Spiritum  sanctum  a Patre  simul  et  Filio  vere  proce- 
dere, cum  non  sit  aliud  sedes  Dei  et  Agni  quam  stabilita 
tranquillitas  aeterni  Patris  et  Unigeniti  sui.  — Quodsi  dicat 
Graecus,  per  illum  fluvium  designari  influentiam  charismatum 
creatorum,  advertat,  quod  non  est  donatio  doni  gratuiti  et  creati 
absque  donatione  Doni  increati,  iuxta  quod  dicit  Apostolus  ad 
Romanos  3 : Caritas  Dei  diffusa  est  in  cordibus  nostris  per 
Spiritum  sanctum , qui  datus  est  nobis.  Non  ergo  dicitur  ob 
aliud  fluvius  procedere  de  sede  Dei  et  Agni , nisi  quia  Spi- 
ritus sanctus,  in  quo  et  per  quem  charismata  omnia  donantur, 
ex  Patre  Filioque  ab  aeterno  procedit.  — His  igitur  tanquam 
septem  testimoniis  irrefragabilibus  Latina  Ecclesia  persuasa, 
indubitanter  credit  et  asserit,  Spiritum  sanctum  manare  simul 
a Patre  et  Filio,  non  alio  et  alio  emanandi  modo.  Sicut  igitur 
emanatio  Spiritus  sancti  ex  Patre  vere  dicitur  processio,  sic  et 
emanatio  eiusdem  a Filio  vere  et  proprie  processio  nuncupatur. 

Secundo  suffragatur  auctoritas  Conciliorum. 

16.  Supradictis  autem  Scripturarum  testimoniis  et  ipsa 
Conciliorum  suffragatur  auctoritas.  Nam  in  quinto  sancto  Con- 
cilio condemnatur  Theodorus,  qui  ausus  fuit  contra  beatum  Cy- 


1 Gap.  22,  I. 

2 Gap.  6,  64. 

3 Cap.  5,  5. 

rillum  docentem,  Spiritum  sanctum  aeternaliter  manare  a Filio, 
proterve  consurgere.  Definit  enim  quintum  Concilium 1 sic : 
« Condemnamus  et  anathematizamus  cum  aliis  condemnatis  et 
anathematizatis  a catholica  et  apostolica  Ecclesia  etiam  Theo- 
dorum, qui  fuit  episcopus  Mopsuestiae,  et  impias  eius  conscri- 
ptiones nec  non  et  impia  scripta  a Theodoreto  adversus  rectam 
fidem  et  duodecim  capitula  patris  nostri  sancti  Cyrilli  et  ter- 
tiae sanctae  Synodi  Ephesinae  ».  Et  postea  idem  Concilium: 
« Ad  hoc  autem  sequimur  per  omnia  etiam  sanctos  Patres  et 
doctores  Ecclesiae:  Athanasium,  Hilarium,  Basilium,  Gregorium 
Theologum,  Gregorium  Nyssenum,  Ambrosium,  Augustinum, 
Theophilum,  Ioannem  Chrysostomum,  Cyrillum,  Leonem,  Procu- 
lum et  recipimus  omnia,  quae  ab  eis  recta  fide  in  condemna- 
tionem haereticorum  edita  sunt  ».  Cum  igitur  praefatus  Theo- 
dorus condemnatus  fuerit,  quia  opposuerat  se  beato  Cyrillo,  et 
doctrina  beati  Cyrilli  et  sanctorum  Patrum  praenominatorum 
sit  per  Concilium  approbata,  et  contradicentes  anathematizati; 
et  emanatio  Spiritus  sancti  ex  Filio  testimonium  et  firmitatem 
habeat  a doctrina  praefatorum  Sanctorum:  restat,  quod  hoc 
secundum  auctoritatem  Concilii  quinti  est  credendum  et  confi- 
tendum. Et  quicumque  huic  verae  confessioni  pertinaciter  ad- 
versatur, est  anathematizatus  et  haereticus  iudicandus. 

Tertio,  auctoritas  Patrum  Latinorum. 

17.  Quod  autem  haec  sit  communis  doctorum  tam  Grae- 
corum quam  Latinorum  sententia,  manifestum  est.  — Et  pri- 
mum quidem,  quia  de  testimoniis  Latinorum  copia  multa  re- 
dundat, sufficit  tres  tantum  adducere  testes.  Et  primo  quidem 
inducetur  testimonium  Gregorii  in  auctoritate  superius  2 anno- 
tata. — Secundo,  Hilarii  in  duodecimo  libro  de  Trinitate3: 
« Ante  tempora  Unigenitus  tuus  ex  te  natus  manet,  ita  quod 
ex  te,  per  te  Spiritus  sanctus  tuus  est.  Quod  etsi  sensu  non 
percipiam,  tamen  teneo  conscientia.  In  spiritualibus  enim  tuis 


1 Concil.  V,  in  Magna  Collect.  Concil. 
XII.  pag.  230. 

2 Nurri.  7. 

3 Num.  56. 


collal.  8.  edit.  Paris.  164344.  tom. 

rebus  hebes  sum».  — Idem  in  eodem1:  « Conserva  hanc,  oro* 
fidei  meae  religionem,  ut  quod  in  regenerationis  meae  sym- 
bolo professus  sum  semper  obtineam,  Patrem  scilicet  te,  et 
Filium  tuum  una  tecum  adorem,  Spiritum  sanctum  tuum, 
qui  ex  te  per  Unigenitum  tuum  est,  promerear  ».  — Tertio 
Augustinus  de  Fide  ad  Petrum2;  ait  enim  sic:  «Firmiter 
tene  et  nullatenus  dubites,  eundem  Spiritum  sanctum,  qui 
Patris  et  Filii  unus  Spiritus  est,  de  Patre  et  Filio  proce- 
dere. Dicit  enim  Filius : Cum  venerit  Spiritus  Veritatis,  qui 
a Patre  procedit.  In  quo  suum  Spiritum  esse  docuit,  quia 
ipse  est  Veritos.  De  Filio  quoque  procedere  Spiritum  sanctum, 
prophetica  atque  apostolica  nobis  doctrina  commendat.  Isaias 
enim  dicit:  Percutiet  terram  virga  oris  sui  et  spiritu  la - 
biorum  suorum  interficiet  impium.  De  quo  et  Apostolus 
ait : Quem  interficiet  Dominus  spiritu  oris  sui.  Quem  et  ipse 
Unigenitus  Dei  Filius,  Spiritum  oris  sui  esse  significans,  post 
resurrectionem  suam  insufflans  ait:  Accipite  Spiritum  san- 
ctum». — Idem  de  Trinitate  libro  decimo  quinto3:  «In  hac 
Trinitate  non  dicitur  Verbum  Dei  nisi  Filius,  nec  Donum  Dei 
nisi  Spiritus  sanctus,  nec  de  quo  est  genitum  Verbum,  et  de 
quo  procedit  principaliter  Spiritus  sanctus,  nisi  Deus  Pater. 
Ideo  autem  addidi  principaliter,  quia  et  de  Filio  Spiritus  san- 
ctus procedere  reperitur.  Sed  hoc  quoque  illi  Pater  dedit,  non 
vero  iam  exis  tenti  et  nondum  habenti,  sed  quidquid  unigenito 
Verbo  dedit,  gignendo  dedit.  Sic  ergo  eum  genuit,  ut  etiam  de 
illo  Donum  commune  procederet,  et  Spiritus  sanctus  Spiritus 
etiam  esset  amborum  ».  — Idem  in  eodem4:  « Qui  potest  in- 
telligere  sine  tempore  generationem  Filii  de  Patre  intelligat 
sine  tempore  processionem  Spiritus  sancti  de  utroque.  Et  qui 
potest  intelligere  in  eo  quod  ait  Filius:  Sicut  Pater  habet  vi- 
tam in  semetipso,  sic  dedit  Filio  vitam  liabere  in  semetipso, 
non  sine  vita  iam  existenti  Filio  vitam  Patrem  dedisse,  sed  ita 
eum  sine  tempore  genuisse,  ut  vita,  quam  Pater  Filio  gignendo 


1 Num.  57. 

2 Cap.  II,  n.  54.  (auctor  huius  libri  est  S.  Fulgentius),  ubi  citantur  loan. 
15,  26.  et  14,  6;  Isai.  II,  4;  II.  Tliess.  2,  8.  et  loan.  20,  22. 

3 Cap.  17.  n.  29. 

4 Cap.  26.  n.  47,  ubi  allegatur  loan.  5,  26. 

dedit  coaeterna  sit  vitae  Patris,  qui  dedit,  — intelligat,  sicut 
Pater  habet  in  semetipso,  ut  de  illo  procedat  Spiritus  sanctus, 
sic  dedisse  Filio,  ut  de  illo  procedat  idem  Spiritus  sanctus  et 
utrumque  sine  tempore;  atque  ita  dictum  Spiritum  sanctum 
de  Patre  procedere,  ut  intel ligatur,  quod  etiam  procedit  de 
Filio,  de  Patre  esse  Filio.  Si  enim  quidquid  habet  de  Patre 
habet  Filius,  de  Patre  habet  utique,  ut  de  illo  procedat  Spiri- 
tus sanctus».  — Et  paulo  post1:  «Si  de  Patre  et  Filio  pro- 
cedit Spiritus  sanctus,  cur  Filius  dixit:  De  Patre  procedit ? 
Cur  putas,  nisi  quemadmodum  solet  ad  eum  referre  et  quod 
ipsius  est,  et  de  quo  ipse  est;  unde  et  illud  est,  quod  ait:  Mea 
doctrina  non  est  mea,  sed  eius  qui  misit  me.  Si  igitur  hic 
intelligitur  eius  doctrina,  quam  tamen  dixit  non  suam,  sed  Pa- 
tris, quanto  magis  illic  intel ligendus  est  et  de  ipso  procedere 
Spiritus  sanctus,  ubi  sic  ait:  De  Patre  procedit,  ut  non  dice- 
ret: de  me  non  procedit.  A quo  autem  Filius  habet,  ut  sit 
Deus  — est  enim  de  Deo  Deus  — ab  illo  habet  utique,  ut  etiam 
de  illo  procedat  Spiritus  sanctus  ».  Haec  Augustinus. 

Quarto,  auctoritas  Patrum  Graecorum. 

18.  Ad  hoc  quoque  faciunt  etiam  Graecorum  Sanctorum 
auctoritates.  Nam  Didymus  in  libro  de  Spiritu  sancto2:  «Sal- 
vator, inquit,  qui  est  Veritas,  de  Spiritu  sancto  loquens  ait: 
Non  enim  loquitur  a semetipso,  scilicet  [non]  sine  me  et  sine 
meo  et  Patris  arbitrio,  quia  inseparabilis  est  a me  et  a Patris 
voluntate,  quia  ex  se  non  est,  sed  ex  Patre  et  me  est.  Hoc 
enim  ipsum,  quod  subsistit  et  loquitur,  a Patre  et  a me  illi 
est  ».  — Item,  loannes  Chrysostomus  in  homilia  quadam  de 
expositione  Symboli3  sic  ait:  «Iste  est  Spiritus  sanctus,  pro- 
cedens de  Patre  et  Filio,  qui  dividit  dona  propria,  prout 
vult».  — Item  in  alia  homilia:  «Credendum  est,  Spiritum 
sanctum  Patris  esse  et  Filii.  Istum  Spiritum  sanctum  dici- 


1 Cap.  27.  n.  48,  ubi  citantur  loan.  15,  26.  et  7,  16. 

2 Num.  34,  ubi  citatur  loan.  16,  13. 

3 Haec  homil.  non  exstat  in  recentibus  edd.,  sed  in  antiqua,  Venetiis  1583, 
fol.  149.  Vide  Bonav.  opera  omnia,  tom.  I.  pag.  208,  notam  8.  Sequens  locus 
est  ibi  in  homil.  2,  ubi  respicitur  I.  Cor.  15,  33. 

mus  Patri  et  Filio  coaequalem  et  procedentem  de  Patre  et  Fi- 
lio. Hoc  credite,  ne  colloquia  mala  corrumpant  bonos  mo- 
res ».  — Item,  Epiphanius  in  sermone  de  perfecta  emana- 
tione Verbi  Dei 1 : « Pater  erat  semper,  et  Filius  erat  sem- 
per,  et  Spiritus  sanctus  ex  Patre  et  Filio  erat  semper  ».  Si 
igitur  Spiritus  sanctus  erat  semper  a Patre  et  Filio  nec  ab 
eis  erat  nisi  per  processionem:  ergo  Spiritus  sanctus  aeterna- 
liter ab  utroque  processit.  — Unde  et  Hilarius  2 : « Sicut  vir- 
tute naturae  in  eandem  naturam  nativitatis  subsistit  Filius,  sic 
virtute  naturae  in  eandem  naturam  processione  subsistit  Spi- 
ritus sanctus  ».  — Item,  Epiphanius  in  libro,  qui  Ancoratus  3 
dicitur:  « Spiritus  Deus  est  et  Spiritus  Patris  et  Spiritus  Chri- 
sti non  secundum  aliquam  compositionem,  quemadmodum  in 
nobis  anima  et  corpus,  sed  in  medio  Patris  et  Filii,  ex  Patre 
et  Filio».  — Idem  quoque  Sanctus  in  libro  de  Una  Deitate  4 
ait:  «Ait  ergo  Petrus  his  qui  circa  Ananiam:  Ut  quid  ten- 
tavit  vos  satanas  Spiritui  sancto  mentiri?  Non  mentiti  estis 
homini , sed  Beo.  Ergo  Deus  ex  Patre  et  Filio  Spiritus,  cui 
mentiti  sunt  qui  de  pretio  defraudaverunt  ».  — Item,  idem  in 
eodem5:  «Vita  totus  Deus  est;  ergo  vita  ex  vita  Filius.  Ego , 
inquit,  sum  via , veritas  et  vita.  Spiritus  vero  sanctus  ex  am- 
bobus, Spiritus  ex  Spiritu  ».  — Idem  in  eodem6:  « Pater,  cum 
Filii  sit  Pater,  lumen  totus,  Filius  Patris,  verum  lumen  ex  lu- 
mine non  utique  facta  vel  creata  sola  appellatione,  et  Spiritus 
sanctus  Spiritus  Veritatis  est,  lumen  tertium  ex  Patre  et  Filio». 
Quid  hoc  expressius  dici  potest? 

19.  Item,  Cyrillus,  exponens  illud  in  Actibus7:  Ministran- 
tibus illis  dixit  Spiritus  Iesu:  Segregate  mihi  Barnabam 
et  Saulum , ita  dicit:  « Si  igitur,  vocante  illos  in  apostolatum 
Spiritu  Iesu,  ab  ipso  vocatos  esse  dicunt,  ostenditur  manifeste, 


1 Sive  Ancoratus,  n.  73. 

2 Libr.  V.  de  Trinit.  n.  37,  sed  ultima  verba  sunt  Magistri  Sentent.  lib.  1. 
d.  XVIII.  cap.  3. 

3 Num.  8. 

4 Vide  Ancorat.  n.  69,  ubi  citatur  Act.  5,  3.  seq.  — Sequens  locus  desi- 
deratur in  13. 

5 Num.  70.  Citatur  loan.  14,  6. 

6 Num.  71. 

7 Cap.  13,  2.;  Thesaur.,  asseri.  34. 

quod  non  alienum  est  ab  essentia  Filii  Spiritus  sanctus;  sed 
in  ipso  et  ex  ipso  quasi  operatio  quaedam  naturalis,  omnia 
potens  explere,  quaecumque  vult  ».  Et  paulo  post1:  « Et  ipse 
Spiritus,  sensus  existens  eorum  iuxta  Apostolum  dicentem: 
Nos  sensum  Christi  habemus,  illa  prorsus  ratiocinabitur  et 
ordinabit,  quae  et  ipse,  cuius  est  sensus;  propter  hoc  nihil  ex 
se  ipso  Spiritum  locuturum  affirmavit,  quasi  diceret:  Ego  sum 
qui  loquor,  velut  si  et  qui  in  homine  est  sensus  dicat  de  pro- 
cedente ex  ipso  ratione:  non  loquetur  ex  se  ipsa  aliquid,  sed 
quaecumque  audiet  loquetur  ».  — Et  statim  paulo  post  inter- 
posita aliqua  verba  addit:  «Talem  quidem  intellectum  oportet 
recipere  de  Spiritu  sancto.  Cum  enim  existat  sensus  Christi, 
omnia,  quae  ipse  loquitur  discipulis,  non  inseparata  quadam 
voluntate  ab  eo,  in  quo  et  ex  quo  est,  loquitur,  sed  tanquam 
ex  essentia  eius  naturaliter  procedens  et  totam  eius  volunta- 
tem habens  sicut  et  operationem  ».  — Idem,  super  illud : Nemo 
potest  dicere  Dominus  lesus  nisi  in  Spiritu  sancto  2 3:  « Ma- 
nifestum est,  quod  qui  participat  Spiritum  sanctum  novit  Do- 
minum Iesum;  qui  autem  non  participat  ignorat.  Sicut  qui  de 
meile  gustaverunt  sciunt,  quod  dulce  est  mei,  sic  et  spiritus 
particeps:  ergo  ex  essentia  Filii  Spiritus  sanctus,  qualitas  quae- 
dam, ita  dicamus,  Dominatoris  omnium  Dei  ».  Qualitatem  au- 
tem vocat  Spiritum  sanctum,  non  simpliciter,  sed  quandam, 
ut  ostendat,  quod  non  est  accidentalis  proprietas,  sed  intimus 
amor,  quo  sentitur  bonitas  Patris  et  Filii,  sicut  per  dulcedinem 
sentitur  qualitas  mejlis. 

20.  Item,  Basilius  in  libro  de  Spiritu  sancto  3 : « Ille  me 
clarificabit,  inquit,  quia  de  meo  accipiet  et  annuntiabit,  non 
sicut  creatura,  sed  sicut  Spiritus  veritatis,  aperte  demonstrans 
in  se  ipso  veritatem,  et  sicut  Spiritus  sapienliae  Christum  Dei 
virtutem  et  Dei  sapientiam  in  sua  magnitudine  revelans,  et 
sicut  Paracletus  characterizat  eius  qui  misit  ipsum  bonitatem 
et  in  sua  dignitate  maiestatem  demonstrat,  unde  et  provenit ». 
Quod  nihil  aliud  est  dicere,  quam  quod  procedit.  — Idem  con- 
tra Eunomium4:  «Imago  quidem  Dei  Christus  est,  qui  est, 

1 Ibid.,  ubi  citantur  I.  Cor.  2,  16.  et  Ioan.  4,  26. 

2 Ibid.,  ubi  exponitur  I.  Cor.  12,  3. 

3 Cap.  18.  n.  46;  citantur  Ioan.  16,  14.  et  I.  Cor.  I,  2 4. 

4 Libr.  V;  respicitur  Coloss.  1,  24. 

inquit,  imago  invisibilis  Dei;  imago  autem  Filii,  Spiritus». 
— Idem  in  eodem1:  «Sicut  Filius  se  habet  ad  Patrem,  sic 
Spiritus  ad  Filium  ».  Si  ergo  Filius,  quia  est  imago  Patris, 
naturaliter  ex  Patre  producitur;  necesse  est,  quod  et  Spiritus 
sanctus  a Filio  spiretur.  — Idem  quoque  in  sermone  de  Tri- 
nitate2: « Via  ad  Dei  cognitionem  est  ab  uno  Spiritu  per  unum 
Filium  ad  unum  Patrem,  et  e converso  naturalis  bonitas  et 
quae  secundum  naturam  sanctificatio  et  regalis  dignitas  a Pa- 
tre per  Unigenitum  ad  Spiritum  provenit  ». 

21.  Item,  Athanasius  in  editione  fidei3,  cuius  initium  est: 
Credimus  in  unum  unigenitum  Deum,  parum  ante  finem: 
« Spiritus  sanctus  processura  est  Patris  et  ferventis  Filii,  per 
quem  implevit  omnia».  — Idem  in  Epistola  ad  Serapionem4: 
« Uno  existente  Filio  vivente  Verbo,  unam  oportet  esse  perfe- 
ctam et  plenam  et  sanctificativam  vitam,  quae  est  operatio  eius 
et  donum,  quod  ex  Patre  dicitur  procedere,  quia  ex  Verbo, 
quod  ex  Patre  est,  manifeste  resplendet  et  mittitur  et  dona- 
tur ».  — Idem  in  sermone  de  ea  quae  in  carne  est  dispensa- 
tione Verbi5:  «Ne  quis  putet,  quod  non  habens  Spiritum, 
ipsum  tunc  accepit  Christus.  Ipse  enim  ipsum  de  sursum  mit- 
tebat ut  Deus,  et  ipse  ipsum  deorsum  recipiebat  ut  homo.  Ex 
ipso  ergo  in  ipsum  descendebat,  ex  Deitate  eius  in  humanita- 
tem eius».  Si  ergo  apud  eum  erat,  antequam  descenderet;  et 
hoc  non  erat  nisi  secundum  processionem  aeternam : ergo  Spi- 
ritus ab  ipso  Filio  naturaliter  manat.  — Idem  in  Epistola  de 
Spiritu  sancto  6 : « Sicut  in  propria  imagine  est  Filius  in  Spi- 
ritu sancto,  sic  et  Pater  in  Filio  ».  Et  post  modicum  7:  «Imago 
Filii  dicitur  et  est  Spiritus.  Quos  praescivit,  inquit,  et  prae- 
destinavit, conformes  fieri  imaginis  Filii  sui  ».  Et  in  abbre- 
viatorio  sermone  eiusdem  Epistolae  8 : «Si  autem  bonus  odor 
et  forma  Filii  est,  manifestum  est,  quod  non  est  Spiritus  crea- 


1 Ibid.  et  Lib.  de  Spiritu  S.  c.  17.  n.  43. 

2 Libr.  de  Spiritu  S.  e.  18.  n.  47. 

3 Expositio  fidei,  n.  4.  Pro  processura  recens  versio  processivmn  ens. 

4 Epist.  I.  n.  20. 

5 De  Incarnat.  contra  Arianos,  n.  9. 

6 Epist.  1.  ad  Serapion,  n.  20. 

7 Ibid.  n.  24,  ubi  allegatur  Rom.  8,  29. 

8 Nunc  Epist.  4.  ad  Serapion,  n.  3,  ubi  respicitur  II.  Cor.  2,  15. 

tura  ».  Cum  igitur  imago  naturalis  et  odor  ab  eo  sit,  cuius 
est  imago,  manifestum  est,  quod  Spiritus  sanctus  procedit  a 
Filio.  — Et  hoc  est,  quod  ipse  dicit  in  Symbolo  l,  quod  ipse 
confecit  et  in  Ecclesia  occidentali  cantatur:  « Spiritus  sanctus 
a Patre  et  Filio,  non  factus  nec  creatus  nec  genitus,  sed  pro- 
cedens ». 

22.  Item,  Gregorius  Nazianzenus  in  Sermone  de  Penteco- 
ste2: « Erat  semper  Spiritus  sanctus  et  est  et  erit,  neque  in- 
cipiet neque  cessabit,  sed  semper  Patri  et  Filio  coordinatur  et 
connumeratur,  neque  decebat,  deficere  vel  Filium  Patri  vel 
Spiritum  Filio  ».  Ergo  sicut  Filius  semper  fuit  cum  Patre  et  a 
Patre  traxit  originem,  sic  Spiritus  sanctus  semper  fuit  cum 
Filio  et  ab  eodem  manare  non  destitit  nec  incepit.  — Item,  Gre- 
gorius Nyssenus3:  «Immutabilem  vere  eum  confitentes,  eam 
quae  secundum  causativum  et  causatum  est  differentiam  non 
negamus;  in  quo  solo  discerni  alterum  ab  altero  comprehendi- 
mus; hoc  quidem  causativum  credentes,  hoc  autem  causatum 
ex  causativo;  et  eius,  quod  ex  causativo  est,  aliam  iterum  dif- 
ferentiam intelligimus.  Hoc  enim  proxime  de  primo,  hoc  autem 
per  proximum  de  primo  ».  In  hoc  manifeste  ostendit,  quod  Spi- 
ritus sanctus  a Patre  procedit  per  Filium.  — Idem  in  libro 
contra  Eunomium  4 : « Sicut  copulatur  Patri  Filius,  et  ex  ipso 
esse  habens,  non  est  posterior  secundum  existentiam;  sic  ite- 
rum et  ab  Unigenito  habetur  Spiritus  sanctus,  intellectu  solo 
secundum  causae  rationem  praespeculatam,  Spiritus  hyposta- 
sis ».  Ex  quo  colligitur,  quod  non  solum  emanatio  est  ipsius 
Spiritus  sancti  a Filio,  verum  etiam  inter  ipsos  naturalis  ordo. 

23.  Item,  Anastasius,  Antiochenus  Patriarcha,  in  sermone 
quodam  5:  « Spiritus  oris  eius , videlicet  Dei,  dicitur  Spiritus 
sanctus,  ore  existente  Unigenito,  et  Spiritus  iterum  ab  ipso 
procedens  et  missus  non  solum  a Patre,  sed  etiam  a Filio  ». 


1 In  Symbolo  vulgo  dicto  Athanasiano. 

2 Orat.  44.  n.  13. 

3 Quod  non  sint  tres  dii,  ad  Ablabium,  circa  finem. 

4 Libr.  I.  in  fine.  Ultima  verba  in  Graeco  haec  sunt:  e7tivoia  piovfl  xaxa 
tov  T7j?  aitia?  Aoyov  jipoQeiopoupivou  T7)s  tou  Ilveup-axo?  u7toaTaaEu>?  (recens 
interpretatio:  in  sola  principii  ratione  Filius  prius  quam  Spiritus  sancti  hyposta- 
sis concipitur). 

5 Oratio  I.  de  SS.  Trinitate,  n.  22,  ubi  respicitur  Ps.  42,  6. 

— Item  Tarasius,  Patriarcha  Constantinopolitanus,  in  exposi- 
tione Symboli1:  «Credimus  in  unum  Deum  Patrem  omnipo- 
tentem et  in  unum  Deum  Iesum  Christum,  natum  ex  Patre  sine 
tempore,  et  in  Spiritum  sanctum  Dominum  et  vivificantem,  ex 
Patre  per  Filium  procedentem  ».  — Item,  in  Epistola  Dionysii 2: 
« Credo  in  Spiritum  sanctum,  Deum  et  vivificum,  ex  Patre  per 
Filium  procedentem  ».  Sed  non  dicitur  aliquid  manare  per 
Filium,  nisi  manet  a Filio:  ergo  si  procedit  a Patre  per  Fi- 
lium; necesse  est,  quod  procedat  a Filio.  Haec  enim  praepositio 
per  non  potest  importare  vel  notare  causae  diversitatem,  nec 
habitudinem  instrumenti,  et  ideo  notat  auctoritatem  et  prin- 
cipalitatem in  Patre  et  subauctoritatem  in  Filio. 

24.  His  bis  septem  Doctorum  auctoritatibus  manifestis  cum 
universitate  Doctorum  Latinorum,  qui  omnes  id  ipsum  consona 
voce  clamant,  psallit  Ecclesia,  Spiritum  sanctum  procedere  a 
Patre  et  Filio,  virorum  sublimium,  tam  Graecorum  quam  Lati- 
norum, doctrina  pariter  concinente.  Et  ideo  tam  praefatis  Scri- 
pturarum quam  Sanctorum  auctoritatibus  fultum  generale  Con- 
cilium apud  Romam  veterem  celebratum  3 sic  definivit:  «Fir- 
miter credimus  et  simpliciter  confitemur,  quod  unus  est  solus 
et  verus  Deus,  aeternus  Pater  a nullo,  Filius  a Patre  solo,  ac 
Spiritus  sanctus  pariter  ab  utroque,  absque  initio  semper  ac 
fine:  Pater  generans,  Filius  nascens,  Spiritus  sanctus  procedens, 
consubstantiales,  coaequales  et  coomnipotentes  et  coaeterni  ». 

— Huic  autem  Concilio  praeiudicare  non  potuerunt  Concilia 
prius  in  Graecorum  Ecclesia  celebrata,  quia  nihil  huic  definie- 
runt contrarium,  et  semper  posteriora  Concilia  super  priora  ali- 
quid addiderunt.  Alioquin  frustra  essent  celebrata,  quia  sic 
oporlebat,  fidem  magis  ac  magis  explicari  ad  haereticorum  per- 
fidiam elidendam.  Romano  etiam  Praesuli,  apud  quem  plenitudo 
residet  potestatis,  ad  explicationem  veritatis  fidei  via  praecludi 
non  potuit,  nec  auctoritas  minui,  nec  a praelatis  inferioribus 
nec  a suis  praedecessoribus,  quia  nec  inferior  arctat  superio- 
rem, nec  habet  imperium  par  in  parem. 


1 Epist.  5. 

2 Videtur  esse  Dionysius  episc.  Alexandrinus;  non  exstant  nisi  fragmenta 
scriptorum  eiusdem. 

3 Concilium  Lateranense  IV.  c.  1. 

Testimonium  secundum,  scilicet  rationis  theologicae, 
ex  septem  suppositionibus  deductum. 

25.  Iam  utrarumque  auctoritatum  testimonio  pro  funda- 
mento posito,  ad  rationum  testimonium  nostrae  mentis  aedi- 
ficium erigentium  in  sublime  pro  nostrae  capacitatis  modulo 
spiritualibus  oculis  intendamus.  — Et  primum  quidem  atten- 
dendum, quod  perspicacis  rationis  illustratus  oculus  per  sancti 
Spiritus  influentiam  radiosam  intelligit  et  fatetur,  quod  in  illa 
summa  et  beatissima  Trinitate  est  vera  distinctio , et  cum  di- 
stinctione ordo,  ne  sit  ibi  confusio;  et  cum  distinctione  et  ordine 
sumftia  connexio,  et  cum  his  tribus  summa  communicatio , con- 
dilectio  et  similitudo,  et  in  his  omnibus  est  summa  perfectio. 
Ex  quibus  omnibus  necessario  convincitur,  quod  Spiritus  sanctus 
vere  et  proprie  profluat  seu  procedat  a Patre  simul  et  Filio. 

26.  Primo  quidem,  si  in  divinis  personis  est  vera  .et  per- 
fecta distinctio  — et  hoc  ibi  esse  non  potest  secundum  diversita- 
tem essentiarum,  vel  proprietatum  accidentalium  — necesse  est, 
quod  sit  secundum  distinctionem  provenientem  ex  origine  et 
mutua  relatione,  quam  vocat  Gregorius  Nyssenus  1 distinctio- 
nem causati  et  causativi,  et  Latini  doctores  producentis  et 
producti.  Cum  ergo  Filius  non  sit  a Spiritu  sancto  nec  refe- 
ratur ad  Spiritum  sanctum;  si  Spiritus  sanctus  non  refertur 
ad  Filium  nec  spiratur  a Filio,  iam  non  erit  inter  huiusmodi 
personas  vera  distinctio.  — Quodsi  dicat  Graecus,  huiusmodi 
personas  distingui,  quia  diversis  emanationibus  et  relationibus 
oriuntur  et  referuntur  ad  Patrem ; cum  perfectius  distingueren- 
tur, si  unus  eorum  oriretur  ab  altero  et  referrentur  ad  invi- 
cem: manifestum  est,  quod  perfectiori  modo  in  eis  distinctio 
ponitur,  si  Spiritus  sanctus  procedat  a Patre  et  Filio,  quam  si 
procedat  a Patre  solo.  Si  igitur  omne,  quod  est  perfectius,  Deo 
est  attribuendum 1  2;  necessaria  ratione  convincitur,  quod  Spiri- 
tus sanctus  a Filio  producatur. 

27.  Secunda  rationis  suppositio  est,  quod  in  illa  beata  per- 
sonarum pluralitate  cum  vera  distinctione  est  verus  ordo ; alio- 


1 Vide  supra  num.  22. 

2 Secundum  Anselmum,  Monolog.  c.  15. 

quin  esset  ibi  confusio.  — Sed  non  est  ibi  ordo  superioris  et 
inferioris , nec  prioris  et  posterioris , quo  alter  sit  sic  excel- 
lentior, alter  minor,  alter  prior,  alter  posterior:  ergo  neces- 
sario est  ibi  ordo  originis  vel  naturae,  quo  alter  ex  altero. 
Sed  Filius  non  est  ex  Spiritu  sancto,  cum  Spiritus  sanctus  ter- 
tium lumen  sit,  ut  dicit  Epiphanius  *,  et  in  confessione  verae 
fidei  tertio  ponatur  in  loco:  ergo  necesse  est,  quod  Spiritus  san- 
ctus manet  a Verbo. 

28.  Tertia  suppositio  verae  rationis  est,  quod  in  illis  divinis 
personis  est  summa  connexio.  Sed  si  Filius  et  Spiritus  sanctus 
ab  uno  procedunt  principio  diverso  emanandi  modo,  ita  quod 
neuter  ab  altero;  minime  connectuntur  ad  invicem;  sicut  ap- 
paret in  creatura  in  prole  generata  et  forma  per  artem  im- 
pressa, quae  minime  sibi  cohaerent.  Igitur  secundum  hoc  Filii 
ad  Spiritum  sanctum  minima  connexio  foret.  Si  igitur  maior 
et  perfectior  connexio  est,  quo  ambo  manent  ab  uno,  et  unus 
manet  ab  altero;  et  necesse  est,  ibi  summam  et  perfectam  con- 
nexionem ponere:  necesse  est,  unum  ab  altero  emanare.  Sed 
non  emanat  a Spiritu  sancto  Filius:  ergo  necesse  est,  quod  a 
Filio  manet  Spiritus  sanctus. 

29.  Quarta  suppositio  verae  rationis  est,  quod  in  illis  di- 
vinis personis  sit  summa  communicatio.  Igitur  Pater  commu- 
cat  Filio  quidquid  communicari  potest.  Nil  autem  impedit,  quin 
possit  ei  communicare  spirationem,  ut  sit  cum  Patre  unum 
principium  Spiritus  sancti,  sicut  et  ei  communicat,  quod  sit  una 
cum  eo  unum  principium  creaturae.  Igitur  aut  necesse  est,  quod 
Pater  Filio  sua  omnia  non  perfecte  communicet  — quod  est 
contra  verbum  Filii  dicentis  2 : Omnia , quaecumque  habet  Pa- 
ter, mea  sunt  — aut  quod  Filius  una  cum  Patre  Spiritum 
sanctum  spiret. 

30.  Quinta  suppositio  est  per  se  nota,  quod  in  divinis  per- 
sonis est  summa  condilectio.  Sed  Spiritus  sanctus  est  amor  Pa- 
tris et  Filii,  sicut  dicit  Gregorius  in  Homilia  Pentecostes 1 2  3 : 
« Ipse  namque  Spiritus  sanctus  amor  est;  unde  Ioannes  dicit: 
Deus  caritas  est».  Et  quod  hoc  de  Spiritu  sancto  intelligat, 

1 Supra  num.  18. 

2 loan;  16,  15. 

3 Libr.  II.  Ilomil.  in  Evang.  liomil.  30.  n.  1 ; deinde  allegamur  I.  loan.  4, 
8.  et  16. 

Augustinus1  probat  per  hoc  quod  paulo  ante  praemittit:  In 
hoc  cognovimus  caritatem  Dei , quia  de  Spiritu  suo  dedit 
nobis.  Si  igitur  perfectior  est  condilectio,  qua  diligentes  mutuo 
se  diligunt,  quam  quod  unus  solus  per  amorem  tendat  in  al- 
terum; aut  igitur  Spiritus  sanctus  non  est  summa  condilectio, 
aut  necesse  est.,  quod  sit  amor  manans  simul  a Patre  et  Filio,  ut 
sit  perfectus  eorum  nexus  atque  complexus,  quo  Pater  et  Filius 
simul  se  diligunt,  et  singulus  eorum  est  diligens  et  dilectus. 

31.  Sexta  suppositio  est,  quod  in  divinis  personis  est  summa 
similitudo  seu  repraesentatio;  propter  quod  et  in  auctoritatibus 
praemissis  asseritur,  quod  Filius  est  imago  Patris,  et  Spiritus 
sanctus  imago  Filii.  Est  autem  imago  expressa  similitudo.  Si 
igitur  Filius  dicitur  imago  Patris  magis  quam  Spiritus  san- 
ctus, et  Spiritus  sanctus  imago  Filii  et  non  Patris;  et  hoc  non 
possit  esse  per  maiorem  assimi lationem  in  aliquo  essentiali, 
quia  omnino  sunt  idem  in  essentia : necesse  est,  quod  sit  maior 
assimilatio  secundum  rationem  alicuius  originationis  et  rela- 
tionis. Sed  huiusmodi  assimilatio  esse  non  potest,  nisi  ut  Filius 
essentialiter  producat  cum  Patre  et  aeternaliter  producatur 
cum  Spiritu  sancto.  Si  igitur  Filius  nullum  potest  aeternaliter 
producere  nisi  Spiritum  sanctum,  necessario  oportet,  Spiritum 
sanctum  aeternaliter  a Verbo  manare,  iuxta  quod  in  superio- 
ribus auctoritatibus  praemissum  est,  ut  Filius  sit  fons  Spiritus 
sancti,  sicut  Pater  est  fontalis  origo  Filii. 

32.  Septima  suppositio  est  necessario  praemissis  annexa, 
quod  in  divinis  personis  est  perfectio  summa.  Sed  in  Trinitate 
non  est  vera  perfectio,  nisi  sit  reperire  perfectam  rationem 
primi,  medii  et  ultimi.  Sed  in  Patre  est  perfecta  ratio  primi 
principii,  quia  aeternaliter  producit  et  non  producitur;  in  Spi- 
ritu sancto  vera  2 ratio  ultimi,  quia  aeternaliter  producitur  et 
aeternaliter  non  producit:  ergo  in  Filio  erit  perfecta  ratio  medii, 
quia  aeternaliter  producitur  et  producit.  Sed  non  est  dare  alium, 
quem  producat  aeternaliter,  nisi  Spiritum  sanctum;  nec  illum 
producit  alio  modo  quam  Pater,  nec  secundum  aliud  et  aliud, 
sed  secundum  idem  et  eodem  modo:  ergo  necesse  est,  quod 
sicut  Spiritus  sanctus  procedit  a Patre,  sic  et  procedat  a Filio. 


1 In  Epist.  I.  loan.  trnct.  7.  n.  6,  ubi  citatur  I.  loan.  4,  13. 

2 Cod.  B est  perfecta. 

33.  His  septeni  suppositionibus  et  rationibus  quasi  septem 
luminibus  Latinorum  doctorum  oculus  illustratur,  Spiritum  san- 
ctum a Filio  procedere;  ac  non  solum  ex  auctoritate,  sed  etiam 
ex  certa  ratione  in  divina  sublimatus,  Spiritum  sanctum  a Pa- 
tre Filioque  procedere,  libera  voce  confitetur,  quamquam  et 
aliae  inveniri  possent,  quibus  ad  praesens  brevitatis  causa  su- 
persedendum censeo,  ne  legentibus  vel  audientibus  fastidium 
generetur. 


Testimonium  tertium,  scilicet  revelationis. 

34.  Sed  iam  tertio  veniamus  ad  testimonium  tertium,  di- 
vinae scilicet  revelationis,  ut,  sicut  ires  sunt,  qui  testimo- 
nium dant  in  caelo  1,  sic  et  tria  sint  vera  testimonia  fidei 
huius  in  corde  nostro.  Et  quemadmodum  testimonium  auctori- 
tatis  correspondet  Patri,  et  rationis  Verbo,  sic  et  revelationis 
Spiritui  sancto. 

Dico  igitur  primo,  quod  tam  Ecclesiae  Graecae  quam  La- 
tinae earumque  doctoribus  huius  veritatis  revelatio  facta  est, 
sicut  ex  praemissis  auctoritatibus  evidenter  apparet,  fuitque  in 
primitiva  Ecclesia  idem  in  fide  sensus  idemque  in  confessione 
consensus.  Verum  postquam,  omnibus  tam  Graecis  quam  La- 
tinis paulative  a spiritu  ad  carnem  declinantibus  — iuxta  quod 
Galatarum  stultitiam  reprehendit  Apostolus  2,  quod,  cum  spiritu 
coepissent,  carne  consummarentur  — Graeci  plura  interpo- 
suere velamina  inter  se  et  Spiritum  sanctum,  quominus  ipsius 
processionis  veritas  eis  innotesceret,  vel  potius  apud  eos  ma- 
neret agnita  veritas,  quam  Latini. 

Septem  rationes,  cur  Latini  prae  Graecis  in  hoc  illuminati  fuerint. 

35.  Et  primum  quidem  ac  velamen  praecipuum  fuit  mi- 
nor reverentia  ad  Sedem  Vicarii  Iesu  Christi,  Apostoli  vi- 
delicet Petri,  cui  dictum  est  a Domino3:  Beatus  es,  Simon 


1 Epist.  I.  loan.  5,  7.  et  8.  — Termino  revrlationis  in  sensu  largo  utitur 
etiam  Bonav.,  I.  Sent.  d.  II.  q.  I. 

2 Galat.  3,  3. 

8 Matth.  16,  17.  et  Luc.  22,  32. 

Bar-Iona,  quia  caro  et  sanguis  non  revelavit  tibi , sed  Pa- 
ter meus , qui  est  in  caelis ; et  ego  dico  tibi , quia i <?.s  Pg- 

super  hanc  petram  aedificabo  Ecclesiam  meam , sicut 
legitur  in  Matthaeo;  et  in  Luca  legitur:  PV70  pro  te  rogavi , 
Petre , non  deficiat  fides  tua , tu  aliquando  conversus , 

confirma  fratres  tuos.  Et  cui  magis  conveniens  erat  revelari 
veram  Spiritus  sancti  processionem  et  eius  confessionem,  nisi 
ei  qui  tenet  caput  in  universali  Ecclesia,  ut,  sicut  unguentum 
in  capite , sic  et  eiusdem  Spiritus  sancti  suavis  notitia  redo- 
lensque  confessio  descendat  in  barbam , barbam  Aaron,  usque 
in  oram  vestimenti  \ corporis  videlicet  Christi  mystici,  usque 
ad  fines  orbis  terrae  protensi? 

36.  Secundo  addo,  quod  hoc  promeruit  Latinorum  humi- 
litas, qui  dicta  Conciliorum  et  sanctorum  Doctorum,  non  solum 
Latinorum,  sed  etiam  Graecorum,  humiliter  susceperunt,  non 
attendentes,  quis  qua  lingua  loqueretur,  sed  Spiritum  sanctum, 
qui  loquebatur  in  Patribus.  Quodsi  Graeci  Doctorum  Graeco- 
rum et  Latinorum  dicta  humiliter  et  reverenter  voluissent  per- 
spicere, cum  omnes  aut  pene  — quod  dico  propter  Damasce- 
num 1 2 — in  id  ipsum,  quod  Spiritus  sanctus  aeternaliter  manet 
a Filio,  concorditer  consenserint;  nunquam  hoc  attendissent3, 
nequaquam  huiusmodi  veram  de  Spiritu  sancto  confessionem 
fateri  formidassent. 

37.  Tertio  subdo,  quod,  quia  Ecclesia  Latinorum  praeelegit 
spiritum  munditiae  et  castitatis,  ne  uxorum  et  filiorum  amor 
eos  enervaret  ad  carnem;  ideo,  quia  contempta  carne,  adhae- 
serunt spiritui,  digni  fuerunt,  de  vera  processione  Spiritus  san- 
cti ab  ipso  Spiritu  illustrari,  magis  quam  hi  qui,  contempto 
spiritu,  adhaeserunt  carni.  Hoc  autem  de  bonis  intelligimus, 
cum  nonnulli  fuerint  et  sint  inter  Latinos,  qui  carnem  praetu- 
lerunt spiritui,  munditiam  polluentes  castitatis.  Et  absit,  quod 
jDer  tales  veritatis  et  sanctitatis  Spiritus  sui  ipsius  processionem 
veram  manifestaverit,  quia  in  malevolam  animam  non  introi- 
bit sapientia  nec  habitabit  in  corpore  subdito  peccatis  4. 

1 Psalm.  132,  2. 

2 Verba  eius  (I.  de  Fide  orthod.  c.  8.)  vide  apud  Bonav.,  I.  Sent.  d.  11. 
q.  I.  9.  ad  oppos.  cum  solut.  ad  9.  lam  Scotiis  (I.  Sent.  d.  II.  q.  1.)  et  multi 
recenliores  orlhodoxiam  Damasceni  quoad  hanc  rem  vindicant. 

3 Ita  codd.;  fortasse  substituendum  attenlassent.  4 Sap.  1,  4. 

38.  Quarto  subiungo,  quod  Latini  ad  intelligentiam  produ- 
ctionis aeternae  usi  sint  manuductione  sublimiore , sumta  si- 
militudine a processione  in  creaturis.  Cum  enim  processio  sit 
progressus  localis  et  egressus  originalis  seu  causalis  — pro- 
cedere enim  dicitur  et  quod  localiter  movetur,  et  quod  ab  ali- 
qua causa  causatur,  et  primo  modo  processio  est  progressus 
ab  uno  loco  in  alium,  secundo  modo  est  egressus  ab  aliquo  vel 
ab  aliquibus  — et  quia  Graeci  usi  sunt  processione  translata 
a primo  modo,  qui  magis  est  pedestris  et  materialis:  ideo 
semper  intelligunt,  quod  Spiritus  sanctus,  quatenus  procedit, 
procedat  ab  uno  in  alium.  Et  quia  non  est  ab  aeterno  ponere 
aliquod  susceptivum,  in  quod  procedat  a Filio;  ideo  non  potue- 
runt sublimari  ad  intelligendum,  qualiter  Spiritus  sanctus  per 
processionem  ab  ipso  Dei  Filio  aeternaliter  habeat  exoriri.  Latini 
vero  similitudine  utentes  altiori,  videlicet  de  processione  effectus 
a causa,  potuerunt  intelligere,  quod,  sicut  una  flamma  procedit  a 
duobus  lignis,  sic  et  unus  amor,  unus  ignis  sancti  Spiritus  a dua- 
bus personis.  Et  haec  quidem  similitudo  intimius  competit  Spiritui 
sancto.  Cum  enim  Spiritus  sanctus  amor  sit  et  donum  sit,  sicut 
dicit  Gregorius1 2;  non  ideo  amor  est,  quia  donum,  sed  ideo  donum 
est,  quia  amor,  pro  eo  quod  amor  est  donum,  in  quo  omnia  dona 
donantur.  Verum  quidem  est,  quod  in  quantum  donum  ab  aliquo 
donatur  alicui,  et  ideo  hoc  modo  recte  dicitur  a Patre  procedere 
et  in  Filio  permanere,  vel  a Filio  procedere  et  in  humanitate 
assumta  vel  in  corpore  mystico  quietari;  sed  in  quantum  amor 
spiratur  et  procedit,  procedit  ab  amantibus  tanquam  nexus  am- 
borum, a quibus  procedit  et  in  quibus  etiam  requiescit.  Et  ideo, 
quia  altiori  et  intimiori  similitudine  usi  sunt  Latini,  ideo  me- 
ruerunt ad  altiora  provehi  et  ad  profundiora  introduci. 

39.  Quinto  subinfero,  quod  Latini  spirituali  similitudine 
verbi  et  spiritus  usi  sunt  ad  intelligendum  Trinitatis  myste- 
rium. Si  enim  quaeratur  Trinitatis  imago,  non  invenitur  nisi 
in  suprema  facie  mentis  nostrae,  ubi  est  imago  Dei  scripta  in 
memoria,  intelligentia  et  voluntate,  vel  mente,  notitia  et 
amore,  sicut  asserit  Augustinus  L In  corde  vero,  spiritu  et 

1 Vide  supra  num.  30. 

2 Libr.  XV.  de  Trinit.  c.  20.  n.  39;  cfr.  Bonav.,  1.  Sent.  d.  3.  p.  II.  a.  I. 
q.  I.  et  a.  2.  q.  I.  De  differentia  inter  vestigium  et  imaginem  cfr.  ibid.  p.  I. 
q.  2.  in  tine. 

verbo  vocali  non  invenitur  nisi  Trinitatis  vestigium , non  imago, 
tanquam  in  corporalibus.  Hac  autem  ultima  similitudine  usi 
sunt  Graeci  et  eorum  doctor  et  manuductor  Damascenus.  Ideo 
semper  imaginantur  Spiritum  sanctum  quasi  medium  inter  Pa- 
trem et  Filium,  cum  tamen  nullo  modo  dici  possit,  quod  Filius 
sit  a Spiritu  sicut  verbum  vocale  a flatu.  Ideo  per  exemplum 
Damasceni  1 depressi  fuerunt  potius  quam  evecti,  quia  ibi  non 
similitudo  Spiritus  et  Verbi  increati,  sed  potius  incarnati,  quod 
unitur  carni  per  operationem  Spiritus  sancti,  sicut  verbum  men- 
tale per  corporalem  spiritum  iungitur  voci.  Latini  vero  cum 
Augustino  usi  sunt  similitudine  intellectuali;  ideo,  sicut  amor 
procedit  a mente  et  notitia,  quia  nunquam  procedit  a mente 
nisi  per  notitiam  — « invisa  enim  possumus  diligere,  incognita 
vero  nequaquam;  quod  enim  nullo  modo  cognoscitur  nullo 
modo  amatur 2 » — ideo  tanquam  spiritualiori  similitudine, 
spiritualiter  spiritualia  contemplantes  3,  ad  hoc  meruerunt 
per  revelationem  perduci,  ut  intelligerent,  quod  Spiritus  san- 
ctus tanquam  verus  amor  Patris  et  Filii  a Patre  Filioque  pro- 
cedit. 

40.  Sexto  superaddo,  quod  rationem  principationis  magis 
proprie  acceperunt  in  Deo  moderni  Latini  quam  moderni 
Graeci,  cum  idem  fuerit  antiquorum  sensus  hinc  et  inde,  pro 
eo  quod,  sicut  Pater  est  unum  principium  Filii,  et  Pater  et  Fi- 
lius et  Spiritus  sanctus,  tres  unum  principium  creaturae  sunt; 
et  in  medio  duo  sunt  principium  unius  Spiritus  sancti  tan- 
quam una  virtute  et  una  spiratione  unum  Spiritum  sanctum 
pariter  inspirantes,  pariter  producentes.  Unde  sicut  non  sequi- 
tur: Pater  sufficienter  creat,  ergo  Filius  non  creat,  vel  superflue 
creat,  quia  una  creatione  cum  Patre  creat;  sic  et  de  proces- 
sione intelligendum  est.  Nam  sicut  unus  est  amor,  qui  procedit 
a mente  et  mentali  notitia  sive  verbo,  sic  et  unus  est  Spiritus 
sanctus,  qui  procedit  a Patre  et  Filio. 

41.  Septimo  subiicio,  quod  hoc  altitudine  divini  consilii 
seu  iudicii  contingit,  ut  sicut  ex  parte  contingit  caecitas  in 
populo  Israel , ut  plenitudo  gentium  intraret , testante  Apo- 


1 Vide  supra  num.  36,  notam  2. 

2 August.,  X.  de  Trinil.  c.  I.  n.  I.  seqq. 

3 Epist.  I.  Cor.  2,  13. 

stolo1,  sic  et  obscuratio  partim  accidit  in  populo  Graecorum 
circa  spirationem  Spiritus  sancti,  ut,  clarificato  Spiritu  sancto 
in  Ecclesia  Latinorum,  suo  tempore  claresceret  perfecta  clari- 
ficatione in  Ecclesia  Graecorum;  ut,  sicut  Elias  venturus  est, 
ut  convertat  corda  patrum  ad  filios  2 3 4,  hoc  est  Iudaeorum  ad 
Christianos;  sic  et  Spiritus  Veritatis  in  spiritualibus  viris  per 
Eliam  designatis,  convertat  cor  Graecae  Ecclesiae  ad  Latinam. 
Et  sicut  notitia  Deitatis  a Iudaeis  venit  ad  Graecos  et  per 
Graecos  transit  ad  Latinos  — quod  insinuat  titulus  crucis  scri- 
ptus Hebraice,  Graece  et  Latine  3 — sic  et  a Latinis  redeat 
ad  Graecos  et  per  Graecos  et  Latinos  tandem  perveniat  ad  He- 
braeos, et  sic  fiet  unum  ovile  et  unus  pastor. 

Epilogus. 

42.  Unde  si  quid  videtur  Graecis  a Latinis  fuisse  omissum,, 
quod  ad  huiusmodi  confessionem  faciendam  minime  fuerunt  vo- 
cati; non  debent  propter  hoc  contra  sanctam  matrem  Roma- 
nam Ecclesiam  indignari  — cum  certa  et  nota  veritas  esset, 
non  esset  revocanda  in  dubium  — sed  potius  imputare  peccatis 
suis;  quia  de  inquisitione  huiusmodi  veritatis,  ut  debuerunt, 
non  fuerunt  solliciti;  et  divina  iudicia  venerari,  exclamantes 
cum  Apostolo  4 : 0 altitudo  divitiarum  sapientiae  et  scientiae 
Dei!  quam  incomprehensibilia  sunt  iudicia  eius  et  investi- 
gabiles viae  eius ; ut  sic  agnoscentes  reatum  suum  et  magni- 
ficantes Deum,  humilitatis  concepto  spiritu,  una  nobiscum  illu- 
minari mereantur,  non  subtrahentes  nec  reticentes  nobilissimam 
laudem  Filio  Dei,  qua  scilicet  asseritur  esse  principium  Spiri- 
tus sancti,  quod  maius  est  quam  omnia  creata  originare;  nec 
ipsi  Spiritui  sancto  auferentes  nobilissimum  actum,  qui  est  cla- 
rificare Filium  per  hoc,  quod  ab  eodem  aeternaliter  accipit  esse 
divinum.  Summa  enim  laus  et  clarificatio  Filii  in  hoc  esse  di- 
gnoscitur, quod  est  origo  Spiritus  sancti.  In  quo  etiam  aeterni 
Patris  summa  liberalitas  declaratur,  quia  communicat  Filio  vir- 


1 Rom.  I 1 , 25. 

2 Luc.  1 , 17. 

3 Luc.  23,  3S;  deinde 

4 Rom.  II,  33. 

tutem  productivam,  non  solum  ex  tempore,  sed  etiam  ab  ae- 
terno. Sicque  optamus,  ut  in  hac  confessione  non  solum  honori- 
ficent, verum  etiam  glorificent  totam  beatissimam  Trinitatem; 
et  sic  in  confessione  eiusdem  verae  ac  sempiternae  Trinitatis 
nobiscum  effecti  unanimes,  repleri  mereantur  cum  matre  omnium 
Ecclesiarum  dono  sancti  Spiritus  septiformi,  Spiritu  videlicet 
sapientiae  et  intellectus,  Spiritu  consilii  et  fortitudinis , Spi* 
ritu  scientiae  et  pietatis  ac  timoris  Domini  1.  Qui  quidem 
septiformis  Spiritus  haberi  non  potest  nisi  in  unitate  et  pace, 
iuxta  quod  dicit  Apostolus  ad  Ephesios  2,  solliciti  servare  uni- 
tatem spiritus  in  vinculo  pacis;  quod  eis  et  nobis  praestare 
dignetur  ipse  Deus  trinus  et  unus,  cui  est  omnis  honor  et  glo- 
ria in  saecula  saeculorum.  Arnen. 

Nebridi u m 51.  278.  28  i.  285.  298. 
309.  31 1.  324.  352.  — ad  Nestorium 
435.  — ad  Paulinam  129.  166.  193. 

323.  327.  352.  372.  384.  388.  397. 

— ad  Volusianum  3.  6.  68.  94.  95. 
131.  385. 

Contra  Faustum  17. 

De  Gen.  ad  litt.  3.  6.  39.  41.  56. 
117.  128.  165.  186.  194.  197.  198. 

199.  220.  228.  229.  247.  250.  252. 

270  280.  290.  291.  301.  305.  320. 

324.  330.  335.  346.  352.  353.  355. 

370.  372.  374.  380.  381.  383.  384. 

385.  388.  392.  401.  405.  409.  411. 

416.  418.  420.  421.  424.  426. 

De  immortalitate  animae  232.  411. 
in  loan.  Evang.  Tract.  17.  61. 
205.  215.  403.  433.  434.  435. 
Contra  lulianum  115.  276. 

De  lib.  Arb.  II.  43.  79.  132.  232. 
259.  260.  281.  287.  325.  367. 

Liber  83  Qq.  15.  39.  42.  III. 

130.  139.  268.  273.  298.  301.  312. 

344.  408.  419. 

Lib.  de  Magistro  545. 

Musicae  260.  271.  280.  290.  324. 

345.  425. 

De  Natura  et  gratia  206.  217. 

De  Peccatorum  ineritis  et  remis- 
sione 139. 

De  Perfectione  iustitiae  74.  166. 
De  Praedest.  Sanet.  112.  1 20.  1 67. 
186.  194.  204.  209.  210.  211.  304. 

Retract.  50.  52.  72.  133.  136. 
144.  152.  214.  233.  285. 

De  Sermone  Domini  in  monte  1 3. 
Contra  Sermonem  Arianorum  21. 
Contra  Simplicianum  157. 
Soliloquia  143.  165.  183.  191.  220. 
226.  258. 

De  Trin.  8.  10.  12.  15.  33.  42. 
48.  50.  51.  52.  53.  55.  68.  69.  70. 
88.  92.  103.  105.  109.  I 16.  122.  127. 

131.  132.  131.  135.  139.  142.  143. 

148.  153.  154.  160.  163.  168.  169. 

'81.  182.  185.  206.  207.  208.  212. 

218.  222.  224.  227.  228.  243.  245. 

246.  248.  252.  254.  255.  257.  260. 

269.  270.  275.  276.  278.  281.  285. 

286.  287.  289.  290.  291.  299.  301. 

304.  310.  315.  317.  319.  320.  323. 

325.  326.  328.  329.  330.  332.  333. 

334.  335.  337.  338.  354.  359.  365. 

366.  369.  374.  376.  377.  380.  382. 

386.  387.  394.  396.  398.  403.  410. 

412.  413.414.417.419.  438.  439.  451. 

In  Ps.  118.  394.  400. 


De  Utilitate  credendi  6 i.  65.  69. 
72.  92.  109.  113.  134.  137.  202. 

De  Vera  Innocentia  383. 

De  Vera  Retig.  40.  51.  81.  83. 
85.  87.  88.  89.  92.  124.  140.  1 16. 
250.  257.  259.  260.  268.  284.  290. 

/>  fide  ad  Petrum  158.  438. 

Hypognosticon  82. 

Dialog . Quaest.  65  ad  Orosium 
372. 

Sermones  19. 

Aurora  161. 

Avari  87. 

Avempace  350. 

Averroes  350. 

Avicennae  errores  278  sq.  337.  345. 
349. 

Metapli.  40.  70.  220.  224.  227. 
230.  278.  344.  346.  397.  413. 

Vl  Natural.  (sive  de  Anima)  286. 
302.  318.  324.  341.  388.  423. 

Balaam  358. 

Balneum  340. 

Basilius  433.  434.  441.  442. 

Beati,  quomodo  Deum  cognoscant  336. 
— quomodo  videant  passionem  Chri- 
sti 172  sq.  — Deum  non  comprehen- 
dunt ibid.  — num  credant  ibkl.  197. 

Beatitudo  33  sqq.  43.  — Est  finis  crea- 
turae rationalis  69.  83.  — Eam  om- 
nes appetunt  49.  70.  — Sola  Scriptura 
ad  eam  perducit  2.  Cfr.  9.  sqq.  — 
Beatiiudinis  inchoatio  198.  — inchoa- 
tur in  actu  cognitionis,  consummatur 
in  actu  amoris  409.  cfr.  410.  — ma- 
gis consistit  in  actu  amoris  quam  in 
actu  cognitionis  399.  — Quaenam 
virtutes  in  ea  maneant  164  sq.  — 
Cfr.  V.  Bonum  summum,  Finis,  Vi- 
sio beatifica. 

Beda  71. 

Benedictus  (S.)  391. 

Bernardus  15.  63. 

Boethius  26.  33.  42.  43.  56.  82.  I 1 2. 
118.  125.  164.  224.  281.  298.  305. 

Bonum  magis  movet  quam  verum  402. 
— Ratio  boni  altior  est  quam  ratio 
veri  403.  — Bonum  de  quolibet  est 
credendum  122.  125.  — Ad  ratio- 
nem boni  concurrunt  omnes  circum- 
stantiae 103.  — Bonum  verum  fides 
promittit  81. 

Bonum  summum  sive  perfectum  1 1 
seq.  — Huius  consecutio  408.  — No- 
titia eius  non  est  magis  appetenda 
quam  laetitia  409.  — Bonum  sum- 
mum videre,  possidere,  de  eo  gau- 
dere 34  sq. 

Caeli  forma  293.  — Caelum  movetur  ab 
Inlelligentia  ibid.  — Caelum  triplex 
384.  — Caelum  tertium  27.  372.  388. 
404.  — Caelum  nonum  360.  — Re- 
gnum caelorum  9 sqq. 

Caesar  108. 

Cain  358. 

Canticum  Canticorum  20. 

Cappadocia  67. 

Caritas  125.  — Caritas  duplex  122  seq. 

— num  malum  illi  subsit  ibid.  — 
non  est  sine  tide  99.  116.  173  sq. 

— an  stet  cum  timore  servili,  ini- 
tiali vel  casto  172.  — num  sit  forma 
essentialis  tidei  217.  — est  forma  vir- 
tutum 178.  200.  217.  — est  princi- 
pium merendi  378.  — non  evacua- 
tur 162  sq.  — semper  manebit  160. 
165.  167.  410.  — Caritatis  habitus, 
qui  facit  beatum  377. 

Carnis  oculus  66. 

Castitas  26.  — Castitatis  spiritus  in  ec- 
clesia latina  449. 

Causae  superiores  et  inferiores  117.  — 
Causae  primae  et  secundae  influen- 
tia 389  sq.  — Causae  cognitio  per 
effectum  353.  360.  378  sq.  — Multi 
cognoscunt  rem,  quin  cognoscant  cau- 
sam 316. 

Causa  prima  est  effectiva  et  conservativa 
234.  — Causae  primae  cognitio  59. 

Causati  et  causativi  distinctio  445. 

Causis  (Liber  de)  vide  V.  Liber  de  Causis. 

Cerebrum  est  nobilissimum  membrum 
419  422.—-  In  eo  sunt  tres  cellulae 
415.  — Cerebri  perturbabo  419  sqq. 

Certitudo  fidei  et  rationis  72.  — Utrum 
aliquid  possit  certitud inaliter  sciri  39 
sqq.  62  sq.  — unde  veniat  269.  — 
Quid  ei  opponatur  150. 

Certiora  56. 

Chaldaei  85.  92. 

Charismata  gratiarum  32. 

Christiana  religio  divinitus  tradita  86 
sqq.  — Signa  ibid.  — Christiana  fi- 
des 75  sqq. 

Christiani  habent  familiaritatem  Dei  et 
Christi  107. 

Christus  93.  112.  1 17.  119.  sqq.  — In 
eo  fuit  unum  suppositum  et  duplex 
natura  391. — fide  non  indiguit  1 05. 

— habuit  notitiam  omnium  inlelligi- 
biiium  351.  — habuit  visionem  bea- 
tificam et  operationes  sensitivas  385. 

— est  sanctitatis  exemplum  87  sq. 
— Corporis  Christi  adoratio  123. 

Chrysostomus  25.  67.  189.  439. 

Cicero  49.  108.  Cfr.  V.  Tullius. 


Clementiae  exemplum  19. 

Cogitare  est  actus  intellectus  210.  212. 

Cogitatio  actualis  332. 

Cogilativa  seu  ratio  particularis  308. 

Cognitio  sensitiva  et  intellectiva  56.  — 
perfecta  et  imperfecta  174.  176.  — 
Cognitio  certa  10 i.  — Cognitio  quia 
et  quid  est  353.  356  — Cognitio 
propter  quid  et  cognitio  quia  316 
sq.  — Cognitio  contuitiva  335.  354. 
— Cognitio  corporeorum  et  incorpo- 
reorum 51.  264.  285  sq.  315.  328. 
— Cogniiio  cuius  idem  est  obiectum 
et  ratio  obiecti  197.  — Cogniiio  fu- 
turi 239.  — Cognitio  naturalium  et 
supernaturalium  269.  — Cognitio  eo- 
rum quae  sunt  supra  rationem  104. 
— Cognitio  matutina  et  vespertina 
175  sq.  194.  — Cognitio  aperta  et 
aenigmatica  384.  — Cognitio  viae 
et  patriae,  cognitio  in  proprio  genere 
et  in  Verbo,  cogniiio  philosophica  et 
prophetica,  cognitio  investigationis  et 
revelationis  46.  cfr.  251.  253.  — Co- 
gnitio per  arguitionem,  investigatio- 
nem, notionem  impressam,  lucis  ae- 
ternae irradiationem  353  sq. 

Cognitionis  medium  151. 

Non  solus  actus  facit  cognitionem 
334.  — Num  ad  cognitionem  requi- 
ratur rei  existentia  219  sqq.  — Tria 
concurrunt  ad  cognitionem  veritatis 
294.  — Ad  actum  cognitionis  requi- 
ritur intentio  voluntatis  386.  390.  — 
Cognitio  intellectualis  non  est  sine 
actuali  cogitatione  332. 

Utrum  cognoscens  recipiat  species 
a rebus  269  sqq.  — Variae  opinio- 
nes 278  sqq.  — causatur  a sensu  56 
sq.  — generatur  in  nobis  via  sensus 
46.  253.  — Corporalium  notitia  per 
sensus  colligitur  336.  — Quomodo  294 
sq.  — Cognitio  certitudinalis  est  for- 
ma liter  a creatura,  a Deo  effective  265. 

Utrum  quidquid  cognoscitur,  co- 
gnoscatur in  rationibus  aeternis  241 
sqq.  — Opiniones  diversae  250  sq. 
— utrum  opponatur  cognitioni  171. 
177.  — In  cognitionem  alicuius  du- 
cere possunt  res  alterius  naturae  295. 
— Cognitionis  incomplexae  et  com- 
plexae ordo  199.  — non  evacuatur 
in  patria  184.  — Cognitio  est  ope- 
ratio naturalis  265.  — Cfr.  V.  Notitia 
et  Visio. 

Cognitio  et  dilectio  perfecta  et  imper- 
fecta 179.  — Utrum  tanta  sit  co- 
gnitio quanta  dilectio  406. 


INDEX  ALP; 

Cognitum  est  in  cognoscente  308. 

Cognoscere  per  impressam  notionem, 
per  investigationem,  per  lucis  aeter- 
nae irradiationem  325  sq.  — Cogno- 
scere contuendo  et  arguendo  non  se 
excludunt  337.  — Cognoscere  in  Ver- 
bo est  duobus  modis  200  sq. 

Cognoscendi  medium  multiplex  55  sq. 
— Cognoscendi  medium  est  certum, 
omnibus  commune,  immutabile,  in- 
fallibile 258  sq.  — Cognoscendi  ra- 
tio est  animae  indita  53.  — Cogno- 
scendi ratio  materialis,  formalis,  com- 
pletive 201.  — Cognoscendi  ratio  est 
forma  intellectui  inhaerens  266.  — 
Cognoscendi  modus  in  gloria,  in  statu 
innocentiae,  in  statu  miseriae  192  sqq. 

Cognosci  tripliciter  contingit  325.  — 
Plus  ad  illud  requiritur  quam  ad 
esse  264. 

Cognoscibilis  est  res  eo  modo,  quo  est 
235.  — Magis  est  cognoscibile  quod 
habet  magis  de  esse  263  — Movere 
in  ratione  obiecli  cognoscibilis  340. 
— Rei  cognoscibilis  immutabilitas 
256  sqq. 

Color,  num  colori  opponatur  171. 

Commentator  de  Anima  58.  284.  287. 
288.  302.  320. — super  Elhic.  191. 
225.  414.  — super  Melaph.  43.  44. 
245.  321. 

Commune,  remoto  proprio,  remanet  176. 

Communicatio  in  divinis  446. 

Compositio  58. 

Compositum  habet  formas  diversas 
176  sq. 

Comprehensio  54.  59.  239. 

Conceptio  mentis  225. 

Concilium  Chalcedonense  430.  — Con- 
cilium quintum  437.  — Concilium 
lateranense  IV.  444.  — Concilia  po- 
steriora super  priora  aliquid  addunt 
ibici. 

Concordia  85.  — est  salus  populi  108. 

Condignum  99. 

Condilecto  in  divinis  446. 

Congruum  99. 

Connexio  in  divinis  446. 

Conscientia  quid  106.  — Contra  con- 
scientiam, secundum  conscientiam  1 0 1 
sq.  — Conscientia  errans  102. 

Consensus  dicitur  pro  assensu  216. 

Constantiae  exemplum  19. 

Contemplatio  20.  — Contemplatio  etactio 
378.  — Contemplationis  oculus  66. 

Continentiae  virginalis  consilium  107. 

Contingens  120.  — Contingens  absolute 
125  sq.  — Contingentia  habent  ra- 

tiones  necessarias  53  sq.  — An  pro- 
bari possint  146. 

Contingentia  absoluta  118  sq. 

Contractus  64. 

Contradictoria  49. 

Contrarium  suo  contrario  subesse  non 
potest  113. 

Contuitive  videre  354. 

Cornelius  99.  121. 

Corporalia  359.  — an  manuducanl  ad 
cognoscenda  spiritualia  362. 

Corporei  actio  in  incorporeum  280. 

Corpus  aggravat  animam  56.  143.  — 
num  impediat  operationem  animae 
335  sq.  — Utrum  corporis  infirmitas 
impediat  intellectum  410  sqq.  — 
Corpus  fortius  est  aptius  ad  opera- 
tiones animae  423.  427.  — Eius  in- 
firmitas per  accidens  roborat  spiri- 
tum 423.  — Duplex  status  corporis 
humani  392. 

Corrumpens  200. 

Corruptio  123. 

Creatio  mundi  an  probari  possit  140 
sq.  144  — Principium  creationis  451. 

Creator  est  ratio  cognoscendi  creaturam 
et  creatura  ratio  cognoscendi  Creato- 
rem 265. 

Creatura  omnis  mutabilis  265.  — om- 
nis est  coarctata,  limitata  terminabi- 
lis et  mutabilis  259.  — num  sit  me- 
dium cognitionis  certitudinalis  ibici. 
— Creaturae  triplex  gradus  confor- 
mitatis  ad  Deum  255.  — Creaturae 
triplex  operatio  ibid.  sq. 

Creatura  rationalis  est  imago  Dei  252. 
408.  — Principium  eius  et  finis  83. 
— Finalis  perfectio  69. 

— Deo  debet  subiici  68. 

Credendi  habitus  103. 

Credendorum  habitudo  et  connexio  ad 
invicem  1 44. 

Credentium  tria  genera  73.  134.  — Cre- 
dentium multiplicatio  94  sqq. 

Credere  quid  120.  167.  194.  215.304. 

— duobus  modis  dicitur  195  sq. — 
est  actus  intellectus  — Credun- 
tur absentia  1 93.  — Cui  credatur 
71.  — Num  inter  credere  et  discre- 
dere sit  medium  195.  — Credere 
non  est  supra  nos  74.  — an  sit  ne- 
cessarium 60  sqq.  — Credere  et  inlel- 
ligere  non  opponuntur  1 45.  — Num 
ea  quae  creduntur,  inlelligantur  312. 

An  credere  sit  levitatis  cordis  71. 

— est  laudabile  72  sq. 

Credere  sine  ratione,  contra  ratio- 
nem 72  sqq.  — Credere  quae  sunt 

ex  ratione,  secundum  rationem,  su- 
pra rationem  145  sq. 

Credibile  materiale  et  formale  124.  — 
Duobus  modis  de  credibilibus  loqui 
possumus  137  sq.  — Credibilia  quae 
sunt  quasi  fidei  fundamenta,  quae 
pertinent  ad  propria  in  divinis,  quae 
pertinent  ad  divina  opera  133  sqq. 
145  sq.  — Credibilia  transcendunt 
intellectum  148.  — non  sunt  contra 
rationem  ibid.  — Credibile  omne 
mente  percipi  potest  124. 

Creditum  103.  — Creditum  secundum 
id  quod  est  et  ut  est  creditum  126. 
— Creditum  secundum  naturam  suam 
absolutam  et  prout  cadit  sub  fidei 
credulitate  114. — Creditum  habens 
veritatem  necessariam  vel  contingen- 
tem ibid.  — Creditum  de  re  sive  di- 
visim  et  de  dicto  sive  coniunctim 
119.  — Credito  intellectus  non  ac- 
quiescit nisi  trahatur  ab  affectu  73. 
— Num  idem  possit  esse  creditum 
et  scitum  136  sqq.  152.  — Num  cre- 
ditum sit  intellectum  214. 

Crucis  titulus  452. 

Culpae  remissio  et  gratiae  introductio 
174. 

Curiosi  87. 

Cyrillus  433.  437.  440. 

Damascenus  449.  451.  — de  Fide  or- 
thod.  41.  43.  61.  65.  76.  132.  157. 
205.  210.  274.  289.  364.  365. 

Daemones  utrum  habeant  fidem  198. 

— credenda  non  intelligunt  151. — 
Quid  possint  praedicere  90. 

Damnatio  103. 

Daniel  (liber)  20. 

Daniel,  Danielitas  313. 

Defectus  naturalis  183. 

Definitio  quid  dicat  1 49.  — fit  per  su- 
periora 256. 

Delectationes  carnales  26. 

Delectationis  vehementia  418. 

Democritus  352. 

Demonstrandi  modi  diversi  1 43  sq. 

Demonstratio  propter  quid  et  demon- 
stratio quia  1 46  sq.  — Demonstratio 
ostensiva  ducens  ad  impossibile  146. 

Desiderium  II.  — Desiderii  aviditas 
facit  idoneum  discipulum  theologiae 
24  sq. 

Desitio  quid  175. 

Deus  4 sqq.  — sine  motu  acquirit  perfe- 
ctionem 266.  — est  incommutabilis  ve- 
ritas 260.  — Dei  veritas  et  bonitas  402. 

— excellentia  68.  — immutabilitas 
144.  — sapientia  4 sq.  27.  — Sapien- 


tia Dei  in  omni  effectu  imprimit  sua 
vestigia  141  sq.  — Deus  cognoscit 
futura  239.  — Praescientia  divina 
125  sq.  — Dei  auctoritas  4 sqq.  — 
potentia  5 sqq.  371.  385.  391.  — 
iustitia  7 sqq.  — providentia  69.  — 
voluntas  salvifica  100. 

Deus  est  principium  et  finis  creatu- 
rae rationalis  83.  — est  causa  rerum 
237.  — Relatio  inter  Deum  et  crea- 
turas 238.  — Dei  in  creaturis  vesti- 
gium, similitudo,  imago  255.  — Actus 
divinae  cognitionis  et  actus  factionis 
123  sq.  — Dei  cooperatio  in  triplici 
operaiione  creaturae  253  sq.  — Coo- 
peratio est  naturalis  265.  — Deus 
cooperatur  secundum  exigentiam  na- 
turae 262.  — non  facit  contra  natu- 
ram 393.  — non  subtrahit  donum 
collatum  sine  causa  376. 

cooperatur  specialiori  modo  in 
omni  opere  naturae  rationalis  262 
sq.  — Dei  influentia  in  cognitione 
naturali  267.  — quomodo  sit  me- 
dium cognitionis  55. 

Deus  est,  intelligit,  intelligi  facit  258. 

Deum  videre  seu  cognoscere  182. 
— Deitatis  notitia  452.  — Intelligi 
potest  quid  sit  Deus  353.  377.  — 
quomodo  56.  — Est  cognoscibilis 
scientia  apprehensiva  59.  239.  — 
Quomodo  Angelus  et  homo  in  primo 
statu  Deum  cognoverint  197.  199  sq. 

Deus  menti  intimus  265  sq.  — 
num  sit  praesenlissimus  animae  391. 
— Potentia  cognoscendi  Deum  ibid. 
— De  Deo  quaedam  cognoscibilia  sunt 
per  rationem,  quaedam  non  214.  — 
Cognitio  Dei  per  naturam  et  per  gra- 
tiam 379.  — Utrum  intellectus  in 
statu  viae  tantum  elevari  possit,  quod 
videat  Deum  per  essentiam  363  sqq. 
— Deus  videtur  a Beatis  per  spe- 
ciem 357. 

Deum  esse  unum  et  esse  Creato- 
rem potest  intelligi  et  credi  137  sq. 

Deus  est  Scripturae  doctor  27  sqq. 

Propria  in  divinis  138  sq.  145  sq. 

Imago  Dei  vide  V.  Imago. 

Deuteronomium  18. 

Devotionis  vehementia  402. 

Didymus  439. 

Differentia  spiritus  et  animae  (auctor 
de)  415. 

Dilectio  proximi  304.  — Dilectio  et  co- 
gnitio perfecta  et  imperfecta  179. 

Diligere  62.  — Diligere  Deum  propter 
se  et  super  omnia  est  supra  faculla- 

tem  affectus  152.  — Diligi  non  pot- 
est nisi  cognitum  406. 

Dionysius  de  Divinis  Nom.  4.  103. 
1 1*3  I Io.  21 1.  223.  348.  363.  367. 
398.  402.  403.  409. 

De  Myst.  Theol.  14.  363.  386.  402. 
404.  406.  41 1. 

De  Cael.  Hier.  156.  249.  341.  342. 
426. 

Epist.  ad  Dorotheum  363. 

Dionysius  (Episcop.  Alexandr.)  444. 

Discere  65. 

Discipulus  theologiae  23  sqq. 

Discordiosi  87. 

Discretio  16. 

Dispositio  ad  perfectionem  83.  — Dis- 
positio rerum  flendarum  227.  — 
Num  dispositiones  maneant,  re  com- 
pleta 392. 

Distinctio  causati  et  causativi  seu  pro- 
ducentis et  producti  445. 

Doceri  53.  65. 

Doctor  Scripturae  1 8.  — Doctor  theo- 
logiae 27  sqq.  — Doctorum  ministe- 
rium 30. 

Doctrina  27. 

Documentum  omne  evacuatur,  si  non 
creditur  65. 

Doni  creati  et  increati  donatio  436. 

Dormientes  quare  magis  videant  quam 
vigilantes  420. 

Dubietas  150. 

Dubitare  48  sqq.  — Dubitare  et  exi- 
stimare opponuntur  145. 

Dubitatio  63. 

Ecclesia  8.  — Ecclesiae  fides  116.  — 
Ecclesia  formatur  ex  Sacramentis  17. 
— Ecclesia  triumphans  198. 

Ecclesiastes  20. 

Ecclesiasticus  20. 

Ecstasis  idem  est  quod  raptus  398. 

Effectus  cognitio  duplex  379. 

Electio  est  actus  voluntatis  deliberati- 
vae 308. 

Elementa  superiora  267. 

Elias  91.  452. 

Eliseus  91.  303.  307. 

Ens,  quod  primo  intellectui  occurrit  234. 
— Cognitio  entis  256  sq. 

Enuntiatio  240.  — Enuntiationes  224  sq. 

Epiphanius  433.  440.  446. 

Errare  num  appetatur  218. 

Error  an  sit  in  intellectu  212.  218.  — 
circa  quid  contingat  106.  226.  — 
num  possibilis  fuerit  in  primo  statu 
183  sq.  — Error  et  fides  opponun- 
tur 113.  212.  — Error  in  via  salu- 
tis 104. 


Epirus  67. 

Epistolae  Pauli  et  Epistolae  canonicae  21. 

Eruditio  27. 

Erythraea  Sibylla  90. 

Esdrae  libri  19. 

Esse  prius  est  quam  operari  422.  — 
Esse  primum  et  secundum  293.  — 
Esse  triplex  cuiuslibet  rei  252.  — 
Quid  ad  esse  rerum  sufficiat  263  sq. 
339.  — Quomodo  cognoscatur  esse 
rei  singularis  310  sq. 

Esse  aeternum  est  unum  54.  — patet 
ut  ratio  cognoscendi  ibid. 

Esther  19. 

Eva  17. 

Evacuatio  quid  175. 

Evangelia  quare  sint  qualuor  21.  — 
Evangelii  confirmatio  373.  — Con- 
tentum ibid.  — differentia  a Lege  16. 

Eversio  materialis  et  spiritualis  I 18. 

Evidentia  49. 

Exemplar  aeternum  232  sq.  — Exem- 
plar artis  aeternae  257  sq. 

Existimare  et  credere  opponuntur  145. 

Existimatio  est  actus  intellectus  212. 

Exodus  18. 

Experientia  15. 

Extrergum  353. 

Ezechias  117. 

Ezechiel  (liber)  20. 

Falli  48. 

Falsificatio  123. 

Falsum  est  in  intellectu  123. 

Familiaritas  Dei  107. 

Felicitas  affectiva  et  speculativa  409. 

Fides  quid  71.  127.  215.  — Fides  du- 
plex 122.  173.  — aliquando  dicitur 
pro  veritate  181.  — Fides  prout  as- 
sensus ex  probabilitate  rationum  126. 

— est  una  in  genere,  numero  di- 
versa 103.  — Fides  singularis  et 
communis  ibid.  — non  adest  in  omni 
statu,  in  quo  aliquid  exspectatur  195. 

— est  inchoativa  cognitionis,  visionis, 
contemplationis  171  sq.  — Fidei  sta- 
tus inchoationis  et  profectionis  175. 
179. 

Fidei  formale  et  materiale  200.  — 
obiectum  primarium  115.  — obie- 
ctum  formale  166. — obiectum  ma- 
teriale seu  secundarium  116.  — utrum 
obiectum  sit  tantum  verum  1 09  sqq. 

— utrum  sit  circa  verum  incomple- 
xum  vel  complexum  120  sq.  199.  — 
in  pluribus  est  circa  singularia  304. 

Fidei  obscuritas  142  sqq.  164.  167. 
sq.  — obscuritas  stat  cum  apparen- 
tia rationum  145.  — Utrum  ea  de 

quibus  est  fides,  possint  ratione  pro- 
bari 128  sqq.  — Quae  sunt  fidei  ha- 
bent difficultatem  1 47.  — Fidei  et 
opinionis  oppositio  ad  scientiam  et 
visionem  beatificam  174.  — Fides 
non  impedit  actum  intellectus  214. 

Fides  non  est  mutata  121. 

Fidei  actus  quid  167.  194.  211  sq. 

Fides  innititur  divinae  inspirationi 
100.  — est  a Deo  intus  docente  209. 

Fidei  subiectum  170  sq.  — Utrum 
fides  sit  in  intellectu  vel  in  affectu 
202  sqq.  — Opiniones  diversae  209 
sqq.  — Error  fidei  oppositus  an  sit 
in  solo  intellectu  218. 

Fidei  veritas  excedit  rationem  72. 

Fidei  certitudo  44.  72.  150.  — 
Undenam  fides  habeat  infallibilitatem 
127  sq.  — Fidei  et  scientiae  certi- 
tudo 126  sq. 

Fidei  libertas  100.  128.  167. 

Fidei  necessitas  60  sqq.  178  sq. 
182  sq.  190  sq.  — ln  sola  fide  Chri- 
stiana est  salus  75  sqq.  — Fides  non 
est  de  salutis  essentia  105.  — Fides 
unius  Mediatoris  104.  — Fidei  et 
spei  ambitus  149  sq. 

Fides  ad  duo  ordinatur  183.  — 
ordinatur  ad  visionem  212.  — per- 
ficit intentionem  et  inchoat  cognitio- 
nem 208  sq. 

Fidei  habitus  114  sq.  — Fides  est 
prima  virtus  217.  — est  donum  Dei 
151. — infunditur  in  baptismo  210. 

' — Habitus  in  intellectu  et  voluntate 
requisiti  211.  213.  215  sq. 

Fides  formata  et  informis  quid 
200.  — Fides  formata  et  informis  in 
primo  statu  200. 

Fides  informis  198.  — ln  ea  ali- 
quid est  ex  parte  voluntatis  215. — 
manet,  caritate  recedente  213.  — ha- 
bitudo ad  caritatem  178.  — Fidei 
forma  essentialis  non  est  caritas  217. 
— Fides  operans  per  dilectionem  2 1 8. 

Utrum  homo  vel  Angelus  in  primo 
statu  habuerit  fidem  18!  sqq.  — Opi- 
niones contrariae  190. 

Fides  evacuabitur  in  patria  153. 
sqq.  410.  — Alia  opinio  160  sqq. 
— per  quamnam  visionem  tollatur 
144  sq.  266.  — evacuatur  ex  duplici 
parte  180. 

Fidei  testes  29. 

Fieri  duobus  modis  intelligitur  181. 

Figura  evacuatur,  adveniente  veritate 
169.  — Figurarum  correspondentia 
86. 


Filius  est  imago  Patris  447.  — Filii  Dei 
summa  laus  452. 

Finis  notitia  est  necessaria  69.  — Uni- 
tas ordinis  principii  ad  finem  83.  — 
Finis  non  ultimus  recipit  ab  his  qui 
sunt  ad  illum  295.  — Finis  creaturae 
rationalis  83.  — Finis  ultimus  82.  — 
Finem  ultimum  voluntas  consequitur 
perfectius  quam  intellectus  407. 
Flagella  28. 

Fluvius  procedens  de  sede  Dei  et  Agni 
436. 

Forma  specifica  et  individualis  31 3. — 
Forma  perficiens  est  duplex  314. — 
Formae  diversae  in  composito  176 
sq.  — Forma  corporis  humani  161. 
— Formae  introductio  175.  — Forma 
accipit  a materia  295.  — Forma 
caeli  et  animae  an  terminet  appeti- 
tum 293. 

Fridericus  II.  imperator  83. 

Gabriel  apparuit  in  corpore  assumto 

355. 

Garamanlae  67. 

Gaudium  1 2. 

Genesis  18. 

Gennadius  360. 

Gentes  98. 

Giezi  303.  307. 

Gilebertus  (inter  opera  Bernardi)  207. 
209. 

Gloria  inanis  26. 

Glossa  75.  76.  80.  98.  106.  112.  117. 

157.  160.  161.  167.  185.  395.  397. 
Graecorum  minor  reverentia  ad  sedem 
Vicarii  lesu  Christi  448  sq. 

Gratia  naturam  reformat  et  sanat  98. 

— supplere  potest  omnes  defectus 
naturae  372.  — sine  fide  esse  non 
potest  99.  — quomodo  elevet  265. 
— Gratiae  specialis  influxus  potest 
duobus  modis  intelligi  373  sq.  — 
Gratiae  donum  355  sq.  360.  — Utrum 
per  donum  gratiae  intellectus  elevari 
possit  ad  videndum  Deum  per  essen- 
tiam 363  sqq. 

Gregorius  Homil.  8.  15.  25.  78.  128. 
166.  190.  432.  437.  446.  450. 
Dialog.  382.  386. 

Moral.  10.  14.  15.  117.  276.  355. 

356.  363.  366.  370.  377.  378.  380. 
387. 

Gregorius  Nazianzenus  443. 

Gregorius  Nyssenus  443.  445. 

Gustus  devotionis  72. 

Habitus  diversimode  accipitur  180  sq. 

— in  quanam  sit  potentia  208.  210. 
211.  — Habitus  natura  147.  — ma- 

teria  210.  — Habitus  veridici  302. 
— Habitus  infusus  177. 

Henricus  archiepiscopus  Senonensis  63. 

Heraclitus  63. 

Hieronymus  19.  21. 

Hilarius  203.  253.  437.  438.  440. 

Homo  quid  149.  — quomodo  perfe- 
ctionem acquirat  267.  — Hominis 
actus  sunt  coniuncli  336.  426.  — 
Homo  non  potest  plura  simul  actu 
considerare  390.  — non  fuit  in  gra- 
tia creatus  197.  — recipit  ab  infe- 
rioribus 295. 

Hugo  294.  — de  Arrha  sponsae  403. 

Didascalion  271. 

Liber.  Exposit.  Caelest.  Hierarch. 
342.  404. 

Homil.  277.  296. 

De  Sacramentis  50.  66.  73.  111. 
127.  129.  130.  133.  134.  154.  169. 

181.  182.  184.  187.  188.  191.  192. 

193.  196.  203.  211.  241.  369.  394. 

Humilitas  23. 

Idumaea  gens  99. 

leremias  (liber)  20. 

lerusalem  spiritualis  99. 

Ignorantia  fidei  1 02.  — Ignorantia  ex- 
cusans a peccato  218. 

Ignorata  sunt  multa  50. 

Illationum  perceptio  257. 

Illuminare  phantasma  quid  sit  293. 

Imaginatio  52.  57.  — vehemens  a corpo- 
ris sensibus  alienat  401.  — Imagina- 
tionis ad  sensum  colligantia  424  sq. 

Imaginativa  287.  — alligata  est  organo 
424.  — In  actibus  eius  requiritur  vo- 
luntatis intentio  386.  389  sqq.  — pot- 
est imaginari  quod  non  est  225. 

Imago  quid  447.  — Imago  creationis, 
recreationis  et  glorificationis  178. — 
Imagines  corporum  292.  — Imago 
Dei  142.  255.  268.  333.  368.  372. 
391.  408.  426..  — Imago  et  vesti- 
gium SS.  Trinitatis  450. 

Immutabile  est  quod  cerlitudinaliter  sci- 
tur 256  sq.  — Immutabile  verum 
an  sit  creatum  269. 

Immutabilitas  verorum  49. 

Impetrare  217. 

Incarnatio  Christi  119  sqq.  — an  pro- 
bari possit  140  sq.  — Incarnationis 
mysterium  20. 

Inchoatio  171  sq. 

Incipere  et  proficere  simul  175. 

Incognila  non  possumus  diligere  451. 

Indi  85. 

Indivisibilia  359. 

Inferior  operans  per  superiorem  218. 


Infidelis  101. 

Infidelitas  est  formaliter  in  intellectu  216. 

Infinitum  duobus  modis  dicitur  266.  — 
quomodo  cognoscibile  54. 

Initiativum  intra  et  extra  171  sq. 

Innatum  principium  53. 

Innocens  178. 

Innocentius  papa  63. 

Inquisitio  47.  148. 

Inspectio  conluitiva  325. 

Insufflatio  434. 

Intellectiva  nullius  partis  corporis  est 
actus  286.  — Intellectivae  virtutis  de- 
bilitatio 423. 

Intellectualis  oculus  quomodo  sordida- 
tur, obnubilatur,  maculatur;  purifi- 
catur, serenatur,  tranquillatur  26. 

Intellectum  duobus  modis  dicitur  214. 

Intellectus  52  sq.  — quid  significet  se- 
cundum Avicennam  409.  — Quidam 
distinguunt  quadruplicem  intellectum 
350  sq.  — Intellectus  prout  dicit  no- 
titiam demonstrativam  et  prout  dicit 
apprehensionem  315.  — Intellectus 
simplex,  absolutus,  eoncretivus,  com- 
posiiivus  229.  sq.  — Intellectus  pars 
inferior  et  superior  354.  358. 

creatur  ut  tabula,  in  qua  nihil 
est  depictum  281.  — Intellectus  per- 
fectio 72.  — aliter  formam  suam  ha- 
bet et  recipit  340.  — dupliciter  pot- 
est esse  in  actu  ibid.  — Intellectus 
mensura  sunt  res  240.  — Ens,  quod 
illi  primo  occurrit  234  sq. 

potest  agere  in  phantasma  293. 
— Intellectus  vis  abstractiva  23 1 . 
253.  — non  patitur  a rebus  315.  — 
non  mutatur  de  una  dispositione  in 
aliam  226.  — Apud  eum  sunt  ratio- 
nes rerum  aeternae  et  impermutabi- 
les  225. 

est  perfectio  corporis  425.  — num 
nullius  partis  corporis  sit  actus  426. 

Ei  ministrant  potentiae  inferiores 
289. 

an  sit  infinitus  266.  — Intellectus 
humani  defectus  1 43.  — Intellectus 
infirmitas  50.  — Causa  legationis  in- 
tellectus 335.  — cur  impediatur  pro- 
pter impedimentum  actuum  inferio- 
rum ibid.  sq.  — gravatur  corpore 
355.  360  sq.  — utrum  quantum  ad 
suum  actum  ligetur  per  corporis  in- 
firmitatem 410  sqq.  — De  intellectu 
assumto  ab  alia  virtute  416.  — De 
intellectu  suae  virtuti  derelicto  417 
sqq.  — per  accidens  roboratur  ex 
corporis  infirmitate  423.  — in  vita 

ista  nunquam  perficitur  omnibus  intel- 
ligibilibus  speculativis  361.  — phan- 
tasmatibus obnubilatur  et  impeditur 
417.  419.  428.  — Intellectus  ad  ima- 
ginationem colligantia  424  sq.  — In- 
tellectus et  imaginationis  actus  390. 

— quomodo  se  habeat  ad  inlelli- 
gibilia  302.  — non  laeditur  ab  in- 
lelligibili  excellenti  362. 

natus  est  ad  intelligendum  Deum 
142.  — utrum  in  statu  viae  tantum 
elevari  possit,  quod  videat  Deum 
per  essentiam  363  sqq.  — utrum 
elevari  possit  ad  videndam  divinam 
essentiam  sine  raptu  379  sqq. 

Intellectus  actualis  informatio  339 
sq.  — informatur  similitudinibus  cor- 
porum 291.  — quomodo  informetur 
re  intellecta  331  sq.  — Logica  et 
grammatica  in  eo  sunt  per  suam  es- 
sentiam 357. 

Intellectus  objectum  quid  226.  233. 
235.  253.  306.  — Obiectum  non  est 
tantum  phantasma  328.  — utrum 
intelligat  singularia  298  sqq.  — Opi- 
niones de  modo  cognoscendi  singu- 
laria 307  sqq.  — utrum  cognoscat 
substantias  separatas  341  sqq.  — 
Opiniones  diversae  348  sqq.  — In- 
tellectus et  obiecti  proportio  54.  — 
quomodo  recipiat  seipsutn  315.  — 
quomodo  attingat  lucem  aeternam 
254.  263.  — non  potest  inlelligere 
falsum  1 28. 

Intellectus  virtus  et  operatio  228 

— actus  214.  296.  — habet  aliquem 
actum  sine  phantasmate  423.  — Eius 
operatio  est  naturalis  262.  — non  sem- 
per  actu  inlelligit  376.  — Intellectus 
speculativi  et  practici  actus  305  sq. 

Num  intellectui  sit.  tantum  nobili- 
tas, quia  intelligit  408.  — Intellectus 
donum  142.  146.  sq.  214.  — Gfr. 
V.  Mens. 

Intellectus  agens  et  possibilis  262  sqq. 
287  sq.  292  sq.  297.  357  sq.  362. 

Intellectus  et  affectus  natura  122.  — 
Eorum  inclinatio  in  obiectum  pro- 
prium 400.  — Eorum  habitus  per- 
fectivi  403.  — ordo  194.  — priori- 
tas  in  ratione  moventis  et  moti  2 18. 
— Eorum  modus  movendi  403  sq. 
Quisnam  dirigat  vel  praecedat  406. 
— Unus  est  dux  alterius  407. 
movent  alterutrum  408.  — Eorum 
vis  assimilativa  403.  408.  — Assi- 
stentia superior  eis  necessaria  267. 
sq.  — Voluntas  est  perfectior  et  li- 


berior quam  intellectus  397  sqq.  — 
Affectus  est  nobilior  et  ulterior  402. 
— Voluntas  finem  perfectius  attingit 
407.  — Voluntas  magis  nata  est  mo- 
veri in  Deum  406.  — Eorum  infir- 
mitas ex  peccato  originali  400.  — 
Voluntas  est  magis  infirmata  406.  — 
Oculus  intellectus  est  excaecalus,  pes 
affectus  obliquatus  405.  — Intellectus 
indiget  illuminatione,  affectus  reclifi- 
catione  ibid.  — Perfecta  illuminatio 
utriusque  406.  — Ad  quemnam  magis 
pertineat  raptus  393  sqq.  — Eorum 
abstractio  seu  alienatio  in  raptu  409. 

Intellectus  et  sensus  sunt  potentiae  con- 
nexae 389.  — Mutatio  in  eis  fit  duo- 
bus modis  ibid.  — Eorum  adhaerentia 
et  dependentia  390.  — in  quo  diffe- 
rant 330.  — Sensus  non  habet  vim 
conservativam  specierum  sicut  intel- 
lectus 237.  — Intellectus  et  sensus 
obiectum  313  sq.  — Forma  in  sensu 
et  intellectu  314.  — Intellectus  est 
perfectior  423  sq.  — Intellectus  faci- 
lius impeditur  424.  — Sensus  relatio 
ad  intellectum  225.  — An  nihil  sit 
in  intellectu,  quod  prius  non  fuerit  in 
sensu  52.  290.  315.  — Sensus  actus 
impedii  actum  intellectus  392  sq.  — 
Actus  virium  sensitivarum  intellectui 
sunt  impedimento  aut  adiumento  423. 

Intelligentia  330.  — est  constituta  inter 
lucem  et  tenebras  291.  — discernit 
imagines  a rebus  292.  — quomodo 
connexa  sit  cum  memoria  337.  — or- 
dinatur ad  Deum  videndum  372.  — 
Intelligentiae  humanae  defectus  66. 
— Intelligentiae  donum  148. 

Inlelligere  est  quoddam  pati  239.  — est 
actus  coniuncti  336.  — Intelligendi 
acius  a quonam  sit  principalius  339. 
— Intelligendi  actus  est  actus  intimus, 
et  unitus,  tranquillus  et  quietus,  cer- 
tus et  discretus  417  sqq.  — Intelli- 
gendi actus  est  in  virtute  animae  426. 
— Inlelligere  non  est  per  corpus 
421.  — ex  parte  corporis  exigit  dis- 
positionem 422.  — Nihil  intelligilur 
nisi  quod  prius  fuerit  in  memoria 
296.  — Inlelligere  sine  phantasmate 
361  425.  — Inlelligere  separata  et 
non  separata  362.  — Intelligere  ean- 
dem rem  plus  vel  minus  316.  — In- 
telligimus,  quando  volumus  237. 

Intelligi  duobus  modis  dicitur  311.  — 
Quid  ad  illud  requiratur  339.  — In- 
telligi per  se  non  excludit  intelligi 
per  speciem  ibid. 

lnlelligibile  dicitur  duobus  modis  121. 
— Intelligibilis  causa  formalis,  effi- 
ciens, originalis  340.  — Quaedam  in- 
lelligibilia  excedunt  intellectum  no- 
strum 362.  — lntelligibilium  rerum 
praesentia  49.  — Obiectum  intelligi- 
bile  331. 

Intentio  est  in  intellectu  208  sq.  — In- 
tentionis simplicitas  26. 

Intentio  intellecta  in  potentia  287. 
Inluitio  326. 

Investigatio  subtilis  326.  353.  — Inve- 
stigatio curiosa  I 48. 
lob  19.  99. 

loannes  (Evangelista ) 199.  — Visio 

371.  416.  — loannis  Evangelium  21. 
loannes  Bapt.  7. 
lonae  prophetia  118. 
losue  91.  — Liber  19. 

Iracundi  87. 

Isaias  (liber)  20.  — lsaiae  prophetia  1 17. 
Isidorus  19. 

Israel  107.  — Ad  Israel  pertinentes  car- 
naliler  et  spiritualiter  1 04. 

Israelitae  98  sq.  107. 
ludaei  dispersi  94.  — sunt  in  statu 
damnationis  106. 

Indicandi  potentia  49. 
ludicare  de  aliqua  re  duobus  modis  con- 
tingit 147  sq. 

Iudicatorium  naturale  53.  105  seq.  253. 
263.  282. 

Indicium  de  aliqua  re  duplex  268.  — 
Indicium  rectum  260  sq. 

Indicium  ultimum  20. 
ludieum  liber  19. 
ludith  19. 
lupiter  106. 

lustitia  81.  — lustitia  regni  Dei  12. 
Lamentationes  leremiae  20. 

Latinorum  humilitas  et  spiritus  mun- 
ditiae 449. 

Leo  24. 

Levilicus  18. 

Lex  insta  8.  — leges  certissimae,  allis- 
simae,  iustissimae  4.  — Lex  inferio- 
ris el  superioris  102.  — Lex  naturalis 
106.  — Lex  divina  30  sqq. 

Legis  antiquae  confirmatio  et  con- 
tentum 373.  — differentia  ab  Evan- 
gelio  16  sq. 

Liberum  arbitrium  quid  209  sq. 

Libri  historiales  veteris  testamenti  19. 
Liber  de  Causis  42.  281.  344.  379.  Cfr. 

V.  Philosophus  de  Causis. 

Libri  legales  veteris  testamenti  18. 
Libri  prophetales  20. 

Libri  sapientiales  20. 

Locutio  actualis  non  est  sine  verbi  con- 
ceptione 332. 

Lucae  Evangelium  21. 

Lumen  55.  262  sq.  — utrum  oppona- 
tur lumini  171.  177.  — Lumen  ra- 
tionis et  inspirationis  72.  115.  — Lu- 
men primum  52  — Lumen  naturale 
et  lumen  divinum  294.  — Luminis 
aeterni  influentia  est  creatura  266. 
— Luminis  increali  irradiatio  234. 
— Lumen  aeternum  est  ratio  cogno- 
scendi 46. 

Utrum  quidquid  cognoscitur  co- 
gnoscatur in  lumine  primae  Veritatis 
241  sqq.  — Opiniones  250  sq.  — 
Quomodo  mens  videat  in  lumine  ra- 
tionis aeternae  233.  — Quomodo  in- 
tellectus lumen  aeternum  attingat  254. 
263. 

Lumen  gloriae  378.  — Luminis  gloriae 
introductio  et  fidei  evacuatio  174  sq. 

Lux  corporalis  el  spiritualis  quomodo 
videatur  331.  — Lucis  divinae  assi- 
stentia 50. 

Lux  aeterna  an  sit  genus  264.  — In- 
dicium de  luce  aeterna  268.  — Lu- 
cis aeternae  irradiatio  326.  330.  354. 
— Lux  aeterna  est  intelligibilis  et 
spiritualis  264.  — semper  praesto 
est  ibid.  269.  — diversimode  reprae- 
sentat res  269.  — est  proportionalis 
virtuti  cognos, citi  vae  et  obiecto  268. 
— Luci  aeternae  propinqui  263.  — 
Non  omnes  aequaliter  se  movent  ad 
illam  267.  — Quomodo  in  illa  vi- 
deamus 265. 

Luxuriosi  87. 

Machabaeorum  libri  19. 

Magister  ^ent.  119.  185.  194.  196.  199. 

Mahomet  88.  107. 

Malus  nemo  praesumitur  107.  — Ad 
malum  sufficit  unius  circumstantiae 
defectus  103. 

Mandatum  non  est  supra  nos  74. 

Marcellinus  (contra  Augustinum)  80. 

Marci  Evangelium  21. 

Mariae  fides  112.  119. 

Martyres  19.  — Martyrum  constantia 
90.  — Martyrum  testimonium  30. 

Materia  179.  — interire  potest  257.  — 
similitudo  cum  intellectu  possibili 
292  sq. 

Materiale  et  immateriale  quid  312.  — 
Materialia  non  perfecte  ducunt  ad 
cognitionem  immaterialium  374. 

Matthaeus  71. 

Matthaei  Evangelium  21. 

Maximus  98. 

Mediator  99. 

Medicina  84.  88. 

Medium  cognoscendi  multiplex  55  sq. 
— Medium  adminiculans  et  obum- 
brans 199  sq. 

Memoria  333  sq.  — quid  sit  296.  — 
Memoria  intellectualis  425.  — Memo- 
riae actus  217.  — Esse  in  memoria 
est  duobus  modis  ibici,  sq.  — Memo- 
ria et  intelligentia  quomodo  sint  con- 
nexae 337. 

Mendacium  102. 

Mens  est  mutabilis  260.  — Mentis  ha- 
bitus 261.  — quomodo  cognoscat 
habitum  suum  337.  — Mentis  pars 
inferior  et  superior  255.  — Solus 
Deus  mentem  informare  potest  effe- 
ctive 358.  — Angelus  eam  illuminat 
manuductive  ibid.  — Mentis  sublimi- 
tas 26. 

Mensura  et  mensuratum  240. 

Meritorius  actus  est  a caritate  217. 

Meritum  46.  103.  — Meriti  inchoatio 
et  consummatio  217. 

Miracula  28.  91  sq. 

Mitti  quid  sit  in  divinis  432. 

Mobilia  an  sint  inteliigibilia  311. 

Moralia  1 04. 

Mori  spiritualiter  409. 

Motores  orbium  266. 

Motus  est  propter  perfectionem  266.  — 
Motus  uniformis  et  perpetuus  353. 

Movere  ut  agens,  ut  finis,  ut  forma  in 
ratione  obiecti  cognoscibilis  340.  — 

Moyses  91.  — an  Deum  viderit  per 
essentiam  371  sqq.  — visio  rubi  416. 

Multiplicatio  generis  humani  107  sq. 

Multiplicatio  credentium  94  sqq. 

Mundus  intelligibilis  et  sensibilis  44  sq. 
— Mundi  conflagratio  per  ignem  I 18 

Mutabilia  habent  rationes  immutabiles 
53  sq. 

Mutabilitas  rerum  50.  63. 

Naaman  303.  307. 

Natura  98.  — non  deficit  in  necessa- 
riis 136.  151.  264.  — non  potest  er- 
rare 1 1 4. 

Naturale  duobus  modis  dicitur  265.  — 
Naturalia  an  possint  separari  a ma- 
teria 316. 

Navis  179. 

Necessarium  120.  — est  duobus  modis 
74.  — Necessaria  ad  salutem  104. 

Necessitas  relata  118  sq.  126.  146.  — 
Necessitas  conditionalis  et  consequen- 
tiae 125  sq. 

Negare  et  dubitare  opponuntur  145. 

Nehemiae  liber  19. 


Ninive  118.  — Eversio  eius  materialis 
et  spiritualis  1 1 8. 

Nominales  121. 

Nominum  significatio  226  sq. 

Non-ens  duobus  modis  potest  accipi 
227.  231.  — an  sit  obiectum  intel- 
lectus 219  sqq. 

Notio  impressa  325.  353  sq. 

Notitia  genita  333  sq.  — Notitia  rerum 
corporearum  et  incorporearum  359. 
— Utrum  notitia  magis  sit  appetenda 
quam  laetitia  409.  — Cfr.  V.  Co- 
gnitio. 

Numerorum  liber  18. 

Obedire  102. 

Obscuritas  duplex  183. 

Oculus  carnis,  rationis,  contemplationis 
66.  182. 

Operari  animae  in  corpore  pendet  a 
corpore  427.  -^-  Ad  operari  plus  re- 
quiritur quam  ad  esse  ibid.  — Prius 
solvitur  dispositio  ad  operari  quam 
dispositio  ad  esse  422.  — Nemo  ope- 
ratur nisi  cognoscens  227. 

Operationes  possunt  duobus  modis  in- 
telligi  376.  — Plus  requiritur  ad  ope- 
rationem quam  ad  esse  426.  — Ope- 
ratio perfectior  facilius  recipit  impe- 
dimentum 423.  — Operationes  sunt 
suppositorum  391.  — in  homine  sunt 
coniuncti  421  sq.  — Operatio  perfe- 
ctae virtutis  104. 

Opinio  quid  126.  — Opinionis  et  fidei 
oppositio  ad  cognitionem,  scientiam 
et  visionem  beatificam  174. 

Oppositum  101.  — Opposita  habent 
fieri  circa  idem  103.  — sunt  in  eo- 
dem subiecto  212.  — non  sunt  in 
eodem  subiecto  respectu  eiusdem  171. 

Oracula  89. 

Oratio  13.  20. 

Ordo  in  divinis  445  sq. 

Pagani  106  sq. 

Paralipomenon  19. 

Particulare  58.  316.  — Cfr.  V.  Singulare. 

Passiones  26.  — impediunt  actum  in- 
telligendi  423.  427.  — Passio  vehe- 
mens a sensibus  alienat  101. 

Passio  Domini  20. 

Patientiae  exemplum  19. 

Patris  aeterni  summa  liberalitas  452. 

Paulus  (Apost.)  125.  — Eius  raptus 
402.  404.  416.  — an  Deum  viderit 
per  essentiam  371  sqq.  — Pauli  Epi- 
stolae 21. 

Pax  1 1 sq.  32.  85. 

Peccatum  82.  101.  sqq.  — Peccatum 
actuale  et  originale  84. 

Perfectio  essentialis  duobus  modis  pot- 
est intelligi  425  sq.  — Perfectionem 
suam  alia  paucis,  alia  multis  motibus 
acquirunt  206  sq.  — Perfectiones  ad 
invicem  ordinatae  161.  — Perfectio 
summa  in  divinis  447. 

Petrus  (Apost.)  8.  99.  116  sq.  371.  416. 
Petrus  Baalardi  63. 

Phantasia  59.  29 1 sq.  — Phantasiae  or- 
ganum 293.  425. 

Phantasma  264  sq.  290.  — non  est  in 
intellectu  308.  — Phantasmatis  neces- 
sitas ad  intelligendurn  330.  336.  361. 

— comparatio  ad  intellectum  possi- 
bilem 288  sq.  — Phantasmata  obnu- 
bilant mentem  26.  290.  387.  417. 
419.  428.  — Phantasmatum  deordi- 
natio  423. 

Phantastica  cellula  415.  — Phantastici 
organi  corruptio  ibid. 

Philosophi  perfectam  cognitionem  non 
habuerunt  1 04  sq.  — Trinitatis  myste- 
rium cognoscere  non  potuerunt  150. 

— pro  veritate  mori  non  audebant 
90  sq.  — de  felicitate  effectiva  men- 
tionem non  fecerunt  409. 

Philosophus  de  Anima  40.  58.  60.  136. 
159.  180.  222.  223.  226.  237.  241. 

243.  247.  257.  264.  271.  273.  275. 

278.  280.  281.  283.  286.  287.  288. 

289.  299.  300.  301.  312.  318.  322. 

326.  327.  343.  346.  347.  348.  357. 

387.  410.  413.  415. 

Caeli  et  Mundi  245. 

Elench.  65. 

Ethic.  2.  40.  61.  74.  82.  114.  115. 
132.  157.  206.  209.  232.  299.  301. 
306.  310. 

Metaph.  44.  46.  63.  66.  78.  123. 
138.  212.  219.  220.  221.  237.  242. 
316.  345.  396. 

De  morte  et  vita  153. 

Periherm.  171.  224. 

Physic.  41.  56.  59.  137.  138.  326. 
345. 

Poster.  40.  46.  53.  113.  130.  131. 
135.  143.  251.  253‘.  282.  396. 

De  Praedicam.  103.  171.  223.  224. 
226. 

Prior.  143.  396. 

De  Problematibus  298. 

De  Sensu  et  sensato  39.  391. 

De  Somno  et  vigilia  424. 

Topic.  101.  113.  133. 

De  Causis  155.  — Cfr.  V.  Liber 
de  causis. 

Phrenetici  421. 

Pietas  105. 


Plato  44.  89.  233.  230.  278. 

Platonici  135. 

Poena  aeterna  1 40. 

Poenitentiae  oppositio  ad  innocentiam 
178. 

Polemon  44.  45. 

Populus  quid  85. 

Porphyrius  84.  134. 

Posse  74. 

Potentiae  inclinatio  in  obiectum  400.  — 
Ad  potentiam  plus  requiritur  quam 
ad  essentiam  426.  — Potentiarum 
animae  connexio  et  ordo  249.  290. 
305.  — Potentia  nobilior  402.  — su- 
perior complectitur  obiectum  inferio- 
ris 313.  — In  quantum  actus  unius 
potentiae  intenditur,  nisi  alteri  submi- 
nistrat, actus  alterius  potentiae  remit- 
titur 388.  — Potentiae  sensitivae  non 
sunt  tantum  passivae  286. 

Praeceptum  divinum  304.  — Praecepta 
perfectae  iustiliae  7.  — Praecepta  ti- 
moris et  amoris  16.  — Praeceptorum 
honestas  86  sq. 

Praecognitio  120. 

Praedestinati  107. 

Praedicare  est  actus  animae  58. 

Praedicatio  20. 

Praemium  46. 

Praescientia  divina  quomodo  sit  de  ra- 
tione crediti  126. 

Praescitum  de  re  sive  divisim  et  de  di- 
cto sive  coniunctim  119. 

Praeteritum  an  sit  necessarium  120. 

Praevisio  futurorum  227. 

Principatio  451. 

Principia  scientiae  et  fidei  an  demon- 
strentur 146  sq. 

Principii  ratio  in  divinis  451. 

Principiorum  notitia  53. 

Privatio  256  sq. 

Probabilitas  102. 

Processio  quid  430.  450. 

Prodigia  27. 

Producentis  et  producti  distinctio  445. 

Promissa  veteris  et  novi  testamenti  17. 

Prophetae  29.  — Prophetae  veri  et  falsi 
401.  416.  — Propheta  an  sit  recipien- 
dus 107. 

Prophetales  libri  20. 

Prophetiae  non  subest  falsum  117.  — 
Prophetia  praedicationis  et  commina- 
tionis I 1 8. 

Prophetica  illuminatio  227. 

Proportio  commutata  314. 

Propositionum  perceptio  257. 

Proprio  remoto,  non  remanet  commune 
idem  numero  176. 

Proverbiorum  liber  20. 

Psalmi  90.  — Psalmorum  liber  20. 

Pudicitiae  exemplum  19. 

Pueri  cognitio  282. 

Purus  25. 

Quantitas  non  est  de  ratione  substan- 
tiae 361. 

Quantum  fit  de  non  quanto  296. 

Quidditas  generalis  et  singularis  313. 
— Quidditates  rerum  materialium  et 
substantiarum  separatarum  360.  — 
abstrahit  ab  omni  esse  228.  230  sq. 
234.  238.  240.  — est  de  vero  neces- 
sario 232.  — habet  veritatem  immu- 
tabilem 237.  — an  sit  obiectum  in- 
tellectus 233.  235  sq.  253.  294.  — 
Quidditatis  sufficientia  ad  se  manife- 
standum 253.  — Quidditas  sine  quan- 
titate 361.  — Cfr.  V.  Species. 

Raptus  quid  384.  400  sq.  — quare  sic 
dicatur  405.  — De  raptu  duobus  mo- 
dis loqui  possumus  385.  — Utrum 
intellectus  elevari  possit  ad  videndum 
divinam  essentiam  sine  raptu  379 
sqq.  — ad  quamnam  potentiam  per- 
tineat 393  sqq.  — Aliquorum  opinio 
399.  — ex  triplici  causa  provenit 
401  sq.  — Raptus  obiectum  movens 
402.  — virtus  mota  ibid.  — Ipsius 
motus  403.  — modus  movendi  ibid. 
— finis  404.  — non  est  contra  na- 
turam 393.  406. 

Ratio  humana  et  divina  73.  — Ratio- 
nis portio  superior  et  inferior  378. 
— Aliqua  sunt  supra,  aliqua  infra  ra- 
tionem 262.  — Rationis  indicio  non 
omnia  subsunt  quae  possunt  probari 
I 47.  — Ratio  ad  examen  fidei  refor- 
metur 209. 

Ratio  deliberativa  106. 

Rationes  factivae  et  factae  239. 

Rationes  aeternae.  Cfr.  V.  Lumen  aeter- 
num. 

Receptum  est  in  recipiente  per  modum 
recipientis  357. 

Recogitatio  16. 

Recordatio  praeteritorum  228. 

Regnum  caelorum  9 sqq. 

Regum  liber  19. 

Relatio  triplex  238.  — Relatio  realis  239. 

Religio  Christiana  divinitus  est  tradita 
86  sqq. 

Remissio  peccatorum  quomodo  sit  cre- 
denda 124. 

Reparator  84. 

Respublica  85.  108. 

Resurrectio  mortuorum  118.  140.  — 
Resurrectio  Domini  20. 


Revelatio  28.  — Revelationes  cur  in 
somno  fieri  soleant  416  sq. 
Richardus  de  S.  Viet.  72.  97.  137.  139. 

140.  144.  150.  303.  313.  384. 

Roma  97. 

Romanus  Praesul  444.  448  sq. 
Romulus  97. 

Ruminatio  16. 

Sacramenta  32.  93.  — Sacramenta  ve- 
teris et  novi  testamenti  17.  — Sacra- 
mentum altaris  1 49. 

Saeculum  intelligibile  409. 

Salomon  16. 

Salus  excedit  facultatem  naturae  106. 
Salvati  extra  vetus  testamentum  104. 
— Per  eandem  fidem  salvi  fiunt  qui- 
cumque salvantur  98  sq. 

Sancti  9 sqq.  — Sanctorum  testimonia 
29. 

Sanctitas  exemplorum  87  sq. 

Sanctus  25. 

Sanguis  Christi  17. 

Sapiens  47.  104  sq. 

Sapientia  2.  13  sqq.  — est  a sapore 
dicta  15.  — Sapientiae  donum  25. 
— Sapientia  divina  vide  V.  Deus. 
Sapientiae  liber  20. 

Saraceni  81.  88.  100  sq. 

Scibile  est  mensura  scientiae  240.  — 
Relatio  inter  scientiam  et  scibile 
238.  sq. 

Scientia  quid  126.  181.  — quomodo 
causetur  a rebus  237. 

non  est  de  ente  per  accidens  236  sq. 

— non  est  de  contingentibus  53.  232. 

— non  est  de  singularibus  311.  — 
Scientiae  non  subest  falsum  113  — 
num  excludatur  obscuritate  vel  du- 
bietate 150.  — Scientia  et  opinio  de 
eodem  174.  — Relatio  inter  scientiam 
et  scibile  234.  — Scientiae  habitus 
est  in  memoria  337.  — Scientia,  quae 
alias  praecellit  I sq.  — Scientiae  stu- 
dium 22. 

Scripturae  excellentia  I sqq.  — aucto- 
ritas 4 sqq.  71  — certitudo  4 sq. 

— altitudo  5 sqq.  — rectitudo  7 sqq. 

— utilitas  9.  — profunditas  13  sqq. 

— facilitas  16  sqq.  — divisio  18  sqq. 

— studium  22  sqq.  — continentia 
30  sqq.  — utilitas  seu  efficacia  33. 
— Scripturae  doclor  18.  — Libro- 
rum Scripturae  numerus  21. 

Scire  quid  sit  72.  — duobus  modis 
dicitur  152.  224  sq.  — num  idem 
possit  esse  scitum  et  ignoratum  214. 
Schismata  85. 

Secta  84  sqq.  — non  habent  praecepta  7. 

Sedes  Dei  et  Agni  436. 

Senes  cur  sapientes  dicantur  427.  — 
Senum  debilitatio  ibid. 

Sensibile  45  sq.  — Nullum  sensibile 
excedit  vires  sensus  362. 

Sensitivae  operationes  animae  intentio- 
nem requirunt  392.  — In  actibus 
sensitivae  requiritur  voluntatis  inten- 
tio 336.  389.  — Defectus  in  actibus 
sensitivae  duobus  modis  contingit 
423  sq.  — Sensitivae  et  intellectivae 
potentiae  connexio  387  sq.  — Actus 
sensitivae  intellectui  sunt  adiumento 
aut  impedimento  423. 

Sensus  51.  56  sq.  — est  virtus  alligata 
organo  424.  — ligatur  ex  laesione 
organi  423.  — Sensus  perfectio  72. 
— Sensuum  operatio  267.  — appre- 
hendit lanium  singulare  311.  — non 
sentit,  nisi  re  praesente  237.  — Per 
sensus  homo  acquirit  notitiam  singu- 
laris 310.  — An  nihil  sil  in  intellectu, 
quod  prius  non  fuerit  in  sensu  52. 
290.  315.  — Amittens  sensum  unum 
u mittit  scientiam,  quae  est  secundum 
illum  sensum  253.  — Sensus  et  ima- 
ginationis actus  animam  inquietant 
387.  Cfr.  V.  Intellectus  et  sensus. 

In  sensibus  est  aliqua  certitudo  48. 
— In  sensu  est  species  substantiae  59. 
— Sensus  ex  duplici  causa  potest 
impediri  a cognitione  362.  — . impe- 
dimentum corporalia  sentiendi  420. 
— Cadere  aliquid  in  sensu  est  duo- 
bus modis  294. 

Sensus  communis  287. 

Sentire  est  animae  per  corpus  421. 

Servandus  diaconus  391. 

Sibylla  Erythraea  90. 

Siciliae  67. 

Similitudo  originativa  rei  et  similitudo 
originata  a re  290  — De  similitudi- 
nibus corporum  duobus  modis  loqui 
possumus  291.  — Similitudo  rei  est 
forma  intellectus  et  intellectus  vehit 
materiale  338  sq.  — Similitudo  Dei 
in  creaturis  255. 

Similiiudo  in  divinis  447 . 

Simpliciter  et  secundum  quid  240. 

Sinai  374  sq. 

Singulare  58.  — Singularia  sunt  con- 
tingentia et  transeunlia  311.  — Sin- 
gulare ut  in  re  extra  et  ut  in  sensi- 
bus et  phantasia  313.  — Singularia 
spiritualia  et  corporalia  315. — Non 
omne,  quod  habet  materiam,  est  sin- 
gulare 316.  — Num  singulare  per 
se  sit  obiectum  sensitivae  313. 


an  sit  forma  sensus  vel  intelle- 
ctus 314.  — Singularia  non  sunt  in- 
lelligibilia  124.  — an  demonstrari 
possint  146.  — Utrum  intellectus  in- 
telligat  singularia  298  sqq. 

Societalis  vinculum  6 i. 

Sodomitae  118. 

Sol  293.  — est,  fulget,  illuminat  258. 

Somnus  416  sq.  — In  eo  ligatur  actus 
intellectus  424. 

Species  non  manet,  remota  differentia 
specifica  164.  176. 

Species  a rebus  acceptae  46.  — De 
specie  duobus  modis  loqui  possumus 
288. 

Species  vel  similitudo  est  ratio  co- 
gnoscendi 290. 

Species  intelligibilis  et  sensibilis 
237.  294.  — Species  in  intelligentia 

Terra  non  ordinatur  ad  perfectionem 
267. 

Testamentum  novum  quare  dicatur  no- 
vum 16  sq.  — Ipsius  divisio  20. 

concernit  rem  actu  existentem  228. 

pium artis  et  scientiae  46.  253. 3 1 1 . — 
non  potest  esse  obieclum  sensus  313. 

Vanitas  20. 

Vegetativae  potentiae  actus  389. 

Velaminis  et  aenigmatis  oppositio  ad 
fidem  et  visionem  beatificam  178. 

Verbum  332  sq.  339.  451.  — Verbum 
verum  concipere  240.  — Verbi  et 
spiritus  similitudo  451. 

Verbum  incarnatum  29.  — Verbi  Dei 
similitudo  228.  — Verbi  increati  et 
incarnati  similitudo  451. 

Verecundia  178. 

Verisimile  47. 

Veritas  20.  — est  una  81.  — a supe- 
riori est  lumen,  ab  inferiori  tenebra 
254. 

est  ratio  cognoscendi  253. 

Necesse  est,  esse  veritatem  226. 

modis  252. 

tis increatae  232.  — Veritas  in  crea- 

258. 

lectu 234.  237.  240. 

sensu,  sed  ab  intellectu  52.  — Nequi- 
ter viventes  eam  non  cognoscunt  89. 

in  generali  appetitur,  in  speciali  ei 
obsistitur  100. 

Veritas  futuri,  praesentis  et  prae- 
teriti 229  sq. 

Veritas  prima  141.  234.  — Veri- 
tati increatae  non  subest  falsum  115. 

402. 

Vestigium  Dei  in  creaturis  255. 

speculo  196.  — Videre  per  speciem, 
per  fidem,  per  contemplationem  ibid. 
— Non  omnis,  qui  videt  aliquid,  no- 
vit quiddilatem  377.  — Cfr.  V.  Co- 

Violentum  401. 

Virtus  43.  — non  potest  errare  1 1 4 sq. 

209  sq.  — quomodo  sint  in  memoria 

216. 

Virtutes  verae  104. 

333  sq.  — Quaenam  requirantur  ad 

264  sq.  329.  367  sq.  391.  — Ad  vi- 

lem 357  — Visio  rei  praesentis  est 

Visiones  corporalium,  imaginariae, 

tium 421.  — Visiones  in  somniis  298. 
— Visio  imaginaria  28. 

Visio  evacuabit  fidem  1 4 i.  — quae- 
nam tollat  fidem  145.  266. 

Visio  aenigmatica  et  beatifica  34. 

Visio  Dei  in  patria  et  in  via  375. 
— Visio  Dei  in  patria  est  per  lumen 
gloriae  378. 

Visio  beatifica  9 seqq.  — Quomodo 
disponamur  ad  illam  390.  — Quae- 

tas 167.  — quo  sensu  sit  tota  mer- 
ces 410. 

ctum  377.  407. 

III.  INDEX  TOTIUS  VOLUMINIS 


f 

Praefatio pag.  v 

Tractatus  de  excellentia  sacrae  Scripturae » 1 

Sermo  de  studio  sacrae  Scripturae » 22 


QUAESTIONES  OCTO  DE  FIDE. 

Q.  I.  Utrum  aliquid  possit  certitudinaliler  sciri » 39 

Q.  2.  Utrum  credere  aliquid,  quod  nec  sensu  percipi,  nec  ratione  con- 
vinci potest,  sit  necessarium  ad  salutem » 60 

Q.  3.  Utrum  sit  salus  tantum  in  una  et  sola  fide  et  lege  Christiana.  . » 75 

Q.  4.  Utrum  obieclum  fidei  sit  verum  tantum,  an  fidei  possit  subesse 

falsum »109 

Q.  5.  Utrum  ea,  de  quibus  est  fides,  possint  ratione  probari  . ...»  128 

Q.  6.  Utrum  fides  manebit  vel  evacuabitur  in  patria » 153 

Q*  7.  Utrum  Angelus,  vel  homo  in  primo  statu  habuit  fidem,  aut  fides  pro 

illo  statu  fuit  necessaria »181 

Q.  8.  Quaeritur,  in  qua  vi  animae  sit  fides,  utrum  in  affectu,  vel  intellectu, 

aut  in  utroque » 202 

QUAESTIONES  DECEM  DE  COGNITIONE. 

Q.  1.  Utrum  ad  cognitionem  rei  requiratur  ipsius  rei  existentia,  aut  non- 

ens  possit  esse  obieclum  intellectus » 219 

Q.  2.  Utrum  quidquid  certitudinaliter  cognoscitur  cognitione  intellectuali, 

cognoscatur  in  aeternis  rationibus,  vel  in  lumine  primae  veritatis.  » 241 

Q.  3.  Utrum  cognoscens  accipiat  seu  recipiat  species  a rebus,  an  formet 

de  se  vel  habeat  in  se » 269 

Q.  4.  Utrum  intellectus  humanus  intelligat  singularia » 298 

Q.  5.  Utrum  anima  cognoscat  semetipsam  et  habitus,  qui  in  ea  sunt,  per 

essentiam  suam,  an  per  actus  tantum »317 

Q.  6.  Utrum  intellectus  coniunctus  possit  intelligere  sive  cognoscere  sub- 
stantias separatas »341 

Q.  7.  Utrum  intellectus  in  statu  viae  possit  tantum  elevari  per  donum 

gratiae,  quod  videat  Deum  per  essentiam » 363 

Q.  8.  Utrum  intellectus  possit  elevari  ad  videndam  divinam  essentiam  sine 

raptu,  sive  alienatione  ab  actibus  sensitivis » 379 


478  INDEX  TOTIUS  VOLUMINIS. 

Q.  9.  Quaeritur,  ad  quam  potentiam  magis  pertineat  raptus:  ad  intellectum 

vel  affectum,  et  quae  magis  in  raptu  elevetur pag.  393 

Q.  10.  Utrum  intellectus  quantum  ad  suum  actum  ligetur  per  corporis  in- 
firmitatem et  ineptitudinem »410 

APPENDIX. 

Tractatus  de  aeterna  processione  Spiritus  sancti  a Patre  et  Filio  per  tri- 
forme testimonium,  auctoritatum  scilicet,  rationum  et  revelationum, 

septiformiter  comprobata , . . » 429 

Index  textuum  S.  Scripturae » 455 

Index  alphabeticus » 459 

Index  totius  voluminis » 477 


IMPRIMATUR. 


Datum  Florentiae  ex  Curia  Archiepiscopali, 
die  18  Ianuarii  1903. 

Can.  Maximilianus  Novelli,  Vic.  Glis 


Ex  parte  Ordinis  nihil  obstat,  quominus  imprimatur. 
Hornae  ad  S.  Antonium,  die  9 Septembris  1902. 


Fr.  David  Fleming,  Vic.  Glis  0.  F.  M. 


CORRIGENDA. 


Pag. 

28. 

lin. 

ullima 

pro 

Cap.  18. 

lege 

Cap.  12,  18. 

» 

1 48. 

» 

penultima 

» 

10,  6. 

» 

10,  5. 

» 

151. 

» 

1. 

» 

Ad  5. 

» 

Ad  6. 

» 

1) 

» 

II. 

» 

» 6. 

» 

» 7. 

» 

» 

» 

28. 

» 

» 7. 

» 

» 8. 

» 

152. 

» 

3. 

» 

» 8. 

» 

» 9. 

» 

» 

» 

14. 

» 

» 9. 

» 

» 10. 

» 

217. 

» 

14. 

» 

artibus 

» 

actibus. 

» 

220. 

» 

13. 

» 

2. 

» 

5. 

» 

222. 

» 

18. 

» 

15. 

» 

14. 

» 

251. 

» 

ultima 

» 

92,  93. 

» 

233. 

» 

253. 

» 

» 

» 

95. 

» 

39. 

» 

360. 

» 

16. 

Ad  1. 

» 

Ad  2. 

» 

» 

» 

23. 

» 

» 2. 

» 

» 1. 

406. 

» 

ultima 

» 

Yers.  20. 

Yers,  7. 

)) 

416. 

» 

27. 

9 

in  somnis 

» 

in  somno. 

OPERA  EIUSDEM  TYPOGRAPHIAE 


BONAVENTURA  (S.)  — OPERA  OMNIA  ad  plurimos  Codices  Mss.  emen- 
data, anecdotis  aucta,  prolegomenis,  scholiis  notisque  illustrata.  Nova 
editio.  1882- i 902.  In  4.  maiori.  Yolum.  XI.  L. 

— Tom.  I.-IV.  complectentes  Commentarium  in  libros  Sententiarum  Ma- 
gistri Petri  Lombardi  cum  volumine  Indicum  generalium.  » 

Eiusdem.  — Tria  opuscula:  Breviloquium,  Itinerarium  mentis  in  Deum 
et  de  Reductione  artium  ad  theologiam.  Secunda  editio.  In  16.  parvo 
pag.  V1II-533. 

Cum  ligatura  in  dimidia  pelle.  » 

Eiusdem.  — Decem  opuscula  ad  theologiam  mysticam  spectantia.  Editio 
altera.  1900.  In  16.  pag.  Xl-514.  » 

Cum  ligatura  in  dimidia  pelle.  » 

Eiusdem.  — Legendae  duae  de  Vita  S.  Francisci  Seraphici.  1898.  In  16. 
pag.  V 111-270.  » 

Cum  ligatura  in  dimidia  pelle.  » 

Eiusdem.  — Selecta  pro  instruendis  Fratribus  Ord.  Min.  scripta.  1898. 
In  16.  pag.  VIII-422.  » 

Cum  ligatura  in  dimidia  pelle.  » 

Eiusdem.  — Libellus  de  sex  alis  Seraphim  a Seraphico  Doctore  S.  Bonav. 
compositus  ad  usum  Superiorum.  1901.  In  16.  parvo  pag.  88.  » 

Cum  ligatura  in  tota  tela.  » 

Eiusdem.  — Tractatus  de  praeparatione  ad  Missam,  adiectis  pro  commo- 
ditate Sacerdotum  precibus  ante  et  post  celebrationem.  Editio  altera 
augmentata.  1902.  In  32.  pag.  128.  » 

Cum  ligatura  in  tota  pelle.  » 

David  (Fr.)  ab  Augusta,  O.  F.  M.  — De  exterioris  et  interioris  hominis 
compositione  secundum  triplicem  statum  incipientium,  proficientium 
et  perfectorum.  Libri  tres  castigati  et  denuo  editi  a PP.  Collegii  S. 
Bonaventurae.  1899.  In  16*.  pag.  XXXVII-385.  » 

Fernandez  Garcia  (P.)  Mariano,  O.  F.  M.  — $S.  D.  N.  Leonis  PP.  XIII.  Acta 
ad  Tertium  Franciscalem  Ordinem  spectantia.  1901.  In  8.  pag.  246.  » 
Idem.  — B.  lonnnis  Juns  Scoti  Doct.  Subtilis,  O.  F.  M.  Grammaticae  spe- 
culativae nov  . editio  cura  et  studio  P.  Fr.  Mariani  Fernandez  Garcia, 
eiusdem  Oudnis.  1902.  In  16.  pag.  XXXV-194.  » 

Guo-^rbichR'’  (P.)  Gaudentius,  O.  F.  M.  — Introductio  ad  Vitam  Sera- 
V neam  pro  Fr.  Novitiis,  Clericis  et  iunioribus  Patribus  O.  F.  M.  Editio 
' secunda  revisa  et  aucta.  1899.  Duo  volumina  in  16.  pag.  XX-535, 
XXVI-44 1 . 

Lemmen3  (P.)  Leonardus,  O.  F.  M.  — Documenta  antiqua  Franciscana, 
edidit  Fr.  Leonardus  Lemmens,  O.  F.  M.  Pars  I.  Scripta  Fratris  Leonis 
socii  S.  P.  Francisci.  1901.  In  16.  pag.  106.  » 

Idem.  — Pars  II.  Speculum  perfectionis  (Redactio  I.).  1901.  In  16. 

pag.  100.  » 

Idem.  — Pars  111.  Extractiones  de  Legenda  antiqua.  1902.  In  16.  pag.  73.  » 
Stagefyr  seu  Herborneus  (P.)  Nicolaus,  O.  F.  M.  — Confutatio  Lutheranismi 
Danici  anno  1530  conscripta  a Nicolao  Stagefyrseu  Ilerborneo,  O.  F.  M. 
nunc  primum  edita  a Ludovico  Schmilt  S.  I.  1 902.  In  8.  pag.  VIII-320.  » 
Waddingus  P.  Lucas,  O.  F.  M.  — Vol.  25m.  1886.  In  fol.  pag.  XVI-760.  » 
Idem.  — Vol.  20nl.  1899.  Pag.  XXIV-710.  » 


300  — 


150  — 


2 50 

3 30 


3 — 
i — 


1 — 

1 75 


2 50 

3 25 


— 30 

— 50 


— 30 

— 60 


2 — 


I — 


4 25 


I — 

1 — 

— 75 


3 — 

20  — 
25  — 


